
TARTALOM 


Előszó 


Baktatott a jurták között, amelyek olyanok voltak, mint a mocskos kagylóhéjak valamilyen 
ősi tenger partján. Mindenfelé csak szegénységet látott; az agyonfoltozott, sárguló nemezt 
nemzedékek óta javítgatták. Kehes kecskegidák és birkák futkostak bégéivé a lába körül, 
miközben az otthona felé tartott. Batu megbotlott az állatokban, és elkáromkodta magát, amikor 
a víz kiloccsant a súlyos vödrökből. A levegő bűzlött az orrfacsaró vizelet szagtól, holott a 
folyóról tiszta szellő fújdogált. Elkomorodott, mert eszébe jutott, amikor egy teljes napig ásta az 
anyjának a latrinagödröt. Gyermeki lelkesedéssel mutatta a munkája eredményét. Anyja csak 
vállat vont, és azt mondta, túl öreg ő már ahhoz, hogy éjszaka olyan messzire menjen, amikor 
mindenütt van erre való föld. 

Az anyja harminchat éves volt, de máris megtörte a betegség és az idő. Alsó állkapcsában 
szuvas fogak ültek, és úgy járt, mintha kétszer idősebb lenne a koránál: görnyedten, sántikálva. 
Ennek ellenére még mindig elég erős volt ahhoz, hogy nyakon vágja a fiút, ha az nagyritkán 
megemlítette az apját. Ma reggel történt meg utoljára, mielőtt Batu elindult a folyóhoz. 

A jurta ajtajában lerakta a vödröket, megdörgölte sajgó kezét, és hallgatózott. Az asszony 
valami fiatalon tanult régi dalt dúdolt odabent. Batu elmosolyodott. Anyjának dühe most is 
gyorsan elszállt. 

Nem félt tőle. Tavaly annyira megnőtt és megerősödött, hogy minden ütést ki tudott volna 
védeni, de nem tette. Elviselte őket anélkül, hogy megértette volna anyjának keserűségét. 
Lefoghatta volna a kezét, de nem akarta látni, hogy sír. Bár még rosszabb lett volna látni, hogy 
könyörög egy tömlő ajragért, vagy elcserél valamit a szeszre, amivel enyhítheti nyomorúságát. 
Gyűlölte ezeket az alkalmakat, amikor az anyja ivással butította magát a feledésig. Ilyenkor 
mondogatta, hogy a fiú szakasztott mása az apjának, ezért rá sem bír nézni. Sokszor neki 
kellett megmosdatnia: anyjának karjai ernyedten csüngtek Batu hátára, lapos emlője a fia 
mellkasához tapadt, miközben Batu a vödörbe mártogatott ronggyal dörgölte a bőréről a 
piszkot. Többször megesküdött, hogy sose nyúl ajraghoz. Az anyja példája miatt már az ital 
édes szagától felfordult a gyomra. Ha még a hányás, a verejték és a vizelet bűze is 
hozzákeveredett, a fiú öklendezni kezdett. 

Batu felpillantott, amikor meghallotta a lovakat. Hálás volt, hogy kicsivel tovább maradhat 
kint. A csapat kicsi volt szabályos tümennek, alig húsz lovast számlált. Ám egy fiúnak, aki a 
tábor peremén nőtt fel, olyan gyönyörű látványt nyújtottak ezen a reggelen, mintha egy másik 
világból jöttek volna. 

Nagyon egyenes háttal ülték meg a lovat, és már messziről sugárzott belőlük az erő és a 
tekintély. Batu irigyelte őket, nagyon szeretett volna közéjük tartozni. A jurtákban minden fiú 
tudta, mit jelent a vörös-fekete páncél: ezek Ögödej személyi testőrei, a tümenek legjobb 
katonái. Hőstetteiket énekelték és recitálták az ünnepeken, az árulás és a vér sötétebb regéivel 
vegyesen. Batu arca megrándult, ha erre gondolt. Az apja is szerepelt némelyikben, és ilyenkor 
a hallgatóság sandán nézett a fattyú fiúra és az anyjára. 

Harákolt és kiköpött. Még emlékezett azokra az időkre, amikor az anyja jurtája a 
legfinomabb fehér nemezből készült, és úgyszólván naponta érkeztek az ajándékok. Az anyja 
bizonyára gyönyörű volt egykor, a bőre hamvas az ifjúságtól, míg most ráncos és durva. De 
azok más idők voltak, még mielőtt az apja elárulta a kánt, és levágták miatta, mint a bárányt a 
hóban. Dzsocsi. Megint köpött egyet a szótól, a névtől. Úgy vélte, hogy ha az apja meghajol a 
nagykán akarata előtt, akkor most ő is büszkén lovagolhatna a vörös-fekete harcosokkal a 
mocskos jurták között, így viszont elfelejtették, és az anyja elsírja magát, valahányszor a fia 
arról beszél, hogy csatlakozik egy tümenhez. 


Szinte az összes korabeli suhanc katona volt már, kivéve a sérülteket vagy a 
fogyatékosakat. Ilyen volt Csan is, Batu barátja, egy félvér kínai, aki úgy született, hogy vak és 
fehér volt az egyik szeme. Félszemű ember sose lehet íjász, a harcosok nevetve elrugdosták, 
azt mondták, legeltesse inkább a birkáit. Batu azon az éjszakán ivott először ajragot Csannal, 
és két napig nyögte a következményeket. A toborzók érte sem jöttek el, mivel áruló vére folyik 
az ereiben. Batu látta, hogy erős legényeket keresnek, de amikor a pillantásuk megakadt rajta, 
vállat vontak, és elfordultak. Olyan magas és erős volt, mint az apja, mégsem kellett nekik. 

Csodálkozására a lovasok nem mentek tovább. Megálltak, szóba elegyedtek az egyik 
szomszédjukkal, és a fiúnak elakadt a lélegzete a döbbenettől, amikor az öregember rá 
mutatott. A lovasok ügetni kezdtek feléje, a fiú földbe gyökerezett lábbal várta őket. Hirtelen 
nem tudta, hova tegye a kezét. Kétszer is keresztbe fonta a karjait, aztán csak lógatta őket. 
Anyja kérdezett valamit a jurta belsejéből, de a fiú nem válaszolt. Nem tudott. Meglátta a 
csoport vezetőjét. 

A szegény jurtákban nem voltak képek, holott a leggazdagabb családok otthonaiba már 
utat találtak a csin festmények. Ám Batu látta egyszer az apja testvérét. Évekkel ezelőtt egy 
ünnepnapon a közelébe lopakodott, és átlesett a harcosok között, hogy lássa a nagykánt. 
Ögödej és Dzsocsi akkor még Dzsingisz mellett voltak. Az idő nem fakította meg a ragyogó 
képet, amely Batu ifjú életének legfájóbb és legboldogabb pillanatai közé tartozott. Vetett egy 
pillantást arra az életre, amely az övé lehetett volna, mielőtt az apja mindent eldobott holmi 
jelentéktelen összekoccanás miatt, amelyet Batu még csak meg sem értett. 

Ögödej hajadonfővel lovagolt, lakkozott páncélja feketén ragyogott. A haját csin módon 
viselte, vagyis a koponyáját simára borotváltatta, csak a feje búbján maradt meg a haja egy 
akkora foltban, hogy vastag varkocsba lehessen fonni. Batu magába itta a látvány minden 
részletét, miközben az anyja ismét megszólalt, panaszosan hívta bentről. Látta, hogy a 
nagykán fia egyenesen ránéz, és beszél hozzá, de Batu nyelve megbénult, és egy szót sem 
tudott kinyögni. A sárga szempár egészen közel ragyogott, és a fiú összezavarodott az 
élménytől, hogy vérszerinti nagybátyját bámulhatja. 

- . Talán nehézfejű? - kérdezte az egyik harcos. Batu becsukta a száját. - Ögödej nagyúr 
hozzád beszélt, fiam. Süket vagy? 

Batu arca lángba borult. Megrázta a fejét, és hirtelen ingerültség fogta el attól, hogy ezek 
az emberek idelovagoltak az anyja jurtájához. Mit gondolnak a foltozott falakról, a bűzről, a 
röpködő legyekről?- Megalázó volt. A megrendülés gyorsan átcsapott haragba. De még ekkor 
sem válaszolt. Ilyen emberek ölték meg az apját, mondta az anyja. Egy rongyos fiú élete nem 
sokat számítana nekik. 

- . Egyáltalán nem tudsz beszélni?- - kérdezte Ögödej, és mosolygott valamin. 

- De tudok - felelte Batu mogorván. Látta, hogy az egyik harcos, lehajol, de nem számított 
az ütésre. Hátratántorodott egy lépést, amikor a páncélkesztyű halántékon csapta. 

- Tudok, nagyuram - mondta a harcos egykedvűen. 
Batu vállat vont, miközben kiegyenesedett. A füle égett, de kapott már ennél csúnyábbakat 


- . Tudok beszélni, nagyuram - mondta, és közben igyekezett megjegyezni a harcos arcát. 

Ögödej úgy beszélt róla, mintha ott se lenne. 

-Akkor hát nem csupán pletyka. Látom rajta a bátyám vonásait, és máris olyan magas, mint 
az apám. Mennyi idős vagy, fiam? 

Batu mozdulatlanul állt, igyekezett összeszedni magát. Valahol mindig motoszkált benne a 
gondolat, hogy nem túlozza-e el az anyja az apjának a rangját. Hogy ezt ilyen félvállról 
erősítsék meg, ez több volt annál, mint amit elviselhetett. 

- . Tizenöt éves vagyok - mondta. Látta, hogy a harcos ismét előre akar hajolni, ezért 


gyorsan hozzátette: nagyuram. A harcos hátradőlt a nyeregben, és elégedetten bólintott. 

Ögödej elkomorodott. 

- . Öreg vagy ahhoz, hogy most kezdjél. A kiképzést legkésőbb hét-nyolcéves korban kell 
elkezdeni, ha rendesen akarod megfeszíteni az íjat. - Látta Batu zavarát, és elmosolyodott. 
Örült, hogy ő ezt is megteheti. - Akkor is rajtad tartom a szemem. Holnap jelentkezz Dzsebe 
tábornoknál. Úgy száz mérfölddel északra van a tábora, egy szikla melletti falu közelében. 
Megtalálódé 

- Nincs lovam, nagyuram - felelte Batu. 

Ögödej arra a harcosra pillantott, aki megütötte a fiút. A férfi az égnek emelte a tekintetét, 
mielőtt leszállt a lováról. Odaadta a szárat Batunak. 

- Lovagolni legalább tudsz? - kérdezte tőle. 

Batu áhítattal vette át a gyeplőt, és megpaskolta az állat izmos nyakát. Még sosem érintett 
meg ilyen remek lovat. 

- Igen. Tudok lovagolni. 

- . Jól van. Ez a kanca nem a te lovad, megértetted? Elvisz a kijelölt helyre, de aztán 
szerezz egy öreg gebét, ezt meg juttasd vissza hozzám. 

- Nem tudom a neved - felelte Batu. 

- . Alhun, fiam. Kérdezz meg bárkit Karakorumban, tudni fogják, ki vagyok. 

- . A városban?- - Batu hallott arról a kő micsodáról, amely milliónyi munkás növeszt ki a 
földből, de mostanáig nem hitt benne. 

- . Pillanatnyilag inkább tábor, mint város, noha a dolgok változnak - erősítette meg Alhun. - 
Elküldheted a lovat a postafutárokkal, de mondd meg nekik, hogy finoman bánjanak vele. 
Minden korbácsütést leverek a hátadon. Ó, és légy üdvözölve a seregben, fiam. Ögödej 
uramnak tervei vannak veled. Ne okozz neki csalódást. 


ELSŐ RÉSZ 
Első fejezet 


A levegőben kavargó márványpor villogott a délutáni nap fényétől. Ögödej repeső szívvel 
léptetett végig a főutcán, figyelve minden látványra és zajra. A kalapácsütések és az ordítva 
kiadott parancsok türelmetlen hangzavarban olvadtak össze. A mongol tümenek a városon 
kívül gyülekeztek. Ögödej ideparancsolta tábornokait és népét, hogy lássák, mit teremtett 
kétévnyi kemény munkával: egy várost a vadonban. Még az Orhon folyót is betörte: most arra 
folyik, amerre ő akarja. 

Egy percre megállította a lovát, és nézte, hogy egy csoport munkás lerakodik egy 
szekérről. A munkások, akik idegesek lettek a nagyúr tekintetétől, kötelekkel, csigákkal és 
nyers erővel emelték át a fehér márványtömböket az alacsony szánokra, hogy azokon 
vontassák el a köveket a műhelyekbe. A tejfehér tömböket vékony kék erek hálózták be. Ez 
tetszett Ögödejnek. Az övé volt a kőbánya, ahonnan a márvány származott, innen sok száz 
mérfölddel keletre. És ez csak egy az elmúlt évek szerzeményeinek százai közül! 

Az biztos, hogy úgy szórja az ezüstöt és aranyat, mintha nem lenne értékük. 
Elmosolyodott, mert arra gondolt, mit szólna a vadonban emelkedő fehér városhoz az apjáé 
Dzsingisz utálta az emberi hangyabolyokat, de ez itt nem az ellenség ásatag kőrakása, 
hemzsegő utcáival. Ez a nemzeté, és új. 

sosem létezett még egy olyan kincstár, mint amilyet ő örökölt, színültig tele Hvárezm és 
Kína kincseivel. A nagykán mégsem költött belőle soha. Ögödej, ha akarja, egyedül Jencsing 
adójából fehér márvánnyal, vagy akár jádéval burkoltathatott volna be minden új házat. Ez a 
város, ahol majd ő lesz a kán, az apja emlékműve is a pusztaságban. Építtetett egy palotát, 
amelynek tornya fehér kardként emelkedett a város fölé, hogy mindenki láthassa, milyen 
messzire jutott a nép az egyszerű jurtáktól és nyájaktól. 

Az aranyáért egymillió ember jött ide dolgozni. Olyan messziről jöttek, mint a csin földek, 
vagy Szamarkand, Buhara és Kabul városok. Alig néhány állattal és szerszámmal vágtak 
keresztül a pusztákon és a sivatagokon. Korjói kőműveseket és ácsokat csábított nyugatra a 
hír, hogy új város épül egy pénzfolyó partján. Népes bolgár karavánok hoztak ritka agyagokat, 
faszenet és erdeik fáját. A város megtelt kalmárokkal, építőmesterekkel, fazekasokkal, 
ételárusokkal, tolvajokkal és latrokkal. Hasznot szimatoló parasztok szekereztek napokon át a 
zsinórra fűzött fémpénzekért. Ögödejtől kibányászott, megolvasztott és formába öntött aranyat 
és ezüstöt kaptak, ők pedig egy várost adtak cserébe. Ögödej úgy vélte, nem csinált rossz 
üzletet. Pillanatnyilag ők jelentették városának színpompás lakosságát, amely száz nyelven 
beszélt, és ezerféle ételt főzött, különféle módon fűszerezve. Némelyek majd maradhatnak, de 
Ögödej nem nekik épít. 

Zöld kezű kelmefestők tapadtak a falakhoz, tiszteletteljesen meghajtva vörös turbános 
fejüket. A testőrség megtisztította az utat, amelyen Dzsingisz fia szinte mintha álmában lovagolt 
volna végig. Ő teremtette ezt a várost a sátortáborból, amelyet az apja ismert! Kőből váltotta 
valóra! 

Ez máig megdöbbentette. Nem fizetett meg asszonyokat, hogy eljöjjenek a munkásokkal, 
de ők mégis elkísérték a férjeket, az apákat. Egy ideig törte a fejét, miként hozza létre azokat az 
üzleteket, amelyekre minden városnak szüksége van a felvirágoztatásához, ám a kereskedők 
maguk keresték fel a kancellárját, lovakat vagy még több ezüstöt ajánlottak, hogy újabb 
telkeket bérelhessenek. A város több volt, mint egy csomó ház. Máris kialakult a saját élete, 
amely kicsúszott Ögödej irányítása alól. 

Bár nem teljesen. Városától délre szűk sikátorok épültek keskeny karéjban, ahol addig 


garázdálkodtak a bűnbandák, amíg Ögödej hírét nem vette a dolognak. Parancsára nyolcszáz 
házat romboltak le, az egész kerületet áttervezték, és újra felépítették. A saját testőrsége 
ellenőrizte az akasztásokat. 

Az utca elcsöndesedett, ahogy végigment rajta: a munkások és a vezetőik meghajtották a 
fejüket az ember láttán, akitől egyaránt várhattak életet, aranyat és halált. Ögödej mélyen 
beszívta a poros levegőt, élvezte az ízét, és arra gondolt, hogy a saját alkotását lélegzi be. 
Látta elöl palotájának tornyait, és a kupolát, amelyet írnokai papírjánál is vékonyabbra kalapált 
arannyal burkoltak. Jó kedve lett tőle, mert olyan volt, mintha a napfényt rabul ejtették volna a 
városában. 

Az utca szélesedett, a csatorna kövét simára csiszolták. Ezt a részt hónapokkal ezelőtt 
fejezték be, a sürgő-forgó munkások elmaradtak. Ugetés közben akaratlanul a városfalakra 
pillantott, amelyek annyira zavarba hozták a csin építészeket és munkásokat. Még a nem túl 
magas nyeregből is láthatta a falakon túl a pusztaságot. Jencsinget a falai sem mentették meg 
sem az ostromtól, sem a tűztől. Az ő falai a kán harcosai, a törzsek, amelyek térdre 
kényszerítettek egy csin császárt, és földig rombolták egy sah városait. 

Máris szerette alkotását a hatalmas, központi versenypályától a vörös cserepes 
háztetőkig, a kikövezett csatornákat, a templomokat, imaházakat, mecseteket, piacokat és a 
sok ezernyi otthont, amelyek egyelőre üresen várták, hogy életre keljenek. Minden sarkon kék 
vászoncsíkokat lobogtatott a pusztai szél, ezzel hódolva a valamennyiük fölött uralkodó Ég 
Atyának. Délen zöld dombok és hegyláncok nyúltak a messzeségbe, a levegő meleg és poros 
volt, és Ögödej gyönyörködött Karakorumban. 

Az alkony puha izzássá sötétedett, mire átadta a szárat egy szolgának, és felsietett 
palotája lépcsőjén. Mielőtt belépett, még egyszer hátrapillantott a városra, amely lázasan 
igyekezett megszületni. Érezte az esti levegőben a frissen felásott föld és a munkások sülő 
vacsorájának a szagát. Nem tervezte be a nyájakat, amelyeket cserényekben tartottak a 
falakon kívül, vagy a sarkokon árult, káráló tyúkokat. A gyapjúpiacra gondolt a nyugati kapu 
mellett. Nem várhatta, hogy a kereskedelem leálljon csak azért, mert a város még nincs 
készen. Az egyik ősi karavánút mentén alkotta meg Karakorumot, amelyben máris pezsgett az 
élet, holott egész utcákból, sőt, egész kerületekből még csak a deszka-, kő- és 
cserépkupacokat lehetett látni. 

A lenyugvó napot nézte, és rámosolygott a várost övező pusztaságban égő tüzekre. A 
népe vár ott rá. Katonái nyári füvön hízott birka faggyútól csepegőhúsát falatozhatják. Erről 
eszébe jutott, hogy ő is éhes. Megnyalta az ajkát, miközben belépett a kőkapun, amely egy csin 
városnak sem vált volna szégyenére. 

A kapu mögötti visszhangos előcsarnokban megállt egy pillanatra a legpazarabb 
szeszélye mellett. Tömör ezüst fa nyúlt kecses ágaival a boltíves mennyezet felé, amelynek a 
közepén nyílást hagytak, mint egy közönséges pásztor jurtáján. A  szamarkandi 
ezüstműveseknek csaknem egy évükbe került az öntés és a csiszolás, de jól szolgálta Ögödej 
céljait. Aki a palotájába lép, megpillantja a fát, és beleszédül, hogy mi gazdagság lehet e 
mögött! Lesznek, akik az ezüst nép, a nemzetté egyesült mongol törzsek jelképének tekintik. A 
bölcsebbek pedig majd meglátják, mennyire nem érdekli a mongolokat az ezüst: öntvényeket 
csinálnak belőle. 

Végighúzta tenyerét a törzsön, ujjai fáztak a fémtől. A korona szinte élőn tárult szét, az 
ágak ragyogtak, mint fehér nyír a holdfényben. Ögödej nyújtózott. Körülötte lámpákat gyújtottak 
a cselédek és a rabszolgák, és a felszökkenő fekete árnyékoktól váratlanul sötétebb lett a kinti 
alkony. 

sietős lépteket hallott, és megpillantotta közeledő szolgáját, Barszaghurt. Vastag 
papírköteg volt a hóna alatt, és olyan lelkes képpel jött, hogy Ögödej arca megrándult. 


- Majd ha ettem, Barsz. Hosszú volt a nap. 

- . Igenis, nagyuram, de látogatód van: a nagybátyád. Mondjam neki, hogy várjon, amíg 
hívatod? 

Ögödej abbahagyta kardövének kicsatolását. Parancsára mindhárom nagybátyja eljött, 
tümenjeik hatalmas táborokat vertek a Karakorumot övező síkságon. Mindegyiknek megtiltotta, 
hogy belépjen a városba. Vajon melyik nem engedelmeskedett? Gyaníthatóan Kaszar az, aki a 
parancsokat és törvényeket inkább másokra alkalmazza. 

- Ki az, Barsz? - kérdezte halkan. 

- . Temüge úr, gazdám. Cselédeket küldtem a szolgálatára, de már igen hosszú ideje 
várakozik. 

Barszaghur a kezével mutatta a nap útját az égen. Ögödej ingerülten elhúzta a száját. 
Apjának testvére kiválóan ismeri a vendégfogadás. árnyalatait. Akkor érkezett, amikor az 
unokaöccse nem tartózkodott itthon, nem köszönthette, és ezzel máris kényszerhelyzetbe 
hozta Ögödejt. Nyilván készakarva csinálta. 

Egy Temüge-féle ember túl körmönfont ahhoz, hogy ne használja ki a legkisebb előnyt. 
Holott a tábornokok és a hercegek megkapták a parancsot, hogy maradjanak a síkságon! 

Ögödej sóhajtott. Két év óta igyekszik egy birodalom ékességévé csiszolni Karakorumot. 
Mindenkitől elzárkózott a kedvéért, és sikerült úgy egyensúlyba hoznia barátait és ellenségeit, 
hogy ne kelljen kimozdulnia az elefántcsonttoronyból. Bár tudta, hogy ez nem maradhat örökké 
így. Megacélozta magát, és követte Barszaghurt az első és legpompásabb kihallgatási 
terembe. 

-Azonnal hozass bort, Barsz. És ételt. Valami egyszerűt, amit a harcosok esznek a 
síkságon. 

- . Parancsodra, nagyuram - felelte gépiesen a szolga, aki csak a közelgő találkozásra 
tudott gondolni. 

Lépteik vissznangosan kongtak a néma termekben. Ögödej oda se pillantott a festett 
jelenetekre, holott mindig nagy örömét lelte bennük. Ő és Barszaghur az iszlám művészek 
remekei között haladtak, de Ögödej csak az út vége felé tekintett fel a lángoló színekre, és 
elmosolyodott. A képen Dzsingisz vezette a rohamot a Borzpof a-hágóban. A művész 
valóságos vagyont kért egyévi munkájáért, de Ögödej megduplázta az összeget, amikor 
meglátta az eredményt. Az apja ugyanúgy élt ezeken a falakon, mint az emlékeiben. A 
törzseknél, amelyeket Ögödej ismert, nem volt szokás festeni, úgyhogy máig elállt a lélegzete 
és a földbe gyökerezett a lába a megilletődéstől, ha ilyet látott. De most Temüge várt rá, és 
Ögödej épp csak bólintott apja képe felé, mielőtt besietett a terembe. 

Apja öccsével nem bánt kegyesen az idő. Temüge valaha olyan kövér volt, mint egy 
hizlalt borjú, de aztán rohamosan lefogyott; a nyakán redőkbe gyűrődött a bőr, és jóval 
öregebbnek tűnt a koránál. Ögödej hidegen nézte nagybátyját, amikor az fölemelkedett 
üdvözlésére a selyemmel kárpitozott székből. Nehezen bírt udvariasan bánni egy olyan 
emberrel, aki megfosztja az elkülönülés lehetőségétől. Nem voltak illúziói. A nemzet 
türelmetlenül várja, és Temüge csak az első, aki áttöri a védműveltt. 

- Jól festesz, Ögödej - mondta Temüge. 

Előrelépett, mintha meg akarná ölelni unokaöccsét. Ögödejben felágaskodott az 
ingerültség. Barszhoz fordult, mintha észre sem vette volna a nagybátyját. Temüge kénytelen 
volt leengedni a karját. 

-Bort és ételt tüstént, Barsz! Meddig akarsz itt bámulni, mint egy birka? 

- . Igenis, nagyuram! - felelte Barszaghur és azonnal meghajolt. 

- Küldök egy írnokot, hogy jegyzőkönyvezze a megbeszélést. 
Futva távozott. A két férfi hallgatta, ahogy a rabszolga szandáljának csattogása elhal a 


messzeségben. Temüge kissé elkomorodott. 

- Ez nem hivatalos látogatás, Ögödej, semmi szükség írnokra és jegyzőkönyvre. 

-Akkor hát úgy vagy itt, mint a nagybátyámé Nem azért, mert a törzsek téged választottak, 
hogy látogass meg? Nem azért, mert tudós nagybátyám az egyetlen, akiben minden párt 
megbízik annyira, hogy a nevében szólj óné 

Temüge elvörösödött a hangnemtől. Elevenén találta a megjegyzés. Kénytelen volt 
feltételezni, hogy Ögödejnek ugyanannyi kémje van a nagy táborokban, mint neki magának. Ez 
olyan dolog volt, amelyet a nemzet a csinektől tanult. Igyekezett felmérni unokaöccse 
hangulatát, de nem volt könnyű. Ögödej még csak sós teával sem kínálta. Temüge szárazon 
nyelt, miközben megpróbálta bemérni, mennyire ingerült a fiatalabb férfi. 

- — Ögödej, tudod, hogy másról sincsen szó a seregben! - Mélyet lélegzett, hogy 
megnyugodjon. Ahogy Ögödej nézett rá a halványsárga szemével, Temüge nem 
szabadulhatott az érzéstől, hogy most mintha Dzsingisz másának jelentene. Unokaöccse 
testben nem volt olyan acélos, mint a nagykán, de volt valami hidegség benne, ami annyira 
elbátortalanította Temügét, hogy izzadni kezdett a homloka. 

- Két éve nem törődsz apád birodalmával - kezdte. 
- Azt gondolod, hogy ezt tettemé - szakította félbe Ögödej. 
Temüge rábámult. 

-Mi mást gondolhatnék? Otthagytad a családokat és tümeneket a mezőkön, aztán egy 
várost építettél, miközben ők a birkáikat terelgették. Két éve, Ögödej! - Csaknem súgva 
folytatta: - Egyesek azt mondják, hogy elmédet megtörte az apádért érzett gyász. 

Ögödej epésen mosolygott magában. Apjának még az említése is olyan volt, mintha 
letépnék a vart egy sebről. Minden pletykát ismert. Némelyiket ő maga terjesztette, hogy 
ellenségei továbbra is árnyékra vetődjenek. És mégis ő volt Dzsingisz kiválasztott örököse, a 
nemzet első kánja. A harcosok úgyszólván istenítették az apját, és Ögödej bizonyosra vette, 
hogy nem kell tartania a tábori szóbeszédtől. Más a helyzet a rokonaival. 

Az ajtó felpattant, bejött Barszaghur egy tucat csin szolgával. Körülrajzották a két rokont, 
bronz csészéket és ételt helyeztek eléjük ropogós fehér abroszokra. Ögödej intett 
nagybátyjának, hogy foglaljon helyet a csempézett padlón, és érdeklődéssel figyelte, hogyan 
rándul meg az arca, amikor a térde hallhatóan reccsen egyet. Barszaghur elküldte a szolgákat, 
aztán teát szolgált föl Temügének, aki megkönnyebbülve vette át jobb kezével a csészét, és 
ugyanolyan szertartásosan kortyolt belőle, mintha egy pusztai jurtában lenne. Ögödej mohón 
figyelte a csészéjébe csorgó vörös bort. Sietve felhajtotta, majd odanyújtotta Barszaghurnak, 
mielőtt az távozhatott volna, hogy töltse meg újra. 

Látta, hogy nagybátyja szeme az írnokra villan, akit Barszaghur hozott magával, és most 
tiszteletteljesen állt a fal mellett. Tudta róla, hogy Temüge is tisztában van az írott szó 
hatalmával. O gyűjtötte össze a regéket Dzsingiszről, és a nemzet alapításáról. Ögödejnek is 
volt egy gondosan másolt, tartós kecskebőrbe kötött példánya az első kötetekből, amely a 
legdrágább kincsei közé tartozott. Mégis vannak percek, amelyeket jobb nem megörökíteni. 

- Hagyj magunkra, Barsz! - parancsolta. - Hagyd itt a korsót, de vidd magaddal az írnokot. 

Szolgája túlságosan jól képzett volt ahhoz, hogy habozzon. Pár másodperc múlva a 
rokonok ismét kettesben voltak. Ögödej kiitta a csészéjét, és böffentett. 

- Miért jöttél ma ide bácsikámé Egy hónapon belül szabadon beléphettél volna 
Karakorumba népünk ezreivel együtt, egy olyan lakomára és ünnepségre, amelyről évekig 
beszélnek majd! 

Temüge mereven nézte a fiatal férfit. A ránctalan arc fáradtnak, szigorúnak tűnt. Furcsa ez 
a teher, amelyet Ögödej magára vett ezzel a várossal. Temüge tudomása szerint a táborokban 
legföljebb egy maroknyi férfi, ha akad, aki akár egy fabatkát adna Karakorumért. Azok a mongol 


tábornokok, akik ismerték Dzsingiszt, égbe kiáltó pöffeszkedésnek vélték a fehér márványt és a 
csin stílust. Bár megmondhatná ennek a fiatalembernek, hogy szépnek tartja az alkotását, 
anélkül, hogy nyálas hízelgésnek hangzana. Pedig csakugyan tetszett neki. Éppen ilyen 
városról álmodott ő is: hogy egyszer majd épít egy helyet, széles utcákkal, udvarokkal, sőt 
könyvtárral, ahol tiszta tölgyfa polcok ezrei várakoznak a kincsekre. 

- . Nem vagy te bolond, Ögödej - mondta. - Nem véletlen, hogy apád téged választott, és 
nem valamelyik bátyádat. - Ögödej szúrósan fölnézett rá. Temüge biccentett. - Időnként arra 
gondolok, hogy vagy olyan stratéga, mint Szübötej tábornok. Két éve vezér és irányítás nélkül 
él a nemzet, mégsem tört ki polgárháború, a hercegek nem harcolnak egymással. 

- . Talán mert látják, hogy a saját tümenem, írnokaim, kémeim ott lovagolnak köztük - 
felelte halkan Ögödej. - Mindig voltak vörös-fekete ruhás emberek, akik figyelték az árulást. 

Temüge felhorkant. 

- . Nem a félelem, hanem a tanácstalanság tartja vissza őket. Nem értik a tervedet, ezért 
nem csinálnak semmit. Te vagy apád örököse, de nem hívtad össze őket, hogy letegyék az 
esküt. Senki sem érti ezt, így hát várnak és figyelnek. Még várnak, hogy lássák, mit művelsz 
legközelebb. 

Észrevette, hogy Ögödej szája megrándul, mintha a mosolyát akarná elfojtani. Nagyon 
szeretett volna belelátni unokaöccse fejébe, de ki tudja, hogyan gondolkodik ez az új 
nemzedéké 

- . Felépítetted a városodat a pusztában, Ögödej. A hadseregek összegyűltek a hívásodra, 
itt vannak, és sokan most látják először ezt a dicső helyet. Valóban azt várod, hogy térdet 
hajtsanak, és letegyék az esküt? Mert az apád fia vágyé Vannak más fiai is, Ögödej. Egyáltalán 
gondolkodtál már ezen? 

Ögödej rámosolygott nagybátyjára. Mulattatta, ahogy Temüge próbálja kifürkészni a titkait. 
Egyet úgyse láthat meg, akárhogy meregeti a szemét. A bor átmelegítette ereit, simogatásként 
enyhítve a fájdalmat. 

- . Ha ez volt a szándékom, bácsikám - hogy nyerjek két békés évet, és felépítsek egy 
várost - nos, ez sikerült, nemé Talán csak ennyit akartam. 

Temüge széttárta a karját. 

- Nem bízol bennem - mondta őszinte szomorúsággal. 

Ögödej kuncogott. - Biztosítlak róla, legalább annyira megbízom benned, mint másokban. 

- Ravasz válasz - felelte Temüge hidegen. 

- . Nos, te ravasz ember vagy, tehátilyen választ érdemelsz! -vágott vissza Ögödej. Minden 
derű eltűnt a viselkedéséből, amikor előrehajolt. Nagybátyja alig észrevehetően hátrahúzódott. 

- Újholdkor - folytatta Ögödej - minden tiszt és az uralkodóház minden hercege 
felesküszik rám mint nagykánra. Nem tartozom magyarázattal, bácsikám. Térdet hajtanak 
előttem. Nem azért, mert az apám fia vagyok, hanem azért mert az apám kiválasztott örököse 
és a nemzet vezetője vagyok. 

Megfékezte magát, mint aki nem akarja, hogy még valami kicsússzon a száján. Olyan volt, 
mintha elfüggönyözte volna az érzelmeit. Temüge láthatta, hogy ez a fiú korán megtanulta a 
hideg arcot. 

- . Bácsikám, még nem is mondtad, miért jöttél ide ma este -folytatta Ögödej. 

Temüge sóhajtott. Tudta, hogy a pillanat elszállt. 

- . Azért jöttem, Ögödej, mert meg akartam győződni róla, hogy felfogod-e a veszélyt. 

- Megrémítesz - felelte Ögödej mosolyogva. 

Temüge elvörösödött. 

- Nem fenyegetlek. 

- . Akkor hát honnan jöhet a szörnyű veszély itt, a városok városában, amelyet én építtettem 


- . Gúnyolódsz velem, noha én azért utaztam ide, hogy segítsek, és lássam, amit építtettél. 

- Ugye, szépé - kérdezte Ögödej. 

- . Nagyszerű - felelte Temüge olyan őszinteséggel, hogy Ögödej figyelmesebben nézett a 
nagybátyjára. 

- . Igazság szerint - mondta - rég gondolkodom rajta, hogy szükségem lenne valakire, aki 
felügyeli a könyvtáramat, összegyűjti a tekercseket a világ minden sarkából, hogy a tanult 
emberek mindenütt megismerjék Karakorum nevét. Bár ez talán oktondi álom. 

Temüge habozott. Izgalmasnak találta az ötletet, de gyanakodott. 

- Még mindig gúnyolódsz velem? - kérdezte halkan. 

Ögödej vállat vont. 

- . Csak amikor úgy csörtetsz be ide az intéseiddel, mint egy vén birka. Netán azt akarod 
mondani, figyeljek az ételemre, nehogy megmérgezzenek? - Látta, hogy Temüge arca 
foltokban kivörösödik a haragtól, és elmosolyodott. 

- . Ez komoly ajánlat. A törzsekben mindenki tud birkákat és kecskéket terelni. Viszont 
hitem szerint egyedül te vagy képes a tudósokat terelni. Híressé teszed Karakorumot. Azt 
akarom, hogy tengertől tengerig megismerjék. 

- . Ögödej, ha ennyire becsülöd az eszemet, hallgass meg most az egyszer - mondta 
Temüge. 

Ögödej sóhajtott. 

- Beszélj, bácsikám, ha úgy érzed, hogy ezt kell tenned. 

- Két évet várt rád a világ. Senki se mert arrébb küldeni egyetlen katonát sem; attól tartva, 
hogy példásan megbünteted. Még Csin és Szung is nyugton maradt. Olyanok voltak, mint a 
szarvas, amely érzi, hogy tigris van a közelben. Ennek lassan vége. Idehívtad a nemzet 
seregeit, és egy hónap múlva te leszel a kán, ha megéred. 

- Ha megérem?- kérdezte Ögödej. 

- . Most hol vannak a testőreid, Ögödej? Visszahívtad őket, nem lovagolnak a táborokban, 
senki sem érzi gyanakvó tekintetüket. Azt hitted, ilyen könnyű dolgod lesz? Ha ma éjjel leesel 
egy tetőről, és betöröd a fejed ezen a rengeteg kövön, akkor ki lesz a kán új holdkor? 

- . Csagatáj bátyámnak van rá a legtöbb joga - felelte félvállról Ögödej. - Hacsak Güjük 
fiam életben nem marad. Toluj szintén apám véréből származik. Nagy, erős fiai vannak: 
Möngke és Kubilaj, Arik-Böke és Hülegü. Idővel ők is kánok lehetnek. - Elmosolyodott, 
mulattatta valami, amit Temüge nem láthatott. -Úgy látszik, Dzsingisz magva erős. Mindnyájan 
fiakat nemzünk, de még mindig felnézünk Szübötejre. Akié apám legyőzhetetlen tábornoka, 
azé a hadsereg, nem gondolod?- Nélküle polgárháború lenne. Felsoroltam minden hatalmast? 
Nem is említettem nagyanyámat. A foga meg a látása már oda, de még mindig félelmetes tud 
lenni, ha dühbe hozzák. 

Temüge rámeresztette a szemét. 

- . Remélem, a tettekben nem vagy olyan hanyag, mint szavakban! Legalább a személyes 
testőrségedet kettőzd meg, Ögödej! 

Ögödej bólintott. Nem fárasztotta magát annak közlésével, hogy a díszes falak figyelő 
harcosokat rejtenek. Ebben a pillanatban is két számszeríj szögeződik Temüge mellére. Elég 
egy kézmozdulata, és nagybátyja máris búcsút mondhat az életének. 

- . Meghallgattalak. Fontolóra veszem, amit mondtál. Talán nem kellene vállalnod a 
könyvtáram és az egyetemem irányítását, amíg el nem múlik az újhold. Ha nem élek odáig, az 
utódomat talán már kevésbé érdekli Karakorum. - Látta, hogy Temüge felfogta a szavai 
értelmét. Most már legalább egy hatalmas ember arra fog törekedni, hogy őt életben tartsa. 
Mindenkinek megvan az ára, de ez szinte sohasem aranyban mérhető. 


- . Most aludnom kell, bácsikám - mondta Ögödej. - Minden nap újabb terveket és 
munkákat hoz. - Elhallgatott, mintha fel akarna állni, aztán folytatta: - Annyit mondok neked: az 
elmúlt években nem voltam sem süket, sem vak. Apám nemzete egy darabig nem hódított, na 
és akkor mi van? A nemzet bőven belakott tejjel és vérrel, csak azt várja, hogy friss erőket 
küldhessen a világba. Én pedig felépítettem a városomat. Ne félts, bácsikám. Mindent tudok, 
amit tudnom kell a tábornokokról és a hűségükről. 

ifjonti fürgeséggel egyenesedett ki. Nagybátyjának az ő kinyújtott kezére kellett 
támaszkodnia, de így is akkorát reccsent a térde, hogy felszisszent. 

- Apád büszke lenne rád, Ögödej - mondta Temüge. 

Meglepetésére Ögödej elnevette magát. 

- . Kétlem. Magamhoz vettem Dzsocsi fattyát, herceget és minghaant csináltam belőle. 
Még följebb is emelem Batut, bátyám emlékének tiszteletére. Dzsingisz ezt sosem bocsátaná 
meg nekem. - Elmosolyodott. - És nem szeretné az én Karakorumomat sem, ebben biztos 
vagyok. 

szólította Barszaghurt, hogy kísérje ki Temügét a sötét városból, vissza az árulás és 
gyanakvás fojtogató levegőjébe, amely vastagon megülte a nagy táborokat. 

Ögödej fölvette a korsót, ismét teletöltötte a csészét, kiment a kő erkélyre, és lenézett a 
holdfényes utcákra. Lehunyt szemmel állt a hűsítő szellőben. A szíve hasogatott. Megmarkolta 
a karját, mert oda is átterjedt a fájdalom. Ismét elöntötte a verejték. Szíve meglódult, és 
percekig olyan ijesztő sebességgel vert, hogy Ögödej beleszédült. Vakon a kőpárkányért 
kapott, megragadta, és lassúkat, mélyeket lélegzett, amíg el nem múlt a gyengeség, és le nem 
lassult a szíve. Fejében enyhült a nyomás, a csapkodó villámok pontokká töpörödtek, 
árnyékokká, amelyeket csak ő látott. Keserűen nézett föl a hideg csillagokra. A talpa alatt egy 
másik termet vájatott a kőbe. Időnként, ha a fájdalom olyan erővel támadt, hogy reszketett a 
kínok elmúltával a gyöngeségtől, még abban is kételkedett, hogy egyáltalán befejezheti. De 
befejezte. A sírja elkészült, és ő még él. Itta egyik csésze bort a másik után, amíg ki nem ürült a 
korsó, és az érzékei el nem tompultak. 

- . Mennyi időm maradt?- suttogta részegen. - Napok, vagy éveké - Azt képzelte, hogy apja 
szelleméhez szól. Beszéd közben meglendítette a csészét, amelyből kiloccsant a bor. - Békét 
teremtettem, apám. Békét, amikor azt hittem, hogy az időm lejárt. Mit érdekelnek engem a 
tábornokaid és... apró-cseprő viszályaiké Mégiscsak áll a városom, eljött a nemzet, és én még 
mindig itt vagyok. Most mit tegyek? Választ várt a sötétből, de nem hallott semmit. 


Második fejezet 


Toluj hanyatt dőlt, lustán simogatta a felesége nyirkos haját, és figyelte négy fiát, ahogy 
kurjongatva pancsolnak az Orhon vizében. Süttették magukat a meleg nappal, és csupán a 
közelben tartózkodó testőrök miatt nem engedhették el magukat igazából. Toluj elhúzta a 
száját. Nem volt békessége a táborban, mindenki azt leste, hogy ő Csagatájt, Ögödejt, vagy a 
tábornokokat támogatja-e - netán jelent mindenkiről. Időnként nem bánta volna, ha a bátyjai 
szép csendesen elintéznék egymás között a dolgot, ő pedig élvezhetné az ilyen napokat, 
karjaiban egy gyönyörű asszonnyal, és a négy egészséges fiával, akik azért könyörögnek, 
hogy hadd ugorjanak le a vízesés tetejéről. Egyszer megtiltotta nekik, de látta, hogy Kubilaj 
ismét felhergelte Möngkét, és a kölykök egyre közelebb oldalognak a parthoz, ahonnan egy 
kecskecsapás vezetett a bömbölő folyó forrásához. Toluj félig lehunyt szemmel figyelte, ahogy 
a két idősebb fiú bűntudatosan sandít a szüleikre, abban reménykedve, hátha elaludtak a 
meleg napon. Természetesen Arik-Böke és Hülegü követte őket, sovány fiútestük szinte 
reszketett az izgalomtól. 

- Látod őket? - mormolta Sorhatani. 

Toluj elmosolyodott. - Félig-meddig hagynám, hadd próbálják meg. Mindkettő úgy úszik, 
akár a vidra. 

Ez új készség volt a füves síkságokon nevelkedett törzseknek. Azok, akik előbb tanultak 
meg lovagolni, mint beszélni, a folyókban a nyájak éltetőit látták, vagy akadályokat áradáskor. 
A törzsek gyermekei csak mostanában tanulták meg, hogy a folyóknak örülni is lehet. 

- . Nem neked kell kenegetni a sebeiket, ha lejön a bőr a hátukról - felelte Sorhatani, és 
lustán a férjének dőlt -, vagy sínbe tenni a csontjaikat. 

Mégse szólt egy szót sem, amikor Möngke hirtelen eliramodott az ösvényen. Meztelen teste 
csillogott. Kubilaj még egyszer rávillantotta a szemét a szüleire, de egyikük sem mozdult, így a 
következő pillanatban ő is futni kezdett. 

Toluj és Sorhatani azonnal felült, ahogy a gyerekek eltűntek a szemük elől. Derűsen 
összenéztek. Arik-Böke és Hülegü a nyakát nyújtogatta, hogy lássák a zuhatag tetejét. 

- . Nem is tudom, melyik a rosszabb, Möngke, vagy Kubilaj -mondta Sorhatani. Letépett egy 
fűszálat, és rágcsálni kezdte a végét. Toluj kuncogott, és egyszerre mondták ki: Kubilaj. 

-  Möngke az apámra emlékeztet - mondta Toluj szomorkásán. 

- Semmitől sem fél. 

sorhatani halkan felhorkant. 

- . Akkor arra is emlékszel, mit mondott az apád egyszer, amikor két ember közül kellett 
kiválasztani egy ezred parancsnokát. 

- . Ott voltam, asszony - felelte Toluj. Rögtön megértette, mire céloz a felesége. - Azt 
mondta, Usszutaj nem fél semmitől, sose éhes, sose szomjas. Ezért nem alkalmas 
parancsnoknak. 

- . Apád bölcs ember volt. Az emberben kell lennie egy kis félsznek, Toluj, ha másért nem, 
hogy büszke lehessen, amikor legyőzi. 

Felnéztek a vad rikoltás hallatán. Möngke az izgalomtól üvöltve ugrott egy ügyetlen fejest a 
zuhatag tetejéről, és sikerült belecsobbannia a lenti medencébe. A vízesés magassága alig 
haladta meg a tíz lábat, de a tizenegy éves fiúnak bizonyára ijesztő lehetett. Toluj 
megnyugodva kuncogott, amikor látta, hogy legidősebb fia lihegve-fújtatva felbukkan. Fogai 
vakítóan fehérlettek napbarnított arcában. Arik-Böke és Hülegü éles hangon éljenzett, aztán 
felnéztek Kubilajra. 

Ő hátrafelé bukfencezett, olyan gyorsan, hogy túlrepült a zuhatagon, és a levegőben 
hullott, csapkodó végtagokkal. Akkorát csattant a vízen, hogy Toluj felszisszent. Figyelte, 


ahogy a másik három keresi Kubilajt, kiabálnak, egymásra mutogatnak. Sorhatani érezte, 
ahogy a férje karja megfeszül, már készül, hogy felugorjon, ám ekkor felbukkant a bömbölő 
Kubilaj. Az egyik oldala végig lángvörös volt, és sántikálva mászott ki a folyóból, de mindenki 
láthatta, hogy lelkesen liheg. 

- Egy kis észt kell vernem beléjük - mondta Toluj. 

A felesége vállat vont. 

- Felöltöztetem, aztán elküldöm hozzád őket. 

A férfi bólintott. Csak félig tudatosodott benne, hogy a felesége helyeslésétől tette függővé 
a fiúk megbüntetését. Sorhatani rámosolygott a távozó férfira. Jó ember, gondolta. Talán nem a 
legerősebb a testvérek közül, nem is a legirgalmatlanabb, de minden más tekintetben 
Dzsingisz legjobb fia. 

Miközben fölállt, és összeszedte a ruhadarabokat, amelyeket a fiai szétszórtak a környező 
bokrokon, eszébe jutott az egyetlen férfi, akitől életében megijedt. Gondosan elraktározta az 
emléket, amikor Dzsingisz úgy nézett rá, mint nőre, nem pedig úgy, mint egyik fiának 
feleségére. Egy tóparton történt, sok ezer mérföldnyire, egy másik országban. Látta, amint a 
kán szeme egy pillanatra felragyog az ő ifjúságától és szépségétől. Ő pedig rémülten és 
áhítattal mosolygott rá. 

- Az volt ám a férfi - dünnyögte, és mosolyogva megcsóválta a fejét. 

Kaszar a szekér deszkáján állva támaszkodott a káni jurta fehér nemezfalának. Kétszer 
olyan széles, és félszer magasabb volt, mint a nép jurtái. Dzsingisz arra használta, hogy ebben 
tanácskozzon a tábornokaival. Ögödej sosem tartott igényt az irdatlan szerkezetre, amely olyan 
súlyos volt, hogy a szekeret hat ökörnek kellett vonszolnia. A nagykán halála után hónapokig 
üresen állt, amíg Kaszar ki nem jelentette, hogy az övé. Eddig senki se merte vitatni a jogát. 

Megszagolta a sült tarbagánt, amelyet Kacsun hozott ebédre. 

- . Kint együnk. Túl szép nap van ahhoz, hogy a homályban kuksoljunk - mondta. 

Kacsun a párolgó tálca mellé egy kövér ajragos tömlőt is hozott, amelyet odalökött a 
testvérének. 

- . Hol vannak a többieké - kérdezte. A tálcát a deszka szélére tette, leült, és a lábát 
lógatta. 

Kaszar vállat vont. -Dzsebe azt mondta, itt lesz. Küldtem hírnököt Jelméhez és 
sSzübötejhez. Vagy jönnek, vagy nem; az ő dolguk. 

Kacsun ingerülten fújt egyet. Neki kellett volna elküldenie az üzeneteket, ellenőriznie 
kellett volna, hogy a testvére nem felejt ki semmit, és a megfelelő szavakat használja. Most már 
semmi értelme korholni a bátyját, aki éppen a párolgó húst tépi. Kaszar sose változik, ami 
egyszerre dühítő és vigasztaló. 

- . Csaknem befejezte a városát - mondta Kaszar tele szájjal. -Fura egy hely, ezekkel az 
alacsony falaival. Le tudnám rohanni. 

- . Azt hiszem éppen ezért építtette ilyenre - felelte Kacsun. Gőzölgő kovásztalan kenyeret 
vett elő egy másik edényből, meglengette, hogy lehűtse, aztán megtöltötte hússal. Kaszar 
értetlenül nézte. Kacsun sóhajtott. 

- . Mi vagyunk a fal, bátyám. Mutatni akarja a népeknek, hogy neki nem kell kőfalak mögé 
rejtőznie, mint a csineknek. Értedé Hadseregünk tümenjei a falak. 

- . Okos - felelte tele szájjal Kaszar. - De végül úgyis falakat fog építeni, meglátod. Adj neki 
egy-két évet, és megmagasítja a falakat. Az ember elgyávul a városokban. 

Kacsun a testvérére bámult. Csaknem sikerült szert tennie egy kis igazi bölcsességre ?- 
Kaszar észrevette hirtelen érdeklődését, és elvigyorodott. 

- . Láthattad. Ha valakinek aranya van, attól retteg, hogy másvalaki elveszi tőle, tehát 
falakat épít köré. Abból mindenki megtudja, hol az arany, eljönnek hát, és elveszik. Mindig így 


megy ez, öcsém. A bolond és az arany összetartozik. 

- . Sosem tudom eldönteni, hogy úgy gondolkodsz-e, mint egy gyerek, vagy mint egy 
nagyon bölcs ember - felelte Kacsun. Megtöltött még egy kenyeret, és enni kezdte. 

Kaszar egy hatalmas falattal a szájában azt próbálta felelni: mint egy bölcs, de félrenyelt, 
és Kacsunnak hátba kellett csapkodnia. Nagyon összeszoktak már ők. 

Kaszar kitörölte a könnyet a szeméből, mélyet lélegzett, és meghúzta a duzzadt tömlőt. 

-Azt hiszem, szüksége lesz a falakra újholdkor. 

Kacsun gépiesen körülnézett, hogy nem hallotta-e őket valaki. Üres gyepfolton ültek, csak 
a lovaik legelésztek a közelben. Távolabb harcosok szorgoskodtak a napon, készültek a nagy 
versenyre, amelyet Ögödej ígért nekik. Szürke lovakat és páncélokat kapnak a nyertes birkózók 
és íjászok, de még a síksági futóversenyek győztesei is. Ahova csak néztek a testvérek, 
mindenfelé 

harcosok gyakoroltak csoportokban, de senki sem ólálkodott a közelükben. Kacsun 

megnyugodott. 

- Hallottál valamit? 

- . Semmit, de csak egy bolond képzeli, hogy az eskütétel zavartalanul fog lezajlani. 
Ögödej nem bolond, és nem is gyáva. Szembeszállt velem, amikor őrjöngtem, miután... - 
Habozott, a tekintete egy pillanatra távoli és hideg lett. - Miután Dzsingisz meghalt. - Újabb 
kortyot ivott az erős pálinkából. - Ha azonnal megesket, egy férfi sem lett volna a törzsekben, 
aki kezet mer emelni rá; de most? 

Kacsun komoran bólintott. 

- . Most Csagatáj idejött az egész hadával, és a nemzet fele azon csodálkozik, miért nem 
ő lesz a kán. 

- . Vérontás lesz, öcsém. így vagy úgy - felelte Kaszar. - Csak abban reménykedem, hogy 
Ögödej tudja, mikor kell megbocsátani, és mikor kell gégét metszeni. 

-Arra itt vagyunk mi - mondta Kacsun. - Ezért akartam itt találkozni veled. Meg kell 
beszélnünk a terveinket, hogy biztosan kán legyen belőle. 

- . Nem azért hívott ide a fehér városába, hogy a tanácsomat kérje. Téged se, Kacsun. 
Nem tudhatod, jobban bízik-e bennünk, mint másokban. Miért tennéd Te is lehetnél kán, ha 
akarnál. Te voltál Dzsingisz utóda, amíg a fiai felnőttek. - Látta az öccsén az ingerültséget. A 
tábor tele volt efféle beszédekkel, és már mindketten belefáradtak. De Kaszar csupán vállat 
vont. 

- . Mindenképpen inkább te, mint Csagatáj. Láttad, mikor fut, együtt az embereivel? Olyan 
fiatal, olyan férfias! 

Kihajolt a szekér peremén és köpött egyet. Kacsun elmosolyodott. 

- Féltékeny vagy bátyám? 

- . Nem rá, noha olykor hiányzik a fiatalság. Mostanában mindig fáj valamim. Öreg sebek, 
öreg térd, abból az időből, amikor nem tudtad megakadályozni, hogy lándzsát szúrjanak a 
vállamba. Minden fáj. 

-Jobb, mint a másik lehetőség - felelte Kacsun. 

Kaszar felhorkant. 

Körülnéztek. Dzsebe közeledett Szübötejjel. Dzsingisz tábornokai férfikoruk virágában 
voltak. Kacsun és Kaszar lopva összemosolyogtak, amíg a két férfi magabiztosan hosszú 
lépésekkel jött a nyári fűben. 

- . Tea a kannában, hús a tálban - mondta Kaszar minden ceremónia nélkül, ahogy a 
tábornokok fölkapaszkodtak a vén káni szekérre. - Arról beszélgetünk, hogyan tartsuk életben 
Ögödejt elég ideig ahhoz, hogy előtte vigyék a fehér farkakat. 

Az egyesült törzsek jelképe most is a fejük fölött lengedezett. A lófarkak eredetileg a törzsi 


színekben virítottak, amíg Dzsingisz egyformára nem fakíttatta őket. Ugyanúgy nem merték 
eltávolítani, mint ahogy Kaszartól sem vitatták el a szekeret. 

sSzübötej kényelembe helyezte magát a deszka szélén. Lába a levegőben lógott. Vett a 
húsból és a kenyérből. Tisztában volt azzal, hogy Kacsun és Kaszar az ő szavát várja. Nem 
örült a figyelemnek. Lassan evett, ajraggal öblítette le a falatokat. 

A csöndben Dzsebe a nemezfalnak dőlt, és a távoli várost nézte, amely fehér párának tűnt 
a meleg levegőben. Látta Ögödej palotájának arany kupoláját. Az jutott az eszébe, hogy olyan, 
mintha egy sárga szem figyelné őket a városból. 

- . Megkörnyékeztek - mondta. Szübötej abbahagyta az evést, Kaszar letette az ajragos 
tömlőt, amelyből inni készült. Dzsebe 

vállat vont. - Tudtuk, hogy előbb-utóbb megteszik valamelyikünkkel. Nem ismertem, nem 
viselt rangjelzést. 
- Csagatáj küldte? - kérdezte Kacsun. 

Dzsebe bólintott. - Ki másé De nem mondott neveket. Nem bíznak bennem. Csak 

megböktek egy kicsit, hogy lássák, merre ugróm. 
sSzübötej elfintorodott. 
- . Ide ugrottál, a törzsek szeme láttára. Most aztán téged is figyelnek. 

- . És akkor mi van? - Dzsebe felkapta a fejét. - Hű voltam Dzsingiszhez. Követeltem 
netán, hogy Zurgadajnak szólítsanak, azon a néven, amelyet születésemkor kaptam? Azt a 
nevet viselem, amelyet Dzsingisz adott, és hűséges vagyok ahhoz a fiához, akit ő nevezett ki 
örökösének. Mit érdekel engem, ki látja, hogy beszélek a tábornokaival?- 

Szübötej sóhajtott, és félretette az utolsó darab húst. 

- . Tudjuk, kik azok, aki valószínűleg megzavarják az eskütételt. Nem tudjuk viszont, 
hogyan teszik, és hányán támogatják őket. Dzsebe, ha titokban eljöttél volna hozzám, akkor azt 
mondtam volna, hogy helyeseld, bármit mondanak, és tudd meg a terveiket. 

- . Ki akar sötétben ólálkodni, Szübötej?- mondta megvetően Kaszar. Öccsére nézett 
támogatásért, de Kacsun a fejét csóválta. 

- . Szübötejnek van igaza, bátyám. Itt nem csak arról van szó, hogy látványosan 
támogatjuk Ögödejt, és minden ép eszű ember mellénk áll. Bár így lenne. Dzsingisz előtt nem 
volt a nemzetnek kánja, így nincsen öröklési törvény. 

-A törvényeket a kán hozza - felelte Kaszar. - Senkire sem emlékszem, hogy tiltakozott 
volna, amikor a bátyánk megparancsolta, hogy esküdjünk hűséget Ögödejnek, az örökösének. 
Még Csagatáj is térdre borult előtte. 

- . Mert meghalt volna, ha nem teszi - mondta Szübötej. - Ám Dzsingisz elment, és az 
emberek Csagatáj környezetében mindenfélét sutyorognak a fülébe. Azt mondják, kizárólag 
azért nem ő lett az örökös, mert nem fért meg a bátyjával, Dzsocsival, de Dzsocsi már halott. 

Egy pillanatra elhallgatott, mert eszébe jutott a hóra omló vér. Az arca teljesen 
kifejezéstelen volt, a többiek nem olvashattak róla. 

- . Nincsenek hagyományok, amelyek megmondanák, hogyan cselekedjünk - folytatta 
fáradtan Szübötej. - Igen, Dzsingisz kiválasztotta utódját, de az elméjét elködösítette a haragja 
Dzsocsi iránt. Nem is olyan sok éve még Csagatáj volt a legkedvesebb fia. A nemzet csak erről 
beszél. Időnként arra gondolok, nyíltan is felléphetne a követelésével, és lehetne kán. 
Odamehetne egy karddal Ögödejhez, és a hadsereg fele nem állítaná meg. 

-A másik fele viszont szétszaggatná - jegyezte meg Kaszar. 

- És egy csapásra a nyakunkon lenne a polgárháború, amely kettétépné a nemzetet. 
Mindent, amit Dzsingisz épített, minden erőnket elpocsékolnánk a belviszályokra. Mennyi 
időbe telne, hogy Csin vagy az arabok föllázadjanak? Ha ez a jövő, akkor inkább már ma 
vegye a kezébe a lófarkas zászlót Csagatáj. - Fölemelte a kezét, hogy elfojtsa a kezdődő 


tiltakozást. - Ez nem áruló beszéd, ne gondoljátok. Talán nem bizonyítottam be, hogy követem 
Dzsingiszt, még akkor is, amikor minden ízem azt kiáltotta, hogy nincs igaza. Nem leszek 
hűtlen az emlékéhez. Szavamra, Ögödejt teszem kánná! 

Ismét eszébe jutott egy ifjú, aki elhitte, amikor ő szabad elvonulást ígért neki. Az ő szava, 
amely vas volt valaha, ma már semmi. Régi seb volt, de néha úgy vérzett, mintha frissen kapta 
volna. 

- Nyugtalanítasz - mondta Kaszar. 

Szübötej nem mosolygott. Fiatalabb volt a testvéreknél, azok mégis türelmesen várták, 
hogy megszólaljon. O volt a nagy tábornok, a mester, aki minden terepen meg tud tervezni 
minden támadást, és kicsikarja a győzelmet. Ha Szübötej odaáll Ögödej mellé, annak van 
esélye. Kacsun elkomorodott. 

-A saját biztonságoddal is törődnöd kéne, Szübötej. Túlságosan értékes vagy ahhoz, 
hogy elveszítsünk. 

Szübötej sóhajtott. 

- Ilyet kell hallanom, miközben a kánom jurtájában ülőké Igen, óvatos leszek. Én 
jelentem az akadályt annak, akitől mindnyájan félünk. Ti meg vigyázzatok, hogy őreitek olyan 
emberek legyenek, akikre rábízhatjátok az életeteket, akiket nem lehet megvesztegetni, vagy 
megfenyegetni anélkül, hogy számot ne adnának nektek. Ha egy férfi felesége és gyermekei 
eltűnnek, még mindig bíztok benne annyira, hogy ő vigyázza az álmotokat? 

- . Rút gondolat! - Dzsebe megrándult. - Tényleg azt gondolod, hogy itt tártunké Egy ilyen 
napon alig bírom elhinni, hogy minden árnyékban kések leselkednek. 

- . Ha Ögödej kán lesz - folytatta Szübötej -, megöletheti Csagatájt, vagy jól-rosszul 
uralkodhat negyven éven át. Csagatáj nem fog várni, Dzsebe. Igyekszik majd megszervezni 
egy végzetes balesetet, vagy erőszakkal próbálkozik. Nem hiszem, hogy ölbe tett kézzel ülne, 
miközben mások döntenek életéről és becsvágyáról. Nem ilyen embernek ismerem. 

Mintha még a napfény is megfakult volna a fagyos szavaktól. 

- Hol van Jelme? - kérdezte Dzsebe. - Azt mondta, hogy itt lesz. 

sSzübötej megdörgölte a tarkóját, hogy csak úgy ropogott. Hetek óta rosszul aludt, ám ezt 
nem óhajtotta közölni ezekkel az emberekkel. 

-  Jelme hűséges; miatta ne aggódjatok - dörmögte. Néhány arc elsötétedett. 

- . Dzsingisz melyik fiához hűségesé - kérdezte Dzsebe. - Itt nem világos az út, és ha nem 
találunk egyet, a nemzet kettészakadhat. 

- . Akkor meg kellene ölnünk Csagatájt - szólalt meg Kaszar. A többiek elnémultak. Kaszar 
rájuk vigyorgott. - Túl öreg vagyok ahhoz, hogy vigyázzak a nyelvemre - vonta meg a vállát. - 
Miért kellene mindennek úgy történnie, ahogy ő akarja? Miért kellene utánanéznem az összes 
testőrömnek, hogy nem fordították-e ellenem valamelyikeié Még ma véget vethetünk ennek, és 
Ögödej anélkül lehet kán új holdkor, hogy háború fenyegetné. - A hideg arcokat látva ismét 
köpött egyet. - Nem fogok szégyenkezni a rosszallásotok miatt, erre ne is számítsatok. Ha 
jobban szerettek egy teljes hónapig gyanakodni mindenkire, és titkos, agyafúrt terveket 
szövögetni, nosza rajta. Én egy vágással elintézhetném az ügyet. Mit gondoltok, Dzsingisz mit 
mondana, ha itt ülne köztünk? Egyenesen odamenne Csagatájhoz, és elmetszené a torkát. 

- . Meglehet - ismerte el Szübötej, aki a többieknél is jobban tudta, milyen kegyetlen volt a 
kán. - Ha Csagatáj bolond lenne, egyetértenék veled. Ha rajta lehetne ütni, igen, akkor 
működne a dolog. Mondanám, hogy próbálkozz, de csak megöletnéd magad. Inkább hidd el 
nekem, hogy Csagatáj felkészült erre a húzásra. Ha egy fegyveres csoport megközelítené a 
tümenjét, azt állig fel-fegyverzett harcosok fogadnák. Mivel mindennap gyilkosságokat tervez, 
tart is tőlük. 

- . Elég embernek parancsolunk, hogy elkaphassuk - mondta Kaszar, jóval csekélyebb 


önbizalommal. 

- . Talán. Ha csak az ő tízezrével állnánk szemben, talán hozzáférhetnénk, de azt hiszem, 
ennél jobban elfajult a helyzet. Akármire játszik is Ögödej, két évet adott a testvérének, hogy 
pusmoghasson és ígérgethessen. A kán árnyéka nélkül valamennyien arra kényszerültünk, 
hogy kormányozzuk a területünket, úgy viselkedjünk, mintha mi lennénk az egyetlen hang, 
amely igazán számít. Én rájöttem, hogy élvezem. Nektek nincs ilyen érzésetek? 

- Végighordozta tekintetét a többieken, és megcsóválta a fejét. 

- A nemzet kezd széthullani tümen-törzsekre, amelyeket nem a vér köt össze, hanem a 
tábornok, aki vezeti őket. Nem, nem fogjuk megtámadni Csagatájt. Az én célom a polgárháború 
megakadályozása. Nem akarok a szikra lenni, amely fellobbantja. 

Miközben Szübötej beszélt, Kaszar arcán ingerültség váltotta fel a mohóságot. 

- . Akkor továbbra is az a dolgunk, hogy Ögödejt életben tartsuk - mondta. 

- . Ennél is több - felelte Szübötej. - Meg kell őriznünk az egységes nemzetet, hogy legyen 
valami, amin kánként uralkodhat. Remélem, Kaszar, nem vártad tőlem, hogy egyetlen nap alatt 
megoldást találjak. Akár győzhetünk is itt, és Ögödej szerzi meg a lófarkakat, mégis végig kell 
majd néznünk, ahogy Csagatáj elviszi a fél hadsereget és a fél nemzetet. Attól kezdve mennyi 
időbe telik, hogy a két kán és a seregeik egy csatatéren álljanak szemben egymással é 

- . Világosan beszéltél, Szübötej - szólalt meg Kacsun -, de akkor sem ülhetünk itt ölbe tett 
kézzel, várva a katasztrófát. 

- Nem - mondta Szübötej. - Jól van, eléggé ismerlek titeket, hogy bízzam bennetek. Jelme 
azért nincs itt, mert két olyan tábornokkal találkozik, akik talán Csagatájhoz hűségesek. Többet 
fogok tudni, ha üzenetet váltottunk. Nem találkozhatok vele még egyszer - igen, Kaszar, ez az a 
titkos játék, amelyet megvetsz. A tétek túl magasak ahhoz, hogy rosszul lépjünk. 

- Talán igazad van - felelte Kaszar elgondolkodva. 

sSzübötej éles pillantást vetett az idősebb férfira. 

- A szavadat kell adnod, Kaszar - mondta. 

- Mire? 

- . Add szavadat, hogy nem cselekszel önállóan. Igaz, Csagatáj mindennap fut, noha nem 
távolodik el a harcosaitól. Van rá némi esély, hogy az íjászaidat oda állíthatod, ahonnan lesből 
lelőhetik, de ha kudarcot vallasz, mindent tönkreteszei, amit a testvéred felépített, mindent, 
amiért olyan sok szeretted adta az életét. Az egész nemzet belepusztul, Kaszar. 

Kaszar tátott szájjal bámult a tábornokra, aki mintha a gondolataiban olvasott volna. 
Mindenki láthatta rajta a bűntudatot, holott igyekezett fagyos arcot vágni. Mielőtt bármit 
mondhatott volna, Szübötej ismét megszólalt. 

- Add a szavad, Kaszar! Ugyanazt akarjuk, de nem tervezhetek úgy, hogy nem tudom, mit 
fogsz tenni. 

- Szavamat adom - felelte Kaszar komoran. 

Szübötej úgy bólintott, mintha ez csak jelentéktelen pontja lenne egy vitának. 

- .  Mindnyájatokat tájékoztatni foglak. Nem találkozhatunk túl gyakran a táborban 
hemzsegő kémek miatt, így hát megbízható hírvivőket kell kerítenünk. Semmit ne írjatok le, és a 
mai naptól ki ne ejtsétek Csagatáj nevét! Ha beszélnetek kell róla, nevezzétek Törött 
Lándzsának. Tudom, hogy találunk valamilyen kiutat. 

Könnyedén fölállt, és megköszönte Kaszarnak a vendéglátást. 

- . Most távoznom kell, hogy megtudjam, mit ígértek Jelmének a támogatásáért. - 
Meghajtotta a fejét és olyan ruganyosán ment le a lépcsőn, hogy Kaszar és Kacsun már a 

- . Egy dologért hálásak lehetünk - mondta halkan Kacsun, az elsiető- tábornokot figyelve. - 
Ha ő akarna kán lenni, még nehezebb lenne a dolgunk. 


Harmadik fejezet 


Ögödej az árnyékban állt annak a rámpának a tövében, amely fentre, a fénybe és a 
levegőre vezetett. Végre elkészült a nagy ovális pálya. A levegő sűrű volt a fa, a festék és a 
lakk szagától. Könnyen elképzelhette népének atlétáit, amint kisétálnak a harmincezer férfi és 
asszony harsogó hangzavarába. Ögödej látta gondolatban a jelenetet, és rájött, hogy napok 
óta nem érezte magát ilyen jól. A csin gyógyító sokat beszélt a gyűszűvirág porának 
veszélyességéről, de Ögödej csak annyit tudott, hogy enyhíti a folyamatos fájdalmat a 
mellében. Két napja olyan élesen belehasított a kín, hogy térdre esett a magánlakosztályában. 
Grimaszolt, mikor eszébe jutott a nyomás: mintha beszorult volna egy szűk helyre, és nem 
tudna lélegezni. A vörösborba kevert, csipetnyi sötét por olyan gyorsan hozta el a 
megkönnyebbülést, mintha elszakadt volna a mellére csavart gúzs. Tisztában volt azzal, hogy 
a halál kíséri az útján, de még mindig elmaradt tőle két lépéssel. 

Építők ezrei távoztak a nagy csarnokból, de Ögödej szinte oda se nézett, ahogy 
elhömpölygött mellette a kimerült arcok folyama. Tudta, hogy, egész éjjel dolgoztak, mert azt 
akarták, hogy ő elégedett legyen, és ez így helyes. Vajon mit éreztek, amikor a csin császár az 
ő apja előtt térdelté Ha Dzsingisz kényszerült volna ekkora szégyent hozni magára, Ögödej 
nemigen lenne ilyen békés, belenyugvó. Dzsingisz azt mondta neki, hogy a csineknek nincs 
elképzelésük a nemzetről. Uralkodó osztályuk birodalmakról és császárokról beszél, de a 
parasztok nem juthatnak elég magasra ahhoz, hogy messzire lássanak. Ezért inkább a 
városokhoz és a helyi emberekhez hűségesek. Ögödej bólintott. Még nem olyan régen az ő 
népének a törzsei is ilyenek voltak. Az apja vonszolta át ókét egy új korszakba, de sokan máig 
nem értik Dzsingisz hatalmas látomását. 

A sokaság többsége a földet nézte elmenőben; rettegtek magukra vonni a nagyúr 
figyelmét. Ögödej szívverése felgyorsult, mert észrevette, hogy néhány közeledő másképp 
viselkedik. Alig bírta megállni, hogy ki ne lépjen az árnyékból a fénybe. A melle sajgott, de ez 
semmi sem volt a szokásos, szörnyű fáradtsághoz képest, amelytől nem szabadulhatott, 
akármennyit aludt is. Az érzékei nagyon is élesek voltak. Mindent hallott és kiszagolt maga 
körül, a munkások ételeinek fokhagymaszagától a suttogó hangokig. 

A világ mintha megfeszült, aztán szétpukkant volna, olyan erővel, hogy Ögödej szinte 
beleszédült. Olyan emberek voltak előtte, akik rábámultak, aztán tüntetőén elfordultak. A 
viselkedésük olyan feltűnő volt, akár egy fölemelt zászló. Ögödej nem érzékelt jelet, de 
úgyszólván egyszerre rántották elő késeiket a ruhájuk alól; kurta nyesőkéseket, amilyeneket az 
ácsok használnak az oszlopok megfaragásához. A sokaság örvényleni kezdett, ahogy egyre 
többen kaptak észbe. Rekedt kiáltások hallatszottak, ám Ögödej néma csendben maradt az 
erősödő vihar közepén, és farkasszemet nézett a legközelebbi emberrel, miközben az a 
többieket félrelökdösve, fölemelt késsel közeledett hozzá. 

Ögödej figyelte. Lassan széttárta a karját, egyre szélesebbre, úgy, hogy a menekülők neki- 
nekicsapódtak a kezeinek. A támadó üvöltött valamit, de az elveszett a hangzavarban. Ögödej 
mosolygott, amikor a támadót félrelökték. Rongycsomóként esett össze a páncélos testőr 
csapásától. 

Testőrei taposták és kaszabolták az embereket az árnyas alagútban. Ögödej hidegen 
nézte őket, és lassan leengedte a karjait. Parancsa szerint kettőt életben hagytak, de úgy 
összeverték az arcukat kardmarkolattal, hogy formátlan maszkká püffedt. A többit levágták, mint 
a kecskéket. 

A parancsnok néhány perc múlva odaállt elébe. Zihált, sápadt arca mocskos volt. 

- Jól vagy, nagyuram? - kérdezte feldúltan. 

Ögödej elfordította a tekintetét a katonákról, akik még mindig azoknak a tetemét taposták, 


akik meg merték támadni az urukat. 

- . Miből gondolod, Huran, hogy nem? Ép vagyok. Elvégezted a munkádat. 

Huran meghajolt, és már éppen elfordult volna, de meggondolta magát. 

- . Nagyuram, nem volt erre szükség. Két napja követjük ezeket az embereket. Magam 
kutattam át a szállásukat, és egy pillanatot sem tölthettek el Karakorumban úgy, hogy ne 
figyeljem őket. Mindet elkaphattuk volna anélkül, hogy kiteszünk téged ennek a kockázatnak. 

Láthatólag nehezen találta a szavakat. Ögödej nagyon régen nem érezte magát ilyen 
könnyűnek és erősnek. Kedélyesen válaszolt: 

- . Mondd, amit mondanod kell, Huran. Nem bántasz meg. -Miután engedélyezte a 
testőrnek, hogy szívből szólhasson, Huranról lehullott a feszes merevség. 

- . Azért élek és dolgozom, hogy téged védjelek, nagyuram -mondta. - Azon a napon, 
amikor meghalsz, én is meghalok, megesküdtem rá. De nem tudlak megvédeni, ha te... ha te 
szerelmes vagy a halálba, nagyuram, ha meg akarsz halni... - Ögödej hideg nézésétől 
belezavarodott a mondanivalójába, és elhallgatott. 

- . Nyugodj meg, Huran. Kisfiú korom óta szolgálsz. Akkor is kockáztattam a nyakamat, 
nemé Mint minden kölyök, aki azt képzeli, hogy örökké él. 

Huran bólintott. 

- . Azt tetted, de akkor nem vártad kitárt karokkal a rád rohanó gyilkost. Láttam, nagyuram, 
de nem értettem. 

Ögödej úgy mosolygott, mintha egy gyermeket oktatna. Talán közel járt az 
örökkévalósághoz azokban a percekben, de szinte mámoros lett tőlük. 

- . Biztosíthatlak róla, Huran, hogy nem akarok meghalni. De nem félek a haláltól, 
egyáltalán nem. Azért tártam ki a karom, mert abban a pillanatban nem törődtem vele. Meg 
tudod ezt érteni é 

- Nem, nagyuram - felelte Huran. 

Ögödej sóhajtott, aztán fintorgott, mert az alagút bűzlött a vértől és a bélsártól. 

- Büdös van itt - mondta. - Gyere velem. 

Megkerülték a halomba rakott tetemeket. Sokan csak a kavarodásnak esnek áldozatul: 
egyszerű munkások voltak, akik szabadulni próbáltak a sötétségből. Majd fizetnie kell némi 
pénzt a családjuknak, gondolta Ögödej. 

Huran mellette állt, amikor felragyogott a fény, és Ögödej pillantása befogta az elkészült 
versenypályát. Még szélesebb kedve kerekedett, míg elnézte a lépcsőzetes lelátót, amelyen 
padok ezrei sorakoztak. A bejáratnál történt mészárlás után meglepő gyorsasággal kiürült a 
pálya, így Ögödej még azt a madarat is hallhatta, amely tisztán és édesen dalolt valahol 
messze. Szeretett volna belekiáltani a térbe, mert kíváncsi volt, mekkora lenne a visszhang? 
Harmincezer embere ülhet itt, hogy nézhesse a versenyfutást, a birkózást és az íjlövészetet. 
Nagyszerű lesz! 

Viszketni kezdett egy folt az arcán. Megvakarta, és a szeme elé tartotta vörös ujját. Valaki 
másnak a vére volt. 

- . Itt, Huran, ezen a helyen leszek kán. Itt fogadom népem hűségesküjét. 

Huran mereven bólintott. Ögödej rámosolygott, tudta, hogy ez az ember tántoríthatatlanul 
hűséges. Mégsem árulta el neki, hogy beteg a szíve, amely bármelyik pillanatban elveheti az 
életét. Nem árulta el Hurannak, mekkora megkönnyebbülés minden reggel, mert ismét túlélt 
egy éjszakát, és láthat egy új hajnalt, és azt sem, hogy egyre később fekszik le, mert hátha ez 
lesz az utolsó napja. A bor és a gyűszűvirág pora megkönnyebbülést adott, mégis külön 
áldásnak tekintett minden napot, minden lélegzetvételt. Hogyan félhetne egy gyilkostól, amikor 
mindig a halál árnyékában élé Olyan nevetséges gondolat volt, hogy addig kuncogott tőle, 
amíg ismét bele nem hasított a mellébe a fájás. Tegyen a nyelve alá egy csipet port? Huran 


nem merne kérdezősködni. 

- . Három nap van újholdig, Huran. Addig életben tudsz tartani, nemé Hány merényletet 
akadályoztál meg? 

- Hetet, nagyuram - felelte halkan Huran. 

Ögödej élesen nézett rá. 

- Én csak ötről tudok, a maitis beleértve. Hogy lehet hét? 

- . Nagyuram, az emberem ma reggel egy méregkeverőt kapott el a konyhán, és a bátyád 
három harcosát ölettem meg egy verekedésben. 

- . De nem vagy biztos benne, hogy azért jöttek, mert engem akartak megölni? 

- . Nem, nagyuram, nem vagyok biztos - ismerte el Huran. Egyet életben hagyott, és 
délelőtt dolgozott rajta egy darabig, de hiába volt a fáradozása, mert az csak ordított és 
káromkodott. 

- Meggondolatlan voltál, Huran - mondta Ögödej minden sajnálkozás nélkül. - 
Beterveztük az ilyen merényleteket. Van főkóstolóm, a szolgáimat magam válogatom össze. A 
városomat ostrom alatt tartja a rengeteg ácsnak és mázolónak álcázott kém és harcos. Én 
mégis megnyitottam Karakorumot, és még mindig özönlenek az emberek. Három csin nagyúr 
lakik a palotámban, és két keresztény szerzetes, akik szegénységi fogadalmat tettek, így a 
fejedelmi istálló szalmájában hálnak. Az eskütétel... érdekes lesz, Huran. - Sóhajtott, mert látta 
a katonán a komor aggodalmát. - Ha mindaz, amit eddig tettünk, nem elég, akkor talán nem úgy 
rendeltetett, hogy életben maradjak. Ég Atya szereti a jó vadászatot, Huran. Talán minden 
erőfeszítésed ellenére elvesz tőled. 

-Addig nem, amíg én élek, nagyuram. Én kánnak akarlak hívni. 

Olyan magabiztossággal beszélt, hogy Ögödej elmosolyodott és a vállára csapott. 

- . Akkor hát kísérj vissza a palotába, Huran. E kis szórakozás után vissza kell térnem a 
munkámhoz. Azt hiszem, elég sokáig várattam orlok Szübötejt. 

Szübötej a páncélját a palotai lakosztályban hagyta, amelyet a rendelkezésére 
bocsátottak. A törzsek minden harcosa tudta, hogy Dzsingisz egyszer fegyvertelenül támadott 
meg egy ellenséget, és páncélja egyik pikkelyével vágta át a torkát. Szübötej azt a könnyű 
deelt, nadrágot és sarut viselte, amelyeket kikészítettek neki. Csupa vadonatúj, tiszta 
ruhadarab, a legjobb anyagból. Milyen fényűzők ezek a szobák! Ögödej minden kultúrából 
kölcsönzött, amellyel csak találkoztak hódítás közben. Szübötejt feszélyezte a látvány, bár nem 
tudta, miért. Még kínosabban érezte magát a palota folyosóin, mert ott sürgő-forgó emberek 
futkostak olyan feladatok és munkák miatt, amelyeket ő nem értett. Nem gondolta, hogy ilyen 
sokan kellenek az eskütételhez. Minden sarokban és beugróban őrök álltak, de olyan sok volt 
az idegen arc, hogy Szübötej nem szabadulhatott a szorongástól. Jobban szerette a nyílt 
tereket. 

Fél nap is eltelt, mire elkapott egy szolgát, aki éppen elfutott mellette, és kiáltott egyet 
meglepetésében. Kiderült, hogy Ögödejnek valamilyen dolga van a városban. Pedig hát tudta, 
hogy Szübötej várja! 

Szübötej nem távozhatott úgy, hogy meg ne sértse, ezért csak állt egy néma kihallgatás- 
teremben, és egyre nehezebben álcázta türelmetlenségét, ahogy teltek az órák. 

A terem üres volt, noha Szübötej még mindig érezte, hogy tekintetek követik, miközben az 
ablakhoz megy, hogy kitekintsen az új városra, és mögötte a pusztában állomásozó tümenekre. 
Alkonyodon, a nap hosszú arany csíkokat és árnyéksávokat festett a földre és a lenti utcákra. 
Ögödej jól választotta meg a helyet: délre hegyek magasodtak, a közelben szélesen 
hömpölygött az erős sodrású folyó. Szübötej ellovagolt egy darabon a csatorna mellett, amelyet 
Ögödej azért építtetett, hogy behozza a vizet a városba. Elképesztő látvány volt, addig, amíg 
eszébe nem jutott, hogy egymillió ember dolgozott itt csaknem két éven át. Ha van elég ezüst 


és arany, minden lehetséges. Vajon elél Ögödej odáig, hogy kiélvezhesse? 

Már teljesen elvesztette az időérzékét, mire meghallotta a közeledő hangokat. Szübötej 
éberen figyelte, ahogy Ögödej testőrei belépnek, és elfoglalják a helyüket. Erezte, ahogy 
pillantásuk átsiklik, majd megállapodik rajta, mert ő volt az egyetlen lehetséges veszélyforrás a 
szobában. Ögödej utolsónak jött, az arca püffedtebb és sokkal sápadtabb volt, mint amire 
Szübötej emlékezett. Sárga szeme annyira hasonlított az apjáéra, hogy nehéz volt nem 
gondolni Dzsingiszre. Szübötej mélyen meghajolt. 

Ögödej viszonozta a meghajlást, aztán leült egy fapadra az ablak mellé. Élvezettel 
simogatta a fényesre csiszolt, aranyozott fát, miközben kinézett Karakorumra. Egy pillanatra 
behunyta a szemét. A lenyugvó nap egy utolsó arany fénycsóvát vetett a magas terembe. 

Nem szerette Szübötejt, akármekkora szüksége volt is rá. Ha a tábornok megtagadja 
Dzsingisz legkegyetlenebb parancsát, akkor Ögödej bátyja, Dzsocsi, régóta kán lenne. Ha 
Szübötej visszafogja a kezét, ha csak egyetlenegyszer ellenszegül, akkor most nem közeledne 
az általános pusztulással fenyegető kormányválság. 

- . Köszönöm, hogy vártál rám. Remélem, szolgáim megfelelően kiszolgáltaké - kérdezte 
végül. 

Szübötej összevonta a szemöldökét a kérdés hallatán. A jurtákban megszokott 
udvariassági szertartásokra számított. Ám Ögödej arca őszinte és leplezetlenül fáradt volt. 

-Természetesen, nagyuram. Nagyon kevéssel beérem. 

Elhallgatott, mert lépések koppantak az ajtó előtt. Ögödej fölállt. Új testőrök léptek be, 
akiket Toluj és felesége Sorhatani követett. 

- . Legyetek üdvözölve otthonomban, testvérem! - mondta Ögödej. - Bár arra nem 
számítottam, hogy szépséges feleséged is meglátogat. - Sima mozdulattal fordult Sorhatani 
felé. - Gyermekeid jól vannak? 

- . Igen, nagyuram. Csak Möngkét és Kubilajt hoztam magammal. Semmi kétség, ebben a 
pillanatban is borsot törnek embereid orra alá. 

Ögödej alig észrevehetően összevonta a szemöldökét. Tolujt a saját biztonsága 
érdekében kérte meg arra, hogy jöjjön a palotába. Legalább két összeesküvésről tudott az 
öccse élete ellen, ám ezt négyszemközt akarta közölni vele. Tolujra pillantott, és látta, hogy az 
öccse égnek emeli, aztán lesüti a szemét. Sorhataninak nehéz nemet mondani. 

- A többi fiadé Ók nincsenek veled? - kérdezte Tolujtól. 

- . Az egyik rokonhoz küldtem őket. Pár hónapra elmennek horgászni nyugatra. Így 
kihagyják az eskütételt, de majd pótolják, ha visszatérnek. 

-Aha - bólintott megértően Ögödej. Akármi történjék, két fiú életben marad. Vajon 
Sorhatani változtatta meg a parancsát, amelynek értelmében az egész családnak meg kellett 
volna jelennie a palotában? Talán igaza van, ha ennyire gyanakszik ezekben a komor 
időkben. 

- . Nem kétlem, öcsém, hogy Szübötej tábornokban már alig férnek meg a hírek és a 
baljós intések - mondta Ögödej. - Visszatérhetsz termeidbe, Sorhatani. Köszönöm, hogy rám 
szántál egy pillanatot, és meglátogattál. 

Az elbocsátást nem lehetett félreérteni, az asszony mereven meghajolt. Ögödej 
észrevette, hogy miközben elfordult, dühös pillantást lövell Tolujra. Ismét csukódott az ajtó, és 
a három férfi magára maradt a fal mellett álló nyolc őrrel. 

Ögödej egy asztal felé intett, leültek, olyan óvatossággal, amelyre Ögödej sose tartotta 
volna képesnek magukat. Torkig volt mindennel. Csörömpölt a kelyhekkel, mindet megtöltötte , 
és egyet-egyet a vendégei elé tolt. Egyszerre nyúltak érte, tudták, hogy a habozással 
kimutatnák félelmüket a mérgezéstől. Ögödej nem sok időt adott nekik, három gyors korttyal 
kiürítette a sajátját. 


- Bennetek megbízom - mondta nyersen, és megnyalta az ajkát. - Toluj, 
megakadályoztam egy merényletet, amely a te vagy a fiaid élete ellen irányult. - Toluj egy 
villanásnyi időre összehúzta a szemét, izmai megfeszültek. - A kémeim hallottak egy másikról 
is, de nem tudom, kik vannak benne, és kifutok az időből. Azokkal megbirkózom, akik az én 
halálomat akarják, de meg kell kérjelek, hogy maradj a palotában. Máskülönben nem tudlak 
megvédeni, amíg nem vagyok kán. 

- . Ilyen rossz a helyzeté - döbbent meg Toluj. Tudta, hogy a tábor forrong, de megrázta a 
nyílt támadás híre. Bár itt lenne Sorhatani, hogy ő is hallja, így később el kell ismételnie. 

Ögödej most Szübötej felé fordult. A tábornok egyszerű ruhát viselt, de sugárzott belőle a 
parancsoló erő. Ögödej azon tűnődött, hogy nem csupán a hírneve teszi-e? Nehéz volt 
megilletődés nélkül nézni Szübötejre, ha az ember tudta, mi mindent ért már el életében. A 
hadsereg legalább annyira köszönheti a sikereit neki, mint Dzsingisznek. Ám Ögödejnek 
nehezebb volt gyűlölet nélkül nézni rá. De a gyűlöletet több mint két éve magába zárta. Még 
szüksége volt erre az emberre. 

- . Te hűséges vagy, Szübötej - mondta halkan -, legalábbis apám akaratához. Naponta 
kapok tőled értesítést erről a Törött Lándzsáról,,. - Elhallgatott, igyekezett lehiggadni. Boldogan 
kint hagyta volna Szübötejt a karakorumi pusztaságban, a legszívesebben semmibe vette 
volna a stratégát, akit az apja mindenkinél többre becsült. De csak egy bolond pocsékolna el 
egy ilyen tehetséget. Szübötej még a nyílt kihívásra sem erősítette meg, hogy ő a palotába 
küldött üzenetek forrása, noha Ögödej ebben úgyszólván biztos volt. 

- . Szolgállak, nagyuram - mondta Szübötej. - Te vagy az örökös, neked tartozom 
hűséggel. Nem tántorodtam el az eskümtől. 

A harag úgy döfött bele Ögödej fejébe, mint egy fehér tüske. Ez az ember, aki elvágta 
Dzsocsi torkát a hóban, most itt ül, és az esküjéről beszél. Mély lélegzetet vett. Szübötej túl 
értékes ahhoz, hogy elvesztegesse. Be kell törnie, meg kell ingatnia az egyensúlyát. 

- . Dzsocsi bátyám is hallotta az ígéreteidet, igazé - mondta halkan. Elégedetten látta, 
hogy a tábornok elsápad. 

Szübötej minden részletére emlékezett a találkozásának Dzsocsival, odafönt a havas 
északon. Dzsingisz fia feláldozta az életét az embereiért és azok családjáért. Dzsocsi tudta, 
hogy meg fog halni, de arra számított, hogy még egyszer beszélhet az apjával. Szübötej 
túlságosan erős ember volt, hogy azon ötöljön-hatoljon, mi volt abban a helyes, és mi nem. 
Akkoris és mostis árulásnak érezte, amit tett. Görcsösen bólintott. 

- Megöltem, nagyuram. Helytelen volt, és ezzel élek együtt. 

- . Megszegted a szavad, Szübötej?- piszkálta tovább Ögödej, és közelebb hajolt. 

A serleg fémes kondulással felborult. Szübötej odanyúlt, felállította. Vállalnia kell az 
egész gyalázatot. Vállalni fogja. 

- Meg. - válaszolta. A szeme égett a haragtól vagy a szégyentől. 

- . Akkor szerezd vissza a becsületedet! - ordította Ögödej, és ököllel vágott az asztalra. 

Mind a három kehely felborult, kiömlött a vörösbor. Az őrök kardot rántottak, Szübötej 
talpra ugrott, félig-meddig arra számítva, hogy megtámadják. Lenézett Ögödej re, aki ülve 
maradt, majd ugyanolyan hirtelen térdelt le, ahogy fölállt. 

Ögödej nem tudhatta, mennyire feldúlta Szübötejt a testvére halála. A tábornok és az apja 
az egészet maguk között intézték el. Ez váratlan fölfedezés volt, kellett egy kis idő, hogy 
megeméssze a jelentését. Ösztönösen kezdett beszélni, Szübötej saját bilincseit használta fel 
arra, hogy magához láncolja. 

- Mosd tisztára a szavadat, tábornok: tartsd életben Dzsingisz másik fiát annyi ideig, hogy 
elnyerhesse a kánságot. Testvérem szelleme nem szeretné látni, hogy a családja széthullik és 
elvész. Apám szelleme sem akarná. Cselekedj, Szübötej, teremts békét. Nem érdekel, hogy 


utána mi történik, de te az elsők között leszel, akik leteszik az esküt. Ez így helyes. 

A melle fájt, és érezte, hogy savanyú verejték üt ki a hóna alatt és a homlokán. Nehéz 
fásultság nyomta a vállát, a lassuló szívverés ónos kimerültséget hozott. Ögödej hetek óta 
rosszul aludt, az állandó halálfélelemtől az árnyéka lett önmagának, már csak az akarata 
hajtotta. Váratlan dührohama megdöbbentette a jelenlevőket, de időnként alig bírta fékezni 
magát. Túl régen hurcolta a hatalmas súlyt, néha egyszerűen nem tudta megőrizni a 
higgadtságát. Kán akar lenni, ha csak egy napra is! Kásás hangon folytatta. Szübötej és Toluj 
aggodalmasan figyelték. 

- . Ma estére maradjatok itt mindketten - mondta Ögödej. -Már nincsen biztonság se a 
pusztában, se a városban. 

Toluj azonnal bólintott, és már ment is a lakosztályába. Szübötej habozott nem értette 
Dzsingisznek ezt a fiát, és azt sem, hogy mi hajtja. Valami szomorúságot érzett Ögödejben, 
magányosságot akkor is, ha tömeg vette körül. Tudta, hogy többet használhatna a pusztában. 
Minden komoly fenyegetés onnan érkezik, Csagatáj tümenjéből. Mégis fejet hajtott a férfi előtt, 
aki holnap este kán lesz. 

Ögödej dörgölte a szemét egy darabig, amíg el nem múlt a szédülés. Nem mondhatta 
nekik, hogy számítása szerint Csagatáj követi a kánságban. Csak a szellemek tudják, mennyi 
ideje maradt, de felépítette ezt a várost. Jelet hagyott a pusztában, és kán lesz. 

Ögödej sötétben ébredt. Izzadt a meleg éjszakában. Megfordult az ágyban és érezte, hogy 
a felesége mocorog mellette. Éppen visszasüllyedt volna az alvásba, amikor futó léptek 
dobogását hallotta a távolból. Azonnal éber lett, fölemelte a fejét, és olyan feszülten figyelt, 
hogy megfájdult a nyaka. Ki futkoshat ilyenkor, valamelyik szolgáé Ismét lehunyta a szemét, 
ám ekkor halkan kopogtattak szobája külső ajtaján. Ögödej halkan elkáromkodta magát, és 
megrázta a felesége vállát. 

- . Öltözz, Töregene! Valami történik. - Az utóbbi napokban Huran rászokott, hogy a szoba 
előtt aludt, hátát a külső ajtónak vetve. A tisztnek több esze van, hogy ok nélkül zavarja. 

Akkor kopogtattak megint, amikor Ögödej az övét kötözte. Rázárta a kettős ajtót a 
feleségére, és mezítláb vágott keresztül a külső szobán a csin asztalok és heverők között. 
Holdtalan éjszaka volt, sötétbe merültek a szobák. Könnyű volt orgyilkosokat képzelni minden 
árnyékba. Ögödej leemelt egy kardot a falról. Némán kihúzta hüvelyéből, és hallgatózott az 
ajtónál. 

Valahol a távolban sikoltottak. Ögödej visszahőkölt. 

- Huran! - mondta. A vaskos tölgyajtón át is hallotta a megkönnyebbülést a férfi 
hangjában. 

- Nagyuram, nyugodtan kinyithatod - felelte Huran. 

Ögödej félrehúzta a súlyos reteszt, és fölemelte a vasrudat, amely a kőfalhoz rögzítette az 
ajtót. ddegességében észre sem vette, hogy az ajtó résein nem jön be fény a folyosóról. Kint 
sötétebb volt, mint a szobáiban, ahol halvány csillagfény derengett az ablakokban. 

Huran besietett Ögödej mellett, hogy ellenőrizze a szobákat. Mögötte Toluj terelte be 
Sorhatanit, és két idősebb fiát, akik csak könnyű köpenyt vetettek a hálóruhájukra. 

- . Mi történik itt?- — sziszegte Ögödej, haragjával álcázva erősödő rémületét. 

-Az őrök otthagyták az ajtónkat - felelte komoran Toluj. - Ha nem hallom meg a 
távozásukat, nem tudom, mi történt volna. 

Ögödej szorosabban markolta a kardot. Megnyugtatta a fegyver súlya. A világosság felé 
fordult, amely a belső szobából jött. Felesége alakja sötéten rajzolódott ki a lámpafényben. 

- . Töregene, te maradj itt, ezt majd én elintézem! - mondta. Bosszúságára az asszony 
csak kijött, szorosan magára csavarva hálóköntösét. 

- . Elmentem a legközelebbi őrszobába - folytatta Toluj. A fiaira pillantott, akik tátott szájú 


izgalommal hallgatták. - Valamennyien halottak, bátyám. 

Huran grimaszolva nézte a sötét folyosókat. 

- . Gyűlölök bezárkózni, nagyuram, de ez a legerősebb ajtó a palotában. Ma éjjel 
biztonságban lesztek itt. 

Ögödej a felháborodás és az elővigyázat között őrlődött. A hatalmas palota minden kövét 
ismerte. Látta, amint kifaragják, formálják, csiszolják és a helyükre illesztik őket. Ám hiába 
minden terme, hatalma és befolyása erre a néhány szobára korlátozódik, amint bezárja az ajtót. 

- . Tartsd nyitva, amíg lehet - mondta. Kell, hogy legyenek még testőrei! Hogy kerülhette el 
a figyelmét egy ilyen merénylet? 

Valahol a közelben futó lábak dobogtak, a falak egymásnak dobták a visszhangot. Huran 
az ajtónak vetette a vállát. A sötétből hirtelen előbukkant egy alak. Huran lesújtott a karddal, 
majd felmordult, ahogy a penge lesiklott a pikkelypáncélról. 

- Tedd azt le, Huran! - hallatszott be egy hang a szobába. 
Ögödej megkönnyebbülten sóhajtott a félhomályban. 
- Szübötej! Mi történik odakint?- 

A tábornok nem válaszolt. A kőpadlóra ejtette a kardját, segített Hurannak elreteszelni az 
ajtót, majd ismét fölvette a fegyvert. 

- . A folyosó tele van emberekkel; minden szobát átkutatnak -mondta. - Csak azért 
nincsenek még itt, mert először járnak a palotádban. 

- Te hogy tudtál eljönni mellettük? - kérdezte Huran. 

Szübötej komor haraggal nézett rá. 

- Néhányan felismertek, de a közkatonáknak még nem szóltak, hogy vágjanak le. Ók csak 
annyit tudnak, hogy benne vagyok az összeesküvésben. 

Ögödej megroskadt. Körbehordozta tekintetét a kis csoporton, amely bemenekült a 
lakosztályába. 

- Hol van Güjük fiamé - kérdezte. - Hát a lányaim? 
Szübötej a fejét rázta. 

- . Nem láttam őket, nagyuram, de minden bizonnyal nem esik bajuk. Ma éjjel egyedül te 
vagy a célpont. 

Toluj arca megrándult. Már értette, miről van szó. A feleségéhez fordult. - Akkor a 
legveszélyesebb helyre hoztalak téged és a fiaimat. 

sorhatani megsimogatta a férje arcát. 
- Ma éjszaka sehol sincs biztonság - mondta halkan. 

Közeledtek a hangok, és a lábdobogás. A városon kívül a nemzet tümenjei aludtak, mit 
sem tudva a veszélyről. 


Negyedik fejezet 


Kacsun a tábor letaposott füvén léptetett a lovával, és fülelt a nemzet hangjaira. Noha 
nyugodt volt az éjszaka, nem egyedül lovagolt. Harminc embere követte, éberen figyelve 
minden támadásra. Már senki sem járkált magányosan a táborokban, hiszen küszöbön állt az 
újhold. Minden kereszteződésben lámpák és birkafaggyú fáklyák sercegtek és csöpögtek, 
fényüknél harcosok sötét csoportjai lesték az elhaladó Kacsunt. 

Alig tudta elhinni, hogy a gyanakvás és a feszültség ilyenné fajulhasson a táborokban. 
Amíg eljutott Kaszar jurtájához, háromszor is megállították az őrszemek. Az éjszakai szellőben 
két lámpa vetett ingatag, sárga árnyékot a lábához. Még mikor Kaszar ásítva előkecmergett a 
szekérre szerelt sátorból, Kacsun akkor is látta, hogy íjak szögeződnek rá. 

- Beszélnünk keli, bátyám - mondta. 

Kaszar nyögve nyújtózott. 

- Ma éjjel? 

- Igen, ma éjjel! - csattant fel Kacsun. 

Nem akart többet mondani, amikor ilyen sokan fülelnek. Kaszar most az egyszer 
megértette, és további vita nélkül bólintott, majd halkan füttyentett. Páncélos férfiak léptek elő a 
sötétségből, kezüket a kardjuk markolata közelében tartva. Ügyet sem vetettek Kacsunra, 
odamentek tábornokukhoz, megálltak a lábánál, és a parancsait várva felnéztek rá. Kaszar 
leguggolt, és mormolva beszélt hozzájuk. 

Kacsun uralkodott a türelmetlenségén, amíg a harcosok fejet nem hajtottak, és el nem 
távoztak. Egyikük elővezette Kaszar hátasát, egy majdnem tiszta fekete heréket, amely 
nyihogott és kirúgott, miközben nyergelték. 

- Hozd az embereidet, bátyám - mondta Kacsun. 

Kaszar rámeredt a tompa fényben, és meglátta testvére arcán a feszültséget. Vállat vont, 
és intett a közelben álló tiszteknek. Újabb negyven harcos ügetett oda mellé, akik már akkor 
fölébredtek, amikor páncélos emberek tűntek fel uruk közelében. Úgy látszik, még Kaszar sem 
kockáztat ezeken az éjszakákon, miközben az újholdra várnak. 

Még órák voltak hajnalig, ám ekkora sokaság elvonulása felébresztett mindenkit arrafelé , 
amerre mentek. Kiáltások hallatszottak, valahol felsírt egy gyerek. Kacsun komor arccal ügetett 
a testvére mellett. Némán lovagoltak Karakorum felé. 

Ezen az éjszakán halvány aranyszín fáklyák világították meg a kapukat. A falak 
fakószürke árnyak voltak a sötétben, de a nyugati kapu megvasalt tölgyfája ragyogott, és be 
volt zárva. Kaszar összevonta a szemöldökét, előrehajolt nyergében, és a szemét meregette. 

- . Még sose láttam bezárva - szólt hátra. Gondolkodás nélkül megsarkantyúzta a lovát, és 
szaporázni kezdte a lépést. Harcosai olyan simán követték, mint egy hadműveletben. A tábori 
zajok és a kiáltozás beleveszett a lódobogásba, a lovak fúj tatásába, a vasak és a lószerszám 
zörgésébe. Előttük egyre nőtt Karakorum nyugati kapuja. Kaszar már látta a felsorakozott 
embereket, akik úgy meredtek rájuk, mintha meg akarnának küzdeni velük. 

- Ezért keltettelek föl - felelte Kacsun. 

A nagykán testvérei, utódjának nagybátyjai voltak. Kipróbált, tekintélyes tábornoknak 
számítottak, nevüket minden harcos ismerte, aki a nemzetért küzdött. Amikor elérték a kaput, 
mintha hullám futott volna végig a sorokon, amelyeknek végei elvesztek a sötétben. A harcosok 
körülvették uraikat, és megragadták a kardjuk markolatát. Az emberek mindkét oldalon olyan 
feszültek voltak, mint íjaik. Kacsun és Kaszar összenézett, aztán leszálltak a nyeregből. 

Poros földön álltak, a kapu előtti füvet régen eltüntette a forgalom. Erezték a fürkésző, 
ellenséges pillantásokat. A kapunál felsorakozott embereknek nem volt rangjelzése, sem 
zászlójuk, amellyel azonosítani lehetett volna őket. Kacsun és Kaszar mintha ifjúságuk 


martalócaival néztek volna szembe, akik nem tartoztak semmilyen törzshöz. 

- . Ismertek engem! - bődült el hirtelen Kaszar. - Ki merészeli az utamat állni? 

A legközelebb állók visszahőköltek a hangtól, amely a csataterek legtávolabbi zugába is 
elhallatszott, de nem válaszoltak, és nem mozdultak. 

- . Nem látom a tümen jelzését a soraitokban! Se a minghaant! Nem látok zászlót! Ti csak 
kutya kergette, gazdátlan csavargók vagytok! - Elhallgatott, fenyegetően meredt rájuk. - Kaszar 
Bordzsigin tábornok vagyok a Farkasok törzséből, a nagykán nemzetéből! Ma éjjel felelni 
fogtok nekem! 

Néhányan idegesen csoszogtak a fáklya fényben, de nem hátráltak meg a tekintetétől. 
Kaszar becslése szerint legalább háromszáz embert küldtek, hogy állják el a kaput, és 
kétségtelenül ugyanez a helyzet Karakorum többi falánál. Ezek itt többen vannak, mint a 
mögötte acsargó harcosok, viszont azok a legjobb vívók és íjászok, akiket ő és Kacsun 
összeszedhetett. Elég egy szavuk, és támadnak. 

Ismét Kacsunra sandított, és közben igyekezett fegyelmezni dühét a velük szemben álló 
katonák ostoba pimaszsága fölött. Rácsapott a kardja markolatára, amit nem lehetett 
félreérteni. Kacsun egy pillanatig farkasszemet nézett vele. A harcosok mindkét oldalon 
feszülő! idegekkel várták a vérfürdő kezdetét. Kacsun alig észrevehetően megcsóválta a fejét. 
Kaszar összeráncolta a szemöldökét, és vicsorított mérgében. Odahajolt a legközelebbi 
emberhez, aki elállta az útját, és az arcába fújta a lélegzetét. 

- . Törzsnélküli csavargók vagytok, akiknek se rangja, se nemzetsége! - mondta. - El ne 
menjetek innen, amíg nem vagyok itt, mert a hulláitokon akarok belovagolni a városba! 

A férfi verejtékezett és pislogott, mert a morgó hang túl közel volt a nyakához. 

Kaszar ismét lóra szállt. Kacsunnal együtt otthagyták a fénytócsát, és a halálos 
fenyegetést. Amint távolabb kerültek, Kacsun odairányította a kancáját Kaszarhoz, és 
megkocogtatta bátyja vállát. 

- . Ez bizonyára a Törött Lándzsa műve. Ögödej a városban van, és valaki nem akarja, 
hogy ma éjjel a segítségére siessünk. 

Kaszar bólintott. A szíve még mindig vadul vert. Évek óta nem látott ilyen lázadást 
népének harcosai között. Az arca lángolt a dühtől. 

- . Tízezer emberem fog válaszolni erre a sértésre! - vakkantotta. 

- Hol van Szübötej? 

- Nem láttam azóta, hogy ma elment Ögödejhez - felelte Kacsun. 

- . Te vagy a rangidős. Küldj futárokat a tümenjéhez, és Dzsebéhez. Velük, vagy nélkülük, 
Kacsun, de ma bemegyek ebbe a városba. 

A testvérek és harcosaik szétváltak. Ki-ki másfelé lovagolt, hogy negyvenezer embert 
hozzanak Karakorum kapuihoz. 

Egy ideig szinte semmi sem hallatszott az ajtó túloldaláról. Szübötej és Toluj az 
erőlködéstől nyögve, zajtalanul fölemeltek egy pamlagot. Ketten kellettek hozzá, hogy 
eltorlaszolhassák vele az ajtót. 

- Van másik bejáraté - suttogta Szübötej. 

Ögödej megrázta a fejét, aztán elbizonytalanodott. 

- Van néhány ablak a hálókamrámban, de azok sima falra nyílnak. 

Szübötej az orra alatt káromkodott. A csata első szabálya, hogy te válaszd meg a 
színhelyet. A második, hogy jól ismerd azt a helyet. Most egyiket sem lehetett betartani. 
Végighordozta tekintetét a homályba merült csoporton, felmérte a hangulatukat. Möngke és 
Kubilaj tágra nyílt szemmel élvezték, hogy micsoda kalandba kerültek. Egyik sem volt tisztában 
a rájuk váró veszéllyel. Sorhatani rezzenetlenül állta a nézését. Kemény tekintetének hatására 
Szübötej hosszú kést húzott elő a csizmaszárából, és az asszonynak adta. 


- . Ma éjjel nem állítja meg őket egy fal - mondta Ögödejnek, aztán az ajtóra szorította a 
fülét. 

Miközben feszülten figyelt, a többiek hallgattak, aztán ugrottak egyet, mert megreccsent az 
ajtó. Szübötej is hátraszökkent. Vékony csíkban malterpor szitált a mennyezetről. Ögödej 
felszisszent a láttán. 

- — A folyosó szűk - suttogta Ögödej, inkább csak magának. -Nincs helyük, hogy 
nekirohanjanak az ajtónak. 

- Az jó. Vannak itt fegyvereké - kérdezte Szübötej. 

Ögödej bólintott. Az apja fia volt. 

- Megmutatom - mondta, és intett. 

Szübötej Huran felé fordult. A tiszt már az ajtónál állt. Újabb reccsenés hallatszott, majd 
dühösen ordítottak odakint. 

- . Gyújtsatok lámpát - rendelkezett Szübötej. - Fölösleges sötétben maradnunk. 

sorhatani lámpa után nézett, Szübötej elindult a belső termekbe. Szertartásos 
meghajlással üdvözölte Ögödej feleségét, Töregenét. Az asszony már nem tűnt álmosnak, 
haját lesimította a reggeli mosdáshoz odakészített sekély tál vizével. Szübötej örömmel 
állapította meg, hogy sem Töregene, sem Sorhatani nem esett pánikba. 

- Erre - mondta Ögödej. 

Szübötej belépett a hálókamrába, és elismerően bólintott. Itt még világított egy apró 
lámpa, és láthatta az ágy fölött Dzsingisz farkasfejes kardját. Vele szemben egy íj csillogott: a 
nyírfa és a szaru minden rétegét ragyogóra kifényezték. 

- . Vannak nyílvesszők is hozzá? - kérdezte Szübötej. Meghajlította az íjat, méregette a 
súlyát. Ögödej elmosolyodott a tábornok elégedettségén. 

- . Ez nem dísz, tábornok. Természetesen vannak nyilaim - felelte. Egy fiókból elővett egy 
harminc nyílvesszőt tartalmazó tegezt. Mestermű volt mindegyik, még ragyogott rajtuk az olaj. 
Odadobta a tegezt Szübötejnek. 

Folytatódott a recsegés. Akárki volt is az odakint, pörölyöket szerzett a feladathoz, és még 
a padló is remegett a csapásoktól. Szübötej odament a falon nyitott, magas ablakokhoz. 
Vasrács védte őket, akárcsak a külső teremét. Szübötej nem tudta kiverni a fejéből a 
gondolatot, hogy miként törné be, ha ő lenne a támadó. Noha elég szilárdak, nem arra 
tervezték őket, hogy kibírjanak egy elszánt ellenséget. El sem képzelték, hogy az ellenség 
olyan közel juthat, hogy pöröllyel kiverje a rácsokat, mielőtt Ögödej testőrei miszlikbe vágnák. 

- . Egy pillanatra takarjátok el a lámpát - szólt Szübötej. - Nem akarom, hogy meglásson 
odakint egy íjász. - Egy faládát az ablakhoz húzott, felguggolt rá. Hirtelen a rácshoz hajolt, majd 
ugyanolyan gyorsan visszahúzódott. 

- . Senkit nem látok, nagyuram, de innen a fal az udvarig alig kétembernyi magas. 
Idejönnek, ha megtalálják. 

- De először az ajtóval próbálkoznak - felelte komoran Ögödej. 

Szübötej bólintott. 

- . Talán ideállíthatnád a feleségedet, hogy jelezzen, ha neszt hall. - Igyekezett tisztelni 
Ögödej tekintélyét, de minden egyes dördüléstől, amely a folyosóról hallatszott, fellobbant 
benne a türelmetlenség. 

- Rendben, tábornok. 

Ögödej tétovázott. Egyre dagadt benne a félelemmel vegyes düh. Nem azért építette ezt a 
várost, hogy az életéért jajveszékeljen, amikor széttépik. Olyan sokáig élt a halál árnyékában, 
hogy szinte megdöbbentette, mennyire kívánja az életet és a bosszút. Nem merte megkérdezni 
Szübötejt, tudják-e tartani a szobákat. Látta a tábornok szemében a választ. 

- Nem különös, hogy itt leszel Dzsingisz egy másik fiának halálánál is? - kérdezte. 


Szübötej megmerevedett. Visszafordult, és Ögödej nem látott gyengeséget fekete, merev 
pillantásában. 

- Számos bűnöm van, nagyuram - felelte. - De ez az idő nem arra való, hogy megvitassuk 
a régieket. Ha életben maradunk, kérdezhetsz mindenről, amit tudni akarsz. 

Ögödejt elöntötte az epe. Mondani kezdett valamit, ám egy újabb hangra mindketten 
sarkon fordultak, és futni kezdtek. Az egyik sarokvas eltört, a külső ajtó fája meghasadt, az 
egyik fatábla üresen ásított. A szobából a lámpafény kizúdult a sötétebb folyosóra, és 
megvilágította a verejtékező arcokat. Az ajtónál álló Huran kidöfött a kardjával, úgyhogy 
legalább az egyik a fájdalomtól üvöltve hanyatlott hátra. 

A csillagok már megtették útjuk felét az égen, mire Kaszar összeszedte a tümenjét. Az 
élen lovagolt teljes páncélban, kivont kardját a jobb combja mellett tartva. Tíz ezred követte a 
minghaan tisztek parancsnoksága alatt. Minden ezred százfős dzsagunokra oszlott, amelyeket 
ezüst jelvényt viselő tisztek vezettek. Egy dzsagun tíz tizedből állt, amelyek hozták az 
ennivalót, a táborveréshez és a túléléshez szükséges eszközöket. A rendszert Dzsingisz és 
Szübötej találta ki, de Kaszarnak ez eszébe sem jutott, miközben parancsot adott a kiriltajnak, 
a szállásmesternek. A síkságon felfejlődött a tízezer fős tümen: emberek rohantak a lovaikhoz, 
és látszólag eluralkodott a zűrzavar, amíg össze nem álltak a sorok, és fel nem készültek az 
indulásra. Előttük terült el Karakorum. 

Kaszar felderítői jelentették, hogy más tümenek is mozognak körülöttük. Most már senki 
nem aludt. A legkisebb gyerek is tudta, hogy elérkezett a rettegett válság éjszakája. 

Kaszar nakkarái ütemesen verték a dobot. Tucatnyi fegyvertelen fiú ült tevéken, akiknek 
az volt az egyetlen dolga, hogy a robaj ló mennydörgéssel megrémítsék az ellenséget. Elölről 
és balról hallatszott a válasz: más tümenek is átvették a riadó és a támadás jelét. Kaszar 
kiszáradt szájjal nyeldekelt, és kereste elöl, hogy hol vannak Kacsun emberei. Úgy érezte, az 
események kicsúsztak a kezéből, de nem tehetett mást. Az útja már akkor ki volt jelölve, amikor 
a kapunál álló emberek arra vetemedtek, hogy feltartóztassák a nemzet tábornokát. Tudta, 
hogy Csagatáj emberei, de az arcátlan herceg minden jelzés nélkül küldte oda ókét, hogy 
orgyilkosként végezzék el a munkájukat a sötétben. Kaszar nem hagyhatott figyelmen kívül egy 
ilyen kihívást a tekintélye ellen - mindenki ellen, akit ő képviselt, a legkisebb dobosig a tevéje 
hátán. Arra nem is mert gondolni, hogy unokaöccse, Ögödej, csapdába esett a saját 
városában. Ó csak reagálhatott, és utat vághatott magának befelé, abban reménykedve, hogy 
lesz még bent élő, akit meg lehet menteni. 

Csatlakozott hozzá Kacsun, Dzsebe medvebőröseivel és Szübötej tízezrével. Kaszar 
megkönnyebbülten felsóhajtott, amikor megpillantotta a lobogókat a homályban, a lovak és az 
apró zászlók tengere fölött. Szübötej harcosai tudták, hogy tábornokuk bent van a városban, és 
nem vitatták, hogy Kacsunnak joga van Szübötej helyett parancsolni nekik. 

Lassú hegyomlásként kúszott egyre közelebb a négy tümen hatalmas tömege Karakorum 
nyugati kapujához. Kaszar és Kacsun fegyelmezett türelmetlenséggel lovagolt az élen. Még 
ekkor sem volt szükség vérfürdőre. 

A kapunál álló emberek nem mozdultak, és nem kaptak a fegyvereikhez. Akármilyen 
parancsot kaptak is, tisztában voltak vele, hogy aki kardot ránt, azonnal megölik. Senki sem 
akart első lenni. 

Úgy álltak ott, akár egy élőkép. Csak a lovak horkantása hallatszott, és a zászlók 
suhogtak. Aztán a sötétből előlovagolt egy új embercsoport. Útjukat fáklyák világították meg, 
amelyeket zászlótartók emeltek a magasba, így azonnal láthatta mindenki, hogy megérkezett 
Csagatáj. 

Kacsun parancsot adhatott volna Kaszarnak, hogy állja el Dzsingisz fiának útját, miközben 
ő a tümenjeivel betör a városba. Nyomasztotta a döntés súlya. Az idővánszorgott, Kacsun 


érverése felgyorsult. Nem volt jellemző rá a tétovázás, de ez most nem háború, és nem is a 
hvárezmi sivatag, vagy valamelyik csin város. Engedte, hogy elszálljon a pillanat, és már hiába 
kapott utána. Elkésett. 

Csagatáj, harcosainak négyszögében úgy vonult be, akár egy kán. Néhány katona elesett 
a kapunál, mert a lovak fellökték őket, de Csagatáj oda se nézett rájuk. O csak a tábornokokat 
figyelte kitartóan, apjának testvéreit, azt a két embert, akik egyedül számítottak a táborban ezen 
az éjszakán. Páncél védte őt is, meg a paripáját is, és olyan hideg volt, hogy Kacsun látta a 
lovas és a ló szájából gomolygó párát. Csagatáj vas sisakot viselt, amelynek lószőr forgója 
lobogott a szélben. Ez már nem az a kisfiú volt, akit a nagybátyjai ismertek. Olyan egykedvű 
volt a nézése, hogy a tábornokok idegei megfeszültek a látványtól. 

Kaszar egy halk szisszenéssel jelezve testvérének a dühét. Csagatáj természetesen azért 
van itt, hogy megakadályozza a bejutásukat Karakorumba. Még nem tudhatták, meddig képes 
elmenni, hogy kívül tartsa őket. 

- Kicsit késő van a kiképzéséhez, Csagatáj! - förmedt rá Kaszar. 

Alig ötven lépés választotta el őket. Csagatáj egy hónapja nem engedte ennyire közel 
magához a rokonait. Kaszarnak viszkettek az ujjai az íja után, bár a páncél valószínűleg 
megmentette volna célpontját, és aztán olyan vérontás következik, amilyenre Hszi Hszia 
lerombolása óta nem volt példa. A lován ülő herceg vállat vont, és hideg önbizalommal 
mosolygott. 

- Ez nem kiképzés, bácsikám. Azért lovagoltam ide, hogy lássam, ki fenyegeti a tábor 
békéjét a sötétben. Erre azt látom, hogy a tulajdon nagybátyáim vonulgatnak seregekkel az 
éjszakában. Mire véljem ezt, hmé - Elnevette magát. Aliig fölfegyverzett emberei ugyancsak 
vigyorogtak, de egy pillanatra sem engedték el az íjakat, kardokat és lándzsákat. 

- Légy óvatos, Csagatáj - mondta Kaszar. 

Ezekre a szavakra a herceg arca megkeményedett. 

- . Nem, bácsikám. Nem leszek óvatos, amikor hadseregek gázolják földemet. Térjetek 
vissza a jurtáitokba a feleségeitekhez és gyermekeitekhez. Mondjátok meg embereiteknek, 
hogy térjenek ők is haza. Ma éjjel semmi dolgotok itt. 

Kaszar beszívta a levegőt, hogy egy parancsot ordítson, de Kacsun felkiáltott, mielőtt 
bátyja elindította volna a tümeneket: 

- . Nekünk te nem parancsolsz, Csagatáj! Többen vagyunk, mint az embereid, de semmi 
szükség vérengzésre. Ma éjjel bemegyünk a városba, méghozzá azonnal! Állj félre, és nem 
lesz harc közöttünk. 

Csagatáj lova megérezte gazdája indulatait. Csagatájnak a zablát kellett rángatnia, hogy 
az állat helyben maradjon. A tábornokok látták unokaöccsük arcán a diadalt, és 
kétségbeesetten gondoltak a városba szorult Ögödejre. 

- . Rosszul ítélsz meg engem, bácsikám! - üvöltötte Csagatáj, hogy lehetőleg minél többen 
hallják. - Ti akartok erőszakkal betörni Karakorumba! Amennyire látom, vérbe akarjátok fojtani 
a várost. Államcsínyt akartok, amelynek díja a testvérem feje! Én azért jöttem, hogy 
megakadályozzam a bejutásotokat, és megőrizzem a békét! 

Lenéző gúnnyal vigyorgott a megdöbbent tábornokokra. Arca olyan vad volt, mintha azt 
várná, mikor kezdenek röpködni a nyilak. 

Kacsun mozgást hallott jobbról. Hirtelen arra fordult a nyeregben, és embereket látott, 
amint hatalmas sorokban közelednek, hogy alakzatba álljanak körülötte. Tisztjeik fáklyákkal 
világítottak. Nem tudta felbecsülni a számukat a csillagfénynél, de a szíve összeszorult, amikor 
meglátta Csagatáj híveinek zászlait. A nagyjából egyenlőikét párt gyilkosán meredt egymásra. 
Csagatáj ügyesen manőverezett. Kacsun és Kaszar nem robbanthat ki polgárháborút 
Karakorum árnyékában. Kacsun kelet felé nézett, a hajnal első jeleit kutatta, ám az ég sötét 


volt, és Ögödej magára maradt. 


Ötödik fejezet 


- Feküdj, Huran! - vakkantotta Szübötej. Futás közben illesztette a nyílvesszőt a húrra. 
Huran hasra vetette magát a lyuk mellett, Szübötej nyila sivítva eltűnt a sötétségben. Fuldokló 
sikoly hallatszott. Szübötej ismét célzott, és eleresztette az ideget. A távolság nem volt több tíz 
lépésnél. A törzsek bármely harcosa eltalálta volna ezt a nyílást, még a legszorongatottabb 
helyzetben is. Miután Szübötej kilőtte a második nyilat, fél térdre ereszkedett, és félregurult. 
Még mozgott, amikor szemmel szinte alig látható sebességgel egy nyílvessző zúgott át a 
szobán, és hangos koppanással, rezegve állt bele a padlóba Szübötej mögött. 

Huran az ajtónak vetette a hátát, és a lyuk felé fordította a fejét. A lyukon bevágódott egy 
kéz, és a keresztrúd után tapogatózott. Huran vízszintesen meglendítette a kardját, átvágta a 
hús és csontot, olyan erővel, hogy a penge majdnem beleszorult a fába. A kéz és az alkar egy 
része a földre hullott, a folyosóról vérfagyasztó üvöltés hallatszott, majd nyomban elhalt. Talán 
elvitték a sérültet bekötözni, vagy ők maguk ölték meg. 

Mihelyt a tekintetük találkozott, Szübötej biccentett Hurannak. Rangtól függetlenül ők 
voltak a legjobb harcosok a szobában, akik tudtak hideg fejjel gondolkodni még a sűrű 
vérszagban is. 

Szübötej most Ögödejhez fordult. 

- Szükségünk van egy második vonalra, nagyuram. 

Kezében az apai karddal a leendő kán levegőért kapkodott, és Szübötej még sosem látta 
ilyen sápadtnak. Ögödej nem felelt a tábornoknak. Szübötej hangosabban rászólt, hogy 
kizökkentse kábultságából: 

- . Ögödej, ha az ajtó enged, lerohannak minket. Értedé Szükségünk van egy második 
vonalra, ahova visszavonulhatunk. Huran és én itt maradunk az ajtónál, de nektek vissza kell 
vinnetek a fiúkat és az asszonyokat a belső termekbe, és el kell torlaszolnotok az ajtót, 
amennyire tudjátok. 

Ögödej lassan elfordította a fejét, és a sötét lyukat nézte, amely szinte okádta rájuk a 
folyosón lappangó emberek gyűlöletét. 

- . Azt várod tőlem, hogy bújjak el, és ezzel nyerjek még néhány szívverésnyi életet? 
Miközben valahol a gyermekeimre vadásznak? Inkább halok meg itt állva, szemtől szembe az 
ellenségeimmel. 

Szübötej látta, hogy komolyan gondolja, ám Ögödej pillantása ekkor átvándorolt 
sSorhatanira meg a két fiára. Egy percig farkasszemet nézett Toluj öccsével, és 
elbizonytalanodott a családtagok tekintetének kereszttüzében. 

- . Jól van, Szübötej, de én visszajövök ide. Toluj, fogd a feleséged meg a fiaidat, és segíts 
nekem eltorlaszolni a belső ajtót. 

- . Vidd magaddal az íjadat! - mondta Szübötej. Lekapta az íjat a válláról, és odadobta 
Ögödejnek. 

Az öt rokon vigyázva hátrált, egy pillanatra sem feledkezve meg róla, hogy nem szabad a 
folyosón rejtőzködő íjász látóterébe kerülniük. Tudták, hogy a sötétben lapít, és ismerték 
pusztai mormotavadászatokhoz szokott népük türelmét. Az íjász kúp alakú látótere a külső 
szoba közepéig terjedt. 

Ögödej váratlanul átiramodott a szobán, Sorhatani keresztülgurult rajta, és olyan 
könnyedén ugrott fel, akár egy táncos. 

Egyetlenegyszer sem lőttek rájuk. Amikor biztos helyre értek, megfordultak. 

Toluj megállt a túloldalon. Egy vastag gerenda mögé rejtőzött a fiaival, és az arca merev 
volt, annyira féltette őket. 

- Fiúk, én megyek utoljára, megértettétek?- - mondta nekik. 


Möngke azonnal bólintott, de Kubilaj megrázta a fejét. 

- Te vagy a legnagyobb és leglassúbb - mondta remegő hangon. - Hadd menjek én 
utoljára. 

Toluj gondolkodott. Ha a várakozó íjász egy nyílvesszőt helyezett a húrra, és félig meg 
van feszítve az íja, egy szempillantás alatt ki tudja lőni, szinte céloznia sem kell. A szobában 
tartózkodó emberek kivétel nélkül rá fogadnának, és nem Tolujékra. Abbamaradt a recsegés az 
ajtónál, mintha a kinti emberek várnának valamire. Talán csakugyan azt tették. A szeme 
sarkából látta, hogy Ögödej felesége, Töregene int neki. 

Csupán néhány lépést kellett megtenni a szobán keresztül, ám ez a távolság valóságos 
szakadéknak tűnt. Toluj hosszan, mélyen beszívta be a levegőt, hogy megnyugodjék, és az 
apjára gondolt. Dzsingisz mesélt neki a lélegzésről, hogy az ijedt ember visszafojtja a 
lélegzetét, aki pedig támadni akar, hirtelen kap levegő után. Olyan jel ez, amelyre figyelni kell 
az ellenségednél. Neked pedig eszköz a lélegzés, hogy legyőzd a félelmet. Még egyszer 
lassan beszívta a levegőt. Vad szívdobogása kissé lelassult. Megmosolyogta Kubilaj riadt 
kivagyiságát. 

- . Azt csinálod, fiam, amit mondok. Fürgébb vagyok én, mint gondolnád. - Kezét a fiai 
vállára tette, és azt súgta: - Menjetek együtt. Készen vagytok?- Most! 

A két fiú keresztülrohant az ártalmatlannak tűnő sávon. Nyílvessző szisszent át a nyíláson, 
és elsüvített Kubilaj mögött. A fiú hasra esett. Sorhatani magához rántotta, aztán kétségbeesett 
megkönnyebbüléssel átölelte. A fiaival együtt megfordult, és nézték Tolujt, aki biccentett nekik. 
Homlokán gyöngyözött az izzadtság. Elmosolyodott, mert szívfájdítóan szép felesége olyan 
gyilkos arcot vágott, hogy egészen olyan volt, mint egy anyafarkas a két kölykével. Az íjász már 
nyilvánvalóan felkészült a lövésre. Eddig szerencséjük volt. Toluj átkozta magát, amiért nem 
követte a fiait azonnal, mielőtt az íjász újabb vesszőt illeszthetett volna a húrra. Elszalasztotta a 
pillanatot, és lehet, hogy az életével fizet érte. Körülnézett, hogy valamiféle pajzsot találjon 

- egy asztalt, vagy akár egy vastag vásznat, amivel megzavarhatja az íjászt a célzásban. A 
folyosó még mindig néma volt, mintha a támadók az íjászra bízták volna a dolgot. Toluj újabb 
mély lélegzetet vett, megfeszítette izmait, hogy átrohanjon a résen, és rettegett a gondolattól, 
hogy a beléje csapódó nyílvessző családjának szeme láttára dönti le a lábáról. 

- Szübötej! - kiáltotta Sorhatani. 

A tábornok hátranézett, látta könyörgő arcát, és megértette, mit akar. Nem volt semmije, 
amivel kellő ideig elzárhatta volna a nyílást. Tekintete megállapodott az egyetlen lámpáson. 
Elgondolni is undorító volt, hogy ismét sötétség lesz a szobában, de semmi más nem jutott az 
eszébe. Felkapta a lámpást, kihajította a nyíláson. A csörömpölés időt szerzett Tolujnak, hogy 
ép bőrrel átjuthasson a családjához. Szübötej hallotta az ajtóba csapódó nyílvessző 
koppanását, mert az íjász elvétette a célt. Kubilaj éljenzett, Möngke csatlakozott hozzá. 

Néhány pillanatig még megvilágította a szobát a folyosón égő olaj, de aztán eltaposták a 
lángokat, és ismét sötétben maradtak, amely a korábbinál is feketébb volt. Még mindig nem 
hajnalodott. Újra kezdődött a dühös recsegés, szilánkok röpködtek, az ajtó nyöszörgött a 
keretében. 

Toluj szaporán dolgozott a belső szoba ajtajánál, amely korántsem volt olyan erős, mint a 
külső. Legföljebb néhány percig tartóztathatta volna fel a támadókat. Toluj inkább kirúgta a 
törékeny sarokvasakat és barikádot kezdett építeni a nyílásban. Munka közben szeretettel 
megszorongatta a fiai tarkóját, aztán bezavarta őket Ögödej hálókamrájába, hogy gyűjtsenek 
össze mindent, amit mozdítani tudnak. Látta, hogy Töregene suttog nekik valamit. A gyerekek 
megnyugodtak, amikor az asszony átvette az irányítást. Mindkettő megszokta, hogy az anyjuk 
parancsol, és Töregene nagydarab, anyás, határozott asszony volt. 

Itt is égett egy apró lámpa. Töregene kiadta Sorhataninak, aki úgy helyezte el, hogy a 


fénye elérjen Szübötejig. A lámpa hatalmas árnyékokat vetett a szobában. Mindnyájan 
eltörpültek a szökellő-táncoló, óriási, fekete alakok mellett. 

Rendíthetetlen összpontosítással dolgoztak. Szübötej és Huran tudták, hogy pár percük 
lesz a visszavonulásra, ha a külső ajtó enged. A pamlag csak pillanatnyi bosszúságot jelent a 
beözönlő támadóknak. Mögöttük Sorhatani és Toluj némán, a félelemtől és a kialvatlanságtól 
idegesen építette a barikádot. A fiúk hordták nekik a fatáblákat, az ágyneműt, még egy nehéz 
állványt is, amely hosszú sebhelyet hasított a padlóba, amikor végigvonszolták rajta. Elszánt 
embereket ez sem tart vissza. Ezt még a kis Kubilaj is megértette, vagy leolvasta szüleinek 
komor arcáról. Mihelyt feltornyozták a siralmas szemétdombot, megálltak mögötte Ögödej jel és 
Töregenével. Ziháltak és vártak. 

Sorhatani fél kézzel Kubilaj vállát fogta, másik kezével Szübötej hosszú kését markolta. 
Borzasztóan szerette volna, ha világosabb lenne, rettegett a gondolattól, hogy a sötétben 
haljon meg, legyőzötten, véres hullák között. Gondolni sem bírt rá, hogy elveszítheti Möngkét 
és Kubilajt. Mintha meredély szélén állt volna; ha a fiaira nézett, már érezte is, ahogy zuhan. 
Hallotta, ahogy Toluj hosszasan, lassan veszi a levegőt. Utánozta a férjét, ő is orron át 
lélegzett. Ez segített egy kicsit a sötétben. Hirtelen teljes hosszában végigrepedt a külső ajtó. A 
kintiek mohón felbődültek. 

Szübötej és Huran egyaránt tartott a folyosón lapuló íjásztól. Akkor kellett lesújtaniuk a 
sötétben rejtőző arcokra, amikor egy-egy csapás érte a gyorsan töredező fát, mert olyankor az 
íjász nem lőhetett. A támadók iparkodtak, mert tudták, hogy nemsokára bejuthatnak. Többen is 
sikoltva estek össze a kardpenge szúrásától, amely úgy vágott beléjük, mint egy agyar, és 
rögtön vissza is húzódott, mielőtt az íjász átláthatott volna a saját emberei között. Valaki 
hörögve haldokolt, Huran zihált. Áhítattal töltötte el a mellette harcoló tábornok fagyos 
nyugalma. Szübötej arca olyan egykedvű volt, mintha kiképzésen venne részt. 

Mégsem tarthatták az ajtót. Mindketten megdermedtek, amikor egy lenti fatábla tört 
szilánkokra. Már csak a fele maradt meg az összerepedezett, lötyögő ajtónak. Emberek 
evickéltek át guggolásban a keresztrúd alatt, Huran és Szübötej állta a sarat, és lecsaptak a 
védtelen nyakakra. Vér fröccsent rájuk, de egy tapodtat sem hátráltak, bár az íjász belőtt egy 
nyilat, amelytől Huran megpördült maga körül, és elakadt a lélegzete. 

Tudta, hogy eltörtek a bordái. Kínszenvedés volt minden lélegzetvétel, mintha üvegszilánk 
szúrta volna a tüdejét, de még csak meg sem vizsgálhatta a sebet, hogy megvédte-e a 
páncéljáé Újabb emberek rugdosták az ajtót, kilazítva a falba erősített tolózárat. Ha az ajtó 
bedől, a két harcost elnyeli az áradat. 

Huran rekedten zihálva döfködött tovább, csupasz nyakakat és karokat keresett a lyukon 
túl. Látta, hogy pengék szurkálják, érezte a csapásokat a vállán és a karján. Szája megtelt 
keserű, fémes ízzel, karja lassulva suhogtatta a kardot, édeskés, égetőlevegőt szívott be 
minden lélegzettel. 

Aztán elesett, és azt gondolta, hogy valakinek a vérében csúszott el. Látta, hogy a vasrúd 
kiugrik a helyéből. A szoba valahogy világosabbnak tűnt, mintha végre megérkezett volna a 
szürkület. Huran felhördült, amikor valaki rátaposott kinyújtott kezére, összezúzta a csontjait, de 
a fájdalom elszállt. Meghalt, mielőtt Szübötej harcra készen szembe fordult volna azokkal, akik 
a diadaltól megvadultan, üvöltve berontottak a szobába, és alig várták, hogy befejezhessék a 
munkájukat. 

A kapunál beállt patthelyzet Csagatáj diadalát jelentette. Élvezettel nézte nagybátyjai arcát 
is, amikor Jelme tümenje felzárkózott az övé mellé. A másik oldalt viszont Toluj tümenje 
erősítette. Harcosai alig bírtak a türelmetlenségükkel, mert tudták, hogy uruk és családja 
csapdába esett a városban, és talán már meg is haltak. 

A nemzet tábornokai sorra hozták oda harcosaikat a városfalhoz. A tömeg messzire elnyúlt 


a sötétben. Több mint százezer harcos várta, hogy harcolhasson, ha kell, de nem volt bennük 
tűz, amíg parancsnokaik csak ültek, és hidegen méregették egymást. 

Batu, Dzsocsi fia, Kacsun és Kaszar mellé állt. Alig tizenhét éves volt, de máris ezer 
harcost vezetett, és büszkén ülte meg a lovát. A nemzet hercege lett belőle, dacára ifjúságának 
és apja végzetének. Ezt Ögödejnek köszönhette, mert ő emelte olyan magasra, amit Dzsingisz 
sosem tett volna meg. De akkor is a törzsek legerősebb emberével fordult szembe. Kacsun 
futárt küldött hozzá, hogy megköszönje a döntését. 

Szübötej nem volt itt. Kacsun elméje fürgébben dolgozott, mint amit jámbor 
viselkedéséből kinézhettek volna. Arra gondolt, hogy Jelme még mindig hű Ögödejhez, noha 
Csagatáj maga mellé engedte. Nem csekélység ám az, ha az ellenség seregének körülbelül 
hatoda fordít köpönyeget a döntő pillanatban. Ám akkor is túlságosan kiegyenlítettek az 
erőviszonyok. Lelki szemeivel látta, amint a hadsereg önmagára ront. Már csak pár százan 
maradtak, aztán pár tucatnyian, végül alig egy-kettő. Mi lesz a nagyszerű álommal, amelyet 
Dzsingisz adott nekik? Ó sohasem tűrte volna, hogy így tékozolják az életet és az erőt - a saját 
népén belül! 

Hajnalodott. Keleten abban a halványszürke fényben derengett a föld, amely megelőzi a 
napkorong felbukkanását. A fény végigsuhant a Karakorum alatt összegyűlt sokaságon, 
megvilágította a tábornokok és harcosaik arcát, már nem volt szükség a fáklyákra. De még 
ekkor sem mozdultak. Csagatáj ült a nyeregben, beszélgetett a harcosaival, és úgy hahotázott, 
mint aki élvezi az új napot, és azt, amit hozhat. 

Amikor feltűnt keleten az első keskeny, arany csík, Csagatáj alvezére hátba vágta 
parancsnokát. Körülöttük éljeneztek az emberek. A többi tümenje is csatlakozott az 
éljenzéshez. Kaszar és Kacsun harcosai mogorva, töprengő csendben ültek lovaikon. Nem 
kellett ahhoz egy Szübötejéhez fogható elme, hogy megértsék Csagatáj örömét. Kacsun 
összehúzott szemmel figyelte, amint Csagatáj emberei leszállnak a nyeregből, hogy térdre 
borulhassanak kánjuk előtt. Arca eltorzult a dühtől. Ezt meg kell állítania, különben a hullám 
átterjed a többi tümenre, és a harcosok hűséget esküsznek Csagatáj kánnak, még mielőtt 
megtudhatnák, milyen sorsra jutott Ögödej. 

Elindította a lovát, és a kezét fölemelve parancsolta vissza embereit, akik követték volna. 
Kaszar a nyomába szegődött, ketten lovagoltak a sorok között Csagatáj felé. 

Unokaöccsük ugyanazzal az ugrásra kész éberséggel figyelte őket az első lépéstől fogva, 
amelyet egész éjszaka tanúsított. Félreérthetetlen fenyegetéssel vonta ki a kardját, de közben 
is mosolygott, és intett embereinek, hogy engedjék át őket. A felkelő nap megvilágította a 
hadat. Olyanok voltak ragyogó páncéljukban, mint a vaspikkelyes, veszélyes halak tengere. 

- . Új nap virradt ránk, Csagatáj! - mondta Kacsun. - Most megnézem Ögödej testvéredet. 
Beengedsz minket a városba! 

Csagatáj még egyszer a kelő napra pillantott, és bólintott. 

- Megtettem a kötelességemet, bácsikám. Megvédtem a várost azoktól, akik 
zavargásokat keltettek volna odabent az eskütétel előestéjén. Gyertek, lovagoljatok velem az 
öcsém palotájához. Meg kell győződnöm róla, hogy biztonságban van-e. - Vigyorgott az utolsó 
szavakhoz, és Kacsun inkább másfelé nézett, hogy ne lássa. A kapu kinyílt. Mögötte üresek 
voltak Karakorum utcái. 

Szübötej már nem volt fiatal, de teljes páncélzatot viselt és hosszabb ideje katonáskodott, 
mint amennyit a támadók többsége egyáltalán megélt. Amikor karddal hadonászva berontottak, 
hat gyors lépéssel eltávolodott az ajtótól, majd váratlanul meg-pördült, előreugrott és elvágta a 
legközelebbi ember torkát. Két férfi nyomban lesújtott rá, kardjukkal veszettül kaszabolták a 
pikkelypáncélt, villogó vonalakat húzva a zománcon. Szübötej elméje tökéletesen tiszta volt, és 
gyorsabban járt, mint ahogy a támadók mozogtak. Arra számított, hogy azonnal vissza kell 


vonulnia, ám a merénylők elsietett csapásai fáradtságról és elkeseredettségről árulkodtak. 
Ismét odavágott, és a pengét elfordítva végigrántotta az acélt az egyik férfi homlokán. A 
felhasított bőrből patakzó vér elvakította a támadót. Ez hiba volt. Két ember megragadta 
Szübötej jobb karját, egy harmadik kirúgta alóla a lábát, és a tábornok elzuhant. 

A földön tombolni kezdett. Minden irányba támadott, a páncélját használta fegyvernek, és 
folyamatosan mozgott, hogy nehezebben lehessen eltalálni. A lábán levő fémpikkelyek 
felhasították valakinek a combját, aztán üvöltést hallott, és újabb emberek zúdultak be a 
szobába, olyan sokan, hogy alig fértek el a helyiségben. Szübötej eszeveszetten harcolt 
tovább, habár tudta, hogy ő és Ögödej is veszített. Csagatáj lesz a kán. Szája megtelt a saját 
vérével, amely éppoly keserű volt, mint haragja. 

Ögödej és Toluj egymás mellett várakozott a barikádnál. Sorhatani is ott állt az íjjal, de 
nem lőhetett, amíg Szübötej élt. Amikor a tábornok a földre került, Sorhatani két nyilat lőtt ki a 
férje és a sógora között. Karja messze nem volt olyan erős, hogy teljesen megfeszíthesse az 
íjat, ám az egyik vessző így is megállított egy rohanó férfit, a másik visszapattant a 
mennyezetről. Ögödej az asszony elé lépett, miközben Sorhatani remegő kézzel próbált egy 
harmadik nyilat illeszteni a húrra. Túl a barikádon semmit sem lehetett látni a markolászó 
kezeken, a pengéken és a véres arcokon kívül. Sorhatani először nem értette, hogy mi történik. 
Visszahőkölt, amikor hangos üvöltéssel újabb emberek rontottak be a külső szobába. Azok 
közül, akik Ögödejjel és Tolujjal küzdöttek, néhányan megfordultak a hangra, és akkor 
visszarántották őket. A Sorhatanival szemközt álló ember torkában egyszer csak megjelent egy 
kardpenge, mintha hosszú, véres nyelvet növesztett volna. Rángatózva összeesett, és akkor 
már lehetett látni. 

Ögödej és Toluj úgy lihegett, mint a kutyák a napon. A másik teremben egy csoport 
páncélos ember gyors, hatékony csapásokkal lekaszabolta a támadókat. 

Ott állt Dzsebe, aki először nem törődött a túlélőkkel, még Ögödejjel sem. Meglátta a földön 
heverő Szübötejt, és letérdelt mellé, miközben a tábornok nehézkesen föltápászkodott. 
szédült, sebek borították, de élt. 

Dzsebe fölállt és kardjával tisztelgett Ögödej előtt. 

- Örülök, hogy jól vagy, nagyuram - mondta mosolyogva. 

- . Te hogy kerülsz ideé - förmedt rá Ögödej, akinek a vére még mindig forrt a félelemtől és 
a dühtől. 

- . A nagybátyáid küldtek, nagyuram, negyven harcossal. Sok embert kellett megölnünk, 
hogy eljussunk hozzád. 

Toluj boldogan vágta hátba testvérét, aztán megfordult, és magához ölelte Sorhatanit. 
Kubilaj és Möngke egymás vállát csapkodták, és addig mímelték a harcot, amíg Möngke 
fejfogásba nem szorította Kubilajt. 

- Szübötej! Tábornok! - szólalt meg Ögödej. 

Szübötej homályos tekintete kitisztult. Egy harcos a kezét nyújtotta, hogy felsegítse, ám 
Szübötej ingerülten ellökte. Még mindig nem tért magához a megrázkódtatásból, hogy olyan 
közel került a halálhoz a támadók lába alatt. Amikor fölállt, Dzsebe feléje fordult, mintha 
jelentene. 

- . Törött Lándzsa bezáratta a városkapukat. Valamennyi tümen odakint van a síkságon. 
Még lehet háború. 

- Akkor hogy jutottál be a városomba? - kérdezte Ögödej. 

Hurant kereste, aztán beléhasított, hogy a testőr az első ajtónál feláldozta érte az életét. 

- . Átmásztunk a falon, nagyuram - válaszolta Dzsebe. - Kacsun tábornok küldött minket, 
mielőtt elindult volna, hogy megpróbáljon utat törni magának. - Vállat vont, mikor látta Ögödej 
megdöbbenését. - Nem olyan magasak, nagyuram. 


Ögödej észrevette, hogy világosabb van a szobákban. Megérkezett a hajnal 
Karakorumba, szép nap ígérkezett. Hirtelen eszébe jutott, hogy ez az eskütétel napja. 
Hunyorgott, igyekezett rendezni a gondolatait, hogy miként lehet folytatni egy ilyen éjszaka 
után. Az, hogy még létezik után, több volt, mint amire az utóbbi percekben számított. Szédült, 
mert olyan események forgatagába került, amelyek fölött nem volt hatalma. 

Futó lábak dobogtak a folyosón. Egy hírvivő rontott be a szobába, majd hirtelen 
megtorpant a számtalan halott és a rászögeződő kardok láttán. A szoba fojtogatóan, 
émelyítően bűzlött a bélsártól és a vizelettől. 

-Jelents! - parancsolta Dzsebe a felderítőnek. 

A fiatalember összeszedte magát. 

- . A kapukat ismét kinyitották, tábornok. Egész úton futottam, egy fegyveres csapat 
közeledik. 

- . Természetesen! - szólalt meg Szübötej. Mély hangjára mindenki felkapta a fejét, és őt 
nézte. Ögödejt elöntötte a megkönnyebbülés, amiért a tábornok itt van. - Mindenki, aki a falak 
előtt tartózkodott az éjjel, idejön, hogy lássa, ki maradt életben. -Ögödejhez fordult. 

- . Nagyuram, csak perceink vannak. Meg kell mosakodnoa, és át kell öltöznöd, ha előttük 
mutatkozol. Ezt a szobát le kell zárni. Legalábbis ma estig. 

Ögödej hálásan bólintott, és Szübötej gyors parancsokat kezdett osztogatni. Először 
Dzsebe távozott, csak hat embert hagyott testőrnek a jövendő kán mellett. Ögödej és Töregene 
követték, sarkukban Tolujjal és családjával. Miközben végigsiettek egy hosszú folyosón, 
Ögödej látta, hogy Toluj menet közben hol a feleségét, hol a fiait cirógatja, mint aki nem bírja 
elhinni, hogy épek és egészségesek. 

- A gyerekek, Ögödej! - szólalt meg Töregene. 

Ögödej ránézett. Feleségének arca sápadt és nyúzott volt az aggodalomtól. Átkarolta, 
hogy vigaszt merítsenek egymásból. Ögödej átnézett az asszony feje fölött, de senkit nem 
látott, aki jól ismerte volna a palotát. Hol lehet a szolgája, Barszaghur? Mivel Dzsebe volt a 
legközelebb, hozzá fordult. 

- . Tábornok, tudnom kell, hogy Güjük fiam túlélte-e az éjszakát. És természetesen a 
lányaim is. Küldd el az egyik emberedet, hogy keresse meg a szállásukat. Kérdezzen meg egy 
szolgát. Olyan gyorsan hozz nekem híreket, ahogy csak tudsz! Kerestesd meg a kancelláromat, 
Jao Sut, és Barszaghurt. Mozogjanak, derítsék ki, hogy ki maradt életben. 

- . Parancsodra, nagyuram! - vágta rá Dzsebe, és meghajolt. Ögödej szinte tombolt, nehéz 
volt értelmezni a hangulatát. Ez több volt a harcot követő izgalomnál, amikor az életerősebben 
áramlik az erekben. 

Ögödej tovasietett, felesége és a testőrök alig bírtak lépést tartani vele. Valahonnan elölről 
menetelő lépteket hallott, mire áttért egy másik folyosóra, távolabb a hangtól. Ruhát kell 
váltania, le kell mosnia magáról a vért és mocskot. Idő kell, hogy gondolkodhasson. 

Kacsunban meghűlt a vér. Sápadtan lovagolt Ögödej palotája felé az utcákon. Mindenfelé 
hullák hevertek, sötétedő vértócsák mocskolták a csiszolt közcsatornákat. Nem mindegyik 
hordta Ögödej testőreinek jelvényét. Voltak akik sötét deelt viseltek, vagy lámpakorommal 
befeketített páncélt, amely tompán fénylett a hajnali világosságban. Véres volt az éjszaka, 
Kacsun rettegett, hogy mit fog látni a palotában. 

Csagatáj vígan léptetett, és annyira csóválta a fejét a pusztítás láttán, hogy Kaszar már ott 
tartott, elvágja a torkát és letörli az arcáról az elégedettséget. Csak azért nem nyúlt a kardjához, 
mert ott volt Csagatáj három harcosa is. Nem néztek a hullákra. Tekintetük csak a két embert 
követte, amint ott lovagoltak uruk mellett, akiből estére kán lesz. 

Az utcák némák voltak. Ha volt munkás, aki kitette a lábát az otthonából az éjszakai 
fegyvercsörgés és ordítás hallatán, a holttestek láttán ész nélkül iszkolt vissza, és elreteszelte 


az ajtót. A hat lovas megérkezett a palota lépcsőjéhez. Holtak hevertek a sápadt márványon, 
vérük átrajzolta a kő erezetének mintáját. 

Csagatáj nem szállt le, inkább fölléptetett lovával a lépcsőkön. A nyelvével csettintve 
irányította az állatot, amely óvatosan lépkedett a holtak között. Az udvar főbejárata nyitva állt, 
senki sem volt ott, hogy feltartóztassa. Varjak hívogatták egymást, a magasban máris 
megjelentek a sólymok és a keselyűk, amelyeket a szél sodorta hullaszag vonzott ide. Kacsun 
és Kaszar komor balsejtelemmel néztek össze, mikor egy árnyéksorompón keresztül bejutottak 
a mögötte elterülő udvarba. Az ezüstfa szépségesen és élettelenül ragyogott a hajnalban. 

A tábornokok jól tudtak olvasni a halottak mintázatából. Nem volt szabályos harc, ahol 
csatárláncban álló emberek kaszabolják egymást. A testek összevissza hevertek, ott, ahol 
ledöífték őket hátulról, vagy eltalálta őket a láthatatlan nyílvessző. Szinte érezték a védők 
megdöbbenését, amikor feltűntek az árnyékba öltözött gyilkosok, és keresztülvágtak rajtuk, 
mielőtt bárki is megszervezhette volna a védelmet. Csagatáj mámoros örömmel szállt le a 
nyeregből a csendben. Lovát idegesítette a vérszag, Csagatáj akkurátusán kikötötte egy 
oszlophoz. 

- Kezdek aggódni az öcsémért - mondta. 

Kaszar izmai megfeszültek. Csagatáj egyik embere fölemelte a kezét, emlékeztetve a 
tábornokot a jelenlétükre. A harcos vigyorgott, élvezte ura előadását. 

- . Nem kell aggódnod! - szólalt meg egy hang, amelytől mindnyájan ugrottak egyet. 

Csagatáj azonnal megpördült, kardja egyetlen mozdulattal kiröppent a hüvelyéből. 
Emberei alig voltak lassúbbak nála. Készen álltak minden támadás visszaverésére. 

Szübötej állt egy faragott mészkő árkád alatt. Nem viselt páncélt, a reggeli szellő még nem 
szárította föl a selyem köntösén sötétlő verejtékfoltokat. Bal felkarját bekötözték, Csagatáj látta, 
hogy a vásznon átüt a vér. Szübötej arca fáradt, de kemény volt, a tekintete, amellyel ennek a 
vérontásnak és pusztításnak a felelősét nézte, valami rettenetes. 

Csagatáj kinyitotta a száját, hogy magyarázatot követeljen, de Szübötej folytatta. 

- Ögödej nagyúr vár téged a kihallgatási teremben, és üdvözöl az otthonában. 
Kezeskedik a biztonságodért. - Az utolsó szavakat úgy köpte ki, mintha a torkán akadtak volna. 

Csagatáj nem bírta nézni a tábornok szemében égő dühöt. Egy pillanatra megroggyant a 
válla, amikor megértette, hogy vereséget szenvedett. Mindent eljátszott egyetlen éjszakán. 
Nem nézett föl, amikor csizmás lábak dobbantak halkan a kövön, és íjászok jelentek meg a 
magasban. Beharapta az alsó ajkát, és bólintott. Még most is az apja fia volt. Kihúzta magát, 
szertartásosan a hüvelybe dugta a kardját. Arcán nyoma sem volt döbbenetnek vagy 
csalódásnak, amikor fanyarul Szübötej re mosolygott. 

- . Hála a szellemeknek, hogy él - mondta. - Vezess hozzá, tábornok! 


Hatodik fejezet 


Csagatáj emberei az udvarban maradtak. Harcoltak volna, ha a vezérük azt parancsolja. 
Ám Csagatáj csak megmarkolta egyikük vállát, mielőtt Szübötej nyomában belépett az árkádok 
alá. Nem nézett vissza, amikor Ögödej harcosai körülvették a kíséretét és levágták őket. 
Összeszorította a fogát, amikor az egyik feljajdult. Csalódást okozott neki, hogy ez az ember 
nem tisztelte annyira az urát, hogy némán haljon meg érte. 

Kaszar és Kacsun némán követték. Figyelték, ahogy Csagatáj felzárkózik Szübötej mellé. 
Egyik sem nézett a másikra. A teremnél rengeteg őr állt. Csagatáj csak vállat vont, és átadta a 
kardját. 

A csiszolt rézből készült ajtó aranyvörösen izzott a napsütésben. Csagatáj be akart lépni, 
ám a testőrparancsnok megkocogtatta a páncélját, aztán hátralépett. Csagatáj pofát vágott, de 
azért levetette hosszú, pikkelyes ingét, combpáncélját, súlyos kesztyűjét és karvédőjét. 
Hamarosan már csak a zubbonya, nadrágja és csizmája maradt rajta. Egy másik ember 
tekintélyét talán csorbította volna, ha így lecsupaszítják, de Csagatáj hónapok óta készült az 
ünnepségre, birkózott, futott, több száz nyilat lőtt ki naponta. Olyan remek formában volt, hogy a 
körülötte állók többsége kisebbnek és gyengébbnek tűnt, mint amilyenek igazából voltak. 

Kivéve Szübötejt. Egyik testőr sem mert a közelébe menni, ahogy ott állt és némán várta, 
hogy Csagatáj tiltakozzék. Noha meg se moccant, mozdulatlansága olyan volt, akár a kígyóé, 
vagy a meggörbített facsemetéé, amely bármikor visszacsapódhat eredeti helyzetébe. 

Végül Csagatáj szembenézett az őrség parancsnokával, és felvonta egyik szemöldökét. 
Eltűrte, hogy megmotozzák. Nem volt eldugott fegyvere, így kinyílt előtte az ajtó. Egyedül lépett 
be. Miközben az ajtó becsukódott mögötte, hallotta, hogy Kaszar vitatkozik, amiért visszatartják. 
Örült, hogy Szübötej és a nagy-bátyjai nem lesznek tanúi az elkövetkezőknek. Kockáztatott és 
vesztett, de nem volt ebben semmi szégyen, semmi megalázó. Ögödej hűséges embereket 
gyűjtött maga köré, éppúgy, mint ő. Testvérének tábornokai találékonyabbnak bizonyultak az 
övéinél, Akármi történt az éjjel, az egyik testvérből kán lesz, de mi történik a másikkal? 
Csagatáj hirtelen elvigyorodott, ahogy megpillantotta Ögödejt a terem túlsó végében, arany 
berakással díszített, fehér kő trónján. Hatásos látvány volt, annak is szánták. 

Ahogy közelebb lépett, Csagatáj látta, hogy Ögödej fekete haja nyirkos hullámokban 
omlik a vállára. Arcán egyetlen szederjes folt emlékeztetett az éjszakára. Öccse a pompás 
trónuson is közönséges, szürke deelt viselt nadrágja és zubbonya fölött, olyan dísztelent, mint 
akármelyik pusztai pásztor. 

- Örömmel látom, öcsém, hogy jól vagy! - szólalt meg Csagatáj. 

Ögödej izmai megfeszültek, amikor Csagatáj sima léptekkel közeledett hozzá. Léptei 
visszhangzottak a teremben. 

- Ne játsszunk - felelte. - Túléltem a támadásodat. Ma, napnyugtakor kán leszek. 

Csagatáj bólintott, és tovább mosolygott. 

-Jó, ne játsszunk, de tudod, akármilyen különös is, én az igazat mondtam. Énem egy 
része félt attól, hogy holtan talál. Nevetséges, mié - Kuncogott, mert derűsnek találta, hogy ilyen 
ellentmondásos érzések élnek benne. A család különös dolog. - Mégis azt tettem, amit a 
legjobbnak gondoltam. Nem bántam meg, nem kérek bocsánatot, azt hiszem, apánk élvezte 
volna a kockázatot, amelyet vállaltam. - Meghajtotta a fejét. - Gondolom, megbocsátod, hogy 
nem gratulálok a győzelmedhez. 

Ögödej kicsit fölengedett. Évekig gondolt Csagatájra úgy, mint egy pökhendi hülyére. 
Szinte hiányzott neki azóta, hogy belenőtt a hatalomba és a felelősségbe. Mihelyt Csagatáj a 
trónushoz ért, előléptek Ögödej testőrei, és megparancsolták, hogy térdeljen le. Csagatáj nem 
törődött velük, állva maradt, érdeklődve figyelte a termet. Hatalmas tér volt ez egy pusztai 


jurtákhoz szokott harcosnak. A városra néző ablakból ömlött befelé a reggeli világosság. 

Az egyik őr Ögödej felé fordult engedélyért. Csagatáj kissé elmosolyodott. A testőr minden 
más foglyot leütött volna, vagy átvágja a térdinát, hogy letérdeljen. A habozással elismerte 
Csagatáj hatalmát még akkor is, amikor meg akarták alázni. 

Ögödej szinte csodálta bátyja hányaveti bátorságát. Igen, valóban csodálta, még egy ilyen 
éjszaka után is. Dzsingisz árnyéka ott lebegett közöttük, és talán mindig is így lesz. Sem ők, 
sem Toluj nem érhetik utol az apjuk teljesítményét. Minden mérték szerint kisebb lelkek voltak 
attól a pillanattól kezdve, hogy megszülettek. De mégis élniük kellett, felnőttek, férfiak lettek, és 
értették a mesterségüket. Ebben az árnyékban kellett felnőniük -vagy hagyniuk kellett, hogy 
agyonnyomja őket. 

Senki más nem értette meg úgy Ögödej életét, mint Csagatáj, még Toluj öccse sem. Ismét 
eszébe jutott, hogy helyesen döntött-e, ám ebben szilárdnak kellett maradnia. A napnál 
világosabb, hogy a férfi csak elpocsékolja az életét az aggodalmaskodással. Az embernek 
néha egyszerűen csak választani kell, aztán vállat vonni, akármi lesz is az eredmény, tudván, 
hogy ennél többet nem hozhatott ki abból, amit kivetett a kockán. 

Szembenézett a bátyjával, és még egyszer utoljára azt kívánta, bár tudná, meddig élhet 
még. Minden ezen múlik. A fiában nincs meg a kíméletlen akarat, amely az örökléshez kell. Ha 
Ögödej ma meghal, akkor nem Güjük követi Dzsingisz vérvonalából. A hatalmat az a férfi 
ragadja meg, aki előtte áll. Ögödej igyekezett lehiggadni, noha a szíve dübörgött és akadozott, 
és annyira fájt, mintha kést döftek volna a bordái közé. Nem aludt és tisztában volt vele, hogy 
az ájulást kockáztatja ezen a reggeli tárgyaláson Csagatájjal. Kiivott egy korsó vörösbort, hogy 
erősítse az idegeit, és bekapott egy csipet gyűszűvirágport is. Még mindig érezte keserűségét a 
nyelvén, és úgy hasogatott a feje, mintha lassan össze akarnák roppantam. 

Lehet, hogy csupán néhány napig uralkodik kánként, aztán a szíve föladja a küzdelmet, 
és megszakad. Ha ez a sorsa, és most megöli Csagatájt, a nemzet szétmarcangolja magát a 
polgárháborúban. Toluj nem elég erős ahhoz, hogy összetartsa őket. Sem ő, sem Ögödej fia 
nem vette körül magát hűséges tábornokokkal, akik megvédjék egy ilyesfajta felfordulástól. 
Ebben a küzdelemben az erő legyőzi a vérségi köteléket. 

A férfi, aki előtte állva próbálja titkolni az idegességét, talán a nemzet legjobb esélye. Mi 
több, Csagatáj az a fiú, akit Dzsingisz választott volna, ha Dzsocsi meg sem születik. Ögödej 
nyirkos haja viszketett. Öntudatlanul megvakarta. Az őrök még mindig őt nézték, de nem 
hagyta, hogy Csagatájt térdre kényszerítsék, ezen a napon nem, noha énjének egy része 
nagyon örült volna neki. 

- Itt biztonságban vagy, bátyám - mondta. - Erre szavamat adom. 

- Es a szavad vasból van - mormolta Csagatáj, szinte gépiesen. 

Mindketten emlékeztek apjuk meggyőződésére, és tiszteletben tartották. A nagy kán 
árnyéka úgy borította be őket, mint egy köpeny. A közös emlék hatására Csagatáj fölpillantott 
és el-komorodott. Hirtelen nem tudta, mit tegyen. Arra számított, hogy megölik, de úgy látszik, 
Ögödej inkább zavart, és nem diadalmas, vagy bosszúvágyó. Kíváncsian figyelte, ahogy 
Ögödej a testőrtisztjéhez fordul. 

- . Menjetek ki. Négyszemközt akarok beszélni a bátyámmal. -A férfi már elindult, de 
Ögödej felemelt kézzel megállította. Mégsem. Küldd be orlok Szübötejt. 

- Parancsodra, nagyuram - felelte a tiszt és mélyen meghajolt. 

A falak mellett álló őrök pár perc alatt odaértek a nagy rézajtóhoz, és beszólították 
sSzübötejt. Mielőtt az ajtó becsukódott, kintről behallatszott, hogy Kaszar még mindig vitatkozik 
az őrtisztekkel, aztán a három férfi egyedül maradt a visszhangos teremben. 

Ögödej fölállt a trónról, és otthagyta, hogy egy szinten legyen Csagatájjal. Odament egy 
kis asztalhoz, egy korsóból ajragot töltött egy csészébe. Meghúzta, és felszisszent, mert a 


szesz marta a sebeket a szájában. 

Csagatáj Szübötejre pillantott. A tábornok ellenségesen bámulta. Csatagáj rákacsintott, 
és elfordította a tekintetét. 

Ögödej lassan beszívta a levegőt, és az erőfeszítéstől reszkető hangon mondani kezdte, 
amit rég rejtegetett magában. 

- . Az apám örököse én vagyok, Csagatáj. Nem te, vagy Toluj, vagy Kacsun, vagy Dzsocsi 
fia, vagy bármelyik tábornok. Ahogy ma a nap lenyugszik, fogadom a nemzet esküjét. - 
Elhallgatott. Sem Csagatáj, sem Szübötej nem szólt. Egyre nyúlt a csönd. Ögödej kinézett a 
magas ablakon, élvezte városa látványát, noha az csöndes és riadt volt egy ilyen éjszaka után. 

- . Van egy világ azon kívül, amelyet ismerünk - mondta halkan. - Kultúrák, emberfajták, 
hadseregek, amelyek sosem hallottak rólunk. Igen, és olyan városok, amelyek nagyobbak, mint 
Jencsing és Karakorum. Ahhoz, hogy életben maradjunk, és növekedjünk, erősnek kell 
maradnunk. Új földeket kell meghódítanunk, hogy a hadseregünk mindig ehessen és 
mozoghasson. Ha megállunk, meghalunk, Csagatáj. 

- Tudom - felelte Csagatáj. - Nem vagyok ostoba. 

Ögödej fáradtan elmosolyodott. 

- Nem. Ha az lennél, megölettelek volna az udvaron az embereiddel együtt. 

- . Akkor hogyhogy élek még? - kérdezte Csagatáj. Igyekezett közömbösen beszélni, de a 
kérdés azóta égette, hogy meglátta Szübötejt a palota udvarán. 

- . Mert lehet, hogy nem élem meg a nemzet növekedését, Csagatáj - felelte végül Ögödej. 
- Mert beteg a szívem, és bármelyik pillanatban meghalhatok. 

A másik kettő úgy nézett rá, mintha megütötte volna őket. Ögödej majdhogynem 
megkönnyebbülve folytatta, ömlöttek belőle a szavak. 

- . A keserű csin por tart életben, de azt nem tudhatom, hogy mennyi időm maradt. Csak 
azt akartam megérni, hogy elkészüljön a városom, és kán legyek. Itt vagyok, és élek, noha 
megszenvedek minden percért. 

- . Miért nem mondtad ezt korábban? - kérdezte lassan Csagatáj, akit fejbe kólintott a 
kijelentés hordereje, bár tudta a választ, mielőtt Ögödej megszólalt volna, és bólogatott arra, 
amit öccse mondott. 

- Adtál volna nekem két évet, hogy felépítsek egy várost, egy síremléket?- Nem, abban a 
pillanatban támadtál volna, ahogy megtudod a hírt. Ehelyett felépítettem Karakorumot, és én 
leszek a kán. Azt hiszem, bátyám, apánk méltányolná azt a kockázatot, amelyet én vállaltam. 

Csagatáj a fejét csóválta, mintha kezdenének összeállni benne az érthetetlen dolgok. 

- Akkor miért ..- szólalt meg. 

- . Csagatáj, azt mondtad, hogy nem vagy ostoba. Gondold át, ahogy én is megtettem 
ezerszer. Az apám örököse vagyok, de a szívem beteg, és bármikor meghalhatok. Akkor ki 
vezetné a nemzetet? 

- Én - felelte halkan Csagatáj. 

Keserű igazság volt, hogy Ögödej fia nem éri meg a kort, amikor elfoglalhatja a trónust, de 
egyik testvér sem sütötte le a szemét. Csagatáj kezdte méltányolni, hogy min mehetett át 
Ögödej az apjuk halála óta eltelt években. 

- Mióta tudsz erről a betegségről? - kérdezte. 

Ögödej vállat vont, 

- . Amióta az eszem tudom, mindig éreztem szúrásokat, de csak az utóbbi néhány évben 
lett ilyen rossz. Voltak... komolyabb fájdalmaim. Nem hiszem, hogy a csin por nélkül sok időm 
lenne hátra. 

- . Várj! - szólalt meg az elkomorodó Csagatáj. - Azt mondod, hogy biztonságban vágyóké 
Hagyod, hogy távozzak ezzel a tudással? Ezt nem értem. 


Szübötej válaszolt neki, és közben ő is úgy nézett Ögödejre, mintha először látná. 

- . Ha meghalnál, Csagatáj, ha megölnénk, ahogy megérdemled az éjszakai támadás után, 
akkor ki tudná egyben tartani a nemzetet, ha a kán meghal? - Arca eltorzult a dühös 
megvetésről. -Úgy tűnik, nagyuram, jutalmat kapsz a botlásaidért. 

- . Ezért kellett ezt neked is hallanod, Szübötej - mondta Ögödej. - Le kell küzdened a 
haragodat. Utánam a testvérem lesz a kán, és te leszel az első tábornoka. Ó is Dzsingisz fia, 
annak a férfinak a véréből származik, akit szolgálni esküdtél. 

Csagatáj igyekezett felfogni, amit hallott. 

- . Azt várod el tőlem, hogy békésen várjak, amíg meghalsz? Honnan tudhatnám, hogy ez 
nem valamiféle csel, amit Szübötej talált kié 

- . Onnan, hogy most is megölhetlek! - vágott vissza Ögödej. Láthatóan fogytán volt a 
türelme. - És még mindig megtehetem, Csagatáj. Máskülönben miért ajándékoználak meg az 
életeddel az elmúlt éjszaka után? Az erő pozíciójából beszélek, bátyám, nem a 
gyengeségéből. így ítéld meg a szavaimat. 

Csagatáj kelletlenül bólintott. Időre volt szüksége, hogy gondolkozzék, de tudta, hogy ezt 
a fényűzést nem engedik meg neki. 

- . Ígéreteket tettem azoknak, akik támogattak - mondta. -Nem élhetem az egyszerű 
pásztorok életét, amíg várok. Az élő halál lenne, nem méltó egy harcoshoz. - Rövid szünetet 
tartott, lázasan törte a fejét. - Hacsak nyilvánosan ki nem nevezel örökösöddé. Akkor 
megőrzőm a tábornokaim tiszteletét. 

- . Ezt nem teszem - vágta rá Ögödej. - Ha néhány hónapon belül meghalok, akkor te 
leszel a kán, akár megteszlek az örökösömmé, akár nem. Ha tovább élek, nem tagadom meg 
ezt a lehetőséget a fiamtól. Vele kell majd megmérkőznöd, ahogy neki is veled. 

- . Hiszen akkor semmit sem adsz nekem! - válaszolta Csagatáj csaknem kiáltva. - Miféle 
megegyezés ez, amelyik üres ígéreteken alapul? Egyáltalán miért mondod ezt el nekem. Igen, 
kán leszek, ha hamarosan meghalsz, de addig se töltöm az életemet azzal, hogy a hírnököt 
várom, aki talán sosem jön! Nincs ember, aki ezt megtenné! 

- . Az éjszakai támadás után közölnöm kellett ezt veled. Ha eleresztlek, ha csak úgy 
visszaengedlek a tümenedhez, azt a gyengeség jelének tartanád, és meddig tartana, amíg te, 
vagy valaki más ismét támadást intézne ellenemé Mégsem bocsátlak el üres kézzel, Csagatáj. 
Korántsem. Célom kiterjeszteni hódításaink határát, hogy a nemzet biztonságban 
növekedhessen és gyarapodhasson. Testvérünknek, Tolujnak adom az itthoni földet, noha 
Karakorumot megtartom saját városomnak. - Mély lélegzetet vett, látta a várakozást és a 
mohóságot a bátyja szemében. 

- Te kapod Hvárezmet, az lesz a tarthományod központja, ttéd Szamarkand, Buhara és 
Kabul. Olyan kánságot adok neked, amely kétezer mérföld hosszan húzódik az Amu-Darja 
folyótól az Altáj hegységig. Te és utódaid uralkodtok ott, noha adót fizettek majd nekem és 
utódaimnak. 

- Nagyuram...! - kezdte elszörnyedve Szübötej. 

Csagatáj gúnyosan kuncogott. 

- Csak hadd beszéljen, tábornok! Ez családi ügy, nem tartozik rád. 

Ögödej a fejét rázta. 

- . Ezt már csaknem két éve tervezem, Szübötej. Az a feladatom, hogy félretegyem a 
haragomat, amelyet érzek a családomat ért támadás miatt, és most is képes legyek a helyes 
választásra. 

Fölemelte a fejét, rámeredt Csagatájra. Bátyja kiolvasta a szeméből az indulatot. 

-A fiam és a lányaim életben maradtak, Csagatáj. Ezt tudtad? Ha a harcosaid megölték 
volna őket, akkor most azt nézném, ahogy lassú tűzön pirulsz, és hallgatnám az üvöltésedet. 


Vannak dolgok, amelyeket nem tűrök még apám birodalma, látomása kedvéért sem. - 
Elhallgatott, de Csagatáj nem szólt. Ögödej bólintott, elégedett volt, hogy megértették. 

- . Neked van erőd, bátyám - mondta Ögödej. - Vannak hűséges tábornokaid, nekem 
viszont hatalmas birodalmam van, amelyet tehetséges emberek segítségével kell 
kormányoznom és ellenőriznem. Mától fogva én leszek a gurkán, a nemzet vezére. Fogadom 
az esküdet, és betartom, amire én esküdtem neked és utódaidnak. A csinek megmutatták, 
Csagatáj, hogyan kell sok földön uralkodni, miközben az adó ömlik a fővárosba. 

- Ugye, nem felejtetted el, mi történt azzal a fővárossal? - kérdezte Csagatáj. 

Ögödej szeme veszedelmesen megvillant. 

- . Nem, bátyám. De ne gondold, hogy egy napon majd hadat vezetsz Karakorumba. 
Apánk vére ugyanúgy folyik bennem is, mint benned. Ha valaha is kardot fogsz ellenem, akkor 
a kán ellen támadsz, és a nemzet fog válaszolni. Akkor kiirtalak, a feleségeiddel, a 
gyerekeiddel, a szolgáiddal és a követőiddel együtt. Ne feledkezz meg róla, Csagatáj, hogy 
túléltem az éjszakát. Apánk szerencséje az enyém. Szelleme vigyáz rám. Én mégis olyan 
birodalmat ajánlok neked, amelyik nagyobb, mint bármelyik ország Csinen kívül. 

- . És ahol elrohadhatok - felelte Csagatáj. - Bezárkózhatok egy csinos palotába, ahol lesz 
egy csomó nő, meg arany... - keresgélte a megfelelő szót, hogy valami kellően visszataszítót 
mondjon - székek és koronák? 

Ögödej kissé elmosolyodott, mikor látta, mennyire borzad a bátyja ettől a kilátástól. 

- . Nem - mondta. - Egy hadsereget szervezel ott nekem, olyat, amelyre számíthatok. Egy 
nyugati sereget, mint ahogy Toluj megteremti a Tűzhely hadseregét, én pedig a Keletét. A világ 
túl nagy egyetlen seregnek, bátyám. Oda lovagolsz, ahova mondom, meghódítod, amit meg 
tudsz hódítani. A világ a tiéd, ha képes leszel leküzdeni énednek azt az alantas részét, amely 
azt súgja neked, hogy mindenen te akarsz uralkodni. Azt nem teheted. Most pedig válaszolj és 
esküdj. A te szavad vas, bátyám, és én elfogadom. Máskülönben azonnal megöletlek. 

Csagatáj bólintott. Sok volt neki ez a hirtelen váltás a fatalista bénultságból az új 
reményekbe és új gyanakvásokba. 

- . Milyen esküt fogadsz elé - szólalt meg végül, és Ögödej tudta, hogy győzött. Kinyújtotta 
a farkasfejes kardot, amelyet Dzsingisz viselt. 

- . Erre a kardra esküdj. Atyánk szellemére és becsületére esküdj, hogy sosem emelsz 
rám kezet. Hogy elfogadsz gurkánnak, és hűséges kánja leszel saját országaidnak és 
népeidnek. Akármi történjék, az az Ég Atya akarata lesz, de erre megesküdhetsz, és én 
tisztelni fogom a szavad. Ma sokan tesznek így, Csagatáj. Légy az első. 

A nemzet tudta, hogy Csagatáj kockáztatott a lófarkakért, és ráuszította embereit 
Karakorum városára. Amikor Ögödej és tisztjei reggel körbelovagoltak a városban, hogy 
megmutassák erejüket, a nép láthatta, hogy a kísérlet kudarcba fulladt. Ennek ellenére 
Csagatáj is büszkén lovagolt el a városon kívül állomásozó tümenjéhez. Elküldte embereit, 
hogy szedjék össze a holttesteket, és hozzák ki őket Karakorumból, hogy ne legyenek szem 
előtt. Rövid idő múlva csupán rozsdaszín foltok maradtak az utcákon. A holtak éppúgy eltűntek, 
mint a nagy emberek tervei és hadicselei. A nemzet harcosai vállat vontak, és tovább készültek 
az ünnepségre, meg a versenyekre, amelyek aznap kezdődnek. 

Ami Kacsunt és Kaszart illeti, nekik pillanatnyilag elég volt tudniuk, hogy Ögödej életben 
maradt. A játékok nem maradnak el, a jövőn majd akkor gondolkoznak, ha Ögödej elnyerte a 
kán rangját. A tümenek, amelyek éjszaka még haraggal néztek egymásra, íjászcsapatokat 
küldtek a versenyre, amelyet Karakorum előtt tartanak. A hercegek viszályai nekik egy külön 
világot jelentettek. Örültek, amiért a tábornokaik életben maradtak, de még jobban örültek 
annak, hogy nem fújták le a versenyeket. 

Tízezrek gyűltek össze, hogy lássák a nap első eseményét. Senki sem akarta 


elszalasztani az első versenyeket, különösen, mivel a döntőt csak harmincezren nézhetik meg 
a városközpontban. Temüge nyomatott különleges cédulákat, amelyekkel be lehetett jutni a 
versenypályára. Ezeket a papírokat már napokkal a játékok előtt meg lehetett vásárolni 
aranyért, vagy lovakért. Miközben Ögödej az életéért harcolt, asszonyok, gyermekek és öregek 
üldögéltek békésen a sötétben, várva, hogy láthassák népük legügyesebb atlétáit. Ez jobban 
érdekelte őket, mint a hatalmi játékok. 

Az íjászfal Karakorum keleti kapuja fölött ragyogott a kelő nap fényében. Előző nap 
építették vasból és fából a tömör alkotmányt, amely száznál többet is elbírt az emberfejnél nem 
nagyobb, kicsi pajzsokból. Körülötte füstös vas tűzhelyek ezrein készült a lakoma a versenyek 
nézőinek. Sült birkahústól és vadhagymától szaglott a tábor, és a tudat, hogy az éjjel egy 
hajszálnyira voltak a polgárháborútól, egyáltalán nem rontotta el senki étvágyát, sem a kedvét, 
hogy ne nevessen nagyokat, miközben a birkózók gyakoroltak a barátaikkal a száraz füvön. Jó 
reggel volt ez, a nap melegen sütötte a hátukat, miközben a nemzet ünnepelni készült az új 
kánt. 


Hetedik fejezet 


Kaszar a tümenje kilenc legjobb íjászával együtt várta, hogy sorra kerüljön. Küzdenie kellett 
a nyugalomért, amelyre szüksége volt; lassúkat, mélyeket lélegzett, miközben megvizsgálta a 
kapott négy vesszőt. Elméletben valamennyi egyforma volt, a törzsek legjobb nyílkészítőinek 
mestermunkái. Kaszar ennek ellenére visszadobta az első hármat, amelyet kapott. Részben az 
idegesség tette, de hát nem is aludt, és tudta, hogy nehéz napja lesz. Máris jobban izzadt a 
szokásosnál, a teste tiltakozott és fájt. Az egyetlen vigasza az volt, hogy a többi íjász is 
átvirrasztotta az éjszakát. Ám a fiatalok arca még így is ragyogott, és felvidultak, amikor látták 
az idősebbek ónos sápadtságát. Nagy nap volt ez nekik, nem is remélt alkalom, hogy hírnevet 
szerezzenek, és elnyerjék Temüge értékes arany, ezüst és bronz érmeit, amelyekre Ögödej 
képét verték. Várakozás közben Kaszar azon tűnődött, mit tett volna Csagatáj, ha sikerrel jár. 
Semmi kétség, a súlyos korongokat szép csöndben elrekkentették volna. Megrázta a fejét, 
hogy tisztábban tudjon gondolkodni. Ismerve Csagatájt, mindenképpen felhasználta volna 
őket. Kicsire nem néz. Legalább ebben az apja fia. 

Az ünnepség legalább három napig tart, noha Ögödejt már az első nap alkonyán kikiáltják 
kánná. Kaszar már látta, hogy Temüge térdig koptatta a lábát, miközben úgy igyekezett 
megszervezni az eseményeket, hogy minden arra érdemes versenyző megmérethesse magát. 
Temüge panaszkodott Kaszarnak a nehézségekre, emlegetett íjászokat, akik a lóversenyeken 
is indulnak, meg futókat, akik birkóznak is. Kaszar elhessegette, nem volt kíváncsi az unalmas 
részletekre. Persze valakinek vállalnia kell a szervezést, de ez nem úgy hangzik, mint egy 
harcosnak való munka. Viszont illett tudós testvéréhez, aki alig nyilazott jobban egy gyereknél. 

- Lépjen elő a Medvebőr tűméni! - kiáltotta a bíró. 

Kaszar fölrezzent gondolataiból, hogy lássa a versenyt. Dzsebe tehetséges íjász. Még a 
neve is nyílvesszőt jelent, egy olyan lövésről kapta, amellyel Dzsingisz tulajdon lovát terítette 
le. Azt rebesgették, hogy az emberei ott lesznek a döntőben. Kaszar megállapította, hogy 
Dzsebén nem látszanak az éjszakai töredelmek, holott egész éjjel harcolt, hogy megmentse 
Ögödejt. Kaszarba belehasított az irigység, mert eszébe jutott az az idő, amikor ő is képes volt 
egész éjjel lovagolni, másnap pedig verekedni, és közben nem szorult sem pihenésre, sem 
evésre, beérte pár korty aj raggal, tejjel és vérrel. Azért ettől függetlenül sem herdálta el a jó 
éveket. Dzsingisz és ő népeket igázott le, térdre borult előttük még egy csin császár is! Az volt 
Kaszar életének legbüszkébb napja, mégis azt kívánta, bár jutott volna még néhány év a 
hetyke erőből, amikor nem kattogott fájdalmasan a csípője a lovaglásnál, és nem hasogatott a 
térde. És tudná nélkülözni a kemény kis dudorokat is a válla alatt, ahova évekkel korábban 
beletört egy lándzsahegy. Szórakozottan dörgölte a daganatokat, miközben Dzsebe és kilenc 
embere felsorakozott és megállt százlépésnyire az íj ászfalt ól. Ebből a távolságból parányinak 
tűntek a célpontok. 

Dzsebe nevetett valamin, és hátba vágta egyik emberét. Kaszar figyelte a tábornokot, 
ahogy néhányszor megfeszíti, majd lassan elengedi az íjat, hogy bemelegítse vállizmait. 
Körülöttük mozdulatlanul, elnémulva figyeltek a harcosok, asszonyok, és gyermekek ezrei, 
miközben a csapat arra várt, hogy elüljön a szellő. 

Beállt a szélcsend, amitől a nap is tüzesebben perzselte volna Kaszar vállán a bőrt, de a 
falat úgy állították be, hogy az íjászok hosszú árnyékot vessenek, ám ne nehezítse a célzást a 
visszaverődő fény. Temügének az ilyen apró részletekre is volt szeme. 

- . Kész! - mondta Dzsebe anélkül, hogy elfordította volna a fejét. 

Emberei kétfelől álltak mellette. Egy vessző a húron volt, a másik hármat a földbe szúrták 
a lábuk előtt. A stílus nem számított, csak a pontosság, de Kaszar tudta, hogy Dzsebe olyan 
selyemlágy hajlékonysággal fog mozogni, ahogy csak tud, hiszen büszke volt a tudományára. 


- Rajta! - kiáltotta a bíró. 

Kaszar feszülten figyelte a csapatot. Egyszerre fújták ki a levegőt, egyszerre feszítették 
meg a húrt, és a következő belégzés előtt elengedték. Elröppent a tíz nyílvessző, amelyekből 
csak egy elmosódó, enyhe görbület látszott, mielőtt becsapódtak a céltáblákba. Odafutottak a 
bírók, zászlócskákkal jelezték a találatokat. A hangjuk messzire elhallatszott a csendben, 
amikor azt kiáltották: Uukhaj!, mivel minden vessző a céltábla közepébe talált. 

Jó kezdet volt. Tíz zászló! Dzsebe az embereire vigyorgott. Amint a bírók elmentek a fal 
elől, ismét kilőttek egy nyilat. A következő fokozathoz csak harminchárom pajzsot kellett 
eltalálniuk negyven nyílvesszővel. Játszva megcsinálták, tökéletes harmincas találatot értek el. 
Az utolsó körben csak kettő ment mellé, így összesen harmincnyolc pontot szereztek. A tömeg 
éljenzett. Kaszar mogorván bámulta Dzsebét, ahogy átfurakodik a többi versenyző között. A 
nap forrón sütött, a Medvebőrösök mégis virgoncak voltak. 

Kaszar nem értette, hogy Ögödej miért hagyta életben Csagatájt. Ő nem így tett volna, de 
már nem tartozott a kán belső köréhez, mint Dzsingisz idejében. Vállat vont. Szübötej és 
Kacsun bizonyára tudják, ők mindent tudnak. Valaki majdcsak elmagyarázza neki. 

Kaszar látta Csagatájt, mielőtt csatlakozott volna íjászaihoz. A fiatalember egy cserényre 
támaszkodva nézte a birkózókat, akik néhány harcosával gyakoroltak. Csagatájon nem látszott 
feszültség. Kaszar csak ekkor kezdett megnyugodni. Ugy látszik, Ögödejnek sikerült elérnie 
valamilyen béke-félét, legalábbis egy időre. Kaszar kiverte a fejéből az egészet. Ehhez mindig 
értett, Így vagy úgy, ez jó nap lesz! 

Karakorum alacsony, fehér falainál negyven lovas várakozott az indító jelre. Az ünnep 
előtti napokban lecsutakolták az állatokat, patáikat beolajozták. Minden lovas titkos étrend 
szerint etette hátasát, mert a családjuk megígérte, hogy ez a takarmány megadja az állatnak az 
elengedhetetlen kitartást a hosszú távhoz. 

Batu pár percenként végigfuttatta ujjait a lova sörényén, ami ideges szokása volt. 
Úgyszólván bizonyosra vette, hogy Ögödej figyeli. Nagybátyja minden szempontból ellenőrizte 
a kiképzését a tümeneknél, szabad kezet adott a tiszteknek, hogy elevenen nyúzzák meg, 
aztán verjék bele a nemzet történelmének összes csatáját és alkalmazott taktikáját. Több mint 
két éve szinte mindig fájt valamije. Új izmok bukkantak föl a vállán, és karikák sötétlettek a 
szeme alatt. De nem volt hiábavaló. Ha tökéletesen teljesített egy feladatot, vagy megfelelt egy 
poszton, Ögödej parancsára rögtön áthelyezték. 

Ez a verseny némi pihenőt jelentett a kiképzésben. A haját kontyba kötötte, hogy 
csapkodásával ne zavarja verseny közben. 

Tudta, hogy van esélye. Idősebb volt a többi fiúnál, felnőtt férfi, noha örökölte apjának 
pengevékony. alkatát. Hosszabb távon számít a túlsúly, de az ő lova igazán erős. Már 
csikókorban megmutatkozott, milyen szívós és fürge; most, kétéves korára szinte szétrobban az 
energiától, ugyanolyan acélos és gyakorlott, mint a lovasa. 

Odanézett, ahol a helyettese egy kicsi, világos kancát forgatott egy helyben. Tekintetük 
találkozott egy pillanatra, és Batu bólintott. A saját izgalmát láthatta Csan világtalan szemének 
fehéren fénylő tükrében. Csan már akkor Batu barátja volt, amikor még csak az anyja ismerte 
születésének szégyenét, amikor még titkolta nevének gyalázatát. Maga Csan is ellenszenvtől 
mérgezett légkörben nőtt fel: ütlegelték és hergelték azok a tiszta vérű mongol fiúk, akik 
csúfolták aranyszínű bőre és finom, kínai vonásai miatt. Batu szinte a testvérének tekintette: a 
vad, sovány fiúba annyi gyűlölet szorult, hogy kettejüknek is elég lett volna. 

Némelyik tümen egész csapatokat indított a lóversenyeken. Batu azt remélte, hogy neki 
Csan is elég lesz. Ha bármit megtanult az apja sorsából, akkor azt, hogy győzni kell, nem 
számít, hogyan. Nem érdekes, hogy valaki más megsebesül, vagy meghal. Ha győzöl, úgyis 
mindent megbocsátanak. Kiemelhetnek egy büdös jurtából, és addig rugdoshatnak végig a 


rangsoron, amíg ezer ember úgy követi a parancsaidat, mintha magától a kántól kapnák őket. 
Vér és tehetség. A nemzet erre a kettőre épül. 

Amikor a bíró odalépett a startjelhez, egy másik lovas úgy vágott Batu elé, mintha csak 
nem bírna a lovával. Batu azonnal előre rúgtatott, és erőfölényét kihasználva félrelökte a fiút. 
Természetesen az urjankaj Szettan volt az. Szübötej régi törzse azóta volt tüske Batu körme 
alatt, amióta hős tábornokuk az ő apjának a fejével tért vissza Dzsingiszhez. Amióta Ögödej 
fölemelte őt, százszor is tapasztalhatta néma ellenszenvüket. Nem mintha tüntettek volna a 
megvetésükkel, vagy a törzsi összetartozásukkal. Dzsingisz törvényen kívül helyezte a törzsi 
kötelékeket új nemzetében, de Batu csak mosolygott a nagyapja önteltségén. Mintha bármi is 
számítana a véren kívül. Talán ezt felejtette el az apja, Dzsocsi, amikor fellázadt, és ezzel 
megfosztotta Batut az elsőszülöttség jogától. 

Nevetséges, hogy az urjankaj törzs a fiún akarja leverni az apa bűneit. Dzsocsi nem tudta, 
hogy amikor hentergett egy szűzzel, fiat nemzett. A leányanya nem követelhette, hogy Dzsocsi 
vegye feleségül. A tulajdon családja annyira megharagudott rá, hogy kizavarták a tábor 
szélére. Batu anyja ujjongott, amikor Dzsocsit számkivetett árulónak bélyegezték, akit le kellett 
vadászni, és meg kellett ölni. Később hallotta, hogy a nagykán rendelete szerint minden 
fattyúgyermeket törvényesítettek. Batu máig emlékezett az éjszakára, amikor az anyja rájött, 
hogy mindent elveszített. A sárga földig leitta magát, aztán ügyetlenül összemetélte a csuklóját 
a konyhakéssel. A fia mosta ki és kötözte be a sebeit. 

A világon senki sem gyűlölte annyira Dzsocsi emlékét, mint a fia. Az ő gyűlöletének 
fehéren izzó lángjához képest az urjankajok csak afféle lepkék voltak, amelyek elégnek ebben 
a tűzben. 

Batu a szeme sarkából leste, ahogy a bíró elkezdi kigöngyölni a hosszú, sárga 
selyemzászlót. Apja emberei mind otthagyták feleségeiket és gyerekeiket Dzsingisz táborában. 
Csan volt az egyik ilyen elhagyott gyermek. Néhányan visszatértek Szübötej jel, de Csan apja 
meghalt valahol messze, a teste eltűnt az idegen földben. Még egy dolog, amit nem 
bocsáthatott meg az apja emlékének. Némán bólintott. Jó, hogy vannak ellenségei a lovasok 
között. Még erősebb lesz az ellenszenvüktől, a gúnyolódásuktól, kötekedésüktől, sunyi 
ütéseiktől, trükkjeiktől. Ismét eszébe jutott az emberi bélsár, amelyet hajnalban talált az 
elemózsiás csomagjában. Olyan volt, mintha egy kiadós korty fekete ajrag keringene a 
vérében. Ezért nyeri meg a versenyt. Gyűlölettel lovagol, és ez annyi erőt ad neki, amit ezek el 
sem tudnak képzelni. 

A bíró fölemelte a zászlót. Batu érezte, ahogy lovának combjában megfeszülnek az izmok, 
miközben hátrál, arra készülve, hogy kilőjön. A zászló lecsapott, arany szalagja felragyogott a 
reggeli fényben. Batu oldalba rúgta lovát, és egy szívverésnyi idővel később már vágtázott. 
Nem vette át a vezetést, noha csaknem biztos volt benne, hogy csak a hátát nézhetnék, 
miközben megkerülik a várost. Ehelyett állandó sebességgel haladt a csoport közepén. 
Hatszor megkerülik Karakorumot, ami negyvennyolc mérföld: ez nem gyorsasági verseny, 
hanem a kitartás vizsgája. A lovakat így tenyésztették, bírták ezt a távolságot. A szakértelem az 
őket megülő fiúk és férfiak manőverezésében nyilvánult meg. Batuban dagadt az önbizalom. Ő 
minghaan tiszt! Tizenhét éves, és akár egész nap képes lenne így lovagolni! 

A nép ezerhuszonnégy harcosa üdvözölte fölemelt jobb karjával a sokaságot, ahogy 
felkészültek a birkózás első, tömeges menetére. Az első napon kiesnek a sérültek, az 
idősebbek, vagy azok, akiknek egyszerűen nem volt szerencséjük. Nem volt második 
lehetőség, és aki tíz menetet túlélt, aszerint teljesített az utolsó két napon, milyen kevés 
sérüléssel úszta meg az elsőt. 

A harcosoknak megvoltak a kedvenceik; napokon át vonultak ide-oda a gyakorlóterek 
között, mérlegelték az erőt és a gyengeséget, kutatták, kikre érdemes fogadni, és kik nem bírják 


majd a kimerítő vetélkedést. 

Ebben a versenyszámban egyetlen tábornok sem indult. Az ő méltóságukkal nem fért 
össze, hogy holmi fiatalabb emberek földhöz teremtsék és összetörjék őket. Ennek ellenére 
elhalasztották a kezdést, hogy Kaszar és Dzsebe részt vehessen az Íjászversenyen. Kaszar 
rajongott a birkózásért, és ő támogatta azt az embert, akivel egyetlen harcos sem akart 
összecsapni az első körben. Baabgaj, a Medve, csin vérből származott, habár alakra 
ugyanolyan tagbaszakadt volt, mint a mongol birkózók. Fogatlanul vigyorgott a tömegre, amely 
a nevét kántálta. A legjobb lovak egész méneseit tették föl rá, de tíz forduló, vagy egy sérülés őt 
is lerokkanthatta. Még egy kő is megrepedhet, ha eléggé ütik. 

Kaszar és Dzsebe végeztek az első sorozattal, aztán csapatukkal együtt odaügettek a 
nyári gyepen, ahol a birkózók ácsorogtak türelmesen a napsütésben. A levegőnek fémes íze 
volt, és bűzlött az olajtól meg a verejtéktől. Az éjszakai harcot és vérfürdőt készakarva 
elfelejtették. 

- . Hó, Baabgaj! - kiáltotta Kaszar és rávigyorgott a behemórtra, akit ő fedezett fel és képzett 
ki. Baabgajban egy ökör buta ereje lakozott, és úgy tűnt, nem érez fájdalmat. Korábbi 
mérkőzésein sose látszott rajta, hogy szenvedne, és éppen ez az érzéketlenség volt az, ami 
leginkább megrémítette ellenfeleit. Egyszerűen nem tudták, mivel okozhatnának fájdalmat a 
tökfilkónak. Kaszar tudta, hogy néhány birkózó üresnek hívja a Medvét a butasága miatt, de 
Baabgajt semmivel nem tudták megsérteni. Ő csak mosolygott, és odáig hajigálta őket, ahol az 
ég a földet érte. 

Kaszar türelmesen kivárta a nyitó éneket. A birkózók érdesen zúgó hangon megesküdtek, 
hogy egy tapodtat sem hátrálnak, és barátok maradnak, akár győznek, akár vesztenek. A 
későbbi menetekben majd mást is énekelnek. Kaszar jobban kedvelte azokat a dalokat, így 
most a síkságon kalandozott figyelmetlen tekintete. 

Ögödej Karakorumban volt: nyilvánvalóan most mosdatják, olajozzák és piperézik. A 
nemzet máris keményen ivott és ha Kaszar nem vett volna részt az Ííjászversenyen, maga is 
csatlakozott volna hozzájuk. 

Baabgaj megragadta első ellenfelét. A behemótot nem volt könnyű felbosszantani, de ha 
egyszer az ellenfél karnyújtásnyira került, és a Medve fogást talált rajta, akkor vége volt. 
Baabgaj ujjai kurták és húsosak voltak, a keze mindig úgy nézett ki, mintha csúnyán föl lenne 
dagadva, de Kaszar érezte az erejét és sokat tett föl rá. 

Az első mérkőzés úgy ért véget, hogy Baabgaj kificamította ellenfele vállát, mert elkapta a 
csuklóját, aztán teljes súlyával a karjára nehezedett. A tömeg éljenzett, a dobok peregtek, 
gongok zengtek. Baabgaj rájuk mosolygott, fogatlan szájával olyan volt, mint egy 
óriáscsecsemő. Kaszar akaratlanul kuncogott, látva a birkózó egyszerű örömét. Hát ez igazán 
szép nap lesz! 

Batu nem kiáltott föl, amikor korbácsütés érte az arcát. Erezte, hogy hurkás lesz az arca. A 
bőre úgy izzott a dühtől, akárcsak ő maga. A verseny jól kezdődött: mire másodszor kerülték 
meg a várost, az első hatos csoportban volt. A föld keményebb és szárazabb volt, mint amire 
számított, ez pedig egyes lovaknak jobban kedvez, mint másoknak. Mire harmadszor is 
elindultak ugyanabban a körben, a por fehérre színezte a bőrüket, felszívta a nyálukat, és 
fogcsikorgató péppé változott kiszikkadt szájukban. Egyre szomjasabbak lettek a tűző napon, a 
gyengébbek már úgy tátogtak, mint a madarak. 

Batu lebukott az olajozott borból fonott korbács újabb csapása elől. Látta, hogy tőle jobbra 
az egyik urjankaj volt a tettes. Poros, kicsi, könnyű fiú, egy hatalmas csődör hátán. Batu, akinek 
a szemét szúrta a por, látta, hogy az állat erős, a fiút pedig majd szétveti a káröröm. Újabb 
ütésre emelte a karját. Batu még a paták mennydörgésében is hallotta, hogy valaki fölnevet. 
Elöntötte a düh. Ezek nem parancsolnak férfiaknak, mint ő! Mit számít neki az urjankajok vére 


azon kívül, hogy látni akarja, amint a porba omlik? Csanra nézett, aki a közelében vágtatott. 
Barátja kész lett volna segíteni, ám Batu megrázta a fejét, miközben egész idő alatt az urjankaj 
fiút leste. 

Amikor a korbács ismét lecsapott, Batu egyszerűen fölemelte a karját, és megmarkolta a 
csuklójára tekeredő szíjat. A fiú eltátotta a száját, de már elkésett. Batu teljes súlyát és erejét 
beleadva, keményen rántott egyet a szíjon, és közben arrébb irányította a lovát. 

A kengyel majdnem megmentette a fiút. Egy pillanatig rugdosott az egyik lábával, de aztán 
a paták alá zuhant. Hátasa nyihogott és ágaskodott, kevés híján kivetett a nyergéből egy másik 
lovast, aki dühösen ordított. Batu nem nézett hátra. Reméljük, az esés megölte a kis mocskot. 
Észrevette, hogy elől abbahagyták a nevetést. 

Öt urjankaj lovas nevezett be a kétévesek versenyébe. Noha két tümenből érkeztek, 
ösztönszerűen egy csapatban lovagoltak. Batu valahogy összehozta őket a dacosságával és 
az ellenszenvével. Az urjankaj Szettan vezette őket, egy magas, hajlékony fiú, akinek 
bársonyos szeme könnyezett a széltől, és a haja lófarokban csüngött a hátára. Összenéztek a 
barátaival, amikor negyedszer haladtak el Karakorum nyugati kapuja előtt. Még tizenhat 
mérföld maradt. A lovak szája habzott, szőrük sötétlett a verejtéktől. Batu és Csan most 
versenybe szállt a vezetésért. 

Látta, hogy az urjankajok vissza-visszanéznek rá. Vigyázott, hogy egykedvű maradjon az 
arca, míg közeledik hozzájuk. Az élboly mögött harminc ló vágtatott farokra emlékeztető, 
hosszú vonalban. Ők máris lemaradtak. 

Kaszar még akkor is mosolygott, amikor visszatért az íjászfalhoz, ahol a bírók és a tömeg 
türelmetlenül várta. Ügyet sem vetett a rosszalló pillantásokra; hosszú léptekkel odasietett a 
sorhoz, és megfeszítette az Íját. Dzsingisz testvére volt, a nemzet egyik alapítója, úgyhogy 
fütyült rá, ha a főtisztek bosszankodnak, mert felborítja Temüge drágalátos menetrendjét. 

Dzsebe tíz embere már elkészült a második sorozattal. A tábornok hanyagul és 
magabiztosan várakozott. Kaszar mogorván nézett a fiatalabb férfira, bár ettől Dzsebe kuncogni 
kezdett. Kaszar összeszedte magát, mert tudta, hogy emberei átveszik a hangulatát. Az itteni 
íjászok közül senki sem volt gyenge, senki sem hibázott. Senki sem kételkedett benne, hogy 
szerencsés napon ő nyerheti a díjat. Mindig kellett hozzá szerencse, nehogy éppen akkor 
támadjon fel a szél, vagy kapjon görcsöt a kéz, amikor az ember elereszti a nyilat, de a dolog 
elsősorban az idegeken múlt. Kaszar sokszor látott már ilyet. Embereknek, akiknek a szeme se 
rebbent az üvöltő arab csatárlánctól, izzadni kezdett a tenyere, amikor némán felsorakoztak a 
vonalnál, és valamiért nem kaptak elég levegőt, mintha a mellük megdagadt volna, hogy 
elzárja a torkukat. 

Kaszar nagyokat, mélyeket lélegzett, mert tudta, hogy ez is hozzátartozik a győzelem 
titikához. Nem törődött a tömeggel, csak azzal, hogy az emberei megnyugodjanak, és 
összeszedjék magukat. 

A falon a negyven célpont mintha még meg is nőtt volna egy hajszálnyit. Máskor is átélte 
már ezt az érzékcsalódást. Végignézett íjászain, és látta, hogy feszültek, de magabiztosak. 

-  Legények! - dünnyögte. - Ne felejtsétek el, hogy ez itt mind szűz, édes és készséges. 

Néhányan felvihogtak, köröztek a fejükkel, hogy ellazítsák vállukban a maradék 
feszültséget, amely elronthatná a célzást. 

Kaszar elvigyorodott. Lehet fáradt és öreg, de még megszorongathatja Dzsebét. 

- . Kész vagyunk! - kiáltott oda a bírónak. Felnézett az íjászfalon lobogó zászlóra. A szél 
kitartóan északkelet felől fújt. Kicsit változtatott az állásán. Száz lépés. Ezer nyilat lőtt már ki. 
Százezret. Még egy hosszú, lassú belégzés. 

- Rajta! - mondta kurtán a bíró. 

Kaszar ráhelyezte az első nyílvesszőt a húrra, aztán kilőtte a pajzsok sorára, amelyet 


kiválasztott magának. Várt, amíg megbizonyosodhatott róla, hogy célba talált, aztán Dzsebe 
felé fordult, és felvonta a szemöldökét. Dzsebe jót nevetett a kihíváson, és elfordult. 

A dübörgő, verejtékező lovak sora mérföld hosszan elnyúlt Karakorum falai alatt. Olyanok 
voltak, mint a gyöngyök egy zsinóron. Még mindig három urjankaj vezette a sort, két zömök fiú 
valósággal terelte Szettant a cél felé. Batu és Csan karnyújtásnyira voltak tőlük, ötös 
csoportjukat jelentős távolság választotta el a többiektől. Ők döntik el a versenyt. Lovaik 
nagyokat horkantottak, hogy megtisztítsák a szájukat és az orrukat, szakadt róluk a 

tajték. A falakon figyelő harcosok álltak, és még sok ezer csin munkás. Nekik is ünnep volt a 
mai nap: a kétévi robot véget ért, az erszényük dagadt a pénzérméktől. 

Batu nem érzékelte a nézőket, egyáltalán senkit, Szettannak és társainak kivételével. A 
száraz földről porfelhők szálltak a magasba, alig látott. A zsebébe nyúlt, elővett két sima követ, 
lapos folyami kavicsokat, amelyek éppen illettek a kezébe. Csannal késeket emlegettek, de az 
is szóba került, hogy esetleg szögesdrótot fonnának Batu korbácsába, de az ilyen sebeknek 
nyoma marad. Némelyik bíró helyteleníti az ilyesmit. Csan még így is fogadkozott, hogy 
megvágja Szettan nyakát. Gyűlölte a nyurga urjankaj fiút, aki annyit kérkedett Szübötej 
teljesítnményeivel. Batu visszautasította a javaslatot, nehogy bosszút álljanak a barátján. Egy 
követ mindig felvághatnak a paták verseny közben. Még ha Szettan látja is, mit csinálnak 
Csannal, akkor sem mer panaszkodni. Az úgy hatna, mintha nyafogna, és a harcosok 
kinevetnék. 

Amikor elkezdték az utolsó kört, Batu megsimogatta a köveket. Látta a száguldó lovak 
melletti fűben a birkózókat, akik olyanok voltak, akár a tarka tollú madarak. Mögöttük 
magasodott az íjászfal. Egész népe kivonult a síkságra, és ő is közöttük hajszolta a lovát. Jó 
érzés volt. 

Megszorította térdével a hátasát, amely azonnal reagált, noha nehezen kapkodta a 
levegőt. Batu előretört, Csan követte. Az urjankaj ok sem aludtak, igyekeztek összezárni 
Szettan mögött. Batu rámosolygott a közelebbi fiúra, mozgatta a száját, mintha kiabálna, és 
közben egyre közelebb kormányozta a lovát az urjankajhoz. 

A fiú rábámult. Batu elvigyorodott, és hevesen mutogatott elöl valamit. Örömére a fiú végre 
közelebb hajolt, hogy hallja, mit kiált Batu a szélbe. Abban a pillanatban meglendítette a követ, 
és fejbe csapta az urjankajt, aki szinte azonnal eltűnt a paták alatt, csak egy gomolyag por és 
egy hosszú csík marad belőle. 

Batu átvette a helyét, amikor a lovas nélkül maradt ló előreszáguldott. Szettan hátrafordult, 
és nagyot nézett, hogy Batu ennyire közel van. Mindkettőjüket vastagon belepte a por, hajuk és 
bőrük piszkosfehérre színeződött, ám Szettan szeme villogott a félelemtől. Batu beitta a 
tekintetével a félelmét, erősödött tőle. 

A másik urjankaj fiú kettejük közé ugratta a lovát, és belerúgott Batuba, aki kevés híján 
kirepült a nyeregből. Néhány rémült szívverés idejére a lova sörényébe kellett kapaszkodnia, 
lába kicsúszott a kengyelből, és el kellett viselnie az eszeveszetten suhogó korbács ütéseit, 
amelyekből ugyanannyit kapott a lova, mint ő. Gépiesen rúgott egyet, és mellbe találta a fiút. 
Ezzel nyert egy pillanatot, hogy visszahuppanjon a nyeregbe. Ahogy az urjankaj fiú 
visszafordult feléje, keményen hozzávágta a követ, és nagyot rikkantott, mert a kő betörte az 
urjankaj orrát, aki megingott a nyergében, és orrából forrásként bugyogott a porba a piros vér. A 
fiú lemaradt, Batu és Csan hármasban maradt Szettannal. Még két mérföldet kellett 
megtenniük. 

Látva, mi történt, Szettan mindent elkövetett, hogy lehagyja őket. Ez volt az egyetlen 
esélye. Minden ló az ereje végén járt. Csan dühösen felkiáltott, mert kezdett leszakadni. 
Semmit sem tehetett, a köveit is hiába hajította el: az egyikkel sikerült eltalálnia Szettan 
lovának farát, de a másik eltűnt a porban. 


Batu az orra alatt káromkodott. Nem hagyhatta, hogy Szettan megelőzze. Rúgta, 
korbácsolta a lovát, amíg utol nem érte, aztán fél lóhosszal meg nem előzte Szettant. Duzzadt 
az erőtől, noha a tüdeje megtelt porral, amelyet majd napokig tart kiköhögni. 

Feltűnt az utolsó sarok. Batu már tudta, hogy győzhet. De azzal az első pillanattól 
tisztában volt, hogy nem elég, ha győz. Szübötej biztosan ott lesz a falon, és kétségtelenül meg 
fogja éljenezni urjankaj földijét, ha ilyen közel jár a célhoz. Batu kidörgölte a szeméből a 
szúrós port. Nem szerette az apja emlékét, de ez nem változtatott a gyűlöletén a tábornok iránt, 
aki elvágta Dzsocsi torkát. És talán itt lesz Ögödej is, hogy lássa az ifjút, akit ő emelt föl. 

Engedte, hogy Szettan belülre kerüljön, míg a sarok felé vágtattak. A sarkot egy 
márványoszlop jelölte, amelyet kőből faragott farkas díszített. Batu gyönyörűen számításba vett 
mindent, és hagyta, hogy Szettan felzárkózzon melléje, csaknem fej-fej mellett haladtak a cél 
felé. Látta, hogy Szettan elvigyorodik, mert érezte, hogy van esélye a győzelemre. 

A saroknál Batu jobbra rántotta a szárat, és nekivágta Szettant az oszlopnak. A 
becsapódás hatalmas volt, ló és lovas szinte azonnal megtorpant. Az urjankaj fiú felsikoltott a 
kíntól, mert a lába eltört. 

Batu mosolyogva nyargalt tovább. Nem nézett hátra, amikor az éles hang elhalt mögötte. 

Mikor átszelte a célvonalat, azt kívánta, bárcsak megélhette volna ezt az apja, hogy lássa, 
és büszke legyen rá. Megdörgölte a szemét, mert nedves volt a könnyektől. Dühösen pislogott, 
és azt mondta magának, hogy csak a szél és a por az oka. 


Nyolcadik fejezet 


A nap a látóhatár felé süllyedt. Ögödej lassan kifújta a levegőt. Volt idő, amikor úgy 
gondolta, nem marad életben, nem éri meg a városában ezt a napot. A haját beolajozták, és 
kontyba csavarták a tarkóján. Övvel átfogott, sima, sötétkék deelt viselt, amelyen nem volt 
semmiféle hivalkodó díszítés, hozzá a pásztorok nadrágját, és szíjakkal megkötött, puha, 
kecskebőr csizmáját. Megérintette apja kardját, amely a derekán függött, vigaszt merített belőle. 

Ugyanakkor megrohanta az ingerültség, amiért az apja ilyen helyzetet hagyott rá. Ha 
Dzsocsiból kán lett volna, az biztosítja, hogy mindig az elsőszülött örökölje a trónt. Ehelyett a 
nagykán Ögödejt, négy fia közül a harmadikat tette meg örökösévé. Ögödej nem számíthat rá, 
hogy a nemzet csak úgy elfogadja nagykánnak Güjüköt, az ő legidősebb fiát. Több mint húsz 
dzsingiszida van rajtuk kívül, és Csagatáj csak egy a veszélyesebbek közül. Ögödej féltette fiát 
ettől a viperafészektől. Güjük azonban mégis életben maradt mostanáig, ami talán azt jelenti, 
hogy Ég Atya őt akarja. Ögödej lassan beszívta a levegőt. 

- . Készen vagyok, Barszaghur - mondta szolgájának. - Állj hátrébb. 

Hosszú léptekkel kiment a fényezett tölgyből készült erkélyre a hangzavar harsogó 
tengere fölött. Dobok dübörgése jelezte érkezését, testőrei bömbölve csapkodták a 
páncéljukat, akkora lármával, hogy az egész város hallhatta. Ögödej elmosolyodott, és intett a 
tömegnek, miközben leült a székbe, amely a hatalmas versenypályára nézett. Felesége, 
Töregene helyet foglalt mellette, és Barszaghur eligazgatta az asszony csin köntösének redőit. 
Ögödej, kihasználva, hogy a tömeg ezt nem láthatja, kinyújtotta a kezét, amelyet Töregene 
megszorított. Túléltek kétévnyi ármányt, méregkeverést, gyilkos merényleteket, végül a nyílt 
lázadást. Ögödej arcát és testét megvénítette, elhasználta a fáradtság, de még egy darabban 
volt. 

Miközben a tömeg türelmesen várakozott, bejöttek és elfoglalták helyüket középen, 
Ögödej erkélye alatt a birkózók, akik túlélték az első két menetet. Kétszázötvenhat férfi állt 
párba, felkészülve a nap utolsó mérkőzésére. Fogadások röpködtek az üléssorokban, 
utasításokat ordítottak, fa zsetonok, sőt nyomtatott csin papírpénzek és érmék cseréltek gazdát. 
A verseny minden számára lehetett fogadni, és az egész nemzetet izgalomban tartotta a 
mérkőzés. A gyengék, a sebesültek, a korosodók és a balszerencsések már kiestek. Azok, akik 
maradtak, a legerősebb, legfürgébb vitézei voltak annak a nemzetnek, amely mindenek-fölött 
becsülte a katonai erényeket. Az apja nemzete és teremtménye volt ez, az apja látomása a 
népről: ló, harcos, kard és Íj együtt, elválaszthatatlanul. 

Ögödej megfordult a széken, amikor Güjük kilépett az erkélyre. Az apa szíve összeszorult 
a büszkeségtől és a bánattól, mint mindig, ha meglátta az ifjút. Güjük magas, jóképű fiú volt, 
tökéletesen alkalmas arra, hogy békeidőben elvezéreljen egy ezredet, vagy akár egy tüment. 
Ezen túl nyoma sem volt benne taktikai tehetségnek, vagy annak a megfoghatatlan 
képességnek, amelytől az emberei a tűzbe is utána rohantak volna. Minden tekintetben 
érdektelen tiszt volt, még nem vett egy feleséget sem, mint- 

ha nem érdekelné, hogy tovább kell adnia a kán vérét. Attól pedig, hogy az arcát és a 
szemét Dzsingisztől örökölte, Ögödej még nehezebben bírta elviselni a gyöngeségét. Voltak 
időszakok, amikor egyáltalán nem értette a fiát. 

Güjük elegánsan meghajolt szülei felé, leült, és ámultan nézte a hatalmas tömeget. 
Keveset tudott a palotában lezajlott harcról. Két barátjával és néhány szolgával elbarikádozta 
magát egy szobában, de senki se ment a palotának abba a részébe. Vélhetőleg az 
eszméletlenségig leitták magukat. Noha Ögödej fellélegzett, amikor meglátta, a lényeg az volt, 
hogy Güjüköt azért nem ölte meg senki, mert még arra sem tartották érdemesnek. 

Temüge előre sietett az erkély hátsó részéből, ahol szinte eltűnt a futárok és írnokok 


nyüzsgő tömegében. Ögödej hallotta, ahogy zsémbes hangján parancsokat osztogat, és 
elvigyorodott, mert eszébe jutott a beszélgetés, amelyet pár hete folytatott a nagybátyjával. Ó 
győzött, a vén bolond minden rémüldözése ellenére! Gondolatban feljegyezte, hogy amint vége 
az ünnepségnek, ismételten föl kell ajánlania Temügének Karakorum főkönyvtárosi állását. 

A hatalmas ovális téren nyárias lustasággal hamvasodott szürkületté az alkonyat. A város 
alacsony falai miatt a kinti fűtengerből is látni lehetett az irdatlan építményt. Nemsokára több 
ezer fáklyát gyújtanak, olyan fényjáték lesz, amelyben a pusztából is gyönyörködhet a nemzet! 
Ögödej ezt a pillanatot várta, mert ez lesz a látható jele annak, hogy ő a kán. Aztis jelentette, 
hogy Karakorum végre elkészült, és ez elfeledteti az esőre váró vérfoltokat. Talán így is illik a 
pillanathoz. 

Lent a mélyben Temüge intett a birkózás bíráinak. A Földanyához szóló rövid ének után a 
bírók megfújták kürtjeiket, és a férfiak egymásnak estek. Kezük-lábuk sebesen mozgott, hogy 
fogást találjanak, vagy szabaduljanak belőle. Néhányuknak a küzdelem azonnal véget ért: 
közéjük tartozott Baabgaj ellenfele is. Mások számára a kitartás próbája lett a mérkőzés. 
Miközben erőlködtek és izzadtak, hosszú, vörös csíkok jelentek meg a bőrükön. 

Ögödej lenézett a küzdőtérre. Tudta, hogy Temüge az utolsó részletig megtervezte az 
eseményeket. Eltűnődött, hogy sikerül-e a nagybátyjának hiba nélkül levezényelni az egész 
ünnepélyt. Harcosok és pásztorok népe az övé, az minden férfi és nő - és nem birkák, sohasem 
azok. Mégis érdekes volt a látványosság. 

Rugdosó lábakkal összerogyott az utolsó pár is, a tömeg üvöltött és éljenzett. 
Százhuszonnyolc férfi állt győztesen, vörösen és boldogan a nemzet előtt. Meghajoltak az 
erkély felé, ahol Ögödej ült, ő pedig felállt, és a magasba emelte kivont kardját, hogy mutassa 
elégedettségét. 

Újabb kürtök szólaltak meg, Csinből való, irdatlan réz és bronzcsövek, amelyeknek 
zúgása szerteszállt a pusztában. A birkózók lekocogtak a pályáról, a város főutcájára nyíló, 
súlyos kapu kinyílt. Ögödej felpattant, ugyanúgy hunyorgott, mint a harmincezer néző, hogy 
jobban lásson. 

A távolban feltűnt a futók csoportja. Derékig meztelenek voltak a nyári hőség miatt. 
Háromszor kerülték meg a várost, legalább huszonnégy mérföldet, mielőtt beléptek a nyugati 
kapun, és elindultak a központi versenypályához. Ögödej annyira kihajolt, amennyire bírt, hogy 
láthassa őket. Most az egyszer Güjükben is feltámadt a kíváncsiság: előredőlt, az arca 
ragyogott. Ögödej rápillantott, és az jutott eszébe, hogy a fia talán valamilyen hatalmas 
összeggel fogadott valakire. 

A mongol népnél nem dívott a hosszútávfutás. Ahogy Temüge elmagyarázta, kitartás még 
csak van bennük, de az alkatuk nem megfelelő. Mikor közelebb értek, látszott, hogy néhányan 
sántikálnak, habár mikor meghallották a lármát, igyekeztek palástolni gyengeségüket. 

Ögödej biccentett, amikor meglátta, hogy Csagatáj halad az élen. Bátyja, aki egy fejjel 
magasabb volt a versenyzők többségénél, hanyag könnyedséggel futott. Ögödej valóban félt 
tőle, sőt gyűlölte a felfuvalkodottságát, mégsem leplezhette a büszkeségét, amikor látta, hogy a 
bátyja lesz az első, aki fölvert porfelhőktől kísérve megérkezik a pályára. Csagatáj már éppen 
elhúzott volna a többiektől, akiknek jártányi erejük sem maradt, amikor egy alacsony, szíjas 
harcos kihívóan vágtázni kezdett. 

Ahogy közelebb értek, Ögödej szíve megremegett, lélegzése felgyorsult. 

- Gyerünk bátyám - suttogta. 

Töregene elkomorult mellette, ujjai erősebben markolták a tölgyfa korlátot. Ő gyűlölte az 
embert, aki majdnem meggyilkolta a férjét. Boldog lett volna, ha Csagatáj szíve a tömeg szeme 
láttára szakad meg. Ennek ellenére megértette Ögödej izgalmát, őt pedig a világon mindennél 
jobban szerette. 


Csagatáj végül előrevetődött, és alig egy fejhosszal kihívója előtt haladt át a vonalon. 
Mindketten az összeesés küszöbén álltak, Csagatáj mellkasa hullámzott, ahogy levegőért 
kapkodott. De nem támaszkodott a térdére, Ögödejbe belehasított a fájó nosztalgia, mert 
eszébe jutott, mit mondott az apjuk erről: Ha egy ellenfél azt látja, hogy a térdedre 
támaszkodsz, azt fogja gondolni, hogy megvert. Nehéz volt megszökni a hangja elől, holott 
teltek az évek, és Dzsingisz emléke egyre jobban tompult. 

Az illendőség miatt Güjük nem éltethette a nagybátyját, ám a bőrén könnyű verejték 
csillogott. Ögödej rávigyorgott; örült, hogy egyszer végre lelkesedni látja a fiát. Remélhetőleg 
megnyerte a fogadást. 

Ögödej továbbra sem ült le. A kürtök ismét megszólaltak, és egy dallamot harsogtak a 
tízezreknek. Ögödej egy pillanatra lehunyta a szemét, nagyokat, mélyeket lélegzett. 

A tömeg elnémult. 

Ögödej fölemelte a fejét, mert végre elbődült a hatalmas tüdejű kikiáltó: 

-Azért vagytok itt, hogy megerősítsétek Ögödejt, Temüdzsin fiát, aki Dzsingisz néven a 
nemzet kánja vollti Itt áll előttetek, mint a nagykán választott örököse. Van valaki, aki vitatja a 
jogát a vezetésre? 

Ha eddig csönd volt, most halálos némaság támadt. Minden férfi és nő megdermedt, még 
levegőt sem mertek venni, miközben várakoztak. Güjük hátrahúzódott, és egy pillanatra 
fölemelte a kezét, hogy megérintse Ögödej vállát, aztán visszaengedte anélkül, hogy apja 
észrevette volna. 

Sok ezer szempár meredt Csagatájra, aki ott állt a poros földön, a melle fújtatott, és 
csíkokban patakzott róla a verejték. Ő pedig felnézett a faerkélyen álló Ögödejre, és valami 
különös büszkeség volt az arcán. 

A pillanat elmúlt, mindenki fellélegzett, és ennek olyan volt a hangja, mint a nyári szellőé. 
Aztán nevetés hullámzott: az emberek kinevették a saját idegességüket és a komor képüket. 

Ögödej előrelépett, hogy mindenki láthassa. A versenypályát azoknak a keresztény 
szerzeteseknek a rajzai alapján építették, akik Rómából jöttek Karakorumba. Az aréna, ahogy 
a papok ígérték, valóban fölerősítette a hangot, így mindenki hallhatta, amit Ögödej mondott. 
Kivonta a farkasfejes kardot, és a magasba emelte a pengét. 

- . Előbb én teszek esküt nektek! Kánként védeni fogom a népet, hogy erősek legyünk. Túl 
sokáig éltünk békében! Rettegjen a világ attól, ami most következik! 

Megéljenezték a beszédét, és a zárt kehelyben olyan hatalmasra nőttek a hangok, hogy 
szinte hátralökték Ögödejt. A bőrén érezte a nyomásukat. Fölemelte a kardját, mire az emberek 
lassan, kelletlenül elhallgattak. Bátyja mintha bólintott volna odalent. Csakugyan különös dolog 
a család. 

- Most pedig én fogadom a ti eskütöket! - kiáltotta népének. 

A kikiáltó kántálni kezdett: 

- Egy kán alatt vagyunk nemzet! 

A szavak mennydörögtek Ögödej fülében. Szorosabban markolta a kardot, és azon 
töprengett, hogy az apja szelleme vajon a nyomás, amelyet az arcán érez? A szíve egyre 
lassabban vert, végül már külön érzékelt minden dobbanást. 

A kikiáltó ismét felszólította a tömeget, hogy tegyen esküt, és ők válaszoltak: - Tiszteletem 
jeléül jurtákat, lovakat, sót és vért ajánlok fel neked! 

Ögödej lehunyta a szemét. Mellkasa reszketett, és a feje mintha furcsán megdagadt volna. 
Olyan éles fájdalom hasított belé, hogy kis híján megbotlott. Jobb karja könyökben 
összecsuklott, mintha váratlanul kiment volna belőle az erő. Énjének egy része arra számított, 
hogy most lesz vége. 

Amikor kinyitotta a szemét, még mindig élt. Mi több, a nemzet kánja volt, Dzsingisz vére. A 


látása lassan kitisztult. Mélyen beszívta a nyári levegőt, és megborzongott. Érezte, hogy 
harmincezer arc fordul felé. Visszatért az ereje, és a hirtelen boldogságtól fölemelte a karját. 

Olyan hangorkán támadt, hogy csaknem megsüketítette. A kiáltást visszhangozta a 
nemzetnek az a része is, amely a városon kívül várakozott. Hallották a kiáltást, és válaszoltak 
rá, mikor meglátták az új kán tiszteletére gyújtott fáklyákat. 

Ögödej éjszaka a palota folyosóin járkált Güjük társaságában, mert az izgalmas nap után 
egyikük sem bírt aludni. Amikor Ögödej meglátta a fiát, az éppen az őrséggel kockázott. 
Felszólította, hogy kísérje el. Ez ritkán történt meg velük, ám Ögödej ezen az éjjelen békét 
kötött a világgal. A fáradtság valamiért nem férhetett hozzá, holott maga sem emlékezett, mikor 
aludt utoljára. Arcának zúzódása elszíneződött. Az eskütételnél világos rizsporral álcázták, de 
a kán nem tudta, hogy csíkokat húzott bele, amikor megvakarta a bőrét. 

A folyosók árkádsorokban folytatódtak, amelyek a palota csöndes, nyugodt kertjeit fogták 
körül. A holdfény eltompult a felhőktől, és csak az ösvényeket lehetett látni. Olyan volt, mintha 
halvány fonalakon járkálnának a sötétben. 

- . Inkább a csin földeken sétálnék veled, apám - szólalt meg Güjük. 

Ögödej megrázta a fejét. 

- . Az a régi világ Güjük, olyan munka, amely még a születésed előtt kezdődött. Elküldelek 
Szübötejjel. Új földeket látsz majd vele. Okot adsz majd nekem a büszkeségre, ebben nem 
kételkedem. 

- . Most még nem vagy büszke rám? - kérdezte Güjük. Nem akarta föltenni ezt a kérdést, 
de olyan ritkán lehetett kettesben az apjával, hogy hangosan kimondta a gondolatát. 
Csalódására Ögödej nem válaszolt azonnal. 

- . .. Természetesen igen, de az apai büszkeség, Güjük. Ha utódom akarsz lenni a 
kánságban, akkor harcosokat kell ütközetbe vezetned. Meg kell mutatnod nekik, hogy nem 
olyan vagy, mint ők -— érted? 

- . Nem, nem értem - felelte Güjük. - Mindent megtettem, amit kértél tőlem. Éveken át 
vezettem a tümenemet. Láttad a medvebőrt, amelyet hoztunk. Én hoztam be a városba egy 
lándzsa hegyén, és a munkások megéljeneztek. 

Ögödej már hallott minden részletet. Törte a fejét, hogy az ő apja mit mondott erről a 
témáról. 

- . dehallgass. Nem elég, ha vadászaton vezetsz egy csapat fiatalt és úgy teszel, mintha 
az valami nagy diadal lenne. Láttam őket veled, olyanok, mint... a kutyakölykök. 

-Te mondtad, hogy magam válasszam ki és neveljem a tisztjeimet! - felelte Güjük. 

Duzzogó volt a hangja. Ögödejben feltámadt a harag. Látta, micsoda szép ifjakat 
választott Güjük. Nem tudta szavakba foglalni, miért érzi magát kínosan, mindenesetre fiának 
társai nem tettek rá valami nagy hatást. 

- Fiam, a népet nem vezetheted nótákkal és részeg tivornyákkal. 

- . Te oktatsz engem az ivásról? - kérdezte Güjük. - Nem azt mondtad egyszer, hogy egy 
tiszt nem maradhat el az emberei mögött, és rá kellene jönnöm az ízére? 

Ögödej megrándult, mert valóban ezt mondta. 

- . Akkor nem tudtam, hogy napokat töltesz majd mulatozással, kizökkentve az embereket 
a kiképzésből. Harcost próbáltam nevelni belőled, nem részeges bolondot. 

- . Nos, akkor bizonyára kudarcot vallottál, ha részeges bolond lett belőlem - vágott vissza 
Güjük. Távozni készült, de Ögödej megmarkolta a karját. 

- . Nem vallottam kudarcot! Mikor bíráltalak? Panaszkodtam talán, hogy nem adtál nekem 
örököst? Nem. Semmit sem szóltam. Szakasztott mása vagy apámnak. Talán meglepő, ha az ő 
szikráját keresem benned? 

Güjük elhúzódott tőle a sötétségbe, és Ögödej hallotta, hogy hangosabban lélegzik. 


- . Én én vagyok - mondta végül. - Nem holmi gyengébb ág Dzsingisz fáján, vagy a tieden. 
Ót keresed bennem?Nos, hagyd abba. Nem fogod megtalálni. 

- Güjük... - szólalt meg ismét Ögödej. 

- . Elmegyek Szübötejjel, mert éppen olyan messzire lovagol Karakorumtól, mint a többiek 
- felelte a fia. - Talán mire visszatérek, lelsz bennem valami szeretni valót. 

Elsietett a fénylő ösvényeken, miközben Ögödej a haragjával viaskodott. Ó csak egy kis 
tanácsot próbált adni, ám a beszélgetés valahogy kicsúszott az ellenőrzése alól. Egy ilyen 
éjszakán keserű korty volt ez alvás előtt. 

Még két nap telt el lakomázással és győzelmekkel, mielőtt Ögödej összehívta 
legrangosabb embereit a palotába, akiknek a szeme vérbe borult, és többségük még 
verejtékezett a túl sok ételtől, ajragtól és rizsbortól. Ögödej végignézett rajtuk, és látta, hogy ez 
majdnem olyan tanács, mint amilyennel a csin nagyurak igazgatják az országukat. A végső szó 
azonban a káné. Nem lehet másképp. 

Végigtekintett az asztalon. Csagatájon, Szübötejen, és a nagybátyjain túl ott ült Batu, aki 
megnyerte a lóversenyt. Még most is ragyogott a hírtől, hogy tízezer embernek fog parancsolni! 
Ögödej mosolygott, és biccentett neki. Jó embereket osztott be az új tümenbe, tapasztalt 
harcosokat, akik képesek lesznek irányítani Batut, amíg tanul. Ögödej minden igyekezetével 
próbálta tiszteletben tartani Dzsocsi emlékét, és jóvátenni Dzsingisz és Szübötej bűneit. Az ifjú 
arca és mozdulatai erősen emlékeztették a fiatal Dzsocsira. Egy-egy másodperc vagy pillantás 
erejéig szinte elfeledhette, hogy a bátyja évekkel korábban meghalt. Mindig megfájdult a szíve, 
ha ez történt. 

Batuval szemben ült Güjük, aki mereven bámult maga elé. A kerti beszélgetés óta Ögödej 
nem tudta áttörni fiának hűvös tartózkodását. Még ennél az asztalnál is akaratlanul azt kívánta, 
bár feleannyi tűz lobogna Güjükben, mint Dzsocsi fiában! Batu talán úgy érezte, hogy 
bizonyítania kell, de úgy ült ott, mint egy mongol harcoshoz illik, némán és figyelmesen, tele 
büszkeséggel és önbizalommal. Egy cseppet sem illetődön meg a társaságtól, még az olyan 
híres hadvezérektől sem, mint Csagatáj, Szübötej, Dzsebe és Jelme. Itt sokakban folyt 
Dzsingisz vére, amelyet tovább adtak a fiaiknak és a lányaiknak. Erős, termékeny vérvonal volt 
ez. Ögödej biztosra vette, hogy a fia az út során férfivá érik. Jó kezdet lesz ez. 

- . Túlnőttünk a törzseken, amelyeket apám ismert, nem vagyunk már egyetlen tábor, 
amely vándorol a pusztaságban. -Ögödej elhallgatott, mosolygott. - Túl sokan vagyunk ahhoz, 
hogy egy helyen legeltessünk. 

Olyan szavakat használt, amilyeneket a törzsi vezetők évezredeken át, amikor eljött az 
ideje, hogy szedjék a sátorfájukat. Néhányan gépiesen bólintottak, Csagatáj helyeslően 
rácsapott öklével az asztalra. 

- . Apámnak nem minden álma vált valóra, noha sashoz illő álmai voltak. Helyeselné, 
hogy Csagatáj testvérem legyen Hvárezm kánja. 

Folytatta volna, ám ekkor Jelme kinyújtotta a kezét, és hátba vágta Csagatájt, mire 
Dzsingisz fiai kórusban helyeseltek. Szübötej némán meghajtotta a fejét, de ő sem kifogásolta 
a döntést. Amikor a lárma elült, Ögödej ismét megszólalt. 

-Azt is helyeselné, hogy otthonunk szent földje Toluj fivérem kezébe kerüljön. 

Most Szübötej ragadta meg a fiatalabb férfi vállát, és kicsit megrázta, mutatva, mennyire 
örül. Toluj ragyogott. Tudta, mi következik, de amikor valóra vált, mégsem bírt a boldogságával. 
Neki jutottak a hegyek, ahol évezredek óta vándorol a népük, az édes füvű pusztaság, ahol 
nagyapjuk, Jiszügej született! De örül majd Sorhatani! itt biztonságban és boldogságban erős 
harcosokká nevelhetik fiaikat. 

- . És te, öcsémé - kérdezte Csagatáj. - Te hol hajtod nyugovóra a fejed? 
- Itt, Karakorumban - felelte hanyagul Ögödej. - Ez a fővárosom, noha nem itt fogok 


megpihenni. Két éve küldök ki férfiakat és asszonyokat, hogy tanuljanak a világról. Szívesen 
fogadtam az iszlám tudósokat és Krisztus papjait. Most már tudok olyan városokról, ahol a 
rabszolgák kötésig meztelenül járnak, és az arany olyan közönséges, mint az agyag. 

Csendesen elmosolyodott az elméjében sorjázó képektől, de aztán szigorú lett az arca. 
Megkereste tekintetével Güjüköt, és őt nézte beszéd közben. 

-Akik nem tudnak hódítani, azok kénytelenek térdre borulni. Ha nem találnak magukban 
erőt, szolgálniuk kell az erőseket. Ti vagytok a tábornokaim. Kiküldtek titeket, vadászkutyáimat, 
vasfogú farkasaimat. Ha egy város bezárja a kapuit félelmében, leromboljátok. Ha utakat és 
falakat építenek, elvágjátok őket, lebontjátok a köveket. Ha egy férfi kardot vagy íjat fog 
embereitekre, felakasztjátok az első fára. Miközben haladtok, ne feledkezzetek meg 
Karakorumról. Ez a fehér város a nemzet szíve, de ti vagytok a jobb karja, a tüzes bélyeg. 
Találjatok nekem új országokat, urak! Törjetek új utat! Sírják csak tele asszonyaik a tengert, 
majd én kiiszom fenékig! 

Kilencedik fejezet 


A karakorumi palotakertek még fiatalok voltak. A csín kertészek igyekeztek, de némelyik 
növénynek és fának évtizedek kellenek, hogy elérjék teljes nagyságukat. 

Fiatalsága ellenére is szép hely volt ez. Jao Su hallgatta a földön iramló vizek susogását, 
és mosolygott. Döbbenetes, milyen bonyolult a lélek! Hogy Dzsingisz egyik fia ilyen kertet 
rendeljen, ez maga a csoda! A kifinomult árnyalatok és formák orgiája; lehetetlen, és mégis 
létezik. Valahányszor úgy gondolta, hogy ismer egy embert, mindig talált benne valamilyen 
ellentmondást. A lusták halálra dolgozhatják magukat; a szelídek képesek a kegyetlenségre, a 
kegyetlenek a vezeklésre. Minden nap különbözhet azoktól, amelyek előtte leperegtek; minden 
ember különbözik, ám nemcsak a többiektől, de a tegnapok laza omladékától is, amelyet a 
múltból hoz magával. Hát még az asszonyok! Jao Su megállt, és felnézett az ágak között az 
édesen daloló pacsirtára. Az asszonyok bonyolultságának gondolata megnevettette. A madár 
felszökkent az ágról és riadtan kiáltozva eltűnt. 

Az asszonyok még rosszabbak. Jao Su jó emberismerő volt, jobb, mint a többség. Mi 
másért ruházta volna fel a távol levő Ögödej ekkora hatalommal? De ha olyan nővel beszél, 
mint Sorhatani, az olyan volt, mint szakadékba bámulni, ahonnan bármi visszanézhet. Néha 
kiscica, játékos, imádnivaló. Máskor véres szájú-karmú nősténytigris. Toluj feleségében 
megvolt ez a higanyszerű változékonyság. Az égvilágon semmitől sem félt, de ha Jao Su 
megnevettette, úgy vihogott, akár egy csitri. 

Jao Su elkomorodott. Az asszony megengedte, hogy írni-olvasni tanítsa a fiait, még 
buddhista elveit is megoszthatta velük, holott Sorhatani keresztény volt. Ám hite ellenére 
hallatlanul gyakorlatiasnak mutatkozott, ha a fiait kellett a jövőre felkészíteni. 

Jao Su megcsóválta a fejét, miközben keresztülvágott a park egyik halmán. A kertnek 
ezen a pontján az építész megengedett magának egy kis szeszélyt: olyan magasra építtette a 
dombot, hogy a sétáló kiláthatott a kert falán. Körös-körül ott volt Karakorum, de Jao Su nem a 
várossal foglalkozott. Úgy viselkedett, mint egy tudós, aki csak andalog a kertben, és nem 
gondol a külvilágra. Mégis tudatában volt minden susogó levélnek, és semmit sem nézett el. 

Észrevette Sorhatani két fiát. Hülegü tőle jobbra egy páfrányfenyő mögé rejtőzött, 
nyilvánvalóan mit sem tudva arról, hogy a legyező alakú levelek gyöngéden borzonganak a 
leheletétől. Arik-Bökének pedig nem lett volna szabad pirosba öltöznie egy olyan kertben, ahol 
alig van piros virág. Jao Su szinte azonnal felfedezte. A kán kancellárja keresztülvágott a 
kerten az ifjú vadászok között, azt is érzékelve, ahogy helyet változtatnak, hogy ne tévesszék 
szem elől. Jobban szerette volna, ha háromszöggé egészítheti ki a felállást Kubilajjal. Ő volt az 
igazi fenyegetés. 

Jao Su mindig kiegyensúlyozottan járt, szandálja talpán keresztül szinte rátapadt a földre. 
Kezét lazán lógatta, hogy azonnal háríthasson, ha közeledik valaki. Jó buddhistához talán nem 
illik, ha örömét leli a gyors reflexeiben, de ez hasznos lecke lesz a fiúknak, emlékezteti őket 
arra, hogy még nem tudnak mindent -már ha megtalálja Kubilajt, az egyetlent, akinek íja is van. 

A nem egészen ötéves kertben csak néhány nagy fa volt, csupa fűz és nyár, mert azok 
gyorsan nőnek. Az egyik Jao Su előtt tárta ki ágait az ösvény felett, és a kínai már messziről 
megérezte a várakozó veszélyt. Nemcsak azért, mert ez a hely éppen megfelelő volt a leshez; 
csönd volt körülötte, nem látott pillangókat, se mozgást. Elmosolyodott. A fiúk tátott szájjal 
néztek rá, amikor ezt a játékot javasolta, de az embernek mozognia kell, ha megfeszíti és 
elereszti az íj húrját. A célzáshoz lesből kell támadniuk, mozgással árulják el a jelenlétüket. 
Nem olyan nehéz túljárni Toluj fiainak eszén. 

Jobb karját az íjászok klasszikus mozdulatával visszarántva Kubilaj robbant elő a 
bokorból. Jao Su a földre vetette magát, és legurult az ösvényről. Valami azonban nem volt 


rendben, ezt már akkor tudta, amikor megmozdult. Nem hallotta a nyíl zúgását, nem csapódott 
vissza az Íj húr. Ahelyett, hogy eredeti szándéka szerint fölállt volna, összehúzta a vállát, és 
visszagurult oda, ahol volt. Kubilaj még mindig ott állt a levelek között, és vigyorgott. Nem volt íj 
a kezében. 

Jao Su kinyitotta a száját, és ekkor halk füttyöt hallott a háta mögül. Más ember megfordult 
volna, de ő ismét a földre vetette magát, le az ösvényről, aztán rohanni kezdett a hang forrása 
felé. 

Hülegü mosolygott rá az egyetlen nyílvessző mögül, amelyet Jao Su adott nekik ezen a 
napos délutánon. A buddhista szerzetes megtorpant. Tudta, hogy a fiúnak gyors keze van. 
Talán túl gyors is. Egy pillanaton múlna a dolog. 

- Ügyes! - mondta Jao Su. 

Hülegü még szélesebben vigyorgott, szeme sarkába redők gyűrődtek. Jao Su sima 
mozdulattal mellé lépett, és lekapta a nyilat a húrról. Hülegü ösztönszerűen elengedte a húrt. 
Jao Su azt hitte, biztonságban van. Aztán a keze akkora ütést kapott, mintha ló rúgta volna 
meg, és ő megpördült a tengelye körül. A borból font íjhúr eltalálta az ujjai tövét, és majdnem 
kiverte a nyilat a markából. Fájtak az ujjai. Remélhetőleg egyik sem tört el. Eltitkolta a fájdalmát 
a fiú elől, mikor odanyújtotta a nyilat, amelyet Hülegü megdöbbenten vett át. Mindez egy 
szívverésnyi idő alatt játszódott le, szemmel alig látható gyorsasággal. 

- . Jó ötlet volt rávenni Kubilajt, hogy adja oda neked az Íjat -mondta Jao Su. 

- Az ő ötlete volt! - védekezett Hülegü. - Azt mondta, te az ő zöld zubbonyát fogod 
keresni, nem az én kék kabátomat. 

Óvatosan fogta a nyílvesszőt mintha nem hinné el, amit most látott a saját szemével. 
Kubilaj odajött hozzájuk, és már-már tisztelettel érintette meg a nyilat. 

- Lekaptad a húrról! - mondta. - Ez lehetetlen! 

Jao Su elkomorodott ettől a felületes gondolkozástól, és hátrakulcsolta a kezét. A fiúk 
olyannak látták, mint a megtestesült fesztelenséget, holott a jobbja egyre jobban fájt. Most már 
biztos volt benne, hogy elrepedt, talán el is tört egy csontja. Százféleképpen leszerelhette 
volna Hülegüt, mihelyt karnyújtásnyira került hozzá. Elég az ideg blokkolása a könyöknél és 
máris elejti az íjat. Jao Su elnyomott egy sóhajtást. Mindig is a hiúság volt a gyengéje. 

- . A gyorsaság nem minden - mondta. - Lassan gyakorolunk, amíg jól nem mozogtok, 
amíg a testetek fel nem készült arra, hogy gondolkodás nélkül reagáljon, utána viszont olyan 
gyorsan kell mozognotok, ahogy csak tudtok. Ez erőt és hatalmat ad. Nehezebb lesz 
megállítani, sőt meglátni titeket. A legerősebb ellenséget is meg lehet állítani sebességgel, ti 
pedig fiatalok és jó vérből valók vagytok. Nagyapátok holta napjáig olyan volt, mint a támadó 
kígyó. Ez bennetek is megvan, csak keményen kell edzenetek hozzá. 

Hülegü és Kubilaj összenézett. Arik-Böke csatlakozott hozzájuk, pirospozsgásan és 
vidáman. Ő nem látta, amikor a kán kancellárja lekapta a nyílvesszőt a megfeszített íjhúrról. 

- . Térjetek vissza tanulmányaitokhoz, ifjú uraim - mondta Jao Su. - Én pedig távozom, 
hogy meghallgassam a híreket a kánról és az apátokról. 

- És Möngkéről! - tette hozzá Hülegü. - Azt mondta, szét fogja zúzni ellenségeinket! 

- . És Möngkéről - mosolygott Jao Su. Örömmel látta a fiúk arcán a felvillanó csalódást, 
amikor felfogták, hogy a kancellárnak nincs több ideje számukra. 

Jao Su egy pillanatig nézte Kubilajt. Dzsingisz büszke lenne az unokáira. Möngke erős, 
akit megkíméltek a betegségek és a sebek. Megbízható harcos lesz, olyan tábornok, akit 
követni fognak. Ennek ellenére Kubilaj volt az, aki a legmélyebb hatást tette tanítóira. Ha 
elméje rávetődött egy ötletre, lélegzetvételnyi idő alatt szétmarcangolta. Természetesen Kubilaj 
javasolta az íjcserét. Egyszerű trükk volt, de majdnem bejött. 

Jao Su meghajolt a fiúk előtt, és elfordult. Mosolyogva távozott az ösvényeken. Hallotta 


Kubilaj és Hülegü suttogását; ismét megbeszélték, amit láttak. A keze kezdett dagadni. Ki kell 
áztatnia, aztán be kell kötöznie. 

A kert széléhez érve magába fojtott egy nyögést, amikor meglátta a rá várakozó 
embereket. Az izzasztó reggeli napfényben csaknem tucatnyi írnok és hírvivő nyújtogatta a 
nyakát, hogy ki látja meg elsőnek Ögödej kancellárját. Ok voltak a legmagasabb rangú 
beosztottjai, akik számos más embernek, a tinta és papír valóságos hadának parancsoltak. Jao 
Su úgy gondolt rájuk, mint a minghaan tisztjeire, és ez mulattatta. Ők tartották kézben a 
hatalmas és egyre növekedő terület közigazgatását az adóktól a behozatali engedélyeken át 
az olyan közmunkákig, mint az új vám-hidak építése. Temüge, Ögödej nagybátyja magának 
szerette volna az állást, de a kán inkább a buddhista szerzetest bízta meg vele, aki úgyszólván 
minden győztes hadjáratba elkísérte Dzsingiszt, és változó sikerrel edzette fivéreit és fiait. 
Temüge megkapta a karakorumi könyvtárat, amihez egyre több pénzt követelt. Jao Su tudta, 
hogy Temüge is azok között van, akik ma megpróbálnak a közelébe férkőzni. Az emberek 
hatszoros falával védte magát a folyamodóktól, ám Dzsingisz öccse rendszerint legázolta és 
engedelmességre kényszerítette őket. 

Jao Su odaért a csoporthoz, és azonnal elkezdte osztályozni a kérdéseiket: sebesen 
pattogtatta a válaszokat, és gyorsan meghozta a döntéseket. Ögödej éppen ezért választotta Őt. 
Nem volt szüksége jegyzetekre, vagy írnokokra, hogy felfrissítse az emlékezetét. Rájött, hogy 
hatalmas mennyiségű adatot képes tárolni és szükség szerint kombinálni. Az ő munkája szerint 
történt meg a foglalás a mongol hódoltságokban, noha hivatalnoki apparátusát kínai 
tudósokból állította össze. Lassan, de biztosan civilizálta a mongol udvart. Dzsingisz gyűlölte 
volna, de hát ő magát Karakorumot is gyűlölte volna. Jao Su titokban elmosolyodott, mikor a 
kérdések elfogytak, és ki-ki visszaloholt a munkájához. Dzsingisz lóhátról hódított, de egy kán 
nem uralkodhat nyeregből. Ögödej láthatólag megértette azt, amit az apja sosem fogadott volna 
el. 

Jao Su magányosan lépett be a palotába, és elindult az irodájához, ahol komolyabb 
döntések vártak rá. A kincstár látta el fegyverrel, páncéllal, élelemmel és ruházattal a három 
hadsereget, és emiatt napról napra fogyatkozott a készlet. Még a Dzsingisz által felhalmozott 
óriási vagyon sem tart örökké, noha még évekbe telik, amíg elfogy a kincstárból az arany és az 
ezüst. De addigra biztosan derekas folyóvá híznak a most még csak csörgedező adók. 

Meglátta Sorhatanit, aki két szolgálójával sétált, és egy másodpercig figyelhette, mielőtt az 
asszony észrevette volna. Már a tartásával kivált a többiek közül: világéletében úgy lépkedett, 
mint egy császárnő, és ettől sokkal magasabbnak tűnt, mint amekkorára valójában nőtt. Noha 
négy fiút szült, megőrizte hajlékonyságát. Beolajozott bőre ragyogott az egészségtől. Miközben 
Jao Su bámulta, a nők jót nevettek valamin, a hangjuk csilingelt a folyosó hűvösében. 
sSorhatani férje és elsőszülöttje a kánnal együtt keleten, innen sok ezer mérföldnyire 
hadakozott. A beszámolók szerint kitettek magukért. Jao Su egy jelentésre gondolt, amelyet 
aznap reggel olvasott; küldője azzal dicsekedett, hogy úgy halmozták egymásra az ellenséget, 
mint a korhadt fákat. A gondolat sóhajra késztette. A mongol jelentések hajlamosak egy 
árnyalattal többet mondani a valóságnál. 

sorhatani észrevette. Jao Su mélyen meghajolt, aztán elviselte, hogy az asszony 
megragadja mindkét kezét, mert ehhez minden találkozásuknál ragaszkodott. Sorhatani nem 
vette észre, milyen forró a törött ujj. 

-Jól megdolgoztak a fiaim, kancellár uram? - kérdezte. 

Mosoly futott át Jao Su arcán, amikor az asszony elengedte a kezét. Még elég fiatal volt 
ahhoz, hogy hasson rá Sorhatani szépségének ereje, de tőle telhetőleg igyekezett ellenállni. 

- Kielégítően, úrnőm - felelte hivatalos hangon. - A kertbe vittem őket gyakorlatozni. Mint 
értesültem, szándékodban áll elhagyni a várost. 


- . Meg kellene néznem azokat a földeket, amelyeket a férjem kapott. Alig emlékszem rájuk 
gyermekkoromból. - Almatagon mosolygott. - Szeretném látni azt a helyet, ahol Dzsingisz és a 
testvérei kisfiú korukban futkostak. 

- . Szép vidék - ismerte el Jao Su - noha vad. Már bizonyára elfelejtetted az ottani teleket. 

sSorhatani kissé megborzongott. 

- . Nem, a hideg az egyetlen dolog, amire emlékszem. Imádkozz meleg időért, kancellár 
uram. Mi a helyzet a férjemmel?- A fiammal?- Tudsz valamit róluk? 

Jao Su óvatosan válaszolt az ártatlannak hangzó kérdésre. 

- . Nem hallottam balszerencséről, úrnőm. A kán tümenjei jókora területet hódítottak meg, 
délen csaknem elérték a Szung birodalom határát. Azt hiszem, egy, legföljebb két éven belül 
visszatérnek. 

-Jó ezt hallani, Jao Su. Inádkozom a kán biztonságáért. 

Jao Su válaszolt, noha tudta, hogy az asszony élvezettel ugratja vallási kérdésekben. 

- . Biztonsága nem az imádságokon múlik, Sorhatani, bár ezzel bizonyára te is tisztában 
vagy. 

- . Nem imádkozol, kancellár uram? - kérdezte az asszony gunyoros döbbenettel. 

Jao Su sóhajtott. Ha Sorhataninak ilyen hangulata volt, furcsa módon mindig sikerült 
elérnie, hogy a kancellár öregnek érezze magát. 

- . Nem kérek mást, Sorhatani, legfeljebb több tudást. Amikor meditálok, csupán figyelek. 

- És mit mond neked Isten, amikor figyelsz? 

- Buddha azt mondja: A félelemtől űzött emberek a szent hegyekhez, szent 
barlangokhoz, szent fákhoz és szentélyekhez menekülnek. Én nem félek a haláltól, úrnőm. 
Nincs szükségem istenre ahhoz, hogy megvigasztaljon félelmemben. 

-Akkor majd érted is imádkozom, kancellár uram, hogy találd meg a békédet. 

Jao Su felnézett, majd ismét meghajolt, mert tisztában volt vele, hogy a szolgálók vidám 
kíváncsisággal lesik. 

- Nagyon kedves tőled - mormolta. 

Látta, hogy Sorhatani szeme felcsillan. Ezerféle munka várta a mai napon. Neki kellett 
biztosítani az utánpótlást a káni hadaknak a csin földeken, Csagatáj hvárezmi tartományában, 
és a harmadiknak Szübötej parancsnoksága alatt, amely arra készült, hogy lecsapjon északra 
és nyugatra, olyan messze, ahol még sose járt a mongol nemzet. Ennek ellenére tudta, hogy a 
nap nagyobbik részében azon a tíz dolgon fog rágódni, amelyeket el kellett volna mondania 
sorhataninak. Egyszerűen dühítő volt. 

Ögödej nem hozott háborút Szucsouba. A város a Szung birodalom határain belül, a 
Jangce partján terült el. De ha nem lett volna szung területen, akkor is rendkívül szép hely volt, 
nem akarta romokban látni. Két tümen állomásozott a városfalakon kívül, a kánt csupán egy 
százfős dzsagun kísérte. 

Amikor Ögödej keresztülvágott két testőrével egy olyan ligeten, ahol tavacskák voltak fák 
között, eltöltötte a békesség. Karakorum kertjei lesznek-e valaha is ilyenek, mint ez a 
gyönyörűen megtervezett vadont Igyekezett nem mutatni, mennyire irigyli a Szung birodalom 
mandarinját, aki idegesen ügetett mellette. 

Ögödej az új világ mintavárosának gondolta Karakorumot, de a nagy tó partján elterülő 
Szucsou ódon utcái és épületei mellett az ő fővárosa darabosnak tűnt, mert még nem 
csiszolták ki az évszázadok. Elmosolyodott, mert arra gondolt, mivel orvosolná az apja ezt a 
méltánytalanságot. Dzsingisz nagy élvezettel foglalná el Szucsout és változtatná füstölgő 
romhalmazzá, így fogalmazva meg véleményét az emberi hívságról. 

Vajon Jao Su is ilyen helyről jött, mint Szucsout Sosem kérdezte erről a szerzetest, de 
könnyű volt elképzelni, hogy hozzá hasonló emberek járják a patyolat tiszta utcákat. Toluj és 


Möngke a piactérre ment, hogy ajándékokat vásároljanak Sorhataninak. Csak egy tucat harcos 
kísérte őket, de a város nem tűnt fenyegetőnek. Ögödej figyelmeztette embereit, hogy tilos 
erőszakoskodni a nőkkel, és nincs pusztítás. Mivel az engedetleneknek egyértelmű 
büntetéseket helyezett kilátásba, Szucsounak a halálos rettegésen kívül nem esett baja. 

A kán délelőttje tele volt csodákkal a városi fekete porraktártól, ahol a munkások puha 
papucsban jártak az elképesztő vízimalmon át az irdatlan szövőszékekig. Mégsem ebből az 
okból vezette tümenjeit szung területre. A kisvárosnak selyemraktárai voltak, márpedig Ögödej 
minden harcosa selyeminget viselt. Ez az egyetlen szövet, amely képes megállítani a húsba 
csapódó nyilat. A maga módján értékesebb a páncélnál is. Ögödejnek fogalma sem volt róla, 
hány életet mentett meg. Sajnos, emberei ugyancsak tisztában voltak az értékével, és igen 
kevesen vették le a selyemingüket, hogy egyszer is kimossák. A pállott selyem szaga 
hozzátartozott a tümeneket körülgomolygó bűzfelhőhöz, ráadásul a sótól és verejtéktől kérges 
selyem elveszítette a rugalmasságát. Ögödejnek szüksége volt Szucsou és a hasonló helyek 
termékére. Ha elpusztítja a hernyókat tápláló, ősöreg fehér eperfa-ligeteket, vége a 
selyemiparnak. Talán az apja felégette volna őket. Ögödej nem bírta megtenni. A délelőtt egy 
részét azzal töltötte, hogy megtekintette a kádakat, amelyekben a begubózott hernyókat 
megfőzték, mielőtt letekerték róluk a selyemszálat. Az ilyen dolog az igazi csoda. A munkások 
nem álltak meg, amikor Ögödej elhaladt mellettük, csak annyi ideig tartottak szünetet, amíg 
bekapták az előbukkanó hernyókat. Szucsou selyemgombolyítóiban senki nem éhezett. 

A kán nem bajlódott azzal, hogy megjegyezze a mellette izzadó és botorkáló kis ember 
nevét, aki igyekezett lépést tartani vele, amikor Ögödej bejárta a vízi kerteket. A Szung 
birodalom mandarinja úgy csárogott, mint egy rémült madár, ha valamit kérdeztek tőle. De 
legalább megértették egymást. Ögödej hálás volt Jao Sunak, amiért éveket töltött el azzal, hogy 
megtanítsa erre a nyelvre. 

Tudta, hogy csak kevés időt szánhat a vízi kertekre. A tümenjei idegesek ennyi 
gazdagságtól. Fegyelmezettségük ellenére is bajok lesznek, ha a kán túl sokáig tartja őket a 
város közelében. A szucsoui férfiaknak, mint megfigyelte, volt annyi eszük, hogy eltüntessék 
szem elől az asszonynépet, de a kísértés ettől még megmarad. 

- . Évi ezer vég selyem - mondta Ögödej -, Szucsou ennyit termel évente, igaz?- 

- . Igen, nagyuram. Szép színű és fényű, nehéz selymet. Jól megfestve. Sehol egy folt 
vagy egy gubanc. 

A mandarin szerencsétlenül bólogatott beszéd közben. Akármi történjék, neki 
gyaníthatóan vége. A mongol seregek elmennek, a császár katonái megjönnek, és 
megkérdezik, miért üzletelt uruk ellenségével. Az volt minden vágya, hogy találjon egy nyugodt 
helyet a kertekben, megírja utolsó versét, és felvágja az ereit. 

Ögödej látta, hogy a mandarin szeme kifejezéstelen. Nyilván a rettegéstől. Intett egyik 
testőrének, aki előrelépett, és torkon ragadta a mandarint. Az üveges fény eltűnt, de Ögödej 
úgy beszélt tovább, mintha semmi sem történt volna. 

- . Engedd el. Most már figyelsz rám?- Az urad, a császárod miatt ne aggódj. Az enyém az 
egész észak, és előbb-utóbb kereskedni fognak velem. 

Ögödej melle fájt. Kezében kupával sétálgatott, amelyből sose fogyott ki a vörösbor. A 
belekevert gyűszűvirágporral együtt enyhítette a kínt, noha eltompította az érzékeit. Felhajtotta 
a bort, és kinyújtotta a kupát. A másik testőr azonnal odalépett egy félig kiürült vörösboros 
tömlővel. Ögödej elkáromkodta magát, amikor a sötét ital néhány cseppje a kézelőjére hullott. 

- . Délben elküldöm a házadba az írnokaimat - mondta. Lassan, megfontoltan kellett 
beszélnie, hogy a szavai ne csússzanak egymásba, nem mintha a kis ember észrevette volna. 
- Kidolgozzák majd a részleteket. Jó ezüstben fizetek, érted?- Délben - nem ma este, és nem 
napok múlva. 


A mandarin bólintott. Délre úgyis halott lesz; nem számít, mire mond igent ennek a furcsa 
embernek, aki ilyen rútul beszél. Már a mongolok bőrének illatától is elállt a lélegzete. 
Nemcsak a rothadó selyem és a birkafaggyú volt benne, de azoknak az embereknek a tömény 
testszaga is, akiknek sose volt szokásuk mosakodni a száraz levegőjű, messze északon. Itt 
délen izzadtak és bűzlöttek. Azon nem csodálkozott, hogy a kánjuknak tetszenek a kertek. A 
tavacskákkal és a patakkal együtt ez volt Szucsou egyik leghűvösebb pontja. 

Volt valami ennek az embernek a viselkedésében, ami felkeltette Ögödej figyelmét. 
Megállt az egyik hídon. A patakban tündérrózsák lebegtek békésen, száruk eltűnt a fekete víz 
alatt. 

- . Sok éven át tárgyaltam csin nagyurakkal és kereskedőkkel -mondta Ögödej. A kupát a 
víz fölé tartva figyelte a tükörképet. Visszanézett rá a tükörlélek, annak az árnyékléleknek a 
rokona, amely a napfényben követi minden lépésünket. Látta, hogy az arca püffedt, de azért 
felhajtotta a bort, és ismét nyújtotta a kupát. Ez már olyan természetes mozdulat volt nála, mint 
a lélegzés. Mellében ismét enyhült a kín. Lustán dörzsölgette a szegycsontját. - Megértetted ? 
Hazudnak, és halogatnak, és listákat csinálnak, csak nem cselekednek. Nagyon értenek a 
halogatáshoz. Én pedig nagyon értek ahhoz, hogy megszerezzem, amit akarok. Muszáj 
világosan elmondanom, mi történik, ha mára nem leszel kész a szerződéssel?- 

- Megértettem nagyméltóságú uram - felelte a hivatalnok. 

Ismét megcsillant valami a szemében, ami elbizonytalanította Ögödejt. A kis ember 
valahogy túljutott a félelmén. A szeme elsötétült, mintha semmivel sem törődne. Ögödej nem 
először látott ilyet. Fölemelte a kezét, hogy egy pofonnal magához térítse. A mandarin 
visszahőkölt, Ögödej fölnevetett, és még több bort loccsantott ki. A vízbe is jutott belőle. Olyan 
volt, mintha vér csöpögne. 

- . Előlem nincs menekvés még a halálban sem. - Most már tudta, hogy összefolynak a 
szavai, de jól érezte magát, a szívéből csak valami lüktető, távoli nyomást érzékelt. - Ha 
eldobod az életedet, mielőtt megegyeztünk, akkor lerombolom Szucsout, de úgy, hogy kő 
kövön nem marad, aztán tűzzel pusztítom el a maradékot. Ami nem vizes, az el fog égni, 
megértetted, mandarin? Hehe. Ami nem vizes, az el fog égni. 

Látta, hogy a csin szemében kialszik az ellenállás szikrája, átveszi a helyét a beletörődés. 
Ögödej bólintott. Nehéz egy olyan népen uralkodni, amely, ha megtámadják, nyugodtan 
választja a halált. Ama dolgok egyike volt ez, amit a kán csodált bennük, de aznap türelmetlen 
volt. A múlt tapasztalatai megtanították, hogy csak a borzalmas következményekkel 
ellensúlyozhatja az öngyilkosságot. Akkor kénytelenek lesznek élni, és tovább szolgálni őt. 

- . Siess, mandarin, készülődj. Én még egy kis ideig élvezem ezt a kertecskét. 

Utánanézett a kínainak, aki eliszkolt, hogy teljesítse a parancsát. A testőrei majd ide 
küldik a folyamatosan érkező hírnököket, addig legalábbis, amíg nem szánja rá magát a 
távozásra. Meztelen alkarja alatt nagyon hideg volt a kő. Zsibbadt ujjakkal markolta a kupát, és 
felhajtotta. 

Késő délután Ögödejjel és Tolujjal együtt húszezer harcos szállt nyeregbe Szucsou 
mellett. Ögödej haderejének felét személyes testőrsége alkotta, akik híresen jól bántak az íjjal 
és a karddal, lumenjének hétezer embere fekete lovon ült, és vörös szegélyű, fekete páncélt 
viselt. Sok deres hajú harcos már Dzsingisz alatt is szolgált, és rászolgáltak vérfagyasztó 
hírnevükre. A maradék háromezer volt a kán nappali és éjszakai őrsége, akik világos pej vagy 
hóka lovon ültek és közönséges páncélt viseltek. Baabgaj, a birkózó is közéjük tartozott: őt 
Kaszar küldte ajándékba a kánnak. A birkózóbajnok kivételével ezeket az embereket legalább 
annyira az értelmük, mint az erejük miatt válogatták. Dzsingisz vezette be, hogy egy férfinak 
először a kán testőrségében kell szolgálnia, mielőtt akár egy ezredet vezethetne csatában. Azt 
mondták róluk, hogy még a leghitványabb is képes elvezetni egy minghaant, ha rászánja 


magát. A vérszerinti hercegeké voltak a tümenek, ám a kán testőrei voltak azok a hivatásos 
katonák, akik elvégezték a munkát. 

Ögödej mindig örült, ha rájuk nézett. Már a bennük megtestesülő erő is szédítő és izgató 
volt. Kaszar tümenje északon volt, a kapcsolatot felderítők tartották közöttük. Nem volt nehéz 
ismét rátalálni. Ögödej elégedett volt azzal, amit délelőtt végzett. 

A katonák mellett írnokok és tisztviselők hada is kísérte Ögödejt a csin földekre, hogy 
számba vegyék, amit megszerzett. Az új kán tanult apja hódításaiból. Ahhoz, hogy egy nép 
nyugton maradjon, a nyakán kell tartani a lábunkat. Az adók és a kicsinyes törvények befogják 
a szájukat, valamilyen érthetetlen okból még vigaszt is találnak bennük. Most már nem elég 
szétzúzni a hadseregüket, és tovább menni. Talán Karakorum létezése volt az oka, hogy 
Ögödej minden csin városban hagyott embereket, akik az ő nevében intézték a dolgokat. 

Aznap sok tömlő bort és ajragot pusztított el. Nem emlékezett rá, hogy valaha is ennyit 
ivott volna. Lovagoltak észak felé, és Ögödej tudta, hogy nagyon részeg. Nem érdekelte. 
Megvolt a szerződése a selyemre, amelyeket a rémült helyi uraság is lepecsételt, miután 
kivonszolták a házából, hogy tanúskodjon az üzletnél. A Szung császár vagy tiszteletben tartja 
az egyezséget, vagy indokot ad Ögödejnek, hogy lerohanja a birodalmát. 

A fanyereg még ma is naponta feltörte a farát, ruházata beleragadt a hólyagokból 
szivárgó, színtelen folyadékba. Már csak úgy tudott levetkőzni, hogy előzőleg kiáztatta magát 
meleg fürdőben, de ez is csak elhanyagolható bosszúság volt. Még ennyi időre sem számított, 
így minden nap örömet jelentett számára. 

Egészen rövid ideje lovagolt, de a sebek így is felszakadtak, és megint váladékozni 
kezdtek Ekkor pillantotta meg a porfelhőket. A szung földek már tízmérföldnyire voltak 
mögöttük. Itt nem számítanak rá, hogy Ögödej délről érkezik. Elmosolyodott, ha arra gondolt, 
micsoda fejvesztett rémület fogadja a tümenjeit! A távolban Kaszar tusakodott az utolsó 
megmaradt hadsereggel, amelyet a csin birodalom ki tudott állítani. Mivel a kínaiak voltak 
többen, Kaszar annyit tehetett, hogy feltartóztatja őket a síkságon, amíg megérkeznek Ögödej 
és Toluj tümenjei. Véres mészárlás ígérkezett. Ögödej nótázni kezdett lovaglás közben, olyan 
jól érezte magát. 


Tizedik fejezet 


Kaszar éles szeme észrevette Ögödej kán zászlóit. A terep korántsem volt tökéletes; a 
füves pusztában évek óta nem legeltek nyájak, így mindenfelé kinőttek a facsemeték és a 
bokrok. A tábornok a nyergen állva könnyedén egyensúlyozott, miközben lova a füvet 
harapdálta. 

- Ügyes fickó ez az Ögödej - mormolta. 

Kaszar egy kis dombra vonult fel, amely kívül esett a nyilak lőtávolán, de elég közel volt 
az ellenséghez, hogy a rohamokat vezényelhesse. A császár hadát nagyon megviselte, hogy 
napok óta kellett visszavernie a mongol lovasok támadásait. Ám a csin ezredek fegyelmezettek 
és kemények, amit Kaszar a saját kárán tanult meg. Újra és újra áttörhetetlen lándzsasort 
szögeztek szembe a mongolokkal. Kaszar a terep miatt nem indíthatott lándzsás rohamokat, 
kénytelen volt nyílzáporral ritkítani őket. íjászai minden alkalommal tucatszám szedték le őket, 
ám a csin katonák, nyomukban a mongol tümennel, kitartóan vonultak délnek. Kaszar látta, 
hogyan fordulnak a fáradt fejek az új fenyegetés irányába, hogyan merednek rá a mongol kán 
narancs szín lobogóira. 

Van itt a ragyogó csin sorok között egy fiatalember, aki nagyon dühönghet a látványon, 
gondolta Kaszar. Hszüan gyermekcsászárként letérdelt Dzsingisz elé, amikor a nagykán 
felégette a fővárosát. Maga Kaszar ejtette csapdába Kajfeng városa előtt, mielőtt hazahívták. A 
csin császár ismét a helyszínen tartózkodik és élete Kaszar kezében van. Olyan finom érzés 
volt ezt tudni, mintha vérrel kevert meleg tej simogatná a gyomrát. Jó sokáig váratott magára a 
vég. 

A császár így is csaknem elérte a déli birodalmat, ahol még mindig a családja uralkodott 
megközelíthetetlen fenségben. Kaszar biztosra vette, hogy ha Dzsingisznek jut még néhány év, 
elindul azokra a földekre. Semmit sem tudott a két nemzet kapcsolatának tekervényeiről, 
kivéve, hogy a Szungoknak láthatólag sokmilliónyi katonája van, ahhoz is elég, hogy 
elpusztítsák az északi császárt, és ahhoz is, hogy versenyt fussanak az ő tümenjével. Csak azt 
sajnálta, hogy Dzsingisz nem érte meg ezt a látványt. 

Nosztalgikus emlékeibe merülve már megfordult volna, hogy parancsot adjon Ho Szának 
és Szamukának, de eszébe jutott, hogy mindketten évek óta halottak. Kicsit megborzongott a 
szélben. Olyan sok lett a halott azóta, hogy ő és a testvérei megbújtak egy parányi 
vízmosásban a tél küszöbén. Azokból a rémült, éhes gyerekekből egy új erő szabadult rá a 
világra. De ma már csak Kacsun, Temüge és maga Kaszar van életben. Nagy árat fizettek, 
noha tudta, hogy Dzsingisz nem bánta. 

- . A legjobbjaink - suttogta, Ögödej kitartóan közeledő csapatait nézve. Eleget látott. 
Visszazöttyent a nyeregbe, és élesen füttyentett. Két hírvivő vágtázott oda hozzá. Csupasz 
karjuk fekete volt a földtől, és csak selyem inget és nadrágot viseltek, hogy gyorsak és 
könnyűek legyenek. 

- . A minghaanok az egyestől a négyesig növeljék a nyomást a nyugati szárnyon! - 
vakkantotta az elsőnek. - Ne hagyják, hogy az ellenség elcsámborogjon a kán útjából! 

A hírvivő lenyargalt a csatatérre, fiatal arca égett az izgalomtól. A másik türelmesen 
várakozott, miközben Kaszar úgy leste az emberi örvényt, ahogy egy öreg sólyom a 
gabonatáblát. Nyulak inaltak feléje valamilyen üregből, amíg jókedvű harcosai le nem nyilazták 
őket, aztán leugrottak a lovukról, hogy összeszedjék a zsákmányt. Ez is bizonyítja, hogy a terep 
egyenetlen, és tele van akadályokkal. A támadás még veszélyesebb lenne, mert a ló eltörheti a 
lábát egy lyukban, és a becsapódás megölheti a lovast. 

Kaszar megrándult ettől a gondolattól. Nem könnyen szerzik meg a győzelmet, legalábbis 
ezen a napon. A csin hadsereg legalább hatszor nagyobb. Még ha Ögödej és Toluj 


megérkezik, akkor is kétszeres lesz a számbeli fölény. Kaszar szurkálta és zaklatta Őket, míg 
délnek vonultak, de képtelen volt arra kényszeríteni a császárt, hogy megálljon és harcoljon. 
Maga Ögödej javasolta a hatalmas kört, hogy dél felől támadhasson. Három nap telt el kínzó 
lassúsággal, Kaszar már kezdte azt gondolni, hogy a császár biztonságosan átjut a határon, 
mire Ögödej visszaér. 

Kezdte azt kívánni, bár Dzsingisz jönne dél felől. Majd megszakadt a szíve, amikor 
elképzelte. Megrázta a fejét, hogy kiverje belőle egy öregember álmait. Dolga van. 

- . Parancs Juszepnek! - mondta a hírvivőnek. - Szorítsák a keleti szárnyat, kényszerítsék 
olyan ék alakba, amely a kán felé mutat. Használják el az összes nyílvesszőt, ha kell. Az ötös- 
nyolcas minghaan az övé. Nekem marad kétezer tartalékban. Ismételd el a parancsokat. - 
Türelmetlenül megvárta, hogy a hírvivő felmondja, amit hallott, aztán intett neki, és a harcos 
elvágtatott. 

Végignézett a pusztán, és arra gondolt, hogy megnőtt a csin császár. Már nem a rátarti 
kisfiú, hanem felnőtt férfi, és megfosztották attól, ami születése jogán járt neki. Azokat a 
földeken, amelyeket ismer, mongol hercegek kormányoznak. Apja hatalmas seregeit 
szétzúzták. Ennyi maradt neki. Talán ezért harcolnak ilyen keményen, gondolta Kaszar. Ők 
voltak császáruk utolsó reménye, és ezt tudják is. A Szung birodalom határa kínzóan közel 
van, és még mindig erősek, még mindig sokan vannak, mint egy tarka darázsraj. 

Kaszar visszalovagolt a tartalékához, akik kényelmesen elterpeszkedtek a lovukon, és a 
kápára könyökölve bámulták az ellenséget. Kihúzták magukat, amikor Kaszar odaért, tudták, 
hogy a tábornok figyelmét egyetlen apró részlet sem kerüli el. 

A csinek ismét dárdákat és lándzsákat meresztő csatasorba álltak, hogy védekezzenek az 
új fenyegetés ellen. Kezdtek távolodni a déli úttól, úgy, ahogy Kaszar számított rá. Nem bánta, 
hogy Ögödej még nincs itt. A csin császár el akarja érni a Szung birodalmat. Ha 
megszoríthatnák a határon, anélkül, hogy átlépné, végül elfáradna a serege és a mongol 
tümenek tollanként kopaszthatnák meg a szárnyait. A napnyugta még messze van, és a 
császár gyalogosai hamarabb fáradnak el, mint a mongol lovasok, Kaszar első célpontja a csin 
lovasság volt, amelyet napokig tartó, véres nyílförgeteggel szakítottak el azoktól, akiket 
védeniük kellett volna. A túlélők valahol a sereg közepén voltak, megalázva és megtörten. 

Mihelyt Ögödej eléri a csin sereget, azok csapdába esnek két ellenség között. Kaszar 
dúdolgatott, élvezte a kilátást. Semmi sem lohasztja úgy a harci kedvet, mintha attól kell tartani, 
hogy hátba támadnak. 

Első négyezer harcosa a páncélban bízva, a nyeregben le-lebukva lassan lovagolt a 
nyílfellegben. Néhányan lezuhantak, de a többiek egyre közelebb férkőztek az ellenséghez. 
Kis fák csapkodták őket, és Kaszar látta, hogy a lovak megbotlanak. Egyikük térdre esett, 
ahogy a föld beomlott a lába alatt, de a lovas fölugratta az üregből, és ment tovább. A jelenetet 
figyelő Kaszar olyan erővel markolta a szárat, hogy ujjpercei elfehéredtek. 

Ötven lépésnél a levegő sűrű volt a számszeríjakból süvítő vesszőktől. A legközelebbi 
csin sorokból lándzsákat hajigáltak, noha a legtöbb dobás rövidre sikerült, és a fűbe csapódott. 
A mongol sorok nem voltak egyenesek a rossz terepen, mégis egyszerre feszítették meg az 
íjukat. A császár katonái visszahőköltek, akárhogy üvöltöztek a tisztjeik. Túl sokszor néztek 
szembe hasonló viharral ahhoz, hogy ne essenek kétségbe. A gyorsan apadó távolságból a 
mongol íjak szinte bármit átüthettek. A mongolok. váll-izmai vonaglottak, csontból faragott 
íjgyűrűvel tartották a húrt. Egyetlen más íjnak sem volt ekkora ereje, de ember se volt, aki 
használni tudja őket. 

Az elengedett húrok akkorát csattantak, hogy Kaszar is hallotta. A nyílzápor hosszú 
darabon lekaszálta az ellenséges vonalat, a lándzsák és a számszeríjak az égnek meredtek. 
Kaszar erélyesen bólintott. Sem ő, sem Dzsebe nem nyert aranyat az ünnepségen. Az a 


dicsőség Szübötej íjászainak jutott. Ám ő ettől függetlenül értett ehhez a munkához. 

Nyílvesszőkkel teletűzdelt emberek zuhantak a földre, a szellő elhozta sikolyaikat az 
üldögélő Kaszarhoz. A tábornok elvigyorodott. Felhasították a hadsereg bőrét! Szerette volna 
kiadni a parancsot, hogy essenek nekik fejszével és lándzsával. Látott már seregeket, 
amelyeket így szabdaltak szét, minden erejük, dobjuk, tarka zászlójuk ellenére. 

A mongol fegyelmet világszerte vívott csaták acélozták. Kaszar emberei nyilat nyíl után 
lőttek ki a menekülőkre, vagy az egységüktől elszakadt, pajzsok mögé rejtőző katonákra. A 
szárnyakon karddal estek egymásnak, mindkét oldalon hullottak az emberek, amíg a minghaan 
tisztek mély hangot fújva vissza nem hívták ujjongó harcosaikat. 

Rekedt éljenzés harsant hátulról, az egyelőre érintetlen csin sorokból, ám ekkor Kaszar 
harcosai megfordultak a nyeregben, és még egy utolsó nyílfelleget lőttek ki, pontosan abban a 
pillanatban, amikor az ellenség már fölegyenesedett. Az éljenzés elfúlt, a minghaanok 
kurjongatva terelték más pozícióba katonáikat egy újabb támadáshoz. A lelassult csin 
hadsereg vonagló, jajveszékelő halmokban hagyta hátra a sebesültjeit. 

- . Ittjönnek - mormolta Kaszar. - A kán megérkezik a csatatérre. 

A göröngyös terepen ügető sokaság élén a kán zászlóvivői haladtak. A csin sorok 
összébb húzódtak, hogy szembeszálljanak velük, lejjebb eresztették a pajzsokat és a 
lándzsákat, hogy kibelezhessék a támadó lovakat. Amikor kétszáz lépésre csökkent a távolság, 
megindultak a mongol nyilak fekete hullámai. Az íjhúrok ezreinek csattanása olyan hangot 
adott, mintha óriási máglya ropogna. Ezt a hangot Kaszar ugyanolyan jól ismerte, mint a 
többiek. Hirtelen biztosra vette, hogy győzni fognak. A császár ma nem menekülhet el! 

Újabb csattanás hallatszott, sokkal hangosabb, mint az íjhúroké, amit Kaszar még 
gyerekkorában megszokott. Úgy dübörgött, mintha maga az ég zengene, és a nyomában szél 
támadt, amely végigsöpört a mongolokon. Kaszar egy magasba szálló füstfelhőt látott, amely 
mindent elsötétített ott, ahol a csin erők és Ögödej katonái összecsaptak. 

- Mi volt ez? - kérdezte. 

- . Gyújtópor, nagyuram - felelte azonnal az egyik harcos. -Tűzfazekaik vannak. 

- . A csatatéren? - hördült föl Kaszar. Hangosan káromkodott. Látott már ilyet a 
városfalakon, ismerte a hatásukat. A fekete porral töltött vasfazekak tüzes fémszilánkokkal 
hasogathatják fel harcosainak tömött sorait. Nagyon messzire kellett hajítani őket, nehogy a 
védők sebesüljenek meg tőlük. Kaszar nem tudta elképzelni, hogyan használhatják a csinek 
ezeket úgy, hogy ne öljék meg a sajátjaikat. 

Mielőtt összeszedhette volna a döbbent gondolatait, újabb hatalmas dörrenés hallatszott. 
A távolság letompította a hangot, de Kaszar látta, hogy emberek és lovak repülnek hátra a 
robbanástól, és összeroncsolva zuhannak a fűre. Aztán megérkezett az átható, keserű szag. 
Néhányan köhögtek a füstös szellőtől. A csinek hangosabban éljeneztek, Kaszar arca eltorzult. 

Minden ösztöne arra biztatta, hogy vágtában induljon meg az ellenség felé, mielőtt az 
kihasználhatná a csekély előnyt. Ögödej előrenyomulása lelassult, csak a szárnyakon ért 
össze a két hadsereg. Messziről olyanok voltak, mintha rovarok birkóznának. Kaszar 
nyugalmat parancsolt magára. Ez nem törzsi rajtaütés. A csinek sokan vannak, van bennük 
annyi bátorság, hogy akár az embereik felét is feláldozzák, csak kibelezhessék a mongolok 
kánját. Ég Atya tudja, hogy a csin császár erre vágyik. Kaszar érezte, hogy emberei őt nézik, 
várják az utasítást. Összeszorította a száját, a fogait csikorgatta. 

- Állj! Várj! - parancsolta a csatát figyelve. Az ő kétezer embere eldöntheti a csata 
kimenetelét, de el is veszhet a tömegben. Ó dönt, ő választ. 

Ögödej még sosem hallott ehhez fogható égzengést. Hátul, a sorok mögött lovagolt, 
amikor a seregek összecsaptak. Felüvöltött, mihelyt szállni kezdtek a nyílfelhők, egyszerre sok- 
sok ezer vessző, mielőtt harcosai kardot rántva támadásba lendültek. Körülötte meglódultak az 


emberek, alig várva, hogy bizonyíthassák bátorságukat, és elnyerhessék a kán helyeslését. 
Ritka alkalom volt ez, hogy ott lehettek annak a szeme előtt, aki a nemzeten uralkodik, senki 
sem akarta elmulasztani. EI voltak szánva rá, hogy úgy harcoljanak, mint a megveszekedettek, 
nem mutatva sem fájdalmat, sem gyöngeséget. 

Ám alighogy előre rontottak, egy mennydörgő robbanás visszavetette őket, és Ögödej füle 
csengeni kezdett. Rögök hullottak rá, miközben kábultan igyekezett felfogni, hogy mi történt. 
Látott egy nyeregből kivetett harcost, aki bávatagon állt, és folyt az arcán a vér. Egy kisebb 
csoport elpusztult, sokan mások a földön fetrengtek, és a húsukból kiálló fémszilánkokhoz 
kapkodtak. A robbanás megsüketítette és elbutította azokat, akik a legközelebb voltak hozzá. 
Ahogy a sorok folytatták a támadást, Ögödej látott egy ló nélkül maradt embert, aki egy lovas 
útjába került, és az legázolta. 

A fejét rázta, hogy megszabaduljon a semmiben sivító szél zajától. Szíve a fülében 
dübörgött, a fejére mintha széles abroncsot vertek volna. Egyszer látott egy embert, akit 
megkínoznak. Egy röpke pillanatra látta a fejre csavart szíjakat, amelyeket egy ággal húztak 
egyre szorosabbra. Egyszerű eszköz volt, de iszonyú kínokat okozott, ahogy a koponya 
csontjai elmozdultak és végül összeroppantak. Ögödej éppen így érezte magát, mintha a 
pántot lassan megszorítanák a fején. 

A következő mennydörgő robbanás mintha megemelte volna a földet a lábuk alatt. A lovak 
nyihogtak, hátráltak, szemük vadul villogott, a harcosok kíméletlenül próbálták megfékezni 
őket. Ögödej látta, hogy fekete szemcsék röppennek a magasba a csin erők fölött. Nem tudta, 
mik lehetnek, vagy hogyan védekezzék ellenük. Részegségén is átizzott a döbbenet, amikor 
rájött, hogy meg is halhat ebben a köves pusztaságban. Nem számít a bátorság, sem a kitartás, 
pusztán a szerencse. Ismét megrázta a fejét, hogy kitisztuljon, és a szeme ragyogott. A teste 
gyenge, a szíve beteg, de neki szerencséje van! Újabb robbanás korbácsolta végig a 
csatamezőt. Még kettő követte. A kán emberei meginogtak, a döbbenet megbénította őket. 
Jobbra Toluj tümenje tovább nyomult előre, de őket is megrázták a hatalmas robbanások, 
amelyek mindkét oldalon egyformán ölték az embereket. 

Ögödej egyetlen gyors mozdulattal kirántotta apja kardját, a magasba emelte, és kihívóan 
elbődült. Emberei látták rettenthetetlenségét, amely lángra gyújtotta a vérüket. Mentek utána, 
amikor Ögödej megsarkantyúzta a lovát, rávigyorogtak az eszeveszett kánra, és támadásba 
lendültek. Valamennyien fiatalok voltak. Együtt lovagoltak Dzsingisz legszeretettebb fiával, akit 
az Ég Atya jelölt ki, hogy a nemzet kánja legyen. Az életük nem ér annyit, mint az övé; 
ugyanolyan hanyagul dobták el, akár egy szakadt kantárt. 

Egyre szaporodtak a robbanások, egyre több sercegő fekete golyó repült a levegőbe, 
hogy a mongolok lábánál érjen földet. Ögödej, miközben vágtatott a paták égzengésében, látta, 
hogy az egyik ló nélkül maradt harcosa fölvesz egyet. A kán ráordított, de az ember már 
szétrobbant véres péppé. A levegő hirtelen megtelt zümmögő legyekkel. Körös-körül lovak és 
emberek sikoltottak, amikor beléjük hasítottak a fémszilánkok. 

Ögödej katonái belevetették magukat a közelharcba, hogy védjék a középen haladó kánt. 
A lovakat megállították a leeresztett lándzsák, ám egyre több mongol maradt ló nélkül, és ők 
késekkel és kardokkal gyilkolták le a lándzsásokat, utat hasítva a mögöttük nyomakodó és 
izzadó lovaknak. Egy újabb fekete golyó majdnem Ögödej előtt ért földet, ám az egyik harcosa 
rávetette magát. A robbanás épp csak pukkant, ám a férfi hátán kis, vörös kráter nyílt, és egy 
csontdarab röppent ki belőle csaknem embermagasságnyira. Az Ögödejt körülvevő harcosok 
visszahőköltek, de azonnal kihúzták magukat, mert szégyellték, hogy a kán esetleg megláthatta 
félelmüket. 

Ögödej rájött, hogy mégis kapott valamiféle megoldást a fegyverek ellen. Fölemelte a 
hangját, hogy messzire hallatsszák: 


- . Kánotokért vessétek rá magatokat, ahogy földet ér! - ordította. 

A parancs végigfutott a sorokon, amikor a lövedékek következő hulláma a magasba 
repült. Hat vasgolyó szállt feléjük, mindegyiken rövid gyújtózsinór izzott. Ögödej büszkén 
figyelte, ahogy a harcosok egymással küzdenek, hogy elérjék őket, és elsöpörhessék a társaik 
életét fenyegető veszélyt. Az ellenség felé fordult, és látta a félelmet a csinek arcán. Az övé a 
bosszúálló dühtől égett. 

- íjakat! - bömbölte. - Nyissatok ösvényt, aztán elő a lándzsákkal. Lándzsákat ide! 

Könnyek szöktek a szemébe, de nem azokat siratta, akik az életüket áldozták a többiekért. 
Neki öröm volt minden pillanat, amikor élhetett, lélegezhetett. Az égő por furcsa bűzétől sűrű 
levegő hideg és keserű volt a torkában. Mélyen beszívta, és egy időre meglazult az arcát és a 
fejét szorító abroncs, amikor az emberei rést ütöttek a csinek sorain. 

Kaszar öklével verte a páncélját öntudatlan helyesléssel, amikor meglátta Ögödej 
hadmozdulatait. A két mongol tümen, amelyeket visszavetettek a robbanások, ösztönszerűen 
eltávolodott a hangok és a villanások forrásától. Kaszar látta, hogy a kán emberei a félelmüket 
legyőzve rést törnek a csin sorokban. A robbanások hangja hirtelen eltompult, és ha 
felerősödtek is, már nem lehetett látni a magasba repülő kövek és göröngyök legyezőjét. 
Mintha a mongol hadsereg lenyelte volna a lövedékeket. Elvigyorodott erre a gondolatra. 

- . Azt hiszem, a kán megeszi azokat a vasgolyókat - mondta embereinek. - Nézzétek, még 
mindig éhes! Még többet akar, hogy megtölthesse a gyomrát! - Nem árulta el, hogy megrémíti 
Ögödej vakmerő támadása. Ha ma meghal, akkor Csagatáj uralkodik majd a nemzeten, és 
hiába harcoltak. 

Tekintete végigfutott a csatatéren, miközben a távolságot megtartva dél felé ügetett. A csin 
császár legalább ebben az egyben nem változtatott az elhatározásán. Katonái olyan gyorsan 
haladtak, ahogy bírtak, hullákon gázolva menetelés közben. Egy ilyen hadsereget nem könnyű 
megállítani feleannyi emberrel. Ez taktikai probléma. Kaszar törte a fejét. Ha széjjelebb húzza 
vonalait, akkor elvékonyodnak, és a csinek egy lándzsarohammal áttörnek. Ha nem húzza 
széjjel őket, oldalba kaphatják a császárt, miközben az megküzd minden egyes lépésért a 
határ felé. Kín-szenvedés lehet neki, gondolta Kaszar, hogy ilyen közel van, mégis ellenség 
nyüzsög körülötte. 

Minghaanjai ráérősen öldökölték az ellenséges hátvédet. Holtak jelezték a nyomukat a 
szúrós fűben. A csinek mégsem fordultak meg, minden áron el akarták érni a határt. Miközben 
mögöttük ügetett dél felé, Kaszar meglátott egy katonát, aki fennakadt egy alacsony 
tüskebokron. Arca eltorzult, világtalan szeme tágra meredt a kínszenvedéstől. Kaszar kardot 
rántott, és a hegyével átvágta a férfi torkát. Nem irgalomból. Aznap még nem ölt, és nem akart 
kimaradni a küzdelemből. 

A tett rést ütött az önfegyelmén. Ráordított kétezer emberére: 

- Utánam! Nincs itt semmi dolgunk, és a kán a csatamezőn van. 

Vágtában százlépésnyire megközelítette az ellenséget, keresve a legjobb helyet és 
alkalmat a csapáshoz. Annyira kihúzta magát a nyeregben, amennyire bírta, és a messzeségbe 
bámult, hátha megpillantja a császár zászlótartóit. Kétségtelenül ott lehetnek valahol az 
összetömörült sorok közepén, az emberek, a lovak és fém kerítése mögött, amelyek egyetlen 
kétségbeesett uralkodót próbálnak eljuttatni a biztonságba. Kaszar egy ronggyal megtisztította 
a kardját, mielőtt a hüvelyébe dugta. Emberei kiszemelték célpontjaikat, és irgalmatlan 
pontossággal lőtték a csin katonákat. Kaszarnak nehéz volt fegyelmeznie magát, önuralma már 
csak hajszálakon függött. 

Ögödejt a roham átvitte a lándzsások első vonalán. A csin ezredek fegyelmezettek voltak, 
de aznap nem lehetett győzni pusztán fegyelemmel. Bár nem törtek meg, levágták őket a 
portyázó lovasok. Soraik szétváltak, behorpadtak, vagy magányosan küzdő csoportokra estek 


szét, amelyeket teletűzdeltek a nyílvesszők. 

Kürt harsant a csin sorokban, tízezer kard röppent ki a hüvelyéből, a katonák kihívó 
ordítással indultak rohamra. Belerohantak a közelről kilőtt nyilak sűrűjébe. Az első sorokat 
fellökték és letiporták. Egy tömbben rontottak előre, de aztán minden sor szétesett magányos 
kettes, hármas, vagy tízes csoportokra, amelyeknek a lovasok kardjaival kellett 
szembenézniük. A hátsó sorok elbizonytalanodtak a mészárlás látványától. A mongolok 
összefüggő vonalban zúdultak előre. Alig néhány szívverésnyi idő alatt teljes vágtába 
gyorsultak, aztán lecsaptak, hatékonyan, feltartóztathatatlanul. A széthulló csin sorokat 
visszanyomták. 

Toluj látta, hogy testvére mélyen behatolt az ellenséges alakulatba. Ögödej ék alakba 
rendeződött harcosai úgy öldököltek, mint akik azt hiszik, hogy átvághatnak a másik oldalra. 
Toluj el volt ragadtatva Ögödejtől. Sose hitte, hogy egyszer őrjöngeni látja egy csatamezőn. 
Bátyját nem lehetett feltartóztatni, harcosainak ugyancsak igyekezniük kellett, hogy ne 
maradjanak le a kántól. Ögödej úgy lovagolt, mintha halhatatlan lenne, és semmi sem férhetne 
hozzá, noha a levegő sűrű volt a haláltól és a füsttől. 

Toluj még sosem látott füstöt csatatéren. Ez új dolog volt, és az embereinek nem tetszett, 
hogy feléjük gomolyog. Toluj kezdte megszokni a különös szagot, de a mennydörgésszerű 
robbanások és puffanások megijesztették, soha életében nem találkozott effélével. Nem 
fordulhatott vissza, addig nem, amíg Ögödej tovább fúrja magát a tömegben. Valamennyiüket 
kikezdte a düh és a csalódás, amiért nem képesek megakadályozni a csinek menekülését dél 
felé. A mongolok előnyét, ami a sebességből és a pontosságból fakadt, feláldozták a 
bosszúálló düh kedvéért. 

Toluj utasította minghaan tisztjeit, hogy védjék a kánt, gyorsan erősítsék meg a 
szárnyakat, és szélesítsék az éket, amelyet Ögödej belenyomott a csin hadseregbe. Eltöltötte a 
büszkeség, amikor fia, Möngke továbbította a parancsot az ezredének, és ők habozás nélkül 
követték. Ritkán fordult elő, hogy Dzsingisz a fiaival együtt lovagolt háborúba. Toluj féltette 
Möngkét, mégis büszkén vigyorgott boldogságában, hogy ilyen erős fia van. Sorhatani büszke 
lesz rá, ha elmeséli neki. 

A gomolygó füst ismét felszállt. Toluj várta a következő mennydörgést. Közelebb jutott az 
ellenséghez, emberei körül csin katonák kavarogtak, és a haduk törtetett tovább dél felé, egyre 
csak dél felé. Toluj káromkodott, amikor egy csin katona majdnem a lovának a feje alatt ment 
át, annyira igyekezett tartani az alakzatot. Toluj egy döféssel leszúrta, arra a pontra célozva, 
ahol a nyakat nem védte a páncél. 

Felnézett, és azt látta, hogy csinek százai közelednek gyorsan feléjük. Olyan páncélt 
viseltek, mint a közönséges katonák, de mindegyik fekete vascsövet vitt. Toluj látta, hogy alig 
bírják a súlyát, mégis valami sajátos önbizalommal jöttek. Tisztjeik parancsokat vakkantottak: 
Tölts!, aztán Cél! Toluj ösztönszerűen tudta, hogy nem szabad időt adni nekik. 

Ő is elordította parancsait. Máris berekedt. Ezer ember megfordult, hogy támadjon, Ögödej 
éke nélkülük nyomult tovább. Habozás nélkül követték tábornokukat, kardjukat suhogtatták, és 
lenyilaztak mindenkit, aki az útjukba került. 

A csin katonákat levágták, miközben a gyújtózsinórokkal és a vascsövekkel bajlódtak. 
Sokakat a lovak tapostak halálra, mások akkor haltak meg, amikor hozzányomták a sercegő 
kanócot a csőhöz. Sok cső a földre esett. A mongol harcosok vagy félrerántották a lovaikat, 
vagy szorosan behunyták a szemüket, és a csövekre vetették magukat. 

De nem érték el valamennyit. Halk ropogás hallatszott a sorok között. Toluj mellett egy 
ember úgy repült ki a nyeregből, hogy kiáltani sem volt ideje. Egy másik ló térdre rogyott, a 
szügyéből ömlött a vér. A hang rémítő volt, aztán jött a füst óriási, szürke hulláma, és elvakította 
őket. Toluj vagdalkozott, amíg el nem tört a kardja, és ő hitetlenkedve meredt a markolatra. 


Valami nekicsapódott, nem tudta, ellenség volt-e, vagy a saját embere. Erezte, hogy lova 
kileheli a páráját, de sikerült arrébb tántorognia, mielőtt az állat rázuhant volna. Hosszú kést 
húzott elő a csizmájából, és magasra emelte, miközben sántikált a füstölgő földön. Megint 
felhangzott a furcsa ropogás: a csövek kilőtték tartalmukat, a vasat és a követ, vagy pedig 
hasztalanul pörögtek a földön, mert a kezelőik meghaltak. 

Toluj nem tudta, mennyi ideig küzdöttek. A vastag füstben majdnem elhatalmasodott rajta 
a félelem. Számolással nyugtatta meg magát, kényszerítette elméjét, hogy a zajban és a 
zűrzavarban is dolgozzon. A csin hadsereg napnyugtára elérheti a határt. Már csak néhány 
mérföld volt hátra déli irányban, de a harcosok megszenvedtek minden lépésért. Mihelyt a füst 
feltisztult, Toluj egy pillantást vetett a napra, és látta, hogy amíg ő a sötétben botorkált, az 
égitest annyira megközelítette a látóhatárt, mintha meglökték volna. Alig hitt a szemének. 
sikerült megragadnia egy gazdátlan ló gyeplőjét, és el sem engedte, miközben a földön 
keresett egy jó kardot. A fű síkos és véres volt a talpa alatt. A gyomra felfordult a bélsár és a 
halál bűzétől, amelybe a kiégett fekete lőpor szaga keveredett. Ocsmány elegy volt, soha többé 
nem akart ilyet érezni. 

Hszüan, a Menny Fia sértetlenül lovagolt a vérfürdő közepette, noha érezte a gyújtópor 
bűzét az esti levegőben. Körülötte vijjogó mongol tümenek tépték-szaggatták foggal és vassal 
az ő nemes harcosait. A fagyos arcú Hszüan dél felé pillantott a fejek fölött. Látta a határt, de 
nem gondolta, hogy a mongolok megállnának az egyszerű kőtemplomnál, amely a két nemzet 
határát jelezte. Valamilyen szerencse folytán a csin hadsereg visszajutott a főútra. A távolban 
úgy fehérlett a kőépület, mint a béke oázisa, ahova az acsarkodó seregek törekedtek. 

Hszüan verejtékezett páncéljában, és restelkedett, ha arra gondolt, hogy talán egyedül fog 
menekülni azon az úton. Pazar herélten ült, de nem volt bolond. Koldusként nem léphet be a 
Szung birodalomba. Hadserege nemcsak a testi épségét védi, de a csin királyság maradék 
kincsét is, ezernyi zsákban és csomagban. Feleségei és gyermekei is ott voltak, a vas és a 
hűséges emberek fala mögé rejtve. Nem hagyhatja itt őket a mongol kán kényére-kedvére. 

Ha gazdagon érkezik, unokatestvére örömmel fogadja. Egy hadsereggel elnyerné a 
szung császár tiszteletét. Kaphat egy helyet a nemesek asztalánál, amikor majd megszervezik 
a hadjáratot ősei földjének visszafoglalására. 

Arca megrándult. Nem nagyon szeretik őt a szung udvarban. Li-cung császár az apja 
nemzedékéhez tartozik, aki a magáénak tekinti Csint, és a történelem tévedésével 
magyarázza, hogy még nem az övé. Van rá esély, hogy Hszüan csapdába dugja a kezét, 
amikor a Szungok hatalmába adja magát, de nincs választása. A mongol kecskepásztorok úgy 
járkálnak az országában, mintha az övék lenne, belenéznek minden raktárba, felbecsülik 
minden falucska vagyonát, hogy kivethessék az adót, amelynek elköltéséhez nem értenek. Már 
ettől elsüllyedhetett volna szégyenében, de Hszüan sosem ismerte a békét. Hozzászokott a 
megaláztatásokhoz: országát darabonként falta föl egy sáskaraj, és látta, hogyan égetik föl 
apjának fővárosát. Szung unokatestvére bizonyosan nem becsül alá a fenyegetést. Már 
korábban is voltak hódítók, törzsfőnökök, akik hadsereget szerveztek, aztán meghaltak. 
Birodalmaik mindig szétestek, az alsóbbrendű emberek pimaszsága és gyengesége buktatta 
meg őket. Li-cung császár hajlamos lesz levegőnek nézni őket, inkább kivárja azt a szükséges 
egy-két századot. Kitörölte szeméből a verejtéket, és hunyorgott, mert csípte a só. Az idő a 
világ sok sebét begyógyítja, de nem fog ezeken az átkozott törzsi harcosokon. Hatalma 
teljében veszítették el a nagy hódítójukat, erre úgy folytatják a művét, mintha egy ember nem 
számítana. Hszüan nem tudta, hogy azért-e, mert civilizáltabbak lettek, vagy megmaradtak 
farkas falkának, amelynek új vezére lett. 

Örömében ökölbe szorította a kezét, amikor meghallotta tüzérségének robaját. Nagyon 
kevés volt belőlük, de azért csodálatos, félelmes fegyverek voltak. Ezt is elviszi a szung 


uralkodónak: az ellenség életfontosságú ismeretét, és megsemmisítésének módjait. A farkas 
megfut az égő ággal hadonászó ember elől. Hszüan tudta, hogy ő lehet ez a fegyver, csak időt 
és helyet kapjon a tervezéshez! 

Tisztjeinek ordítása rezzentette föl a révedezésből. Dél felé mutattak, ő pedig elárnyékolta 
a szemét a lenyugvó nap elől, hogy messzebbre láthasson. 

Egy hadsereg közeledett a határ felé, amely alig kétmérföldnyi-re volt. Látta a hatalmas, 
gyorsan mozgó négyszögeket, ahogy lezúdulnak a dombokról. Akár a darazsak, úgy 
válaszoltak a Szung birodalom ezredei a fenyegetésre, gondolta Hszüan. Bár lehet, hogy egy 
kán pimaszságára, aki bemerészkedett a földjükre. Hszüan feszülten bámulta Őket, és rájött, 
hogy ez nem holmi kisebb egység, valamelyik tartományi kormányzó vezetésével. Maga a 
császár sosem hagyná el fővárosát, nem szennyezné be magát hadviseléssel. Bizonyára a fiai 
jönnek, talán maga a trónörökös. Senki más nem parancsol ennyi embernek. A négyszögek 
úgy borították el a földet, mint a ruha mintázata, és mindegyikben legalább ötezer friss, jól 
kiképzett és fölfegyverzett ember van. Hszüan próbálta megszámolni őket, de lehetetlen volt a 
por és a távolság miatt. A körülötte levők máris ujjongtak, ő azonban összehúzott szemmel 
gondolkodott, körülnézett, figyelte a mongol erőket, amelyek még mindig a sarkukban 
csaholtak. 

Ha unokatestvére lezárja a határt, azt nem éli túl. Hszüan ingerülten vakargatott egy 
verejtékcsíkot az arcán, körmei vörös nyomot hagytak a bőrén. Csak nem állnak meg ott, hogy 
végignézzék, amint őt meggyilkolják?- Nem tudta. Nem tudhatta. 

Mély lélegzetet vett, szólította tábornokait, és parancsokat kezdett osztogatni. A 
parancsokat továbbították, a szárnyakat megerősítették súlyos pajzsokat cipelő emberekkel. Az 
ő védelmük feltartóztathatja a mongolokat addig, amíg elérik a határt. Ez volt a terve a legvégső 
esetre, a túlélés érdekében, ám most talán arra is jó lesz, hogy minél több katonát tartson 
életben. Napok óta harcolt defenzívában. Ha a határ le lesz zárva, akkor kénytelenek 
megfordulni, és lecsapni a kánra. Még mindig sokan vannak, és az emberei alig várják, hogy 
viszonozzák a csapásokat. 

Mámorító gondolat volt. Nem kellene támadni akkor is, amikor a határőr sereg megnyílik, 
hogy átengedje őket?- Hszüan csak át akart jutni annyi emberrel, hogy számításba vegyék a 
hangját az elkövetkező haditanácsban. A mongol kánnak úgyis kisebb a serege. A mocskos 
mongol pásztorok megdöbbenhetnek és megrémülhetnek ilyen sok érintetlen ezred láttán. 

A szung csapatok elérték a határt és tökéletes vonalban megálltak. Szung zászlók 
lobogtak a színes páncélok fölött. Míg Hszüan bámulta őket, füstfelhő pöffent a sorban, 
dörrenés hallatszott, és egy kőgolyó repült el a fu fölött. Senkit sem talált el, de az üzenet nem 
is neki szólt. A szung herceg ágyúkat hozott, keréken guruló, hatalmas fémcsöveket, amelyek 
egyetlen lövéssel eltörölhetnek egy lovas csatasort. Törje csak a fejét a kán ezen az apró 
részleten. Hszüan hadserege tovább menetelt. A császár szíve madárként verdesett, ahogy 
közeledtek a sötét vonalakhoz. 


Tizenegyedik fejezet 


Kaszar alig hitte el, hogy ekkora had szállhassa meg a Szung birodalom határát. A déli 
nemzet még nem vívta meg a maga csatáját a Borzpofa hágónál, mint az északiak. Császáruk 
nem küldött sereget, nem kellett látnia, ahogy legyőzik, szétverik, megfutamítják. Katonái 
sosem menekültek a mongol lovasok elől. Kaszar gyűlölte a ragyogásukat, és megint azt 
kívánta, bár itt lenne Dzsingisz, hogy lássa, amint a testvére haragra lobban a látványtól. 

A szung vonalak több mérföld hosszúak voltak, csin rokonaik menetelő négyzetei 
eltörpültek mellettük. Kaszar látta, hogy a határnál lelassulnak. Tudja-e a csin császár, hogy 
engedik menekülni, vagy vissza keli fordulnia? A gondolat némi reményt adott neki. Ez volt 
egyetlen vigasza, mely némiképp ellensúlyozta dühét és fölháborodását. Megnyerte a csatát! A 
csin ezredek napokon át harcoltak, hogy távol tartsák maguktól, de egyetlen ellentámadást sem 
kezdeményeztek. Csak akkor támadtak, ha Kaszar harcosai áttörték soraikat. Tümenje a 
vérével áztatta a földet, elszenvedte a robbanásokat és a tüzes fémszilánkok viharát. Emberei 
megégtek, csontjuk törött, összevagdosták, megnyomorították őket. Megérdemelték a 
győzelmet, és most ellopják tőlük! 

Kétezer fős tartaléka még friss volt. Kaszar zászlójelzéssel parancsot adott, hogy a 
tevések csatlakozzanak hozzá. Fiúk ültek az állatokon, amelyeknek két oldalára dobokat 
szíjjaztak. A sorok mentén felmorajlott a mennydörgés, a fiúk felváltva verték a jobb és bal 
kezükkel a dobokat. A páncélos lovak vágtába ugrottak a jelzésre, a harcosok, erejüket és 
gyakorlottságukat fitogtatva lassan leengedték a hanyagul egyensúlyozott, nehéz lándzsákat, 
és a dobokkal egy ütemre ordítottak, hogy megrémítsék ellenségeiket. 

Kaszar kétezer embere a megviselt csinektől alig húszlépésnyi-re gyorsított teljes 
sebességre. A tábornok láthatta, amint néhányan a földbe nyomják hosszú pajzsaikat, de az ő 
támadását csak egy összefüggő pajzsfal állíthatta volna meg. A jó tisztek lándzsásokat is 
állítottak volna a pajzsosok közé, hogy csakugyan áttörhetetlen legyen a sorompó. A császár 
katonáinak rettegve is menetelniük kellett. 

A mongol lovakat csak könnyű páncél védte, pofájukat és szügyüket vászon borította. 
Maguk a harcosok több rétegű pikkelypáncélt és sisakot viseltek, a lándzsa és kard mellett 
élelemmel tömött nyeregtáska is volt náluk. Úgy zúdultak a csinekre, mint a hegyomlás. 

Kaszar látta, ahogy a legközelebbi sorok összeomlanak a lándzsáktól és a patáktól. 
Voltak lovak, amelyek hőkölve, rémülten forgó szemmel nyerítettek, miközben lovasaik a zablát 
rángatva, dühös ordítással visszafordították őket az ellenség irányába, de mások megtorpanás 
nélkül átvágtak a csin vonalakon. Ha lándzsáik eltörtek a becsapódás erejétől, félredobták a 
törött nyeleket és karddal folytatták a harcot. Hála húszévnyi nyilazásban edzett izmaiknak, 
fáradhatatlanul és folyamatosan vágták az acsarkodó arcokat. 

Meleg, vörös cseppek fröccsentek Kaszarra. A lovát leszúrták, de sikerült leugrania róla. 
Idegen vért érzett az ajkán, undorodva kiköpött, és rá se nézett egyik harcosának kinyújtott 
karjára, aki fel akarta kapni a nyergébe. Annyira felbőszült a lehetőségtől, hogy a császár 
elmenekülhet, ami elhomályosította ítélőképességét. Gyalog indult az ellenséges katonák felé, 
kardját leengedve, amíg meg nem támadták. Törtetett előre az embereivel, és olyan gyilkos 
pontossággal riposztozott, hogy a csin harcosok inkább meghátráltak, hogy ne kelljen 
összecsapni vele. 

A császár katonái komoran, némán meredtek rá, miközben elmasíroztak előtte. Kaszar 
felmordult, amikor a kardja megakadt egy pajzsban. Otthagyta, visszakézből leütött egy 
katonát, mielőtt fölkapott egy másik kardot a földről. Csupán ekkor szállt föl egy harcos mögé, 
hogy lássa, mi történik. 

- Keríts nekem egy lovat! - ordította Kaszar a harcosa fülébe. 


A férfi megfordult és kivágtatott a karéjból, amelyet Kaszar vágott a kardjával. A vonal 
kiegyenesedett, a horpadt pajzsok ismét fölemelkedtek. 

Kaszar Ögödejt kereste. Kezdett lehiggadni, miközben felmérte a fenyegetést. Egy gyerek 
is láthatja, hogy, a helyzetük reménytelen. Ekkora hadsereggel szemben az összes tümen is 
kevés. Ha a szung ezredek támadásba lendülnek, a mongolok kénytelenek hátrálni. 
Megfutamítják őket a határon. Vagy méltósággal visszavonulnak, vagy úgy iszkolnak, mintha 
farkasok kergetnék őket. Annyira összeszorította a fogát, hogy fájt. Nincs választásuk. 

Hszüan merev háttal lovagolt a szung sor felé. Három tábornoka kísérte díszes 
páncélban, köpenyben. Valamennyien porosak és fáradtak voltak, de Hszüan úgy léptetett, 
mintha szó sem lehetne visszafordulásról. Tudta, hogy neki kell az élen haladnia. A szungok 
természetesen nem engedik meg, hogy a közkatonák belépjenek a birodalmukba. Csak 
Hszüan képes megváltoztatni ezt a törvényt, mert ő uralkodó császár. A Menny Fia. A címhez 
nem tartozott nép, a császárnak nem voltak városai, mégis rendíthetetlen méltósággal közelített 
a katonák első sorához. 

Nem mozdultak. Hszüan leporolta a kesztyűjét. Nem mutatta, hogy kínosan érzi magát, 
miközben átbámul a szungok feje fölött. Hallotta, hogy a mongolok tovább gyilkolják az 
embereit, de nem mozdult, nem vette tudomásul. Volt rá esély, hogy unokatestvére, Li-cung 
veszni hagyja a seregét, miközben ők csak várakoznak. Hszüan tajtékzott, de semmit nem 
tehetett. Segítségért könyörögve érkezett a Szung birodalomba. Ha a császár úgy határoz, 
hogy ilyen módon fosztja meg az erejétől, akkor sem tehet semmit. Olyan arcátlanul merész 
húzás volt, hogy szinte kedve lett volna megtapsolni. Beengedjük a rommá vert csin császárt, 
de előbb nézze végig, amint a hadserege pár fóré olvad. Térdre kényszerítjük, hogy úgy 
rimánkodjon a kegyeinkért. 

Hszüannak minden választása, terve, stratégiája egyetlen akcióra csökkent. Oda kell 
lovagolnia a sorokhoz. Ha utat adnak neki, biztonságban lesz azokkal együtt, akik 
megmaradtak a seregéből. Igyekezett nem gondolni arra, mi történik, ha viperafajzat szung 
unokatestvérei úgy döntöttek, hogy kiiktatják a képből. Kitelik tőlük, hogy ők manőverezték 
ebbe a helyzetbe, ahol csak várhat, várhat, várhat. Ülhet a lován előttük, amíg a mongolok 
lemészárolják az utolsó katonáját, aztán érte jönnek. Megvan rá az esély, hogy Li-cung még 
akkor sem hajlandó segíteni. 

Hszüan érzelemmentes arccal tanulmányozta a szung katonákat. A végzettel nem 
vitatkozhat. Valahol mélyen fehéren izzott benne a düh szikrája, de ebből semmi sem látszott. 
A tőle telhető legnagyobb közönnyel az egyik tábornokához fordult, és megérdeklődte, milyen 
ágyúkat használtak a szungok. 

A tábornok izzadt, de úgy válaszolt, mintha csapatszemlén lenne: 

- . Ez harctéri példány, császári felség, hasonló azokhoz, amelyeket a városfalakon 
használunk. Bronzot öntenek formába, aztán csiszolják és fényezik. Az égő fekete pornak 
olyan ereje van, hogy kilövi a golyót, amely nagy riadalmat kelt az ellenségben. 

Hszüan bólintott, mint akit roppantul érdekel a kérdés. Az ősök szellemére, meddig kell 
várnia ?- 

- . Egy ilyen hatalmas ágyú nagyon nehéz lehet - mondta mereven. - Bizonyára nem 
könnyű mozgatni hepehupás terepen. 

A tábornok bólintott, örült, hogy ura szóba állt vele, noha ugyanannyira tisztában volt vele, 
mi forog kockán. 

- . Fából ácsolt szekéren van, császári felség. Kerekeken mozog, de természetesen sok 
embernek és ökörnek kell a helyére vontatni. Még ennél is többen kellenek a kőgolyók, a 
gyújtóporos zsákok, a csőkefék és a gyújtózsinórok szállításához. Talán lesz alkalmad 
közelebbről is megszemlélni egyet, amint belépünk a Szung birodalom területére. 


Hszüan rosszallóan nézett a tábornokra, amiért ennyire nélkülözi a kifinomultságot. 

- . Talán, tábornok. Most beszélj nekem a szung ezredekről. Nem ismerem ezeket a 
zászlókat. 

A főtiszt sorolni kezdte a neveket, elmondta a hozzájuk fűződő történeteket. Ezen a téren 
szakértő volt, amit Hszüan is tudott róla. Félrehajtotta a fejét, hogy jobban hallja a dünnyögő 
hangot, de egész idő alatt a szung vonalakat figyelte. Egyszer csak egy gyönyörű csődörön ülő 
tiszt vágott át a határon. A Menny Fia odapillantott, és igyekezett nem mutatni, mekkorát 
dobbant a szíve. 

Nehéz volt kivárni, amíg a tábornok végez a nevek ismertetésével, de Hszüan 
kényszerítette magát, hogy türelmesen hallgassa. Várjon csak a szung tiszt. Értékes 
hadseregét felkoncolták, miközben a császár az unalmas részletekre bólogatott, de arca egy 
pillanatra sem veszítette el nyugodt, érdeklődő kifejezését. 

Végre a tábornok észbe kapott, és abbahagyta, Hszüan pedig köszönetét mondott neki, 
aztán úgy tett, mintha most vette volna észre a szung tisztet. A katona leszállt a lóról, amikor a 
tekintetük találkozott. Előre lépett, és leborult a porba, mielőtt megérintette homlokával a 
tábornok kengyelét. Rá se nézett Hszüanra, úgy mondta: 

- Üzenetet hoztam a Menny Fiának. 

-Add át nekem az üzenetet, katona. Majd én továbbítom neki - felelte a tábornok. 

A tiszt megint a földre borult, aztán fölemelkedett. 

- Ő császári felsége üdvözöl országában, Menny Fia. Élj ezer évig. 

Hszüan nem alacsonyodott le odáig, hogy szóba álljon egy közönséges katonával. Az 
üzenetet nemesi származású embernek kellett volna hoznia. Vajon mi az oka a körmönfont 
sértésnek? Alig figyelt oda, miközben a tábornoka végzett a formaságokkal, és nem nézett 
hátra, miközben elindította a lovát. A háta s a hónalja lucskos volt a páncél alatt a verejtéktől. 
Az alsóinge csurom víz lehet. 

A szung csapatok szétnyíltak, mikor elindult, a mozdulat fél mérföld hosszan hullámzott 
végig a sorokon. Ilyen módon az utolsó csin hadsereg elhaladhatott a sorok között, de közben 
a határt is őrizték a közös ellenségtől. Hszüan és tábornoka átlépték a láthatatlan vonalat, és 
senki sem láthatott érzelmeket az arcukon. A csin sorok követték őket, és úgy tűntek el a 
szungok között, ahogy a hólyag lappad le a bőrön. 

Ögödej dühös hitetlenséggel bámulta, ahogy nagy négyszögletű, barackrózsaszín 
selyemzászlók emelkednek ki a szungok tömegéből. Szélben hullámzó lobogók jelezték az 
íjászok, lándzsások, pikások ezredeit. A pihent lovasság látványa törte meg benne a harci 
tébolyt. Sok ezer lovas bámulta a feltépett síkságot, amelyen hullákból épültek utak. Vajon 
ellenállhatna a szung hadsereg egy váratlan rohamnak, miután a csin császár biztonságba 
jutottá Csak a lenyugvó nap állíthatja meg őket, talán még az sem. A mongol lovak napok óta 
nem pihentek, ugyanolyan fáradtak, mint a lovasaik, és noha most az egyszer a kán is a 
csatatéren tartózkodik, az ellenség többszörös létszámfölényben van, és nekik minden előnyük 
elveszett. Ögödej megrázta a fejét. Látta a füstgomolyagokat, amelyek nehéz ágyúkra utaltak. 
Ez legyen egy másik nap gondja, bár nem tudta elképzelni, miként alkalmazhatna ilyen 
fegyvereket a csatatéren. Túlságosan lassúk és súlyosak egy olyan hadsereghez, amelynek 
mindig a gyorsaság, és a manőverezés volt az erőssége. Látta, hogy a távolban egy kis csoport 
lovas halad át a szung sorok között. Legfeljebb tízezren követték őket, de a csin császár 
kicsúszott a hálóból. 

Hullámként zúdult Ögödejre a fáradtság, kioltotta a harc pezsdítő energiáját. Alig hitte el, 
hogy félelem nélkül csinálta végig. Szembenézett ellenségeivel, és nem esett baja. 
Egyetlenegy pillanatra büszkeség dagasztotta a mellét. 

Ám így is kudarcot vallott. Az abroncsot újra érezte a fején, szorítása erősödött. Gúnyt 


képzelt minden aggodalmas arcra. Szinte hallotta a harcosok pusmogását. Dzsingisz nem 
vallott volna kudarcot. Az apja valamiképpen diadalt facsart volna ki a katasztrófából. 

Új parancsokat osztogatott, visszavonta a három tüment a menekülő csin soroktól. Az 
emberek várták a parancsot, a ming-haanok gyorsan és könnyedén fejlődtek fel négyszögekké 
a szung határral szemben. 

A hirtelen csönd kényszerítő erővel hatott rá. Ögödej lassan végiglovagolt az emberei 
előtt. Arca kivörösödött és verejtékezett. Ha a szung tábornokok elég harciasak, még azt sem 
várják meg, hogy a csinek maradéka áthaladjon a határon. A fél szung hadsereg máris 
támadásba lendülhet. Ögödej nyelt egyet, mozgatta a nyelvét a szájában, amely annyira 
kiszáradt, hogy attól félt, megfullad. Intett egy hírnöknek, aki hozott neki egy vörösboros tömlőt. 
A kán megnedvesítette az ajkát, aztán nyeldekelni kezdett, vadul szívta a bőr csecset. A feje 
egyre jobban fájt, és rájött, hogy homályosan lát. Először arra gondolt, a verejték az oka, de 
akárhogy dörzsölte a szemét, nem javult a helyzet. 

A mongol tümenek felsorakoztak. Sok százan most is lihegtek, vagy a sebeiket 
kötözgették. Ögödej meglátta Tolujt, aki egy kancán ügetett felé a felszaggatott földön. A két 
testvér lemondóan nézett össze, aztán Toluj elfordította a lovát, és azt figyelte, hogyan szökik 
meg előlük már megint a csin császár. 

- Nagy szerencséje van ennek az embernek - mondta halkan. 

- De miénk az országa és a városai. Elvettük a hadseregeit, leszámítva ezt a túlélő szedett- 
vedett népséget. 

- — Elég! - vakkantotta Ögödej és megdörgölte a homlokát. -Nem kell mézezned a 
valóságot. Most majd hadat kell vinnem a szung földekre. Menedéket adtak ellenségeimnek, és 
tudják, hogy erre válaszolnom kell. - Megrázkódott, ismét megszívta a borostömlőt. - Eljön az 
ideje, hogy megbosszuljuk a halottakat. 

Indulj el az emberekkel észak felé. Siess, de ne legyen túl feltűnő, megértetted ? 

Toluj mosolygott. Egyetlen parancsnok sem szereti, ha visszavonulóban látják, de a 
katonák jobban meg fogják érteni, mint Ögödej gondolná. Ók is látták a szung hadsereg falát, 
és egyetlen mongol harcos sem égett a vágytól, hogy elsőnek ugorhasson neki. 

Ahogy Toluj elfordult, magányos dörrenés hallatszott a távolból. Megpördült és meglátta a 
füstfelhőt a szung ágyúk fölött. Csak egyet sütöttek el. Pörgő tárgy repült ki belőle, rövid ideig 
repült, aztán leesett, és a földön pattogott tovább. 

Alig néhányszáz lépésre állt meg a kántól és testvérétől. Egy pillanatig senki se mozdult, 
aztán Toluj vállat vont és odalovagolt. Menet közben egyenesen tartotta magát, tudta, hogy 
többen lesik, mint a karakorumi ünnepségeken. 

Mire visszatért Ögödejhez egy vászonba bugyolált csomaggal, Kaszar is átlovagolt a 
tümenek között, hogy lássa, mi az. Biccentett unokaöccseinek és a csomagért nyúlt. Toluj alig 
észrevehetően megrázta a fejét, aztán odanyújtotta a tárgyat Ögödejnek. 

A kán pislogott, mert kettősen látott. Toluj várta a parancsot, de miután nem jött, maga 
vágta át a zsinórt, és undorodó horkantással kiemelt belőle a hajánál fogva egy kifordult 
szemű, foltos fejet. 

Kaszar és Toluj üres tekintettel bámulták. A fej lassan hintázott és forgott. Ögödej 
hunyorgott, és elkomorodott, mert fölismerte a délelőtti mandarint. Ez ugyanaz a nap?- 
Képtelenség! Akkor nem volt hadsereg a szung földeken, noha bizonyára a nyomában 
meneteltek. Az üzenet éppen olyan világos volt, mint a néma sorok, amelyek egy tapodtat sem 
mozdultak a határtól. Nem teheti be a lábát szung földre. 

Ögödej szóra nyitotta a száját, de hirtelen fájdalom hasított a fejébe, rosszabb minden 
eddigi kínnál. Nem tudta magába fojtani a halk nyögést. Toluj látta, hogy baj van. Eldobta a 
véres tárgyat, és testvéréhez lovagolt, hogy megfoghassa a karját. 


- Rosszul vagy?- - sziszegte. 

Bátyja megingott a nyeregben. Toluj attól félt, hogy a tümenek előtt lezuhan a lováról. 
Ilyen rossz előjel örökre megbélyegzi a kánt, pláne az ellenség szeme láttára. Szorosan odaállt 
a testvére lova mellé, és Ögödej vállára tette a kezét, hogy megtámaszthassa. Az aggodalomtól 
nehézkesen mozgó Kaszar a kán másik oldalára került. Lépésről lépésre, kínos lassúsággal 
kényszerítették be a lovat a megnyíló mongol vonalak mögé, és azonnal leszálltak a nyeregből, 
mihelyt eltakarták őket a tágra nyílt szemű harcosok. 

Ögödej tartotta magát, keze görcsösen kapaszkodott a nyeregbe. Az arca valahogy 
eltorzult, a bal szeméből állandóan pergett a könny. Kimeredt jobb szeméből sütött a kín, de 
nem engedte el a nyerget, amíg Toluj le nem feszegette róla az ujját. Akkor meg-roskadt, és az 
öccse karjaiba omlott. A teste olyan ernyedt volt, mint egy alvó kisgyereké. 

Toluj megdöbbenten bámulta fivérének sápadt arcát. Hirtelen föltekintett Kaszarra. Mintha 
tükörbe nézett volna. 

- Van egy jó sámánom a táborban - mondta Toluj. - Küldesd át a tiéidet is, és velük együtt 
a legjobb csin és muszlim gyógyítókat, akiket csak ismersz. 

Kaszar ez egyszer nem vitatkozott. Pillantása mindegyre visszatért unokaöccséhez. A kán 
nem ájult el, de magatehetetlen volt. Olyan sors volt ez, hogy Kaszart kirázta tőle a hideg. 

- Jól van, tábornok - mondta. - De egy kicsit el kell távolodnunk a seregtől, mielőtt úgy 
döntenének, hogy próbára teszik az erőnket. 

- Irányítsd a tümeneket, bácsikám. Én viszem a testvéremet. 

Toluj intett, Kaszar segített föltenni Ögödejt Toluj lovára, amely felhorkant a kettős súlytól. 
Toluj átfogta testvére mellkasát, hogy egyenesen tartsa. Ögödej lába ernyedten harangozott, a 
feje félrebillent, amikor Toluj ügetésbe ugratta lovát. 

A nap már lenyugodott, de a kán harcosai még mindig lassú menetben vonultak a táboruk 
felé, amely úgy száz mérfölddel északabbra volt a pusztában. Mögöttük a szung katonák 
fáklyákat gyújtottak a határon, művi hajnalt teremtve, amelyet sok mérföldön át láthattak a 
visszavonuló mongolok. 

Csagatáj egy dombtetőn állította meg a lovát. Előrehajolt, megpaskolta a kancája nyakát, 
megdörgölte a fülét. Két tümen állt mögötte, fiai és feleségei türelmesen várakoztak a 
többiekkel. Tudatosan választotta a magaslatot, jó kilátást akart a kánságra, amelyet Dzsingisz 
szerzett meg, és Ögödej neki adott. Csagatáj sokmérföldnyire ellátott, és elakadt a lélegzete, 
hogy milyen óriási ez a föld, amely mostantól az övé! Ez az egyetlen igazi gazdagság! 

Sok év telt el azóta, hogy Dzsingisz hadai keresztülviharzottak ezen a területen. Több 
emberöltőbe telik, amíg elhalványodik az erőszakos betörés emléke. Csagatáj elmosolyodott. 
Az apja alapos ember volt. Néhány város romokban hever az idők végezetéig, elnyeli őket a 
por, és senki sem lakja őket, legfeljebb kísértetek. Ennek ellenére igazi ajándékot kapott 
Ögödejtől. Szamarkand és Buhara lakói újjáépítették falaikat és piacaikat. Ők tudták a 
legjobban, hogy a kán árnyéka hosszú, a bosszúja könyörtelen. Ez alatt a védőszárny alatt 
békében gyarapodtak és kereskedtek. 

Csagatáj belehunyorgott a lemenőnapba. Fekete vonalakat látott a távolban, szekerek, 
ökrök, tevék karavánjai nyúltak el kelet és nyugat között. Szamarkand felé tartottak, amely egy 
fehér folt volt a látóhatáron. Csagatáj nem volt odáig a kereskedőkért, de tudta, hogy az utak 
tartják meg élőnek és erősnek a városokat. Ögödej olyan országgal ajándékozta meg, ahol van 
folyó, földje jó, s legelőin a nyáj kövér. A látványtól el kellett gondolkoznia, hogy mit is akar 
tulajdonképpeni Nem elég egy ilyen ország, ahol bőven van víz és fűi Mosolygott. Nem, 
Dzsingisz fiának és örökösének nem elég. 

Lement a nap, forró szél fújt át a hegy fölött. Csagatáj behunyta a szemét, és odatartotta 
arcát a szélnek, hadd cibálja hosszú, fekete haját. Palotát épít a folyópartra. íjjal és sólyommal 


vadászik a hegyek között. Otthont teremt ezen az új földön, de nem fog aludni, vagy álmodni. 
Voltak kémei, beépített emberei Ögöde-jnek, Szübötejnek, a nemzet összes hatalmasságának 
környezetében. Eljön az idő, amikor hátat fordít tej jel-mézzel folyó kánságának, és ismét 
kinyújtja a kezét azért, amit neki ígértek. Ő kánnak született, ám nem oktondi fiatalember többé. 
Egy ilyen birtokkal kivárhatja a hívást. 

A nőkre gondolt, akik az ilyen városokban teremnek. A húsuk puha és illatos. 
szépségüket, ifjúságukat nem nyüvi el a pusztai élet. Talán ez a rendeltetése a városoknak, 
hogy a nők ne kemények, hanem puhák és kövérek legyenek. Ez elég ok arra, hogy 
meghagyja őket. Már tovább akart lovagolni, amikor elnevette magát, mert egy farkas jutott 
eszébe, amint belép az akolba. Nem tűzzel és rombolással érkezik. A juhász sem ijeszti meg 
szép báránykáltit. 


Tizenkettedik fejezet 


A jurta levegője valami kellemetlen bűztől volt nehéz. Toluj és Kaszar alacsony ágyakon 
ültek a sarokban, és kínosan feszengve nézték, ahogy Ögödej sámánja nyomkodja a kán 
végtagjait. Mohrol izmos, alacsony, zömök ember volt, akinek a szakálla sűrű, szürke 
pamatban nőtt az álla hegyén, Kaszar megpróbált nem odanézni a jobbjára, amely születése 
pillanatában eldöntötte, hogy sosem fog halászni, vagy vadászni. Barna, görbe hatodik ujj 
támaszkodott a többihez. Ez tette Mohrolt sámánná. 

Foglalkozásának tekintélye hatalmasat zuhant azóta, hogy valaki, akinek a nevét tilos volt 
kiejteni, sok éve elárulta Dzsingiszt. Mohrol ennek ellenére csak rövid tanácskozást folytatott a 
hosszú köntösű gyógyítókkal és a többi sámánnal, mielőtt elküldte őket. A kán saját 
sámánjaként még mindig volt némi hatalma, legalábbis a saját szakmájában. 

Mintha észre sem vette volna az őt figyelő férfiakat. Magában mormolva sorra 
kiegyenesítette, behajlította, majd elengedte Ögödej végtagjait, miközben hüvelykujjaival 
megdolgozta az ízületeket. Különös gondot fordított a fejre és a nyakra. Míg a tábornokon 
várakoztak, Mohrol keresztbe vetett lábbal ült az ágyon, és az ölébe vonta Ögödej fejét és 
vállát. A kán üres tekintettel bámult a magasba. A maga elé révedő sámán végignyomkodta 
vékony ujjaival a koponya csontjait, megmarkolta Ögödej feje búbját. Toluj és Kaszar semmit 
sem értett a sámán bólogatásából és csettegéséből. 

A kán teste síkos volt a verejtéktől. Ögödej egy szót sem szólt azóta, hogy két napja 
összerogyott a szung határon. Nem sebesült meg, de a lélegzete olyan édes volt, akár a 
rothadó gyümölcs. Ez a szag töltötte meg a jurtát. Kaszarnak hányingere volt tőle. A csin 
gyógyítók nyugtató füstölőkúpokat gyújtottak, hogy ezzel is segítsék a gyógyulást. Mohrol - alig 
titkolt megvetéssel -engedte nekik. 

A sámán már egy teljes napja dolgozott Ögödejen. Jeges vízbe merítette, aztán durva 
szövettel dörgölte végig, hogy a bőre kipirosodjon. A kán szeme egész idő alatt nyitva volt, a 
szemgolyója néha megmozdult, de nem tért magához. Amikor az oldalára fordították, ernyedt 
szájából hosszú csíkokban lógott a nyál. 

Ögödej nem bírja ki, ha nem javul az állapota, gondolta elkeseredetten Kaszar. Vizet, sőt 
még meleg vért és tejet is bele lehetett diktálni egy vékony bambuszcső segítségével, noha 
fuldokolt és vérzett a szája, mert a bambusz felsértette a torkát. Ha úgy gondoznák, mint egy 
tehetetlen csecsszopót, úgyszólván akármeddig életben tarthatnák. A nemzet azonban kán 
nélkül marad, és vannak más dolgok is, amik megölhetnek egy embert. 

Kaszar mindenkinek megtiltotta, hogy elhagyja a tábort. Ha hírnök érkezett, elvették a 
lovát, őt pedig bezárták. Rövid ideig eltitkolhatják a hírt. Csagatáj egyelőre nem készülődött, 
hogy diadalmasan visszatérjen Karakorumba. De így is akadtak becsvágyó emberek a 
tümenekben, akik jól tudták, milyen fogadtatásban részesülnének, ha megvinnék ezt a hírt. 
Csagatáj arannyal, előléptetéssel, lovakkal jutalmazná őket, mindent megkapnának, amit 
akarnak. Valaki előbb-utóbb enged a kísértésnek, és elillan az éjszaka leple alatt. Ha semmi 
sem változik, Ögödejnek vége, még akkor is, ha él. Kaszar megborzongott. Mennyi ideig kell 
még a kán jurtájában rostokolnia ? Neki itt nem veszik hasznát. Csak fészkelődik mint egy 
aranyeres öregember. 

Ögödej arca a szokottnál is püffedtebbnek rémlett, mintha folyadék gyűlt volna fel a bőre 
alatt. Mégis forró volt a teste. Elégette a tartalékait. Az idő vánszorgott a jurtában. Odakint 
delelőre hágott, aztán lefelé indult a nap. Toluj és Kaszar nézte, ahogy Mohrol megvágja 
Ögödej két karját a könyökhajlatban, és egy réztálban felfogja a kifolyó vért. A sámán alaposan 
megvizsgálta a vér színét, és elégedetlenül csücsörített. Félretette a tálakat, kántált a kán fölött, 
hirtelen rácsapott a tenyerével a mellére. Semmi sem változott. Ögödej bámult meredt 


szemmel, nagy néha pislogott. Még azt sem tudták, egyáltalán hallja-e őket. 

Végül a sámán elhallgatott, és olyan ingerülten rángatta kecskeszakállát, mintha ki akarná 
tépni. Visszaengedte Ögödej fejét a szúrós takarókra, és fölállt. Szolgája bekötözte a 
vágásokat, amelyeket ura ejtett. Néma volt az áhítattól, hiszen a nemzet kánját ápolta. 

Mohrol hivatásának ösztönös tekintélyével intett a két férfinak, hogy kövessék a szabad 
levegőre. Azok utánamentek, és nagyokat lélegeztek, hogy kiszellőztessék az édes bűzt a 
tüdejükből. Körülöttük a kán harcosai ácsorogtak reménykedő arccal, jó híreket várva. Mohrol 
megrázta a fejét, mire sokan elfordultak. 

- . Erre nincs gyógyszerem - mondta a sámán. - A vére elég folyékony, noha sötét, 
hiányzik belőle az életszellem. Nem hinném, hogy a szíve az oka, bár hallottam, hogy az beteg. 
Régóta használt csin szirupokat. - Undorodva emelt föl egy üres kék palackot. - Borzasztó 
kockázatot vállalt, amikor megbízott a kotyvalékaikban és a mocskaikban! Mindent 
fölhasználnak ezek, a magzatoktól a tigris hímvesszőjéig. Magam láttam. 

- Engem ez nem érdekel! - förmedt rá Kaszar. - Ha semmit nem tehetsz érte, akkor keresek 
másokat, akiknek több a képzelete! 

Mohrol valósággal felfújta magát mérgében. Válaszul Kaszar egészen közel lépett hozzá, 
kinasználva a magasságából származó fölényt. 

- . Vigyázz magadra, emberízing! - mormolta. - A helyedben igyekeznék hasznossá tenni 
magam. 

- . Nem használtok Ögödejnek azzal, hogy idekint vitatkoztok - mondta Toluj. - Nem 
érdekes, mi történt korábban, vagy, hogy milyen főzeteket és porokat szedett. Most tudsz 
segíteni rajtai 

Mohrol még mindig Kaszarra meredve válaszolt: - Testileg semmi baja. A szelleme 
gyenge, vagy legyengítették. Nem tudom, megátkozták-e, hogy ellenség hozta-e rá, vagy ő 
maga. - Fújt egyet. 

- . Az emberek néha csak meghalnak - mondta. - Ég Atya hívja őket. és mennek, még a 
kánok is. Nincs mindig válasz. 

Kaszar keze figyelmeztetés nélkül előre vágódott, megragadta a sámán köntösét, 
megcsavarta a szövetet, és magához rántotta Mohrolt, aki ösztönösen felkapta a kezét, de 
rögtön le is engedte, mihelyt győzött az életösztön. Kaszar hatalmasság volt, Mohrol élete a 
tábornok jóakaratán múlt. A sámán megfékezte a dühét. 

- . Van fekete mágia! - acsargott Kaszar. - Láttam. Megettem egy ember szívét és éreztem, 
ahogy a fény felrobban bennem. Ne mondd nekem, hogy nincs mit tenni. Ha a szellemek vért 
követlenek, akkor vértavakat ontok a kánért! 

Mohrol hebegni kezdett, aztán megerősödött a hangja. 

- . Úgy lesz, ahogy mondoa, tábornok. Ma este egy tucat kancát áldozok fel. Annyi talán 
elég lesz. 

Kaszar eleresztette, Mohrol hátratántorodott. 

- Az életed függ ettől. Megértetted? - kérdezte Kaszar. - Túl sokat tudok én a te fajtádról, az 
ígérgetéseitekről meg a hazudozásaitokról. Ha meghal, vele együtt temetnek téged is. 
Kipányváztatlak a hegytetőre a sólymoknak és a rókáknak! 

- . Megértettem, tábornok uram - felelte mereven Mohrol. -Most pedig előkeli készítenem 
az állatokat az áldozathoz. A megfelelő módon kell leölni őket, hogy vérükkel váltsák meg a 
kánt. 

Csienkang helyén már csaknem kétezer éve is város állt. Kína verőere, a hatalmas 
Jangce táplálta, Ősi államok és dinasztiák fővárosa volt, a festékek és a selyem tette 
gazdaggá. Sose szünetelt a szövőszékek zaja, éjjel-nappal kattogtak és dübögtek, hogy 
ellássák a szung nemeseket ruhával, cipővel és kárpitokkal. A levegő sűrű volt a sülő hernyók 


szagától, mert a munkások mindig ezt kapták ebédre a hal mellé, aranybarnára pirítva, 
fűszeresen. 

A kicsiny, északi Szucsouhoz vagy a munkásokat tápláló halászfalvakhoz képest 
Csienkang valóságos erődítménye volt a hatalomnak és a gazdagságnak. Meg is Játszott a 
színpompás katonákon, akik ott posztoltak minden sarkon, a palotákon, a milliónyi munkástól 
nyüzsgő utcákon. Mindnyájuk élete egy hernyótól függött, amely olyan tökéletes fonalból 
készítette a bábját, hogy le lehetett gombolyítani, és mesébe illő szép kelmét lehetett szőni 
belőle. 

Hszüannal egész jól bántak eleinte, amíg mérföldek nem választották el őket az északi 
határtól. Feleségeit és gyerekeit külön palotákban helyezték el. Katonáit levezényelték 
délebbre, ahol már nem jelenthettek veszélyt. Hszüannal nem közölték, hol találhatók a 
laktanyáik. A szung tisztviselők megadták a tiszteletet a rangjának, a császár tulajdon fia 
méltóztatott fogadni mézédes szavakkal. Hszüan alig bírt uralkodni a dühén, ha eszébe jutott 
ez a találkozás. 

Mindent elvesztett, és a legcizelláltabb sértésekkel éreztették vele, hol a helye. Csak egy 
tökéletességhez szokott ember figyelmét kelthette fel a gyönge mellékíz, amely elárulta, hogy 
nem egészen friss teafűből főzik a neki felszolgált teát, illetve az a tény hogy a szolgálatára 
rendelt személyek közönséges ábrázatúak, sőt ügyetlenek. Hszüan nem tudta, hogy a császár 
akarja-e megalázni, vagy puhány és parfümös fia egyszerűen bolond. De nem is ez számított. 
Tisztában volt vele, hogy nem barátok közé került. Sosem jött volna a Szung birodalomba, ha a 
helyzet nem ilyen kétségbeejtő. 

A fegyverei eleinte még kiváltottak egyfajta izgatott érdeklődést, amikor a szung katonák 
nekiláttak számba venni a poggyászát és a készleteit. Bár Hszüan ezen is csak bosszankodott, 
ha eszébe jutott sunyi vigyorgásuk. Legértékesebb vagyontárgyait szétrakták egy akkora 
udvaron, amelyen eltörpültek apja kincseinek maradványai. Hszüan már ekkor sem hitte, hogy 
valaha is viszontláthat belőlük valamit. Arany- és ezüstpénzekkel tömött ládák tűntek el holmi 
titkos kincstárban, amely talán nem is ebben a városban volt. Cserében Hszüan kapott egy 
köteg díszes papírt, amelyre tucatnyi hivatalnok pecsétjét nyomták. Olyan emberek kezében 
volt, akik a legjobb esetben is legföljebb gyenge szövetségesnek tartották, a legrosszabb 
esetben pedig hovatovább saját földek megszerzésének akadályát látták benne. 

Kibámult Csienkangra, és közben némán összeszorította a fogát. Ez volt az egyetlen jele a 
benne munkáló feszültségnek. Fitymálva néztek tüzes fazekaira és kézi ágyúira. A szungoknak 
ezerszámra volt mindkettőből, ráadásul fejlettebb típusok. Nyilvánvalóan sebezhetetlennek 
gondolták magukat. A hadseregeik erősek, jól felszereltek, városaik gazdagok. Keserűségében 
Hszüan már-már azt kívánta, hogy a mongolok ébresszék rá őket, milyen oktalan az 
elbizakodottságuk. Felfordult a gyomra, ha azt látta, hogy úgy sandítanak rá a szung tisztek, 
mintha odaadta volna a csin földeket a pásztoroknak! Sajátos elégedettséget érzett, ha 
elképzelte, hogy a mongol kán végiglovagol Csienkangon, miközben a szung hadsereg 
fejvesztve menekül. 

Ez megmosolyogtatta. A nap fölkelt, a szövőszékek úgy percegtek, mint a szúbogarak a 
fában. Ezt a napot magas rangú tanácsadóival tölti: végeérhetetlenül beszélnek, és úgy 
tesznek, mintha lenne valamilyen céljuk, miközben azt várják, hogy a szung császár tudomást 
vegyen a létezésükről. 

Ahogy Hszüan végignézett Csienkang tetőin, egy harang kondult meg a közelben, egyike 
a számtalan harangnak, amelyek különböző napszakokban zengtek-bongtak a városban. Az 
egyik a múló órákat jelezte, a másik a hírnökök érkezésére figyelmeztetett, a harmadik a 
gyerekeket hívta az iskolába. Mikor lement a nap, Hszüannak eszébe jutott egy gyerekkorában 
hallott vers. Mormolni kezdte, és közben örült az emlékeknek: 


-. .. Leáldozó nap vérben tündököl. Nép tér haza. Komor hegycsúcs borong túl. A vadlúd is 
jobb tájra költözött... Éjfélkor egy harang mély szava kondul, s remeg közöttem és álmom 

között. 

A szeme könnybe lábadt, mert arra gondolt, hogy szerette az apja azt a vékony kisfiút, aki ő 
volt valaha, de kipislogta a könnyeket a szeméből, mielőtt bárki megláthatta volna, hogy 
jelentse gyengeségét. 

Mohrol csupa fiatal kancát választott, amelyek jó csikókat ígértek. Fél napig válogatott a 
tümeneket követő tartalék lovak ménesében, mire megtalálta a tökéletes színű, hibátlan bőrű 
állatokat. Az egyik gazda szótlan kétségbeeséssel nézte, ahogy két legszebb fehér kancáját, 
több nemzedéknyi gondos válogatás és tenyésztés sarjait kijelölik az áldozatra. Egyik sem 
csikózott még, úgyhogy a vérvonaluk odavész. Ám Ögödej neve említésekor hallgatott, noha a 
pásztort már-már szentnek nevezhető kapcsolat fűzte kedves lovaihoz. 

Eddig még nem történt hasonló eset a pusztában. A tümenek olyan közel tolakodtak a 
jurtához, amelyben Ögödej feküdt, hogy Mohrolnak meg kellett kérnie őket, menjenek 
messzebb. Ám a harcosok mégis visszasompolyogtak asszonyostul-gyerekestül, annyira 
szerették volna látni a mágiát és a nagy áldozatot, Senki más élete nem ért ennyit. Megigézve 
és rettegve nézték Mohrolt, ahogy kifeni késeit, és megáldja őket. 

Kaszar ott ült Ögödej mellett, aki selyemmel letakart derékaljon feküdt az alkonyfényben. 
A kánt fényes páncélba öltöztették. Szája időnként lassan kinyílt és becsukódott, mintha vizet 
kérne. Fakó bőre láttán nem lehetett nem gondolni a felravatalozott Dzsingiszre. Kaszar 
megborzongott, szívverése meglódult a régi gyásztól. Igyekezett nem bámulni a fehér kancára, 
amelyet a fejénél fogva elsőként vezetett elő két erős férfi. A többi kancát jóval hátrább őrizték, 
hogy ne lássák az ölést, ám Kaszar tudta, hogy megérzik a vérszagot. 

A fiatal állat ideges volt, mintha sejtene valamit. Táncolt, kapkodta a fejét, hangosan 
nyerített, ki akarta tépni a sörényét az erős markokból. Fehér szőre tökéletes volt. Sehol egy 
sebhely, sehol egy folt. A sámán jól választott. Sok harcos mégis összeszorította a fogát a 
készülődő áldozat gondolatától. 

A sámán akkora máglyát rakott a kán jurtája előtt, amely magasabb volt nála. Meggyújtott 
egy cédruságat, majd eloltotta a lángot. A fa illatos fehér füstöt eregetett. Mohrol odament 
Ögödejhez, a füstölgő ágat a kán fölé tartotta, amivel megtisztította a levegőt, és megáldotta 
Ögödejt a szertartáshoz. Lassú léptekkel körbejárta a hanyatt fekvő embert, közben valamilyen 
ráolvasást motyogott, amitől Kaszar nyakán fölállt a szőr. Unokaöccsére, Tolujra sandított, de 
az lenyűgözve, önfeledten bámulta a sámánt. Sosem értette volna meg, hogy Kaszar egyszer 
hallotta Dzsingiszt egy ősi nyelven beszélni, amikor még friss volt az ajkán az ellenség vére. 

Úgy tűnt, mintha Mohrol máglyája gyorsabban meghozná a sötétséget. Ezernyi harcos ült 
néma csöndben. A sebesülteket jó messzire vitték, hogy fájdalomüvöltésük ne zavarja meg a 
szertartást. Kaszar mégis hallani vélte jajgatásukat a halálos csendben, bár olyan halkan, 
mintha madarak kiáltoznának. 

A kanca mellső és hátsó lábait gondosan összekötözték. Az állat kétségbeesetten 
nyihogott és vergődött. A harcosok előbb leültették, aztán az oldalára fordították. A kanca 
ügyetlenül eldőlt, csak a fejét emelte föl. Az egyik harcos átfogta izmos nyakát, hogy ne 
mozogjon, a másik a hátsó lábait ragadta meg, aztán Mohrolra néztek. 

A sámán nem hagyta siettetni magát. Felváltva imádkozott, énekelt, és motyogott. 
Felajánlotta a kanca életét Földanyának, aki majd beszívja a vért. Újra meg újra a kán életéért 
fohászkodott. 

A szertartás közepén Mohrol odament a kancához. Két kés volt nála. Akkor sem hagyta 
abba a kántálást és az imádkozást, amikor kiválasztotta a megfelelő helyet a sima fehér 
szőrön, ott, ahol a nyak átolvad a szügybe. A két harcos erősebben tartotta az állatot. 


Mohrol egy gyors mozdulattal markolatig döfte a kést a kancába. Vastag sugárban, 
lüktetve lövellt ki a vér, sötétvörösre festette Mohrol kezét. A kanca megrázkódott, fejvesztetten 
nyihogott, horkantott, és vergődve próbált felállni. A harcosok ráültek a hátsó felére. A vér 
tovább fröcskölt, elborította a harcosokat, akik nehezen találtak fogást a síkos bőrön. 

Mohrol rátette a kezét az állat nyakára, amely kezdett kihűlni. A kanca még mindig 
vergődött, de már gyengült. Mohrol felhúzta az állat ajkát, és bólintott a fakó íny láttán. Ismét 
hangosan szólította a föld szellemeit, aztán elővette a második kést. Vastag markolata volt, 
keskeny, éles pengéje olyan hosszú, mint a sámán alkarja. Kivárta, hogy lassuljon a vérzés, 
aztán gyors mozdulatokkal elnyiszálta a kanca torkát. A penge eltűnt a húsban, amelyből 
zuhogott a vér. Mohrol látta, hogy az állat pupillája kitágul és vaksötét lesz. 

A vállig vörös Mohrol odament a kánhoz. Ögödej, aki nem tudott róla, mit művelnek a 
nevében, mozdulatlanul, holtsápadtan feküdt. Mohrol kicsit megrázta a fejét, és egy vörös 
csíkot húzott a kán arcára az ujjával 

Senki sem merészelt megszólalni, amikor visszafordult az élettelen kancához. Tudták, 
hogy minden áldozat varázslat. Mikor Mohrol lecsapott az arcáról egy rovart, sokan a 
gonoszűző jelet mutatták, mert a szellemek légy alakjában gyűltek a dögre. 

Mohrol cseppet sem látszott csüggedtnek, amikor biccentett az embereknek, hogy 
vonszolják el az élettelen állatot, és hozzák a következőt. Tudta, hogy a kancák megvadulnak a 
vérszagtól, de legalább leölt társuk látványától megkímélheti őket. 

Rázendített az áldozatot berekesztő énekre. Kaszar elfordította a tekintetét, számos 
harcos eloldalgott. Nem óhajtották látni, amikor ekkora kincset pusztítanak el egy késsel. 

A második kanca csendesebbnek tűnt, mint az első, nem volt olyan szilaj. Hagyta magát 
felvezetni, ám utána megérzett valamit. Egy pillanat alatt pánikba esett, hangosan nyerített, és 
teljes erejéből ki akarta tépni a szárat a vezetője kezéből. Amikor a harcos az ellenkező 
irányba rántotta, a pányva elpattant, az állat kiszabadult. A sötétben nekirontott T olujnak, és a 
földre lökte. 

Nem jutott messzire. A harcosok széttárták a karjukat és terelni kezdték. Addig forgatták, 
amíg új kötőféket nem szereztek, hogy visszavezethessék. 

Toluj feltápászkodott, leporolta magát. Megúszta néhány kék folttal. Észrevette, hogy 
Mohrol furcsán néz rá, de ő csak vállat vont. Újra elkezdődött a kántálás, a második kancát is 
gyorsan megbéklyózták, felkészítve a késre. Hosszúnak ígérkezett az éjszaka, és máris erős 
volt a vér szaga. 


Tizenharmadik fejezet 


A kán körül vörös és lucskos volt a föld. Amit nem bírt beinni a tizenkét kanca véréből, az 
tócsává gyűlt a porban. Kövér, fekete legyek zümmögtek és cikáztak körülötte a szagtól 
részegen. Mohrol fürdött a sötét vérben, csupasz karja és deelje még nedves volt tőle, amikor a 
fáklyák sercegve kialudtak, és felkelt a nap. A sámán berekedt, az arca mocskos volt. 
sSzúnyogfelhők zúgtak a nyirkos, meleg levegőben. A sámán minden erejét elhasználta, de a 
kán mozdulatlanul feküdt a derékaljon, és a szeme olyan volt, mint két sötét lyuk. 

A harcosok a füvön aludtak, várták a híreket. A kancákat nem darabolták fel ételnek. 
Kupacban hevertek, kinyújtva karcsú lábukat, hasuk már püffedt a gázoktól. Senki sem tudta, 
csökkenti-e az áldozat erejét, ha megeszik az állatokat. Tehát itt fognak megrohadni, ha majd 
tovább megy a tábor. Sokan otthagyták a mészárlást, visszatértek a jurtájukba asszonyaikhoz, 
mert nem bírták tovább nézni, hogy ilyen értékes kancákat legyilkoljanak. 

Amikor hajnalban Mohrol letérdelt a nedves fűre, a térde belesüllyedt a felpuhult földbe. 
Tizenkét lovat ölt meg, ami ólomsúlyként nehezedett rá; nyomasztotta a halál. Nem volt 
hajlandó kimutatni a kétségbeesését. A kán magatehetetlenül feküdt, arcára rászáradt a véres 
írás. Mohrol szédelegve térdelt, már alig volt hangja, így csak suttogta az ősi varázsigéket és 
jövendöléseket, addig kántálva őket, amíg egyetlen hangsorrá olvadtak össze a szavak. 

- A kán le van láncolva - károgta. - Elitévedt és magányos a hús ketrecében. Mutasd meg, 
hogyan téphetem szét kötelékeit! Mutasd meg, mit kell tennem, hogy visszahozzam! A kán le 
van láncolva... 

Erezte lehunyt szemén a gyenge hajnali napfényt. Kezdte elveszíteni a reményt, bár 
éjszaka mintha a szellemek suttogását hallotta volna a csendes Ögödej körül. Éjjel, mikor 
megfogta a csuklóját, hogy kitapintsa a pulzusát, a kán meg se mozdult. Mégis, néha minden 
átmenet nélkül megrándult, a szája kinyílt és becsukódott, szemében felvillant egy pillanatnyi 
értelem. Mohrol biztosra vette, hogy van válasz. Csak megtalálhatná! 

- . Tengri a kék égben, Erük a föld alatt, árnyak ura, mutasd meg nekem, hogyan törhetem 
le a láncot - suttogta reszelős hangon Mohrol. - Hadd lássa tükörlelkét a vízben, hadd lássa 
árnyéklelkét a fényben! Vérfolyókat adtam nekeg, szelíd kancák folyatták életüket a porba. Vért 
adtam a kilencvenkilenc fekete és fehér istennek. Mutasd meg nekem a láncokat, és én letöröm 
őket. Tégy engem a pöröllyé! A kilencvenkilencre, a három lélekre, mutasd meg nekem az utat! 
- A nap felé emelte a jobb kezét, szétnyitotta ujjait, mutatva bélyegét, hivatásának jelét. - Ez ati 
ősi földetek, Csin szellemurai! Ha halljátok a hangomat, mutassátok meg, hogyan lehet 
kiengesztelni benneteket! Súgjátok a fülembe kívánságaitokat! Mutassátok meg nekem a 
láncokat! 

Ögödej felnyögött a derékaljon, a feje félrebillent. A kántáló Mohrol egy szempillantás alatt 
ott volt mellette. Egy ilyen éjszaka után, amikor még csak szürkült, és a harmat félig megfagyott 
a vörös füvön, érezte a szellemeket a kán körül. Hallotta lélegzésüket. Száraz volt a szája a 
keserű kenőcstől, amely fekete kéreggel vonta be az ajkát. Felszárnyalt a szertől a sötétségbe, 
de nem érkezett válasz, nem villant fény és megértés. 

- . Mit kértek, hogy elengedj étek?- Mit akartok? Ez a hús a nemzet kánjának ketrece. 
Akármit akartok, megkapjátok. - Mohrol mély lélegzetet vett. Az összeesés peremén állt. - Az 
életemet akarjátok?- Odaadom. Mondjátok meg, hogy törhetem le a láncokat! Nem voltak 
elegen a kancák?- Még ezret áldozhatok, hogy megjelöljem a kán bőrét. Vérből szőhetek rá 
pókhálót, útvesztőt építhetek sötét szálakból, fekete mágiából. - Gyorsabban vette a levegőt, 
erőltette a lihegést, hogy forróbb legyen a láza, mert az erősebb látomásokat adhat. - Hozzak 
szüzeket erre a helyre?- Rabszolgákat, ellenségeket ? Hangja elhalkult, hogy senki se 
hallhassa. - Hozzak gyermekeket, hogy meghaljanak a kánért? Boldogan adják az életüket. 


Mutassátok meg nekem a láncokat, hogy szétverhessem őket! Tegyetek engem pöröllyé! Egy 
rokona kell?- A családja is az életét adja a kánért. 

Ögödej megmozdult. Szaporán pislogott, Mohrol megdöbbenésére fel akart ülni, de a jobb 
karja összecsuklott, és visszahanyatlott. A sámán elkapta, aztán hátrahajtotta a fejét, és 
diadalmasan felüvöltött, mint egy farkas. 

- A fia? - folytatta kétségbeesetten, miközben fogta a kánt. -A lányai?- A nagybátyjai vagy 
a barátai? Adjátok meg a jelet, törjétek szét a láncokat! 

A sámán üvöltésére köröskörül felriadtak az emberek. Százak érkeztek rohanva 
mindenfelől. Szétfutott a hír, és ahogy meghallották, férfiak és nők égnek emelték a kezüket, 
éljeneztek, összecsapkodtak edényeket, kardokat, mindent, ami a kezük ügyébe esett. 
Fülsiketítő zajt csaptak nagy boldogságukban. Ögödej felült, és felszisszent a hangzavartól. 

- . Hozzatok vizet - mondta gyönge hangon. - Mi történik itt? 

- Kinyitotta a szemét, meglátta a vérmezőt és az utolsó kanca tetemét, amely sötéten hevert 
a hajnali fényben. Nem értette. Megdörgölte viszkető arcát, és csodálkozva nézte a tenyerén az 
alvadt vér pelyheit. 

- . Emeljetek friss jurtát a kánnak! - parancsolta Mohrol. Elhaló hangja gyorsan erősödött 
az ujjongó örömtől. - Tiszta és száraz legyen! Hozzatok ételt és tiszta vizet! 

A jurtát Ögödej köré építették, noha már fel tudott ülni. A gyengeség lassan, fokozatosan 
szivárgott el a karjaiból. Mire elzárták nemezzel és fával a felkelő naptól, már vizet ivott, majd 
bort kért, ám erről Mohrol hallani sem akart. A sámán tekintélye megnőtt a sikertől, a kán 
szolgái nem hagyhatták figyelmen kívül zord arcát. Kis ideig felülbírálhatta még kánja 
parancsait is. Mohrol büszkén kihúzta magát, valósággal megnőtt új méltóságától. 

Kaszar és Toluj csatlakozott Ögödejhez az új jurtában, példájukat követte a tábor legtöbb 
magas rangú harcosa. A kán még sápadt volt, de már gyöngén mosolygott a szorongó arcok 
láttán. Beesett szeme körül karikák sötétlettek, a keze reszketett. Mohrol adott neki egy csésze 
sós teát, és azt mondta, igya meg az utolsó cseppig. A kán elkomorodott, és megnyalta a 
száját, mert eszébe jutott a bor, de nem tiltakozott. Közel járt hozzá a halál, és Ögödej 
megrémült tőle, pedig azt gondolta, hogy felkészült rá. 

- . Időnként mindent hallottam, de nem válaszoltam - mondta, és olyan volt a hangja, mint 
egy öregember lélegzete. - Azt gondoltam akkor, hogy halott vagyok, a szellemek beszélnek a 
fülembe. Olyan volt... - A tekintete elsötétedett, miközben kortyolta a teát. Nem folytatta, nem 
mesélt az émelyítő rettegésről, amikor csapdába esett a saját testében, és ide-oda sodródott 
öntudatlanság és ébrenlét között. Az apja a lelkére kötötte, hogy sose beszéljen a félelméről. 
Az emberek bolondok, mondta Dzsingisz, mindig azt képzelik, hogy a másik erősebb, 
gyorsabb, kevésbé fél. Ögödej ezt még ilyen gyöngén is észben tartotta. Megsebezte a rettegés 
a sötéttől, de még mindig ő volt a kán. 

A szolgák durva nemezlapokat terítettek a kán köré, a véres földre. A vastag nemez egy 
szempillantás alatt felszívta a vért, súlyos és vörös lett. Újakat hoztak, és addig rakták az 
alsóbb rétegekre, amíg be nem fedték a jurta alját. Mohrol ekkor Ögödej mellé térdelt és 
kinyújtotta a kezét, hogy megvizsgálja a szemét és az ínyét. 

- Jól csináltad, Mohrol - mondta Ögödej. - Nem hittem, hogy visszatérek. 

Mohrol elkomorodott. 

- . Még nincs vége, nagyuram. A kancaáldozat nem volt elég. -Mély lélegzetet vett és 
elhallgatott, a körmét rágcsálta, ízlelgetve a rá tapadt vért. - Ennek a földnek a szellemei tele 
vannak keserűséggel és haraggal. Csak akkor engedték ki a lelkedet a szorításukból, amikor 
ígértem nekik valakit, aki a helyedre lép. 

Ögödej fátyolos szemmel nézett a sámánra, és igyekezett leplezni a félelmét. 

- . Ezt hogy érted? A fejem tele van darazsakkal, Mohrol. Beszélj világosan, mintha egy 


gyermekhez szólnál. Akkor majd megértelek. 

- . Meg kell fizetni az árat érted, nagyuram. Nem tudom, mennyi időd maradt, mielőtt 
visszarántanak a sötétbe. Lehet egy nap, vagy akár néhány lélegzetvétel. Nem tudom 
megmondani. 

Ögödej megmerevedett. 

- Ezt nem bírom még egyszer végigcsinálni, megértetted, sámáni Nem tudtam lélegezni... - 
Dühösen dörgölte a szemét, mert szúrni kezdett. Gyönge edény a teste, mindig is az volt. -Hozz 
bort, sámán! 

- Még nem, nagyuram. Csak kevés időnk van, és tiszta fejjel kell gondolkodnod. 

- . Tedd, amit tenned kell, Mohrol. Bármilyen árat megfizetek. 

- Ögödej látta az elpusztult kancákat. Fáradtan csóválta a fejét, és arrafelé nézett, ahol az 
állatok tetemei hevertek a jurta falain túl. - Vedd a méneseimet, a mészárosaimat, amit csak 
akarsz. 

- . Sajnálom, nagyuram a lovak nem elegendőek. Visszatértél hozzánk... 

Ögödej élesen nézett rá. 

- Beszélj! Ki tudja, mennyi időm van! 

A sámán most az egyszer dadogott, annyira gyűlölte, amit mondania kellett: 

- . Újabb áldozat szükséges, nagyuram. Valaki a saját véredből. Ez volt az ajánlat, amely 
visszahozott a halálból. Ez az oka, amiért visszatértél. 

Mohrol olyannyira Ögödej válaszára összpontosított, hogy akkor vette csak észre a 
közeledő Kaszart, amikor az felkapta a földről, hogy az arcuk egy szintben legyen. 

- Te kis... - Kaszar szája vonaglott a dühtől, nyálat fröcskölt Mohrol arcába, miközben úgy 
rázta a sámánt, ahogy a kutya a patkányt. -Ismerem én a magadfajták játszadozását! Az 
utolsónak eltörtük a gerincét, és otthagytuk a farkasoknak. Gondolod, hogy megrémítheted a 
családomat? Az én családomat? Gondolod, hogy véradót követelhetsz a hitvány igézésedért 
és a kántálásodért? Hát csak utánad, sámán! Először te halsz meg, aztán majd meglátjuk! 

Beszéd közben kihúzott az övéből egy kurta nyúzókést, de nem emelte föl. Mielőtt bárki 
szólhatott volna, meglendítette a csuklóját, és belehasított Mohrol ágyékába. A sámán 
lélegzete elakadt, és hanyatt esett, amikor Kaszar elengedte. A tábornok letörölte a vért a 
késéről, de továbbra is döfésre készen tartotta. Mohrol a sebre tapasztotta a kezét, és vonaglott. 

Ögödej lassan föltápászkodott a derékaljról. Vékony és gyenge volt, de a szeme égett a 
haragtól. Kaszar hidegen nézett rá, nem volt hajlandó megijedni. 

- . Az én táboromban vagdosod az én sámánomat, bácsikám? -morgott Ögödej. - 
Megfeledkeztél róla, hol vagy. Elfelejtetted, hogy én ki vagyok. 

Kaszar kihívóan fölszegte a fejét, de eltette a kést. 

- . Láss tisztán, Ögödej... kán uram! - felelte. - Ez itt a halálomat akarja, ezért sutyorogja, 
hogy a véredből kell áldozat. Ezek nyakig benne vannak a hatalmi játszmákban, és már éppen 
elég fájdalmat okoztak a családomnak - a te családodnak. Egy szavát sem lenne szabad 
meghallgatnod. Várjunk néhány napot, és meglátjuk, hogyan szeded össze magad. Leszel te 
még erős! A saját kancáimba fogadok! 

Mohrol feltérdelt. Lágyékát markoló keze vörös volt a friss vértől. Szédült és reszketett 
kínjában. Dacosan bámult Kaszarra. 

- Még nem tudom a nevet. Nem az én választásom. Bár az lenne! 

- . Sámán - szólt halkan Ögödej. - Nem adom a fiam, még akkor se, ha az életem múlik 
rajta. A feleségem sem. 

-A feleséged nem a véredből való, nagyuram. Hadd próbálkozzam még egy jóslással, 
hogy megtudjam a nevet. 

Ögödej bólintott, és visszafeküdt a derékaljra. Még ez a kis erőfeszítés is az ájulás szélére 


sodorta. 

Mohrol úgy tápászkodott fel, akár egy öregember, és meggörnyedt a fájdalomtól. Kaszar 
hidegen mosolygott rá. Vércseppek hullottak a sámán lábai közül, de a nemez tüstént felszívta 
őket. 

- . Akkor cselekedj gyorsan - szólt Kaszar. - Nincs türelmem a magadfajtákhoz, ma 
különösen. 

Mohrol nem nézett rá. Megrémült ettől az embertől, akinél olyan természetes az erőszak, 
mint a lélegzés. A lenézően vigyorgó Kaszar előtt nem oldozhatta ki a ruháját, hogy 
megvizsgálja a sebet. Rosszul volt, a seb lüktetett és égett. Megrázta a fejét, hogy kitisztuljon. 
O a kán sámánja, és a jóslást helyesen kell elvégeznie. Vajon mi történik, ha a szellemek 
Kaszart nevezik meg? Azt nem sokkal élheti túl. 

Miközben Kaszar megvetően figyelte, Mohrol füstölő kúpokért szalajtotta a szolgáit. A 
jurtában megsűrűsödött a levegő. Mohrol gyógynövényeket dobott a parazsas tálba, a 
belélegzett hűvösség távoli kellemetlenséggé zsongította ágyékának fájdalmát. Egy idő után 
az is elhalványodott, majd megszűnt. 

Ögödej először köhögött a csípős füsttől. Az egyik szolga végre dacolni mert Mohrol 
helytelenítésével, és egy borostömlő jelent meg a kán lábánál. Ögödej úgy ivott, mint akit a 
szomjhalál fenyeget, és visszatért a szín az arcába. A szeme megbűvölve és riadtan ragyogott, 
amikor Mohrol megmarkolta a jóscsontokat, felmutatta őket a négy szél irányába, és 
felszólította a szellemeket, hogy irányítsák a kezét. 

Ugyanakkor a sámán elővett egy fazekat, amelyben szemcsés fekete pép volt, és 
beledörgölt egy csíkra valót a nyelvébe. Veszélyes volt ilyen hamar ismét szabadjára engedni 
a szellemét, de megacélozta magát, és nem törődött azzal, hogyan ugrál a szíve. A keserű íz 
könnyeket csalt a szemébe, amely fénylett a homályban. Amikor Mohrol becsukta a száját, a 
pupillája olyan hatalmasra nőtt, mint a haldokló lovaké. 

A nemezrétegek lassan felszívták a vért, és orrfacsaróan szaglottak. A kábító füsttel együtt 
ez már szinte sok volt az embereknek, ám Mohrol valósággal kivirult a fojtó levegőben. A 
kenőcs erőt adott neki. Kántálni kezdett, lengette a csontok zacskóját kelet, nyugat, észak és 
dél felé, szólítva az otthoni szellemeket, hogy irányítsák. 

Végül eldobta a csontokat; túl nagy volt a lendület, a sárgás darabkák szétszóródtak a 
nemezen. Ez most baljós előjel, hogy elszökdécseltek a közeléből?- Mohrol hangosan 
káromkodott, Kaszar pedig jót nevetett, miközben a sámán értelmezni próbálta a csontok 
helyzetét. 

- Tíz... tizenegy... hol az utolsói - kérdezte Mohrol önmagától. 

Egyikük sem vette észre, hogy Toluj majdnem annyira elsápad, mint a kán. Mohrol nem 
látta, hogy a sárga bokacsont Toluj csizmájánál hever, hozzá is ér a puha bőrhöz. 

De Toluj látta. Senkinek sem árulta el a beteges félelmet, amely akkor fogta el, amikor 
hallotta, hogy Ögödej tulajdon véréből kell egy áldozat. Azóta nem szabadult a zsibbadt 
tehetetlenségtől. Előre belenyugodott a sorsba, amelyet nem kerülhet el. Az elszabadult kanca 
őt lökte fel, nem mást. Úgy vélte, hogy már akkor tudta. Szerette volna beletaposni a csontot a 
nemezbe, elrejteni a lábával, ám összeszedte akaraterejét, és mégsem tette meg. Ögödej a 
nemzet kánja, akit az apjuk választott ki, hogy utána uralkodjék. Nincs élet, amely annyit érne, 
mint az övé. 

- . Ittvan - suttogta, aztán megismételte, mert senki sem hallotta. 

Mohrol felnézett rá, és a szeme felvillant a hirtelen megértéstől. 

- . A kanca, amely fellökött - suttogta. A szeme sötét volt, de valami részvétféle ült az 
arcán. 

Toluj némán bólintott. 


- . Micsodái - kapta fel a fejét Ögödej. - Erre ne is gondolj, sámán! Tolujnak nincs köze 
ehhez! - Határozottan beszélt, ám még mindig nem hullott le róla a sír iszonyata, és a keze 
remegett a boros kupán. Toluj látta. 

- A bátyám vagy, Ögödej - mondta. - Mi több, te vagy a kán, akit apánk választott. - 
Elmosolyodott, megdörgölte az arcát, egy pillanatra szinte kisfiúsnak tűnt. - Egyszer azt mondta 
nekem, hogy én leszek az, aki emlékeztetlek azokra a dolgokra, amelyekről elfeledkezel. Hogy 
én foglak kán korodban vezetni, és a jobb kezed leszek. 

- . Ez őrültség! - mondta Kaszar az elfojtott dühtől feszült hangon. - Hadd ontsam ki előbb 
a sámán vérét! 

-Jól van, tábornok! - csattant fel Mohrol. Előrelépett, kitárta a karját. - Megfizetem ezt az 
árat! Ma reggel már véremet ontottad. Vedd a maradékot, ha akarod. Nem változtatja meg az 
előjeleket. Nem változtat azon sem, amit meg kell tenni. 

Kaszar megérintette az övébe rejtett kést a mocskos szövet redői alatt, de Mohrol nem 
sütötte le a szemét. A kenőcs megszabadította a félelemtől, és megmutatta neki Kaszar 
szeretetét Ögödej és Toluj iránt, amely tehetetlen dühvel keveredett. Az öreg tábornok képes 
volt szembenézni bármilyen ellenséggel, ám ez a döntés megbénította és összezavarta. Egy 
idő után Mohrol leengedte a karját, és türelmesen várt, hogy Kaszar is meglássa az 
elkerülhetetlent. 

Végül Toluj hangja törte meg a csendet. 

- . Meg kell tennem, bácsikám. Most már engegjetek el. Látnom kell a fiamat, és leveleket 
írok a feleségemnek. - Az arca merev volt a fájdalomtól, de a hangja nem remegett. 

- . Az apád nem adná föl - mondta Kaszar nyersen. - Hidd el, kevesen ismerték nálam 
jobban. 

Ám ebben nem volt olyan biztos, mint mutatta. Kellő hangulatban Dzsingisz gondolkodás 
nélkül feláldozta volna magát, élvezve a látványos gesztust. Ha más hangulatban volt, harcolt 
az utolsó dühös lélegzetvételig, akár kudarcra volt ítélve, akár nem. Kaszar tiszta szívéből 
kívánta, bár itt lenne az öccse, Kacsun. O találna választ, kiutat a tüskebozótból. 
Balszerencséjére Kacsun észak felé lovagol Szübötejjel és Batuval. Kaszar ez alkalommal 
egyedül maradt. 

Érezte a fiatalabbakból áradó sürgetést: őt nézték, valamiben reménykedve, amivel 
megváltoztathatja a döntést. De neki nem jutott eszébe semmi azon kívül, hogy megöli a 
sámánt. De rájött, hogy hasztalanul tenné. Mohrol hitt a saját szavaiban, és amennyire Kaszar 
megítélhette, a színigazat mondta. Lehunyta a szemét és feszülten várta, meghallja-e Kacsun 
hangját. Mit mondanak Valakinek meg kell halnia Ögödejért. Kaszar fölemelte a fejét, kinyitotta 
a szemét. 

- . Én leszek az áldozatod, sámán. Vedd az életem a kánért. Ennyit megtehetek a 
testvérem emlékére a testvérem fiáért. 

- . Nem! - Mohrol elfordult tőle. - Nem te vagy a jelölt, ma nem. Az előjelek világosak. A 
választás éppen olyan egyszerű, mint amilyen nehéz. 

A sámán beszéde közben Toluj fáradtan elmosolyodott. Odalépett Kaszarhoz, és 
megölelték egymást. Ögödej és a sámán elfordította a tekintetét. 

- . Alkonyaikor, Mohrol - mondta Toluj, és a sámánra nézett. -Adj nekem egy napot, hogy 
felkészüljek. 

- . Nagyuram, az előjelek világosak. Nem tudjuk, hogy a kán meddig maradhat, mielőtt 
elragadnák a szellemét. 

Ögödej semmit sem szólt, amikor az öccse ránézett. Toluj vívódva összeszorította a fogát. 

- . Nem futok meg, testvérem - suttogta. - De nem állok készen a késre, még nem. Add 
nekem a napot, és áldani foglak a másik oldalról. 


Ögödej gyöngén, elkínzott arccal bólintott. Szeretett volna szólni, elzavarni Mohrolt, és 
megakadályozni, hogy a rosszindulatú szellemek visszatérjenek hozzá. De nem bírta 
megtenni. Egy emlékfoszlány visszahozta a magatehetetlenségét. Azt nem bírná ki még 
egyszer. 

- Alkonyatkor, testvérem - mondta végül. 

Toluj szó nélkül kisietett a jurtából. Az alacsony ajtónál lehajolt, hogy kibújjon a tiszta 
levegőre, a napsütésbe. 

Körülötte élettől és tevékenységtől pezsgett a hatalmas tábor. Lovak, asszonyok, 
gyerekek és harcosok zsinatoltak. Toluj szíve fájdalmasan lüktetett a kedves, hétköznapi 
jelenettől. Belenyilallt a kétségbeejtő tudat, hogy ez az utolsó reggel. Nem látja többé a felkelő 
napot. Egy darabig állt és nézte, egyik kezét a szeme elé emelte, hogy ne vakítsa a fény. 


Tizennegyedik fejezet 


Toluj levezette a tízfős lovas csapatot a tábor melletti folyóhoz. Fia, Möngke, a jobbján 
lovagolt, fiatal arca sápadt volt a feszültségtől. Két rabszolganő futott Toluj kengyele mellett. A 
parton leszállt, a rableányok levették róla a páncélt és a ruhát. Meztelenül belegázolt a hideg 
vízbe, lába elmerült a hűvös sárban. Ráérősen megmosakodott, az iszappal súrolta le a 
zsiradékot a bőréről, aztán alámerült, hogy leöblítse magáról a sarat. 

A rableányok is levetkőztek, és ugyancsak belementek a folyóba. Dideregve tisztították 
Toluj körmeit a csontpiszkálókkal. Mindkettő derékig állt a vízben, mellbimbójuk kihegyesedett 
a hidegtől. Nem dévajkodtak, nem kacarásztak, és Tolujt sem izgatta föl a látvány, holott 
máskor eljátszadozott volna velük a sekélyesben, és addig fröcskölte volna őket, amíg sikítozni 
nem kezdenek. 

Óvatosan, erősen összpontosítva elvett egy palack tiszta olajat, és beledörzsölte a 
hajába. A szebbik rableány lófarokba kötötte fekete haját, amely hosszan lelógott a hátára. 
Toluj tarkóján nagyon fehér volt a bőr, mert a haja megvédte a naptól. 

Möngke figyelte az apját. A többi minghaan cserzett veterán volt, ezer csatában vettek 
részt. Mellettük fiatalnak és tapasztalatlannak érezte magát, de ők rá se bírtak nézni. 
Elnémította őket a tisztelet Toluj iránt és Möngke tudta, hogy az apja miatt meg kell őriznie a 
hideg arcot. Szégyent hozott volna a tábornokra, ha a fia sír, így hát Möngke úgy állt, mint egy 
sziklaszirt. Mégsem tudta levenni a szemét az apjáról. Toluj közölte velük a döntését, amely 
mindnyájuknak fájt, de semmit sem tehettek, ha egyszer a tábornok így akarja, és a kánnak erre 
van szüksége. 

Egyikük halkan füttyentett, mert meglátta, hogy Kaszar kilovagol a tábor egy másik 
részéből. Tisztelték a tábornokot, de akkor is elállták volna a folyóhoz vezető utat. Ezen a 
napon még az sem érdekelte őket, hogy Dzsingisz testvére. 

Toluj üres tekintettel bámult maga elé, miközben összekötötték a haját. A füttyentésre 
magához tért, és biccentett Möngkének, hogy engedjék át Kaszart. Nagybátyja leszállt a lóról, 
és odajött hozzá a partra. 

- Szükséged lesz egy barátra, hogy segítsen - mondta Kaszar. 

Möngke tekintete szinte belefúródott Kaszar tarkójába, aki észre sem vette. 

Toluj némán nézett fel a folyó vizéből. Aztán bólintott, és kilépett a partra. Rabnői 
követték, ő pedig türelmesen várt, amíg ledörgölték. A nap megmelegítette, kissé enyhült benne 
a feszültség. A parton heverő páncélra nézett. Egy halom vas és bőr. Ilyet viselt egész felnőtt 
életében, most váratlanul mégis idegennek tűnt. Most nem volt kedve ehhez a kínai dologhoz. 

- Nem veszem fel a páncélt - mondta Möngkének, aki a parancsait várta. - Csomagoltasd 
el. Talán idővel fölveszed az emlékemre. 

Möngke a fájdalmával küzdve lehajolt, és összenyalábolta a páncél darabjait. Kaszar 
helyeslően pillantott rá. Tetszett neki, hogy Toluj fia megőrzi méltóságát. Apás büszkeség 
ragyogott a szemében, noha Möngke elfordult, és nem láthatta Kaszar pillantását. 

A rabnők magukra kapkodták a ruhájukat, hogy elfedjék meztelenségüket. Toluj elküldte 
az egyiket, hogy hozzon el a jurtájából egy deelt és egy nadrágot, és egy pár új csizmát. A lány 
mezítláb futott a füvön. Olyan szépen mozgott, hogy nem is egy férfi megfordult utána és 
megbámulta, a napfényben megcsillanó lábát. 

- . Igyekszem elhinni, hogy tényleg megtörténik - mondta halkan Toluj. Kaszar ránézett, 
kinyújtotta a kezét és megszorította unokaöccse meztelen vállát néma támogatásképpen. Toluj 
folytatta: - Amikor láttam, hogy jössz, abban reménykedtem, hogy valami változott. Azt hiszem, 
valahol az utolsó pillanatig várni fogok egy kiáltásra, valamilyen haladékra. Különös, hogy az 
ember mi mindennel képes kínozni magát. 


- . Tudom, hogy az apád büszke lenne rád - felelte Kaszar. Fölöslegesnek érezte magát, 
nem találta a megfelelő szavakat. 

Toluj látta rajta, mennyire elkeseredett, és különös módon éppen ő szánta meg. 

- . Azt hiszem, bácsikám, jobb lenne, ha most egyedül maradnék - mondta szelíden. - Itt 
van a fiam, hogy vigasztaljon. O viszi majd haza az üzeneteimet. Rád később, naplementekor 
lesz szükségem. - Sóhajtott. - Akkor kétségtelenül szükség lesz rá, hogy mellettem állj. Most 
azonban megírok pár levelet, aztán parancsokat kell adnom. 

-Jól van, Toluj. Visszajövök alkonyaikor. Egy dolgot azonban mondok neked: ha ennek 
vége, megölöm azt a sámánt. 

Toluj kuncogott. 

- Nem is vártam tőled mást, bácsikám. Kell majd nekem egy szolga a másvilágon. Ő 
éppen megteszi. 

A rableány visszatért egy ölnyi tiszta gyapjúruhával. Toluj felhúzta a durva szövésű 
nadrágot, elrejtve férfiasságát. A rabnő megkötötte a derekán a madzagot. Toluj kitárt karokkal 
állt, és a semmibe nézett. Asszonyai elsírták magukat, de egyik férfi sem szólt rájuk. Toluj örült, 
hogy a nők megsiratják. Nem mert Sorhatanira gondolni, és arra sem, hogy mit szól majd a 
történtekhez. Kaszar visszaszállt a lovára. Az öreg tábornok szavát elvette a bánat. Intett a jobb 
kezével, megfordította a lovát, és ellovagolt. 

Toluj a fűre telepedett, a rabnők előtte térdeltek. Az új csizma puha bőrből készült. A 
lányok nyersgyapjúból készült kapcát tekertek a lábára, aztán föladták rá a csizmát, és gyors, 
ügyes mozdulatokkal megkötötték. Végül Toluj fölállt. 

A legegyszerűbb deeljét választotta, egy könnyű, bélelt vászon köntöst, amelyet a parányi 
csengettyűket formázó gombokon kívül semmi sem díszített. Régi darab volt, valaha Dzsingisz 
viselte, és a farkas nemzetség mintáját hímezték rá. Toluj végigfuttatta ujjait a kezdetleges 
mintán, és ez megvigasztalta. A ruhát az apja nyűtte el, talán a szövet megőrzött egy csipetnyit 
a régi erőből. 

- . Gyere, Möngke, járjunk egyet! - szólt oda a fiának. - Vannak dolgok, amelyekre 
emlékezned kell a kedvemért. 

Eljött az alkonyat az utolsó napon. A hűvös fényből lassan kioldódtak a színek, a 
pusztaság szürkévé változott. Toluj keresztbe tett lábbal ült a fűben, és nézte, ahogy a nap 
megérinti a nyugati hegyeket. Jó nap volt. Meghágta a rableányokat, kis időre elmerült a hús 
örömeiben. Kijelölte helyettesét a tümen vezérének. Lakota jó és hűséges ember. Nem hoz 
szégyent Toluj emlékére, és idővel, ha Möngke több tapasztalatot szerez, átadja helyét a 
fiúnak. 

Délután átjött Ögödej, elmondta, hogy Sorhatanit teszi meg a Toluj-család fejévé, és 
felruházza mindazokkal a jogokkal, amelyek a férjének jártak. Sorhatanira száll Toluj vagyona, 
és úgy rendelkezhet a fiaival, mintha az apjuk lenne. A hazatérő Möngke megkapja Toluj többi 
feleségét és rabnőjét, hogy védhesse őket azoktól, akik visszaélhetnének a helyzettel. A kán 
árnyéka biztonságot jelent a családnak. Ez volt a legkevesebb, amit Ögödej fölajánlhatott, de 
Toluj kevésbé félt, könnyebben lélegzett, miután meghallgatta. Már csak arra vágyott, hogy 
még egyszer utoljára beszélhessen Sorhatanival és a többi fiával, még egyszer magához 
szoríthassa a feleségét, és beszívhassa hajának illatát. 

sóhajtott. Nehéz volt békét találni most, mikor lemegy a nap. Igyekezett belekapaszkodni 
minden pillanatban, de az elméje elárulta, a tudata ki-kihagyott. Az idő olajként csurgott ki a 
kezéből, és egyetlen pillanatot sem tudott megragadni. 

A tümenek felsorakoztak, hogy tanúi legyenek áldozatának. Előtte a fűben Ögödej állt 
Kaszarral és Mohrollal. Hármuktól valamivel távolabb Möngke várakozott. Csak ő nézte 
egyfolytában az apját. Egyedül ez a merev pillantás mutatta iszonyatát és hitetlenségét. 


Toluj mély lélegzetet vett, élvezte a lovak és birkák szagát az esti szélben. Örült, hogy a 
pásztorok egyszerű ruháját választotta. A páncél fojtogatná, vasra verné. így szabadnak, 
tisztának és nyugodtnak érezhette magát. 

Elindult a csoporthoz. Möngke úgy bámult rá, akár egy fejbe kólintott borjú. Toluj magához 
ölelte a fiát, de gyorsan elengedte, mielőtt a mellén érzett reszketés átcsapott volna zokogásba. 

- Készen állok - mondta. 

Ögödej keresztbe tett lábbal ült az egyik oldalán, Kaszar a másikon. Möngke habozott, 
aztán ő is leült. 

Valamennyien ellenségesen figyelték Mohrolt, aki tömjénkúpokat gyújtott rézedényekben. 
Vékony füstszalagok hullámzottak a síkság fölött, a sámán kántálni kezdett. 

Mohrol kötésig meztelen volt, bőrét vörös és sötétkék csíkok borították. Szeme egy álarc 
mögül pillantott rájuk, amelynek alig volt emberformája. A négy férfi nyugat felé nézett. Amíg a 
sámán végigénekelte a halotti dal hat szakaszát, nem vették le a szemüket a lenyugvó napról, 
amelyet lassan elnyelt a láthatár, míg végül csak egy vastag arany vonal maradt belőle. 

Mohrol dobbantott, amikor befejezte a Földanyának szóló verset. Kést döfött a levegőbe, 
és Ég Atyát szólította. A hangja erősödött, egyszerre énekelt orrból és torokból. Egyike volt a 
legrégebbi hangoknak, amelyekre Toluj emlékezett. Szórakozottan hallgatta, mert nem tudta 
levenni a szemét az arany szálról, amely az élethez kötötte. 

Amikor a négy szélhez szóló éneknek is vége lett, Mohrol egy kést nyomott Toluj 
tenyerébe. Toluj rámeredt a kékesfekete pengére az utolsó fényben. Megtalálta a nyugalmat, 
amelyre szüksége volt. Körülötte minden körvonal kiélesedett. Mélyen beszívta a levegőt, és a 
bőréhez szorította a pengét. 

Ögödej kinyújtotta a kezét, és megragadta a bal vállát. Kaszar ugyanígy tett a jobb 
vállával. Toluj érezte erejüket, gyászukat, és legyőzte félelmének maradékát. 

Möngkére nézett, és látta, hogy az ifjú szeme tele van könnyekkel. Nem volt ebben semmi 
szégyen. 

- Vigyázz anyádra, fiam! - mondta Toluj, aztán elfordította a tekintetét, és mélyet lélegzett. 
- Itt az idő- mondta. - megfelelő áldozat leszek a kánért. Magas, erős és fiatal vagyok. Átveszem 
testvérem helyét. 

A nap eltűnt nyugaton. Toluj magába döfte a pengét, és eltalálta a szívet. Tüdejéből 
elnyújtott hörgéssel távozott a levegő. Rájött, hogy nem tud lélegezni, és le kellett küzdenie 
fejvesztett rémületét. Tudta, hogyan kell vágnia. Mohrol elmagyarázta a szertartás minden apró 
részletét. A fia nézi, erőt kell vennie magán. 

Teste megkeményedett, minden izma görcsösen feszült. Újra beszívta a levegőt, 
megcsavarta a kést bordái között, hogy belehasítson a szívbe. A fájdalom égette, akár a billog. 
Kirántotta a kést és döbbenten nézte az utána zúduló vért. Ereje fogyatkozott, előredőlt. Kaszar 
utánanyúlt, és megmarkolta a kezét hitetetlenül erős ujjaival. Toluj hálásan nézett rá, de 
képtelen volt megszólalni. Kaszar magasabbra vezette a kezét, ujjait rászorítva a késre, hogy 
ne ejthesse el. 

Toluj megroskadt. Kaszar segített neki, hogy elhúzhassa a pengét a torkán. Megdermedt, 
jégember lett, miközben meleg vére kifolyt a fűre. Nem látta a sámánt, aki egy csészét tartott a 
torkához. A feje előre billent, Kaszar tartotta meg a tarkójánál fogva. Toluj addig is érezte 
Kaszar kezének melegségét, amíg meghalt. 

Mohrol odanyújtotta a teli csészét Ögödejnek. A kán lehajtott fejjel térdelt, és a sötétbe 
bámult. Nem engedte el Toluj testét, így az továbbra is egyenesen ült két rokona között. 

- Innod kell, nagyuram, mielőtt végeznék - mondta Mohrol. 

Ögödej hallotta. Bal kezébe fogta a csészét, és megdöntötte. Fuldokolt testvérének meleg 
vérétől. Egy kevés lecsurgott az ál-lán és a nyakán. Mohrol nem szólt. A kán megemberelte 


magát, és leküzdötte hányingerét. Ahogy a csésze kiürült, Ögödej elhajította a homályban. 
Mohrol ismét énekelni kezdte a hat verset, hívta a szellemeket, hogy legyenek tanúi az 
áldozatnak. 

A felénél se járt, amikor hallotta, hogy Ögödej a fűbe hány. Már túl sötét volt ahhoz, hogy 
lássa, a hangokkal meg nem törődött. 

sorhatani kurjongatva hajszolta a lovát. A kanca vágtában repítette a barna 
pusztaságban. Fiai mellette száguldottak. A tartalék lovakkal és a málhás állatokkal együtt 
szép nagy porfelhőt hagytak maguk után. Forrón sütött a nap, Sorhatani ujjatlan, sárga 
selyeminget, szarvasbőr nadrágot, és puha csizmát vett a lovagláshoz. Mocskos volt, hosszú 
ideje nem fürdött, de ujjongott a boldogságtól, hogy a törzsek ősi szállásföldjén nyargalhat a 
lovával. 

A fű nagyon száraz volt, a völgyek szomjaztak. Az aszály a legszélesebb folyók 
kivételével mindent kiszikkasztott. Ha meg akarták tölteni a tömlőket, addig kellett ásniuk a 
meder agyagjában, amíg el nem kezdett szivárogni a lyukba a víz, ám az is egy kicsit sós volt, 
és nagyon sáros. A selyem ismét bebizonyította értékét, mert ki lehetett szűrni vele az iszapot 
és a csapkodó rovarokat a drága nedűből. 

Lovaglás közben látta a birkák és ökrök fakó csontvázait, amelyeket fehér szilánkokká 
harapdáltak a farkasok vagy a rókák. Más talán nem tekintette volna ilyen nagy ajándéknak ezt 
az aszályos földet, amelyet a férje kapott. De Sorhatani tudta, hogy kemény évek mindig 
lesznek, márpedig egy ilyen föld erős férfiakat és még erősebb nőket terem. A fiai máris 
megtanulták, hogy be kell osztaniuk víztartalékaikat, és nem nyakalhatnak úgy, mintha mindig 
lenne a kezük ügyében egy forrás. A telek dermesztőek, a nyarak égetőek, de az övék a 
mérhetetlen szabadság - és mindig megjön az eső. Gyerekkorából emlékezett, hogy a 
látóhatárig nyúltak a dombok, amelyek úgy hullámzottak, mint a zöld selyem. A föld elviselte az 
aszályokat és a hideget, aztán újjászületett. 

A távolban feltűnt a Deliun Boldag, a csúcs, amelynek szinte misztikus jelentése volt a 
törzsek legendáiban. Dzsingisz valahol ennek a helynek a közelében született. Apja, Jiszügej 
itt lovagolt a harcosaival, hogy a leghidegebb hónapokban megvédjék nyájaikat a rablóktól. 

sSorhatani egy másik szirtet nézett, a vörös sziklát, amelyet Dzsingisz megmászott a 
testvéreivel, amikor a világ még kisebb volt, és a törzsek egymás torkának ugrottak. Három Ha 
lépést tartott vele. A vörös csúcs növekedni kezdett. Itt talált Dzsingisz és Kacsun egy 
sasfészket, és két tökéletes fiókát szedtek ki belőle, hogy dicsekedhessenek az apjuknak. 
Sorhatani el tudta képzelni izgalmukat, még az arcukatis láthatta a saját fiaiban. 

Csak azt bánta, hogy Möngke nincs itt, noha tudta, hogy ez csak afféle anyai bolondság. 
Möngkének meg kell tanulnia az apja és nagybátyjai mellett a vezetést, a hadviselést. A 
harcosok semmibe vennének egy olyan tisztet, aki semmit sem tud a terepről vagy a taktikáról. 

Vajon Dzsingisz anyja ugyanúgy szerette Behtert, mint ő a saját elsőszülöttjét? A 
legendák szerint Behter komoly fiú volt, akárcsak Möngke, hiányzott belőle Kubilaj villámgyors 
felfogása és humora is. 

Nézte, hogyan lovagol Kubilaj. Csin mintára nyírott, varkocsba font haja csapkodott a 
szélben. Vékony és izmos volt, mint az apja és a nagyapja. Fiai versenyeztek a porban, és 
sSorhatani ugyanolyan büszke volt ifjúságukra és erejükre, mint a magáéra. 

Toluj és Möngke már hónapokkal ezelőtt elment. Nehezére esett elhagynia Karakorumot, 
de tábort kellett vernie férje számára, és föl kellett derítenie a környéket. Neki kellett felállíttatnia 
a jurtákat a Deliun Boldag árnyékában, és jó legelőket keresnie a folyóparti lapályokon. Sok 
ezer férfi és nő jön vele a hazai földre, ám egy darabig még várhatnak, amíg ő elvágtat a vörös 
hegyhez. 

Egy napon Möngke talán akkora sereget vezényel, mint Szübötej; vagy hatalmas ember 


lesz Csagatáj nagybátyja udvarában. Jólesik ilyesmiről álmodozni egy ilyen napon, amikor 
szél lobogtatja hajának selymes erdejét. 

sSorhatani hátrapillantott, ellenőrizte, nem maradtak-e le férjének emberei. Két legszilajabb 
harcosa a család közelében lovagolt. Sorhatani látta, hogy a fejük jobbra-balra forog, figyelnek 
a veszély legkisebb jelére is. Elmosolyodott. Toluj a távozása előtt megparancsolta, hogy 
nagyon vigyázzanak a feleségére és a fiaira. Lehet, hogy szülőhazájuk dombjairól és 
síkságairól eltűntek a nomád törzsek, de azért mégis aggódott. Derék ember, gondolta 
sSorhatani. Ha apja becsvágyának a töredéke szorult volna belé, magasra jutott volna. 
Sorhatani kedvét nem rontotta el ez a gondolat. Férje sorsát sohasem ő irányította. Dzsingisz 
legfiatalabb fia volt, és kicsi korától tudta, hogy a bátyái vezetnek, ő pedig követi őket. 

A fiait más anyagból gyúrták. Még a legfiatalabbat, Arik-Bökét is harcosnak és tudósnak 
képezték attól a pillanattól, hogy járni tudott. Mindannyian ismerték a csin udvari írást, és 
olvasni is tudtak. Noha Sorhatani Krisztushoz és az ő anyjához imádkozott, a fiúkat 
megtanították Csin és Szung vallására, mert ott van az igazi hatalom. Akármit tartogasson a 
jövő, Sorhatani tőle telhetőleg felkészítette rá a fiait. 

A kis csapat leszállt a lóról a vörös hegy lábánál. Sorhatani felkiáltott örömében, amikor 
meglátta a magasban köröző sasokat. Attól tartott, csak a pásztorok lódítanak a sasokról, hogy 
még szebbé fényezzék Dzsingisz történetét. Pedig itt vannak, és a fészkük ott lesz valahol fent 
a szirtek között. 

Férje harcosai utolérték, és mélyen meghajolva, türelmesen várták a parancsait. 

- A fiaim felmásznak a fészekhez! - mondta Sorhatani olyan izgatottan, mint egy kislány. 
Nem kellett magyarázkodnia. A két harcos felsandított a köröző madarakra. - Keressetek vizet a 
környéken, de ne menjetek nagyon messzire! 

A férfiak pillanatok alatt nyeregbe szökkentek, és elvágtattak. Megtanulták, hogy 
sorhatani ugyanúgy engedelmességet vár el tőlük, mint a férje. Hatalmasok között nőtt föl, és 
nagyon fiatalon került be a nagykán családjába. Tudta, hogy a férfiak jobban szeretnek valakit 
követni, mert a vezetés akaraterőt követel. Benne megvolt ez az erő. 

Kubilaj és Hülegü már a vörös szikla lábánál járt, a szemük elé tartották kezüket, hogy 
óvják a naptól, úgy keresték a fészket. Bár kissé későre járt már az idő. Ha vannak is fiókák, 
nyilván megerősödtek már, s talán el is tudnak repülni a fészekből. Sorhatani nem tudhatta, 
nem éri-e csalódás a fiait, de ez nem számít. Az anyjuk beleszőtte őket Dzsingisz életének 
legendájába; sosem fogják elfelejteni a kapaszkodást, akár hoznak magukkal fiókát, akár nem. 
Olyan emléket ad nekik, melyről sokat mesélhetnek egy napon a saját gyerekeiknek. 

A fiúk lerakták fegyvereiket, és egy könnyű szakaszon kapaszkodni kezdtek. Sorhatani 
kivett egy tömlő sajtot a nyerge alól. Maga morzsálta össze apróra a sajtot, hogy ne horzsolja 
fel a kanca bőrét, míg megpuhul a vízben. Nagyon szerette ezt a kesernyés, frissítő, sűrű sárga 
pépet. Megnyalta a száját, beledugta a kezét a tömlőbe, és leszopogatta az ujjait. 

Gyorsan vizet hozott a málhás lovaktól, és egy bőrvödörből megitatta a saját hátasaikat. 
Amikor mindezzel végzett, tovább turkált a nyeregtáskájában, amíg nem talált egy kevés 
szárított datolyát. Bűntudatosan nézte a hegyet, miközben elmajszolt egy datolyát, mert a fiai 
rajongtak a ritka csemegéért. De hát nincsenek itt. Látta őket, ahogy egyre magasabbra 
kúsznak, erős, vékony tagjaiknak nem okozott gondot a hegymászás. Napnyugtára térnek 
vissza, addig kivételesen egyedül lehet. Megbéklyózta a lovat egy hosszú kötéllel, hogy ne 
csámborogjon el, aztán szétterített egy nyeregtakarót a száraz füvön, és letelepedett. 

Át szundikálta a délutánt, élvezte a békés magányt. Időnként elővett egy deelt, amelyet 
aranyszállal hímezett Kubilajnak. Nagyon szép lesz, ha elkészül. Lehajtott fejjel öltögetett, a 
szálakat erős, fehér fogával harapta el. Álmosító volt a meleg napfény, és Sorhatani egyszer 
csak elszunnyadt. Délután ébredt fel, amikor már hűvösre fordult az idő. Fölállt, ásítva 


nyújtózott. Jó föld ez, otthon érezte magát rajta. Az ifjú Dzsingiszről álmodott, ettől kipirult és 
izzadtságfoltok lepték el. Erről az álomról nem fog mesélni a fiainak. 

A messzeségben egy lovasra lett figyelmes. Ösztönös képesség volt, olyan nemzedékek 
öröksége, amelyek akkor maradtak életben, ha időben észrevették az ellenséget. Az asszony 
elkomorodott, a szeme fölé tartotta a kezét, aztán csővé hajlította az ujjait, hogy jobban 
összpontosíthasson a távoli alakra. Ez régi felderítő trükk volt, de az alakból így is csak egy 
sötét pöttyöt látott. 

Férje harcosai nem aludtak délután; máris vágtattak, hogy elfogják a magányos lovast. 
sSorhatani békessége összezsugorodott és megfakult. A harcosok odaértek a lovashoz, a 
pontból folt lett. 

- Ki vagy? - mormolta magában. 

Nehéz volt nem aggódni. A magányos lovas csakis a hírvivők közé tartozhat, akik 
mérföldek ezreit járták be a kán és tábornokai szolgálatában. A lovakat váltva száz mérföldet is 
képesek voltak megtenni egy nap alatt, néha többet is, ha élethalál kérdésről volt szó. Az 
ilyenek tíz nap alatt ideérnek a csin területről, ahol a kán erői tartózkodnak. Sorhatani látta, 
hogy a három lovas együtt közeledik a vörös sziklához, és a hasa csikarni kezdett a hirtelen 
balsejtelemtől. 

Mögötte lefelé ereszkednek a fiai. Vidáman karattyoltak, de nem rikoltoztak diadalmasan. 
A fiatal sasok már kirepültek, vagy kitépték magukat a markolászó ujjak közül. Sorhatani 
elcsomagolta értékes tűit és cérnaorsóit, ösztönös szakértelemmel megkötötte a csomókat. 
Inkább ezzel foglalkozott, mint hogy tehetetlenül várakozzon. Ráérősen elrendezte a 
nyeregtáskákat és a vizes tömlőket. 

Visszafordult, és a szájához kapta a kezét, mert fölismerte a harcosoktól közrefogott, 
magányos lovast. Még elég messze voltak, majdnem rájuk kiabált, hogy siessenek. Ahogy 
közelebb értek, látta, hogy Möngke imbolyog a nyeregben, közel járt a teljes kimerültséghez. 

Vastagon belepte a por, a lova oldala kérges volt a sártól, mert Möngke a nyeregből vizelt, 
hogy ne kelljen leszállnia. Sorhatani tudta, hogy a felderítők akkor teszik ezt, ha teljes 
sebességgel kénytelenek továbbítani a hírt, és a szíve összeszorult a félelemtől. Nem szólt, 
amikor legidősebb fia nyeregből szállva megtántorodott, kis híján elesett, mert a térdei 
felmondták a szolgálatot. A nyeregkápába kapaszkodva jobb kezével dörgölte ki a görcsöt a 
lábából. Végül találkozott a tekintetük, és Möngkének nem kellett szólnia. 

sorhatani akkor még nem sírt, bár sejtette, hogy a férje elment. Kihúzta magát, agyában 
összevissza kavarogtak a gondolatok. Olyan sok dolga volt! 

- Isten hozott a táboromban, fiam - mondta végül. 

Mintegy álomban fordult a harcosokhoz, és utasította őket, hogy rakjanak tüzet, főzzenek 
sós teát. A többi fia néma értetlenséggel bámulta a kis csoportot. 

- Ülj le, Möngke - mondta halkan az asszony. 

Fia bólintott, a szeme vörös volt a fáradtságtól és a bánattól. Leült a fűre az anyja mellé, 
biccentett Kubilajnak, Hülegünek és Arik- Bőkének, akik szorosan körülvették anyjukat. Amikor 
a sós tea elkészült, Möngke néhány korttyal leküldte az első csészére valót, hogy megtisztítsa 
a torkát a portól, mert meg kellett szólalnia. Sorhatani az érzelmek zűrzavarában majdnem 
rákiáltott, hogy belefojtsa a beszédet. Ha Möngke nem szól, akkor talán még nincs minden 
veszve. Ha egyszer kijönnek a szavak a száján, Sorhatani élete, a fiai élete örökre 
megváltozik, ő pedig elveszíti azt, akit szeretett. 

- Az apám halott - szólalt meg Möngke. 

Az anyja egy pillanatra lehunyta a szemét. Elveszett az utolsó remény is. Mélyet lélegzett. 

- . Jó férj volt - suttogta fulladozva. - Olyan harcos, aki a kán tízezer emberének parancsolt. 
Elképzelni sem tudjátok, menynyire szerettem. - A könnyektől nagyobbnak tűnt a szeme, a 


hangja berekedt, mert a torkát összeszorította a gyász. - Mondd el, Möngke, hogy történt. 
Semmit se hagyjál ki. 


Tizenötödik fejezet 


sSzübötej megállt a szikla pereménél, kihajolt a nyeregből, és lenézett a völgybe. Egy napba 
került, hogy feljusson ide a kecskecsapásokon, de ilyen magasságból húszmérföldnyire 
ellátott, tekintete befogta a dombokat, falvakat, folyókat és városokat. Nyugaton a széles Volga 
folyó kanyargóit, de az nem jelent komoly akadályt. Már előreküldött embereket, hogy 
lábaljanak át a homoknyelveken, kutassák át a mögöttük elterülő szigeteket és partokat. 
Évekkel ezelőtt már portyázott ezeken a földeken. Mosolygott, amikor eszébe jutott, hogyan 
keltek át emberei a fagyott folyókon. Az oroszok nem hitték el, hogy van ember, aki elviselné az 
ő telüket. Tévedtek. Akkor csak Dzsingisz hívhatta vissza. Amikor a nagykán hazaparancsolta 
a sereget, Szübötej visszafordult, de ez nem történhet meg még egyszer. Ögödej szabad kezet 
adott neki. A csin határt biztosították keleten. Ha szét tudja zúzni a nyugati országokat, akkor 
tengertől tengerig a nemzeté a világ. Akkora birodalmat hoz létre, hogy azt fel sem lehet fogni 
ésszel. Szübötej alig várta, hogy láthassa az orosz erdőkön túl elterülő földeket, egészen a 
legendás hideg tengerekig és a halottfeéhér embereket, akikre sosem süt a nap. 

Ilyen kilátás mellett könnyű volt elképzelni az ügynökök hálózatát. Szübötej volt a lelke a 
kémek és hírvivők pókhálójának. Ügynökei - férfiak és nők - ott voltak több száz mérföldes 
körön belül minden piacon, faluban, városban és erődben. Némelyiknek fogalma sem volt arról, 
hogy a fizetésüket a mongol seregektől kapják. Egyes felderítői és hírszerzői török vérből 
származtak, mert azoknak nem volt olyan vágott szemük, mint Szübötej harcosainak. Mások 
olyan népekből eredtek, amelyekkel Szübötej és Batu szövetséget kötött, vagy leigázta őket. 
Hontalanul és kétségbeesetten tántorogtak elő hamuvá lett falvaikból, és bármit megtettek a 
hódítóknak az életükért cserébe. A kán ezüstje folyóként áradt Szübötej kezéből. Legalább 
annyi információt vásárolt, mint húst és sót - de ezeket többre értékelte, mint azokat. 

Batu felé fordult, aki most tette meg az utolsó kanyart, és a szikla peremére kormányozta a 
lovát, mielőtt leszállt. Batu unott ellenszenvvel bámulta a lenti völgyeket. Szübötej 
elkomorodott. Éppen úgy nem változtathatta meg a múltat, mint ahogy nem vitathatta Ögödej 
kán jogát arra, hogy egy duzzogó siheder kezére adjon tízezer katonát. Egy zöldfülű kamasz 
igen nagy károkat okozhat egy hadseregben. Különös módon ez nem vette el a kedvét attól, 
hogy kitartóan képezze Batut a lehető leghatékonyabb pusztítóvá. Egyedül az idő adhat neki 
távlatot és bölcsességet, amelyeket Batu jelenleg nélkülöz. 

Hosszú ideig némán ültek, amíg Batu türelme el nem fogyott. Szübötej erre számított. A 
dühös fiatal harcosból hiányzott a nyugalom és a belső béke. Folyamatosan sistergett benne a 
harag, és ezt az egész környezete érezte. 

- . Megjöttem, Szübötej Bahadur. - Batu olyan vigyorral ejtette ki a tábornok becenevét, a 
bátort, ami gúnnyá torzította a jelzőt. - Mi az, amit csak a te szemed lát? 

Szübötej úgy válaszolt, mintha mi sem történt volna, tébolyítóan flegma hangon. 

- Ha folytatjuk utunkat, Batu, embereid nem láthatják át a terepet. Eltévedhetnek, vagy 
akadályba ütközhetnek. Látod azokat az alacsony dombokati 

Batu tekintete követte Szübötej mozdulatát. 

- . Innen láthatod, hogy majdnem összeérnek, de középütt marad egy rés, ami... 
egy, talán két mérföld széles. Négy-öt li, ha csin mértékegységet használunk. Kétoldalt 
elrejthetünk egy-egy ming-haant, rajtaütés céljából. Ha az oroszokat néhány mérfölddel arrébb 
csatára kényszerítjük, visszahúzódva a dombok közé csalhatjuk őket, és onnan nem 
szabadulhatnak. 

- . Ebben nincs semmi új - mondta Batu. - Ismerem a színlelt visszavonulást. Azt 
hittem, valami érdekesebbet mutatsz, ami megéri, hogy felvonszoljam idáig a lovamat. 

Szübötej rászögezte hideg tekintetét a fiatalemberre, ám Batu pimasz 


magabiztossággal állta a pillantását. 
- . Nos, Szübötej orlok? - kérdezte. - Van valami, amit mondani akarsz nekem? 
- . Fontos a terep kiválasztása, amelyet aztán jól átkutatsz, hogy hol rejtőznek 
akadályok - felelte Szübötej. 
Batu kuncogott, és ismét lebámult. Akármilyen arcátlanul handabandázott, 
Szübötej láthatta rajta, hogy a táj minden részletét számba veszi. A pillantása csakúgy cikázott, 
miközben elméjébe véste a terepet. Ellenszenves növendék volt, de az esze vágott, mint a 
borotva. Időnként nagyon emlékeztetett az apjára. Az emlékek enyhítették a tábornok 
ingerültségét. 
- Mondd meg, mit látsz a tümenjeinkben - folytatta Szübötej. 
Batu vállat vont. A mélyben látta a lassan vonuló öt hadoszlopot. Egy pillantással 
felmérte a rendeltetésüket. 
- . Külön menetelünk, és együtt támadunk. Öt ujj a lehetőleg-nagyobb területet fedi 
le. Hírvivők tartják a kapcsolatot, hogy gyorsan visszavághassanak bármire. Azt hiszem, a 
nagyapám vezette be a szokást. Úgy tudom, bevált. 

Elvigyorodott, de nem nézett Szübötejre. Jól tudta ő, hogy a tábornok érdeme az alakzat, 
amelynek segítségével egy kis sereg is hatalmas területeket fésülhet át, legyalulva városokat- 
falvakat maga előtt, füstölgő romokkal jelezve az útját. Kizárólag akkor egyesültek, ha erős 
ellenség bukkant föl, ha a hírvivők vágtába ugratták a tümeneket. Ilyenkor ököl lett belőlük, 
amely minden ellenállást felmorzsolt, mielőtt folytatták az útjukat. 

- Éles a szemed, Batu. Mondd meg nekem, mit látsz még. 

Szübötej hangja őrjítően nyugodt volt. Batu lépre ment, úgy döntött, megmutatja, hogy 
neki nincs szüksége leckékre. Hadarva, hadonászva beszélt. 

- . Minden oszlop előtt felderítők vonulnak tízes csoportokban. Nyolcvan mérfölddel a 
főerők előtt haladnak és felkutatják az ellenséget. Középen vannak a családok, a poggyász, a 
jurták ezrei, ökrök, tevék, dobosok, szétszedett sátrak. Vannak mozgó kovácsműhelyek, 
amelyeket küllős, vasalt kerekű szekerek visznek. Azt hiszem, tábornok, ez a te ötleted. Ott fiúk 
és gyalogos harcosok menetelnek: ők az utolsó védővonal, ha a harcosokat lerohanják. 
Körülöttük terelik a birka- és kecskenyájakat, és természetesen a tartalék méneseket. Egy 
emberre három vagy még több jut. -Gyorsabban beszélt, élvezte a lehetőséget, hogy 
bizonyíthatja a tudását: - Utánuk következik a tümen nehézlovassága, ming-haanokra osztva. 
Ezután jön a könnyűlovasság. Ők az elsők, akik minden támadást nyilakkal fogadnak. Hátul 
cammog az utóvéd, akik azt szeretnék, ha közelebb lehetnének a menet elejéhez, és nem 
kellene mindenki más szarán keresztüllovagolniuk. Kezdjem el sorolni a tiszteket? Mint hallom, 
te vagy az orlok, a főparancsnok. A vérvonalad említésre sem méltó, tehát én vagyok a herceg, 
Dzsingisz kán unokája, akinek a neve szerepel a parancsokon. Sajátos rendelkezés, de ezt 
majd máskor beszéljük meg. Egy tüment vezetek, akárcsak Kacsun, Dzsebe, Csulgetej és 
Güjük tábornokok. A minghaan tisztek rangidősség szerint... 

- Elég, Batu! - mondta halkan Szübötej. 

- Hugej, Mukali, Degej, Tolon, Onggur, Borokül... 

- Elég! - reccsent rá Szübötej. - Ismerem a nevüket. 

- . Értem - mondta Batu, és felvonta a szemöldökét. - Akkor viszont nem értem, mit akarsz 
megtanítani nekem aztán, hogy fél napot elpocsékolva felkapaszkodtam utánad erre a sziklára. 
Ha hibáztam, akkor bizonyára úgy érzed, hogy rájuk kell mutatnod. Tévednék, tábornoki 
Elégedetlen vagy velem valamiért? Meg kell mondanod, hogy kijavíthassam a hibát. 

Belefúrta tekintetét Szübötej szemébe, és most az egyszer nem leplezte a keserűségét. 
Szübötej leküzdötte a haragját, és megfékezte magát, mielőtt tönkretett volna egy fiatalembert, 
akinek nincs más hibája, csak a rosszindulat és a pimaszság. Túlságosan hasonlított 


Dzsocsira ahhoz, hogy Szübötej ne ismerje el az igazát. 

- Nem említetted a segédcsapatokat - mondta végül nyugodtan. Batu kellemetlen hangon 
vihogott. 

- . Nem, és nem is fogom. A mi szedett-vedett újoncaink csak arra jók, hogy felfogják az 
ellenség lövedékeit. Tábornok, visszamegyek a tümenemhez. 

Meg akarta fordítani a lovát, de Szübötej kinyújtotta a kezét, és megfogta a szárat. Batu 
rámeredt, de volt annyi esze, hogy ne kapjon a kardja után. 

- Még nem adtam engedélyt a távozásra - mondta Szübötej. 

Az arcán még mindig nem látszott érzelem, de a hangja megkeményedett, a szeme 
nagyon hideg lett. Batu elmosolyodott, Szübötej látta rajta, hogy olyat akar mondani, ami véget 
vet kettejük között az erőltetett udvariaskodásnak. Ezért tárgyalt szívesebben idősebb 
tisztekkel, akiknek volt némi fogalmuk a következményekről, és nem dobták oda az életüket, 
csak mert rossz kedvük volt. Szübötej gyorsan és határozottan elébe vágott: 

- Batu, a leghalványabb kétségem sincs afelől, hogy képes vagy követni a parancsaimat, 
így visszaküldelek Karakorumba. - Batu levegő után kapott, az arca eltorzult. Szübötej 
kíméletlenül folytatta. - Ott panaszkodhatsz a nagybátyádnak, de többé nem lovagolsz velem. 
Ha azt mondom, foglalj el egy dombot, inkább leöleted az egész tüment, semhogy kudarcot 
vallj. Ha azt mondom, foglalj el egy harcállást, halálra hajszolod a lovaitokat, hogy időben 
odaérj. Érted? Ha bármiben is kudarcot vallasz, nincs második esély. Ez nem játék, és engem 
egyáltalán nem érdekel, hogy mit gondolsz rólam. Ha van valami mondanivalód, most mondd. 

Batut, aki már csaknem húszéves volt, megérlelték a karakorumi lóverseny megnyerése 
óta eltelt évek. Olyan gyorsan gyűrte le a haragját, ami megdöbbentette Szübötejt. Féket vetett 
indulataira, és úgy elrejtette őket, hogy tökéletesen kifejezéstelen lett a szeme. Bebizonyította, 
hogy inkább férfi, mint suhanc, de ez még veszélyesebb ellenféllé tette. 

- . Bízhatsz bennem, Szübötej Bahadur - mondta, és ezúttal hiányzott a megvetés a 
hangjából. - Engedelmeddel visszatérek a hadoszlopomhoz. 

sSzübötej bólintott, Batu visszafelé kezdett ügetni a hegylábhoz vezető kecskecsapáson. 
sSzübötej egy darabig nézett utána, aztán elfintorodott. Vissza kell küldenie Karakorumba. 
Minden más tisztet megkorbácsoltatna, és lóhoz kötöztetne, hogy szégyen-szemre kullogjon 
haza. Csak Batu apjának, és igen, nagyapjának emléke tartotta vissza Szübötej kezét. Ok 
olyan emberek voltak, akiket lehetett követni. Talán a fiút is hasonlóvá lehet fejleszteni, hacsak 
meg nem öleti magát időközben. Előbb vizsgáznia kell, meg kell szereznie azt a tekintélyt, 
amely nem üres pökhendiségből, hanem a képességek igazi használatából fakad. Bólintott, 
miközben az előtte elterülő tájat nézte. Sok alkalom kínálkozik itt, hogy tűzben eddze meg az 
ifjú herceget. 

Az orosz földek védtelenek voltak az olyasfajta támadásokkal szemben, amelyeket 
sSzübötej tökéletesített. Még a nemesek otthonát és a kisvárosokat is legfeljebb egy fapalánk 
védte. Némelyiket évtizedek, sőt évszázadok óta erősítették, ám a mongol hadigépek a csin 
területen már diadalmaskodtak az efféle akadályokon. Katapultjaik szétzúzták az ócska 
rönköket, néha azokat is, akik elrejtőztek mögöttük. Az igaz, hogy a mongol íjászoknak sűrűbb 
erdőkkel kellett megküzdeniük, mint amilyeneket valaha is láttak. Ezek az erdők néha több ezer 
kilométer hosszan húzódtak, és nagy lovas hadseregek bújhattak meg bennük. Legutóbb 
rekkenő volt a nyár, és a heves esőzések annyira felpuhították a talajt, hogy gyakran alig tudtak 
haladni. Szübötej nagyon utálta a mocsarakat, de belátta, ha nem lennének, Dzsingisz nem 
errefelé támadott volna. Ezek a nyugati földek még mindig arra vártak, hogy leszakítsák őket. 
Szübötej, miközben bejárta a vidéket, nem találkozott olyan erővel, amely kihívást jelentett 
volna tümenjeinek. A mongolok sok száz mérföld hosszan törtek előre északi irányban, és a tél 
áldott szabadulást jelentett a legyektől, az esőtől és a betegségektől. 


Az első évben meg kellett maradnia a Volga folyó keleti partján, mert ki kellett irtania 
minden lehetséges fenyegetést jelentő erőt erről a vidékről, a leendő hátországából, amelyen 
keresztülvezet a Karakorumnál véget érő, utánpótlási vonal. Noha a távolság irdatlan volt, 
máris folyamatosan érkeztek a lovasok. A tümenek mögött kiépültek az első postaállomások, 
amelyeket ugyanolyan jól megerősítettek, mint minden mást az orosz területen. Szübötejt nem 
érdekelték a házak, arra viszont alkalmasak voltak, hogy gabonát, nyergeket tartsanak bennük, 
no meg a ménesből kiválasztott leggyorsabb lovakat, hogy akinek szüksége van rájuk, 
vágtában folytathassa az útját. 

Egy tavaszi reggelen Szübötej összehívta legmagasabb rangú tisztjeit egy mezőn, egy 
vízi szárnyasban bővelkedő tó mellett. Felderítői azzal töltötték a délelőttöt, hogy hálóikkal 
ezerszámra fogták el a madarakat, vagy szórakozásból lövöldözték őket. A táborban az 
asszonyok megkopasztották a zsákmányt, hogy majd megsüssék vacsorára. Valóságos 
torlaszokká nőttek a tollak, amelyek úgy folytak szét a füvön, akár a kiömlött olaj. 

Batu gondosan titkolt kíváncsisággal nézte, amikor Szübötej szólította egyik legerősebb 
harcosát. A férfi arcát nem lehetett látni a fényes acélsisak alatt. Minden, amit viselt, nyugatról 
származott. Még a hátasa is valóságos szörnyeteg volt, fekete, mint az éjszaka, és másfélszer 
magasabb minden mongol lónál. Lovasához hasonlóan vasba burkolták, fémlemezekkel 
övezett szemétől a kemény bőr- és fémszoknyáig, amely a hátsó részét védelmezte a nyilaktól. 

Néhányan mohón bámulták, de Batunak nem tetszett a fenevad. Akármilyen nagy is, ilyen 
páncélzattal biztosan lassú, legalábbis a csata sűrűjében. 

- . Ezzel kell szembenéznünk nyugaton - mondta Szübötej. -Ezek a vasketrecbe öltözött 
emberek jelentik a legfélelmetesebb erőt a harctéren. A karakorumi keresztény szerzetesek 
szerint feltartóztathatatlanok a támadásnál: a fém és bőr súlya összezúzhat bennünket. 

A magas rangú tisztek kényelmetlenül toporogtak, nem tudták, hihetnek-e egy ilyen őrült 
kijelentésnek. Megigézve figyelték, ahogy Szübötej odakormányozza a hátasát a nagy 
állathoz. Eltörpültek a ló és a lovasa mellett, ám a gyeplővel irányított kisebb ló ügyesen 
megkerülte szűk körben a másikat. 

-Tangut, emeld föl a kezed, amikor látsz! - parancsolta a fővezér. 

Gyorsan megértették, amit Szübötej mutatni akart: elöl egy keskeny sávra szűkül a látótér. 

- . Még ha fölemelik is az arcvédőt, akkor sem látnak semmit abból, ami mellettük vagy 
mögöttük történik, és az a vas túl merev ahhoz, hogy gyorsan megfordulhassanak. - Szübötej 
kinyújtotta a kezét, és rá vágott a harcos mellpáncéljára. Úgy zengett, akár a harang. 

- A melle jól védett. Alatta sodronying van, olyan, mint egy fémruha. Hasonló a feladata, 
mint a mi selyemingünké, de nem nyilak, hanem fejszék és pengék ellen készítették. 

Szübötej intett egy fiúnak, aki hosszú lándzsát markolt. A fiú a páncélos harcoshoz futott, 
és odaadta neki a lándzsát, miután megkocogtatta a lábát, hogy felhívja magára a figyelmet. 

- . A következőképpen használják - folytatta Szübötej. - A mi nehézlovasságunkhoz 
hasonlóan rárontanak az ellenségre. Támadásnál nincs sebezhető pont a páncéljukon. 

Intett Tangutnak. A harcos elkocogott, nehézkes fémtokja zörgött minden mozdulatra. 

Kétszáz lépés után megfordította súlyos hátasát, amely felágaskodott, és lesunyta a fülét. 
A harcos oldalba rúgta, az állat előre rúgtatott, vastag lába dübörgött a földön. Batu látta, hogy 
amikor az állat lehajtja a fejét, a mell- és a fejpáncél áthatolhatatlan héjat alkot. A lándzsa 
lesüllyedt, a hegye köröket írt le, amelyek középpontjában Szübötej melle volt. 

Batu azon kapta magát, hogy visszafojtja a lélegzetét. Rögtön kifújta, és közben 
haragudott magára, amiért Szübötejnek sikerült lenyűgöznie. Hidegen nézte, ahogy a teljes 
vágtára gyorsító harcos közeledik gyilkos fegyverével. A paták mennydörögtek, és Batu hirtelen 
megpillantott egy csatasort, mely csupa ilyen és hasonló harcosból állt, amint végigsöpörnek a 
csatatéren. Nagyot nyelt a gondolatra. 


Szübötej villámgyorsan kitért a lovával. Látták, hogy a páncélozott harcos igyekszik 
helyesbíteni az irányt, de teljes sebességnél nem bírt megfordulni, és eldübörgött a fővezér 
mellett. 

Szübötej sima mozdulattal fölemelte és megfeszítette íját, szinte nem is célzott. A ló elejét 
éppen olyan jól felvértezték, mint a lovasáét. Még a sörénye mentén is végigfutott egy 
páncéltaréj, ám a fém alatt a nagy nyak csupasz és védtelen volt. 

Szübötej nyila belecsapódott a húsba. Az állat felsikoltott, az orrából vér fröccsent. 

- . Oldalról védtelenek egy jó íjász számára! - kiáltotta túl Szübötej a hangzavart. Minden 
büszkeség nélkül beszélt: hasonló lövésre képes lett volna bármelyik nézője, akik most 
elmosolyodtak a gondolatra, hogy ilyen hatalmas ellenségetis le lehet győzni gyorsasággal és 
nyilakkal. 

A ló fájdalmasan horkantott, dobálta a fejét kínjában. Lassan térdre rogyott, a harcos 
lelépett róla. Eldobta lándzsáját, és hosszú kardját kivonva közeledett Szübötejhez. 

-Ahhoz, hogy ilyen páncélos embereket legyőzzünk, először a lovaikat kell megölni - 
magyarázta Szübötej. - A páncéljukat arra tervezték, hogy kivédje az elölről érkező- 
nyílvesszőket. Mindenük a támadást szolgálja, de gyalog olyanok, mint a teknősök: lassúk és 
nehézkesek. 

Szavainak bizonyítására kiválasztott egy vastag nyílvesszőt, hosszú acélheggyel. 
Veszedelmes külsejű fegyver volt: simára csiszolták, és a nyílhegynek nem volt szakálla, hogy 
semmi se lassítsa le. 

A közeledő harcos elbizonytalanodott. Nem tudta, hogy Szübötej meddig megy el 
szavainak bizonyítására, de a tábornok ugyanilyen kíméletlen lenne azzal az emberrel, akinek 
az inába száll a bátorsága. Nem tétovázott tovább, megpróbálta felgyorsítani lába és keze 
mozgását, hogy használhassa a kardját. 

Szübötej a térdével irányította lovát, és az állat eltáncolt a kardpenge útjából. Ismét 
megfeszítette az Íjat, érezte a fegyver hatalmas erejét, miközben a füléig húzta vissza a 
háromlábnyi vesszőt. A harcostól néhány lépésnyire elengedte a húrt, és közelről nézte, ahogy 
a vessző átuti az oldalpáncélt. 

A harcos hangos csörömpöléssel vágódott el. A nyíl beleállt a páncéljába, a tollak tisztán 
látszottak. Szübötej elvigyorodott. 

- . Csak egy erősségük van: ha vonalban, szemből támadnak. Ha engedjük, hogy 
használják az erejüket, úgy ledöntenek minket, mint a gabonát a kasza. Ha szétszóródunk és 
lesből támadunk, úgy téve, mintha menekülnénk, aztán oldalról rontunk rájuk, gyerekek 
lesznek hozzánk képest. 

Batu nézte, amint Szübötej szolgái a hatalmas test súlya alatt verejtékezve kicipelik a 
haldokló harcost. Távolabb levették róla a páncélját, és látni lehetett, hogy a láncinget is 
átütötte a nyíl. Ki kellett törni a nyílvesszőt, hogy lefejthessék a páncéllemezt, és 
visszavihessék Szübötejnek. 

- . A dicsekvő keresztények szerint, akik meg akartak ijeszteni minket, száz éve nincs 
ellenfele a csatatéren ezeknek a lovagoknak. - Fölemelte a fémlemezt, és mindenki láthatta, 
ahogy a nap átsüt a szabályos lyukon. - Nem hagyhatunk nagyobb erőt, vagy várost magunk 
mögött vagy az oldalunkban, de ha ez a legjobb, amijük van, akkor azt hiszem, meglepetést 
szerzünk nekik. 

A főtisztek a levegőbe emelték az íjaikat, kardjaikat, és megéljenezték Szübötejt. Batu 
csatlakozott hozzájuk, vigyázott, nehogy ő legyen az egyetlen, aki kilóg a csoportból. Érezte, 
hogy Szübötej szeme rávillan. A tábornok arcán átsuhant az elégedettség, amikor látta, hogy 
Batu is együtt ordít a többiekkel. Batu mosolygott, mert arra gondolt, hogy ugyanígy tartaná a 
magasba Szübötej fejét. De ez csak álom. A tümenek erősek, ám szükségük van Szübötejre, 


hogy elvezesse őket nyugatra a hatalmas lovas hadseregek ellen, és még annál is messzebb, 
oda, ahol ezek a vasemberek vannak. Batu vénembernek látta a Szübötejhez hasonló 
harcosokat. Idejük lejárt. Az övé viszont csak ezután jön el, csak ki kell várni. 

Csagatáj nyári palotát építtetett az Amu-Darja partján, birodalma nyugati határán, amely 
délen Kabulig ért. Egy magas dombot választott a folyó fölött, ahol még a legforróbb 
hónapokban is fújt a hűvös szellő. A nap sütése szikárrá, sötétté aszalta, mintha minden 
nedvesség elpárolgott volna belőle. Olyan kemény lett, akár egy öreg nyírfa. O uralkodott a 
dúsgazdag Buharán, Szamarkandon és Kabulon. Az itteni városlakók tudták, mit tegyenek a 
nyári hőség ellen: hideg italokat ittak, és átaludták a délutánt. Csagatáj csaknem száz új 
feleséget választott ezekből a városokból, és máris többen szültek neki fiúkat és lányokat. Szó 
szerint vette Ögödej parancsát, hogy új hadsereget kell kinevelni, és élvezettel hallgatta a 
sivalkodást a szeráj gyermekszárnyán. Még meg is tanulta az új szót, amely a szépséges nők 
gyűjteményét jelölte, mert a saját nyelvén nem volt rá kifejezés. 

Mégis előfordult, hogy hiányolta hazájának fagyos pusztaságát. Új birodalmában átmeneti 
jelenség volt a tél, amely mindig magával hozta a megújulás ígéretét. Bár az éjszakák lehettek 
vacogtatok, új kánsága népének fogalma sem volt azokról a végeláthatatlan, gyilkos telekről, 
amelyek a mongol népet kialakították, vagy a kietlen fennsíkokról, ahol minden falat ételért meg 
kellett küzdeni, és ahol hirtelen jött a halál. Országában fügekertek és gyümölcsösök voltak, a 
dombok lábánál pár évente kiáradtak a folyók, és emberemlékezet óta nem volt aszály. 

Nyári palotáját ugyanolyan stílusúra és méretűre terveztette, mint Ögödej Karakorumot - 
aztán gondosan lekicsinyíttette. Csagatáj korántsem volt olyan bolond, mint amilyennek 
egyesek tartották. Nincs az a nagykán, aki örülne a hírnek, hogy van olyan palota, amely felér 
az övével. Csagatáj vigyázott, hogy inkább támogatónak tűnjön, mint lehetséges 
fenyegetésnek. 

Hallotta, hogy szolgája közeledik a márványfolyosón, amely a folyó fölötti terembe 
vezetett. Szuntaj egyetlen engedményt adott az éghajlatnak: vas szögekkel kivert, nyitott 
szandált viselt, amely kopogott és visszhangzott, jelezve, hogy a viselője közeledik. Csagatáj 
az erkélyen állt, és gyönyörködött a parti nádas felé röpülő kacsákban. Fölöttük magányos 
fehérfarkú sas lebegett mozdulatlanul, némán és fenyegetőn. 

Amikor Szuntaj belépett, Csagatáj megfordult, és intett az asztalon álló arakos palack felé. 
Mindketten megkedvelték az ánizsos italt, amely annyira népszerű a perzsák körében. 
Csagatáj visszafordult a folyóhoz, amíg Szuntaj a kupákkal zörgött. Megtöltötte őket, utána 
adott egy kis vizet a szeszhez, amely kifehéredett, és olyan lett, akár a kancatej. 

Csagatáj úgy vette el csészéjét, hogy közben is a folyó fölött lebegő sast nézte. 
Belehunyorgott az alkonyatba, amikor a madár megdőlt, a vízig zuhant, aztán a karmai között 
vergődő hallal ismét fölemelkedett. A kacsák rémülten felvágódtak a levegőbe. Csagatáj 
mosolygott. Amikor esténként hűvösebb lett, érezte, hogy megszerette új otthonát. Jó föld ez 
azoknak, akik utána következnek. Ögödej nagylelkű volt. 

- . Hallottad a híreket - mondta. Inkább kijelentés volt, mint kérdés. Bármilyen üzenet 
érkezett a nyári palotába, az átment Szuntaj kezén. 

Szuntaj bólintott, és türelmesen várta, hogy megtudja, mi jár ura fejében. Akik nem 
ismerték, közönséges harcosnak nézték, olyasfajtának, aki késével megszabdalja arcát és 
állát, hogy hadjárat közben ne kelljen borotválkoznia. Szuntaj örökké piszkos volt, haja 
csomókba tapadt az avas olajtól. Lenézte a fürdés perzsa szokását, így a többieknél is jobban 
szenvedett a kelésektől és a pörsenésektől. Sötét szemével, szíjas alakjával úgy festett, mint 
egy otromba gyilkos. Ám a gondosan felépített kép mögött rejtőző elme élesebb volt, mint a 
kések, amelyeket ruhája alatt hordott. 

- , Nem számítottam rá, hogy ilyen hamar elveszítem másik testvéremet is - mondta 


Csagatáj halkan. Kiitta kupáját, és böffentett. - Ketten elmentek. Már csak ketten maradtunk. 

- . Nagyuram, nem kellene az ablaknál állva megbeszélni ilyesmit. Mindig akad fül, amely 
meghallja. 

Csagatáj vállat vont, és intett üres kupájával. Szuntaj utána ment, és amikor elhaladtak az 
asztal mellett, ügyesen felkapta a palackot. Leültek egymással szemközt egy aranyberakásos, 
fekete fából készült asztalhoz, amely valaha egy perzsa királyé volt. Nem jelképes 
megfontolásból állították a szoba közepére. Szuntaj tudta, hogy így senki sem hallhatja őket, 
hiába tapasztja a fülét a falhoz. Gyanította, hogy Ögödeinek vannak kémei az új nyári 
palotában, ahogy Szuntaj emberei is ott voltak Szübötej, Ögödej, Kaszar, Kacsun és a többi 
magasrangú férfi környezetében. Egyébként a hűség bonyolult játék, de szerette... 

- . Jelentették, hogy a kán rohamot kapott - mondta Szuntaj. -Nem tudom mennyire járt 
közel a halálhoz, ehhez az őt kezelő sámánt kellene kihallgatnom. Sajnos, ő nem a mi 
emberünk. 

- Mindazonáltal készen kell állnom, hogy induljak, amint az első hírnök bevágtat. - Bár az 
asztalnál ültek, Csagatáj önkéntelenül körülnézett, hogy senki sem hallja-e, aztán előredőlt, és 
nagyon halkan ezt mondta: 

- . Negyvenkilenc nap múlva, tudtam meg, Szuntaj. Ez nem jó. Ha át akarom venni a 
nagykánságot, amire jogom van, akkor jobb híreket akarok hallani, és hamarabb. Ha Ögödej 
megint megbetegszik, ott akarok lenni, még mielőtt kihűl, megértetted? 

Szuntaj arab módra megérintette a homlokát, száját és szívét, jelezve engedelmességét 
és tiszteletét. 

- . Parancsodra, nagyuram. Az egyik legjobb szolgámat kibelezte egy vadkan egy 
vadászaton. Időbe telt, hogy pótoljam a nagykán kíséretében. Viszont van két másik, akik 
nemsokára bekerülnek bizalmas emberei közé. Néhány hónap múlva a belső tanács tagjai 
lesznek. 

- . Azon légy, Szuntaj. Csak egy alkalmam lesz, hogy megragadjam a gyeplőt. Nem 
akarom, hogy lagymatag fia maga köré gyűjtse a törzseket, mielőtt cselekedhetnék. Légy hív, 
és velem együtt emelkedsz föl. Apám nemzete túl erős egy olyan embernek, aki a saját 
testének sem tud parancsolni. 

Szuntaj mereven mosolygott, és megdörgölte rút forradásoktól rücskös arcát. Sok év 
ösztöne megóvta attól, hogy helyeselje az árulást, vagy bólintson rá. Túl sok időt töltött 
kémkedéssel, hírszerzéssel, és csak akkor szólt, ha gondosan megfontolta a szavait. Csagatáj 
megszokta a hallgatását. Újratöltötte a kupákat, és vizet is öntött beléjük, hogy elvegye az ital 
keserű mellékízét. 

- Igyunk testvéremre, Tolujra - mondta Csagatáj. 

Szuntaj szúrósan nézett rá, de Csagatáj tekintete őszintén szomorú volt, A kán 
mesterkémje fölemelte kupáját, és lesütötte a szemét. 

- . Apám büszke lett volna rá az áldozat miatt - folytatta Csagatáj, - Őrültség volt, de Ég 
Atyára mondom, dicső őrültség. 

Szuntaj ivott. Tudta, hogy ura majdnem az egész napot ivással töltötte. Látszott véres 
szemén és ügyetlen mozdulatain. Szuntaj épp csak belenyalt az italba. Kis híján megfulladt, 
amikor Csagatáj a vállára csapott és fölnevetett. A fehér ital kilöttyent a lakkozott asztallapra. 

- . A család minden, Szuntaj, ne gondold, hogy elfelejtem, hogy... - Elhallgatott, egy ideig 
belerévedt emlékeibe. - Csakhogy apám engem választott utódjának. Volt idő, amikor a 
sorsomat kőbe vésték, méghozzá mélyen. Most magamnak kell megtennem, hogy valóra 
váltsam az öregember álmát. 

- . Értem nagyuram - mondta Szuntaj, és újra töltötte Csagatáj kupáját. - Igazán nemes cél. 


Tizenhatodik fejezet 


Szübötej bizonyosra vette, hogy ekkora felhőszakadás nem tarthat sokáig. Már az ereje is 
megdöbbentő volt, ahogy végigverte a tümeneket. Az ég fekete felhőfallá változott, a 
szabálytalan időközönként fellobbanó villámok élesen körvonalazott képeket hasítottak ki a 
csatatérből. Szübötej sosem harcolt volna ilyen napon, ha az ellenség nem foglalja el a 
sötétség leple alatt a harcállást. Vakmerő hadmozdulat volt még az olyan lovasoktól is, akik 
ugyanúgy fel voltak fegyverezve, mint a tümenek harcosai. 

Mögöttük folyt a Volga. Egy évbe telt, amíg a folyón túli területet biztosították, és két éve 
indultak el Karakorumból. Szübötej úgy döntött, addig szurkálja a nagy embereket, támadja 
falvaikat és fallal körülvett városaikat a lehető legszélesebb fronton, amíg arra nem kényszeríti 
őket, hogy egyesüljenek vele szemben. A tümerjei ilyen módon valamennyit elpusztíthatják, 
nem kell éveket fecsérelnie arra, hogy külön vadássza le a fejedelmeket vagy bojárokat. 
Hónapokon át látott idegeneket, akik dombtetőkről lesték a hadoszlopait, de amikor támadni 
akart, eltűntek, visszamenekültek a nyirkos erdőkbe. Úgy tűnt, uraik nem ismerik az 
összetartást, Szübötej egy ideje arra kényszerült, hogy egyenként intézze el őket. De ez nem 
volt elég. Ennek a területnek a lefedéséhez nem hagyhatott maga mögött egyetlen nagyobb 
hadsereget vagy várost sem. A terep bonyolult volt, minden hónappal nehezebb lett kezelni. A 
támadó ék egyre szélesedett, az utánpótlás egyre hosszabbra nyúlt. Több emberre volt 
szüksége. 

Felderítői a szokásos váltásokkal lovagoltak ki. Pár nappal ezelőtt azonban néhányan 
nem tértek vissza. Amikor az első felderítők elmaradtak, Szübötej nyomban fölkészült a 
támadásra, majdnem két nappal az ellenség feltűnése előtt. 

sötét volt, hideg eső szemerkélt, bőrig áztatta valamennyiüket. Figyelmeztetően bőgtek a 
kürtök, továbbították az üzeneteket. A mongol hadoszlopok több mérföld távolságból érkeztek, 
a lovak és harcosok tömege hatalmasan hömpölygött. Nem volt külön tábora a nőknek, az 
öregeknek és a gyerekeknek. Szübötej a fősereg védelme alá helyezett mindenkit, A széleken 
állt föl a könnyűlovasság, minden harcos letakarta az íját, és már előre rettegett a pillanattól, 
amikor lőnie kell az esőben. Valamennyiüknek volt tartalék íj húrja, de az eső gyorsan 
tönkretette őket, megnyújtotta a bőrt, és elvette a nyíl erejét. 

A talaj máris puha volt. A szürke reggeli fény alig észrevehetően világosodott. Egész idő 
alatt folytatta az adatgyűjtést. Sok felderítője odaveszett, mások azonban visszaküzdötték 
magukat, hogy híreket hozzanak. Néhányan megsebesültek, az egyiknek nyíl állt ki a hátából, 
közvetlenül a lapockája mellett. Szübötejnek, mielőtt tisztán láthatta volna a szemhatárt, fel 
kellett becsülnie az ellenség erejét. Gyorsan közeledtek, az életüket és a lovaikat kockáztatták, 
hogy meglepjék a mongol hadoszlopokat, s szétkergessék őket. 

Elmosolyodott. O nem törzsi vadember, akin hajnalban rajta lehet ütni. Emberei nem 
futnak meg egy váratlan támadástól. Az orosz nemesek úgy akarják elűzni az ellenséget, mint 
a hangyák. Nem szánják rá az időt, hogy gondolkozzanak. 

A tümenek simán fölvették a megfelelő pozíciót, a százfős dzsagunok követték egymást a 
sötétben, majd jelezték, hogy a helyükön vannak. Az öt tábornok felváltva tanácskozott 
Szübötejjel, aki határozottan osztogatta parancsait. Megbeszélés után szétváltak, és vágtában 
tértek vissza csapataikhoz. 

Szübötej szokása az volt, hogy kihallgatta a foglyokat, ha nem tudta arannyal megvemni, 
amire szüksége volt. Előttük terült el valahol Moszkva, a környék központja. A foglyok jól 
tudták, hol helyezkedik el a Moszkva folyó partján. Most már Szübötej is tudta. Az oroszok 
hallatlanul pimaszok voltak, magukat tekintették a középső síkság urának. Szübötej ismét 
elmosolyodott. 


A zivatar aztán tört ki, hogy az ellenséges lovasok rohamoztak, de nem fújták le a 
támadást. A puha föld éppen úgy lelassítja őket, mint a mongolokat. A tümenek létszáma 
eltörpült a támadóké mellett, de hát ez mindig is így volt. A segédcsapatok, amelyeket Batu 
olyan mérhetetlenül megvetett, elég jók voltak ahhoz, hogy tartsák az oldalszárnyakat, és 
megelőzzék a bekerítést. Szübötej a legjobb embereit küldte közéjük, hogy folyamatos 
képezzék őket, és kiépíttette a parancsláncot. Máris különbek voltak holmi paraszt 
söpredéknél, Szübötej csak jó okkal lett volna hajlandó megválni tőlük. Tapasztalt szeme 
rendezetlennek látta a gyalogos alakzatokat a tümenek fegyelmezett formáihoz képest, de 
sokan voltak, ahogy ott álltak a sárban fejszével, karddal, pajzsosan. 

Szübötej kiadta parancsait, a többi a vezetőkön múlott. Emberei tudták, hogy a tervek 
minden pillanatban változhatnak, ha valamilyen új tényező jelentkezik. Ilyenkor ismét 
végigfutott a parancsláncon az utasítás, és az alakzatok olyan gyorsasággal változtak, amire az 
ellenség nem reagálhatott. 

A felhők alatt nem lett világosabb. Az eső újult erővel zuhogott, holott a mennydörgés egy 
ideje már elhallgatott. Szübötej akkor már látta a lovasság sötét foltját a dombokon. 
Végiglovagolt a saját tümenjei előtt, minden részletet ellenőrzött, miközben a hírvivők ide-oda 
vágtáztak a csatatéren. Ha nem esik az eső, megosztotta volna az erejét, és Batut elküldte 
volna, hogy kapja oldalba, vagy kerítse be az ellenséget. Ebben a helyzetben úgy döntött, hogy 
lassúnak, ügyetlennek mutatja magát, agyatlan masszának, amely vakon megrohanja az 
ellenséget. Az oroszok ezt várnák a páncélos lovagságtól. 

Odanézett, ahol Batu lovagolt a tümenjével. Az ifjú helyét zászlók sokasága mutatta a 
harmadik sorban, ám Szübötej tudta, hogy nincs ott. Ez is újítás volt. A hadseregek a tisztekre 
és a királyokra összpontosították a nyilaikat, Szübötej tehát megparancsolta, hogy ezeket a 
pontokat tűzdeljék meg zászlókkal, de a tábornokok húzódjanak a sor szélére. A zászlósok 
nehéz pajzsokkal védekeztek, és példátlanul jó kedvük volt, hogy ilyen módon teszik bolonddá 
az ellenséget. 

Szübötej letörölte az arcáról a hideg sarat, amelyet egy patkó fröccsentett rá. Az oroszok 
alig mérföldnyire voltak. Miközben a hadseregek közeledtek egymáshoz, gondolatban lefuttatta 
a számításokat. Mit csinálhatott volna még? Sok múlik azon, hogy Batu követi-e a parancsait, 
de Szübötej arra is felkészült, ha a fiatal tábornok kudarcot vallana, vagy nem 
engedelmeskedne. Nem ad Batunak több esélyt, nem érdekli, hogy ki volt az apja és a 
nagyapja. 

Az eső váratlanul elállt, a reggel megtelt a lovak és emberek zajával, hirtelen érthetők 
lettek az addig elfojtott hangú parancsok. Az orosz herceg kiszélesítette az arcvonalát, amikor 
meglátta, hányán vannak a mongolok. Arra készül, hogy bekerítse őket. Az egyik orosz 
oldalszárny nehezen tudott lépést tartani a posványban, mert a lovaik minden lépésnél 
lesüllyedtek. Ez komoly hátrányt jelentett. Szübötej hírnököket küldött tábornokaihoz, hogy 
okvetlenül tudjanak róla ők is. 

Nyolcszáz lépésnél még mindig egymás mellett tartotta a hadoszlopokat. Túl nagy volt a 
távolság a nyilaknak, az ágyút pedig nem vonszolják idáig ekkora latyakban. Látta, hogy az 
orosz harcosoknál lándzsa és íj van. Sehol se voltak az óriáslovak és a vaslovagok. Úgy tűnik, 
ez az orosz nemes jobban szereti a könnyű páncélzatot, és Szübötejhez hasonlóan 
fontosabbnak tartja az erőnél a sebességet. Bár ha az ellenség igazán felfogná ennek a 
fontosságát, nehéz lenne legyőzni, de erre egyetlen jel sem utal. Látták, hogy mongolok 
kevesebben vannak, és egyetlen tömbben cammognak előre. Az, aki vezette őket, a 
közönséges kalapácsfej alakzatot választotta, hogy szétverje a jött-ment törzsi harcosokat és 
birkapásztorokat. 

Négyszáz lépésnél mindkét oldalon felszálltak az első nyílvesszők. Ifjú bolondok lőtték ki 


őket, akiknek több eszük is lehetett volna. Szübötej embereit egyik sem találta el. A legtöbb 
harcosa figyelt az íjhúrra, letakarva tartotta az utolsó pillanatig. Azok, akik maguk készítik az 
íjukat, vigyáztak, nehogy tönkretegye egy elpattanó íjhúr. Némelyeknek nem is volt más 
vagyona a lovon és a nyergen kívül, mint a fegyvere. 

sSzübötej megpillantotta az orosz hadvezért. Körülötte is egymást érték a lobogók és a 
testőrök, mint azon a ponton, ahol szín-leg Batunak kellett volna lovagolnia, de őt nem lehetett 
nem észrevenni. A hatalmas ló a sereg közepén léptetett, lovasának páncélja ezüstösen 
ragyogott az esőben. Semmi sem fedte a fejét, és Szübötej, akinek még mindig éles volt a 
szeme, kétszáz lépésről is látta a szőke szakállt. Újabb futárt küldött Batuhoz, hogy felhívja a 
figyelmét erre az emberre, de fölöslegesen aggódott. Alig robogott el a futár, Szübötej látta, 
hogy Batu máris mutogat, és parancsokat osztogat a minghaanok tisztjeinek. 

Ismét mennydörgött a fejük felett, és Szübötej egy pillanatra látta a világos bőrű arcok 
ezreit, ahogy felnéznek az égre. Sokan viseltek szakállt. A gyér szőrzetű mongolok mellett 
olyanok voltak, mint a nagy, nehézkes medvék. Szübötej könnyűlovassága kilőtte az első 
nyílfelhőt: sok ezer vessző szállt a magasba. Az első lövéshez minden tizedik ember fütyülő 
hegyet használt, amelyek úgy volt formálva, hogy visítsanak a levegőben. Kisebb kárt okoztak 
az acélhegyű nyilaknál, de a hang kísérteties és rémítő volt. A múltban hadseregek roppantak 
össze és futottak meg az első nyílzápor után. Szübötej elvigyorodott, mert hallotta, hogy a 
nakkara dobok is feldübörögnek, válaszolva a kelet felé távolodó viharnak. 

A nyilak fölfelé íveltek, aztán lezuhantak. Szübötej megfigyelte, hogy az oroszok a szőke 
vezért védelmezik pajzsaikkal, mit sem törődve a saját biztonságukkal. Néhány testőr 
összeesett, de a többiek sebesen közeledtek, és a távolság gyorsan csökkent. A mongol 
könnyűlovasok újabb nyílfelleget lőttek ki, mielőtt szétváltak, hogy utat engedjenek a 
lándzsásoknak. Ez volt Batu pillanata, pontosan úgy, ahogyan Szübötej elrendelte. Dzsingisz 
unokája párbajra hívja a szőke vezért. Egy páncélos lovag pontosan ilyen kihívásra számít. 

A nakkarák robajlottak, dübörgésük összefolyt, a tevés fiúk teljes erőből csépelték az 
állatok oldalára erősített két nagy üstdobot. Miközben Batu minghaanjai ék alakzatban 
megelőzték a többi tüment, harcosai felüvöltöttek, vérfagyasztó, vijjogó-vonító hangon. 

Az orosz lovasok nyílzáport zúdítottak az ellenségre. A sűrűjét a derékhad harmadik 
sorának zászlótartói kapták, akik fejük fölé emelték pajzsaikat. Batu háromezer harcossal 
rohamozta az orosz erők kellős közepét. 

sSzübötej hideg elégedettséggel állapította meg, hogy az ifjúnak van bátorsága a 
feladathoz. Az éknek egyetlen feladata volt: nyilakkal lyukat ütni az orosz vonalakba, hogy 
aztán a lándzsások belefúrják magukat a résbe. A szőke vezér rájuk mutatott, és ordított valamit 
az embereinek. Batu minghaanjai elhajították törött lándzsáikat, és kirántották enyhén ívelt, 
éles acélkardjaikat. Hullottak a lovak és az emberek, de nem hátráltak. Szübötej még láthatta a 
lovát hajszoló Batut az ék véres hegyében, aztán eltűnt a szeme elől. 

Batu őrjöngött. Lecsapott egy üvöltő arcra, végigrántotta kardját egy ember száján, 
kiakasztotta az állkapcsát. Kardot tartó keze már fájt, de a vére lángolt és úgy érezte, képes 
lenne egész nap harcolni. Tudta, hogy Szübötej figyeli: az irgalmatlan taktikus, az orlok, a 
Bahadur, aki úgy pocsékolja a harcosokat, mintha nem is emberek volnának. Hát ő megmutatja 
a vénségnek, hogy, kell ezt csinálni. 

Minghaanjai belevágódtak az oroszokba. A herceget és a magas emelt zászlóit vették 
célba. Voltak pillanatok, amikor Batu láthatta a szőke harcost ragyogó páncéljában. A vezér 
tudta, hogy őt akarják megölni, és mindent kockára tesznek, hogy elmessék a torkát. Olyasfajta 
támadás volt ez, amelyet az orosz sereg is végrehajthatott volna. 

Batu ismerte az igazi tervet. Szübötej tájékoztatta, mielőtt ideküldte. Keményen kell 
harcolnia mindaddig, amíg nem válik nyilvánvalóvá az ellenség létszámfölénye. Majd csak 


akkor fordulhatnak vissza. Batu epésen mosolygott. Nem lesz nehéz mímelni a pánikot. A 
színlelt visszavonulás miatt összeomlik a mongol közép, a tümenek megfutamodnak. Az 
ellenséges lovasokat becsalják a gyalogosok oldalszárnyai közé, egyre mélyebbre, amíg a 
vonaluk el nem vékonyodik. Akkor összezárulnak az állkapcsok. Ha valaki mégis kicsúszna a 
csapdából, arra kétfelől lecsap Kacsun tartaléka, amely most két mérföld mélyen rejtőzik a sűrű 
erdőben. Jó terv volt, amennyiben a segédcsapatok kitartanak a szárnyakon, és ha Batu 
életben marad. Miközben egy visszakezes vágással lehasított egy nagy darab bőrt az egyik ló 
pofájáról, eszébe jutott, milyen gúnyos volt a fővezér szeme, amikor közölte vele a parancsot. 
Batu semmivel sem árulta el a benne fortyogó haragot. Persze, hogy őt választotta! Ki más, ha 
nem ő a tüske a körme alatti Minghaan tisztjei lemondóan összenéztek, amikor meghallották, 
mégis önként jelentkeztek. Egyikük sem hátrált meg, ha Dzsingisz unokájával együtt 
lovagolhatott. 

Batu ismét dühbe gurult, amikor ezeknek az embereknek az elfecsérelt hűségére gondolt. 
Meddig jutott? Kétszáz lépésnyire, háromszáznyira, vagy még tovább az ellenség sűrűjében? 
Az oroszok hemzsegtek körülötte, kardjaik villogtak, pajzsuk felfogta a csapásait. Nyilak 
szisszentek el az arca előtt. Bőrvértet viseltek, de Batu kardja elég éles volt ahhoz, hogy menet 
közben átdöfje vagy felhasítsa a páncélt, legázolja a sebesült oroszokat. Fogalma sem volt 
róla, mióta nyomakodik előre a lovak tömegében, egyre messzebb a biztonságtól és a 
tümenektől. Annyit tudott, hogy jól kell megválasztania a pillanatot. Ha túl korán fordul, az 
oroszok megérezhetik a csapdát, és egyszerűen összezárnak mögötte. Ha későn csinálja, nem 
marad elég fáradt harcosa, akikkel eljátszhat ja a színlelt menekülést. Emberei úgy határoztak, 
hogy követik a vadállat szájába. Nem Szübötejért teszik, hanem érte. 

A támadás lelassult, a mongol harcosokat körülfogták az oroszok, létszámuk lépésről 
lépésre nőtt az oldalszárnyakon, s valósággal összenyomták a támadó éket. Most már tű volt 
inkább, feszes húsba döfve, amelyből nem szabadulhat. Batu torkát savként marta a félelem. 
Megragadott egy bőrből és fából készült pajzsot, bal kézzel maga felé rántotta, és a pereme 
fölött ledöfte a mögötte rejtőző embert. A csapásba minden dühét beleadta, aztán még a 
markolattal is odavágott az ellenségnek, akinek az arca helyén csak véres massza maradt, 
mikor lehanyatlott. 

Három harcosa még mindig egy vonalban volt vele. Négy lépéssel előbbre kényszerítette 
lovát, közben megölt egy embert, hogy helyet csináljon magának. Egyik társa hirtelen eltűnt. 
Torkon találta egy nyíl, hanyatt zuhant ki a nyeregből. Lova felhorkant, és rémülten kirúgott. Itt 
az idő. Bizonyosan itt van. Batu körülnézett. Elég volt ennyii Kínzóan nehéz volt dönteni. Nem 
fordulhat vissza túl korán, nem állhat oda a zord arcú Szübötej elé. Inkább meghal, de ne 
higgye róla az az ember, hogy inába szállt a bátorsága. 

Mindig nehéz olyasvalaki szemébe néznie, aki ismerte Dzsingiszt. Miként érhetne föl a 
nagyapával, aki meghódított egy nemzetet, de aki sosem ismerte Batut. Az apával, aki elárulta 
a nemzetet, és úgy ölték le a hóban, mint egy kutyát. Itt az idő. 

Karvértjével hárított egy csapást, és felhasította a kardot tartó kezet. Már ázott a vérben. 
Mindenfelől ordítás hallatszott. Vele szemközt az oroszok elsápadtak a haragtól vagy a 
félelemtől, súlyos pajzsaik tüskések voltak a mongol nyilaktól. Batu megfordult, hogy 
megkezdje a visszavonulást, és egy pillanatra átlátott az ellenséges sorok között, látta a szőke 
vezért, aki hatalmas kardját a nyeregkápán keresztbe téve, nyugodtan figyelte őt, Szübötej 
sose számított rá, hogy az ék ilyen messzire juthat. Batu emberei felkészültek, hogy utat 
vágjanak maguknak visszafelé. Noha Batu nem viselt rangjelzést, amely minden orosz íjász 
célpontjává tette volna, harcosai figyeltek rá, az életüket kockáztatták, hogy szemmel 
tarthassák. A legtöbb orosz még mindig a front felé nézett, ahol a tümenek támadták őket. Ha a 
mongolok megfordulnának, ordítva üldözőbe vennék őket, de Batu úgy vélte, hogy embereinek 


mindenképpen sikerülne kivágni magukat. Olyan közelvolt! Ki hitte volna, hogy támadó éke 
eléri az orosz fejedelmet? 

Mély lélegzetet vett. - Ne hátráljatok! - bömbölte embereinek. Megsarkantyúzta lovát, 
amely a mellső lábaival kirúgott egy pajzsot gazdájának törött ujjai közül. Batu bevágódott a 
résbe, és vadul suhogtatta a kardját. Valami oldalba találta, hullámként csapott át rajta a 
fájdalom, de elmúlt, mielőtt megállapíthatta volna, hogy súlyos-e a sebe. Látta, hogy a szőke 
vezér fölemeli kardját-pajzsát, és hatalmas lova felhorkant. Az orosz herceg úgy döntött, hogy 
nem vár tovább: vére lángba borult a kihívástól. Csataménje megindult, félrelökte 
pajzshordozótt. 

Batu rikoltott izgalmában, dőltek belőle a dühös káromkodások. Nem tudta, képes lesz-e 
áttörni az utolsó, szilárd sorokon, de maga a herceg jött helybe, hogy levágja az arcátlan 
lovasokat. Batu látta, ahogy az orosz fölemeli a kardját. A kétló szemtől szemben állt, de Batué 
fáradt és megviselt volt, számtalan zúzódást, vágást, horzsolást kellett elszenvednie, miközben 
átküzdötte magát a harcvonalon. 

Batu is magasra emelte kardját, és igyekezett emlékezni, hogy mit mondott Szübötej a 
lovagok gyengeségeiről. Az acélba búr költ, szőke szakállas férfi olyan volt, mint egy 
megállíthatatlan óriás. De nem viselt sisakot, Batu pedig gyors és fiatal volt. Amikor az orosz 
lecsapott, akkora erővel, hogy kettőbe vághatta volna, Batu jobbra kitért a penge elől, majd 
előredöfött, éppen csak annyira, hogy eltalálja a férfi torkát a szakáll alatt. 

Káromkodott, mert a fegyvere fémbe ütközött. Levágott egy darabot a szakállból, de a 
herceg ép maradt, noha felüvöltött megdöbbenésében. Lovaikat egymáshoz nyomta a 
sokaság, képtelenek voltak szabadulni, mindkettő a sebezhetőbb bal oldalát mutatta a 
másiknak. A herceg kardja fölemelkedett, de lassú és nehézkes volt. Mielőtt lesújthatott volna, 
Batu háromszor az arcába vágott, kiütötte a fogait, leszelt egy darabot az állkapocsból. Az 
orosz herceg megingott, mert Batu rácsapott a páncéljára, és behorpasztotta a mellvértjét. 

A herceg arcából véres roncs maradt, a fogai kitörtek, sebzett állkapcsa lelógott. Bizonyos, 
hogy belehal ebbe a szörnyű sebbe, ám a tekintete kitisztult, és a bal keze meglendült, mint 
egy buzogány. Vaskesztyűs ökle eltalálta Batu mellét, aki, mivel a térdével irányította lovát, 
nem fogta a gyeplőt. A magas fanyereg ugyan megmentette, bár majdnem kiesett belőle. A 
kardja eltűnt, nem emlékezett rá, mikor engedte el. Dühében fújva egy pengét rántott elő a 
lábszárára csatolt hüvelyből, belevágta a herceg állának vörös roncsába, és ide-oda húzogatta 
a sűrű szőke szakállban, amely mostanra vérvörös színt kapott. 

A herceg a földre hullott, pajzshordozói és kísérete feljajdultak az iszonyattól. Batu a 
magasba lökte a karjait, és hosszasan, diadalmasan bőgött, mert élt és győzött. Nem tudta, 
Szübötej mit csinál, vagy mit gondol majd az orlok. Ez Batu döntése volt. A herceg 
szembeszállt vele, ő pedig legyőzött egy erős és hatalmas ellenséget. Pillanatnyilag az sem 
érdekelte, ha az oroszok megölik. Ez Batu pillanata volt, és kiélvezte. 

Először nem vette észre a hullámot, amely végigsöpört az oroszokon. A fél hadsereg 
mögöttük volt, a herceg halálát az egységek ordítva adták tovább egymásnak. Mielőtt Batu 
leengedhette volna a karját, a közelében néhány nemes megfordította a lovát, és elmenekült. 
Pihent lovasok ezrei követték őket. Azok, akik folytatni próbálták a harcot, dühösen 
felüvöltöttek, majd megfújták a kürtöket a csatatéren. A herceg meghalt, hadát megrázta a rossz 
előjel váratlansága. Ez nem az ő napjuk, nem az ő győzelmük ideje. Az elszánt harcosokat 
rémült emberekké tette a hír. Hátrálni kezdtek Szübötej tümenjei elől, és közben azt várták, 
hogy legyen valaki, aki egyesíti, irányítja őket. 

De ez nem történt meg. Szübötej parancsára minghaanok nyargaltak végig a szárnyakon, 
izmos lovaik menet közben felvágták a sarat. Újabb nyílzápor zúdult az oroszokra, Szübötej 
nehézlovassága visszahúzódott a frontvonalból, majd ugyanolyan ék alakzatokban tért vissza, 


mint amilyet Batu döfött bele az oroszok szívébe, és három csapással szétszaggatta a 
rendetlenül kavargó sorokat. Az oroszok már csak félszívvel védekeztek. Látták uraik 
menekülését, az ezredek és a többi egység is kezdett visszavonulni. Senki sem várhatta el 
tőlük, hogy itt maradjanak, és lemészároltassák magukat. T artóztassa fel más a mongolokat, ha 
van kedve hozzá. Egyre több orosz futott meg, és ha vissza-visszanéztek, összeszoruló szívvel 
látták, hogy a fogyatkozó derékhad még mindig megüli a lovat és harcol. Ám nekik ennyi elég 
is volt. A herceg halott, ők minden tőlük telhetőt megtettek. 

Szübötej egykedvűen nézte, hogy az orosz hadsereg széthullik. Ha ő esne el, az ő 
tümenjei vajon mit csinálnának?- Persze tudta a választ. Tovább harcolnának. Kibírnák. A 
tümenek harcosai szinte sose találkoztak az orlokkal, sőt még a saját tábornokaikkal sem. 
Ismerték a tizedesüket, akit ők választottak. Ismerték a század parancsnokát, talán még a 
minghaanét is látásból. Ok parancsoltak nekik, nem holmi távoli főtiszt. Szübötej tudta, hogy ha 
elesne, a nemzet teljesítené a kötelességet, aztán új fővezért választana, ami persze 
ridegségre vallana, de ha az ellenkezője történne, az azt jelentené, hogy egy egész hadsereg 
pusztul el egyetlen ember halála miatt. 

Futárokat indított a tábornokaihoz, gratulált nekik, és új parancsokat küldött. Azok, akik 
megszöktek a csata elől, netán arra számítottak, hogy futni hagyja őket? Nem mindig értette 
meg az ellenséges katonákat, akikkel csatába szállt, noha igyekezett mindent megtanulni, amit 
csak lehetett. Tisztában volt vele, hogy némelyikük azt képzeli, egyszer talán hazatérhet, de hát 
ez ostobaság. Miért hagyna életben olyan embereket, akik egy napon ismét 
szembeszállhatnak velei A háború olyan, akár a vadászat. Most hosszú vadászat következik, 
hetek, talán hónapok is beletelnek, amíg az utolsót is megölik. Nem kell ráébreszteni őket, 
hogy ostobák, el kell pusztítani őket, aztán menni tovább. Hirtelen tört rá a fáradtság, 
megdörgölte a szemét. Még szembe kell néznie Batuval, ha ugyan él a fiatalember. Megszegte 
a parancsait. De megkorbácsoltathat-e egy tábornokot, miután ilyen győzelmet adott a kezébe? 
Körülnézett. Emberei a közelben éljeneztek. A fővezér ingerülten összeszorította a száját, 
amikor látta, hogy Batunak szól az éljenzés. Még itt a csatatéren a fél orosz hadsereg, de a 
minghaanjai máris borostömlőket adnak körbe, és kurjongatnak, akár a gyerekek. 

Megfordította a lovát, és lassan ügetni kezdett feléjük. Az emberek elnémultak, mikor 
meglátták az orlokot. Szübötej zászlótartói kibontották a hosszú selyemcsíkokat, amelyek 
lobogtak és csattogtak a szélben. 

Batu megérezte, vagy meghallotta, hogy közeledik. Már látszott rajta a küzdelem, amelyen 
átment. A fél szeme bedagadt, az arca elferdült. Mocskos volt a vértől és a verejtéktől, és az 
ázott lovak erős szagát árasztotta magából. Páncéljának pikkelyei lötyögtek, az arcára 
rászáradt egy vércsíik, mely a fülétől a zubbonyáig ért. Mégis ünnepi hangulatban volt, és 
Szübötej savanyú képe sem tudta elrontani a kedvét. 

- Tábornok, elpocsékolsz egy reggelt - mondta Szübötej. 

A Batut körülálló embereknek a torkán akadt az éljenzés. Ahogy/ csend lett, Szübötej 
hidegen folytatta. 

- . Üldözd az ellenséget, tábornok. Senki sem menekülhet. Keresd meg a málhájukat meg 
a táborukat, és biztosítsd a fosztogatók ellen. 

Batu ránézett, és hirtelen nagyon elcsendesedett. 

- . Nos, tábornoki - kérdezte Szübötej. - Holnap hogy akarsz szembeszállni velük, ha nem 
használod ki az előnyt? Hagyod, hogy elmeneküljenek Moszkva vagy Kijev biztonságába?- 
Vagy most rögtön levadászod az oroszokat a parancsnokságom alatt álló összes tümennel? 

Batu körül a harcosok úgy fordultak el, mint a gyerek, akit lopáson kaptak. Nem néztek a 
fővezérre, csak Batu állta a pillantását. Szübötej valamiféle visszavágásra számított, de rosszul 
mérte föl az emberét. 


Újabb lovas csoport érkezett vágtában. Megkezdődött az ellenség lemészárlása, a 
lándzsások és íjászok szinte sportot űztek a dologból. Szübötej látta, hogy a csoportot Güjük, a 
kán Ha vezeti, aki le sem veszi a szemét Baturól. Szübötejt mintha észre sem vette volna. 

- . Batu BahadurIl - kiáltotta Güjük, és odakormányozta a lovát Batuhoz. - Ez igazán szép 
volt, rokon! Mindent láttam. Ég Atyára, már azt hittem, sose jutsz vissza, de amikor odaértél 
ahhoz a nemeshez! - Nem talált szavakat a csodálattól, csak ütögette Batu hátát. - Beveszem 
az apámnak szóló jelentésbe. Micsoda pillanat volt! 

Batu Szübötejre sandított, hogy mit szól ehhez a túláradó dicsérethez. Güjük észrevette, 
és Szübötejhez fordult. 

- . Gratulálok a győzelemhez Szübötej! - mondta őszinte vidámsággal. Nyilvánvalóan nem 
érzékelte, milyen feszült pillanatot szakított félbe. - Azt a csapást! Láttad? Azt hittem, 
megfulladok, amikor a herceg odarúgtatott, hogy levágja Batut. 

Szübötej elismerően bólintott. 

- . Akkor sem hagyhatjuk, hogy az oroszok összeszedjék magukat. Itt az ideje az 
üldözésnek, hogy egészen Moszkváig kergessük őket. A te tümenednek is indulnia kell, 
tábornok. 

Güjük vállat vont. -Akkor hát vadászunk. Ez jó nap volt. 

Oda sem figyelve még egyszer rácsapott Batu vállára, és ellovagolt embereivel, 
odaordítva egy másik csoportnak is, hogy menjenek vele. A csönd egyre dagadt, miközben 
Güjük távolodott. Batu vigyorogva várt. Szübötej nem szólt, Batu bólintott, megfordította lovát, 
és csatlakozott minghaan tisztjeihez. Ott hagyta az utána bámuló Szüböteijt. 


Tizenhetedik fejezet 


A teljes díszbe öltözött Sorhatani nagy lendülettel befordult a sarkon. Fiai és szolgái 
követték. Őt házasság köti a kán családjához! Azt hitte, sohasem tér vissza a csin földekről, 
amelyek mintha lenyelték volna a seregével együtt. Egy/ szóval sem üzenték meg, mikor 
indulnak haza. És amikor végre megjött, nem értesítette és nem is hívatta őt. Márpedig 
sSorhatani nem tűr további halogatást holmi csipcsup, felfuvalkodott hivatalnokoktól. Hírnökeit 
és szolgáit feltartóztatták, és visszaküldték minden magyarázat nélkül. Úgyhogy végül 
személyesen kellett Karakorumba jönnie. 

És ahelyett, hogy- egyszerűen bebocsátották volna a kánhoz, hogy megbeszélhessék a 
közös gyászt és a veszteséget, megállította egy lógó pofazacskójú, puha kezű csin tisztviselő! 
Mit képzel Ögödej, hogy ilyen illatozó udvaroncokat alkalmaz a saját palotájában?- Miféle erőt 
olvasnak ki ebből azok, akik nem olyan elnézőek, mint Sorhatani ? 

Az udvaronc egyszer megállíthatta, de ma mind a négy fia vele van. Ma találkoznia kell 
Ögödejjel! Meg kell osztania vele a gyászt. A kán a testvérét vesztette el, de őa férjét, a fiai 
apját. Ha volt idő, amikor Ögödejt bármire rá lehetett beszélni, akkor az most van. Mámorító 
gondolat! Egy ember, akinek akkora hatalma van, mint Dzsingisznek, törött nádként fekszik a 
szobájában. A palotában azt pletykálták, hogy alig beszél és alig eszik. Akinek most sikerül 
hozzáférkőznie, bizonyosan megkap mindent, mit akar. Igen ám, de Ögödej parancsba adta, 
hogy senkit se engedjenek be hozzá. Nohát, Sorhatani majd közli vele, hogy mennyire fáj neki 
ez a sértés, ezzel kezdi a beszélgetést. Még egy sarok volt hátra a palota útvesztőjében. Úgy 
ment el a mennyezetfestmények alatt, hogy rájuk se nézett. Fontosabb dolgokra 
összpontosított. 

Az utolsó folyosó hosszú volt, a csoport léptei visszhangzottak a csarnokban. Noha látta, 
hogy emberek és testőrök vigyázzák a fényezett rézajtót, ő csak viharzott tovább, arra 
kényszerítve fiait, hogy lépést tartsanak vele. Izzadjon csak a kövér kis udvaronc, ha meghallja 
a közeledését. A kán, az ő sógora, beteg és gyenge a bánattól. Hogyan merészeli egy csin 
eunuch megakadályozni, hogy belépjen valamelyik rokona otthonába i 

Ám hiába kereste az élénk színű selymeket, amelyeket az a tisztviselő kedvelt. Kis híján 
megbotlott, amikor látta, hogy Jao Su ül az illető helyén. Nyoma sincs annak az embernek, 
akivel ma reggel összeveszett. Jao Su szembefordult vele, tartásához nem kellett magyarázat. 
sSorhatani menet közben felülvizsgálta a tervét, és lépésenként vetette le a haragját, akár a 
kígyó a bőrét. 

Mire a csillogó rézajtóhoz ért, normális ütemre lassított, és a legédesebb mosolyával 
nézett a kán kancellárjára. Ettől függetlenül fortyogott, amiért egy újabb csin tartóztatja fel az 
ajtónál, ráadásul ilyen magas rangú. Jao Sut nem lehet fenyegetni, és erőszakosan viselkedni 
sem lehetett vele. Nem kellett a kisebb fiaira nézni, anélkül is tudta, hogy meg vannak 
szeppenve a nevelőjüktől. Egyszer-kétszer eltángálta már őket, ha rossz fát tettek a tűzre. 
Kubilajt úgy elverte, mint a kétfenekű dobot, mert a fiú skorpiót csempészett a kancellár 
csizmájába. 

Jao Su farkasszemet nézett vele, és az arca ugyanolyan elutasító volt, mint a mellette álló 
testőröké. 

- , A kán ma nem fogad látogatókat, Sorhatani. Sajnálom, hogy keresztüljöttél az egész 
városon. Hajnalban küldtem hozzád egy futárt, hogy figyelmeztessen, ne gyere. 

sSorhatani mosoly mögé rejtette ingerültségét. Az, hogy a palotától meglehetősen távol 
kapott házat, újabb jele annak, hogy itt nem egyedül Ögödej parancsol. A kán a palotában 
szállásolja el, ha tudja, hogy itt van, az már biztos! 

Elfogadta a Jao Su szenvtelen arcából sugárzó kihívást. 


- . Miféle összeesküvés ez? - sziszegte. - Meggyilkoltad a kánt, Jao Sui Hogyhogy csak 
csin emberek járhatnak manapság Kara-korum folyosóink 

Jao Su lélegzete elakadt a megdöbbenéstől. Sorhatani a fiait szólította, anélkül, hogy 
levette volna a tekintetét a kancellárról. 

- . Möngke, Kubilaj! Ki a kardotokkal! Nem bízom ebben az emberben többé. Azt állítja, 
hogy a kán nem akarja fogadni szeretett öccsének feleségét! 

Hallotta maga mögött az acél szisszenését, de ami ennél is fontosabb, látta a Jao Su két 
oldalán álló mongol testőrök arcán a hirtelen feltámadó kétséget. 

- A kánnak valóságos hadserege van szolgákból, írnokokból, ágyasokból és 
feleségekből - mondta. - De hol van Töregene katun? Miért nincs itt, hogy ápolja férjét 
betegségébeni Miért nem találok napok, sőt hetek óta senkit, aki élve látta volna? 

Örömmel látta, hogy Jao Su emberfölötti önuralma repedezni kezd a vádak hallatán. 
Elevenén találhatták Sorhatani szavai, mert elvörösödött, és kibillent az egyensúlyából. 

- . Ahogy mondoa, a kán nagyon beteg volt - felelte. - Ezért akar csendet a palotájában. Én 
a kancellárja vagyok, Sorhatani. 

Nem az én dolgom közölni, hol tartózkodik a családja, és nem is tárgyalok erről egy 
folyosón. 

sSorhatani látta rajta, hogy őszintén bánkódik, mert ilyen nehéz parancsokat kell 
teljesítenie. Tovább ütötte a vasat, mert megérezte Jao Su igazi gyenge pontját, a szelíd 
természetét. 

-Azt mondod, Jao Su, hogy a család elmenti Güjük Szübötejnél van. Viszont nem tudok 
semmit Ögödej lányairól, vagy a más feleségektől származó gyerekeiről. Tehát Töregene nincs 
itt? 

Jao Su pillája megrebbent az egyszerű kérdéstől. 

- . Értem - folytatta az asszony. - Talán a nyári palotában van az Orhon mellett. Igen, Jao 
Su, én is oda küldeném, ha meg akarnám kaparintani a hatalmat ebben a városban. Ha meg 
akarnám gyilkolni a kánt az ágyában, hogy a helyére állítsam - kit is? Csagatájt, a testvérét? 
Egy szempillantás alatt itt terem. Ez a terved? Mi van emögött az ajtó mögött, Jao Sui Mit tettél ? 

Egyre jobban felemelte a hangját, amely végül olyan fülsértő lett, hogy Jao Su 
összerázkódott, de tanácstalan volt. Nem vitetheti el az asszonyt a testőrökkel, amikor a fiai 
csak azt várják, hogy megvédhessék az anyjukat. Nem kétséges, hogy az első ember, aki ha 
egy ujjal is hozzáér Sorhatanihoz, a fejével fizet érte. Möngke már nem az a morcos kamasz, 
akit ismert. Jao Su szánt-szándékkal csak Sorhatanit nézte, de közben egyfolytában érezte 
Möngke fagyos, kihívó pillantását. 

- . Sorhatani, nekem teljesítenem kell a kapott parancsokat -próbálkozott ismét. - Senki 
sem léphet be ezen az ajtón. Senki sem kap kihallgatást a kántól. Nem tartozik számadással 
neked, mint ahogy én sem. Most pedig kérlek, töltsd el a napot a városban, pihenj és egyél. 
Talán holnap fogad téged. 

sorhatani izmai megfeszültek, mintha neki akarna ugrani. Am Jao Su erős volt, ha 
feladatot kellett teljesítenie. Sorhatani hallotta a fiaitól, hogy miként kapott le egy nyilat az íj 
húrjáról a palota kertjeiben. Mintha egy másik életben történt volna, amikor a férje még élt. 
Érezte, hogy könnybe lábad a szeme, és pislognia kell, nehogy elsírja magát. Ez most a harag 
ideje, nem a bánaté. Ha megengedi magának, hogy sírjon, akkor ma nem jut be az ajtón. Mély 
lélegzetet vett. 

- Gyilkos! - kiáltotta. - A kán veszélyben van! Gyorsan gyertek! 

- . Nincs veszélyben! - ordította túl Jao Su. Ez az asszony megőrült! Mit remél attól, hogy 
úgy visít a folyosón, mint egy leforrázott macskai- Futó léptek közeledtek. Jao Su az orra alatt 
motyogva átkozta Sorhatanit. A testőrökben még mindig sajgott a kánválasztást megelőző 


éjszaka sebe. Minden feltételezett veszélyre hatalmas erődemonstrációval válaszoltak. 

Alig néhány szívverésnyi idő múlva a folyosó mindkét végét megtöltötték a rohanó 
harcosok. Vörös-fekete lakkozott páncélba öltözött minghaan tisztek vezették őket kivont 
karddal. Jao Su jól láthatóan felemelte két üres kezét. - Ez tévedés... - kezdte. 

- Nem tévedés, Alhun! - vágott közbe Sorhatani a rangidős tiszt felé fordulva. 

Jao Su titkon nyögött egyet. Természetesen tudja a tiszt nevét. Sorhataninak csodálatos 
emlékezete van az ilyesmire, bár valószínűleg a tervéhez tartozott, hogy betanulta az őrség 
tisztjeinek a nevét. A kancellár kereste a szavakat, amelyekkel kimenekülhet a kutyaszorítóból. 

- Az úrnő zaklatott lelkiállapotban van - mondta. 

A minghaan tiszt nem törődött vele, ő csak Sorhatanihoz beszélt. 

- Mi a baj? 

Sorhatani lesütötte a szemét, és a fejét rázta. Jao Su bosszúságára könnyek szöktek az 
asszony szemébe. 

- . Ez a csin hivatalnok azt állítja, hogy a kánt senki sem láthatja. Már napok óta senki sem 
beszélt vele. Gyanakszom rá, Alhun, nem bízom benne. 

A katona bólintott. Gyorsan gondolkodott és cselekedett, amit el is várnak egy rangjabeli 
tiszttől. Jao Suhoz fordult. 

- Állj félre, kancellár. Meg keli néznem a kánt. 

- Parancsot adott - kezdte Jao Su, de a tiszt csak vállat vont. 

- Megnézem. Félre, de azonnal! 

Mozdulatlanul álltak, és úgy meredtek egymásra, mintha senki más nem lenne a folyosón. 
Jao Su lehetetlen helyzetbe került, Sorhatani látta, hogy bármelyik pillanatban kirobbanhat a 
rövid, de véres küzdelem. Közbeszólt, hogy megoldja a patthelyzetet. 

- Természetesen te is velünk jössz, Jao Su - mondta. 

Az asszony kiutat ajánlott, és Jao Su elfogadta. 

- . Jól van - mondta a dühtől merev arccal. Alhunhoz fordult. Aggodalmad dicséretedre 
válik, minghaan. Mindazonáltal nem engedhetsz fegyvereseket a kán közelébe. Először 
mindenkit meg kell motoznod. 

Sorhatani tiltakozni kezdett, de Jao Su nem engedett. 

- Ragaszkodom hozzál - állította vissza az erőegyensúlyt. 

- A fiúk nem jönnek! - közölte Sorhatani. Inkább engedett, semhogy elszalassza az 
alkalmat. Igazság szerint nem is bánta, ha a fiai kint maradnak páncélosán, kardosan. A 
szerepüket eljátszották azzal, hogy támogatták őt az ajtónál. Nincs szükség rá, hogy hallják is, 
ami most következik. 

Jao Su elfintorodott, aztán fölemelte a kis réz rudat, amely az ajtót zárva tartotta. Díszes 
darab volt, úgy vésték és formázták, mintha egy sárkány tekergőzne az ajtó közepén. Újabb 
jele a csin befolyásnak a kán körül, gondolta Sorhatani, miközben kinyílt az ajtó. Hideg szél 
rohantki rajta, Sorhatani dideregve követte Jao Sut és Alhunt. 

Bent nem égett lámpa, a nyitott ablakból jött a halvány fény. A redőnyös ablakszárnyat 
olyan erővel vágták ki, hogy az egyik letört a sarokvasról, és ferdén lógott. A hólyaggá fújódott, 
hosszú selyemfüggönyök surrogtak és csattogtak minden széllökéstől. 

Olyan elképesztően hideg volt a szobában, hogy látták lélegzetük fehér páráját. Az ajtó 
becsukódott mögöttük. Sorhatani megborzongott, amikor meglátta a szoba közepére állított 
pamlagon fekvő alakot. Hogy bírja Ögödej ezt a hideget egy szál vékony selyemzubbonyban 
és nadrágban?- A karja fedetlen volt, a lába kékesre színeződött. Hanyatt fekve bámulta a 
mennyezetet. 

Nem adta jelét, hogy érzékelné a jelenlétüket. Jao Su egy pillanatig attól félt, hogy a kán 
tetemét találták meg. Aztán észrevette a gyér párát a mozdulatlan alak fölött, és kiengedte a 


tüdejéből a levegőt. 

Egy másodpercig egyikük sem tudta, mit tegyen. A minghaan tiszt látta, hogy a kán még 
él. Az ő feladata ezzel véget ért, noha méltósága tiltotta, hogy egyszerűen távozzon, legalábbis 
addig, amíg bocsánatot nem kért azért, mert megzavarták urának magányát. Jao Su ugyancsak 
nem mozdult. Bűntudata volt, amiért megszegte a parancsot. Sorhatani csak manipulálta őket! 

Természetesen ő szólalt meg elsőnek. 

- . Kán uram! - mondta. Fölemelte a hangját, hogy túlkiabálja a szél zúgását, de Ögödej 
nem válaszolt. - Hozzád jöttem a gyászommal, nagyuram! 

Ögödej nem reagált. Jao Su kíváncsian nézte az asszonyt, ahogy a fogát összeszorítva 
próbál uralkodni az ingerültségén. A kancellár intett Alhunnak, hogy vigye ki, és a minghaan 
már emelte is a kezét, hogy megfogja Sorhatani karját. 

Az lerázta magáról.- A férjem az életét adta érted, nagyuram. Hogyan használod föl az 
ajándékát?- Így várod a halált egy fűtetlen szobában? 

- Elég! - szörnyedt el Jao Su. 

Keményen megragadta Sorhatani karját, és az ajtó felé fordította. Mindhárman 
megkövültek, amikor valami megroppant mögöttük. A kán fölkelt a pamlagról. Visszafordultak 
hozzá, és látták, hogy a keze kicsit reszket, a bőre betegesen sárga, a szeme véres. 

Dermesztő pillantásától a testőrség rangidős minghaan tisztje letérdelt, és a padlóhoz 
szorította a homlokát. 

- — Állj föl, Alhun - suttogta rekedten Ögödej. - Miért vagy itt?-Nem azt mondtam, hogy 
hagyjatok békén? 

- . Ne haragudj, kán uram! Úgy értesültem, hogy talán beteg vagy, sőt haldokolsz. 

Meglepetésére Ögödej fanyarul elmosolyodott. 

- Vagy mindkettő, Alhunk Nos, láttál. Most pedig távozz. 

A tiszt szélsebesen elhagyta a szobát. Ögödej rámeredt a kancellárjára. Egyelőre nem 
nézett Sorhatanira, noha az ő hangja keltette föl. 

- Távozz, Jao Su - mondta Ögödej. 

Kancellárja mélyen meghajolt, aztán szorosabban megmarkolta Sorhatani karját, és az ajtó 
felé terelte. 

- Kán uram! - kiáltotta ő. 

- . Elég! - mordult rá Jao Su, és megrántotta. Ha most elengedte volna, az asszony elesik. 
sorhatani megpördült tehetetlen dühében. 

-Vedd le rólam a kezed! - sziszegte. - Ögödej! Hogy tűrheted, hogy megtámadjanak? Talán 
nem álltam melletted a kések éjszakáján ugyanebben a palotában? A férjem megtorolta volna 
ezt a sértést. Hol van most? Ögödej! 

Már az ajtónál jártak, amikor a kán válaszolt: 

-Távozhatsz, Jao Su. Engedd el ót! 

- De nagyuram... - kezdte a kancellár. 

- Engedd el! 

Sorhatani gyilkos pillantást vetett a kancellárra. A karját dörzsölte, és kihúzta magát. Jao 
Su ismét meghajolt, elindult, hátra se nézett, és elhagyta a szobát, hideg, szenvtelen arccal. Az 
ajtó halkan becsukódott mögötte. Az asszony halkan sóhajtott, hogy ne látsszék rajta az öröm. 
Bejutott! Nehéz, sót veszélyes vállalkozás volt, de beverekedte magát a kánhoz, és kettesben 
maradhatott vele! 

Ögödej nézte a közeledő- asszonyt. Bűntudata volt, de állta a tekintetét. Mielőtt Sorhatani 
ismét megszólalhatott volna, léptek hallatszottak, üveg és fém koccant. Sorhatani megtorpant. 
Barszaghur, a kán szolgája egy tálcát hozott be a szobába. 

- Látogatóm van, Barsz - suttogta Ögödej. 


A szolga leplezetlen rosszindulattal mérte végig Sorhatanit. 

-A kán nincs jól. Máskor kellene visszajönnöd. 

A bennfentes magabiztosságával beszél, akinek szolgálatait nem illetheti bírálat. Sorhatani 
rámosolygott, és arra gondolt, hogy Barszaghurban valamiféle anyai ösztönöket ébreszthetett 
fel a kán betegsége. Az biztos, hogy boldogan tett-vett Ögödej körül. 

Mivel a nő nem mozdult, Barszaghur összeszorította az ajkát, halk koccanással letette a 
tálcát ura mellé, aztán fenyegetően nézett Sorhatanira. 

- A kán nincs elég jól ahhoz, hogy látogatókat fogadjon - ismételte meg kissé talán túl 
hangosan. 

Sorhatani látta rajta a növekvő méltatlankodást, ezért még hangosabban válaszolt: 

- Köszönjük a teát, Barszaghur! Helyetted majd én szolgálom fel a kánnak. Nem felejtetted 
el, hol a helyedé 

A szolga egy pillanatig habogott, és Ögödejt bámulta. Mivel a kán egy szót sem szólt, 
Barszaghur jeges ellenszenvvel meghajolt, és elhagyta a termet. Sorhatani egy csipet barna 
sót hintett a gőzölgő, aranyszínű folyadékhoz, mert a só fontos az élethez, majd felöntötte tejjel 
egy pici, simára csiszolt kancsóból. Ujjai gyorsan, biztosan mozogtak. 

- Szolgálj ki - mondta Ögödej. 

Sorhatani kecsesen letérdelt, és fejet hajtva nyújtotta a csészét. 

- Parancsodra, kán uram - mondta. 

Kicsit megborzongott Ögödej kezének érintésétől, amikor az átvette tőle a teát. A bőre 
jéghideggé hűlt a szobában, ahol állandóan fújt a szél. Sorhatani látta lesütött pillái alól, hogy a 
kán arcán foltok sötétlenek, mintha zúzódások lennének valahol mélyen a bőre alatt. Lába eres 
volt, akár a márvány. Fakósárga szemmel nézte az asszonyt. Kortyolt a teából, amelynek 
páráját elkapdosta a szél. 

sorhatani összeszedte magát, és fölnézett a kán arcába. 

- . Köszönöm, hogy a fiamat küldted - mondta. - Vigaszomra szolgált, hogy a legrosszabbat 
tőle hallottam. 

Ögödej elfordította a tekintetét. Egyik kezéből a másikba tette a csészét, mert a forróság 
égette kihűlt húsát. Vajon tudja ez a no, milyen szép, ahogy itt térdel egyenes háttal, és a szél 
bele-belekap a hajába. Mintha külön élete lenne a hajának. Ögödej megbűvölve, némán 
bámulta. Amióta visszatért Karakorumba, nem beszélt Toluj haláláról. Erezte, hogy Sorhatani 
erre terelné a beszélgetést. Visszamenekült az alacsony pamlagra, és úgy tartotta két 
tenyerében a csészét, mintha nem számítana máshonnan melegségre. Nem értette ezt a 
fáradtságot és gyengeséget, amely rátelepedett a mindennapjaira. A hónapok észrevétlenül 
surrantak tova, és őt nem érdekelték a kánsággal járó kihívások. Örökös szürkületben teltek a 
napjai. Várta a halált, és átkozta, amiért ilyen lassú. 

Sorhatani szinte el sem hitte, hogy Ögödej így megváltozhasson. Amikor elhagyta 
Karakorumot, kicsattant az élettől, örökké ittas volt és kacagott. Friss kánságának diadalával 
indult el az elit tümenek élén, hogy biztosítsa a csin határt, és élvezte a nehéz feladatott. Olyan 
volt emlékezni azokra a napokra, mintha az ifjúságra tekintene vissza. Ez az ember, aki 
visszatért, feltűnően megöregedett, mély ráncok húzódtak a homlokán, a szeme és a szája 
körül. Világos szeme már nem emlékeztetett Dzsingiszére. Nem volt benne szikra, nem 
lappangott veszély merev pillantásában. Nem is fog. 

-A férjem egészséges volt - mondta hirtelen az asszony. - Még sok éven át élhetett volna, 
hogy lássa, amint a fiai délceg férfiakká serdülnek. Talán születhettek volna újabb gyermekei, 
vehetett volna új feleségeket. Idővel nagyapa lett volna belőle. Szeretem elképzelni, mennyi 
öröme lehetett volna azokban az években 

Ögödej visszahőkölt, mintha megtámadták volna, ám Sorhatani habozás nélkül folytatta, 


határozott, csengőhangon, hogy a kán jól hallhassa minden szavát. 

- . Ritka manapság az a kötelességtudat, amely őbenne élt, kán uram. Hitte, hogy a nemzet 
előbbre való az egészségénél, az életénél. Hitt benne, hogy van valami, ami fontosabb nála, az 
én boldogságomnál, vagy akár a fiai életénél. Az apátok látomása, nagyuram, hogy a pusztai 
törzsekből is születhet nemzet, amely megtalálja a maga helyét a világban. Azt a helyet, 
amelyet érdemel. 

- Én.. .én azt mondtam, hogy ő... - kezdte Ögödei. 

Sorhatani a szavába vágott. Ögödej szemében egy pillanatra fellobbant a harag, de 
nyomban ki is aludt. 

- Ó odadobta a jövőjét, de nem miattad, nagyuram. Szeretett téged, de nemcsak 
szeretetből tette, hanem az apja akarata és álma miatt is, ugye, érted? 

- Persze, hogy értem - felelte Ögödej fáradtan. 

sSorhatani bólintott, de folytatta. 

- . Az életét adta érted, ő a második apád. De nem csak érted. Azokért is, akik utánad 
következnek, az apja véreiért, az eljövendő nemzetért, a harcosokért, akik még gyermekek, a 
gyermekekért, akik ezután születnek. 

A kán integetett, mintha a kezével hárítaná a szavakat. 

- Most már fáradt vagyok Sorhatani. T alán jobb lenne... 

- . És te mire használod ezt a legértékesebb ajándékot k - suttogta Sorhatani. - Elküldöd a 
feleségedet, hagyod, hogy a kancellárod egy üres palotában bolyongjon. A testőreid 
garázdálkodnak a magára hagyott városban. Kettőt tegnap felakasztottak - tudtál rólak 
Megöltek egy mészárost egy marhafertályért. Miért nem érzik a nyakukon a kán leheletét, miért 
nem érzik, hogy a nemzethez tartoznak? Miközben te itt ülsz egyedül ebben a szobában, a 
dermesztő szélben. 

- Sorhatani... 

- — Itt meg fogsz halni. Mire megtalálnak, merevre fagysz a hidegtől. Ellököd Toluj 
ajándékát. Áruld el nekem, helyeselhetném-e mindazt, amit magaddal művelsz. 

A férfi arca összerándult. Sorhatani megdöbbenve látta, hogy a sírással küzd. Ez nem 
Dzsingisz, mert ő felugrana dühében az ilyen szavakra. Ez egy megtört ember. 

- . Nem lett volna szabad hagynom, hogy megtegye! - mondta Ögödej. - Mennyit nyertem 
velei Hónapokat?- Napokat?- Nem tudhatom. 

- Mi ez az őrültség? - csattant fel Sorhatani, aki megfeledkezett magáról az indulattól. - 
Negyven évig fogsz élni, és egy hatalmas nemzet fél tőled és szeret téged. Millió gyermek 
kapja a nevedet a tiszteletedre, ha itt hagyod ezt a szobát, és lerázod a gyengeségedet. 

- . Nem érted - felelte Ögödej. Csak két másik ember tudott a betegségről, amely 
megnyomorította. Ha elmondja Sorhataninak, azt kockáztatja, hogy a táborokban és a 
tümenekben mindenki tudomást szerez róla, de kettesben voltak, és az asszony ott térdelt 
előtte, a szeme tágra nyitva csillogott a homályban. Szüksége volt valakire. 

- . Beteg a szívem - mondta szinte csak lehelve. - Tényleg nem tudom, meddig élek még. 
Nem lett volna szabad hagynom, hogy föláldozza magát értem, de én... - Elakadt. 

- . Ó, férjem - mondta Sorhatani. Végre megértette. Elfúlt a hangja a hirtelen gyásztól. - Ó, 
szerelmem. 

Fölnézett a kánra, a szeme könnyesen ragyogott. 

- És ő tudtak Toluj tudtak 

- Azt hiszem - felelte Ögödej, és elfordította a tekintetét. 

Fogalma sem volt, mit kellene válaszolnia. Értesült róla, hogy a sámánja szólt a 
gyöngeségéről a testvérének és a nagybátyjának, de magát Tolujt nem kérdezte meg. Akkor 
merült fel egy sötét folyóból, fuldokolva, zihálva, és kapott minden után, amit javasoltak. Akkor 


bármit megtett volna, hogy még egy napig láthassa a fényt. Most nehéz volt emlékeznie arra a 
mohóságra, amellyel az életet kívánta. Mintha valaki más érezte volna. A hideg szoba, a 
hólyagosán felfújódó függönyök valahogy nem illettek az emlékhez. Körülnézett és hunyorgott, 
mintha most ébredt volna álmából. 

- . Ha tudta, akkor az áldozat még nagyobb - mondta az asszony. - És eggyel több ok, 
hogy egyetlen napot se pocsékolj el az életedből. Ha most látna téged, Ögödej, szerinted arra 
gondolna, hogy valami értékesért áldozta föl az életét? Vagy szégyenkezne miattad? 

Ögödej haragra lobbant. 

- Hogy merészelsz így beszélni velem? - kérdezte. 

Már nem pislogott, mint az egynapos bárány. A pillantás, amellyel végigmérte az 
asszonyt, emlékeztetett a régi Ögödejére. Sorhatani ennek örült, habár még mindig szédelgett 
attól, amit most hallott. Ha Ögödej meghal, ki vezeti a nemzeteik Azonnal tudta a választ. 
Csagatáj napok alatt visszaér Karakorumba, diadalmasan belovagol, hogy engedelmeskedjen 
az Ég Atya áldott akaratának. Csikorgatta a fogát, ha csak elképzelte is, hogy fog örvendezni 
Csagatáj. 

- . Kelj föl! - mondta. - Kelj föl, nagyuram! Ha nem élsz sokáig, akkor is sok a tennivaló. 
Akkor végképp nem fecsérelhetsz el egyetlen napot, egyetlen délelőttöt sem! Két kézzel 
ragadd meg az életedet, és szorítsd magadhoz, nagyuram! Ezen a világon nem kapsz többet! 

Ögödej mondott volna valamit, ám a nő kinyújtotta a kezét, magához húzta a fejét, és 
keményen szájon csókolta. A férfi lélegzete és szája hűvös volt és teaillatú. Amikor Sorhatani 
elengedte, a kán visszahőkölt, aztán feltápászkodott, és hitetlenül bámult az asszonyra. 

- Mi volt ezi - kérdezte. - Elég feleségem van, Sorhatani. 

- . Csak látni akartam, nagyuram, hogy élsz-e még. A férjem az életét adta ezekért a drága 
napokért, nem számít, hogy sok jut-e neked, vagy kevés. Az ő nevében is kérdem: megbízol 
bennem? 

Tudta, hogy Ögödej még mindig kábult. Lényének egy részét már felélesztette, de még 
mindig ránehezedik a kétségbeesés, és talán a csin mákony köde is, mely eltompítja az eszét. 
De meglátta a szemében a felcsillanó érdeklődést. Ögödej úgy kapaszkodik az ő akaratába, 
mint egy vízen úszó deszkába, amely felmerül egy pillanatra, mielőtt eltűnne a mélységben. 

- Nem, Sorhatani, nem bízom benned. 

Az asszony elmosolyodott. 

- . Erre számítottam nagyuram, de tudnod kell, hogy én melletted állok. 

Fölállt, becsukta az ablakokat, végre kizárta a nyüszítő szelet. 

- . Hívom a szolgáidat, nagyuram. Jobban fogod érezni magad, ha tisztességes ételt ettél. 

Ögödej csak bámulta, ahogy bekiáltja Barszaghurt, és a parancsok özönét zúdítja rá. 
Barsz a kánra nézett az asszony válla fölött, ám ura csak vállat vont, és bólintott. 
Megkönnyebbült, hogy van valaki, aki tudja, mire van szüksége. Ebből a gondolatból 
következett egy másik. 

- . Vissza kell hozatnom a feleségem és a lányaimat, Sorhatani. Az Orhonnál vannak, a 
nyári palotában. 
Sorhatani töprengett egy pillanatig. 

- Még nem vagy jól, nagyuram. Azt hiszem, várnék néhány napot, mielőtt ismét 
idehozatnám a családod és a szolgáidat. Ezt nem szabad elkapkodni. 

Egy kis ideig ő lesz az egyetlen, akire a kán hallgat. Ögödej pecsétjével elküldheti Möngke 
fiát Szübötejhez a nagy portyára, ahol a jövőt írják. Esze ágába sincs túl korán eldobni ezt a 
hatalmat. 

Ögödej bólintott. Sorhataninak nem lehetett ellenállni. 


Tizennyolcadik fejezet 


Őszi dér lepte el a földet, a lovak fehér párát fújtak, míg Möngke ellovagolt Szübötej 
felderítői mellett. Eleve áhítatos tisztelettel tekintett Szübötejre, de neki és tízezer harcosának is 
elállt a szava a pusztítástól, amely a fővezér nyomát jelezte. A Volga folyótól nyugatra több 
száz mérföld széles sávban kirabolták vagy felgyújtották a városokat és a falvakat. Három 
nagyobb csatatér mellett jöttek el, ahol még mindig nyüzsögtek a rengeteg oszló hústól 
vérszemet kapó madarak és kis állatok. A hullaszag annyira átitatta Möngkét, hogy minden 
szélfúvásban megérezte. 

Már napokkal azelőtt látta a vágtázó felderítőket, hogy találkozott volna a mongol 
fősereggel. A derékhad akkora táborban töltötte a nyarat, amelynek mérete felért a 
karakorumival, mielőtt a kán fölépítette a várost. Reggeli békés tüzek pattogtak a rengeteg 
fehér jurta között, a távolban hatalmas ménesek legeltek. Möngke szótlan álmélkodással 
csóválta a fejét, miközben közelebb ügetett a táborhoz. 

Természetesen megismerték zászlóit, Szübötej mégis kiküldött elé egy minghaant, még 
mielőtt olyan közel ért volna, ahonnan támadást lehet indítani. Möngke tűrte az orlok 
embereinek néma fürkészését. Fölismerte a tisztjüket, és látta, hogy az bólint. Szübötej tehát 
azért küldte, hogy látásból azonosítsa. Lenyűgözve bámulta, ahogy a minghaan int az egyik 
társának, az pedig hosszú kürtöt emel a szájához. Möngke meglepetésére jobbról-balról kürtök 
válaszoltak a rezes bődülésre, és alig mérföldnyire megjelentek a lovak és az emberek. 
Szübötej a szélekre is küldött katonákat, hogy közrefogják Möngkééket, csakhogy ezek egy 
hegygerinc mögött rejtőztek a földre fektetett lovaikkal. Ez megmagyarázza bizonyos 
mértékben, hogy a fővezér miként képes az otthonától távol is harcolni. 

Mire elérték a fő tábort, ott már megtisztítottak egy területet, egy széles mezőt, amely egy 
folyócska felé lejtett. Möngke ideges volt. 

- Hideg arccal nézz rájuk! - intette magát. 

Tümenje gyorsan, hatékonyan nekilátott a táborverésnek. Möngke leszállt a lováról. 
Tízezer emberének és lovaiknak egy kisebb város területe kellett a pihenéshez. Szübötej 
felkészült a fogadásukra. 

Örvendező kiáltást hallott. Hirtelen megfordult, és látta, hogy Kacsun nagybátyja közeledik 
a letiport füvön. Sokkal idősebbnek tűnt, mint amikor Möngke utoljára látta, és erősen sántított. 
Tartózkodva nézett rá, de azonnal megmarkolta nagybátyja kinyújtott kezét. 

- . Napok óta várlak! - mondta Kacsun. - Szübötej még ma este hallani akarja, mi újság 
otthon. A vendége vagy a jurtájában. Neked friss híreid lesznek. - Mosolyogva nézte, hogy 
micsoda férfi lett az unokaöccséből. - Úgy hallom, anyádnak olyan forrásai vannak, amelyekkel 
még a hírszerzőink sem érnek fel! 

Möngke igyekezett leplezni a zavarát. Karakorum háromezer mérfölddel volt tőlük keletre. 
Négyhónapos kemény út után érkezett a fővezérhez. Szübötej az előző hónapban időnként 
olyan gyorsan haladt, hogy azt gondolta, sosem éri utol. Ha nem állt volna meg, mert már ideje 
volt pihentetni nyájait és embereit, Möngke talán még mindig utazna. Kacsun mégis úgy 
beszélt, mintha Karakorum a szomszéd völgyben lenne. 

- . Tájékozott vagy, bácsikám - mondta rövid szünet után. -Számos levelet hoztam hazulról. 

- Nekem isi 

- . Igen, bácsikám. Két feleséged írt, és a kán is küldött egy levelet. 

- Remek. Azonnal add ide! 

Kacsun várakozóan dörzsölte össze a kezét. Möngke magába fojtotta a mosolyát. Ez volt 
hát a fő ok, ami miatt a nagybátyja külön idejött üdvözölni! Talán nem is olyan kíváncsian a friss 
hírekre. Odament a lovához, amely a deres füvet rágcsálta, kinyitotta a nyeregtáskáját, elővett 


egy köteg zsíros, sárga pergamenlapot. 

Míg ő a levelek között válogatott, Kacsun körülnézett. 

- . Nem azért hoztad el apád tümenjét, hogy ezeket a leveleket védjék. Akkor hát itt 
maradsz? 

Möngke arra gondolt, mekkora erőfeszítésébe került az anyjának, hogy Ögödej elküldje 
Sorhatani elsőszülöttjét ebbe a hadseregbe. Anyja úgy vélte, hogy a nemzet jövője az itteni 
haditetteken múlik, és akárki jön is vissza a nyugati portyáról, az a kezében tartja a végzet 
gyeplőjét. Vajon igaza lesz az anyjának? 

- Ha Szübötej orlok megengedi, akkor igen - mondta, és átadta a leveleket a 
nagybátyjának. 

Kacsun mosolyogva nyúlt értük, és rácsapott unokaöccse vállára. 

- Látom, poros vagy és fáradt. Pihenj és egyél, mialatt felállítják a jurtádat. Este 
találkozunk. 

Egyszerre néztek fel, mert egy másik lovas ügetett feléjük a táboron keresztül. 

Az egész völgyet elborították az emberek. Ameddig Möngke ellátott, tüzek füstölögtek a 
sátrak között. Mivel állandóan szűkség volt vízre, élelemre, fára, latrinagödrökre, és a 
hétköznapi élet ezernyi kellékére, sohasem szünetelt a nyüzsgés és mozgás. Rikoltozó 
gyerekek rohangáltak és játszották a harcost, házimunkával foglalatoskodó asszonyok figyelték 
ókét elnézően. Az igazi harcosok gyakorlatoztak, vagy csak a nyájakat őrizték. 

Szübötej úgy kocogott ebben a zűrzavarban, hogy a szemét egy pillanatra sem vette le 
Möngkéről. Tiszta, új, beolajozott pikkely páncélja minden mozdulatát követte. A lova 
meggypej volt, a napon csaknem piros. Lovaglás közben nem nézett se jobbra, se balra. 

Möngke alig bírta állni a pillantását. Látta, hogy Szübötej kissé elkomorodik, aztán a 
fővezér megsarkantyúzza a lovát, gyorsít, majd melléjük érve megállítja a fújtató-kapáló állatot. 

- . Légy üdvözölve nálam, tábornok! - mondta, habozás nélkül megadva Möngkének a 
neki járó címet. 

Möngke nyugodtan meghajolt. Tisztában volt vele, hogy ezt a rangot csak azért kapta 
meg, mert az anyjának valamilyen hatalma van a kán fölött. Ám az apa áldozata megnövelte a 
fia becsületét, úgyhogy ez a tábornokság a legkevesebb. Különben is, ő harcolt a csinek ellen 
a háborúban. Szübötejnél bizonyosan különb tettekre lesz módja. 

Mintha csak a gondolatait visszhangozná, Szübötej végigtekintett a Karakorumból érkező 
tümenen. 

- . Sajnálattal hallottam apád haláláról - mondta. - Derék ember volt. Nagy hasznodat 
vesszük itt. - Az orlok láthatólag örült az újonnan jött harcosoknak. Most már hat tümenje van, 
és majdnem ekkora a segédcsapatainak a létszáma. Ég Atyának bizonyosan tetszik ez a 
hadjárat. 

- Van egy-két hónapod itt, mielőtt elindulunk — folytatta Szübötej. - Várnunk kell, amíg a 
folyók keményre fagynak. Aztán egyenesen megyünk Moszkva városa ellen. 

- . Télen? - csúszott ki Möngke száján. Megkönnyebbülésére Szübötej csak kuncogott. 

- A tél a mi időnk. Az oroszok a hideg hónapokban bezárkóznak városaikba. Lovaikat 
istállóban tartják, és körülülik a tüzeket a hatalmas kőházakban. Ha medvebőrre vágysz, talán 
nyáron támadod meg, amikor erős és gyors, vagy álmában vágod el a torkát. Mi bírjuk a 
hideget, Möngke. Rjazanyt és Kolomnát télen vettem be. Embereid csatlakoznak az 
őrjáratokhoz, és azonnal megkezdik a kiképzést. Ez majd lefoglalja őket. 

Biccentett Kacsunnak, aki meghajolt. Az orlok csettintett, és elügetett vörös lován. 

- . Igazán... lenyűgöző - mondta Möngke. - Azt hiszem, jó helyen vagyok. 

- . Természetesen - felelte Kacsun. - Ez hihetetlen, Möngke! Csak nagyapád értett ennyire 
a hadviseléshez. Néha azt gondolom, valamilyen harcias szellem szállta meg. Tudja, hogy az 


ellenség mit fog tenni. Múlt hónapban elküldött a semmi közepébe, hogy ott várakozzak. Alig 
két nap múlva egy csapat vágtatott át a hegyen, háromezer páncélos lovag, akik Novgorodot 
akarták felmenteni. - Elmosolyodott az emléktől. - Hol másutt lennél inkábbá Talán az otthoni 
biztonságban? Igazad volt, hogy ide jöttél. Möngke, van egy esélyünk, hogy fejre állítsuk az 
egész világot! Ha megtesszük, sok évszázados béke következik. Ha nem, akkor minden, amit a 
nagyapád felépített egy nemzedéken belül hamuvá lesz. Ekkora a tét, Möngke. Most nem 
állunk meg, amíg el nem érjük a tengert. Esküszöm, ha Szübötej módot talál rá, hogy a lovakat 
hajóra rakja, akkor talán még ott sem állunk meg! 

Csagatáj legidősebb fiával, Bajdurral lovagolt a bámijáni sziklák mentén. Kabultól 
északnyugatra a vörösbarna szirtek túlnyúltak azon a birodalmon, amelyet Ögödejtől kapott, de 
az ő családja sosem ismerte el határokat, gondolta vigyorogva. Szívesen lovagolt az enyhülő 
hőségben a sötét csúcsok árnyékában. Bámiján városa ősrégi hely volt, a házakat ugyanabból 
a sötétbarna kőből építették, amely a hátterét alkotta. Korábban is elviselt hódítókat és 
hadseregeket, ám Csagatáj megfért az itteni parasztokkal. Embereivel őrjáratozott az Amu- 
Darja folyónál, de semmi oka nem volt arra, hogy füstölgő rommá változtassa a városokat és a 
falvakat. 

Az ittenieknek kimondottan jól jött a kán árnyéka. Sok ezer bevándorló család érkezett 
Csagatáj kánságába, tudva, hogy senki sem merné haddal megközelíteni Kabult vagy 
Szamarkandot. Csagatáj, mihelyt átvette az irányítást a birodalmában, ahol harcias törzsek 
laktak és haramiabandák garázdálkodtak, az elsőkét évben félreérthetetlenül kinyilvánította, 
hogy itt 6 parancsol. A többséget lemészárolta, a többit elhajtotta, mint a kecskéket, hogy 
vigyék meg a hírt azoknak, akik nem hallották. Az üzenet nem veszett el, sok városi úgy 
gondolta, hogy maga Dzsingisz tért vissza. Csagatáj emberei nem bajlódtak azzal, hogy 
felvilágosítsák őket. 

Bajdur máris magas volt, halványsárga szeme mutatta, hogy a nagykán véréből való, ami 
szavatolta, hogy azonnal engedelmeskedjenek neki mindazok, akik ismerték Dzsingiszt. 
Csagatáj megfigyelte, hogyan irányítja fia a kancáját a nehéz terepen. Ez már egy másik világ, 
mélázott Csagatáj. Amikor ő annyi idős volt, mint Bajdur, örökösen tusakodnia kellett Dzsocsi 
bátyjával, mert egyikük sem akart lemondani róla, hogy kán legyen az apjuk után. 

Keserédes emlék volt ez. Csagatáj sosem fogja elfelejteni azt a napot, amikor az apjuk 
mindkettejüket kitagadta, és Ögödejt tette meg örökösévé. 

A levegő egész nap forró volt, de ahogy a nap lejjebb süllyedt, hűlni kezdett. Csagatáj 
megpihenhetett, élvezhette a környék látványát és hangjait. Kánsága hatalmas területet ölelt 
fel, talán még az otthonuknál is nagyobb volt. Dzsingisz hódította meg, de Csagatáj nem vetette 
meg a testvére ajándékát. A sziklák közeledtek. Bajdur visszanézett rá, hogy hová mennek? 

- A sziklák tövéhez - mondta Csatagáj. - Egy csodát akarok mutatni neked. 

Bajdur elmosolyodott, és Csagatájt hirtelen annyira megrohanta a büszke szeretet, hogy 
dagadt tőle a melle. Vajon az ő apja is érzett ilyet? Nem tudta. Egy pillanatig szinte azt kívánta, 
bár élne Dzsocsi, hogy elmesélhesse neki, mennyire más lett a világ, és mennyivel nagyobb a 
mostani országa, mint az a csekély örökség, amelyen civakodtak. Most jött rá, hogy mind 
elférnének az ég alatt, de keserű felismerés ez is, mert elmentek mina, akikkel megoszthatná. 
Nem hozhatta vissza fiatalkorának éveit, hogy nagyobb megértéssel élje végig őket. Milyen 
türelmetlen volt valaha, milyen bolond! Sokszor megfogadta, hogy nem követi el ugyanazokat a 
hibákat a saját fiaival kapcsolatban, de nekik is a maguk útján kell járniuk. Eszébe jutott egy 
másik fia, akit egy rajtaütésen öltek meg holmi rongyos törzsi harcosok. Puszta balszerencse 
volt, hogy épp arra járt, ahol táboroztak. Csagatáj tett róla, hogy megszenvedjenek a fia 
haláláért. Amilyen gyorsan jött a gyásza, ugyanolyan gyorsan apadt el. Életében mindig ott volt 
a halál. Valahogy mégis úgy esett, hogy ő életben maradt, miközben mások, talán jobb 


emberek meghaltak. Szerencsés vérből származik. 

A sziklák tövében sok száz fekete foltot látott. Előző útjaiból tudta, hogy barlangok azok, 
akad közöttük természetes képződmény, de a legtöbbet a sziklából az olyanok vájták, akik 
jobban szerették a hűvös menedéket a síkságon épült téglaházaknál. Ezekben a barlangokban 
tanyázott az a rablóbanda, melyet most vett üldözőbe. Néhányan bevették magukat a föld 
mélyébe, Csagatáj ennek ellenére sem találta túlságosan nehéznek a feladatot. A mögötte 
lovagló tümen annyi tűzifát hordott össze, hogy valamennyi barlang száját elzárhatják, és 
kifüstölhetik a zsiványokat, mint méheket a kasból. 

A barlangszájak kormos körömre emlékeztető árnyékfoltjai közül kimagasodott két sötét 
ujj, két toronymagas fülke a hegyoldalban. Bajdur éles szeme mérföldnyiről is látta őket. 
Izgatottan mutogatott, és kérdőn nézett az apjára. Csagatáj mosolygott, és vállat vont, noha 
pontosan tudta, mik azok. Többek között ezért hozta el a fiát erre a portyára. Ahogy közeledtek, 
az árnyékok még magasabbra nőttek. Bajdur végül lefékezte lovát a magasabbik előtt. A 
fiatalember döbbenten bámulta az üregben álló alakot. 

Irdatlan szobor volt, nagyobb minden emberi csinálmánynál, amelyeket Bajdur valaha is 
látott. Ruhájának szövetét a barna kőbe vésték. Az egyik kéz nyitott tenyérrel emelkedett a 
magasba, a másik előre nyúlt, mintha adna valamit. A másik szobor alig valamivel volt kisebb: 
két mosolygó alak nézett ki a gyengülő napfénybe. 

- . Ki csinálta ezt? - ámult Bajdur. Közelebb is ment volna, de Csagatáj egy csettintéssel 
megállította. A barlanglakoknak éles a szemük, és jó az íjuk. Nem akarta, hogy a fia legyen a 
célpont. 

- Buddha szobrai, aki valamilyen csin isten - mondta. 

- Itt? A csinek messzire élnek innen - felelte Bajdur. Ujjai hol ökölbe szorultak, hol 
kinyíltak. Láthatólag nagyon oda akart menni, hogy megérinthesse a hatalmas alakokat. 

- . Az emberek hite nem ismer határokat, fiam - mondta Csagatáj. - Végül is, vannak 
keresztények és muszlimok is Kara-korumban. A kán kancellárja is buddhista. 

- . Nem értem, hogy lehet szobrokat mozgatni... nem, ezeket itt vésték ki a sziklából - 
mondta Bajdur. 

Csagatáj bólintott, örült a fia éles eszének. A szobrokat magából a hegyből faragták ki, 
verejtékes munkával formálták meg őket. 

- . A helyiek szerint emberemlékezet óta itt állnak. Talán évezredek óta. De van még egy 
másik is a hegyekben, egy hatalmas fekvő ember alakja. 

Különös büszkeséget érzett, mintha köze lenne a szobrokhoz. Fia egyszerű öröme 
felvidította. 

- Miért akartad, hogy lássam ezeket? - kérdezte Bajdur. - Hálás vagyok, mert 
ezek...döbbenetesek - de miért mutattad meg nekem őket? 

Csagatáj kancája puha orrát simogatta, miközben rendezte a gondolatait. 

- . Mert az apám nem hitt abban, hogy lehet építeni a jövőt -mondta. - Azt szokta volt 
mondani, hogy egy férfi nem töltheti jobban az életét, mintha az ellenségeivel háborúskodik. A 
zsákmány, a föld, és az arany, amelyet láttál, úgyszólván véletlen következménye ennek a 
hitnek. O maga sosem vágyott ezekre. Mégis itt a bizonyíték, Bajdur. Amit felépítünk, 
megmaradhat, és emlékeznek rá, talán még ezer nemzedék múlva is. 

- Értem - mondta Bajdur halkan. 

Csagatáj bólintott. 

- Ma kifüstöljük a tolvajokat és útonállókat, akik a barlangokban laknak. A sziklákat 
katapulttal is lövethetném. Hónapok vagy évek alatt kőhalommá ronthatnám őket, de én a 
szobrok miatt inkább úgy döntöttem, hogy nem teszem. Emlékeztetnek rá, hogy csinálhatunk 
olyat, ami túlél minket. 


Miközben lenyugodott a nap, apa és fia csak állt, és figyelték, ahogy az árnyékok 
végighaladnak az irdatlan kőszobrok arcán. Mögöttük a minghaan tisztek rikoltoztak és 
füttyögtek embereiknek, amíg fel nem épült a kán jurtája, és meg nem gyújtották az esti tüzeket. 
A barlanglakok várhatnak még egy napot. Egyesek talán elmenekülnek a sötétségben, noha 
Csagatáj harcosokat állított lesbe a másik oldalon, mert számított rá, hogy lesznek, akik szökni 
próbálnak. 

Letelepedtek enni. Csagatáj figyelte a fiát. Bajdur keresztbe vetett lábbal ült, jobb kézzel 
vette el a sós teával töltött csészét, a bal kezével megtámasztva a jobb könyökét. Remek ifjú 
harcos, és még előtte az élet. 

Csagatáj is átvette a teáját, és egy tányért, tele kovásztalan kenyérrel, és fűszeres, illatozó 
birkahússal. 

- . Remélem, fiam, most már megérted, miért kell elküldenem téged innen - mondta végül. 

Bajdur abbahagyta a rágást. Csagatáj tovább beszélt. 

- . Ez szépséges, dús, gazdag föld. Az ember itt egész nap lovagolhat. De a nemzet nem 
itt csinálja a történelmet. Itt nincs harc, még ha annak veszel is néhány lázadót vagy 
marhatolvajt. Nem, a jövőt a nyugati portyán írják, Bajdur. Neked pedig részt kell venned 
benne. 

A fia hallgatott, a szeme sötét volt a félhomályban. Csagatáj bólintott, örült, hogy Bajdur 
nem beszél fölöslegesen. Benyúlt a deelje alá, és előhúzott egy köteg pergament. 

- . Üzeneteket küldtem a kánnak, a testvéremnek, és megkértem, engedje meg, hogy 
csatlakozzál Szübötejhez. O megadta nekem ezt az engedélyt. Az első tümenemmel 
sajátodként rendelkezhetsz és mindent megtanulhatsz Szübötejtől, amit csak lehet. Mi ketten 
nem mindig ugyanazon az oldalon harcoltunk, de nincs nála jobb tanár. A tény, hogy ismerted 
az orlokot, az eljövendő években gyarapítja érdemedet az emberek szemében. 

Bajdur nagy nehezen lenyelte az utolsó falatot, és meghajtotta a fejét. Ez volt a leghőbb 
kívánsága, és nem tudta, miből találta ki az apja. Hűségből itt maradt mellette, ám a szíve 
mélyén vágyott a nagy portyára, amely sok ezer mérföldnyire északon és nyugaton zajlik. 
Elöntötte a hála. 

- Megtisztelsz - mondta feszes hangon. 

Csagatáj kuncogott és felborzolta a fia haját. - Lovagolj gyorsan, fiam. Ahogy Szübötejt 
ismerem, senki kedvéért nem lassít le. 

-Azt hittem, Karakorumba küldesz - mondta Bajdur. 

Az apja megrázta a fejét, az arca hirtelen keserűvé vált. 

- . Ott nincs jövő. Hidd el nekem. Az a hely állóvíz, nem mozdul, és nincs benne élet. Nem, 
a jövő nyugaton van. 


Tizenkilencedik fejezet 


A szél nyögött, aztán úgy susogott, akár egy élőlény, és minden lélegzetvételnél belemart a 
tüdejükbe. Folyamatosan havazott, de nem takarta el az utat. Szübötej és emberei a Moszkva 
folyó jegén lovagoltak. A jég olyan volt a sötétben, mint a csont; fehér és halott. Előttük terült el 
Moszkva városa, katedrálisai és templomai a magasba nyúltak a szemhatáron. Még a sötétben 
is átcsillantak a fények az ablakok fatáblái mögül: gyertyák ezrei ünnepelték Krisztus 
születését. A város nagy része zsalugáterek és ajtók mögé rejtőzött a tél derekán a szörnyű 
hideg elől, amely elvitte az öregeket és a gyengéket. 

A lehajtott fejű mongolok rendületlenül kocogtak tovább. Az állatok patáját és a 
lószerszámot rongyokba burkolták. A folyó, amelyen mentek, egyenesen a város szívébe 
vezetett. Sok harcos pillantott föl, amikor elhaladtak jeges útjukon egy pillérekre támaszkodó, 
fából és kőből épült híd alatt. A hídról nem hallatszott kiáltás. A városi urak szerint nem létezhet 
olyan bolond megszálló, aki a jégen sétáljon be közéjük. 

Mindössze két tümen követte a Moszkva folyó kanyarulatait. Batu és Möngke délen 
portyáztak, lerohanták a városokat, gondoskodtak róla, hogy ne legyen erő, amely menet 
közben megtámadhatja a mongol sereget. Güjük és Kacsun északra ment, hogy elzárják az 
esetleges felmentő seregek útját. Bár ezzel senki sem számolt a mongol vezérek közül. 
Egyedül a tümenek voltak hajlandók kimozdulni a leghidegebb hónapokban. Iszonyúan hideg 
volt. A fagy elzsibbasztotta a mongolok arcát, kezét, lábát, kiszívta az erejüket. Mégis elviselték. 
Sokan a páncéljukra vették föl a deeljüket, mint egy köpenyt. Ami kilátszott a bőrükből, azt 
vastagon bekenték birkafaggyúval, több réteg selyembe, gyapjúba, vasba burkolóztak, a lábuk 
azonban így is elgémberedett, noha báránygyapjút gyömöszöltek a csizmájukba. Sokan még 
így is elveszítik néhány lábujjukat. Fagyott nyáltól összetapadt ajkuk máris felhasadozott. 
Mégis életben maradtak, és ha elfogyott az étel, a lovaik vérét itták, megtöltötték szájukat a 
forró folyadékkal, mely megőrizte az erejüket. A lovak soványak voltak, de képesek arra, hogy 
hogyan kell kikaparni a hó alól a fagyott füvet. Ők is kegyetlen országban nőttek föl. 

sSzübötej felderítői gyorsabban mozogtak, mint a derékhad. Lovaikkal felmerészkedtek a 
jeges partra, hogy jelentsék, ha bármiféle szervezett védelmet tapasztalnának. Olyan 
kísérteties csend volt a városban a havazástól, hogy Szübötej hallhatta a templomokban 
énekelt himnuszokat. Nem ismerte a nyelvet, de a távoli hangok illettek a hideghez. Megrázta a 
fejét. Az árnyékok és a holdfény valami különös szépséget adott a jeges útnak, ám 
érzelmeknek itt nincs helye. Neki szét kell zúznia mindenkit, akinek van ereje szembeszállni 
vele. Csak akkor mehet tovább, ha tudja, hogy a szárnyak és a hátvéd biztonságban vannak. 

Maga a város nem volt nagy. A katedrálisokat a folyó fölötti magaslaton építették, 
körülöttük csoportosultak az egyházi emberek és a gazdag családok házai. A holdfényben látni 
lehetett, ahogy a kisebb házak leereszkednek a dombok oldalán, és rend-szertelenül épített 
várossá szélesednek a tájban. A folyó táplálta őket, életet adott nekik, most pedig halált hoz. 
Szübötej fölkapta a fejét, mert kiáltás hallatszott a közelben. Magas, elcsukló hang, halálosan 
rémült. Hát mégis észrevették őket. Szübötej csak azon csodálkozott, hogy ilyen sokáig nem 
látták meg őket. A hang üvöltött és üvöltött, aztán elhalt, mert az egyik felderítő a parton 
nyargalva megtalálta a forrását. Vörös vér omlik most a hóra, az első ezen az éjszakán. Ám az 
őrt meghallották az oroszok, és a távolban hamarosan megszólalnak a félrevert harangok a 
csöndes sötétségben. 

A katedrális néma volt, és vékony, fehér füstcsíkok úsztak a tömjénszagtól sűrű 
levegőben. Vszevolodovics nagyfejedelem, aki a családjával együtt ült az uralkodói padban, a 
fejét lehajtva hallgatta a nyolcszáz esztendős ima szavaira írt éneket: 

- . Ha Ő nem testben volt, akkor ki feküdt a jászolban? Ha ő nem Isten, akkor kit dicsértek 


a mennyből jött angyalok? 

A fejedelem nem talált békét, akárhogy igyekezett is kirekeszteni magából a világi 
gondokat, és vigaszt meríteni hitéből. Ki tudhatja, hol csapnak le a legközelebb az átkozott 
mongoloké Hihetetlen sebességgel mozognak, bolondot csináltak a seregeiből. A háromezer 
kiváló lovagját vágták le a tél küszöbén. Azért lovagoltak ki, hogy felkutassák a mongol 
sereget, és jelentsék a helyzetét, nem azért, hogy összecsapjanak velük. Nem tértek vissza. 
Mendemondák szóltak egy véres sávról a hegyek között, amelyet már betakart a hó. 

Jaroszláv fejedelem összekulcsolta a kezét, és beszívta a sűrű tömjénfüstöt. 

- . Ha O nem testben volt, akkor kit keresztelt meg Jánosi -kántálta Dmitrij atya. Zúgó 
hangja visszaverődött a templom falairól. 

A padok zsúfolásig megteltek, és nem csak azért, mert Krisztus születésnapját 
ünnepelték. Jaroszláv azon töprengett, hányán hallhatták, hogy a vörös pofájú farkas a hegyek 
között, a hóban portyázik. A katedrális a fény és biztonság szigete, bár olyan hideg van, hogy 
elkel a vastag bunda. Hol lehetne jobb egy ilyen éjszakánk? 

- Ha Ő nem Isten, akkor kinek mondta az Atya: ez az én szeretett Fiam! 

A vigasztaló szavak felidézték a kicsi Jézus képét. Jaroszláv tudta, hogy egy ilyen 
éjszakán a születésre és az újjászületésre kellene gondolnia, ám az ő eszében a Golgota járt, 
a szenvedés a Gecsemáné kertben, több mint ezer éve. 

A felesége megérintette a karját, a fejedelem rájött, hogy behunyt szemmel dülöngélt 
előre-hátra, ahogy az öregasszonyok szoktak imádkozni. Nyugalmat akart mutatni, amikor 
ennyien nézik. Azt várják tőle, hogy megvédje őket, de tehetetlennek érezte magát, és 
összezavarodott. A tél sem állította meg a mongol seregeket. Ha a testvérei és unokatestvérei 
bíznának benne, elég hadereje lenne a támadók szétzúzására, de ők azt képzelik, a hatalmat 
akarja megkaparintani, és nem vesznek tudomást a leveleiről, a futárairól. Hogy ilyen bolondok 
vegyék körül! Nehéz volt békét találnia még egy ilyen éjszakán is. 

- Ha Ő nem testben volt, akkor kit hívtak meg a kánai menyegzőre? Ha Ő nem Isten, 
akkor ki változtatta a vizet borrá? 

A pap zengő hangja ritmikusan hullámzott, aminek vigasztalást kellett volna hoznia. 
Krisztus születésének éjszakáján nem olvassák fel a komorabb verseket. Jaroszláv nem tudta, 
hogy a mongol sereg megtámadja-e VIlagyimirt és Moszkvát. Talán még Kijevig is elérnek? 
Még nem is volt olyan régen, hogy betörtek az erdőkbe és a tundrára, legyilkoltak mindenkit, 
majd ismét eltűntek. Sok történet és legenda keringett a félelmetes tatárokról. Ennyi maradt 
utánuk legutóbb. Lecsaptak, mint a vihar, aztán nyomuk veszett. 

Semmije sincs, amivel megállíthatja őket. Jaroszláv ismét összekulcsolta a kezét, és 
teljes szívből imádkozott, hogy megmaradjon a városa, a családja. Tudta, hogy lsten 
kegyelmes. A mongolok azonban nem azok. 

A távolból ordítás hallatszott. A fejedelem felnézett. A felesége értetlenül meredt rá. A 
fejedelem a lábdobogás irányába fordult. Csak nem szólítják el ebben az órában? Hát egy 
éjszakát se bírnak ki nélküle a tisztjei, akkor sem, amikor vigaszt keresne az anyaszentegyház 
kebelén? Nem akart fölállni nehezen megmelegített üléséről. Tétovázott, de megint hallatszott 
a futó léptek zaja, valaki fölfelé rohant a harangtoronyba. Jaroszláv gyomra görcsbe rándult a 
hirtelen rémülettől. Ne itt, ne ezen az éjszakán! 

A harang kongani kezdett a feje fölött. A gyülekezet fele felnézett, mintha átláthatnának a 
fagerendákon. Jaroszláv észrevette a közeledő Dmitrij atyát. Gyorsan fölállt, erőlködve próbálta 
legyűrni a félelmét. Mielőtt a pap odaért volna, lehajolt és a felesége fülébe súgta: 

- . Azonnal vidd a gyermekeket! Menj a szánnal a kaszárnyához, ha kedves az életed! 
Keresd meg Konsztantyint, ott lesz, a lovaimmal. Menjetek el a városból! Én is jövök, ha tudok. 

Felesége elfehéredett az iszonyattól, de nem habozott, összeszedte fiait, lányait, és 


kiterelte őket, mint az álmos libákat. Jaroszláv herceg addigra kilépett a pádból, és végigment a 
templom közepén. Minden szem rátapadt, Dmitrij atya odalépett, és vakmerő módon megfogta 
a fejedelem karját. 

- . Támadási - súgta rekedten. - A tatároki Tudod tartani a várost? 

Jaroszláv fejedelem megtorpant, úgyhogy az öregember nekiment. Egy másik éjszakán 
megkorbácsoltatta volna a papot egy ilyen pimaszságért. Az újszülött Krisztus színe előtt 
azonban nem hazudhatott. 

- . Ha ők vannak itt, atyám, akkor nem tudom tartani. Törődj a nyájaddal. Nekem a 
családomat kell mentenem. 

A pap visszahőkölt, mintha megütötték volna, a szája tátva maradt a rettegéstől. A 
magasban kongott a félrevert harang, a rémület hírnöke a behavazott város fölött. 

Távoli sikoltozás ütötte meg a fejedelem fülét, miközben kifelé rohant. Csizmája csúszkált 
a jeges kövön. A fejedelmi szán addigra már mozgott, fekete árnyként tűnt el a sötétben, a hajtó 
ostor-pattogtatását kétfelől verték vissza a falak. Még hallotta, ahogy a fia vékony hangja elhal 
a távolban. Csak egy gyermeket hagyhat ennyire hidegen a veszély. 

Ismét eleredt a hó. Jaroszláv dideregve állt, agya szélsebesen dolgozott. Hónapok óta 
hallott jelentéseket a mongolok kegyetlenségéről. Rjazany városa füstölgő rommá változott, 
ahol vadállatok szaggatták szét a hullákat az utcákon. O maga is kilovagolt oda néhány 
testőrével, akik közül ketten is a hóra hánytak attól, amit láttak. Kemény emberek, hozzászoktak 
a halálhoz, de ami ott fogadta őket, az maga volt az iszonyat, soha nem látott pusztítás. A 
tatárok nem ismerték a becsület fogalmát, azért háborúztak és pusztították el a városokat, hogy 
megtörjék az ellenség akaraterejét. Odalépett szárny segédjének horkantó lovához. Csődör 
volt, gyors és fekete, mint az éjszaka. 

- Leszállni! - förmedt rá. - Gyalog menj vissza a laktanyába! 

- . Igenis, kegyelmes uram! - felelte a férfi azonnal. Átlendítette a nyergen a lábát, és 
leugrott a hóba. 

A fejedelem felpattant a még meleg nyeregbe. A katona hátralépett és tisztelgett. 
Jaroszláv rá se nézett, megfordította az állatot, és a véknyába nyomta a sarkát. A paták 
dobogtak az úton. Csak ügetett, mert nem vágtázhatott a jégen: ha elesnek, belepusztulhat ő is, 
a ló is. A közelből ordítást hallott, aztán acél csattant egyetlenegyszer az acélon. Lecsapó kard 
hangja volt, amely Isten tudja, milyen messziről hallatszott idáig a fagyott levegőben. 

Körülötte ébredezett az alvó város. Gyertyák és lámpák jelentek meg az ablakokban, 
billegtek az emberek kezében, akik az utcára csődülve, ordítva kérdezgették egymást, mert 
senki sem tudott semmit. Többen is megbotlottak és elestek, miközben ki akarták kerülni a 
fekete lovat és a lovasát. 

A kaszárnya nem volt messze. Jaroszlav félig-meddig arra számított, hogy meglátja elől a 
fejedelmi szánt. A hajtó nagyobb sebességre kényszerítheti a lovakat, mert a szánkó és a 
benne ülők súlya egyensúlyban tartja őket. Jaroszláv fejedelem imát mormolt az orra alatt, és 
arra kérte a Boldogságos Szüzet, hogy vigyázzon a gyermekeire. Nem tudja tartani a várost a 
hóban érkező farkasok ellen. Nem tehet mást, mint hogy elmenekül. Bizonygatta magának, 
hogy ez a helyes taktikai döntés, ugyanakkor a hideg ellenére is perzselte a szégyen. 

Lovaglás közben nem törődött a háta mögötti kiáltásokkal. Kevés túlélő lesz, de hát az 
ellenség a tél derekán érkezett. Senki sem számíthatott rá, mondta magában. Ő Kijev 
közelében vonta össze a seregét, a tavaszra várva. Most vastag cölöpfalak mögött várakoznak 
egy téli táborban innen csaknem három- 

száz mérföldre délnyugati irányban. Moszkvában mindössze kétezer embere van, nem is a 
legjobbak. Sok sebesült katona inkább a városi kényelemben telel, mint a táborban, amelyben 
folyamatos fenyegetést jelent a kolera és a vérhas. Jaroszláv megkeményítette a szívét, és nem 


foglalkozott velük. Harcolniuk kell, amivel időt szereznek neki a meneküléshez. Az volt az 
egyetlen reménye, hogy a mongol hadsereg még nem zárta el a városból kivezető utakat. 
Legalább egynek nyitva kell lennie a családja számára. 

A holdfény átcsillant a hópelyheken, amikor átkelt a befagyott Moszkva folyó fahídján. Míg 
az ódon deszkákon ügetett, lenézett a mélybe és megkövült: a fehér folyót elborították a lovak 
és az emberek. Már a partokat is elárasztották, feketéllettek az éjszakában, mint a kiontott vér. 
Megint felharsant a sikoltozás, amikor a tatárok betörtek a folyóparti házakba. A fejedelem 
lehajtotta a fejét és tovább lovagolt, kihúzva hüvelyéből ékes díszkardját. Rémülten látta, hogy 
sötét alakok kapaszkodnak föl a fahíd gerendáin: kettő, nem is, négy ember. Meghallották a 
lovát, és mikor Jaroszláv meglátta őket, valami elzúgott az arca mellett, de olyan sebesen, hogy 
félre sem ránthatta a fejét. Remélhetőleg rossz célpont a fekete ló. Megsarkantyúzta, hirtelen 
már nem érdekelte a csúszós talaj. Jobboldalt felmagasodott egy férfi. Jaroszláv belerúgott. 
Fájdalom hasított a lábába, mert a becsapódástól megrándult a térde. A férfi némán hanyatt 
zuhant, a bordái betörtek a rúgástól. A fejedelem átért a hídon, a fehér út megnyílt előtte. 

Egy nyíl eltalálta a lovát. Az állat megrázkódott, felnyihogott fájdalmában, minden lépésnél 
nehezebben lélegzett. A vágta lassult. Jaroszláv rugdosta, előrehajolt, igyekezett kihasználni a 
csődör megmaradt erejét. Gyerekkora óta lóhoz szokott, szinte érez- 

te, ahogy az élet elszivárog az erőlködő ménből, amelyet már csak a vakrémület és a 
kötelességtudat hajtott. A fejedelem befordult egy sarkon, a híd elmaradt, ám az állat hatalmas 
szíve nem bírta tovább. A csődör minden átmenet nélkül elterült, mellső lábai összecsuklottak. 
Jaroszláv lezuhant róla, behúzta a nyakát, és igyekezett arrébb gurulni, mikor földet ért. A hó 
ellenére a föld kemény volt, akár az acél. Kábán, hűdötten hevert, tudta, hogy fel kell állnia, 
mielőtt észreveszik. Szédelegve, segítség nélkül kellett talpra kínlódnia magát, és sziszegett 
közben, mert a térde recsegett és mozgott. Nem ordíthatott. Hallotta a sarok mögül torokhangú 
beszédüket. 

Támolyogni kezdett, sokkal inkább ösztönösen, mint céltudatosan. A térde lángolt, és 
amikor megérintette, az ajkába harapott, nehogy felüvöltsön fájdalmában. Máris dagadni 
kezdett. Milyen messze van a kaszárnya?- A gyaloglás kínszenvedés volt, a bal lábát csak 
húzni tudta. Szemét megtöltötték a szégyenletes könnyek, amikor kénytelen volt minden 
második lépésnél a rossz lábára helyezni a testsúlyát. A fájdalom olyan kínná fajult, hogy már 
attól félt, elájul, és a hóba zuhan. Ezt nem lehet elviselni. Egy újabb sarokhoz ért, mögötte 
erősödtek a hangok. Megtalálták a lovat. 

A fejedelem látta Rjazanyban az égett hullákat. Kényszerítette magát, hogy gyorsabban 
menjen pár lépést, de a lába felmondta a szolgálatot, mintha már nem ő parancsolna neki. 
Teljes súlyával a földnek csapódott, elharapta a nyelvét, a szája megtelt vérrel. 

Gyengén, kábán az oldalára fordult és kiköpött. Nem térdelhetett fel, hogy lihegjen és 
összeszedje magát. A térde már attól is fájt, ha megérintette. Inkább egy falba kapaszkodott, 
úgy tornázta magát álló helyzetbe. Minden pillanatban arra számított, hogy futó lépteket hall, a 
mongol barmok utolérik, talán a vérszagra jönnek. Megfordult, hogy szembenézzen velük, mert 
tudta, hogy nem futhat tovább. 

Egy ház falának sötét árnyékából figyelte a mongolokat, akik a lovaikat vezetve, 
gyalogosan követték a nyomát. Felnyögött. Most is esett a hó, de legalább egy óra, ha nem 
több kell hozzá, hogy eltakarja a lábnyomait. Egyelőre nem vették észre, de azt a csapást egy 
gyermek is képes követni. Kétségbeesetten keresett valamilyen búvóhelyet, abban a 
gyötrelmes tudatban, hogy az összes katonája a kaszárnyában tartózkodik. A családja már a 
délnyugati úton menekülhet Kijev felé. Ha jól ismeri Konsztantyint, az őszbe csavarodott, öreg 
katonát, a száz legjobb emberük alkotja a kíséretüket. 

Nem tudta, hogy a többiek maradnak-e harcolni, vagy egyszerűen elpárolognak a 


sötétben, sorsukra hagyva a polgárokat. Máris érezte a füstszagot a levegőben, de nem bírta 
levenni a szemét az üldözőiről. Lázas önkívületében azt hitte, messzebbre jutott, de azok 
legföljebb ötven-hatvan lépésnyire voltak tőle, és máris feléje mutogattak. 

Ügető lovas tűnt fel a hídról levezető úton. Jaroszláv látta, hogy a nyomait bámuló tatárok 
fölegyenesednek. Olyanok voltak, mint a kutyák, amikor farkassal kerülnek szembe. 
Lehorgasztották a fejüket. A lovas parancsokat vakkantott, a négyből három rögtön elindult. Az 
utolsó úgy bámulta Jaroszlávot eltakaró árnyékot, mintha látná a fejedelmet. Jaroszláv 
visszafojtotta a lélegzetét, de aztán szédülni kezdett. Végül az utolsó tatár komoran biccentett, 
nyeregbe szállt, és visszafordította az állatot a híd felé. 

A fejedelem vegyes érzésekkel figyelte a távozásukat. Alig tudta elhinni, hogy él, 
ugyanakkor megállapította, hogy a mongoloknál létezik fegyelem, rangsor és taktika. Valami 
magasabb rangú rájuk parancsolt, hogy tartsák a hidat. A rövid hajsza elcsábította őket onnan, 
de fölfedezték és visszazavarták őket. Jaroszláv életben maradt, de még szembe kell néznie 
velük a csatatéren, ami mindennél nehezebb feladatnak tűnt. 

Ismét elindult tántorogva. Annyira szenvedett, hogy motyogva káromkodott. Fölismerte a 
takácsok utcáját. A kaszárnya már nincs messze. Csak azért imádkozhatott, hogy legyen még 
ott valaki. 

sSzübötej egyedül állt egy kőtoronyban, és letekintett a fagyott városra. Ahhoz, hogy az 
ablakhoz jusson, meg kellett kerülnie egy a kortól sötétzöld, hatalmas bronzharangot. Az 
éjszakában itt-ott tüzek lobbantak, amelyek arany szikrákat hányó, remegő sárga nyelveknek 
tűntek a sötétben. Szübötej az ujjaival dobolt a harang vésett palástján, és lustán hallgatta a 
hosszantartó, mély bongást. 

Ez a kilátó tökéletes. A távoli tüzek fényénél láthatta, milyen eredménnyel járt a jég hátáról 
indított rajtaütése. Alatta máris fékevesztetten tomboltak a mongol harcosok. Hallotta, hogyan 
hahotáznak, míg leszaggatják a falakról a selyem kárpitokat, és a kőpadlóhoz csapkodják a 
hihetetlenül régi kelyheket és serlegeket. Sikoltozástis hallott lentről a nevetés mellett. 

Nem sok ellenállásba ütköztek. A néhány katonát gyorsan levágták az utcákon szétrajzó 
mongolok. Egy város meghódítása mindig véres munka. Az emberek nem kaptak aranyat, sem 
ezüstöt Szübötejtől, vagy tábornokaiktól. Ehelyett arra számítottak, hogy rabolhatnak és 
rabszolgákat hurcolhatnak el mindenhonnan, ahova vezetik őket. Éhesen meredtek a 
városfalakra, és ha egyszer odabent voltak, a tisztjeiknek félre kellett állniuk. 

Utána senki sem fékezhette meg a minghaanokat. Jogukban állt nőkre és férfiakra 
vadászni az utcákon, berúgni a bortól és az erőszaktól. Szübötejt bántotta, hogy a harcosai 
idáig züllöttek. Neki, mint parancsnoknak, mindenképpen szüksége volt néhány józan 
minghaanra, mert hátha jön az ellentámadás, vagy reggelre új ellenség bukkan elő. A tümenek 
sorshúzással döntötték el, kik lesznek azok a balszerencsések, akik egész éjjel csak állnak és 
vacognak, hallgatják a sikolyokat meg a duhajkodást, és közben arról álmodoznak, hogy 
bárcsak a többiek között lehetnének! 

Szübötej ingerülten összeszorította az ajkát. A várost fel kell égetni, ehhez nem fér kétség. 
Fikarcnyit sem érdekelte a lakosság sorsa. Nem az ő népe. Mégis, ez az egész... valahogy 
olyan pocsékolás és méltatlanság. Sértette rendszeretetét, hogy a tümenjei megvadulnak 
abban a pillanatban, ahogy egy városfal ledől. Ugyan mit szólnának, ha azt ajánlaná nekik, 
hogy tisztességes fizetést és sót kapnak a szabad rablás helyetti Fáradtan elmosolyodott a 
gondolatra. Dzsingisz egyszer azt mondta neki, hogy sosem szabad olyan parancsot kiadni, 
aminek nem engedelmeskednek. Sose engedje, hogy meglássák hatalmának korlátait. 
Igazság szerint most is kiparancsolhatná őket a városból. Azonnal engedelmeskednének, 
mindent eldobnának, és józanon vagy részegen, de visszalovagolnának és felsorakoznának. 
Egyszer bizonyosan megtennék. Egyetlenegyszer. 


Közelebbről hallatszott a nyers röhögés. Egy asszony hüppögött. Szübötej bosszúsan fújt 
egyet, mert megértette, hogy valakik fölfelé jönnek a lépcsőn. Perceken belül meglátta két 
harcosát, akik fölfelé vonszoltak egy fiatal nőt, valami nyugodt helyet keresve. Az első 
megkövült, mikor felfedezte a katedrális harangtornyának ablakánál az orlokot. A harcos 
rendesen leitta magát, de Szübötej pillantásától feltisztult aköd az agyában. 

Meg akart hajolni a lépcsőn, de elbotlott. Mögötte a társa mondott egy cifrát. 

- . Békén is hagylak, orlok! - mondta a harcos akadozó nyelvvel, és bólogatott. Társa 
meghallotta és befogta a száját, de a nő tovább vergődött. 

Szübötej ránézett és összevonta a szemöldökét. A nő szép ruhát viselt, dc$/ága anyagból. 
Valamelyik gazdag család lánya lehetett, a rokonait valószínűleg a szeme láttára vágták le. 
Ezüst csattal összefogott, sötétbarna haja félig kibomlott, hosszú fürtjei csapkodtak, ahogy 
igyekezett szabadulni a harcosok markából. Szübötejre nézett, és a fővezér látta, mennyire 
retteg. Kevés híján megfordult, hogy a harcosai elvonulhassanak. Ám azok nem voltak olyan 
részegek, hogy mozdulni merjenek, mielőtt elbocsátja őket. Szübötejnek nem voltak gyerekei. 
Nem voltak lányai. 

- . Hagyjátok itt! - mordult rájuk, és ezen ugyanúgy megdöbbent, mint a katonák. O a 
jégtábornok volt, akinek nincsenek érzései. Megértette másokban a gyengeséget, de nem 
osztozott benne. Mégis, a katedrális szép volt a maga módján, tetszettek neki a hatalmas, 
hornyolt boltívek. Úgy döntött, hogy a szépség indította meg, nem a lány állati félelme. 

A harcosok elengedték a lányt, és villámgyorsan elpárologtak. Örültek, hogy megúszták 
büntetés vagy valami különmunka nélkül. Ahogy csizmájuk kopogása elhalkult, Szübötej 
visszafordult az ablakhoz, és kinézett a városra. Még több helyen lángolt a tűz, Moszkva egyes 
részei vörösen izzottak. Reggelre javarészt csak hamu marad belőle. A kövek annyira 
áttüzesednek, hogy meghasadnak és szétmorzsálódnak a falakban. 

Hallotta a lány zihálását, és a halk surrogást, ahogy/ lekuporodik a fal mellett. 

- Értesz engem?- kérdezte Szübötej csin nyelven, és megfordult. 

A lány üres tekintettel bámult rá. Szübötej sóhajtott. Az orosz nagyon kevéssé hasonlított 
azokhoz a nyelvekhez, amelyeket ismert. Fölszedett egy-két szót, de az nem elég, nem 
értetheti meg a lánnyal, hogy nem kell félnie. A lány mereven bámulta. Mit érezne ebben a 
helyzetben egy apa? A lány tudja, hogy nem menekülhet le a lépcsőn. Erőszakos, részeg 
emberek csatangolnak a templomban és a környező utcákon. Nem jutna messzire. 
Biztonságosabb a harangtoronyban. Halkan zokogni kezdett, felhúzta a térdét, és jajgatott, mint 
egy gyermek. 

- . Hallgass! - mordult rá Szübötej. Hirtelen méregbe gurult, amiért ez itt elrontja a béke 
pillanatát. Észrevette, hogy a lány valahol elhagyta a csizmáját, csupasz lába felhorzsolódott. 
Elnémította a fenyegető hang. Szübötej addig figyelte, amíg ismét fel nem nézett rá. Akkor 
fölemelte a kezét, mutatta, hogy üres. 

- . Minya zavut Szübötej - mondta lassan és a mellére mutatott. Nem kérdezte meg a nevét. 
Türelmesen várt. A lányban kissé ellazult a feszültség. 

- . Anya - mondta. Ezt a hangok zuhataga követte, amelyet Szübötej nem értett. A saját 
szókincsét kimerítette . 

A saját nyelvén folytatta. 

- Maradj itt - mutatta. - Itt biztonságban vagy. Most megyek. 

A lány meglapult, amikor elhaladt előtte, de mihelyt Szübötej rálépett volna a kőlépcsőre, 
felsikoltott a félelemtől, ismét beszélni kezdett, a szeme hatalmasra nyílt. 

Szübötej sóhajtott. 

- . Jól van. Itt maradok. Szübötej marad. Amíg feljön a nap, értetted?- Aztán elmegyek. A 
katonák is elmennek. Akkor megkeresheted a családod. 


A lány látta, hogy visszatér az ablakhoz. Félénken beljebb óvakodott a fülkébe, és a férfi 
lábához kuporodott. 

- . Dzsingisz kán - mormolta Szübötej. - Hallottad ezt a neveti -A lány szeme kitágult. 
sSzübötej bólogatott. Ritka keserűség jelent meg az arcán. 

- . Ezer év múlva is beszélni fognak róla, Anya. Még aztán is. Szübötejt mégsem ismeri 
senki. Az embert, aki megnyerte neki a csatákat, aki végrehajtotta a parancsait. A Szübötej név 
csak füst a szélben. 

A lány nem értette, de a férfi hangja vigasztaló volt. Szorosabban maga alá húzta a lábait, 
és összegömbölyödött Szübötej lábánál. 

- . Most már halott, lányom. Elment. Én maradtam, hogy vezekeljek bűneimért. Azt hiszem, 
ti, keresztények, megértitek ezt. 

A lány üres tekintettel nézte. Épp a megértés hiánya szabadította fel a férfiból azokat a 
szavakat, amelyek betokozódtak a szíve mélyében. 

- . Az életem már nem az enyém - mondta halkan. - A szavam semmi. De a kötelesség 
megmarad, Ánya, amíg szusszal bírjuk. Már csak ez maradt. 

Dermesztő hideg volt, látta, hogy a lány reszket. Sóhajtva levette a köpenyét, és 
ráborította. Ánya elbújt a szövet redőiben, csak az arca látszott ki. Szübötej jobban fázott a 
meleg köpeny nélkül, de örült a kényelmetlenségnek. Szellemei háborogtak, hullámként 
öntötte el a bánat. A kőpárkányra támaszkodott, és várta a hajnalt. 


Huszadik fejezet 


Jao Su nézte Sorhatanit, és füstölgőit. Enyhe illat úszott még a szoba levegőjében is, ami itt 
eddig nem volt szokás. Az asszony úgy viselte új rangját, akár egy palástot, és élvezte, hogy 
szolgahad lesi a parancsait. Ögödej ráruházta a férje összes címét. Egy csapásra az ölébe 
hullott a mongol hátország, magának Dzsingisznek a szülőhelye. Jao Su akaratlanul is arra 
gondolt, hogy megfontolt-e a kán minden következményt, amikor mindezt fölajánlotta T olujnak 
a halála előtt. 

Más nő szép csendben elgazdálkodott volna a birtokain, amíg rá nem hagyja őket a 
címeivel együtt a fiaira. Ögödej nyilván ezt akarta. De Sorhatani nem érte be ennyivel. Jao 
Sunak éppen ma reggel kellett pecsétjével szentesítenie egy kiutalást a káni kincstárból. Az 
igényre Toluj személyi pecsétjét nyomták, és Jao Su, mint kancellár, nem tagadhatta meg a 
végrehajtást. Keserves képpel nézte végig, amint irdatlan mennyiségű aranyat és ezüstöt 
raknak faládákba, majd átadják az asszony testőreinek. Ugyan mihez kezd ezzel a töméntelen 
nemesfémmel, amiből palotát, falut, vagy utat építtethet a vadonban?- 

Most, hogy itt kellett ülnie vele, egy buddhista mantrát pergetett magában, amely 
megnyugtatta a gondolatait. Sorhatani kihallgatáson fogadta, mint egy uralkodó, mert persze 
tökéletesen tisztában volt vele, hogy mennyire bőszíti viselkedése a kán kancellárját. Jao Su 
figyelmét nem kerülte el, hogy Ögödej személye körüli szolgák sürögtek-forogtak a teájukkal. 
sSorhatani a hatalma bizonyítására természetesen olyanokat válogatott össze, akiket a 
kancellár ismert. 

Jao Su szótlanul elvette a lapos csészét. Ivott, méltányolta a felhasznált csin tealevelek 
minőségét. Valószínűleg a kán saját készletéből származik, óriási pénzért hozatták a 
hangcsoui teaültetvényekről. Elkomorodva tette le a csészét. Sorhatani néhány hónap alatt 
pótolhatatlanná tette magát a kán életében. Rendkívüli energiával volt megáldva, de Jao Sut 
még így is elképesztette azzal, hogy milyen ügyesen ismerte fel a kán igényeit. Különösképpen 
az nyugtalanította Sorhatanit, hogy Jao Su tisztelte a kán parancsait. Tudomásul vette, hogy 
Ögödej a magánéletet választotta. A kancellár semmit sem rontott el, Sorhatani valahogy mégis 
elterpeszkedett a palotában, és úgy gyakorolta hirtelen jött hatalmát a szolgák fölött, mintha 
beleszületett volna. Alig egy nap alatt bebútoroztatott és kiszellőztettetett magának egy 
lakosztályt Ögödejé közelében. A szolgák feltételezték, hogy a kán akarja így, és noha Jao Su 
gyanította, hogy az asszony százszorosán is visszaélt a kán kegyével, Sorhatani úgy bevette 
magát a palotába, mint a kullancs a bőr alá. Jao Su leste, hogyan iszogatja a teáját. Nem 
kerülte el a figyelmét a finom zöld selyemruha, a hajba font ezüst szalagok, a halvány rizspor, 
amitől a bőr majdnem olyan hűvös és tökéletes lett, mint a porcelán. Sorhatani szándékosan 
öltötte magára egy csin nemesasszony ruháját és modorát, viszont saját népének flegma 
nyíltságával viszonozta a kancellár pillantását. Már ez a nézése is kihívás volt, ám Jao Su 
megpróbálta figyelmen kívül hagyni. 

- Elég friss a tea, kancellár úr? - kérdezte az asszony. 

Jao Su bólintott. 

- Nagyon finom, de meg kell kérdeznem... 

- Kényelmesen ülsz? Hozassak a szolgákkal egy párnát a hátad mögé? 

Jao Su megdörzsölte a fülét, hogy legyen ideje lecsillapodni. 

- . Nincs szükségem párnára, Sorhatani. Magyarázatra van szükségem a parancsokkal 
kapcsolatban, amelyeket tegnap este tudattak velem a szobámban. 

- . Parancsok, kancellár úr? Az ilyen dolgok csakis rád és a kánra tartoznak, nemi Rám 
bizonyosan nem. 

Tágra nyílt szemmel, ártatlanul nézett a férfira, aki azzal leplezte ingerültségét, hogy még 


egy kis teát kért. Ismét belekortyolt az illatos italba, mielőtt újra próbálkozott. 
- . Bizonyára tudsz róla, Sorhatani, hogy a kán testőrei nem engednek beszélni az 
uralkodóval. 

Megalázó volt a beismerés, el is vörösödött beszéd közben. Nem értette, hogy tudott az 
asszony ilyen ügyesen befurakodni Ögödej és a világ közé. A kán környezetében levő férfiak 
valamennyien tisztelték Ögödej kívánságait. Sorhatani fütyült rájuk, úgy bánt Ögödej jel, mintha 
beteg vagy gyerek lenne. A palotában azt pletykálták, hogy agyonbabusgatja Ögödejt, mint a 
tyúkanyó a csibéjét, ám a kánt ez korántsem idegesíti, sőt, örömét leli a kényeztetésben. Jao 
Su már csak abban reménykedett, hogy a kán gyorsan felépül, és utána talán kidobja a 
palotából a farkasszukát, és visszaragadja a kormányrudat. 

- . Ha óhajtod kancellár, megkérdezhetem a kánt azokról a parancsokról, amelyeket, mint 
mondtad, tudattak veled. Mindazonáltal sokáig volt beteg úgy a szelleme, mint a teste. Választ 
csupán akkor várhatsz tőle, ha ismét erőre kap. 

- . Tisztában vagyok ezzel, Sorhatani - mondta Jao Su. Egy pillanatig úgy összeszorította 
a fogát, hogy az asszony láthatta az állkapcsán az izmok mozgását. - Arn itt valami tévedés 
történhetett. Nem hinném, hogy a kán akaratából kellene elhagynom Karakorumot, hogy 
végigjárjam az északi csin városokat holmi jelentéktelen adóellenőrzés céljából! Ez hónapokra 
eltávolítana a palotából. 

- . Hát ha egyszer ezt parancsolta - vonogatta a vállát Sorhatani. 

- Akkor engedelmeskedünk, igaz? 

Jao Su gyanúja megerősödött, bár továbbra sem értette, miként módolhatta ki az asszony 
az ő eltávolítását. Ettől még inkább maradni akart. Nem fogja hagyni, hogy ez a nő 
parancsolgasson a legyöngült kánnak. 

- . Elküldöm egy munkatársamat. Rám itt van szükség, Karakorumban. 

Sorhatani finoman összevonta a szemöldökét. - Nagy kockázatot vállalsz, kancellár. 
Amikor a kán ilyen egészségi állapotban van, nem szabad felingerelni engedetlenséggel. 

- . Más dolgom van, például vissza kell hozatnom a kán feleségét a nyári palotából, ahol 
hosszú hónapok óta epekedik. 

Most Sorhatani vágott kényszeredett képet. 

- Nem hívatta Töregenét - mondta. 

-  O nem a cselédje - felelte Jao Su. - Igencsak felkeltette az érdeklődését a te 
gondoskodásod a férjéről. Amikor meghallotta, milyen meghitt kapcsolatban vagytok, azt 
mondta nekem, alig várja, hogy visszaérjen, és személyesen köszönje meg neked. 

sorhatani dermesztően nézett a kancellárra. Kölcsönös utálatuk már-már átizzott a higgadt 
udvariasság mázán. 

- Beszéltél vele? 

- . Levélben, természetesen. Azt hiszem, néhány nap múlva érkezik. - Pillanatnyi ihletből 
kicsit tovább színezte az igazságot a saját előnyére. - Megkért, hogy én fogadjam, így 
tájékoztathatom a városban terjengő legújabb hírekről. Beláthatod, most nem távozhatok. 

sSorhatani apró biccentéssel nyugtázta a találatot. 

- . Látom, te igazán... lelkiismeretes vagy feladataid ellátásában - mondta. - Valóban nem 
semmiség fogadni a visszatérő katunt. Meg kell köszönnöm, hogy időben közölted velem a hírt. 

A homlokán rángani kezdett egy izom, jelezve a belső feszültséget. Jao Su örvendezve 
figyelte, mert tudta, hogy Sorhatani érzi, mit néz. Ezt a pillanatot választotta ki, hogy fokozza az 
asszony szorongását. 

-Azt is szeretném megbeszélni vele, hogy Ögödej engedélyezte unokaöccse 
csatlakozását Szübötejhez. 

- . Micsodái - kérdezte Sorhatani, felrezzenve gondolataiból. -Möngke nem megfigyelője 


lesz a jövőnek, kancellár úr, hanem alakítója. A fiamnak joga van ott lenni, amikor Szübötej 
megszerzi Nyugatot. Vagy talán egyedül az orlok érdemének tulajdonítsuk határaink 
biztosítását? 

- . Bocsánat, nem a te fiadra gondoltam, hanem Bajdurra, Csagatáj fiára. Ó is Szübötej 
nyomdokába akar lépni. Azt hittem, hallottál róla. 

Igyekezett nem mosolyogni beszéd közben. Akármennyi kapcsolata volt is Sorhataninak a 
városban, nem férhetett hozzá az ő sok ezer mérföldnyi sugarú hírszerző hálójának kémjeihez 
és pletykafészkeihez. Mostanáig bizonyosan nem. Ám az asszony azonnal leküzdötte 
meglepetését és felindulását. Csodálatra méltó volt önfegyelme. Jao Su emlékeztette magát, 
hogy ez a szép külső az átlagosnál élesebb elmét takar. 

Előre hajolt, hogy a szolgák ne hallgathassák ki őket egykönnyen. 

- . Ha valóban érdekel a jövő, akkor meglep, hogy nem gondoltál Bajdur csatlakozására a 
nagy nyugati portyához. Végtére is az apja lesz a következő kán. 

- Ögödej fia, Güjük után - vágott vissza Sorhatani. 

Jao Su bólintott. 

- . Ez természetesen így van, de nem is volt olyan régen, amikor ezekben a folyosókban 
és szobákban fegyveresek tiltakoztak egy épp ilyen esemény ellen. Az ég adja, hogy ne 
történjék meg még egyszer! A hercegek Szübötej körül csoportosulnak, Sorhatani. Ha azt 
tervezed, hogy egy napon a te fiaid legyenek kánok, akkor tudatában kell lenned a tétek 
nagyságával. Güjük, Batu és Bajdur éppen olyan joggal követelheti a vezetést, mint a te fiaid, 
nem gondolod? 

Az asszony olyan vadul nézte, mintha kezet emelt volna rá. Jao Su elmosolyodott és 
fölállt, véget vetve a találkozónak. 

- Itt hagylak a teáddal és a finomságaiddal, Sorhatani. Szerintem a fényűzés hívság, de 
te élvezd ki a pillanatot. 

Otthagyta a gondolataiba merült asszonyt, és megfogadta, hogy szem- és fültanúja lesz a 
pillanatnak, amikor a kán főfelesége visszatér Karakorumba. Ekkora örömet nem tagad meg 
magától a feszültség hónapjai után. 

A katonák dideregtek a hatalmas kapu árnyékában, amely ugyanolyan régi, fekete 
fatörzsekből épült, mint a magas palánk. Kötelek erősítették meg, amelyek merevvé fagytak a 
téli hidegben. A palánkon belül voltak olyan emberek, akiknek naponta körbe kellett járniuk egy 
keskeny pallón. Elgémberedett kezükkel megtapogatták a köteleket, hogy még mindig 
vaskemények-e a fagytól. Ez igénybe vette majdnem az egész napjukat. A palánk-vár, 
amelyben ezrek zsúfolódtak össze, jobban emlékeztetett városra, mint táborra. 

A kapu előtti udvar épp megfelel az ácsorgásra, gondolta Pavel, mert biztonságos. O azért 
voltitt, mert az utolsók között érkezett az éjjel. Ám a katonák, akik a havon toporogtak, és azzal 
próbálták melegíteni a kezüket, hogy a hónuk alá dugták, élvezték az építményből áradó erőt. 
Igyekeztek nem gondolni arra a pillanatra, amikor a fújtató ökrök kinyitják a kaput, és nekik ki 
kell menniük a farkasok közé. 

Pavel távolabb állt a kapu közelében összeverődött emberektől. Idegesen babrálta a 
kardját, szerette volna ismét kivonni, hogy megnézze. A nagyapja megmondta neki, mennyire 
fontos, hogy mindig éles legyen. Azt nem mondta, mihez kezdjen egy olyan pengével, amely 
öregebb nála, és elgondolni is sok, mennyi csorba, repedés és karcolás van rajta. Látott 
néhány igazi katonát, akik fenőkővel élezték kardjaikat, de nem volt bátorsága kölcsönkérni 
egyet. Nem úgy festettek, mint akik bármit is kölcsönadnának egy fiúnak. Még nem látta a 
fejedelmet, pedig a nyakát nyújtogatta, és kihúzta magát, amennyire csak bírta. Erről majd 
mesélhet a nagyapjának, ha ismét hazamegy. A gyéduska még emlékezett Krakkóra, és 
poharazgatás közben azt állította, hogy fiatal korában látta a királyt, de lehet, hogy ez is csak 


mese. 

Szeretett volna egy pillantást vetni a szabad harcosokra, akiket a fejedelem tengernyi 
aranyért toborzott a hadjáratra. Reménykedni sem mert benne, hogy az apja is köztük lehet. 
Még emlékezett, milyen szomorú volt a nagyapja szeme, amikor a vitéz ifjúról beszélt, aki 
elment otthonról, és beállt a lovasokhoz. Pavel látta, hogy sír az anyja bent a házban, amikor 
úgy véli, hogy ő nem hallja. Gyanította, hogy az apja egyszerűen otthagyta őket, mint sok más 
férfi is, ha túl kemény volt a tél. Mindig is nyughatatlan volt. Otthagyták Krakkót, saját föld után 
néztek, de a földművelésről kiderült, hogy egy lépés választja el az éhezéstől, és ugyancsak 
kevés öröm van benne. Az orosz parasztok még rosszabbul éltek, mint azok, akiket otthagytak. 

Mindig voltak emberek, akik Kijevbe vagy Moszkvába utaztak munkát keresni. Megígérték, 
hogy küldenek pénzt a családjuknak, de csak kevesen tették meg, és még kevesebben tértek 
vissza. Pavel megrázta a fejét. Nem volt gyerek, azt remélte, hogy van egy kevés igazság is a 
hazugságok között. Van kardja, és ezekkel a vad, szilaj lovasokkal együtt harcol majd a 
fejedelemért. Elmosolyodott. Milyen nevetséges is ő! Akkor is az apját fogja keresni köztük, az 
ő kemény munkától barázdált arcát, a tetvek ellen rövidre nyírott haját. Remélhetőleg ilyen 
hosszú idő után is fölismeri. A szabad harcosok valahol a palánkváron kívül lovagoltak a 
hóban. 

Noha a nap feljött, farkasordító hideg volt, a földet latyakosra taposták az emberek és 
lovak. Pavel összedörgölte a két kezét, és hangosan káromkodott, amikor hátulról meglökték. 
Szeretett káromkodni. A körülötte tartózkodó emberek olyan kifejezéseket használtak, 
amelyekkel még sosem találkozott. Mondott egy jó cifrát a láthatatlan támadónak. Haragja 
lecsillapodott, amikor látta, hogy csak egy küldönc az, aki fűszeres hússal töltött gombócot visz. 
Pavel gyorsan lekapott a gőzölgő halomból kettőt, miközben a fiú átfurakodott mellette. Most a 
másik fiú káromkodott egy kiadósat a lopás miatt, de Pavel nem törődött vele, az egyik 
gombócot a szájába tömte, mielőtt valaki felfigyelne, és elvenné tőle. Pompás íze volt, a leve 
lecsurgott az állán a páncélingre, amelyet ma reggel kapott. Férfinak érezte magát a férfias 
súlytól. Azt hitte, félni fog, de sok ezer katona volt a palánkvárban, és még több szabad harcos 
odakint. Ok láthatólag nem féltek, bár arcuk komor és zárkózott volt. Pavel nem beszélt 
azokkal, akik szakállat és sűrű bajuszt viseltek. Még mindig reménykedett, hogy egyszer csak 
neki is kinő a szakálla, de egyelőre nyoma sem volt. Bűntudattal gondolt apja borotvájára a 
csűrben. Úgy egy hónapja minden este kiment, és végighúzta az arcán. A falusi fiúk azt 
mondták, ettől gyorsabban nő a szőr, de mostanáig nem volt látszatja. 

Kürtök rivalltak a távolban, Pavel körül az emberek parancsokat kezdtek ordítozni. Nem 
volt idő megenni a második gombócot, ezért a zubbonya alá rejtette, hadd melegítse a bőrét. 
Bár ott lett volna a nagyapja, hogy láthassa! De az öreg éppen nem volt otthon, több 
mérföldnyire is eljárt tűzifát gyűjteni, hogy legyen tartalékuk a keményebb fagyok idejére. Az 
anyja természetesen sírt, amikor Pavel megjelent a fejedelem toborzójával a hátsó ajtónál. 
Mivel a férfi figyelte, az asszony nem mondhatott nemet. Pavel ezt pontosan így fundálta ki. A 
fejét büszkén feltartva masírozott a toborzó mögött, és máig emlékezett a riadalommal elegy 
lelkesedésre, amit út közben látott arcokon. Voltak köztük idősebbek, az egyiknek a szakálla a 
mellét verte. Pavel csalódására nem voltak közöttük falubeli legények. Nyilván elmenekültek a 
toborzók elől. Hallott fiúkról, akik a szénapajtába bújtak, sőt a tehenek alá feküdtek, hogy ne 
találják meg őket a harcba hívó szóval. De az ő apjuk nem is volt szabad harcos. O vissza se 
nézett a falura, legföljebb egyszer, és látta, hogy az anyja a falu széléig jön utána, és búcsúra 
emeli a kezét. A nagyapja remélhetőleg büszke lesz, ha meghallja a hírt. Pavel nem volt biztos 
az öregember véleményében, de így legalább megúszta a verést. Vigyorgott, ha a vén ördögre 
gondolt, amint ott áll az udvaron a csirkékkel, és nincs, akit elbpáholhasson. 


[2] 


Az biztos, hogy valami történt. Elment mellette a szocki"" az egyetlen tiszt, akit ismert. 


Fáradtnak tűnt, és noha nem vette észre Pavelt, a fiú ösztönösen követte. Azt mondták neki, 
hogy ha kimennek, a században a helye. Senkit sem ismert közülük, de ott akart lenni, és a 
századosa legalább úgy mozgott, mint aki tudja, hova tart. Együtt vágtak át a kapu előtti téren, 
és a tiszt végre tudomást vett a mögötte álló Pavelről. 

- . Te vagy az egyik emberem- mondta, és választ nem is várva egy nagyobbacska 
csoportra mutatott. 

Pavel és hat társa zavartan mosolyogott egymásra. Kardjukkal, csaknem térdig érő 
láncingükben éppen olyan idétlennek látszottak, mint amilyennek a fiú érezte magát. A kezüket 
dörgölték, mert kivörösödött és elkékült a hidegtől. A szocki elment, hogy összetereljen 
magának még néhány embert. 

Pavel ugrott egyet, amikor a kürtök ismét megszólaltak, ez alkalommal a falon. Az egyik 
ember undokul vihogott rajta, kimutatva barna, csorba fogait. Pavel arca égett. Azt remélte, 
hogy itt is az a bajtársiasság fogadja, amelyről a nagyapja mesélt, ám hiába is kereste ezen a 
fagyott udvaron, ahol az emberek a latyakba vizeltek, és az arcuk nyúzott, beesett volt a 
hidegtől. A fehér égből megeredt a hó. Sokan káromkodni kezdtek, mert a havazás minden 
szempontból megnehezítette a napot. 

Pavel mellett elhajtották a gőzölgő barna ökröket, és odapányvázták őket a 
kapuszárnyakhoz. Máris kimennek Sehol nem látta a szockit. Mintha a föld nyelte volna el, 
éppen amikor Pavel szeretett volna megkérdezni egy csomó dolgot. Amikor a kapuszárnyak 
nyögve elindultak befelé, megpillantotta közöttük a napfényt. Ordítozó tisztek nyomták vissza 
az udvaron tartózkodó embereket, hullámzott a tömeg. Voltak, akik épp szembekerültek a 
táguló réssel, de valahol hátul már megint felbolydult valami, és a férfiak arra fordultak, hogy 
lássák, mi az. Pavel dühtől és fájdalomtól éles hangokat hallott. A nyakát nyújtogatta, hátha 
meglát valamit. A mellette nevető ember a fejét csóválta. 

- . Előkerültek a korbácsok, fiam - mondta nyersen. - Úgy küldenek az ütközetbe, ahogy az 
állatot terelik. A fejedelem nyalka tisztjeinek ez a szokása. 

Pavelnek nem tetszett ez az ember, főleg azért, mert mintha magát a fejedelmet gáncsolta 
volna. Válasz helyett inkább másfelé nézett, aztán csoszogva elindult előre, mert a mögötte 
levők nyomulni kezdtek az udvar irányába. A kapu egyre szélesebben ásított, és miután sokáig 
voltak árnyékban, valósággal vakított a fehérség. 

A levegő marta a tüdejüket és a torkukat. Batu alig bírt lélegezni a farkasordító hidegtől. 
Tümenjének lovasai együtt vágtáztak, miközben felmérték a távolságot az oroszokig. Máris 
megizzadtak a manőverektől, úgyhogy kénytelenek voltak folyamatosan mozogni. Aki megállt, 
arra ráfagyott a verejték, és apránként halt meg, nem is érezve a testét hatalmába kerítő 
zsibbadtságot. 

Nem sokkal napkelte után Szübötej előreküldte Batu vezetésével a jobbszárnyat. Nem 
féltek az újoncoktól és a fogott katonáktól, akiket a fejedelem összezsúfolt a hatalmas 
palánkerődben. Azokat szét lehet nyilazni. A veszélyt az ellenséges lovasság jelentette, és 
Batu büszke volt, hogy elsőnek támadhat rájuk. Hajnalban vezettek egy színlelt támadást balra, 
kényszerítve az oroszokat, hogy megerősítsék ezt az oldalt. Ahogy a fejedelem kivonta a 
katonákat a másik szárnyról, Batu bevárta Szübötej jeladását, aztán viharként zúdult a lovak 
tengerére. Vágta közben látta, hogy a sorok a parancsnak engedelmeskedve, felgyorsuló 
hullámhoz hasonlóan közelednek a tümenjéhez. A fejedelem irdatlan erőt vont össze Kijev 
védelmére, de egyikük sem számított rá, hogy télen kell harcolniuk. Gyilkos hideg volt. 

Batu ellenőrizte az íj húrját, elengedte, majd megfeszítette. Érezte, ahogy a mozdulatok 
ellazítják hatalmas vállizmait. Hátán nyíllal tömött tegezeket vitt, és hallotta, ahogy a tollak 
sercegve súrolják egymást a füle mellett. 

A fejedelem észrevette a veszélyt. Batu is felfedezte őt az egyik szárnyon a hivalkodó 


zászlók között. Kürtök továbbították a parancsait, de Szübötej Möngkét küldte balra, a derékhad 
elé. Az orlok középre parancsolta Dzsebét és Kacsunt a lándzsás nehézlovassággal. Akárki 
jön is elő a palánkvárból, a tömör fekete sorok várják majd. 

Batu biccentett zászlóvivőjének, és az meglengette a hosszú, narancsszín selymet, 
amelyet jól láthatott az egész arcvonal. Zúgássá olvadt össze a megfeszülő íjak ezreinek 
nyikorgása. Négyezer nyílvessző szállt az ég felé, amikor az első sorok elengedték a húrt, és 
már nyúltak is hátra a következő vesszőért, amelyet vágta közben illesztettek a húrra, úgy, 
ahogy gyerekkoruk óta tanulták. Kicsit fölemelkedtek a nyeregből, térdükkel ellensúlyozva a ló 
mozgását. Ilyen távolságból nem is kellett pontosan célozni. A magasba ívelő nyilak 
belevágódtak a szabadcsapatokba. Előbb elsötétítették az eget, és mire kitisztult, a földön nem 
termett többé más, csak halál. 

Lovak rogytak össze az ellenséges sorokban. Akinél íj volt, visszalőtt, de az ő íjuk nem 
hordott olyan messzire, mint a mongoloké, és nyilaik a földre hullottak. Batu lassított, nehogy 
elfecsérelje ezt az előnyt. Jelére a vágta ügetésbe, majd lépésre váltott, ám a nyilak 
folyamatosan repültek, minden hatodik szívverésnél lecsaptak, mint a kalapács az üllőre. 

Az orosz lovasok keresztülhajszolták paripáikat a nyílzáporon. Vakon vágtattak előre, mert 
magasra emelték a pajzsukat, és annyira behúzódtak mögéje, amennyire a nyereg engedte. A 
két szárny bekerítette a palánkvárat. Batu nekirontott az első sornak. Emberei azóta vártak erre, 
amióta tábornokuk eszeveszett vakmerőséggel levágta azt az orosz herceget. Batu vére forrt, 
ahogy rávezette tümenjét az ellenségre. 

A nyílvesszők hullámai megszakítás nélkül követték egymást. A mongolok az eget 
ostromló ívek után egyre jobban kiegyenesítették a röppályát, aztán áttértek a céllövészetre. A 
támadó oroszok nem voltak vasba öltözve, mint a fejedelem testőrsége. Szübötej ezeket 
középre állította volna. A szabadcsapatok rakásra hullottak a nyílzáportól, amelyből sem 
ember, sem ló nem menekülhetett. 

Batu észrevette, hogy kiürült a tegeze. Elhúzta a száját, gondolkodás nélkül ráakasztotta 
íját a nyeregkápa kampójára, és kardot rántott. Mozdulatát az egész sor utánozta. Az orosz 
szárnyat szétverték, holtak százai hevertek a földön. Akik talpon maradtak, megállás nélkül 
közeledtek, de sokan megsebesültek: dülöngéltek a nyeregben, véres párát lélegeztek ki, mert 
a nyílvessző a tüdejüket ütötte át. Még így is dacoltak az ellenséggel, ám a vaskesztyűs 
mongolok menet közben vágták le őket, imponáló pontossággal használva a kardjukat. 

Batu tümerje elsöpörte a szárnyat, és elviharzott a palánkfalak mellett. Látta, hogy nyílik a 
nagy kapu, de rögtön el is maradt, és ő már egy menekülni próbáló, ellenséges katonát 
üldözött, aki félig kilógott a nyeregből. A mongol harcosok kurjongatva hívták fel egymás 
figyelmét a jó célpontra. Batu érezte büszkeségüket és örömüket, amikor odabiccentettek neki. 
Ez volt a legjobb mulatság, amikor az ellenség fejvesztve menekült, és úgy lehetett terelni, akár 
egy szarvascsordát. 

Ahogy a kapu kitárult, Pavelt kilökték a ragyogó fénybe. A hó vakított hajnalban. A fiú 
megzavarodva, riadtan pislogott. Túl sok hang ordított. Semmit sem értett. Kirántotta a kardját, 
és menetelni kezdett, ám az előtte álló ember, az, aki az előbb beszélt hozzá, váratlanul 
megtorpant. 

- Tovább! - mondta Pavel. 

Máris meglökték hátulról. A törött fogú harákolt és kiköpött, miközben a leengedett 
lándzsákkal közeledő mongol sereget nézte. 

- . Jézus Krisztus, ments meg minket - motyogta az ember. Pavel nem tudta, hogy most 
imádkozik, vagy átkozódik. Mögötte csatakiáltás harsant, az emberek lelkesíteni próbálták 
egymást, ám a szél elfújta a hangot. Pavel keze elgyengült, a gyomra görcsbe rándult. 

A mongol vonal szélesedett. Mindnyájan érezték, ahogy remeg a föld a lábuk alatt. 


Összenéztek. A tisztek kivörösödött arccal, nyálat fröcskölve ordítottak, és a mongolokra 
mutogattak. Az oszlop még mozgott, nem bírt megállni, mert a hátul jövők nyomták előre őket a 
hóban. Pavel megpróbált lassítani, de tovább lökdösték az emberek, akiknek ugyanúgy nem 
volt kedvük a harchoz, mint neki. 

-A fejedelemért! - ordította az egyik tiszt. Néhányan átvették a kiáltást, ám a hangjuk tétova 
volt, és hamarosan elhalt. A mongol tümen úgy nyomult velük szemben, mintha a maga a 
sötétség akarná elsöpörni őket. 


Huszonegyedik fejezet 


Kacsun már akkor hallotta a nevetést, amikor még nem is látta a csoportot. A rossz lába 
annyira lüktetett, hogy felszisszent. A combján gyűlt meg egy régi seb, amiből Szübötej 
muszlim orvosa szerint naponta kétszer ki kell engedni a gennyet. Bár az sem segített. Már 
hónapok óta nem volt nyugta a váratlanul begyulladt sebtől. Öregnek érezte magát, amiért 
nyomorék módjára, sántikálva kell közelednie a fiatal tisztekhez. Egyébként az. Sántikálás 
nélkül is öregnek érezné magát közöttük. 

Güjük hangja túlharsogta a többiekét. Batu győzelmeiről mesélt valamit. Kacsun sóhajtott, 
miközben elhaladt az utolsó jurta mellett. A lárma egy pillanatra félbeszakadt, amikor Güjük 
észrevette. A többiek is odafordultak, hogy lássák, mi keltette föl az ifjú figyelmét. 

- . Éppen megfőtt a tea, tábornok! - kiáltott vidáman Güjük. -Igyál velünk egy csészényit, 
vagy valami erősebbet, ha azt jobban szereted! - A többiek jót nevettek, mintha ez jó éle lett 
volna. Kacsun elnyomott egy fél mosolyt. Valaha ő is volt fiatal. 

Azok négyen úgy heverésztek, akár az oroszlánkölykök. Kacsun nyögött egyet, miközben 
leereszkedett a nemezszőnyegre, és óvatosan kinyújtotta a lábát. Batu természetesen 
észrevette dagadt combját. Batu mindent észrevesz. 

- Hogy van a lábad, tábornok? 

- Evesedik - mordult rá Kacsun. 

Batu arca bezárult erre a hangra, eltűntek róla az érzelmek. Kacsun némán káromkodott. 
Elég némi fájdalom és izzadás, és tessék, máris úgy kaffog a fiúkra, mint egy harapós vén eb. 
Végighordozta tekintetét a kis csoporton, biccentett Bajdurnak, aki alig bírt a lelkesedésével, 
amiért csatlakozhatott a hadjárathoz. Izgett-mozgott, és ragyogott a szeme, hogy ebben a 
társaságban lehet, ahol egyenlőként kezelik. Kacsun azon mélázott, vajon tud-e bármelyikük is 
apáik árulásairól, és ha igen, törődik-e vele. 

Jobb kézzel elvette a teát, és kortyolgatás közben igyekezett lecsillapodni. A jelenlétében 
elakadt a beszélgetés. Valamennyiük apját ismerte, sőt magát Dzsingiszt is. Ettől a gondolattól 
nyomasztó súllyal nehezedtek rá az évek. Möngkében meglátta Tolujt, és elszomorodott. 
Bajdur vonásaiban, akaratos állában már kirajzolódott egy leendő Csagatáj határozott arca. Az 
idő majd eldönti, hogy megvan-e benne apja konok ereje is. Ennek a suhancnak még 
bizonyítani kell ebben a társaságban. Semmiképpen sem tartozik a csoport vezetői közé. 

Ez Batura terelte a gondolatait, és mikor odanézett, észrevette, hogy az ifjú alig 
észrevehető mosollyal figyeli, mintha olvasna a gondolataiban. A többiek tisztelik, ez 
nyilvánvaló, Kacsun mégis azon töprengett, túléli-e ez a friss barátság az elkövetkező évek 
kihívásait. Ha majd a kánságért versengenek, nem lesznek ilyen felszabadultak egymás 
társaságában, gondolta, miközben ivott egy korty teát. 

Güjük hanyagul mosolygott, ahogy egy nyilvánvaló örököshöz illik. Neki nem Dzsingisz 
volt az apja, hogy keményre kalapálja, és megértesse vele a könnyen jött barátság veszélyeit. 
Ögödej talán túl elnézően bánt vele, bár az is lehet, hogy Güjük csupán egy átlagos harcos, 
híján annak a könyörtelenségnek, amely megkülönbözteti másoktól a Dzsingisz-féléket. 

És a magamfajtákat is, gondolta Kacsun. Eszébe jutottak álmai, régi dicsősége. 
Keserédes érzés volt látni a jövőt a lustálkodó unokatestvérekben. Tisztelték, de Kacsun nem 
hitte, hogy felfognák, mennyivel tartoznak neki. Ettől megkeseredett a tea a szájában, de hátul 
amúgy is rohadtak a fogai, és mindennek pocsék íze volt. 

- " Van valami oka, hogy ezen a hideg reggelen meglátogattál minket? - kérdezte 
váratlanul Batu. 

- . Azért jöttem, hogy üdvözöljem Bajdurt a táborban - felelte Kacsun. - Nem voltam itt, 
amikor meghozta apja tümernjét. 


- A saját tümenjét, tábornok - helyesbített azonnal Güjük. -Valamennyien apánk keze 
alatt formálódtunk. 

Nem vette észre, hogy Batu megmerevedik. Az apja, Dzsocsi, semmit sem tett érte, mégis 
itt ül a többiek között, a hercegi rokonsággal, és talán mindnél keményebb. Kacsun figyelmét 
nem kerülte el a fiatalember arcán felvillanó indulat. Bólintott, és szavak nélkül jó szerencsét 
kívánt mindnek. 

- . Hát én nem pocsékolhatok el egy egész délelőttöt az üldögélésre - mondta. - Lelkemre 
kötötték, hogy járkáljak, hadd mozogjon a lábamban a rossz vér. 

Kínosan feltápászkodott, ügyet sem vetve Güjük segítőkészen kinyújtott karjára. A rossz 
láb ismét egy ütemben lüktetett a szívével. Vissza kell mennie a gyógyítóhoz, hogy ismét 
elviselje a kést a húsában, amely kiengedi a combját feszítő, barna mocskot. Elsötétült az arca 
a kilátástól. Bólintott a csoportnak, aztán el-sántikált. 

-Jó pár dolgot látott a maga idejében - mondta sóváran Güjük, és utána nézett. 

- Csak egy öregember - felelte Batu. - Mi többet fogunk látni. 

- Güjükre vigyorgott. - Rögtön kezdetnek néhány ajragos tömlő alját. Hozzál csak a saját 
készletedből, Güjük. Ne gondold, hogy nem hallottam róla, mi mindent küldött csomagban az 
apád! 

Güjük elvörösödött, amikor a figyelem középpontjába került. A többiek lármásan nógatták, 
hogy hozza már az italt. Elsietett a tömlőkért. 

- . Szübötej azt mondta, jelentkezzek nála napnyugtakor -szólt aggodalmasan Bajdur. 

Batu vállat vont. 

- . Jelentkezni is fogunk, de azt nem mondta, hogy legyünk józanok. Ne aggódj öcsém, jól 
fogunk szerepelni a vén ördög előtt. T alán itt az ideje ráébreszteni, hogy mi vagyunk a nemzet 
hercegei. Ó csak egy iparos, akit alkalmazunk, mint egy mázolót... vagy egy téglavetőt. 
Akármilyen tehetséges is, Bajdur, csak tehetsége van, semmi több. 

Bajdur feszengett. A kijevi ütközet után csatlakozott a hadsereghez, és tudta, hogy még 
nem bizonyított unokatestvérei előtt. Batu üdvözölte elsőnek, ám Bajdurban volt elég 
ítélőképesség, hogy megérezze a rosszakaratot az idősebb rokonban. Gyanakodott a 
csoportra, noha valamennyien unokatestvérek és a nemzet hercegei voltak. Úgy döntött, nem 
mond semmit. Batu kényelmesen nekidőlt egy halom gabonás zsáknak. Hamarosan visszatért 
Güjük, mindkét vállán egy-egy duzzadó tömlő ajraggal. 

Jao Su rengeteg gondot fektetett Sorhatani és a katun találkozásának előkészítésébe. A 
nyári palota az Orhon partján alig egynapi lovaglást jelentett egy futárnak, de a kán főfelesége 
sosem utazott ilyen gyorsan. Töregene látható türelmetlensége ellenére majdnem egy napba 
telt elszállítani az udvartartást és a poggyászt. Jao Su titkolt élvezettel figyelte, hogy lesz 
Sorhatani napról napra idegesebb, miközben a palotában és a városban sürög, ellenőrzi a 
kincstári főkönyveket, és ezernyi dologgal áll elő, amit később majd a szemére lehet vetni. 

Jao Su közben néhány levéllel és futárral visszanyerte a függetlenségét az irodájában. 
Sorhatani, aki hol időt, hol pénzt követelt, nem zavarhatta többé az örökös kérdezősködésével. 
Nem hívathatta magához a nap vagy az éjszaka bármely órájában, hogy magyarázzon el neki 
valamilyen politikai kérdést, vagy a férje érdemeiért kapott címekhez tartozó jogkört. Ez a 
hatalom tökéletes alkalmazása, gondolta Jao Su: a lehető legkisebb erővel megteremteni a 
legjobb eredményt. 

Két napja csin szolgák hada sikálta a palota folyosóit. Mindent, ami szövetből készült, 
kivittek az udvarra, és kiporolták, mielőtt gondosan visszatették a helyére. Friss gyümölcsöt 
tettek a jeges hordókba, aztán levitték a földalatti konyhákba, és annyi vágott virágot 
használtak a díszítéshez, hogy az egész palota virágillatban úszott. Végül is a kán főfelesége 
érkezik haza, nem szabad neki csalódást okozni. 


Jao Su végigment egy szellős folyosón, élvezte a kék eget, és a sápadt napsütést ezen a 
hideg, derűs napon. Állásának egyik előnye, hogy senki sem kérdezheti, mit keres a kán 
kancellárja Töregene fogadásán. Neki, mondhatni, kötelessége üdvözölni, Sorhatani pedig 
nem sokattehet ellene. 

A város szélén megszólalt egy kürt. Jao Su elmosolyodott. Végre felbukkant a látóhatáron 
a málhás karaván. Még van ideje, hogy az irodájába menjen, és fölvegye a leghivatalosabb 
ruháját. Ez a deel piszkos. Leveregette a szövetet, miközben irodája felé kocogott. Alig vette 
észre a hasra vágódott szolgát, amikor elhaladt mellette. Egy ládában volt tiszta ruhája. Lehet, 
hogy kicsit dohos, de a cédrusfa távol tartotta a molyokat. Gyors léptekkel keresztülvágott a 
szobán, és a láda fölé hajolt, amikor hallotta, hogy az ajtó becsukódik mögötte. Meglepetten 
sarkon fordult. Most egy kattanást hallott, aztán kulcs fordult a zárban. 

Megfeledkezett a ládáról. Az ajtóhoz sietett, és megnyitotta, habár tudta, hogy hiába. 
Természetesen Sorhatani utasítása. Már-már mosolygott ekkora pimaszságon, hogy a saját 
szobájába zárják. Az a legdühítőbb, hogy az ő ötlete volt zárakat szereltetni a palota ajtóira, 
legalábbis azokra, amelyekben értékeket őriztek. Nem merültek feledésbe annak a hosszú 
éjszakának a tanulságai, amikor Csagatáj elküldte embereit a palotába, hogy rettegést 
keltsenek és pusztítsanak. Akkor csak a vastag, nehéz ajtók mentették meg a kánt. Jao Su 
végigfuttatta kezét a fán, elszarusodott bőre surrogott. Sziszegve beszívta a levegőt. 

- Nahát, ez a Sorhatani! - dörmögte. 

Ellenállt a fölösleges kísértésnek, hogy a kilincset rázza, vagy segítségért kiáltson. Ma 
délelőtt az egész palota lót-fut. Talán rohangálnak szolgák odakint, de a méltósága nem 
engedte meg, hogy segítséget kérjen a saját szobáiból. 

Tenyerével végigtapogatta az ajtót, az erejét próbálgatta. Gyermekkorától a nehézségek 
leküzdésére edzette a testét. Évek óta minden napot azzal kezdett, hogy ezer csapást mért az 
alkarjára. A csontokon apró repedések keletkeztek, aztán összeforrtak. és sűrűbbé tették a 
csontot, Így minden erejét az öklébe összpontosíthatta anélkül, hogy töréstől kellett volna 
féltenie a csuklóját. Az ajtó azonban lehangolóan szilárd volt. Ő pedig öreg. Bús mosollyal 
lemondott az ifjúság erőszakos válaszáról. 

Kutató keze inkább a zsanérokat kereste. Egyszerű vaspeckek voltak, amelyek 
vasgyűrűket tartottak, ám az ajtót kinyitva szerelték föl. Most viszont zárva volt, és a keret 
megakadályozta, hogy Jao Su fölemelhesse. Körülnézett az irodákban, de itt nem volt fegyver. 
A láda túl nehéz ahhoz, hogy az ajtóhoz vágja, a többi - a tuskő, a tollai és tekercsei - 
túlságosan könnyű. Elkáromkodta magát. A szoba vasrácsos ablakai magasak és szűkek 
voltak, hogy a téli szél ne dermessze meg, amikor dolgozik. 

Ismét fölgerjedt benne a harag, miután minden kísérlete az ésszerűségre kudarcot vallott. 
Megdörgölte jobb kezén a két jókora bütyköt. Az ütőoszlopnál töltött évek szarukérget 
növesztettek rájuk, de alattuk a csontok olyanok voltak, akár a márvány. Az ismételt sérülések 
és gyógyulások sűrű tömeggé változtatták őket. 

Jao Su levette a szandálját és egy pillanatra megfeszítette a lábát. A lábát is keményre 
edzette. Az idő megmutatja, hogy képes-e áttörni vele az ajtót, ha nincs más. 

Kiválasztotta a leggyengébb pontot, ahol egy fatáblát illesztettek a keretbe. Mély 
lélegzetet vett, és felkészült. 

sorhatani Karakorum főkapujában állt. Már egy ideje vívódott magában, mert nem tudta, 
miként fogadja Ögödej feleségét. Talán kihívás lenne arra késztetni, hogy végigjöjjön a 
városon, mielőtt találkoznak?- Nem ismerte eléggé Töregenét, hogy biztosan tudja. Leginkább 
arra emlékezett, hogy anyás természetű asszony, aki nyugodt maradt azon a hosszú éjszakán 
is, amikor Ögödejt a saját lakosztályában vették ostrom alá. Sorhatani bizonygatta magának, 
hogy nem csinált semmi rosszat; azt nem lehet a szemére vetni, hogy törődött a kánnal. 


Azonban jól tudta, hogy egy feleség érzelmei egy fiatalabb nővel szemben nem mindig 
ésszerűek. Ez a találkozás enyhén szólva is kényesnek ígérkezik, függetlenül attól, hogyan 
végződik. Sorhatani igyekezett fölkészülni, amennyire tudott. A többi már Ég Atyán, Földanyán 
és Töregenén múlik. 

A menet imponáló volt, a lovas kísérők és szekerek karavánja majdnem mérföldhosszú. 
sSorhatani parancsot adott, hogy tárják ki a városkaput, nehogy megsértse Töregenét, mégis 
félt, hogy a kán főfelesége csak elhúz mellette, mintha nem is létezne, idegesen figyelte, ahogy 
a lovasok első sora áthalad a kapu alatt. A legnagyobb szekér egyre közeledett. Hat ökör 
húzta, lassan mozgott és olyan hangosan nyikorgott, hogy jó messziről is hallani lehetett. A kán 
főfelesége selyem baldachin alatt ült, amelyet négy nyírfa oszlop tartott. Oldalai nyitottak voltak. 
Sorhatani a kezét tördelte, mikor meglátta a férjéhez és Karakorumba visszatérő katunt. Nem 
volt megnyugtató. Érezte, hogy Töregene szeme már a távolból őt keresi, majd úgy tapad rá, 
mintha megbabonázták volna. Szinte látni vélte a szeme csillogását. Tudta, hogy Töregene 
egy vékony, gyönyörű fiatal nőt lát, aki zöld selyem csin ruhát visel, és a haját akkora ezüst csat 
tartja, mint egy férfikéz. 

Sorhatani esze szélsebesen járt, amikor tőle pár lépésnyire megállapodott a szekér. Ez itt 
most rangkérdés, az egyetlen, amire nem volt válasza. Töregene természetesen a kán 
felesége. Amikor legutóbb találkoztak, társadalmilag Sorhatani fölött állt. Azóta viszont 
megörökölte Toluj minden címét és hatalmát. Ilyesmire nem volt példa a nemzet rövid 
történetében. Az bizonyos, hogy sose volt még nő, aki egy tüment vezényelhet, ha úgy akarja. 
A kán ezzel is kimutatja, mennyire tiszteli Sorhatani férjének áldozatát. 

Mély lélegzet vett, majd lassan kiengedte a tüdejéből a levegőt, amikor látta, hogy 
Töregene elindul a szekér széle felé, és nyújtja a karját, hogy lesegítsék. A szürke hajú 
asszony volt az idősebb, de a kán felesége bizonyára meghajolna Toluj előtt, ha ő állna itt. A 
kán felesége szólalna meg elsőnek. Sorhatani nem akart lemondani erről az egyetlen 
előnyéről, noha nem tudta, mit szól hozzá Töregene. O a rangja folytán megkövetelhette a 
tiszteletet, viszont nem akarta ellenségévé tenni az idősebb nőt. 

Gyorsan közeledett a pillanat, amikor döntenie kellett, ám figyelmét elvonta a futó léptek 
dobogása. A két asszony egyszerre nézett föl a kapun kilépő kancellárra. Jao Su arca merev 
volt a haragtól, és villogó szemmel mérte föl a jelenetet. Sorhatani egy pillanatra látta Jao Su 
véres kezét, mielőtt a férfi hátrakulcsolta volna az ujjait, hogy merev udvariassággal 
meghajoljon a katun előtt. 

Talán az ő példája tette, hogy Sorhatani mellőzte új keletű méltóságát. Mélyen meghajolt, 
amikor Töregene szembefordult vele. 

- . Isten hozott, úrnő - mondta Sorhatani, és kiegyenesedett. -A kán a legjobb úton van 
afelé, hogy ismét egészséges legyen, és nagyobb szüksége van rád, mint valaha. 

Töregene kissé elernyedt, a tartása kevésbé volt merev. Jao Su rossz előérzettel figyelte, 
hogy az idősebb asszony elmosolyodik. Dühösen látta, hogy Sorhatani is követi példáját. 

- . Biztos vagyok benne, hogy mindent elmondasz, amit tudnom kell - válaszolta Töregene 
szívélyesen. - Sajnálattal értesültem férjed sorsáról. Derék ember volt, a legderekabb, akit 
ismertem. 

Sorhatani elpirult. Mérhetetlen megkönnyebbülés, hogy a kán felesége nem lekezelő, és 
nem ellenséges! Annyira megilletődött, hogy ösztönszerűen meghajolt még egyszer. 

- . Csatlakozz hozzám a szekéren, kedvesem - mondta Töregene, és megfogta Sorhatani 
karját. - A palota felé vezető úton beszélgethetünk. Látom, Jao Su is itt vani 

- Úrnőm - mormolta Jao Su. 

- Látni akarom a kimutatásokat, kancellár úr. Napnyugtára hozd el nekem a kán termeibe. 

- Természetesen, úrnőm - felelte Jao Su. 


Mi a titkuk? Ő azt remélte, hogy a két macska egymásnak esik Ögödej miatt, erre úgy 
tűnik, hogy egyetlen pillantással és a köszöntéssel találtak a másikban valami kedvelni valót. 
Sose fogom megérteni a nőket, gondolta a kancellár. Ők az élet legnagyobb rejtélye. A keze 
fájt és lüktetett, mert szét kellett vernie az ajtó fatábláját. Hirtelen elfáradt, nem volt más vágya, 
csak hogy visszatérhessen az irodájába, leülhessen és ihasson valami forrót. Zsibbadt 
keserűséggel figyelte, ahogy Sorhatani és Töregene fölszáll a szekérre, leülnek egymás mellé, 
és máris csicseregnek, mint a madarak. A menetoszlop elindult, a hajtok és a kísérő harcosok 
kiáltoztak. Jao Su hamarosan egyedül maradt a poros úton. Eszébe jutott, hogy a kimutatások 
nincsenek olyan állapotban, hogy rajta kívül bárki eligazodjon rajtuk. Sok munkája van még 
napnyugtáig, csak utána pihenhet. 

Karakorum korántsem volt csöndes, amikor a lovasok és szekerek végigvonultak az 
utcákon. A kán tulajdon testőrségét vezényelték ki a laktanyából, hogy irányítsák a forgalmat, 
visszatartsák az üdvözlők tömegét és azokat, akik csak egy pillantást akartak vetni Töregenére. 
A katunt a nemzet anyjának tekintették, a testőröknek igencsak meggyűlt a baja a 
bámészkodókkal. Töregene elnézően mosolygott, miközben döcögtek az utcákon a tornyos és 
aranykupolás káni palota felé. 

- . El is felejtettem, milyen sokan élnek itt - mondta, és csodálkozva csóválta a fejét. A 
férfiak és nők fölemelték gyermekeiket abban a hiú reményben, hogy egy érintéssel megáldja 
őket. Mások a nevét kiáltották, vagy áldást mondtak a kánra és családjára. A testőrök 
egymásba karoltak a keresztutaknál, úgy igyekeztek visszatartani az emberi áradatot. 

Amikor Töregene ismét megszólalt, Sorhatani enyhe pírt látott az arcán. 

- Úgy tudom, Ögödej nagyon ragaszkodik hozzád - kezdte Töregene. 

sSorhatani pillanatnyi ingerültségében lehunyta a szemét. Jao Su! 

- . Gyászomban legalább azzal vigasztalódtam, hogy törődhettem vele - mondta. A 
szemében nem volt bűntudat. Töregene érdeklődve nézte. Ó sosem volt ilyen szép, még 
fiatalon sem. 

- . Úgy tűnik, megsértetted férjem kancellárját. Ez is mond valamit rólad. 

sorhatani elmosolyodott. 

- — Úgy érzi, hogy tiszteletben kell tartania a kán kívánságait. Én... nem tartottam 
tiszteletben őket. Azt hiszem addig bosszantottam Ögödejt, amíg vissza nem tért a 
feladataihoz. Még nincs teljesen jól, úrnőm, de azt hiszem a változást magad is látni fogod. 

A katun megpaskolta a térdét. Megnyugtatta Sorhatani karattyolása. A szellemekre, ez a 
nő egy kis ugratással megszerezte magának a férje összes címét! Ráadásul talpra állította a 
kánt, aki nem kívánta látni se a feleségét, se a kancellárját. Töregene valahol tudta, hogy 
Ögödej magányos halált akart halni a saját palotájában. Olyan fagyos belenyugvással küldte el 
őt, amit nem értett. Valamiért azt gondolta, hogy ha vitatkozna vele, végképp összeroppanna. 
Ögödej nem engedte meg neki, hogy osztozzék a gyászában, ami még mindig fájt az 
asszonynak. 

Sorhatani képes volt megtenni azt, amit Töregene nem, és a katun némán megköszönte a 
fiatalabb nőnek, hogy sikerrel járt. Még Jao Su is kénytelen volt elismerni, hogy Ögödej jobb 
hangulatban van. Valahogy jó volt tudni, hogy Sorhatani tud úgy izgulni, mint egy lány. Ettől 
kevésbé félelmetes. 

sSorhatani nézte a mellette ülő, anyás viselkedésű hölgyet. Nagyon régen mutattak iránta 
ennyi rokonszenvet, és úgy érezte, kezdi megkedvelni ezt az asszonyt. Alig talált szavakat 
megkönnyebbülésére, hogy nincs harag közöttük. Töregene nem az az oktondi fajta, aki dúlva- 
fúlva ront haza. Ha Ögödejnek legalább annyi esze van, mint egy tarbagánnak, akkor a 
hazatérésétől kezdve nem engedi el maga mellől a feleségét. Töregene karjaiban meggyógyult 
volna. Ehelyett inkább egy jéghideg szobában várta a halált. Sorhatani most már tudta, hogy 


Ögödej látta a halál arcát, és nem rettent vissza tőle. Addig gyötörte magát elmúlt bűnökkel és 
tévedésekkel, míg annyira meg nem bénult, hogy már magát se tudta megmenteni. 

- . Örülök, hogy vele voltál, Sorhatani - mondta Töregene. Hirtelen még jobban elpirult, és 
Sorhatani fölkészült az elkerülhetetlen kérdésre. 

- Nem vagyok ifjú lány, pirulós szűz - folytatta Töregene. 

- A férjemnek sok felesége van... meg rablányai és szolgálói, akik minden szükségletét 
kielégítik. Nem akarlak megbántani, csak tudni szeretném, minden tekintetben vigaszt 
nyújtottál-e neki. 

- . Az ágyban nem - mosolygott Sorhatani. - Egyszer közel járt hozzá, hogy elkapjon, 
amikor fürdettem, de én ráhúztam egy lábkefével. 
Töregene kuncogott. 
- így kell vele bánni, kedvesem, amikor begerjed. Tudod, hogy nagyon szép vagy? Azt 
hiszem, féltékeny lettem volna rád, ha mégis megteszed. 
Összemosolyogtak, és rájöttek, hogy mindketten szereztek maguknak egy barátnőt. És 
arra gondoltak, hogy vajon az egyik méltányolja-e annyira, mint a másik. 


Huszonkettedik fejezet 


Szübötej a következő tavasszal és nyáron lassan haladt nyugat felé. Elmaradtak az orosz 
fejedelemségek, elérte térképének szélét. Felderítői szétrajzottak a tümenek előtt, hónapokon 
át járták az ismeretlen területeket, vázlatokat készítettek a völgyekről, városokról és tavakról, 
összeállítva az előttük elterülő földek képét. Akik tudtak írni-olvasni, jegyzetelték azoknak a 
hadseregeknek az erejét, amelyekkel találkoztak, vagy az előlük menekülő embertömegek 
mozgását. Akik nem tudtak írni, pálcikákat kötöttek tízes csomókba. Minden csomó ezret 
jelentett. Kezdetleges módszer volt, de Szübötej megelégedett azzal, hogy nyáron haladt, és 
télen harcolt, kihasználta népének erejét. Ezeknek az új országoknak az urai és nemesei 
gyengék voltak az ilyen háborúzáshoz. Eddig még semmit sem mutattak, ami fenyegetést 
jelentett volna Szübötej lovasainak. 

Az orlok feltételezte, hogy előbb-utóbb akkora hadseregekkel találja szemben magát, mint 
amekkorákkal a csin császár rendelkezett. Egy bizonyos ponton az idegen hercegek 
egyesülnek a nyugatra zúduló áradattal szemben. Hallott híreszteléseket olyan seregekről, 
amelyek annyian vannak, mint a sáska, de nem tudta, hogy ez nem túlzás-e. Ha az idegen urak 
nem egyesülnek, akkor külön-külön intézi el őket, és meg sem áll, amíg meg nem pillantja a 
tengert. 

A két tümen alkotta hadoszlop élén lovagolt, ellenőrizte az utánpótlást, amelyet Möngke 
ígért egy szerencsés fogás után. 

Olyan sokan voltak, hogy már csak emiatt is kénytelenek voltak folyamatosan mozogni. A 
lovaknak szükségük volt a hatalmas síkságok édes füvére, a rongyos gyalogosok létszáma 
napról-napra nagyobb gondot jelentett. De pontosan megfeleltek arra a kegyetlen célra, 
amelyre felhasználták őket. Szübötej tümenjei őket küldték előre, és arra kényszerítették az 
ellenséget, hogy rájuk lődözze minden nyílvesszejét, mielőtt összecsapna a mongol 
derékhaddal. Ilyen módon elég értékesek voltak, de mindent le kellett lőni, ami mozgott vagy 
élt, hogy etetni tudják az embereket: birkanyájakat és marhacsordákat, de rókákat, szarvasokat, 
farkasokat, nyulakat, vadmadarakat is, egyáltalán mindent, amit találtak. Miután átfésülték a 
vidéket, szinte semmi élő nem maradt utánuk. Szübötej szerint a falvakat elpusztítani inkább 
kegyelem volt, mint kegyetlenség, jobb a gyors halál, mint éhezni, gabona és hús nélkül nézni 
a tél elé. Időnként kihalt falvakra bukkantak, olyan helyekre, amelyeket sok éve csak kísértetek 
laktak, azóta, hogy a járvány vagy az éhezés elűzte a lakosságot. Nem csoda, hogy a 
nagyvárosokba tódultak. Az ilyen helyeken úgy érezték, hogy biztonságban vannak, vigaszt 
találtak a sokaságban, és a magas városfalakban. Még nem tudták, milyen gyengék lesznek 
ezek a falak Szübötej tümenjeivel szemben. Ugyanazokkal szemben, akik lerombolták 
Jencsinget, pedig ott tartózkodott a csin császár. Nyugaton egyetlen lakott hely sem ért föl 
azzal a kőből rakott várossal. 

Szübötej összeszorította a fogát, amikor ismét Güjük társaságában látta Batut. Ha Möngke 
és Bajdur nem ment volna el száz-mérföldnyire, akkor most ők is itt lennének. A négy herceg 
összebarátkozott, ami hasznos is lehetett volna, ha nem Batu személye tartja össze őket. Talán 
mert ő volt a legidősebb, vagy mert Güjük elfogadta vezetőnek, de láthatólag Batu mutatott 
példát a másik háromnak. Látványos tisztelettel viselkedett, ha Szübötej megszólította, de 
mindig ott lappangott az arcán a gúnyos félmosoly. Szübötej úgy érezte, mintha tüske lenne a 
hátában, túl messze ahhoz, hogy elérje és kihúzza. 

Megfékezte a lovát, amikor elérte a menetoszlop elejét. Mögötte Batu tümenje lovagolt 
Güjüké mellett. Harcosaik között nyoma sem volt a szokásos bárdolatlan versengésnek, mintha 
lemásolták volna az élen lovagoló tábornokok modorát. Szübötej morgott a hibátlan sorok 
láttán. Nem köthetett beléjük, de idegesítette, hogy Güjük és Batu egész nap úgy locsog, 


mintha nem ellenséges területen, hanem lakodalomba lovagolnának. 

Kimelegedett, és ingerült volt. Aznap még nem evett, és hajnal óta csaknem húsz 
mérföldet lovagolt, ellenőrizve a menetoszlopokat. Magába fojtotta a dühét, amikor Batu 
meghajolt a nyeregben. 

- Vannak új parancsaia, orlok? - kérdezte. 

Güjük is felnézett. Szübötej közelebb irányította a lovát, fölvéve az unokatestvérek ütemét. 
Nem fárasztotta magát, hogy válaszoljon a fölösleges kérdésre. 

- . Ideért már az a marhacsorda, amelyet Möngke ígért? - kérdezte. Tudta, hogy igen, de 
szóba kellett hoznia a témát. Güjük azonnal bólintott. 

- . Még hajnal előtt. Kétszáz állat, nagyok. Húsz bikát levágtunk, a többit mögöttünk terelik. 

- . Küldj hatvanat Kacsunnak. Neki nincs vágóállata - mondta kurtán és mereven Szübötej. 
Még a látszatát is kerülte annak, hogy szívességet kér. 

- Talán mert Kacsun egy szekéren ül ahelyett, hogy lovagolna és húst keresne - 
dünnyögte Batu. 

Güjük majd megfulladt, úgy igyekezett visszafojtani a nevetést. Szübötej dermesztően 
nézett rájuk. Nem elég, hogy a kán fia bolondot csinál magából. Batu pimaszságával szembe 
kell néznie, és előbb-utóbb le kell törnie. Remélhetőleg Batu felhagy ezzel a viselkedéssel, 
mielőtt emberhalál lesz a vége. Fiatal és makacs. Szübötej biztosra vette, hogy elkövet 
valamilyen hibát. 

Odaszáguldott jelenteni egy felderítő. Szübötej gépiesen megfordult, és azt látta, hogy a 
harcos ellovagol előtte, egyenesen Batuhoz siet. Lassan beszívta a levegőt, amikor a felderítő 
észrevette őt. Összerázkódott, és mélyen meghajolt a nyeregben. 

- . Közeledünk a folyóparti faluhoz, tábornok úr - mondta Batunak. - Azt parancsoltad, 
szóljunk, ha a közelébe érünk. 

- — És milyen a folyók - kérdezte Batu. Tudta, hogy Szübötej már napokkal korábban 
felkutatott minden gázlót és hidat. A félmosoly megint ott volt a száján, mert tudta, hogy 
Szübötej minden szót hall. 

- . Két sekély gázló van az utunkban, tábornok úr. Az északi a jobbik. 

- . Nagyon helyes. Akkor azt választjuk. Mutasd meg az embereimnek, hol van, aztán 
vezess minket. 

- . Igenis, nagyuram! - felelte a felderítő. Meghajolt Batu, majd Szübötej előtt, sarkantyúba 
kapta a lovát, és visszaügetett a mozgó hadoszlop mellett. 

- . Van még valami, orlok? - kérdezte ártatlanul Batu. - Elég sok dolgom lenne. 

- . Ahogy átérsz a folyón, táborozz le, aztán mindketten gyertek hozzám, amint lemegy a 
nap. 

Látta, hogy összenéznek, majd elkapják egymásról a tekintetüket, mielőtt kitörne belőlük a 
nevetés. Összeszorította a fogát és otthagyta őket. Híreket hallott két városról a hegyeken túl, a 
felderítői azt mondták, hogy elárasztották őket a mongol tümenek elől futó menekültek. O pedig, 
ahelyett, hogy a Buda és Pest elleni hadjáratra készülne, olyan tábornokokkal bajlódik, akik 
gyerek módjára viselkednek. Ha négyszemközt beszélne Güjükkel, talán megszégyeníthetné 
annyira, hogy hajlandó legyen úgy tenni, mint aki ad magára vagy van benne kötelességtudat. 
Lovaglás közben bólintott önmagának. Amióta sikerült lecsapnia az orosz hadsereg szívére, 
Batu módszeresen kikezdi az ő tekintélyét. Ha ez így megy tovább, az életekbe kerülhet, talán 
valamennyien elpusztulnak. Minél előbb torkon kell ragadnia a problémát, vagy akár az embert. 
Menetelés közben nincs helye annak, hogy kétségbe vonják a fővezér hatalmát, és ez 
vonatkozik a kánok fiaira és unokáira is. 

A tábornokok napnyugtakor odalovagoltak Szübötej jurtájához. Körülöttük aludtak a 
tümenek. Jurták fakó tengere húzódott a szemhatárig. Közöttük egy sötétebb tömeg 


gubbasztott. Zömük orosz volt, olyanok, akik túlélték városaik, falvaik lerombolását. Valamivel 
kevesebben voltak azok, akik a zsákmány reményében követték hegyen-völgyön át a sereget, 
amelynek fölajánlották fegyvereiket és erejüket. Ezeknek a többségét megtették a gyalogosok 
tisztjeivé, mert ők legalább meg tudták különböztetni a kard egyik végét a másiktól. A 
felszerelésüket úgy kellett összelopniuk, és mivel a legjobb étel a tümeneknek jutott, a 
segédcsapatok soványak és örökké éhesek voltak. 

Köztük volt Pavel is, aki olyan girhes lett, akár a nádi farkas. Mindig tele volt 
zúzódásokkal, és mindig fáradt volt a kiképzéstől. A felét sem értette annak, amit tennie kellett, 
de azért tette, 

Reggelente tíz mérföldet futott egyfolytában a tümenek mellett. Az egyetlen ütközetben, 
amelyben részt vett, elvesztette rozsdás kardját, és hajszál híján az életét is. A csapás, amely 
leterítette, egy darab bort is lekanyarított a fejéről. Mire felocsúdott, látta, hogy a palánk ég, és a 
tümenek hatalmas tábort vertek. A halottak ott hevertek, ahol levágták őket, némelyiket 
levetkőztették. Az arca merev volt a saját vérétől, amely rétegekben száradt rá a hajától az 
álláig. Nem mert hozzáérni, pedig a jobb szemétki se tudta nyitni a vastag alvadéktól. 

Ekkor eloldaloghatott volna, ha nincs ott a rothadó fogú ember, aki odament hozzá egy 
tömlővel, amiben valamilyen keserű lé volt. Ettől Pavel hányt egyet, de a férfi csak nevetett a 
maga bántó módján, közölte, hogy Alekszejnek hívják, és hogy össze kell tartaniuk. Alekszej 
volt az, aki keresztülvezette a táboron, a részegen fetrengő mongolok között, akiknek egy része 
már álomba merült. Odavitte egy férfihoz, aki úgy tele volt sebhelyekkel, hogy Pavel 
visszahőkölt tőle. 

- . Pólyák vér - mondta Alekszej. - Csak egy parasztfiú, de nem szaladt el. 

A forradásos ember morgott valamit, aztán oroszul mondta, hogy tudnak használni még 
egy kardot. Pavel mutatta üres kezét. Fogalma sem volt, hol hagyta el a kardját, a világ pedig 
még mindig forgott körülötte. Arra még emlékezett, hogy a férfi azt mondta, valószínűleg 
megrepedt a koponyája, aztán elájult. 

Kemény volt az új élet. Kevés volt az étel, noha kapott egy új kardot, amely nem volt sem 
repedt, sem csorba, sem rozsdás, mint a másik. Együtt futott a tümenekkel, és kibírta, noha a 
levegő szinte perzselte a tüdejét, a szíve pedig úgy vert, mintha ki akarna ugrani. Igyekezett 
nem gondolni a tanyára, ahol ott maradt az anyja és a nagyapja. Ők gazdálkodnak a kis földön, 
ők figyelik, hogyan érik be a termés az aratáshoz. Ebben az évben nem lesz a segítségükre. 

Még ébren volt, és látta, hogy három ember lovagol a tábor közepén álló nagy jurta felé. 
Tudta, hogy a kegyetlen arcú, magas férfi Batu, Dzsingisz unokája. Annyi nevet tanult meg, 
amennyit csak tudott. Ez volt az egyetlen mód, hogy érthető szálakat húzzon ki új életének 
gubancából. Azt nem ismerte, aki hülyén vigyorgott Batu valamelyik megjegyzésére. Pavel a 
kardja hüvelyét babrálta a sötétben, és azt kívánta, bár elég erős lenne ahhoz, hogy 
odamerjen és levágja őket. Nem látta, hogy a fejedelmet megölték volna, noha a többiek csak 
a fejüket rázták, és elfordították a tekintetüket, amikor érdeklődött. Láthatólag nem érdekelte 
őket annyira, mint Pavelt. 

Észrevétlenül közelebb osont a jurtához. Ismerte a vezérük nevét, noha majd beletört a 
nyelve, ha kimondta. Szübötejnek hívták, ő égette fel Moszkvát. Pavel a nyakát nyújtogatta, 
hátha meglátja egy pillanatra, ám amikor a három tábornok leszállt a lóról, a lovaik 
eltorlaszolták a jurta bejáratát. Sóhajtott. Olyan sokáig tudott futni, amire pár hónapja még nem 
tartotta képesnek magát. Megkísértette a menekülés gondolata a holdtalan éjszakákon, noha 
látta, milyen sorsra jutott az a néhány ember, aki megpróbálkozott vele. Darabokban hozták 
vissza őket, és hogy holtukban is meggyalázzák a tetemeket, farukat odadobták a 
segédcsapatoknak. O nem csatlakozott hozzájuk, de úgy gondolta, hogy éhező társai megették 
a véres koloncokat. Az éhség legyőzi a legkényesebb gyomrotis. 


A szellő tea és sült bárány illatát hozta. A fiú szájában összefutott a nyál. Azóta éhes volt, 
hogy otthagyta a tanyát, de reggelig nem kapnak enni, és akkor is csak aztán, hogy lefutotta a 
kijelölt távolságot, és addig rakodott a szekerekre, amíg égni nem kezd a karja és a válla. Erre 
a gondolatra megdörgölte a hátát, és érezte az új izmokat. Nem nőtt nagyra, de megedződött a 
munkában. Néha arra gondolt a sötétségben, hogy talán megszökik a következő újholdkor. Ha 
elkapják, legalább elmondhatja, hogy megpróbálta, de üldözőinek bizonyára sokáig és 
keményen kell lovagolniuk, hogy utolérjék. 

Batu lehajtotta a fejét, amikor belépett a jurtába, aztán kiegyenesedett, hogy üdvözölje a 
bentieket. Magával hozta Güjüköt meg Bajdurt, és örömmel látta, hogy Möngke már ott van. 
Biccentett neki, de Möngke csak egy pillantást vetett rá, és csak tömte a szájába a forró 
birkahúst. Batunak eszébe jutott, hogy Möngke is apátlan. Talán hozzáférkőzhet a közös bánat 
orvén, ha ügyesen bánik az ifjúval, holott jómaga gyűlölte az apját. Valamennyien a nemzet 
hercegei, Dzsingisz véréből valók, amit Szübötej nem mondhat el magáról. Batu élvezte, hogy 
ehhez a csoporthoz tartozhat, mert ez öntudattal töltötte el. Illetve ő nem is tagja a csoportnak, 
hanem a vezetője. Ő volt a legidősebb, noha Möngke hatalmas izomzata, termete, szigorúsága 
tapasztalt emberre utalt. Őt lesz a legnehezebb befolyásolni, gondolta Batu. Hozzá képest 
Güjük és Bajdur csak fiatal fiúk, akik mindenért lelkesednek. Könnyű volt elképzelni, hogy 
velük együtt irányít majd egy birodalmat. 

Mielőtt helyet foglalt, biccentve üdvözölte Kacsunt, Dzsebét és Csulgetejt. Már megint egy 
csomó vénember. Észrevette, hogy Kacsun combja hatalmasra püffedt, sokkal csúnyább, mint 
volt. A tábornok egy alacsony ágyon ült, és kinyújtotta dagadt lábát. Aki ránézett, rögtön látta, 
hogy a tekintete fáradt, és a bőre sötétsárga a betegségtől. Batu úgy vélte, hogy apjának 
nagybátyja nem éli túl a telet, de hát ez a dolgok rendje. Az öreg meghal, hogy helyet adjon a 
fiatalnak. Nem hagyja, hogy ez a gondolat megzavarja. 

Szübötej hidegen figyelte, és várta, hogy Batu szólaljon meg elsőnek. Batu szélesen 
mosollyal állta a tekintetét, mert a gondolatai jobb kedvre derítették. 

- . Kellemes éjszakánk van, orlok - mondta. - Az embereim azt mondják, hogy ez a legjobb 
legelő azóta, hogy elindultunk hazulról. A lovak úgy meghíztak, hogy el se hinnéd. 

- Ülj le, Batu. Légy üdvözölve - felelte kurtán Szübötej. -Güjük, Bajdur, találtok teát a 
kannában. Ma éjjel nincsenek szolgák, töltsetek magatoknak. 

A két ifjú engedelmeskedett. Zörögtek és kuncogtak, miközben kitöltötték a forró teát a 
hatalmas vaskannából, amely a jurta közepén, a füstlyuk alatt állt. Szübötej figyelte, ahogy 
Bajdur átnyújt Batunak egy csésze gőzölgő, sós italt. Ez természetes gesztus, de az ilyen 
apróságnak is köze van a hatalomhoz. Úgy tűnik, Batunak hamarosan új követese lesz. 
Szübötej akár még meg is csodálta volna Batu vezetői képességeit, ha nem érintették volna az 
ő jogkörét. Apja, Dzsocsi is tehetséges volt. Szübötej hallotta a nevet, amelyet Batu adott a 
hadseregnek. Nehéz is lett volna nem hallani. A hadjárat évei alatt szokás szerint majd 
mindenki irányította az Arany Hordát. A harcosok fele láthatólag azt gondolja, hogy Batu a 
főparancsnok, aki nyilvánvalóan semmit nem tesz, hogy megingassa őket a hitükben. Szübötej 
összeszorította a fogát erre a gondolatra. 

Ögödej az orlok kifogásai ellenére is ragaszkodott hozzá, hogy címekkel és hatalommal 
ruházza fel Dzsocsi fattyát. Igazság szerint Batu egyáltalán nem hozott szégyent magára, 
távolról sem. A tümenje jól szervezett, a tisztjeit gondosan megválogatja. Vannak, akik 
sugalmazzák a hűséget, de olyanok is vannak, akik csak felszólításra képesek a hűségre. 
Dühítő, hogy Batu az első csoportba tartozik. Az ilyenek mindig veszélyesek. Most az a kérdés, 
hogyan kezelje, ha ugyan nem késett el máris. 

-A magyarok lovas nép - kezdte készakarva halk hangon, így a többieknek előre kellett 
hajolniuk, hogy hallják. - Hatalmas csordáik vannak, és éppen úgy használják a középső 


síkságot, ahogy mi tennénk. Mindazonáltal nem nomádok. Két várost építettek a Duna két 
partjára. Pest és Buda a nevük. Egyiket sem védik különösebben, noha Buda a dombok közé 
épült. Pest a síkságon áll. 

Várta a kérdéseket. 

- . Védelemi - kérdezte azonnal Batu. - Falaki Fegyvereké Utánpótlási vonalak? 

- . Pestnek nincsenek falai. A felderítők egy kőből épült palotát láttak a budai oldalon, 
talán az a királyuk szállása. A neve... 

- . Az nem fontos - vágott közbe Batu. - Nem úgy hangzik, mintha nagy munka lenne 
elfoglalni ezeket a városokat. Egyáltalán miért várnánk télig? 

- A neve IV. Béla - felelte Szübötej, és a szeme sötét volt a haragtól. -Azért várunk télig, 
mert a folyón csak akkor lehet átjutni, ha befagy. A folyó, mint Moszkvánál, utat nyit nekünk, 
hogy egyenesen a városok szívébe juthassunk. 

Güjük érezte a feszültséget, és rátette a kezét Batu karjára. Az ingerülten lerázta. 

- . orlok, az én tümenem készen áll, hogy még ma odamenjen -folytatta Batu. - A 
felderítőim azt mondják, hogy a nyugati hegyek járhatók. A városokban lehetünk, mielőtt leesik 
az első hó. 

Te mondod mindig, hogy a sebesség fontos, vagy most már az óvatosság az? 

- Fékezd meg a pimaszságodat, kölyök! - csattant föl Dzsebe. 

Batu rávillantotta a szemét. Dzsebe Dzsingisszel vágott át az aígán hegyeken. Sötét és 
szikár volt, arcát barázdákkal szántotta fel az idő és a tapasztalat. Batu megvetően horkantott. 

- Semmi szükség rá, hogy a fő célpontokat télre hagyjuk, tábornok, és biztos vagyok 
benne, hogy ezt az orlok is tudja. Vannak itt, akik szeretnék meglátni a hódítások végét, még 
mielőtt megvénülünk. Másoknak természetesen máris késő. 

Dzsebe felpattant, ám Szübötej fölemelte a kezét, ezért nem mozdult. Batu kuncogott. 

- . Szübötej minden parancsát végrehajtottam - mondta. Beszéd közben körbehordozta a 
pillantását, szándékosan nem hagyva ki a hercegeket. - Városokat és falvakat foglaltam el, 
mert a nagy hadvezér azt mondta: Menj ide! Menj oda! Nem vitattam egyetlen parancsát sem. - 
Elhallgatott. Halálos csend volt a jurtában. Senki sem akart szólni Szübötej előtt, és ő 
hallgatott. Batu vállat vont, mintha ez nem számítana, és folytatta. 

- . Mégsem felejtem el, hogy engem maga a kán emelt föl, nem az orlok. Én elsősorban a 
kán embere vagyok, mint itt mindenki. Sőt, a véréből származom, Dzsingisztől, akárcsak Güjük, 
Bajdur és Möngke. Nem elég vakon engedelmeskedni, és reménykedni, hogy így helyes. Mi 
vagyunk azok, akik vezetünk, akik vitathatjuk a kiadott parancsokat, nem igaz, Szübötej őrlőké 

- . Nem - felelte Szübötej. - Nem igaz. Azért engedelmeskedsz a parancsoknak, mert ha 
nem teszed, te sem várhatod el az embereidtől, hogy engedelmeskedjenek. A farkasnak ugyan 
te is része vagy, de nem te vagy a farkas. Azt hittem, megtanultad fiú korodban, de nem így áll a 
helyzet. A farkasnak nem lehet több feje, csak egy, tábornok, különben önmagát tépi szét. 

Mély lélegzetet vett, és törte a fejét. Batu rossz pillanatot választott a jogai fitogtatására. Az 
idősebbek megbotránkoztak a szavain, a hercegek pedig még messze vannak attól, hogy 
képesek legyenek megbuktatni Szübötej Bahadurt. Alig titkolt elégtétellel közölte: — - 
Megharagítottál, Batu. Távozz. Reggel új parancsokat kapsz. 

Batu Güjük felé fordult, támogatást várva tőle. Követ érzett a gyomrában, mert a kán fia 
kerülte a pillantását. Az arca összerándult, aztán bólintott. 

- . Jól van, orlok - felelte mereven. Senki sem szólt, amikor kiment. 

A csöndben Szübötej újratöltötte a csészéjét, és kortyolt a forró teából. 

- . Az előttünk levő hegység nem egyetlen vonulatból vagy néhány csúcsból áll - mondta. - 
A felderítőim azt mondják, hogy hatvan-hetven mérföldet kell megtennünk a bércek között. A 
felderítők átjutottak, de a helyiek nélkül nem ismerhetjük a nagyobb hágókat. Néhány 


minghaant szekerek és utánpótlás nélkül átküldhetek pár hétre, hogy feltérképezzék a 
völgyeket. A többiek, a szekerek, az ostromgépek, a családok és sebesültek csak lassan, 
nehézkesen haladhatnak. Tudnunk kell, merre vannak a hágók, hogy életben maradjunk. 
Lehet, hogy rámpákat vagy hidakat kell építenünk. De még így is sietnünk kell, különben nagy 
veszteségeink lehetnek, ha eljön a tél. Akkor már nem lehetünk a hegyek között. Ott nincsenek 
legelők. 

Szübötej körülnézett a tábornokokon. Egy embert ki kell választani, hogy elválassza a 
többiektől, de az az egy nem lehet Batu. 

- . Güjük! Te mész előre. Indulj el holnap két minghaannal. Vigyetek eszközöket 
útépítéshez, favágáshoz, mindenhez. Olyan út legyen, amely elbírja a nehéz szekereket. 
Futárokkal tartjuk a kapcsolatot. Te leszel a két minghaan vezetője. 

Güjük jól megjegyezte, hogy Batu alulmaradt a hatalmi játszmában. Nem habozott. 

- . Parancsodra, orlok! - felelte, és fejet hajtott. Örült a felelősségnek, tudta, a többiek élete 
azon múlik, hogy talál-e megfelelő utat. Ugyanakkor keserves munka lesz felkutatni és 
megjelölni minden zsákutcát és tévutat. 

- A felderítők szerint nyílt terület következik a hegyeken túl -mondta Szübötej. - Nem 
találták meg a végét. Arra kényszerítjük a lakóit, hogy a síkságon ütközzenek meg velünk. A 
kán nevében elvesszük a városaikat, asszonyaikat, földjeiket. Ezen a nagy portyán nyújtja ki a 
legmesszebbre a kezét Dzsingisz nemzete! Nem fognak megállítani minket! 

Dzsebe elégedetten felmordult, fölkapott egy tömlő ajragot, odadobta Szübötejnek, aki 
egyenesen a torkába döntötte a szeszt. A jurta bűzlött a nedves gyapjútól és a birkafaggyútól, 
az egész életében ismert, kedves szagoktól. Güjük és Bajdur összenézett, hogy milyen lelkes 
és magabiztos az orlok. Möngke kifürkészhetetlen arccal figyelte őket. 

Pavel olyan gyorsan futott, mint még soha. A mongol tüzek tompa fénye elhalványodott 
mögötte a látóhatáron. Többször elesett, a harmadik alkalommal olyan csúnyán, hogy 
sántikálni kezdett. A fejét is beverte valamibe a sötétben, de ez a fájdalom semmi ahhoz 
képest, amit a mongolok tesznek vele, ha elkapják. 

Egyedül volt az éjszakában, nem jött vele társ, nem kísérte az üldözőlovak dobogása. 
Sokan lettek otthontalanok a háború éveiben. Egyesek alig emlékeztek a másik életükre, de 
Pavel nem veszítette el az emlékeit. Remélte, hogy a nagyapja és az anyja még ma is műveli 
kis földjüket valahol északon. Biztonságban lesz, ha egyszer odaér, és megesküdött, hogy 
sosem hagyja el őket. Futás közben elképzelte, hogy irigykednek majd rá a legények 
mindazért, amit átélt. A lányok harcedzett katonát látnak majd benne, aki más, mint a falusi fiúk. 
Sose mesél nekik a boglyába rakott hullákról, vagy hogy milyen érzés bevizelni, amikor a 
hólyag elenged a félelemtől. Ezeket a dolgokat elhallgatja. Akard súlyos volt, tudta, hogy 
lelassítja, de nem bírta rászánni magát, hogy eldobja. Belép az udvarba, és az anyja biztosan 
sírni fog, amikor meglátja, hogy visszatért a háborúból. Úgyis hazaér! Megbotlott a kardban, és 
elejtette. Habozott, mielőtt továbbment volna. Sokkal könnyebbnek érezte magát nélküle. 


Huszonharmadik fejezet 


Batu elkáromkodta magát, mert ismét verejtékezni kezdett. A verejték megfagyhat a ruha 
alatt ilyen hidegben, amitől gyenge lesz az ember, és úgy elálmosodik, hogy végül lefekszik a 
hóba meghalni. Felhorkant a gondolattól, és azon töprengett, megmenti-e most is a düh, amely 
szünet nélkül izzik benne? 

Mindenki tudja, hogy az izzadástól óvakodni kell, de mit tehet, ha nyolc társával együtt 
tolja, emelgeti, lökdösi a nehéz szekeret, hogy előbbre másszon néhány lépést a makacs dögé 
Feszülő pányvára fűzött emberek húzták a szekeret, akár a lovak: mogorva, nehéz léptű 
oroszok, akik sosem néztek hátra, és ütni, ostorozni kellett őket, mert másból nem értettek. 
Őrjítő munka volt, újra és újra el kellett végezni, amikor a kocsik megdőltek, és kiborult a 
tartalmuk. Amikor először látott elszabadult szekeret visszaszáguldani a domb tövébe, kis híján 
elnevette magát. Aztán észrevette, hogy egy ember már fogja véres arcát, mert egy kötél 
végigvágott rajta, egy másik pedig törött csuklóját szorongatja. Mindennap megsérült valaki, és 
a hidegben a legkisebb seb is csökkentette az életerőt, és senki sem lehetett biztos benne, 
hogy megéli másnap reggelt. Elgémberedtek, fájt mindenük, de Szübötej és drágalátos 
tábornokai tovább hajtották őket, följebb és följebb a Kárpátok hegyei között. 

Az ég egyre lejjebb süllyedt, vakítóan kifehéredett, minden reggel havazással fenyegetett. 
Sokan felnyögtek a kétségbeeséstől, valahányszor megeredt a hó. A szekerekkel még sík 
terepen is nehéz mozogni, de a friss latyakban az emberek minden lépésnél térdre estek, 
levegőért kapkodtak, és tudták, hogy senki sem váltja fel őket. Mindenki dolgozott. Batu nem 
értette, hogy bírtak összehordani ennyi súlyos szekeret és fölszerelést. Ahhoz szokott, hogy 
kilovagol a tümenjével, és mindent ott hagy. Néha arra gondolt, hogy akár várost is 
építhetnének a vadonban, annyi szerszám és készlet volt velük. Szübötej még fát is vitetett föl a 
hegyekbe, aminek mozgatásához több száz ember kellett. így tüzet rakhattak éjszaka, a szél 
viszont elfújta azt a kevés meleget is, de ha nem, akkor az ember egyik oldala megfagyott, a 
másik viszont megsült. Batu tajtékzott ettől a bánásmódtól, de még inkább attól, hogy Güjük 
nem szólalt föl az érdekében. Hiszen kétségbe vonta ugyan Szübötej teljhatalmát, de a 
parancsot nem tagadta meg! Büszke volt erre, mégis majdnem olyan büntetést kapott, mintha 
megtette volna. 

Hátradőlt, hogy a vállát a többiekkel együtt egy gerenda alá igazítsa, és kiemelje a 
kátyúba ragadt szekeret.  - Egy, kettő, három... 

Nyögtek az erőfeszítéstől, Batu diktálta az ütemet. Szübötej nem akadályozhatta meg, 
hogy az emberei leszálljanak a lovukról, és segítsenek neki a munkában. Először talán csak 
hűség hajtotta őket, amit a harcos érez a tábornok iránt, de néhány napnyi döglesztő robot után 
éppen úgy rühellték Szübötej Bahadurt, mint a vezérük. 

- Egy, kettő, három... - morogta ismét. A szekér megemelkedett, visszazökkent. Batu lába 
kicsúszott, a szekér oldalába kapaszkodott, hogy ne essen el. A kezét gyapjúba és birkabőrbe 
burkolta, mégis úgy fájt, mintha lenyúzták volna. Szabad perceiben lengette a karját, hogy a vér 
eljusson az ujjai hegyébe, nehogy elveszítse őket a fagyban. Nagyon sok ember orrán vagy 
arcán jelentek meg a fehér foltok. Hát innen voltak a fakó hegek az idősebb férfiak arcán, akik 
már keresztülmentek ezen. 

Szübötejnek joga volt bármilyen feladattal megbízni, bár Batu úgy vélte, a fővezér hatalma 
törékenyebb, mint ahogy ő képzeli. A kántól kapta a jogot a parancsoláshoz, de még 
hadjáratban sincs minden cselekvésnek tisztán katonai jellege. Vannak pillanatok, amikor 
politikai döntéseket kell hozni, az pedig a hercegek dolga, nem a harcosoké. Ha Güjük 
támogatná, egészen biztosan a háttérbe szoríthatná az orlokot, akár el is csaphatná! Csak meg 
kell találni a megfelelő pillanatot, amikor az orlok tekintélye nem ilyen egyértelmű. Ismét 


megragadta a szekeret, mert már megint megbillent az átkozott, és kevés híján felborult. 
Hajlandó volt várni, de a türelme napról napra fogyatkozott. Szübötej nem az uralkodói vérből 
való! A jövőt a hercegek formálják, nem holmi rozzant vén tábornok, akinek régen vissza kellett 
volna már vonulnia, hogy a kecskéit terelgesse. A harag olyan erőt adott neki, hogy úgy érezte, 
egymaga is meg tudná emelni a szekeret, hogy fölfelé és előre lökdösse. 

Ögödej lassan szállt fel a lóra, mert a csípője tiltakozott. Mikor lett ilyen merev? Lábának 
és derekának izmai meglepően legyöngültek, és úgy rángtak, mint a ló bőre, amikor a legyeket 
hajtja magáról, pedig nem tett mást, mint hogy fölegyenesedett a kengyelben! 

Észrevette, hogy Sorhatani szándékosan nem néz rá, hanem inkább a fiai körül 
tüsténkedik. Kubilaj a lovát vizsgálta, Arik-Böke és Hülegü is elcsendesedett a kán 
jelenlétében. Ögödej a fiatalabbakat csak látásból ismerte, de Sorhatani esténként magával 
vitte Kubilajt, amikor bement a kánhoz beszélgetni. Úgy tett, mintha a fiú neki tenne 
szívességet, holott Ögödej volt az, aki egyre türelmetlenebbül várta ezeket a beszélgetéseket. 
A fiú éles eszű volt, és roppant módon érdekelték az egykori csaták, különösen, ha Dzsingisz 
szerepelt bennük. Ögödej újra átélte a régi dicsőséget, és napjai egy részét azzal töltötte, hogy 
eltervezte, mit mesél este Kubilajnak. 

A kán titokban megvizsgálta a lábát, aztán Töregenére nézett, amikor a nő kuncogni 
kezdett a háta mögött. Megfordította a lovát, hogy lássa az asszonyt. Tudta, hogy vékony és 
sápadt, mert sok időt töltött a négy fal között. Fájtak az ízületei, és annyira kívánta a bort, hogy a 
szája is kiszáradt a gondolatra. Megígérte Töregenének, hogy minden nap kevesebbet iszik 
pár kupával. Mi több, az asszony bíztatására ünnepélyesen meg is esküdött rá. Azt nem árulta 
el, hogy egy óriási kupakészletet öntenek neki. Az ő szava vas, de a bor az egyike ama kevés 
megmaradt örömnek. 

- Ne maradj kint, ha úgy érzed, hogy elfáradtál - mondta Töregene. - A tisztjeid várhatnak 
még egy napot. Időbe telik, amíg megerősödsz. 

Ögödej elmosolyodott a hangjától. Vajon minden feleség szívesebben anyáskodik egy idő 
utáni Akaratlanul Sorhatanira sandított, aki most is olyan karcsú és erős, mint egy pásztorfiú. 
Nem olyan asszony, akinek el kellene hervadnia egy hideg ágyban. Ögödej már arra sem 
emlékezett, mikor vágyott nőre, hacsak nem álmában. A teste elnyűtt, összeaszott, 
megöregedett. De a nap sütött, és kék volt az őszi ég. Kilovagol a csatornára, ellenőrzi a 
munkálatokat. Talán még meg is fürdik a csatornát tápláló folyóban, ha képes összeszedni 
magát annyira, hogy belemerjen a jeges vízbe. 

- Ne gyújtsd föl a várost, amíg távol vagyok - mondta mogorván. Töregene mosolygott. 

- . Nem ígérhetem, de majd igyekszem - válaszolta. Kinyújtotta a kezét, és megszorította a 
férje lábát a kengyelben. Ögödej szavak nélkül vallott szerelmet azzal, hogy lehajolt és 
megérintette az asszony arcát, mielőtt megsarkantyúzta a lovát és kiügetett a kapun. 

Sorhatani fiai kísérték. Kubilaj fogta a három málhás ló gyeplőjét. Ögödej figyelte, ahogy 
csettint az állatoknak. Annyira tele volt élettel, hogy szinte fájt. Toluj halálát még nem mesélte 
el neki a kán. Még nem készült föl. Még eleven az emlék, még friss a fájdalom. 

Fél délelőtt beletelt, mire a folyóhoz értek. A sok hónapos tétlenség elvette a kán erejét. A 
karja és lába mintha ólomból lett volna, mikor leszállt a lóról. Kis híján feljajdult, amikor a 
combja görcsöt kapott. Hallotta a ropogást a völgy felől, a távolban úgy lebegett a füst, akár a 
reggeli pára. A levegőnek ugyanaz a kénes, keserű bűze volt, mint amit a Szung birodalom 
határán érzett. Meglepő módon szinte jólesett beszívni az idegenszerű szagot. 

Sorhatani és a fiai tábort vertek, felállítottak egy kis jurtát a víz partján, ahol száraz volt a 
föld, és feltették a teát. Míg a tea főtt, Ögödej ismét lóra szállt. Csettintett Kubilajnak. Az ifjú 
felpattant a nyeregbe, és az izgalomtól ragyogó arccal csatlakozott hozzá. 

Együtt lovagoltak át a napsütötte mezőn, oda, ahol Kaszar felsorakoztatta tüzérségét a 


szemlére. Ögödej messziről látta, milyen büszke az öreg tábornok az új fegyverekre. Ő is ott 
volt a szung határon, és láthatta, milyen pusztító erejük van. Ögödej lassan lovagolt. Nem volt 
türelmetlen, nem akart sietni. Messzebbre ellátott, amióta bepillantott abba a feketébb 
éjszakába. Azóta nehezére esett apró-cseprő dolgokkal bíbelődni. Kubilaj jelenléte eszébe 
juttatta, hogy nincs mindenkinek akkora távlata, mint neki. Unokaöccsét szó szerint kiverte a 
verejték a fényes bronz ágyúk látványától. 

Ögödej végigszenvedte a formaságokat a nagybátyjával. Elhárította a felkínált teát és 
ételt, majd intett a tüzéreknek, hogy kezdhetik. 

- . Talán jobb lenne, ha leszállnál, és tartanád a lovad, kán uram - mondta Kaszar. 

Sovány és fáradt volt, de a szeme ragyogott a lelkesedéstől. Ögödej nem hatódott meg a 
figyelmességtől. Gyönge volt a lába, és nem akart megbotlani ennyi ember előtt. Emlékeztetnie 
kellett magát, hogy ismét rajta a nemzet szeme. Minden hiba és gyengeség eljut minden fülbe. 

- A lovam ott volt a szung határon - felelte. - Nem fog megugrani. Kubilaj! Te tégy úgy, 
ahogy a tábornok mondja. 

- Igenis, nagyuram - mondta szertartásosan Kaszar. Kezét hátrakulcsolta, és 
parancsolóan biccentett a tüzéreknek. Négyes csoportokban álltak, több zsák fekete por volt 
náluk meg mindenféle furcsa eszköz. Kubilaj megbabonázva figyelt. - Lássam! - szólt oda 
Ögödej a tüzéreknek. 

Kaszar parancsokat osztogatott, Ögödej a nyeregből figyelte, amint az első csoport 
ellenőrzi, hogy ki vannak-e ékelve a fegyver súlyos, vasalt kerekei. Az egyik harcos egy 
nádszálat dugott a cső egyik lyukába, aztán egy lámpából vett lánggal meggyújtott egy 
kanócot. Amikor a kanóc megérintette a nádszálat, szikra pattant, aztán egy robbanás 
hátralökte az ágyút, amelyet az ékek is alig tudtak megtartani. A fegyver ugrott egyet, aztán 
visszazuhant. Ögödej nem látta a kirepülő golyót, de tudatos tartózkodással bólintott. A lova 
hegyezte a fülét, aztán lehajolt, és tovább legelt. Kubilaj kénytelen volt rácsapni a lova 
pofájára, hogy ne essen pánikba. A fiatalember rávicsorgott az állatra. Nem akart szégyent 
hozni magára azzal, hogy a lova kitör és megugrik alatta a kán szeme láttára. Ettől függetlenül 
nagyon hálás volt, hogy nem ül a nyeregben. 

-A többit egyszerre süssétek el! Kaszar büszkén bólintott. A nyolc másik csoport 
beillesztette a nádszálakat a gyújtólyukba, és meggyújtották a kanócokat. - Tüzérek, a jelemre 
lőjetek! Készé Tűz! 

A robaj félelmetes volt. A csapatok hetek óta gyakoroltak a városon kívül, a lövések között 
alig volt eltérés. Ögödej ez alkalommal látta, ahogy az elmosódó foltok bevágódnak a völgybe, 
és egy-kettő még ugrál is a földön. Elmosolyodott, mert arra gondolt, amikor majd emberek és 
lovak kerülnek egy ilyen fegyver elé. 

- Kiváló! - mondta. Kaszar meghallotta és kuncogott. Még mindig élvezte, hogy ő 
parancsol a mennydörgésnek. 

Ögödej tekintete az ágyúk mögött sorakozó nehéz katapultokra vándorolt. Sok száz 
lépésre képesek elrepíteni a gyújtóporos hordókat. Mérnökei tanultak a csinektől, de javítottak 
a por minőségén, ezért gyorsabban, erősebben ég. Ögödej nem értette az eljárást, nem is 
érdekelte. Csak az számított, hogy a fegyverek működtek. 

A katapultok mögött is emberek várakoztak merev vigyázzban. Ögödej hirtelen rájött, hogy 
már nem fáradt. A robbanások, a keserű füst felpezsdítette. Talán éppen emiatt vette észre, 
milyen görnyedt Kaszar. Az öregember nem is titkolta a kimerültségét. 

- Beteg vagy, bácsikámé - kérdezte Ögödej. 

Kaszar vállat vont, és közben eltorzult az arca. - Csomók vannak a vállamban. Annyi az 
egész bajom, hogy nehéz mozgatnom tőlük a karomat. 

Sárga arcbőre meghazudtolta szavait. Ögödej elkomorodott. Nagybátyja folytatta. 


- . A sámánok azt mondják, hogy ki kellene vágatnom őket, de én nem hagyom, hogy azok 
a mészárosok hozzám érjenek, még nem. Akikbe egyszer belevágnak, azoknak a fele nem kelt 
fel többé. Vagy még annyian sem. 

- . Pedig azt kellene - mondta halkan Ögödej. - Nem akarlak még elveszteni, bácsikám. 

Kaszar felhorkant.- Fiam, olyan vagyok én, mint a hegyek. Néhány dudor nem állít meg. 
Ögödej elmosolyodott. - Remélem is. Mutass még valamit, bácsikám - mondta. 

Majdnem dél volt, mire Ögödej és Kubilaj visszatért a folyóparti kis táborba. A tea túlfőtt, 
ihatatlan lett. A tüzelés folytatódott mögöttük, irdatlan mennyiségű port használtak el, hogy 
kiképezzék azokat az embereket, akiknek kulcsszerepe lehet a jövendő háborúkban. Kaszar 
föl-alá járkált a sor előtt, elemében volt. 

Sorhatani látta, hogy fiának kipirult arca koromtól maszatos. A kán és Kubilaj bűzlött a 
kénes füsttől. Arik-Böke és Hülegü irigyen bámulta őket. Sorhatani elküldte a fiait, hogy 
főzzenek friss teát, majd odament Ögödejhez, aki leszállt a lováról. 

A kán megállt a folyóparton, és a vizet bámulta. A vízesés zaja elrejtette a mögéje lépő 
sSorhatani járásának neszét. Kubilaj úgy csácsog, mint a madár - mondta. - Feltételezem, 
sikerült a bemutató. Ögödej vállat vont. 

-Jobban, mint reméltem. Kaszar meg van győződve róla, hogy az új porkeverékkel elérjük 
a szun ágyúk lőtávolságát. - Ökölbe szorította a kezét, és fenyegető arcot vágott. - Ez 
megváltoztatja a helyzetet, Sorhatani. Egy napon lecsapunk rájuk. Bár lenne néhány ágyú 
Szübötejnél is, de évekbe telne ilyen nehéz tárgyakat odáig vontatni. 

- Egyre erősebb vagy - mosolygott az asszony 

- A bor az oka - felelte a kán. Sorhatani elnevette magát. 

- . Nem a bor az oka, te kortyondi, inkább a reggeli kilovaglás, és a délutáni íjászat. Máris 
egészen más ember vagy, mint akit abban a hideg szobában találtam. - Elhallgatott, 
félrehajtotta a fejét. - És egy kicsivel több is rajtad a hús. Azt hiszem, jót tett neked Töregene 
visszatérése. 

Ögödej mosolygott, de már kihűlt benne a lelkesedés, amelyet a hatalmas ágyúk keltettek. 
Néha úgy gondolt félelmére, mint egy sötét lepelre, amely ráborul, elfogja a lélegzetet. Ő 
meghalt abban a hadjáratban, és noha süt a nap, és a szíve is ver még, nehéz minden nap újra 
kezdeni. Azt hitte, Toluj áldozata új célt ajándékoz neki, ám elveszítése újabb terhet rakott rá, 
amelyet alig bír elviselni. A lepel még mindig rátapad, akármit tesz is Sorhatani. Bár ezt aligha 
magyarázhatja el neki. Énjének egy része azt kívánta, bár hagyná békén ez a nő, hogy egyedül 
keressen magának egy távolba vezető ösvényt. 

Ögödej letelepedett a családdal, itta a teát, ette a magukkal hozott hideg ételt. Senki sem 
kínálta borral, így ő maga kutatta át a csomagokat, és egyenesen a tömlő szájából ivott, mintha 
aj rag lenne. Kipirult az arca, és nem érdekelte, hogy néz rá Sorhatani. De mivel az asszony 
szeme olyan kemény volt, akár a kova, beszélni kezdett, hogy elterelje a figyelmét. 

- . Möngke fiad kitesz magáért - mondta. - Szübötej nagyon dicséri a jelentéseiben. 

A fiúk hirtelen támadt érdeklődéssel figyeltek rá, erre Ögödej megtörölte a száját. Ma 
keserű volt a bor, keserű is, savanyú is, mintha nem lenne benne semmi jó. Meglepetésére 
Kubilaj szólalt meg az anyja helyett: 

- Kán uram, elfoglalták Kijevet? - kérdezte mély tisztelettel. 

- Elfoglalták. A bátyád is harcolt a város alatt. 

Kubilajon látszott, hogy a türelmetlenségével küzd. 

- . Akkor már a Kárpátokban járnak? Mit gondolsz, átjutnak ezen a télen? 

- . Kifárasztod a kánt a fecsegéseddel - mondta Sorhatani, de Ögödej látta rajta, hogy ő is 
a válaszra vár. 

- A legfrissebb hírek szerint megpróbálják, és igyekeznek még az idén átjutni - felelte. 


- Kemény útlesz - mormolta Kubilaj. 

Ögödej nem értette, honnan veszi ezt a suhanc, hogy bármit is tudhat egy négyezer 
mérföldnyire levő hegységről. Igaz, a világ nagyon megnőtt az ő fiatalsága óta, és a futárok 
meg a postaállomások hálózatán át bezúdultak a hírek Karakorumba. A kán könyvtárában már 
ott vannak görög és latin kötetek, tele alig hihető csodákkal. Nagybátyja, Temüge, igen 
komolyan gondolja, hogy híressé teszi ezt a könyvtárat, hajlandó vagyonokat fizetni a 
legritkább könyvekért és tekercsekért. Nemzedékek munkája lesz, hogy ezeket lefordítsák 
civilizált nyelvekre, ám Temügének legalább egy tucatnyi keresztény szerzetes dolgozik. 
Ögödej kitépte magát a révedezésből, és visszatért a szavakhoz, amelyek miatt elsodródott a 
gondolatok tengerén. Netán a bátyját félti Kubilaj? 

- . Bajdurral együtt Szübötejnek hét tümenje és negyvenezer gyalogosa van - mondta. - A 
hegyek sem fogják megállítani. 

- . És a hegyek után mi lesz, nagyuram? - Kubilaj nyelt egyet, nem szerette volna 
felbosszantani a nemzet leghatalmasabb emberét. - Möngke azt mondja, hogy egészen a 
tengerig lovagolnak. 

Öccsei csüggtek az ajkán. Ögödej sóhajtott. Ókét nyilván jobban érdeklik a távoli 
ütközetek, mint a csöndes tanulmányok Karakorumban. Sorhatani fiai nem sokáig maradnak 
meg a kőből rakott fészekben. 

- . Parancsom szerint biztosítaniuk kell a Nyugatot, olyan határt kell létesíteniük, amely 
mögül az ellenség nem támadhat rá váratlanul a földjeinkre. Talán egy-két év is eltelik, amíg 
odaérsz. Szeretnél odamenni ?- 

- . Igen. Möngke a bátyám - felelte komolyan Kubilaj. - És szeretnék többet tudni a világról, 
mint ami a könyvek térképein látható. 

Ögödej csöndesen kuncogott magában. Emlékezett arra az időre, amikor a világ még 
határtalannak tűnt, és ő az egészet be akarta járni. De valahol elveszítette azt a mohó éhséget. 
Vajon nem Karakorum vette el tőle?- Talán az a városok átka, hogy egy helyhez kötik és 
megvakítják a nemzeteket. Nem volt kellemes gondolat. 

- . Szeretnék anyátokkal négyszemközt váltani pár szót - mondta, mert rájött, hogy talán 
nem lesz jobb alkalom a nap folyamán. Kubilaj azonnal a lovakhoz terelte testvéreit, és elvitte 
őket Kaszar lövészeihez, akik még mindig gyakorlatoztak a délutáni napfényben. 

Sorhatani kíváncsi arccal ült le a nemezszőnyegre. 

- . Ha szerelmet akarsz vallani, Töregene már felvilágosított, hogy mit kell válaszolnom - 
mondta. 

Örömére a férfi hangosan fölnevetett. 

- . Ebben biztos vagyok, de nem kell félned tőlem, Sorhatani. -Habozott, mire az asszony 
közelebb hajolt hozzá, és meglepetten látta, hogy a kán kissé elpirul. 

- Te még fiatal vagy, Sorhatani - kezdte Ögödej. 

Az asszony inkább befogta a száját, de a szeme szikrázott. Ögödej kétszer is belekezdett, 
de mindannyiszor elakadt. 

- . Azt hiszem, azt már megállapítottuk, hogy fiatal vagyok -mondta az asszony. 

- Megkaptad férjed címeit - folytatta a kán. 

sSorhatani jókedve elborult. Az egyetlen ember, aki képes megfosztani őt a rendkívüli 
hatalmától, idegesen keresi a szavakat valamihez. Ismét megszólalt, immár keményebb 
hangon. 

- . Amit kiérdemeltem az ő áldozata és halála által, nagyuram. Kiérdemeltem, nem pedig 
kaptam, mint egy kegyet. Ögödej pislogott, aztán megrázta a fejét. 

-A címekkel nincs semmi baj, Sorhatani - mondta. - A szavam vas, és mindezt tőlem 
kaptad. Nem fogom visszavenni őket. Akkor mi akadt a torkodon, hogy majd megfúlsz, annyira 


igyekszel kimondani? 

Ögödej mély lélegzetet vett. - Ismét férjhez kéne menned - mondta. 

- . Kán uram, Töregene azt mondta, hogy emlékeztesselek, miszerint ... - Nem hozzám, 
asszony! Már korábban is mondtam. A fiamhoz, Güjükhöz. 

sSorhatani elnémult a megdöbbenéstől. Güjük a kánság örököse. Túlságosan jól ismerte 
Ögödejt ahhoz, hogy elhamarkodott javaslatokat feltételezzen róla. Összevissza kavarogtak a 
gondolatai, miközben igyekezett átlátni, mit is akar igazából a férfi. Töregenének tudnia kell 
erről az ajánlatról. Ögödejnek sosem jutott volna az eszébe. 

A kán elfordult, hogy időt adjon neki. Miközben ő a messzeségbe bámult, Sorhatani 
cinikus énje azon töprengett, hogy netán így akarják visszacsatolni férjének hatalmas birtokait 
a kán-sághozi A házasság Güjükkel semmissé tenné az elhamarkodott ajánlatot, amelyet 
Ögödej tett Tolujnak. Csakhogy ennek a döntésnek a kihatásai még tovább gyűrűznének, ő 
viszont nem tudja, hol érnének véget. Sorhatani a mai napig nehezen érti, hogy Dzsingisz kán 
szülőföldjét egy nő kormányozza. 

A fiaira gondolt. Güjük idősebb Möngkénél, de csak néhány évvel. Vajon örökölnének-e a 
fiai, vagy ellenkezőleg, megfosztanák őket a származásuknál fogva megillető jogoktól a 
házasság révén?- Megborzongott, de remélte, hogy Ögödej nem vette észre. Ó a kán, éppen 
úgy adhat parancsot házasságra, ahogy ráruházta a férje címeit. Úgyszólván teljhatalma van 
fölötte. A fejét nem mozdítva sandított a kánra, felmérte a férfit, akit ápolt, mikor görcsökben 
fetrengett, és úgyszólván reménytelen sötétségből hozott vissza. Az élete törékeny, akár a 
porcelán, mégis uralkodik, és a szava vasból van. 

Érezte, hogy Ögödej kezd türelmetlenkedni. A nyakán megrándult egy apró izom. 
sSorhatani azt bámulta, miközben szavakat keresett. 

- Igen nagy megtiszteltetés egy ilyen ajánlat, Ögödej. A fiad és örökösöd... 

- . Akkor hát elfogadódé - kérdezte kurtán a kán. Az asszony hangjából már tudta a 
választ, és bosszúsan csóválta a fejét. 

- . Nem tehetem - felelte Sorhatani halkan. - Az én gyászom Tolujért örök. Nem megyek 
férjnez még egyszer, kán uram. Az életem most a fiaimé, csakis az övék. Nem akarok ennél 
többet. 

Ögödej grimaszolt. Visszatért közéjük a csend. Sorhatani attól félt, hogy a következő szó 
már parancs lesz, amely legázolja az akaratát. Ha Ögödej kimondja a szavakat, nincs 
választása, engedelmeskednie kell. Ha ellenáll, kockáztatja a fiai jövőjét. Látnia kell, amint 
megfosztják őket rangjuktól és hatalmuktól, mielőtt megtanulnának bánni velük. Ő mosta le a 
kán bőrét, amikor önkívületében összerondította magát. A saját kezével etette, amikor békéért 
és halálért nyöszörgött. Mégis az apja fia. Egy feleség, egy nő sorsa édeskeveset jelent a 
szemében. Sorhatani nem tudta, mit fog hallani. Némán, lehajtott fejjel várakozott a fújdogáló 
könnyű szélben. Ögödej egy örökkévalóságnak tűnő idő után bólintott. 

- . Jól van, Sorhatani. Tartozom neked a szabadságoddal, ha ez a kívánságod. Ebben 
nem követelek tőled engedelmességet. Nem szólok Güjüknek. Egyedül Töregene tud az 
ötletről. 

Sorhatanit elöntötte a megkönnyebbülés. Ösztönszerűen hasra vetette magát a fűben, 
fejét a férfi lába elé fektette. 

- — Ó, kelj már fel! - mondta Ögödej. - Sosem találkoztam nálad kevésbé alázatos 
asszonnyal. 


Huszonnegyedik fejezet 


Kacsun a hegyekben, a hóhatár fölött halt meg, ahol sem idő, sem erő nem volt arra, hogy 
eltemessék. A tábornok húsa felpüffedt a fertőzött lábából szétterjedő méregtől. Utolsó napjai 
lázas önkívületben teltek, a keze és az arca foltos lett a betegségtől. Nehezen halt meg. 

Alig néhány nappal később beállt a korai tél, hóviharok üvöltöttek a hegyekben. Sűrű 
hóesés zárta el a keskeny hágókat, amelyeken Güjük felderítői lejutottak a síkságra. A hirtelen 
lehűlés egyetlen haszna az volt, hogy megakadályozta a tetem bomlását. Szübötej parancsot 
adott, hogy Kacsun testét göngyöljék szövetbe, és tegyék az egyik szekérre. Dzsingisz 
testvérének az volt a kívánsága, hogy égessék el, nem kívánt az égbe temetkezni madarak és 
más állatok prédájává lenni. A csinek halottégetése egyre népszerűbb volt. Azok, akik a 
nemzetből kereszténnyé lettek, a földbe temetkeztek, bár jobban szerették, ha kezükben 
ellenségük szívével földelték el őket, hogy legyen szolgájuk a másvilágon. Sem Szübötej, sem 
Ögödej nem tiltotta ezeket a szokásokat. Aki a nemzethez tartozott, maga döntött a temetéséről, 
ha nem bántott meg vele mást. 

A Kárpátokban nem voltak magányos csúcsok: tucatnyi völgyön és hegygerincen kellett 
átkelniük. Eleinte nem találkoztak semmilyen lénnyel a távoli madarakat leszámítva, aztán 
megtalálták az első fagyott hullát, olyan magasan, ahol már fájt lélegezni. Magányos volt, kezét 
és arcát olyan feketére szikkasztotta a szél; mintha tűz égette volna meg. A hó félig eltemette. 
Az egyik minghaan tisztje odaküldte harcosait, hogy ássák föl a hasonló hóbuckákat. Újabb 
holtakat találtak, akiknek az arca sötét vagy halvány volt. Törökök, vagy oroszok lehettek, 
sokan szakállat viseltek. A férfiak az asszonyok mellett feküdtek, kettejük között megfagyott 
gyermekeikkel. A magasság megőrizte vékony testüket, örökre kővé vált húsukat. 

Több százan voltak, a tábornokok csak találgathatták, kik lehetnek, vagy miért választották 
az életveszélyes átkelést a hegyekben. Nem tűntek réginek, de ezt sem lehetett pontosan 
megállapítani. Akár évszázadok óta heverhettek itt, de éhen halhattak pár hónapja is, mielőtt a 
mongolok feljöttek utánuk az ösvényeken. 

A téli szél és hó új világot teremtett. Az első hópelyhek után eltűntek az állatnyomok, a 
hótorlaszok akkorára nőttek, hogy az embereknek minden lépéshez ki kellett ásniuk magukat. 
Csupán a hágókban állomásozó felderítőkkel tartott kapcsolat, a létszám és a fegyelem 
mentette meg őket. Szübötej sűrűn váltogatta azokat, akik elől haladtak, mert nekik kellett utat 
vágniuk kézzel és ásóval. Mögöttük széles barna ösvényt tapostak a többiek. Lábak és paták 
tízezrei dagasztották a sarat. A havazások sem állíthatták meg őket. Túlságosan messzire 
jutottak. 

Ahogy hidegebbre fordult az idő, a leggyengébbek és a sebesültek mind nehezebben 
bírták a menetelést. Egyre szaporodtak a tümenek útjában az ülő alakok, akiknek a feje a 
mellükre csuklott a halálban. Sok gyerek született, amióta eljöttek Karakorumból. Az ő apró 
testük gyorsan megfagyott. Otthagyták őket a hóban, ahol a szél borzolta a hajukat. Csak az 
elhullott lovakat darabolták föl, mert a húsra szükség volt az életben maradáshoz. A tümenek 
tovább törtettek, és meg sem álltak, amíg meg nem pillantották a mélyben a síkságot, és amíg 
el nem maradtak mögöttük a hegyek. Két hónappal tovább tartott az átkelés, mint Szübötej 
remélte. 

A Kárpátok túloldalán összegyűltek a tümenek, hogy meggyászolják a tábornokot, a 
nemzet egyik alapítóját. Az erőszakkal besorozott gyalogosok értetlenül és mogorván 
gubbasztva figyelték, ahogy a mongol sámánok énekben beszélik el Kacsun életének 
történetét. Egy Kacsunhoz fogható embernél a mesék és a dalok előadása két álló napig tartott. 
Akik részt vettek az eseményen, ott ettek, ahol éppen álltak, és a jégkásává fagyott ajragot 
addig melegítették, míg végre ihattak belőle Dzsingisz kán öccsének emlékére. A második nap 


alkonyatán maga Szübötej lobbantotta lángra az olajjal meglocsolt temetési máglyát, aztán 
hátralépett, amikor a fekete füst gomolyogni kezdett. 

Nézte a magasba emelkedő, sötét oszlopot, és kénytelen volt arra gondolni, hogy ezzel 
jelzést küld ellenségeiknek. Akinek van szeme, láthatja, hogy a mongolok átvágtak a 
hegyeken, leértek a síkságra. Az orlok a fejét csóválta, mert eszébe jutottak a fehér, vörös és 
fekete sátrak, amelyeket Dzsingisz üttetett föl a városok előtt. Az első egyszerű figyelmeztetés 
volt, hogy gyorsan adják meg magukat. A vörös akkor váltotta fel, ha ezt visszautasították, és 
azt ígérte, hogy minden harcképes korú férfit megölnek. A fekete azt jelentette, hogy egy lélek 
nem marad életben, ha elesik a város. Nem ígért mást, csak azt, hogy kő kövön nem marad. 
Talán a szikrazápor és az olajos füst baljós jel azoknak, akik látják. Talán meglátják és tudják, 
hogy megjött Szübötej. Elmosolyodott a saját hiúságán. Katonái még mindig soványak és 
gyengék a kemény robottól. De a felderítők máris elindultak. Keresnek egy helyet, hogy 
megpihenhessenek és összeszedhessék magukat azok, akiknek levágták az ujjait, mert már 
nem tudták használni őket. 

Fölcsaptak és ropogtak a lángok. A szél keresztülfújt a máglyán, a füstöt visszanyomta a 
körben álló emberek arcába. Annak a száraz fának egy részét használták föl a tűzhöz, amelyet 
Szübötej hozatott át a hegyeken. Kétszeres embermagasságúra építették a máglyát. A füstbe a 
sülő hús édeskés illata keveredett, néhány fiatal harcos öklendezett, amikor levegőt vett. 
Szübötej hallotta a csendüléseket és a reccsenéseket, ahogy a tábornok páncélja kitágult a 
forróságtól. Időnként úgy hatott, mintha egy hang beszélne a tűzből. Megrázta a fejét, hogy 
szabaduljon a bolondságoktól. Ekkor megérezte, hogy Batu figyeli. 

A nemzet hercege Güjükkel, Bajdurral és Möngkével együtt állt egy csoportban. Mind a 
négynek ő parancsolt, mégis különböztek a többiektől. Szübötej addig bámult rá vissza, amíg 
Batu a szokásos félmosolyával el nem fordította a tekintetét. 

Szübötejen végigfutott a hideg a gondolattól, hogy Kacsun halála az ő személyes 
vesztesége is. Az öreg tábornok egyformán támogatta a tanácsban és a csatatéren, bízott 
Szübötejben, hogy kiutat talál minden helyzetből. Ez a vakhit meghalt vele együtt, és Szübötej 
tudta, hogy mostantól védtelen. Azon tűnődött, előléptesse-e Möngkét? Úgy tűnt, a hercegek 
közül őt befolyásolja Batu a legkevésbé, de ha Szübötej rosszul ítéli meg, akkor csak Batu 
hatalmát növeli vele. A szél erősödött, Szübötej átkozódott magában. Gyűlölte ezt a politikai 
cselszövést, amely Dzsingisz halála óta burjánzik körülötte. O a taktikához, a hadicselekhez, 
úgyhogy már nem tudhatta, kitől várjon késszúrást és árulást. Már nem ismerhette az emberek 
szívét, és nem bízhatta rájuk az életét. 

Gorombán megdörgölte a szemét, és amikor látta, hogy a kesztyűje nedves, felsóhajtott. 
Kacsun a barátja volt. A halála emlékeztette Szübötejt, hogy ő is öregszik. 

- . Ez az utolsó hadjáratom - mormolta a máglyán fekvő alaknak. Látta Kacsunt a 
megfeketedett páncéljában, magányosan az arany kohóban. - Ha végeztem, hazaviszem a 
hamvaidat, öreg barátom. 

- Nagy ember volt - mondta Batu. 

Szübötej összerezzent. A ropogó lángok miatt nem hallotta, hogy közeledik. Felcsapott 
benne a düh, amiért Batu még Kacsun temetésére is idehurcolja a kicsinyes sértődéseit. 
Válaszolni akart, de Batu fölemelte nyitott tenyerét. 

- Nem gúnyolódom, orlok. Múltjának a felét sem ismertem, amíg a sámán el nem mondta. 

Szübötej lenyelte, amit mondani akart, és még néhány percig farkasszemet nézett 
Batuval, mielőtt visszafordult a máglyához. Batu ismét megszólalt, de a hangja szelíd és 
megilletődött volt. 

- . Dzsingisszel és a többi testvérével együtt bujkált ellenségeik elől. Megkeményítette 


őket az éhezés és a félelem. Abból a családból, azoktól a fivérektől származunk valamennyien. 
Értem én ezt, orlok. Valamennyire te is benne voltál mindenben. Láttad egy nemzet születését. 
Én alig tudok elképzelni ilyesmit. - Sóhajtott, két ujjával megdörgölte az orrnyergét, hogy kiűzze 
magából a fáradtságot. - Remélem, hogy amikor én kerülök a lángok közé, ugyancsak lesz mit 
mesélni. 

Szübötej ránézett, de Batu addigra továbbment a hóban. A levegő tiszta és hideg volt, 
újabb havazást ígért. 


HARMADIK RÉSZ 


1240 


Huszonötödik fejezet 


A táncosnők megálltak. Testük csillogott a verejtéktől, a csuklójukon és a bokájukon hordott 
csengettyűk elhallgattak. A levegőnek átható tömjénillata volt, a márványlépcső lábánál 
himbálózó füstölőkből fehér füst bodorodott. A palotán erősen érződött a bizánci hatás, a 
hornyolt márványoszlopoktól Béla királynak és őseinek mellszobrán át a lehajtott fejjel 
várakozó táncosnők lenge ruházatáig. A falakat egyiptomi aranyfüst és afgán lazúrkő díszítette. 
A fejük fölött domborodott a nagy kupola, amely magasan kiemelkedett Esztergom folyóparti 
városából. A mozaikképek a feltámadt Krisztus és természetesen a magyar király dicsőségét 
hirdették. 

Az udvaroncok leborultak. Mivel annyian voltak, mint a méhek a kaptárban, nem látszott 
tőlük a csempével burkolt padló. Csak a hadvezérek maradtak állva a falak mentén, és alig 
titkolt ingerültséggel néztek egymásra. Köztük volt Josef Landau, a Livóniai Rend 
nagymestere. Lovagtestvérére pillantott, egy férfira, aki nemrég lett a katonai fölöttese. Conrad 
von Thüringen minden értelemben hatalmas alak volt, épp arra való, hogy megfelelően tudja 
forgatni az irdatlan kétkezes pallost. Szürke szálakkal átszőtt, fekete szakálla még zordabbá 
tette a külsejét. Von Thüringen annak a Német Lovagrendnek a nagymestere volt, amelyet a 
galileai Akkóban alapítottak, és csakis papok előtt hajtott térdet. Arra az emberre, aki 
vacsorázott már a német-római császárral, sőt még Gergely pápával is, nem nagyon hatott Béla 
király udvarának csillogása. 

Josef kissé megilletődött volt a deresedőbajnoktól. Ha a teutonok rendje nem lett volna 
hajlandó egyesülni az övékével, akkor a Kardtestvéreket feloszlatják a vereségeik miatt. 
Conrad most ugyanolyan kétfejű fekete sast viselt a mellén, mint ő. A két lovagrend közös 
birtoka fele akkora volt, mint ennek a királynak az országa, aki várakoztatja őket, mint a 
cselédeket, holott ők sokkal magasabb hatalmat szolgálnak. A halogatás csak arra volt jó, hogy 
Josef egyre idegesebb és dühösebb legyen. 

Béla király udvarmestere elkezdte felsorolni urának címeit. Josef látta, hogy von 
Thüringen tehetetlen indulattal forgatja a szemét. A német-római császárnak száz birtoka volt, 
le egészen ltáliáig és Jeruzsálemig, amelyekkel nem vetekedhet a magyar Béla király. Josef 
örült, hogy parancsnokának nem sok türelme van a hívságokhoz. Ezek világi dolgok, és a 
Német Lovagrend teljes erőből az ég felé tekint, nem érnek fel hozzájuk az emberi 
gyarlóságok. Josef megérintette a mellén viselt fekete-arany keresztet, büszke volt rá, hogy 
Livóniai Testvérek egy ilyen nemes renddel egyesültek. Ha nem így lenne, talán letette volna a 
páncélját meg a kardját, és elmegy kolduló barátnak, hogy rongyokban szolgálja Krisztust. 
Időnként, ha a politika olyan sűrű lett a levegőben, mint a tömjén, még mindig vonzotta az ilyen 
élet. 

Az udvarmester befejezte a címek felsorolását, a palotában összezsúfolódott tömeg 
feszülten várta, hogy belépjen uruk. Josef elmosolyodott, amikor látta, hogy Conrad a szája 
szélén levő sebhelyet vakarja unalmában. Mély hangú kürtök zendültek a városban, jelezve a 
király érkezését. Josef azon tűnődött, hogy vajon a parasztoknak ugyanígy le kell borulniuk a 
piactéren?- Ettől a gondolattól megrándult a szája, de összeszedte magát, mert Béla király 
végre belépett, és fölhágott a márványlépcsőkön. így csaknem embermagasságnyira állt a 
többiek fölött. 

A királynak szőke szakálla és halványkék szeme volt. Aranykoronát viselt vállig érőhaján. 
Amikor a tekintete átsiklott a lovagokon, Josef Landau és Conrad von Thüringen fejet hajtott, 
gondosan kiszámítva a meghajlás szögét. A király mindössze egy kurta biccentéssel nyugtázta 
jelenlétüket aztán helyet foglalt a trónon, amely ugyanolyan aranyban és kékben szikrázott, 
mint a falak. Kezébe adták a királyi jelvényeket, többek között egy nagy jogart. A király 


háromszor megemelte a pálcát, aztán a hegyét a padlóhoz koppantottá. Az udvarmester 
félreállt. Előlépett néhány szolga, akik majdnem ugyanolyan díszes ruhát viseltek, és ők 
szóltak a tömeghez: 

- . Ma nem lesz ítélkezés, sem törvénylátás. A király szólott. Akiknek efféle dolguk van, 
távozzanak. Kérvényeiteket délben átadhatjátok az ítélőmesternek. 

Josef sok férfi és nő arcán látott tehetetlen haragot, miközben feltápászkodtak és 
elfordultak. Volt annyi eszük, hogy ne mutassák ki az indulataikat. Josef el tudta képzelni, mi 
kenőpénzt fizettek és mennyit várhattak, amíg bejutottak ebbe a terembe, ahonnan most 
távozniuk kell, mielőtt egy szót szólhattak volna ügyükről. Egy fiatalasszony sírva távozott. 
Josef elkomorodott. A terem gyorsan kiürült, legföljebb egy tucat ember maradt, valamennyien 
főurak vagy lovagok. 

- . Szólítjuk Kötöny urat, a kunok vezérét! - kiáltotta az udvarmester. 

Néhány nagyúr gyanakodva nézett össze, de Josef megfigyelte, hogy Conrad nyugodt. 
Amikor a tekintetük találkozott, az idősebb férfi alig észrevehetően vállat vont. Csak így 
válaszolhatott, mert a király éppen őket nézte. 

Nyílt az ajtó, és belépett egy kis ember, aki sok tekintetben éppen az ellentéte volt a 
magasban ülő királynak. Josef majdnem olyan sötétnek találta a bőrét, mint amilyen a 
jeruzsálemi móroké. Beesett arca, szíjas alakja elárulta, hogy sose ehetett többet annál, mint 
ami az életben maradáshoz szükséges, és ez ritkaságnak számított ebben az udvarban. Komor 
nézése volt, és csak egy hajszálnyival hajolt mélyebbre, mint Conrad és Josef. Béla király 
fölállt és megszólalt, aznap délelőtt először. 

- . Báróim, tiszteletre méltó lovagok, nemesek! A tatárok átkeltek a hegyeken. 

Conrad és Josef keresztet vetett. Conrad megcsókolta a tömör aranygyűrűt, amelyet a bal 
kezén viselt. Josef tudta, hogy a gyűrű a Koponyák hegyéről származó Igaz Kereszt darabkáját 
rejti. Bár neki lenne ilyen erős talizmánja, hogy megnyugtassa az idegeit! 

Válaszul Kötöny félrehajtotta a fejét, és a padlóra köpött. A király és az udvartartás 
megdermedt. Két vörös folt jelent meg a király arcán, de mielőtt cselekedhetett volna, vagy 
esetleg megparancsolhatta volna a kunnak, hogy nyalja föl a köpést, megszólalt Kötöny: 

- . Ezek nem tatárok, felséges uram, hanem mongol harcosok. Gyorsan mozognak, és 
minden élőt lemészárolnak, aki az útjukba kerül. Ha vannak barátaid, király, most hívjad őket, 
mert szükséged lesz mindre. 

A király hidegen végignézett a termen. 

- . Menedéket adtam a népednek, Kötöny. A családokkal együtt kétszázezer lelket számlál 


a törzsed, a néped 1 Átkeltetek a hegyeken, hogy elmeneküljetek ezek elől a... mongol 
harcosok elől, ugye? Akkor nem voltatok ilyen jól öltözöttek. Rongyokban jártatok, a halál 
küszöbén álltatok. Mégis befogadtalak titeket. Földet és ételt kaptatok tőlem. 
- Cserébe a testért és a vérért, felséges uram - felelte Kötöny. 
- Magam is megkeresztelkedtem, fölvettem... a hitünket. 

- . Ez a Szentlélek ajándéka neked, Isten kegyelméből. A világi árat még meg kell 
fizetned, Kötöny. 

A kis ember ökölbe szorította a kezét a háta mögött, miközben várakozott. Josef 
megigézve figyelte. Hallott az oroszországi menekültek tömegéről, akik inkább a dermesztő 
hegyekben hagyták a halottaikat, nehogy utolérjék őket. A szóbeszéd, amelyet terjesztettek a 
mongolok Arany Hordájáról, volt olyan hatásos, mint egy ellenséges hadsereg. Fél 
Magyarország a fenyegetéstől reszketett, és a hegyekben gomolygó fekete füstről pusmogott. 
Amikor Béla ismét megszólalt, Josef láthatta, hogy Kötöny ujjpercei átfehérlenek a sötét bőrön. 

- . Ha számíthatok a barátságodra, akkor minden harcosodra szükségem lesz. Ellátom 
őket minden szükséges fegyverrel, adok nekik jó levest, ami melegen tartja őket, fát a 


tüzeikhez, abrakot a lovaiknak, sót az ételükhöz. Esküt tettél, Kötöny. Hűbérurad-ként 
parancsolom, hogy velem együtt állj ki és nézz szembe az ellenséggel. Ne féltsd a népedet. Ez 
az én országom. Meg fogom állítani őket. 

Elhallgatott. Egy darabig Kötöny sem szólt. Végül megroskadt a válla, mintha elfáradt 
volna. 

- . A szövetségeseid küldenek seregeket A pápa?- A német-római császár? 

Most Béla királyon volt a sor, hogy dermedten hallgasson. Gergely pápa és Frigyes 
császár el volt foglalva a saját háborújával. Több, mint egy éve, hogy a menekültek áradni 
kezdtek Oroszország felől. Béla azóta könyörgött mindkettőnek, hogy küldjenek embereket és 
fegyvert. Frigyes a német lovagokat küldte: 1190 férfit, mert a rendet 1190-ben alapították, és 
mindig csak ennyi tagja lehetett. Legendás verekedők voltak, de Béla úgy gondolta, hogy az 
Arany Horda vademberei úgy sodorják el őket, mint vihar a levelet. Mégis önbizalmat mutatott 
azok előtt az emberek előtt, akinek a támogatására szüksége volt. 

- . Ígért hadsereget a krakkói Boleszláv, egy másikat Henrik, Szilézia hercege, egyet pedig 
a csehországi Vencel. Lesz friss erősítés tavasszal. Ezen felül itt vannak a saját, 
magyarországi embereink, Kötöny úr: hatvanezer katona, valamennyi jól képzett, és alig várják, 
hogy megvédhessék országukat. És lovagjaink is vannak, Kötöny. Állni fogják a harcot. A 
lovasaiddal együtt százezer embert tudsz kiállítani. - Elmosolyodott a hatalmas szám hallatán. - 
Elviseljük a legrosszabbat, amit ránk mérhetnek, aztán olvadáskor visszavágunk, és örökre 
leszámolunk a béke fenyegetőivel. Kötöny nagyot sóhajtott. 

- . Jól van. Hozhatok negyvenezer embert. Harcolni fogunk. -Vállat vont. - Télen különben 
se menekülhetünk sehova, ahol ne érnének utol. 

Conrad von Thüringen eltakarta a száját páncélkesztyűs kezével, és köhentett. A király 
ránézett a tanácsterem másik végéből, és kegyesen biccentett. A Német Lovagrend 
nagymestere egy pillanatig vakargatta a szakállát, talán tetűt vagy bolhát keresett a sűrű szőr 
között. 

- Felséges uram, Kötöny úr! Nem Frigyes császár küldött hozzád. Neki a földön van 
hatalma, az emberek lelke fölött nincs. Oroszországi keresztény testvéreink miatt jöttünk, akik 
frissen tértek át az igaz hitre. Odaállunk a vihar és e családok közé. Ez kötelességünk. 

A teremben előrelépett a többi úr is, hogy felajánlja katonáit és hűségét a király ügyének. 
Josef várt, amíg befejezik, csak aztán esküdött föl nyolcszáz livóniai lovagjával. Látta, hogy 
Kötönyre nem tett túl nagy benyomást, ezért rámosolygott a kánra. Kötöny azok közé tartozik, 
akiket Conrad újonnan áttérteknek nevez. Fogalma sem lehet a Krisztusért harcoló emberek 
erejéről. A lovagok kevesen vannak, de valamennyien a fegyverforgatás mesterei, éppen olyan 
erősek a csatamezőn, mint a hitben. Félelmes hírük volt, Josef biztosra vette, hogy a mongol 
hadsereg úgy megtörik a lovagokon, mint a hullám a sziklán. 

- . Minden királynak ilyen hívekre lenne szüksége - mondta Béla, akinek látható örömére 
szolgált a támogatás. Ez egyszer nem kell alkudoznia, rábeszélni, vagy megvesztegetni a 
báróit, hogy védjék meg magukat. - Az ellenség a Kárpátok lábainál gyülekezik. Alig 
háromszáz mérföldnyire vannak innen. Egy, legföljebb két hónapunk van, hogy felkészüljünk. 
Tavasz előtt nem érnek ide. 

- . Felséges uram - szólalt meg Kötöny a csönden. - Én láttam őket mozogni. Az igaz, hogy 
az egész tábornak ennyi időbe telik ideérni, de a tümenek - a lovas hadseregek - nyolc nap 
alatt tesznek meg ekkora távolságot. Ha a nyarakat nem töltenék pihenéssel nagyuram, akkor 
már régen itt lennének. Moszkvába a befagyott folyó jegén jutottak be. Úgy futnak, mint a télen 
farkas, akkor, amikor mások alszanak. Fel kell készülnünk, legalábbis amennyire lehetséges. 

Béla király komoran felállt, és díszes aranygyűrűjét forgatta. 

Ideges mozdulata nem kerülte el sem Kötöny, sem a jelenlevő főnemesek figyelmét. Alig 


hat éve, atyja halála után örökölte meg a trónt. Semmilyen tapasztalat nem készítette föl egy 
olyan háborúra, amellyel most nézett szembe. Végül bólintott. 

-Jól van. Thüringen nagymester, te még ma indulj el Buda felé, és ellenőrizd az 
előkészületeket. Készen leszünk, mire megérkeznek. 

Kinyújtotta a kezét, mire udvarmestere előhúzott egy hosszú kardot, és a kezébe adta. 
Béla fölemelte a kardot, és megvágta az alkarját. Egykedvű arccal tűrte vérének folyását, és 
addig kente a kard pengéjére, amíg majdnem az egész ezüst eltűnt a vörösség alatt. 

- . Urak, látjátok Magyarország királyának a vérét! Készítsetek még egy tucat ilyen kardot, 
hordozzátok körbe őket a falvakban és városokban. Emeljétek őket magasra! A nép válaszolni 
fog királyának és urainak hívására. Meg fogjuk védeni a királyságot! Legyen ez a jel. 

Szübötej bundába burkolózva állt a pattogó tűz mellett, és a kezét melengette. A füst 
felszállt a csűrben, a fővezér a szemével követte az útját az ócska gerendákig. A gazda rég 
elmehetett innen, mert a tető egy része beszakadt. Még érződött benne a lovak és a szalma 
szaga, és elég száraz volt, legalábbis az egyik vége. Nem valami fényes hely egy hódítás 
kezdetéhez, de ezen kívül semmi se volt a láthatárig nyúló, fagyott mezőkön. A nyitott ajtóban 
egy jégcsap csöpögött. Szübötej elkomorodott a látványtól. Bizonyosan csak a tűz melege 
miatt. De ez akkor is egy új ország. Semmit sem tudott az évszakokról, így arról sem, hogy 
meddig tart a tél. 

Hét tábornoka türelmesen várakozott. Hangosan csámcsogva ették a húsos lepényt, és 
kézről kézre adták a kövér tömlőt, hogy egy-egy korty ajraggal tartsák magukat melegen. 

Kacsun tümenjének vezetését átvette Ilügej, a rangidős minghaan. Idővel majd új 
tábornokot neveznek ki a kán parancsára, de itt a terepen Szübötej Ilügejt lépteit elő, ami nem 
volt véletlen. Ilügej már majdnem negyvenéves volt, őszülő, vékony ember, olyasvalaki, aki 
Dzsingisz kán személyi testőrségében kapott kiképzést. Szübötejnek elege volt azokból az 
oroszlánkölykökből, akiket Batu gyűjtött maga köré. Inkább Kaszart szerette volna, ha nincs 
majdnem ötezer mérfölddel arrébb Karakorumban. Megbízható emberekre volt szüksége, ha el 
akarta vinni a hadsereget a tengerig. 

- . Figyeljetek - mondta váratlanul. Csak egy pillanatra hallgatott el, de a tábornokok 
abbahagyták az evést és közelebb húzódtak, hogy hallják. - Minél messzebb jutunk nyugat 
felé, annál nagyobb veszély fenyegeti a szárnyakat. Ha tovább megyünk, az olyan lesz, mintha 
lándzsát döfnének egy hadsereg közepébe: minden lépésnél nő a kockázat. 

Beszéd közben nem nézett a mosolygó Batura. Szünetet tartott, meghúzta a tömlőt, hogy 
az ajrag melegítse a gyomrát. 

- . Háromfelé osztom a hadat. Bajdur és llügej észak felé indul. A felderítőim közölték, 
hogy sereg gyülekezik egy Krakkó nevű város mellett. Parancsolom, hogy tüntessétek el a 
mezőről, és égessétek föl a várost. Nem engedhetjük meg a királyocskáknak, hogy hadrendbe 
álljanak az oldalszárnyunk mentén. 

Ilügej szemébe nézett. 

- Neked évekkel több tapasztalatod van, mint Bajdurnak, aki újonc ebben a 
mesterségben. - Erezte, hogy Bajdur megmerevedik, mert attól tart, hogy kétségbe vonják a 
tekintélyét. Folytatta: 

- Hajlandó vagy elfogadni parancsnokodnak, llügej? 

- Igen, orlok - felelte Ilügej, és meghajtotta a fejét. 

Bajdur kiengedte a tüdejéből a levegőt. Ez apróság, de akkor is. Szübötej elfogadta, sőt 
még elő is léptette Batu egyik támogatóját. 

- . Güjük és Möngke, a déli földekből csak pusztaság maradjon! Vigyétek délre a 
tümenjeitek. Söpörjetek végig a vidéken, tüntessetek el mindenkit, aki képes lovakat vagy 
hadat gyűjteni. Ha felégettétek a vidéket, visszatértek támogatni engem. 


- . Velem mi lesz, őrlőké - kérdezte halkan Batu. Elkomorodott a hírre, hogy Güjük délre 
megy, jó messzire tőle. - En hol leszek-? 

- . Természetesen mellettem - mosolygott rá Szübötej. - Te és én nyugatnak tartunk 
Dzsebével, Csulgetejjel és a  gyalogosokkal. Három tümennel földig romboljuk 
Magyarországot, miközben testvéreink megtisztítják az oldalszárnyakat. 

A tábornokok különösebb ceremónia nélkül távoztak az ócska csűrből. Szübötej 
észrevette, hogy Batu látványosan hátba vágja Güjüköt, de mindkettőnek merev az arca. Eddig 
úgy harcoltak és úgy üldözték az ellenséget, hogy Szübötej rajtuk tartotta a szemét, és 
számíthattak a többi tümen támogatására. De nem féltek a felelősségtől. Itt mindenki örült a 
lehetőségnek, hogy önállóan cselekedhet. Ezért akartak hatalmat, és meg is kapták a Kárpátok 
lábainál Szübötej kezéből. Csak Batu, Dzsebe és Csulgetej maradt. Ők hárman kissé búsan 
figyelték, ahogy a többiek kirontanak a csűrből, mert minél előbb oda akarnak érni 
harcosaikhoz. 

- Olyan, mint egy verseny, nem? - kérdezte Dzsebe. 

Batu hidegen nézett rá. 

- De nem nekem. Úgy látom, én itt maradok a szárazdajkámmal és veled. 

Dzsebe elnevette magát, és nagyot nyújtózott, mert elgémberedett a háta. 

- . Tudod, Batu, hogy te túl sokat gondolkodsz? - kérdezte, és továbbra is mosolyogva 
elment. 

Ögödej a karakorumi kertben, egy kőpadon ülve figyelte a lenyugvó napot. Itt úgy 
megnyugodott, amit sosem tudott volna elmagyarázni az apjának. Csendesen kuncogott. 
Dzsingisznek már a gondolatától is mintha sötétebb lett volna a fák árnyéka. Ögödej szerette a 
kerteket nyáron is, de télen egészen másképp voltak szépek. A kopár fák kinyújtott ágakkal, 
némán várták a zöld életet. A tél a sötétség, a vágyakozás, a meghitt jurták, a melengető ajrag, 
a széltől védő bundák ideje. A jurták élete volt az egyetlen, amely hiányzott a kánnak a 
karakorumi palotában. Fontolgatta, hogy építtet magának egyet az udvaron, de aztán 
ostobaságnak találta és elvetette az ötletet. Nem térhetett vissza az egyszerűbb életbe, most, 
hogy maga mögött hagyta. Tulajdonképpen a gyermekkora után vágyott, amikor még élt az 
anyja és az apja. A nagyanyja, Höelün, olyan sokáig húzta, hogy elvesztette az eszét és az 
emlékeit. Ögödejt kilelte a hideg, ha Höelün végnapjaira gondolt. A nemzet első anyja gagyogó 
gyerekké satnyult, még arra is képtelen volt, hogy tisztán tartsa magát. Még egy ellenségnek 
sem kívánunk ilyen sorsot, hát még annak, akit szeretünk! 

Nyújtózott, hogy ellazítsa a görcsöket, az egész napos ülés és beszéd következményeit. 
Olyan sokat beszélnek egy városban! Mintha az utcákat szavakra építették volna. 
Elmosolyodott, mert arra gondolt, mit szólt volna az apja a mai tanácskozáshoz. Dzsingisz 
gutaütést kapott volna az ivóvíz és a csatornázás problémáitól. 

Ögödej elárnyékolta a szemét, amikor a nap rásütött Karakorumra. A város sötétarany 
színben úszott, minden vonal hihetetlen tisztasággal látszott. A szeme nem olyan éles, mint 
valaha. Élvezte a fényt, és amit mutatott. O építette Karakorumot, senki más, az apja 
bizonyosan nem tette volna meg. A palota tornya hosszú árnyékot vetett a városon át a 
pusztára. Még fiatal Karakorum, de idővel a nemzet igazi szíve, a kánok székhelye lesz. 
Ögödej kánra hogyan emlékeznek vajon évszázadok múlva ? 

Kicsit megborzongott, mert feltámadt az esti szellő. Gyorsan összébb húzta a mellén a 
deelt, de aztán ismét hagyta, hogy szétnyíljon. Milyen élete lett volna a test gyengesége nélküli 
Lassan felsóhajtott, érezte, ahogy botladozik a szíve a bordái között. Belefáradt a várakozásba. 
Belevetette magát a küzdelembe, hogy legyőzze a rettegést, üldözte az ellenséges sereget, 
mintha a félelem kígyó lenne, amelyet eltiporhat a sarujával. Erre a kígyó belevájta a fogait a 
sarkába, és berántotta a sötétségbe. Volt idő, amikor azt hitte, hogy még nem mászott ki abból 


a gödörből. 

Megrázta a fejét, igyekezett nem gondolni Tolujra, és arra, amit megtett érte. Azt tanulta, 
hogy egy vitéz férfi legyőzheti a félelmet, de talán csak egy időre. Olyasmi ez, amit a fiatalok 
nem értenek. A félelem belénk rágja magát, minden alkalommal erősebben tér vissza, mígnem 
egyedül maradunk, s magányosan kapkodunk levegőért. 

Beletemetkezett a kétségbeesésbe, föladta a küzdelmet; meghátrált. Sorhatani 
visszarángatta, és ismét reményt adott neki, bár nem tudhatta, hogy remélni kínszenvedés. Ki 
élhet együtt a vállán kuporgó halállal, amely hátulról belemarkol, és lenyomjad Ögödej 
szembenézett vele. Összeszedte a bátorságát, fölszegte a fejét, de a halál ettől nem sütötte le a 
szemét. Nincs ember, aki egész nap, egész éjszaka erős tud lenni. Ótis semmivé nyűtte az éj. 

Fölfelé fordította térdén heverő kezét, hogy lássa a tenyerét. A kéreg kezd visszatérni, 
noha évek óta először hólyagokat is látott. Egy-kettő még mostis szivárog, pedig egy óra telt el 
a délutáni vívás és nyíllövés óta. Erezte, hogy visszatér az ereje, de túlságosan lassan. Fiatal 
korában gondolkodás nélkül megbízhatott a testében, pedig a szíve már akkor is gyenge volt. 
Kezét a nyakához emelte, becsúsztatta ujjait a selyem zubbony alá, kitapogatta gyenge 
szívverését. Úgy repdes, mint valami törékeny lény. Akár egy madár. 

Összerázkódott a hirtelen fájdalomtól. Mintha megütötték volna, és amikor a látása 
elhomályosodott, megfordult, hogy lássa, mi ütötte meg. A fejét tapogatta, vért keresett, aztán a 
szeme elé emelte a kezét. Tiszta volt. Egy újabb görcstől kétrét görnyedt, és a térdére 
támaszkodott, mintha így ellökhetné magától a fájdalmat. Hangosan zihált. Az érverése 
kalapácsként dübörgött a fülében. 

- . Elég! - vakkantotta dühösen. A teste ellenség, a szíve áruló. Parancsolni fog nekik! 
Ahogy előre görnyedt, ökölbe szorította a kezét, és a melléhez kapott. Újabb fájdalom csapott 
le rá, talán még az elsőnél is rosszabb. Felnyögött, hátravetette a fejét, a sötétedő eget 
bámulta. Korábban túlélte. Csak ki kell várnia. 

Nem érezte, hogy megroskadt, és oldalvást lecsúszott a pádról. Az ösvény kövei nyomták 
az arcát. Hallotta, hogy a szíve nagy, lusta dobbanásokkal ver, aztán semmi, csak a borzasztó 
csend, amely nem akar abbamaradni. Mintha az apja hangját hallotta volna, és sírni akart, de 
már nem voltak könnyei, csak a hideg és a sötétség. 


Huszonhatodik fejezet 


A padló nyikorgása benyomult Sorhatani álmába. Azonnal felriadt, és meglátta az ágya 
mellett a komor arcú Kubilajt. Fia szeme vörös volt, és az asszony hirtelen megrémült attól, amit 
hallani fog. Évek teltek el, de Toluj halálának híre máig sajgott benne. Hirtelen felült, maga köré 
csavarta a takarót. 

- Mi az? - kérdezte. 

- . Úgy tűnik, anyám, fiaid azzal vannak megátkozva, hogy ők hozzák a rossz híreket - 
felelte Kubilaj. Elfordult, amíg az anyja felkelt, ledobta hálóingét, és belebújt az előző napi 
ruhájába. 

- Halljam! - mondta Sorhatani a zubbonyát gombolgatva. 

-A kán halott. Ögödej meghalt - felelte Kubilaj, és kinézett az ablakon az éjszakai városra. 
- A testőrei találtak rá. Meghallottam, és odamentem, hogy megnézzem. 

- Ki tud még rólad - kérdezte Sorhatani, és minden álom kiment a szeméből, ahogy 
felfogta a hírt. 

Kubilaj vállat vont. 

- . Küldtek valakit, hogy szóljon Töregenének. A palota még csöndes, legalábbis 
pillanatnyilag. A kertben találták meg, anyám, nem volt rajta seb. 

- . Istennek hála legalább ezért! Beteg volt a szíve, Kubilaj. Azok, akik tudtak róla, régtől 
fogva féltek ettől a naptól. Láttad a testét? - kérdezte. 

A fiú megborzongott a kérdéstől, és az emléktől. - Igen. Aztán otthagytam, és idejöttem, 
hogy szóljak neked. 

- —— Jól tetted. Most pedig hallgass rám. Vannak dolgok, Kubilaj, amelyeket most kell 
megtennünk, amíg friss a hír. Különben még nyár előtt megláthatod, amint Csagatáj 
nagybátyád belovagol Karakorum kapuján, hogy érvényesítse a jogait. 

A fia nagyot nézett. Képtelen volt megérteni az anyja váratlan ridegségét. 

- . De hogyan állíthatjuk meg? - kérdezte. - Hogyan állíthatja meg bárki is? 

sSorhatani addigra útban volt az ajtóhoz. 

- . Nem ő az örökös, Kubilaj. Güjük következik a sorban, ő áll Csagatáj útjában. Gyorsfutárt 
kell küldenünk Szübötej seregéhez. Güjük mostantól veszélyben van addig, amíg a kurultáj 
nem nyilvánítja kánná, mint az apját. 

Kubilaj álla leesett. 

-Van róla fogalmad, hogy milyen messzire vannak? - kérdezte. 

sorhatani megállt, keze az ajtón. 

- . Fiam, az sem számít, ha Güjük a világ végén van. Értesíteni kell. Ott vannak a yamok, a 
postaállomások. Elég ló van köztünk és Szübötej között, vagy nem 

-Anyám, nem érted! Ez több mint négyezer mérföld, de lehet, hogy öt. Hónapokba telik, 
amíg a hír odaér. 

- . És? írd le egy pergamenre! - fortyant föl Sorhatani. - Nem így működik?- Küldj egy lovast 
egy lepecsételt üzenettel egyenesen Güjükhöz! Képesek a futárok ilyen messzire továbbítani 
egy magánlevelet ? 

- . Igen - bólintott Kubilaj, aki elhűlt anyjának indulatosságától. - Igen, természetesen. 

- Akkor fuss, fiam! Fuss Jao Su irodájába, és írd meg a hírt. És küldd el annak, akit illet! - 
Lerángatott az ujjáról egy gyűrűt, és a fiú tenyerébe nyomta. 

- . Használd az apád gyűrűjét, azzal pecsételd le a viaszt, és az első lovassal indítsd el a 
levelet! Verd a fejébe, hogy még sose vitt fontosabb levelet. Ha volt értelme a futárszolgálat 
létrehozásának, hát akkor ez az! 

Kubilaj futásnak eredt a folyosón. Sorhatani az ajkát harapdálva figyelte, ahogy a fia 


befordul a sarkon, Töregene lakosztálya felé. Máris hangos beszédet hallott a távolból. A hírt 
nem lehet bezárni a városba. Ahogy a nap fölkel, minden irányban szétrepül Karakorumból. 
Mély szomorúság töltötte el, ha Ögödej re gondolt, de visszafojtotta. Ökölbe szorította a kezét. 
Most nincs idő a gyászra. A világ örökre megváltozik a most következő nap után. 

Kubilaj okkal lehetett hálás az anyjának, amikor Jao Su íróasztalához ült. A kancellár 
dolgozószobájának ajtaját már helyreállították az ácsok, de az új zárak helyén még mindig 
csak a dörzs-vászonnal szép tisztára csiszolt lyukak tátongtak. Az ajtó egy lökésre kinyílt. 
Kubilaj a hidegtől borzongva keresett egy csin taplós dobozt, és addig csapkodta a vasat a 
kovához, amíg egy szösznyi tapló lángra nem lobbant. Kubilaj alig hagyott rést az apró 
tolvajlámpa ellenzőjén, de a palotában máris hallatszott a beszéd és a mozgolódás. Vizet 
keresett, de nem talált, így hát ráköpött a fekete tuskőre, és az ujjaival dörzsölte pépesre a 
tetejét. Kiválasztotta Jao Su szép rendben tartott borzszőr ecsetjei közül a legvékonyabbat, és 
már írta is gyorsan, de aprólékos gonddal a csin írásjeleket a pergamenre. 

Éppen a porzót szórta a néhány tömör sorra, amikor nyikkanva kitárult az ajtó. Riadtan 
odanézett, és meglátta a hálóruhás Jao Sut. 

- . Nincs időm magyarázkodni! - mondta kurtán Kubilaj és felállt. Összehajtogatta a 
pergament, amelyhez addig verték és nyújtották a kecskebőrt, míg olyan vékony nem lett, mint 
a sárga selyem. Eltűntek a sorok, amelyek megváltoztatják a nemzet sorsát. Mielőtt Jao Su 
bármit mondhatott volna, Kubilaj viaszt csöppen-tett a pergamenre, és rányomta az apja 
gyűrűjét. Farkasszemet nézett Ögödej kancellárjával. Jao Su a takaros kis csomagra és a 
fénylő viaszra sandított, amelyet Kubilaj legyezgetett, hogy gyorsabban hűljön. Nem értette, 
mitől ideges a fiatalember. 

- Láttam a fényt. Úgy tűnik, a fél palota ébren van - mondta, és készakarva elállta az ajtót, 
amikor Kubilaj elindult felé. - Te tudod, mi történt? 

- "Nem az én dolgom, kancellár, hogy ezt közöljem veled - felelte Kubilaj. - A kán 
dolgában járok. - Keményen állta Jao Su nézését, nem volt hajlandó meghunyászkodni. 

- Attól tartok, kénytelen vagyok ragaszkodni valamilyen magyarázathoz ezzel a... 
behatolással kapcsolatban, mielőtt utadra engednélek - felelte Jao Su. 

- Nem vagy kénytelen. Ez most nem a te dolgod, kancellár. Családi ügy. 

Nem hagyta, hogy a keze a derekán viselt kard markolatára csússzon. Tudta, hogy a 
kancellárt nem lehet megfélemlíteni egy kardpengével. Mereven nézték egymást, Kubilaj 
némán várakozott. 

Jao Su egy fintorral félreállt, kiengedte az ifjút. Tekintete az íróasztalára siklott, ahol a 
nedves tuskő hevert a szétdobált ecsetek között. Kinyitotta a száját, hogy föltegyen még egy 
kérdést, de Kubilaj már eltűnt, csak a léptei visszhangzottak. 

Nem volt messze a postaállomás, annak a pókhálónak a közepe, amely keleten a csin 
földekig, sőt még azokon is túl ért. Kubilaj futtában keresztülvágott a palota melléképületein, 
egy udvaron, végigrohant egy kerti árkádsoron, ahol megcsapta a hideg szél. A kertben égő 
fáklyák megvilágítottak egy foltot a távolban, ahol emberek vették körül a kán holttestét. Jao Su 
hamarosan megtudja a szörnyű hírt. 

A palotából kiérve futásnak eredt a hajnaltól szürke utcán. Lába megcsúszott a 
kockaköveken, amikor befordult a sarkon, és megpillantotta a vam lámpátit. Itt a nap minden 
órájában ébren volt valaki. Elkiáltotta magát, ahogy berontott a boltív alatt a hatalmas udvarba, 
amelynek két oldalán sorakoztak az istállók. Lihegve megállt, hallotta, ahogy az egyik ló 
horkant, és megrúgja az ajtót. Lehet, hogy ő is érzi Kubilaj lázas izgalmát? 

Pillanatok alatt felbukkant az udvaron egy zömök alak. Kubilaj látta, hogy a yam főnöke 
félkezű: kárpótlásként kapta ezt a munkát, miután elvesztette harckészségét. Igyekezett nem 
bámulni a csonkot, amikor a postamester közelebb jött hozzá. 


- . Ögödej kán felesége, Töregene katun és Sorhatani nevében szólok! Ezt el kell vinni 
Szübötej seregéhez, olyan gyorsan, ahogy csak lehet! Öljetek embert és lovat, ha kell, de ezt 
mindenképpen adjátok át Güjüknek, az örökösnek. Senki másnak, csakis Güjüknek! 
Megértetted? 

Az öreg harcos tátott szájjal bámult rá. 

- Mi olyan sürgőst - kezdte. Úgy tűnt, a hírek még nem jutottak el azokig, akik továbbítják 
őket. Kubilaj döntött. Sürgősen mozgásba kell hoznia ezt az embert, különben további értékes 
percek mennek pocsékba. 

- . A kán halott - mondta egyszerűen. - Közölni kell az örökösével. Most pedig mozgás, 
vagy búcsúzz az állásodtól. 

A postamester máris elfordult, és az éjszakai ügyeletesért kiáltott. Kubilaj ott állt és nézte, 
ahogy a lovat elővezetik egy hallgatag ifjú lovasnak. A futár elhűlt a parancs hallatán, hogy 
embert és lovat is ölhet, ha kell, de megértette, és bólintott. A levelet egy bőrzsák mélyére 
süllyesztette, amelyet szorosan a hátára szíjazott. A vam szolgái rohanvást hozták a nyerget, 
amely minden mozdulatra csilingelt. 

A kiválasztott ló fölemelte a fejét a hangra, ismét horkantott, és a fülét hegyezte. Tudta, a 
nyereg csengettyűi azt jelentik, hogy gyorsan és messzire kell futnia. Kubilaj még megvárta, 
hogy a lovas a ló véknyába vágja a sarkát, és kivágtasson a boltív alatt az ébredő városba. 
Megdörgölte a nyakát, mert elmerevedett. Ő megtette a maga dolgát. 

Töregene ébren volt és sírt, amikor Sorhatani belépett a lakosztályába. A testőrök az 
ajtónál csupán egy pillantást vetettek az arcára, és azonnal beengedték. 

- Hallottad? - kérdezte Töregene. 

Sorhatani kitárta a karjait, az idősebb asszony a nyakába borult. Mivel termetesebb volt 
sSorhataninál, a karjai teljesen körbeérték, mikor egymásba kapaszkodtak. 

- . Most indulok a kertbe - mondta Töregene. Didergett a gyásztól, kevés választotta el 
attól, hogy összeessen. - A testőrei ott állnak... mellette, és rám várnak. 

- Előbb beszélnem kell veled - mondta Sorhatani. 

Töregene megrázta a fejét. 

- Később. Nem hagyhatom odakint egyedül. 

sorhatani mérlegelte, mennyi esélye van arra, hogy megállítsa Töregenét, aztán föladta. 

- Hadd merjek veled - kérte. 

siettek a kertekbe vezető folyosókon, Töregene testőrei és szolgái követték őket. 
Sorhatani hallotta, hogy Töregene az arcához szorítja a kezét, és fuldokolva zokog. Ez a hang 
az ő önfegyelmét is kikezdte. Ő is elvesztette a férjét, a seb még mindig friss volt, és most 
felszakította a kán halálhíre. Az a kínos érzése támadt, hogy az események kicsúsznak a 
kezéből. Mennyi időbe telik, amíg Csagatáj meghallja, hogy az öccse meghalt végre? Mennyi 
idő alatt ér Karakorumba, hogy magának követelje a kánságot. Ha gyors lesz, egy hadsereget 
is fölállíthat, mire Güjük hazaért. 

sorhatani már nem számolta a sarkokat és kanyarokat a palotában, mire az arcukat 
megcsapta a szellő, és meglátták az árkádsor mögött a kerteket. A testőrök fáklyái még most is 
égtek, noha már hajnalodott. Töregene felsikoltott, és futásnak eredt. Sorhatani vele tartott, 
tudta, hogy most nem zavarhatja meg. 

A kőpadnál Sorhatani megtorpant, hagyta, hogy a katun egyedül tegye meg az utolsó 
lépéseket a férjéig. A testőrök néma dühvel álltak, hiszen nem láttak ellenséget, mégis úgy 
érezték, hibáztak. 

Az, aki megtalálta Ögödejt, hanyatt fordította a kánt, hogy az égre nézzen. A szemét 
lezárták, a halál tökéletes nyugalmában feküdt, a bőre olyan fehér volt, mintha elfolyt volna a 
vére. Sorhatani könnyeket morzsolt szét a szemében, amikor Töregene letérdelt a férje mellé, 


és hátrasimította Ögödej haját. Nem beszélt, nem sírt, csak sokáig térdelt, és nézte a férje arcát. 
Szellő járt közöttük, a kert surrogott. Valahol a közelben megszólalt egy madár, de Töregene 
nem nézett oda, és nem mozdult. 

Ebbe a némaságba érkezett meg a hálóruhás Jao Su, akinek az arca csaknem olyan 
fehér volt, mint uráé. Valósággal megvénült és összeaszott, amikor letekintett a halott kánra. 
Nem szólt, ahhoz túl nagy volt a csend, csak állt ott boldogtalanul, mintha a kertet őrző 
árnyéklelkek közé tartozna. Lassan fölkelt a nap, amit néhányan szinte gyűlölettel néztek, 
mintha itt nem szívesen látnák a fényt és az életet. 

Mikor a reggel véres arannyá változtatta a várost, Sorhatani végül Töregenéhez lépett, és 
gyengéden megfogta a karját. 

- Most jöjj - mormolta. - Hadd ravatalozzák fel. 

Töregene megrázta a fejét, mire Sorhatani közelebb hajolt, és a fülébe súgta: 

- . Mára tedd félre a fájdalmadat! Gondolj a fiadra, Güjükre! Hallgass rám, Töregene! 
Erősnek kell lenned. Tedd el Ögödejért hullatott könnyeidet egy másik napra, ha azt akarod, 
hogy a fiad életben maradjon. 

Töregene lassan hunyorgott és megcsóválta a fejét - egyszer, majd még egyszer. Könnyek 
patakzottak csukott szemhéja alól, miközben lehajolt, és megcsókolta Ögödej ajkát. Sorhatani 
érezte, ahogy megborzong a tetem szörnyű hidegétől. Ögödej soha többé nem lesz gyengéd, 
meleg hozzá, soha többé nem öleli át. Töregene megérintette férje tenyerét, megsimogatta a 
friss hólyagokat. Ezek már nem gyógyulnak be soha többé. Aztán fölállt. 

- Gyere velem - mondta halkan Sorhatani, mintha egy rémült állathoz beszélne. - 
Csinálok teát és keresek neked valami ennivalót. Meg kell őrizned az erődet, Töregene. 

A katun bólintott. Sorhatani vezetni kezdte az árkádsorban a saját lakosztálya felé. 
Töregene szinte lépésenként visszanézett, amíg a kert el nem rejtette a szeme elől Ögödejt. A 
szolgák előrefutottak, hogy kész legyen a tea, mire a főasszonyok megérkeznek. 

Besiettek Sorhatani lakosztályába. Az asszony látta, hogy a testőrök most állnak oda az 
ajtajához, és ebből megértette, hogy nekik sem parancsol senki. A kán halála felborította a 
rendet, az őrök mintha zavarodottnak tűntek volna. 

- . Parancsaim vannak számotokra - mondta ösztönösen. A testőrök kihúzták magukat. - 
Küldjetek futárt Alhun parancsnokért, hogy azonnal jelentkezzen a lakosztályomban! 

- . Parancsodra, úrnő- mondta a testőr. Meghajolt és elsietett. Sorhatani elbocsátotta a 
szolgákat. A teáskanna már gőzölgött, és neki egyedül kellett maradnia Ögödej feleségével. 

Becsukta az ajtót. Töregene üres szemmel bámult a semmibe, mint akit letaglózott a 
gyász. Sorhatani tett-vett, szándékosan zörgött a csészékkel. A tea még nem volt egészen 
forró, de így is megteszi. Utálta magát, amiért bele kell rontania a más bánatába, de kénytelen 
volt. Elméje szikrákat hányt attól kezdve, hogy álmából ébredve meglátta az ágya mellett álló 
Kubilajt. Valahol tudta, mit fog mondani a fia, mielőtt az megszólalt volna. 

- . Töregene! Futárt küldtem Güjükhöz. Figyelsz? Nagyon fájlalom, ami történt. Ögödej... - 
A hangja elcsuklott, attól félt, mindjárt leteríti a saját gyásza. Ó is szerette a kánt, de ismét 
visszaparancsolta a bánatot, elzárta az elme börtönébe, hogy tovább tudjon beszélni. 

- . Jó ember volt, Töregene. Kubilaj fiam a futárpostával levelet küldött Güjüknek. Azt 
mondja, hónapokba telik, mire megkapja. Nem hiszem, hogy Güjük gyorsabban visszatérne. 

Töregene felkapta a fejét. A szeme szörnyű volt. 

- Miért ne jönne haza hozzám d - kérdezte érdesen. 

- . Azért, Töregene, mert tudni akarja majd, hogy nagybátyja, Csagatáj elfoglalta-e a várost 
a tümenjeivel. Csagatáj hamarabb tudja meg a hírt, és sokkal közelebb van, mint Szübötej 
hada. Mire Güjük visszatér, Csagatájból kán lehet. Nem, figyelj csak ide! E pillanatban egy 
fabatkát sem adnék a fiad életéért. Ez a tét, Töregene. Most pedig tedd félre a gyászod, és 


figyelj a tanácsomra! 

Felnéztek, mert csizmák dobogtak odakint. Belépett teljes fegyverzetben a káni testőrség 
rangidős minghaanja. Kurtán meghajolt a nők előtt, nem is leplezve ingerültségét, amiért 
hívatták. Sorhatani hidegen nézte. Alhun talán nem érzékeli, merre billent át a hatalom hajnal 
óta a palotában, ő viszont igen. 

- . Nem akarom zavarni a gyászotokat - szólt Alhun. - Bizonyára mindketten megértitek, 
hogy nekem a testőrség tümenjénél van a helyem, mert fenn kell tartani a rendet. Ki tudja, mi 
történik a városban, ha meghallják a hírt. zavargások törhetnek ki. Ha megbocsátotok... 

- . Csend! - förmedt rá Sorhatani. Alhun kővé dermedt megdöbbenésében, ám Sorhatani 
nem adott neki időt arra, hogy ráébredjen a tévedésére. - A kánhoz is úgy lépnél be, hogy még 
csak nem is kopogtatsz?- Akkor minket miért becsülsz kevesebbre? - Hogy merészelsz 
megzavarni ?- 

- . Engem... hívattak - hebegte Alhun, és elvörösödött. Sok év telt el azóta, hogy utoljára 
gorombították le. Ezen annyira meghökkent, hogy teljesen elbizonytalanodott. 

- . Az ősi földek ura én vagyok, minghaan - tagolta Sorhatani tökéletes önbizalommal. - 
Egyetlen valaki van a nemzetben, aki nálam is előbb való. Ó pedig itt ül. - Látta, hogy Töregene 
elképedve bámulja, de ő folytatta. - Amíg Güjük megérkezik Karakorumba, addig az anyja a 
régens. Ha ez nem lenne nyilvánvaló az utolsó közember szemében is, akkor én rendelem el 
ebben a pillanatban! 

- . Én... - szólalt meg Alhun, aztán becsukta a száját, és gondolkozott. Sorhatani hajlandó 
volt várni. Töltött még teát, és reménykedett, hátha nem veszik észre, hogy reszkető kezében 
összekoccannak a csészék. 

- . Természetesen igazad van - mondta Alhun szinte megkönnyebbülten. - Bocsánat a 
zavarásért, asszonyom. Úrnőm. - Ismét meghajolt Töregene előtt, ez alkalommal, sokkal 
mélyebben. 

- A fejed bánja, Alhun, ha még egyszer megharagítasz - folytatta Sorhatani. - Egyelőre 
biztosítsd a várost, ahogy mondtad. Értesítelek a temetés részleteiről, amint kidolgozom őket. 

- . Igenis, asszonyom - felelte Alhun. A világ abbahagyta eszelős forgását, legalábbis 
ebben a lakosztályban. Nem tudta, hogy odakint visszatér-e a káosz. 

- . Napnyugtára hozz kilenc minghaan tisztet a nagy kihallgatási terembe, hogy 
kiadhassam új parancsaimat. Nem kétséges, Alhun, hogy Csagatáj kán támadást fontolgat 
Karakorum ellen. Nem teheti be a lábát ebbe a városba, megértetted v 

- Igenis! - felelte Alhun. 

- . Akkor távozz - mondta Sorhatani, és intett. Alhun óvatosan becsukta az ajtót maga 
mögött. Sorhatani hatalmasat sóhajtott. Töregene nagy szemekkel bámulta. 

- Bár minden ütközetünk ilyen simán zajlana le - mondta komoran Sorhatani. 

Bajdur szilaj büszkeséggel lovagolt északra, otthagyva Batut és Szübötejt. Gyanította, 
hogy Ilügej minden lépését jelenteni fogja, de nem riasztotta meg a lehetőség. Apja Csagatáj 
kiképezte mindenféle tudományra és taktikára - és az ő apja Dzsingisz kán fia! Bajdur nem 
készületlenül indult a vadonba. Csak azt remélte, hogy használhat pár dolgot azok közül, 
amelyekkel fölmálházta a tartalék lovakat. Szübötej engedélyezte, hogy ne vigyenek 
szekereket. A tümen hatalmas ménese szinte mindent elbír a nehéz katapultok gerendáin kívül. 

Alig bírta palástolni örömét, mialatt vezette a két tüment ezen az elképzelhetetlen földön. 
A legkedvezőbb becslések szerint hatvan mérföldet tettek meg naponta. Szübötej 
egyértelműen leszögezte, mennyire fontos a sebesség, Bajdur viszont nem hagyhatott 
seregeket a hátában. Ezért haladt csaknem egyenes vonalban északnak a Kárpátoktól. Ha 
egyszer megérkezik a hadállásba, Szübötej jel egy időben fordulhat nyugat felé, hogy 
szétverjen mindent, ami az útjába áll. Mihelyt felálltak Krakkótól nyugatra, és Lublinnal 


szemközt, emberei megkezdték a tisztogatást. 

Bajdur megfékezte a lovát, és savanyúan bámulta Lublin falait. Téli pusztaság, fekete, 
kopár mezők húzódtak körülötte. Leszállt a lóról, szétmorzsolt a kezében néhány fekete 
göröngyöt, mielőtt tovább ment. Jó föld ez. Bajdur igazából nem vágyott másra, csak lovakra 
meg a jó zsíros földre. Az apjától azt tanulta, hogy az arany és a paloták, az semmi. Akkor 
hallott először Krakkóról, amikor Szübötej kimondta a nevet, de alig várta, hogy megszerezze a 
lengyel hercegségeket a kánnak. Még az is lehetséges, hogy Ögödej önálló kánsággal 
jutalmaz egy sikeres tábornokot. Történtek már furcsább dolgok is. 

Szübötej tói kapott pergameneket, le volt írva rájuk minden, amit az orlok tudott ezekről a 
földekről, de Bajdurnak még nem volt ideje elolvasni. Nem számít. Akárkivel álljon szemben, 
lekaszálja, mint a gabonát! 

Ismét nyeregbe szállt, és közelebb lovagolt a városhoz. Hamarosan alkonyodik, a kapukat 
bezárták. Bajdur látta a sok nemzedék óta elhanyagolt, kidúcolt falakon a hitvány karbantartás 
nyomait. Helyenként szinte csak kövekből és gerendákból barmolt torlasz volt az egész fal. 
Bajdur mosolygott. Szübötej gyorsaságot és pusztítást vár tőle. 

Ilügejhez fordult, aki egykedvűen ült a lován. 

- . Megvárjuk a sötétet. Egy dasagun megmássza a falakat a másik oldalon, hogy magukra 
vonják az őrség figyelmét. Egy másik század bemegy, és belülről kinyitja a kapukat. Hajnalra 
égjen ez a hely. 

- . Meglesz - mondta Ilügej, és ellovagolt, hogy végrehajtsa az ifjú parancsát. 


Huszonhetedik fejezet 


Bajdur és llügej viharként száguldott át a vidéken. Alighogy Lublin elesett, Bajdur máris 
Krakkó és Szandomir felé hajszolta a tümeneket. Ilyen sebesség mellett összetalálkoztak 
azokkal a menetoszlopokkal, amelyek a már elfoglalt városok felmentésére indultak. Bajdurnak 
újra és újra sikerült meglepnie a környék urait, húszezer emberével megfutamította kisebb 
erőiket, aztán sorra levadászta a menekülőket. Olyasfajta hadjárat volt, amelyet Bajdur 
nagyapja kimondhatatlanul élvezett, apja, Csagatáj, pedig a legapróbb részletig elmesélt. Az 
ellenség nehézkes volt, lomhán reagáltak a földjükbe hasító késre. Bajdur tudta, ha hibázik, 
nem számíthat kíméletre sem a saját népétől, sem az ellenségtől. A lengyelek, ha tehetnék, 
lemészárolnák a tümenjét az utolsó szálig. Ezért volt fontos, hogy ne ők határozzák meg az 
összecsapás feltételeit, és ne kényszeríthessék szabályos ütközetre a mongolokat. Bajdur nem 
számíthatott erősítésre, ezért nagyon vigyázott a tümenjeire. Meg kellett őriznie épségüket még 
akkor is, ha ehhez ki kellett térnie a csata elől. 

Nem tudta, hogy hívják az embert, aki Krakkó közelében ellene vezette ragyogó lovagjait 
és gyalogosait. Felderítői ötvenezres hadseregről beszéltek. Bajdur némán átkozódott, amikor 
meghallotta. Tisztában volt Szübötej akaratával, de sosem tekintette az északi vágtát 
öngyilkosságnak. A lengyel nemesek legalább nem bújtak vastag falak mögé, és 
szembeszálltak velük a városért. Krakkó éppen olyan nehezen védhető, nyílt város volt, mint 
Moszkva. Erejét az óriási hadsereg adta, amely a táborban várta a mongol tümenek támadását. 

Bajdur és rangidős minghaanjai veszélyesen közel lovagoltak a városhoz, megfigyelték 
az alakzatokat, és a terepet. Bajdurnak fogalma sem volt, hogy a lengyelek veszélyt jelentenek- 
e Szübötej-re, de pontosan ezért küldték északra. Ekkora hadseregnek nem szabad 
csatlakoznia a magyarországi erőkhöz, de az sem elég, hogy ideszögezi őket Krakkó 
környékére. Bajdur feladata az volt, hogy portyázó farfasfalka módjára végigpusztítsa az 
országot, és kiiktasson minden fegyveres erőt, amely esetleg segítséget vihet délre. Minden 
egyébtől eltekintve Szübötej úgyis értesülne róla, ha Bajdur megtagadná a parancsait. 

Fellovagolt egy kis dombra, onnan nézte az emberek és lovak tengerét. A távolból látta, 
hogy észrevették. A lengyel előőrsök fenyegetően kardot rántva máris közelebb vágtattak. 
Mások a sereg szélein pattantak nyeregbe, hogy védekezzenek, vagy támadjanak, attól 
függően, amit a mongolok feltűnése megkövetel. Mit tenne az apja? Mit tenne a nagyapja ilyen 
töméntelen ellenséggel szemben? 

- . Ez a város bizonyára gazdag, ha ilyen sokan vigyáznak rá -morogta Ilügej mögötte. 

Bajdur elmosolyodott, és gyorsan döntött. Emberei csaknem hatvanezer lóval érkeztek, 
ekkora nagy ménes nem maradhat ugyanazon a helyen egy napnál tovább. A lovak úgy 
letarolták a füvet, akár a sáskák, mint ahogy a tümenek is megettek mindent, ami mozgott. Ám a 
lovak vitték az íjakat, nyílvesszőket, fazekakat, az ennivalót és ezernyi más dolgot, amelyekre 
az embereknek szükségük volt a hadjáratban, még a jurták lécrácsozatát és a nemezt is. 
Szübötej legalább jól felszerelte őket. 

-Azt hiszem, igazad van, Ilügej - mondta Bajdur, miközben az esélyeket mérlegelte. - Meg 
akarják védeni drágalátos városukat, tehát szorosan körülveszik, míg minket várnak. - 
Vigyorgott. -Ha lesznek olyan kedvesek egy helyen maradni, akkor a nyilaink beszélnek 
helyettünk. 

Megfordította lovát és visszalovagolt, mit sem törődve az ellenséges előőrsökkel, amelyek 
addig sem álltak meg, amíg Bajdur szemlélődött. Mivel az egyik túl közel merészkedett, Bajdur 
egyetlen sima mozdulattal kihúzott egy nyílvesszőt, a húrra helyezte, és kilőtte. Szép lövés volt, 
a felderítő felbukfencezett. Bajdur remélte, hogy ez jó előjel. 

Otthagyta őket. Ordítsanak és röhögjenek csak. Úgyse merik követni. Már nem is figyelt 


rájuk. A vezetéklovak tartalékával együtt még majdnem kétmillió nyílvesszője van - csupa 
egyenes nyírfaág, jól feltollazva -, harmincas vagy hatvanas kötegekben. Ettől függetlenül 
minden csata után annyi vesszőt hozatott vissza, és javíttatott meg, amennyit csak lehetett. A 
lovak után ez volt a legféltettebb kincse. A napra nézett és biccentett. Még korán van. Nem 
herdálja el az idejét. 

Boleszláv fejedelem, Krakkó hercege kesztyűs kezével dobolt nyergének bőr kápáján, 
miközben figyelte a mongol horda közeledését jelző, hatalmas porfelhőt. Megtermett szürke 
csataménen ült, hátasa olyan vérből származott, amely egész nap húzta volna az ekét a fekete 
földben, és még csak el sem fáradt volna. Több ezer lovagja (készülődött, hogy egyszer s 
mindenkorra elpusztítsa a támadókat. Tőle balra a francia templomosok álltak, acélvértjük fölött 
a vörös színű kereszttel jelölt, fehér köpenyben. Boleszláv hallotta, hogy hangosan 
imádkoznak. Több ezer íjásza is volt, főleg pedig lándzsásai, akik meg tudtak állítani egy 
támadást. Ilyen seregben lehet bízni. A herceg mellett ott voltak a futárok, hogy vágtában 
vihessék majd meg Boleszláv legnicai unokatestvérének a győzelem hírét. Talán ha mindenkit 
megment, családja végre hajlandó lesz elismerni Lengyelország törvényes uralkodójának. 

Bár ott van még az anya szent egyház, gondolta savanyúan. A klérus jobban szereti, ha 
Lengyelország hercegei perpatvarokra és orgyilkosságokra pazarolják az erejüket, miközben 
az egyház szép gömbölyűre és gazdagra hízik. Henrik unokatestvére alig egy hónapja alapított 
kolostort a domonkosok új rendjének, és csengő ezüsttel fizetett érte. Elhúzta a száját, ha arra 
gondolt, micsoda kedvezményeket kapott ezért Henrik. És még bűnbocsánatot is! Az egész 
család erről beszélt. 

Amikor idáig ért gondolatban, némán imádkozni kezdett: 

- . Uram, ha ma győzök, alapítok egy kolostort a városomban. Arany kelyhet adományozok 
a kápolna oltárára és beszerzek egy ereklyét, amely több ezer mérföldről idevonzza a 
zarándokokat. Misét mondatok mindazokért, akik elesnek. A becsületemre esküszöm neked, 
Uram. Add nekem a győzelmet, és Krakkó-szerte hirdetem a neved. 

Szárazon nyelt egyet, és a kis vizes kulacsért nyúlt, amely szíjon lógott a nyergéről. 
Gyűlölte a várakozást, mégis félt, hogy igaz, amit a felderítői jelentettek. Tudta, hogy hajlanak a 
túlzásra, de többen is azzal jöttek vissza, hogy az ő ötvenezres seregénél kétszer nagyobb 
horda közeledik megszámlálhatatlan lóval, iszonyú támadók, íj van náluk, és annyi lándzsa, 
ahány fa az erdőben. Dühítően feszült a hólyagja. Jöjjenek csak az átkozott kutyák, mondta 
magában. Isten majd dönt, és ezek itt megérzik jobbjának erejét. 

A sötét sokaság közeledett. Eltakarták a földet, megszámlálhatatlanul sokan voltak, bár 
Boleszláv szerint nem lehettek azonosak azzal az ármádiával, amelyről a felderítői beszéltek. 
Amiből viszont az következik, hogy még többen vannak a szemhatáron túl, és ez már nagyon 
aggasztotta. Mindössze egyetlen jelentést kapott Oroszországból, de az arra figyelmeztette, 
hogy ezek az ördögök sunyik, szeretik a rajtaütést és az oldaltámadást. Bár ebből semmi sem 
látszott, amikor a herceg lándzsásai csatarendbe álltak. A mongol harcosok úgy repültek 
feléjük, mintha át akarnának gázolni rajtuk. Boleszláv verejtékezni kezdett, félt, hogy valamit 
elnézett a haditervben. Látta, hogy a templomosok felkészülnek az ellentámadásra a 
lándzsások mögött, akik most leengedték a lándzsájukat, és a rudak végét keményen 
belenyomták a földbe. Mindent meg tudtak állítani, bárkit ki tudtak belezni, a leggyorsabb, 
legvadabb ellenséget is. 

A mongolok ötven soros széles vonalban támadtak. Meghaljlították íjukat, majd elengedték 
a húrt. Nyílvesszők ezrei szálltak a lándzsások felé. Boleszláv elszörnyedt. A gyalogosoknak 
volt pajzsuk, de letették, hogy két kézzel tarthassák a lándzsájukat. 

A becsapódó nyílvesszők úgy kopogtak, akár a jégeső. Százak rogytak össze sikoltozva, 
és a nyilak egyre csak jöttek. Boleszláv tizenkét szívdobbanást számolt meg egy-egy nyílfelleg 


között, és ráadásul most eszelős gyorsasággal vert a szíve. A saját Íjászai ugyancsak 
nyílzáport zúdítottak a mongolokra. Boleszláv idegei megfeszültek a várakozástól, ám a lengyel 
nyilak nem jutottak messzire, a mongol lovasok előtt fúródtak a földbe. Hogy bírnak ilyen 
messzire lőni ezek? A lengyel íjászok jók, de ha nem találják el az ellenséget, akkor semmi 
hasznuk. 

Parancsok harsogtak, a tisztek igyekeztek rendezni soraikat. 

Sok gyalogos eldobta nehéz fegyverét. Néhányan pajzs után kaptak, mások megpróbálták 
egyensúlyba hozni a lándzsát meg a pajzsot, így aztán egyiknek sem vették hasznát. Boleszláv 
átkozódott, és átnézett a fejek fölött a templomos nagymester, aki olyan volt, akár a pórázát 
tépő kutya. Támadni akartak, de a lándzsások még mindig eltorlaszolták az ellenség felé 
vezető utat. Itt nem lesz semmiféle olajozott manőver, amelyben a lándzsások utat adnak, hogy 
a templomosok átdüböröghessenek közöttük. A gyalogosok összetört testtel, halmokban 
hevertek a földön, vagy a pajzsuk alá bújtak, amelyek tüskések voltak a nyílvesszőktől. 

Boleszláv rekedten átkozódott. Futárjai felnéztek, holott nem is nekik szólt. Hadakozott 
világéletében, hatalmát az ütközeteknek köszönhette, amelyeket megvívott és megnyert, de ez 
itt az arcul köpése volt mindannak, amit tanult. A mongoloknak mintha nem lett volna 
vezérkara, amely irányítsa a mozgásukat. Boleszláv azzal még fölvehette volna a harcot. De 
nem is voltak gyülevész csürhe, amelyben mindenki a saját feje után megy. Úgy mozogtak, 
mintha ezernyi kéz irányítaná őket, mintha minden csoport tökéletesen független lenne, ami 
maga volt az őrület. Ügy változtatták a helyzetüket és úgy csaptak le, akár a darazsak, azonnal 
válaszolva minden fenyegetésre. 

Az egyik szárnyon ezer mongol harcos ráakasztotta Íját a nyeregre, fölemelték lándzsáikat, 
és nekirontottak a lengyel gyalogosok pajzsainak. Mielőtt Boleszláv tisztjei reagálhattak volna, 
már el is nyargaltak, és újból íjat fogtak. A lándzsások ordítottak dühükben, ismét fölkapták 
fegyvereiket, de rögtön letarolták őket a zúgó nyílvesszők. 

Boleszláv szája tátva maradt a rémülettől. Ugyanez a jelenet többször megismétlődött az 
arcvonalban. A szíve ugrott egyet, amikor a templomos lovagok ordítva és a sebesülteket 
félrerúgva mégis átverekedték magukat a gyalogságon. Majd ők rendet visznek a zűrzavarba. 
Ez a hivatásuk. 

Boleszláv nem tudta, hány száz gyalogosát ölték meg. A támadás egyetlen pillanatra sem 
szünetelt, nem csoportosíthatták át az erőket, nem volt idő az ellenséges taktika elemzésére. 
Miközben a király megállapította, hogy a mongolok nem fognak megállni, két újabb nyílfelleg 
zúdult egészen közelről azokra, akik a lándzsát választották a pajzs helyett. A sebesültek 
fülsiketítőén ordítottak és jajveszékeltek, ám a templomosok már megindultak, azzal a lassú, 
ütemes ügetéssel, amely istenfélő rettegést ébresztett ellenségeikben. Boleszláv ökölbe 
szorította a kezét. A lovagok keresztülgázoltak az utolsó lándzsásokon, hatalmas paripáik 
tökéletes alakzatban gyorsultak. Nincs, ami ellenállhatna nekik! 

Boleszláv látta, hogy a mongoloknak az inukba száll a bátorság a lovagok frontális 
támadásától. Néhány lovuk fel is borult a nagyobb súlytól. A mongol harcosok leugrottak 
összeeső hátasaikról, de pallossal összevagdosták vagy letiporták őket. Boleszláv ujjongott, 
amikor hátrálni kezdtek. Egységeik olajozott mozgása rándult egyet, megakadt, zötyögni 
kezdett. Nyilaztak a lovagokra, ám a vesszők lepattantak a vastag páncélokról, vagy 
kettétörtek. Boleszláv érezte, hogy a hadiszerencse megfordul, és ordítva biztatta a lovagokat. 

A templomosok mennydörögve csapódtak a mongol tümennek. Ezek az emberek 
megjárták Jeruzsálem és Ciprus távoli, sáros csatamezeit. Számítottak is rá, hogy az ellenség 
szétválik és utat ad nekik. Sarkantyúba kapták lovaikat, és vágtába lendültek. Erejük ebben a 
feltartóztathatatlan pörölycsapásban állt, amely hadseregeket tépett ketté, és eljuttatta őket a 
derékhad szívéig, hogy megölhessék a királyt. A mongolok összeomlottak, százasával 


fordultak sarkon, és menekülni kezdtek a lovagok elől, akik hatalmas pallosaikkal és súlyos 
lándzsáikkal majdnem elérték a vágtázó pónik patkóit. A templomos roham legalább 
félmérföldnyire vagy még messzebbre hajtotta maga előtt az ellenséget. 

Bajdur fölemelte a karját. A minghaanok erre vártak: azt jelentette, hogy elérkezett a 
pillanat. Parancsok harsantak a sorokban. Húsz ember sárga zászlókat emelt magasra, ordítva 
tudatták a parancsot a százfős dzsagunokkal, amelyek továbbították a tizedeknek. A parancs a 
futótűz gyorsaságával terjedt, alig néhány perc kellett hozzá, hogy mindenki hallja. A 
zűrzavarból azonnal kialakult a rend. A dzsagunok szétváltak a szárnyakon, ellenállás nélkül 
átengedték a lovagokat. Néhányan még mindig rohantak előttük, hogy maguk után csalják 
őket, de a szárnyak egyre szélesedtek, és egyre több harcos készítette elő az íját. 

A templomosok messze kerültek a gyalogosoktól és félelmetes lándzsáiktól. Több ezren 
lehettek: hatalmas erőt képviseltek, és megszokták a győzelmet. Mélyen bevágtattak a mongol 
tümenek közé, hajtotta őket az önbizalom és a hit. A francia lovagok az acélba vágott keskeny 
nyílásból figyelték a mongolok kavargását, és ütöttek-vágtak mindent, amit értek. Látták, hogy a 
sorok jobbra-balra félrehúzódnak előlük, mégis tovább rohamoztak, mert át akarták törni a 
derékhadat, hogy elérhessék a vezért, akárki légyen is az. 

Kétoldalt sok ezer mongol abbahagyta a rémült rikoltozást, és nyilat helyezett az idegre. 
Ráérős lassúsággal kiszemelték célpontjukat, a hatalmas csatalovak nyakát. Az állatok elölről 
acélba öltöztek, ám a nyakuk oldalt fedetlen volt, vagy csak vászon takarta. 

Bajdur leengedte a karját. Válaszul a sárga zászlók szinte egyszerre hullottak alá. Az íjak 
tompa hangon puffantak, amikor a pattanásig feszített húrokról elröppentek a zümmögő 
vesszők, és beleálltak a tovadübörgő paripák oldalába. Ilyen közelről nem nehéz célba találni; 
átfúrt torkú állatok sokasága terült el az első nyílzáportól. Sikoltottak a kíntól és a sokktól, 
orrlikaikból vér fröcskölt. Sok íjász felszisszent, de azért előhúzták a következő vesszőt a 
tegezből, és nyilaztak tovább. 

A lovagok elharsogták mennydörgő csatakiáltásukat. Azok, akiknek a lova csak egy 
találatot kapott, sarkantyúba kapták az állatot, és igyekeztek kitérni a két irányból fenyegető 
vihar útjából. Ám paripáik reszkettek, és a lábuk megroggyant a kíntól. Állatok százai roskadtak 
össze, és a lovagok, ha éppen nem szorultak be a paripa alá vagy nem zúzták halálra magukat 
az eséstől, szédelegve próbáltak feltápászkodni. 

A templomosok támadása még egy ideig folytatódott a veszteségek ellenére is. Nem volt 
egyszerű megfordítani a vértezetlenül is nehéz lovakat, ám ahogy szaporodtak az áldozatok, 
Bajdur egyszer csak meghallotta a harsogó hangon kiadott új parancsot. A közelben található 
összes íjász azonnal célba vette a parancsnokot. Lova nyilaktól tüskésen esett össze, lovasa 
lerepült róla, vasba burkolt feje hátrabicsaklott egy becsapódó nyílvesszőtől. A behorpadó 
sisakrostély megvakította. Bajdur látta, ahogy a földön fetrengve próbálja letépni a fejéről a 
sisakot. 

A templomosok elkanyarodtak, és egyszerre közelítettek jobb-és baloldalt az íjászokhoz, 
mégpedig úgy, hogy minden második ember az ellenkező irányba tartott, mint az, aki előtte 
vágtatott. 

Ez a hadmozdulat a dísszemlékre való: a mongolok még sosem találkoztak hasonlóval. 
Mély hatással volt Bajdurra is. A lovagok kézitusát kezdeményeztek, mert ez volt az egyetlen 
esélyük, hogy túléljék a mészárlást, amellyé a roham fajult. Lelassultak, de a páncéljuk erős 
volt, és még nem fáradtak el. Hosszú lándzsáikkal összezúzták a mongolok bordáit, és úgy 
forgatták hatalmas pallosukat, mint a hentesbárdot. 

A mongolok körültáncolták őket apró lovaikon. Kisebbek és könnyebbek voltak, sokkal 
mozgékonyabbak a páncélos óriásoknál, így kényelmesen célozhattak. Olyan közel mentek a 
lovagokhoz, hogy hallhatták, amint fújtatnak a vértjük súlya alatt, majd félreszöktették lovaikat, 


megfeszítették íjukat, és lőttek mindenhova, ahol csupasz bőrt láttak. A pallosok vagy a fejük 
felett süvítettek el, vagy pillanatnyi késéssel csaptak le oda, ahol az előbb még a mongolok 
voltak. 

Bajdur hallotta embereinek torokhangú nevetését, és tudta, hogy jókedvük részben a 
megkönnyebbülésnek tulajdonítható. A lovagoknak és hátasaiknak már a mérete is ijesztő volt. 
Hűsítő szellőhöz hasonlóan kellemes érzés volt elnézni őket, ahogy csapkodnak. Bár ha 
eltaláltak valakit, az szörnyű volt, és minden esetben halált okozott. Bajdur látta, amint egy 
megtépett, piros-fehér köntösű lovag olyan erővel sújt le egy harcosra, hogy nemcsak a lábát 
vágja le, de a nyergét is kettéhasítja. Ám a harcos még a halál küszöbén is megragadta a 
lovagot, és hatalmas csörömpöléssel magával rántotta a földre 

A szárnyakon, ahonnan korábban kényelmesen nyilazhattak a harcosok, ezernyi kézitusa 
tombolt, emberek üvöltöttek, lovak sikoltottak. Bajdur föl-alá vágtatott, hogy lássa, mennyire 
boldogulnak az emberei. Az egyik lovag feltápászkodott, lerántotta horpadt sisakját hosszú, 
sötét hajáról, amelyet a koponyájához tapasztott a verejték. Bajdur sarkantyúba kapta a lovát, 
és menet közben levágta. Még a válla is megfájdult a csapás erejétől. 

Kemény kézzel megfékezte a pónit, és megpróbálta áttekinteni az ütközetet. A 
támadáshoz nem csatlakozhat, mert ha elesik, Ilügej lesz a parancsnok. Fölegyenesedett a 
kengyelben, és nézte a jelenetet, amelyet sosem fog elfelejteni. A széles mezőn ezüst 
páncélos lovagok harcoltak a tümenekkel. Pajzsaik behorpadtak, összetörtek, kardjukat 
elejtették. Ezrével hullottak, a harcosok vagy lebirkózták őket, vagy felfeszítették a sisakjukat, 
és kardot döftek a nyílásba. De még mindig ezrek voltak talpon, még ha ki is vetették őket a 
nyeregből, és bömbölve szólongatták bajtársaikat. Bajdur látta rajtuk, hogy egy cseppet sem 
félnek, márpedig ez öreg hiba, mert most félniük kellett volna. Nem csodálkozott, amikor az 
utóvéd megfordult, és kusza tömegben zúdult visszafelé a Krakkót körülálló gyalogosokhoz. Új 
parancsokat adott, nyolc minghaan indult a visszavonulók üldözésére, egyfolytában nyilazva a 
lovagokra, akik vágtára kényszerítették fáradt lovaikat. Nem sokan maradnak, mire visszaérnek 
a lándzsák menedékébe. 

Boleszláv kétségbeesetten figyelte, ahogy a nemesség színe-java úgyszólván a szeme 
láttára vész oda. Ha nem az orra előtt történik, el se hitte volna, hogy alulmaradhatnak holmi 
könnyűlovassággal szemben. Azok a nyilak! Az erő és pontosság döbbenetes volt. Sohasem 
látott ehhez foghatót a csatamezőn. Egész Lengyelországban senki sem látott még ilyet. 

Reménykedni kezdett, amikor észrevette, hogy az utóvéd visszafordul. Nem mérhette fel a 
károkat, és leesett az álla, amikor megértette, milyen kevesen maradtak, és milyen tépettek, 
megviseltek ahhoz a fényes, dicsőséges csapathoz képest, amely innen indult rohamra. A 
mongolok még most is a nyomukban voltak, és olyan könnyedén lődözték pokoli nyilaikat, 
mintha a lovagok közönséges céltáblák lennének. 

Odaparancsolt négyezer lándzsást, hogy fedezzék a visszavonulást, állítsák meg a 
mongolokat. A templomos sereg roncsa beügetett, porosán, véresen, lihegve, mert a 
mellvértjük lemezei rászorultak a bordáikra. Boleszláv iszonyodva látta, hogy a mongolok nem 
állnak meg. Most végre használhatják a lándzsáikat! A lovagságát elveszítette, a mongolok 
átgázolnak Krakkón. Ráordított a gyalogosokra, hogy lándzsát szögezz, ám nem következett be 
a támadás, csak nyílfellegek jöttek megint, mintha a lovagok sose rohamoztak volna, mintha a 
mongoloké lenne az egész nap, hogy befejezzék a gyilkolást. 

Boleszláv nézte, ahogy a távolban a nap a hegyekre ül. Paripáját váratlanul eltalálta egy 
nyíl, az állat megugrott. Egy másik olyan erővel fúródott bele a pajzsba, hogy az a király 
mellkasának csapódott. Boleszláv émelyegni kezdett félelmében. Nem mentheti meg Krakkót. 
A lovagsereg csak árnyéka önmagának, egyedül a paraszt gyalogság állja a sarat. Örülhet, ha 
ezt élve megússza. Intett, hogy fújjanak visszavonulót. 


A fény már gyengült, de a mongolok tovább lövöldöztek a hátráló lándzsásokra. A kimerült 
templomosok vékony vonalba álltak mögöttük, hogy páncéljukkal fogják fel a nyílvesszőket, és 
lehetőség szerint megakadályozzák, hogy a visszavonulás fejvesztett menekülésbe csapjon át. 

Boleszláv vágtába ugratta a lovát. Heroldjai leszegett fejjel követték. Vereség és félelem 
szemfödele borult rájuk. Győzelmi jelentés helyett menekülnie kell Henrik fivéréhez, hogy 
irgalomért könyörögjön. Zsibbadtan lovagolt, és bámulta az árnyékokat. A mongolok 
megsemmisítették a francia templomosokat, a legtökéletesebb haderőt, amelyet Boleszláv 
ismert. Ki tudja megállítani ezeket, ha a lovagrendek sem? Ezek a lovagok a muszlim 
eretnekek hordáit mészárolták le Jeruzsálemben és körülötte. Rettenetes volt látni, miként verik 
szét őket egyetlen nap alatt. 

Mögötte farkasként vonító mongolok százai mészárolták azokat, akik már csak menekülni 
akartak. A nyilak tovább záporoztak még a szürkületben is. Nyeregből lerántott emberek 
zuhantak hátra azoknak a karjaiba, akik nevettek rajtuk, miközben legyilkolták őket, és egymás 
lökdösték félre, hogy mindenki rúghasson vagy szúrhasson egyet a haldoklón. 

Amikor teljesen besötétedett, Bajdur és Ilügej visszahívták az embereiket. Előttük pőrén 
terült el Krakkó városa, és belovagoltak, mikor a hold fölkelt. 

A hold erősen sütött, a levegő tiszta és hideg volt. A postafutár teljes vágtában száguldott 
a poros ösvényen. Fáradt volt. Alig bírta nyitva tartani a szemét, derekának sajgása hasogató 
fájdalommá erősödött. Hirtelen megrémült, mert nem emlékezett, hány állomást hagyott el ma. 
Kettőt vagy hármaid Karakorum már messze volt, de tudta, hogy továbbítania kell az értékes 
csomagot. Nem tudta, mi az, csak annyit tudott, hogy az élete árán is továbbítania kell. 
Előbukkant a sötétségből a karakorumi, a kezébe nyomta a csomagot, és parancsokat 
vakkantott. Ő már javában száguldott, mire az leszállt a lováról. 

Összerázkódott, és ráébredt, hogy majdnem lecsúszott a nyeregből. Lovának melege, a 
paták ütemes dobogása, a csengők csilingelése eltompította az érzékeit. Ez a második 
álmatlan éjszaka, és nincs más társasága, csak az út és a lova. Újra számolni kezdett. Hat 
állomáson járt, és mindegyiken lovat váltott. A következőnél át kell adnia a csomagot, különben 
összeesik az úton. 

A távolban fényeket látott. Biztosan meghallották a csengettyűit. Lóval, váltás lovassal, egy 
tömlő ajraggal és édes mézzel várják, ha tovább akarna menni. Szükség lesz a másik lovasra. 
Ő el van csigázva. Ennyit bírt. 

Ügetésre lassított, mikor megérkezett a kikövezett udvarhoz, amely a kán hatalmát jelezte 
a semmi közepén. Mihelyt a vam személyzete körülvette, leugrott a nyeregből, és biccentett a 
váltásnak, aki szinte fiú volt még. Szóbeli üzenet is járt a csomaghoz. Mi is azd Igen, már 
eszébe jutott. 

- . Ölj embert és lovat, ha kell! - mondta. - Olyan gyorsan lovagolj, ahogy csak tudsz. Eztitt 
csak Güjük kánnak adhatod oda. Ismételd meg! 

Meghallgatta a friss lovast, ahogy izgatottan elhadarja a parancsot. Átadta a csomagot, 
amely szent és sérthetetlen, csakis a címzett bonthatja fel. Meglátott az udvaron egy kőpadot, 
amely talán azért volt ott, hogy könnyebb legyen lóra szállni. Hálásan lerogyott rá, még 
megvárta, hogy a legény vágtázni kezdjen, csak aztán hunyta le a szemét. Soha életében nem 
nyargalt még ilyen gyorsan, és ilyen messze. Mi lehet ilyen fontos? 


Huszonnyolcadik fejezet 


A kán temetési máglyája óriási volt, felért volna a karakorumi palota tornyának derekáig. 
Hamar megépítették a palota pincéiben tárolt rengeteg cédrusfából. A cédrust az után találták 
meg, hogy elolvasták Ögödej utasításait. A kán felkészült a halálra, jó előre leírta a szertartás 
minden részletét. Más levelek is voltak abban a lepecsételt csomagban, amelyet Jao Su adott 
át Töregenének. Az egyik csak neki szólt, és az özvegy sokáig sírt, miután elolvasta. Azelőtt 
írta Ögödej, hogy elindult a csin hadjáratba. Az asszonyt szíven ütötte a hetvenkedő 
lelkesedés, amely a férje szavaiból áradt. Ögödej készen állt a halálra, ám egyetlen férfi sem 
értheti meg, mit jelent a hangja, a szaga, az érintése nélkül tovább élni. Töregenének nem 
maradt más, csak a levelek és az emlékek. Karakorum lesz a kán sírja, a hamvait egy pincében 
kell elhelyezni a palota alatt, hogy ott pihenjen az örökkévalóságig. 

Temüge kékkel átszőtt, aranyszín selyemruhában állt a zöld fűben. A háta egész idő alatt 
fájt, mert hátra kellett feszítenie a nyakát, hogy felláthasson a máglya tetejére. Nem siratta 
testvérének fiát. Hátrakulcsolta a kezét, és elmerült a jövőről szőtt gondolataiba, miközben 
fellobbantak az első lángok, és a megpörkölt fából áradni kezdett az édes cédrusillat, amelyet a 
füsttel együtt messzire sodor a szél. 

Temüge esze a múlton járt, mialatt kötelességéhez híven megmutatta magát a nézők 
ezreinek. Népe nem szokott tüntetni a gyásszal, ám most sok vörösre sírt szemet lehetett látni a 
munkások tömegében, amely kijött ide Karakorumból. A város üresen tátongott, mintha 
sohasem lett volna benne élet. 

Dzsingisz fia feküdt a lángok között, a rettegett, szeretett, gyűlölt, imádott testvér fia. 
Temüge már alig emlékezett az első napokra, amikor vadásztak rájuk, amikor még csak 
gyerekek voltak. Nagyon régen történt, noha időnként még álmodott a hidegről, a kínzó 
éhségről. Öregemberek gondolatai gyakran vándorolnak vissza az ifjúsághoz, ám Temüge 
nem sok vigaszt talált a magáéban. Akkor még négy fivére volt: Temüdzsin, aki majd a kérkedő 
Dzsingisz nevet választja, Kacsun, Kaszar és Behter. Nagyon igyekezett emlékezni Behter 
arcára, de nem sikerült. És volt még a húguk, Temülün, akit ugyancsak erőszakkal téptek ki az 
életből. 

Temüge a yam levelére gondolt, amelyet Jao Szu reggel mutatott neki. Testvére, Kacsun, 
meghalt. Magába nézett, kereste a kifosztottak gyászát, amelyet Töregene sírásában hallhatott. 
Semmit sem talált. Évek óta eltávolították őket egymástól az élet nehézségei és bosszúságai, 
amelyek megrontják a tiszta kapcsolatokat. A hét emberből, akik a vízmosásban rejtőztek, már 
csak ő és Kaszar maradt meg tanúnak. Csak ők mondhatják el magukról, hogy ott voltak a 
kezdet kezdetén. Mindketten öregek, és nincs olyan nap, hogy ne fájnának a csontjai. 

A múltba nézett a cédrustorony erősödő ragyogásában, és meglátta a lehajtott fejű 
Kaszart. Fiatalságukban együtt vágtak át a csinek országán, találkoztak Jao Suval, aki akkor 
még csak vándor szerzetes volt. Nehéz elhinni, hogy erős és eleven volt valaha. Feltűnt neki, 
milyen furcsán lesoványodott Kaszar. A feje valahogy túl nagy lett, mert minden hús lekopott az 
arcáról és a nyakáról. Cseppet sem látszott egészségesnek. Temüge hirtelen ötlettel odament 
hozzá. Bólintottak egymásnak. Két vénember a napsütésben. 

- Sosem gondoltam, hogy előttem megy el - dörmögte Kaszar. Temüge szúrósan nézett rá. 
Kaszar észrevette a pillantását. Vállat vont. 

- . Öregember vagyok, és a csomók egyre csak nőnek a vállamban. Csak nem számítottam 
rá, hogy holtan látom a fiút, mielőtt betelnek a napjaim. 

- Ki kéne vágatnod őket, testvér - mondta Temüge. 

Kaszar arca megrándult. Már nem viselhetett páncélt, mert nyomta a fájó pontokat. A 
csomók estére mintha megduzzadtak volna a bőre alatt, olyanok lettek, akár a szőlőszemek. 


Azokat nem is említette, amelyeket a hóna alatt talált. Már érintésre is annyira fájtak, hogy 
beleszédült. Elviselhetetlen gondolat volt, hogy tűrnie kell, amint késsel nyeszetelik őket. Ez 
nem gyávaság, mondta magának határozottan. Idővel úgyis elmúlnak, de hanem, akkor 
megölik. Vagy így, vagy úgy. 

- Szomorúan hallom, mi történt Kacsunnal- mondta Temüge. 

Kaszar behunyta a szemét, megmerevedett a fájdalomtól. 

- . Megmondtam neki, hogy túl öreg már egy hadjárathoz - felelte. - De nem örülök, hogy 
igazam lett. Istenem, hogy hiányzik! 

Temüge elcsodálkozott. - Csak nem csatlakozol a keresztényekhez, ugye nem? 

Kaszar szomorkásán mosolygott. - Nekem már késő. Csak hallgatom néha, mit 
beszélnek. Észrevettem, hogy sokat átkozódnak. A mennyországuk kicsit unalmas, mint 
hallottam. Megkérdeztem az egyik szerzetesüket, vannak-e ott lovak, és azt mondta, hogy ott 
nem akarunk majd lovat, hát hinnéd? Azt már most megmondom, hogy nem fogok az egyik 
angyalukon lovagolni. 

Temüge látta, hogy testvére a Kacsun miatt érzett gyászát lep lezi ezzel a beszéddel. Ismét 
a szíve mélyére nézett, de csak ürességet talált. Elszomorító volt. 

- . Éppen most gondoltam arra a vízmosásra a hegyek között, amelyikben bujkáltunk - 
mondta. 

Kaszar elmosolyodott, és megcsóválta a fejét. 

- . Kemény idők voltak - felelte. - De túléltük, mint mindent. -A városra nézett a kán testét 
rejtő máglya mögött. - Ez a hely nem létezne, ha nincs a családunk. - Sóhajtott. - Furcsa dolog 
emlékezni arra az időre, amikor még nem volt nemzet. Ennyi talán elég is egy emberéletre. Volt 
néhány jó évünk, öcsém, minden nézeteltérésünk ellenére. 

Temüge inkább elfordította a tekintetét, mint hogy arra az időre emlékezzen, amikor 
belekontárkodott a sötét tudományokba. Ifjan néhány évig választott tanítványa volt valakinek, 
aki nagy fájdalmat okozott a családjának, akinek a nevét többé nem mondja ki a nemzet. 
Kaszar azokban az években csaknem ellenséges volt iránta, de ez valamikor régen, félig 
elfelejtett időkben történt. 

- . Le kellene írnod ezt - mondta váratlanul Kaszar. A halotti máglya felé kapta a fejét, - 
Ahogy Dzsingisznél csináltad. Meg kellene örökítened. 

- . Megteszem, bátyám - válaszolta Temüge. Alaposabban megnézte Kaszart és most látta 
igazán, mennyire összeaszott. - Rosszul nézel ki, Kaszar. Én a helyedben hagynám, hogy 
kivágják őket. 

- Mit tudsz te erről? - kérdezte gúnyosan Kaszar. 

- . Tudom, hogy adhatnak a fekete kenőcsből, és akkor nem érzed a fájdalmat. 

- . Nem félek a fájdalomtól! - felelte ingerülten Kaszar. Ám a dolog felkeltette az 
érdeklődését. Megmozgatta a vállát, és felszisszent - Talán megteszem. Némelyik napon alig 
tudom használni a jobb karomat. 

- . Pedig szükséged lesz rá, ha Csagatáj eljön Karakorumba -mondta Temüge. 

Kaszar bólintott, és a bal kezével megdörgölte a vállát. 

- . Nem bánnám, ha mielőbb nyakát szegné - mondta. - Ott voltam, öcsém, amikor Toluj 
feláldozta az életét. Mit nyertünk veled Néhány nyomorúságos évet. Ha azt kell látnom, ahogy 
Csagatáj diadalmasan belovagol a kapun, akkor inkább haljak meg álmomban. 

- . Előbb megjön, mint Güjük és Szübötej, ez az egyetlen dolog, amit biztosan tudhatunk - 
mondta savanyúan Temüge. Ő sem szerette azt a faragatlan tuskót, akit a bátyja nemzett. 
Csagatáj uralma alatt nem lesznek sem pompás könyvtárak, sem tudósok utcája, sem 
széleskörű műveltség. Valószínűleg felégeti ezt a várost is, csak hogy megmutassa, kicsoda. 
Ebben a tekintetben az apja fia. Temüge kissé megborzongott, de a szélre fogta. Meg kellene 


terveznie a legértékesebb tekercsek és könyvek elszállítását még Csagatáj érkezése előtt, egy 
olyan helyre, ahol becsülik és megőrzik őket. Csagatáj kánságának már a gondolatától is 
kiverte a víz. A világnak nincs szüksége még egy Dzsingiszre. Még az előzőnek a pusztításait 
is alig heverte ki. 

A kun Kötöny egy kis halászcsónakkal kelt át a Dunán. Az evezőnél egy mogorva katona 
ült, aki ügyesen kormányozta a ladikot a sötét vízen. Kötöny összehúzta magán a köpenyt a 
hideg szürkületben, és elmerült a gondolataiban. Úgy tűnik, nem menekülhet a végzete elől. A 
királynak joga van rá, hogy embereket követeljen tőle. Magyarország befogadta őket, és 
Kötöny egy ideig azt hitte, megmenekültek. Ahogy átjutottak a hegyeken, abban reménykedett, 
hogy a mongol tümenek nem jönnek messzi nyugatra. Még sosem jártak erre. Ám az Arany 
Horda ledübörgött a Kárpátokból, és a menedéket adó országról kiderült, hogy nincs benne 
béke, sem biztonság. 

Dühöngött magában, mert közeledett a part, a cuppogó, fekete sár, amelybe okvetlenül 
beleragad a csizmája. Kilépett a sekély vízbe, és elfintorodott, amikor a lába belemerült a 
büdös agyagba. Az evezős érthetetlenül morgott valamit, és alaposan megvizsgálta a pénzt, 
amit utasa talán sértésnek szánt. Kötöny keze megrándult, a kését kereste, meg akarta vágni 
ezt az embert, hogy ne feledkezzen el a jó modorról. Kelletlenül lefékezte a mozdulatot. Az 
ember elevezett, és gúnyosan vigyorgott. Amikor biztos távolba ért, ordított is valamit, de 
Kötöny nem törődött vele. 

Semmi sem változott Buda és Pest között. Kun népe jóhiszeműen érkezett, 
megkeresztelkedtek, ahogy hűbéruruk parancsolta, és mindent elkövettek, hogy magukénak 
tekintsék az új hitet, ha másért nem, a túlélés érdekében. Olyan nép volt az övé, amely tudta, 
hogy az életben maradás megéri az áldozatot, és bízott hűbérurában. Egyetlen keresztény pap 
sem találta különösnek, hogy egy nemzet egyszerre akarja befogadni Krisztust. 

De Béla alattvalóinak ez sem volt elég. Az első napoktól felröppentek szóbeszédek 
lopásokról és gyilkosságokról, amelyeket Kötöny emberei követtek volna el, és azt híresztelték 
a kunokról, hogy ők az okai minden balszerencsének. Ha egy disznóba beleesett a kórság, 
valaki rögtön azt állította, hogy a sötét bőrű asszonyok átkozták meg. A baktató Kötöny kiköpött 
a kavicsos partra. Az előző hónapban egy magyar lány azzal vádolt két kun fiút, hogy 
megerőszakolták. A kitört zavargást Béla király katonái könyörtelenül elfojtották, de a gyűlölet 
megmaradt, ott fortyogott a felszín alatt. Kevesen hitték, hogy a lány hazudik. Végtére is éppen 
arra számítottak, hogy ezt cselekszik a közöttük élő mocskos nomádok. Gyökértelenek, mi mást 
várhattak volna tőlük, mint hogy lopnak, gyilkolnak és beszennyezik a tiszta folyót. 

Kötöny legalább annyira nem kedvelte vendéglátóit, mint amennyire azok gyűlölték őt és 
a népét. El sem foglalhatnának ennél kisebb helyet, mint amennyijük most van, gondolta 
ingerülten, mikor meglátta a folyó partján összezsúfolt sátrakat és kunyhókat. A király 
megígérte, hogy letelepíti őket. Lesz egy területe a kun népnek, ahol biztonságban élhetnek 
maguk között. Talán meg is tartotta volna a szavát, ha nem jönnek a mongolok, noha Kötöny 
kezdett kételkedni benne. 

A mongol fenyegetés csak növelte a feszültséget a magyarok és kunok törzse között. A 
kunok nem mehettek végig az utcán úgy, hogy valaki ne köpjön ki láttukra, vagy, hogy ne 
lökdössék asszonyaikat. Minden éjjel találtak átvágott torkú halottakat a csatornákban. Ha kun 
volt, akkor senkit sem büntettek meg, de a helyi bírók és katonák kettesével akasztották föl a 
kán embereit, ha magyar volt az áldozat. Szánalmas fizetség ez a kétszázezer új keresztényért. 
Kötöny néha nem értette ezt a hitet, amely szeretetet hirdet, és mégis olyan kegyetlen a 
sajátjaival. 

Felfordult a gyomra, amikor végigment a bélsártól mocskos parton. A budai gazdagok jó 
szennycsatornákat csináltatnak. Még a pesti szegényebb negyedekben is álltak a sarkokon 


hordók, amelyeket a tímárok éjszakánként kiürítettek. A sátorlakó kunoknak nem maradt más, 
csak a folyó. Megpróbálták tisztán tartani, de túl sokan voltak és egy rövid partszakaszon 
zsúfolódtak össze. Emberei között máris pusztítottak a betegségek, egész családok haltak ki, 
és vörös foltok jelentek meg a bőrükön, melyekhez hasonlót Kötöny még sohasem látott. Az 
egész hely olyan volt, akár egy ellenséges tábor, de a király a hadseregét akarja, és Kötöny a 
becsületszavával pecsételte meg az esküjét. Ebben az egy dologban Béla király jól ítéli meg 
őt, de miközben arrébb rúgott egy kavicsot, arra gondolt, hogy a becsületnek is vannak határai. 
Talán mészároltassa le a népét ilyen gyatra ellenszolgáltatásért? Még sohasem szegte meg a 
szavát egyszer se. Olykor-olykor nem is volt egyebe, csak a büszkesége. 

Mire bement Pest városába, a csizmája ragadt az ürüléktől és az agyagtól. Megígérte a 
feleségének, hogy vásárol egy kis húst, mielőtt hazatérne, noha tudta, hogy az árak azonnal 
fölmennek, amint fölismerik, vagy meghallják a beszédét. Megérintette kardja markolatát, 
miközben szaporázni kezdte a lépteit. Úgy érezte, rosszul jár az, aki ma sértegetni meri. A 
holnap, az már egy másik nap, nem vitás, de most egy ideig megenged magának egy kis 
haragot. Melegen tartja. 

Ahogy felkapaszkodott egy sáros lejtőn abba az utcába, ahol a kereskedők bódéi 
sorakoztak, hallotta, hogy a közelben valami a földnek csapódik. A szél a fülébe fújt, Így 
elfordította a fejét, hogy hallgatózzon. Látta, hogy a hentesbolt előtt lámpa ég, de a pult fölötti 
fatáblát éppen most csukják be. Káromkodott egyet, és futni kezdett. 

-Várj! - ordította. 

Csak akkor vette észre a verekedőket, amikor majdnem a lába előtt zuhantak a földre. 
Kötöny gépiesen kardot rántott, ám ezek azzal voltak elfoglalva, hogy egymást csépeljék. Az 
egyiknél kés volt, de a másik keményen markolta a kezét. Kötöny egyiküket sem ismerte. 
Fölkapta a fejét, mint a vadászkutya, amikor ordítozásra lett figyelmes. Haragos hangokat 
hallott, s ettől a kán is haragos lett. Ki tudja, mi történt a távollétében? Amíg tétovázott, a 
hentesnek sikerült becsuknia a fatáblákat, amelyeket egy rúddal rögzített belülről. Kötöny az 
öklével verte a deszkát, de nem kapott választ. Dühösen fordult be a sarkon. 

sorban közeledő embereket, sőt, egész tömeget látott, amely lefelé jött a sáros, sötét 
utcán, éppen feléje. Két gyors lépéssel a sarok mögé húzódott, de az alkonyfényben 
észrevették az árnyalakját, és ösztönösen elbődültek a félelem és a menekülés látványától. 

Kötöny olyan gyorsan mozgott, ahogy csak bírt. Elég hosszú ideje élt ahhoz, hogy tudja, 
most komoly veszélyben forog az élete. Akármitől vadultak meg ezek az emberek, könnyen 
beverhetik a fejét, vagy széttaposhatják a bordáit csizmájukkal. Futott vissza a sötét folyóhoz, a 
csőcselék pedig lelkesen bőgött mögötte, és a sok-sok csizma már a közvetlen közelében 
dübörgött a deszka járdán. 

Kötöny mocskos csizmája megcsúszott a vizes földön. Kardja kiesett a kezéből, olyan 
puha iszapba, hogy nem is koppant. Valaki nekiment, amikor föltápászkodott, aztán mind 
rávetették magukat, és kitöltötték a dühüket a sötét idegenen, aki a futással bizonyította, hogy 
bűnös. Kötöny küzdött, ám üldözői rugdosták, rövid késekkel döfködték, olyan mélyen 
belenyomták a mocskos sárba, hogy szinte eggyé vált vele, és a vére összekeveredett a 
feketeséggel. 

Az emberek arrébb húzódtak az élettelen testtől a folyóparton. Néhányan hátba vágták 
egymást, és röhécseltek azon, hogy igazságot tettek. Nem tudták, ki a megtört testű halott. 
Mikor meghallották a távolból a király tisztjeinek ordítását, úgyszólván egy emberként fordultak 
meg, és eliszkoltak a kereskedők negye- 

dének árnyai között. Ha a nomádok tudomást szereznek az esetről rémület lesz úrrá rajtuk. 
Egy darabig nem merik betenni a lábukat a náluk különbek városaiba. A banda többsége 
családapa volt, akik az alvégen tértek vissza házaikba, hogy ne találkozzanak a király 


katonáival. 

Hatalmas hadsereg gyűlt össze Pest városa előtt. Béla király napjai lázas munkában 
teltek, csak most értette meg, mit jelent egy ilyen hatalmas hadsereget megszervezni. Egy 
katona legföljebb pár napra való élelmet hozhat magával, különben lelassul, és rosszul harcol. 
Az utánpótláshoz lefoglalták az ország minden szekerét és igáslovát, és ezeknek csaknem 
akkora terület kellett a Duna partján, mint maguknak a csapatoknak. Béla király szíve csak úgy 
dagadt a büszkeségtől, ha végigtekintett a seregén. Több mint százezer lovas katona, lovag és 
gyalogos felelt az országszerte kör-behordozott véres kardok hívására. Becslése szerint a 
mongol hadsereg talán ha fele annak, ami itt összegyűlt. A király lenyelte a torkát maró epét. 
Lehet, hogy csak az Arany Horda felével néz szembe, de a pusztítás, amelyről a király az 
északról küldött hírekből értesült, minden képzeletet felülmúlt. Boleszlávtól és Henriktől nem 
várható katonai segítség. Annyit tudott róluk, hogy kétség-beesetten igyekeznek túlélni a 
Lengyelországban portyázó tümenek támadását. Lublin biztosan elesett, és egy jelentés 
szerint Krakkót is felgyújtották, ámbátor Béla nem értette, hogyan lehetséges ez. Csak abban 
reménykedett, hogy a jelentések túloznak, hiszen rémült emberek írják őket. Ezeket a híreket 
bizonyosan nem osztja meg a tisztjeivel és a szövetségeseivel. 

Ezen töprengett, amikor jobbra, a teuton lovagokra pillantott. Kétezren voltak, a legszebb 
harci díszben. Lovaikon nyoma sem volt a sárnak, amelyet a hadsereg dagasztott. Ragyogtak a 
sápadt napfényben, pára gomolygott az orrlikaikból, miközben a földet kapálták. Béla szerette a 
harci paripákat, és tudta, hogy a teutonok a világ legjobb vérvonalú lovaiból válogathatnak. 

Csak a balszárny látványától lohadt le a büszkesége. A kunok jó lovasok, de még mindig 
dühöngenek amiatt, hogy Kötöny valami mocskos folyóparti verekedésben lelte halálát. Mintha 
a király tehetne róla. Magában elismerte, hogy igazán lehetetlen emberek. Ha majd a 
mongolokat visszakergették a hegyeken túlra, többet kell foglalkoznia a gyakorlati feladatokkal, 
amelyek a kun sokaság letelepítésével járnak. Talán rá lehetne venni őket, hogy keressenek új 
otthont maguknak, ahol szívesen látják őket, és nem akarják megrövidíteni a királyt. 

Fojtottan elkáromkodta magát, amikor látta, hogy a kun lovasok otthagyják kijelölt 
helyüket. Futárt küldött a város előtti síkságra azzal a szigorú paranccsal, hogy ki-ki maradjon a 
helyén. Az állát vakargatva figyelte a futár útját. Látta, ahogy a kun lovasok körülveszik a 
magányos embert, de nem állnak meg. Béla egyre jobban csodálkozott. Leengedte a kezét, 
elfordult a nyeregben és intett legközelebbi lovagjának. 

- . Vágtass a kunokhoz, és emlékeztesd őket, hogy esküvel fogadtak engedelmességet 
nekem. Parancsolom, hogy maradjanak a helyükön, amíg nem szólok! 

A lovag tisztelete jeléül leeresztette a lándzsáját, és méltóság-teljesen vágtatni kezdett a 
futár után. Addigra a kunok tönkretették a vonalak tetszetős szimmetriáját, a lovak minden 
alakzatot nélkülöző zűrzavarban öntötték el a síkságot, Béla sóhajtott. A nomádok nem 
képesek felfogni, mi a fegyelem. Törte a fejét, hogy mi a neve Kötöny fiának, aki most 
parancsol nekik, de nem jutott az eszébe. 

A kunok nem álltak meg a lovagnak sem, noha addigra olyan közel kerültek Bélához, 
hogy a király láthatta, amint a lovag kinyújtja a karját. A kunok azonban ráérős ügetésben 
kikerülték. Béla hangosan káromkodott, amikor látta, hogy felé tartanak. Semmi kétség, újra 
akarják tárgyalni esküjük valamelyik részét, esetleg jobb ételt, vagy fegyvereket követelnek. 
Jellemző erre a piszkos fajzatra, hogy megpróbálnak előnyöket kicsikarni, mintha a király 
valami koszos kufár lenne. Az adásvétel, az minden, amihez értenek, gondolta ádázul. A saját 
lányukatis eladnák aranyért. 

Gyilkosán meredt a kun lovasokra, akik lassan közeledtek. Még mindig érkeztek a hírvivők 
a mongolokról szóló jelentésekkel, ő pedig ráérősen foglalatoskodott velük, hogy kimutassa a 
megvetését. Az egyik lovagja megköszörülte a torkát, Béla felpillantott, és meglátta Kötöny fiát, 


aki mereven nézte. A király ismét megpróbálta felidézni a fiatalember nevét, de nem sikerült. 
Túl sok részlettel kellett foglalkoznia az előző napokban ahhoz, hogy mindent fejben 
tarthasson. 

- . Mi olyan fontos, hogy felborítjátok miatta az egész formációid - förmedt rá Béla, aki 
máris vörös volt az elfojtott indulattól. 

Kötöny fia olyan kurtán hajolt meg előtte, ami felér egy sértéssel. 

-Apám esküje kötött minket Béla király. Engem azonban nem köt - mondta. 

- . Miről beszélsz?- kérdezte Béla. - Nem tudom, mi a bajod, ez most nem a megfelelő hely 
és idő. Térjetek vissza a helyetekre! Gyere el hozzám ma este, mihelyt átkeltünk a Dunán. 
Akkor beszélhetünk. 

Tüntetően visszafordult a hírnökeihez, és egy újabb pergament kezdett olvasni. 
Döbbenten kapta föl a fejét, amikor a fiatalember ismét megszólalt. 

- . Egyértelműen értésünkre adták, hogy ez nem a mi háborúnk, Béla király. Jó szerencsét 
kívánok neked, de nekem most az a feladatom, hogy eltereljem népemet az Arany Horda 
útjából. 

Béla arca még vörösebb lett, és az erek kidagadtak sápadt bőréből. 

- Térj vissza a sorba! - ordította. 

Kötöny fia megrázta a fejét. 

- . Isten veled, felséges uram - mondta. - Krisztus áldja meg munkálkodásodat. 

Béla mély lélegzetet vett, ám hirtelen ráébredt, hogy a kun lovasok valamennyien őt nézik. 
A kardjukat vagy az íjukat fogták, és az arcuk nagyon hideg volt. Béla fejében egymást 
kergették a gondolatok, de hát a kunok negyvenezren voltak. Ha parancsot ad a fiú 
megölésére, azonnal megtámadhatják a királyi testőrséget. Katasztrófa lenne, és csak a 
mongolok húznának hasznot belőle. Kék szeme kihűlt. 

-Amikor az ellenség már a láthatáron van? - ordította. - Esküszegők vagytok! Gyávák és 
eretnekek! - üvöltötte Kötöny fia után, miközben az elügetett. A Krisztusát, miért nem emlékszik 
a nevére! Mintha csak a falnak beszélt volna. Akárhogy dühöngött, a kunok kiváltak a seregből, 
és a vezérük után indultak egy olyan ösvényen, amely megkerülte a nagy magyar sereget, és 
visszatértek népük táborába. 

- . Semmi szükségünk kecskepásztorokra a sorainkban, felséges uram - mondta Josef 
Landau mély undorral. Lovagtestvérei helyeslően morogtak. A kunok még az arcvonal előtt 
lovagoltak. Béla király igyekezett leküzdeni indulatát. Kikényszerített magából egy mosolyt. 

- Igazad van, Josef úr - felelte. - Százezren vagyunk, még ezek nélkül a... kecskepásztorok 
nélkül is. De miután győztünk, nem marad el az árulók felelősségre vonása. 

- . Boldogan móresre tanítanám őket, felséges uram - felelte gonoszul Josef Landau. 

- . Nagyon helyes. Terjeszd a hírt, Josef úr, hogy én küldtem el a kunokat a táboromból. 
Nem akarom, hogy az embereim túl sokat foglalkozzanak az árulásukkal. Tudják meg 
döntésemet, hogy csakis tisztavérű magyarokkal fogok harcolni. Ez jót tesz a harci szellemnek. 
Ami a nomádokat illeti, majd te megmutatod nekik, mi jár az árulásért. Bizonyosra veszem, 
hogy meg fogják érteni az érveidet. - Mélyeket lélegzett, hogy lecsillapodjék. 

- . Meguntam, hogy itt ácsorogjak, és a gyávák nyavalygását hallgassam. Adjátok ki a 
parancsot az indulásra! 


Huszonkilencedik fejezet 


Szübötej figyelte, ahogy Béla király seregei özönleni kezdenek a folyón át. A víz fekete volt 
a lovakkal és emberekkel teli hajóktól. Batu és Dzsebe a lovukon ülve ugyancsak a mozgást 
figyelték, igyekeztek felmérni az ellenség erejét. Lovaik halkan nyihogtak legelészés közben. A 
síkságon korán érkezett meg a tavasz, az utolsó hófoltok között kilátszott a zöld. A levegő még 
hideg volt, de az ég már halványkék, a világ pezsgett az új élettől. 

- Egész jó lovasok - mondta Dzsebe. 

Batu vállat vont, de Szübötej válaszolt. 

- Túl sokan vannak - mondta halkan. - Éppen ezért fogjuk megdolgoztatni őket. 

Batu rájuk nézett. Tisztában volt vele, hogy ez a két ember most valami olyat oszt meg 
egymással, amiből ő ki van zárva. Dühítő volt, és persze készakarva csinálták. Elfordította a 
tekintetét, mert ezek simán leolvashatták volna az arcáról a dühöt. 

Egész életében küszködnie kellett mindenért. Aztán a kán kivakarta a koszból, az apja 
iránti tiszteletből előléptette tümen-parancsnokká, elhalmozta megbecsüléssel, és a szokott 
világutálat helyett új küzdelemre kényszerítette, amely csaknem olyan keserves volt, mint az 
előző: be kellett bizonyítania, hogy alkalmas a vezetésre, hogy van olyan tehetséges és 
fegyelmezett, amit a Szübötej-félék magától értetődőnek vesznek. A bizonyítás lázában senki 
sem dolgozhatott nála keményebben, vagy többet. Fiatal volt, a vénemberekhez képest 
csaknem kifogyhatatlan erőbuzgott benne. 

Batu vegyes érzelmekkel nézett az orlokra. Magának sem vallotta be, de bármit megadott 
volna, ha Szübötej helyeslően a vállára csap, és elismeri, csak elismeri férfinak és vezetőnek. 
Másik énje szenvedélyesen gyűlölte ezt a gyengeséget, ezért tűnt örökké dühösnek a békés 
természetű társai szemében. Nem kétséges, hogy az apja valaha fölnézett Szübötejre. Nem 
kétséges, hogy megbízott benne. 

Batu nagyon jól tudta, hogy többek között attól lesz felnőtt, ha az elismerés utáni vágyat 
kiirtja magából, mert sosem szerzi meg Szübötej bizalmát. Sosem szerzi meg elismerését. 
Inkább a nemzet élére tör, és ha Szübötej már fogatlan, aszott vénember lesz, akkor majd látni 
fogja, hogy rosszul ítélte meg az ifjú tábornokot, akinek a nevelését rábízták. Akkor majd tudni 
fogja, hogy nem látta meg az egyetlen harcost, aki képes folytatni és bearanyozni Dzsingisz 
örökségét. 

sóhajtott. Nem áltatta magát. Még az is gyerekes álmodozásnak tűnt, hogy az öreg 
Szübötej majd belátja, nagy hibát követett el. Férfikorában megtanulta, hogy nem számít, mit 
gondolnak róla az emberek, még ha egyiket-másikat tiszteli is. Végül is ő tákol össze magának 
egy életet sajnálatos hibákból és erényekből, ahogy a többiek is. Igyekezett nem odafigyelni 
arra a benső késztetésre, amely arra ösztökélte, hogy ügyeljen Szübötej minden szavára. Túl 
fiatal volt még, ezek pedig más emberek, mint ő. 

- . Hadd keljen át a fél sereg a Dunán - mondta Szübötej Dzsebének. - Hányán is vannak? 
Nyolcvanezren? - Azt hiszem, több. Ha egy helyben maradnának, megbizonyosodhatnék 
róla. 

- . Kétszer annyi lovasuk van, mint nekünk - mondta Szübötej savanyúan. 

- Mi van azokkal, akik ellovagoltaké - kérdezte Batu. 

Szübötej bosszúsan csóválta a fejét. Ő sem értette, miért hagyta ott több tízezer lovas 
Béla hadseregét, még mielőtt kiadták a menet parancsot. Valamilyen fortélyra gyanakodott, és 
nem az a fajta volt, aki élvezi, ha bolondot csinálnak belőle. 

- . Nem tudom. Lehet, hogy tartalék, de az is lehet, hogy más tervük van velük. Nem tetszik 
ez nekem, hogy ilyen sok katona tűnik el, amikor visszahúzódunk. Küldök pár embert, hogy 
keressék meg őket. Átkelnek lejjebb a folyón, és körülnéznek odaát. 


- . Gondolod, hogy valamiféle tartaléké - kérdezte Batu, aki örült, hogy részt vehet a 
társalgásban. 

sSzübötej elutasítóan vállat vont. 

- Ha nem kelnek át a folyón, felőlem akárkicsodák lehetnek. 

Előttük Béla király csapatai keltek át a folyón. Jól elkülönült egységekben jöttek, ami sokat 
elárult a sereg felépítéséről és támadóképességéről. Szübötej éppen ezért figyelte őket 
fokozott érdeklődéssel. Az egységek azonnal összeálltak a túlparton, biztonságos hídfőállást 
képezve támadás esetére. Szübötej kissé csóválta a fejét az alakzatok láttán. Béla király 
csaknem háromszor annyi kiképzett katonával rendelkezett, mint ő, ha nem számítjuk a 
rongyos gyaloghadat. Ekkora sokaság legyőzéséhez szerencse és sokévnyi tapasztalat kell. 
Az orlok elmosolyodott. Ő mindkettőnek bőviben van. Ami ennél is fontosabb, csaknem egy 
hónapot töltött azzal, hogy felderítette a terepet Buda és Pest körül, hogy megtalálja a legjobb 
helyet az ütközetre. Ez bizonyosan nem a Duna partja lesz, ahol a harcvonal olyan egyenetlen 
és hosszú lenne, hogy nem tarthatná kézben. Csak egy válasz van a létszámfölényre: ki kell 
zárni a manőverezés lehetőségét. A világ legnagyobb hadserege is néhány fősre töpörödik, ha 
össze lehet préselni egy hágóban, vagy egy hídon. 

A három tábornok komoran, feszülten figyelte, ahogy Magyar-ország hadserege 
fölsorakozik a folyó innenső partján. Nagyon sokáig tartott, úgyhogy Szübötej megjegyezhetett 
minden részletet. Örült, mert ezek sem tűntek fegyelmezettebbnek a többi hadnál, amelyekkel 
eddig találkozott. Bajdur és Ilügej hírei pontosak és megbízhatóak voltak. Északról nem érkezik 
második hadsereg. Dél felé Güjük és Möngke egy Magyarország-szélességű földsávot 
borotvált simára, elpusztítottak mindenkit, aki fenyegetést jelenthetett. A szárnyak tehát 
biztosítva voltak, ahogy Szübötej eltervezte, és remélhetőleg nem jön közbe váratlan esemény. 
Most már csak keresztül kell vágnia a középső síkságon, és meg kell támadnia a királyt. 
Szübötej megdörgölte a szemét. Egyszer majd itt lovagol az ő népe Magyarország füves 
pusztaságain, és nem is tudják, hogy valaha ő állt itt, és a jövőjük volt a tét. Népének 
gyermekei remélhetőleg fröcskölnek neki a levegőbe pár csepp ajragot halála után. Ennyit 
kérhet az ember, hogy alkalmanként emlékezzenek rá, és azok szellemére, akik vérüket 
ontották azon a tájon. 

Látta Béla királyt, ahogy végiglovagol a sorok mentén, és buzdítja embereit. Hallotta a sok 
száz trombitát a sorok között. Aztán a magasba emelkedtek a zászlók. Hatásos látvány volt 
még olyanoknak is, akik látták a csin császár seregeit. 

Batu tehetetlen indulattal figyelte őket. Szübötejnek előbb-utóbb be kell avatnia őt a 
terveibe, vélhetőleg akkor, ha elvárja tőle, hogy az életét kockáztatva áttörjön ezen a hatalmas 
tömeg emberen és lovon. A büszkesége nem engedte, hogy kérdezősködjék, Szübötej pedig 
semmit sem mondott a soknapi óvatos manőverezés és a felderítők jelentései után. A tümenek 
és gyaloghadak türelmesen várakoztak Csulgetej vezetése alatt alig kétmérföldnyire a folyótól. 

A magyar felderítők máris fölfedezték a tábornokokat, ahogy a nyeregkápájukra hajolnak, 
és őket figyelik. Batu látta, ahogy rájuk mutatnak, majd emberek nyargalnak feléjük. 

- . Jól van, eleget láttam - mondta Szübötej. Batuhoz fordult. -A tümenek visszavonulnak. 
Lassan. Legyen... két mérföld közöttünk. A gyalogosok a lovak mellett futnak. Add parancsba, 
hogy belekapaszkodhatnak a kengyelekbe, vagy felülhetnek a tartalék lovakra, ha kezdenének 
lemaradni, és úgy gondolják, hogy meg tudnak maradni a nyeregben. A királynak gyalogosai is 
vannak. Nem lesznek képesek kikényszeríteni egy ütközetet. 

- . Visszavonulunk?- - kérdezte Batu kifejezéstelen arccal. - Elmondod majd nekem, mik a 
terveid, orlok Bahadur? 

- . Természetesen! - vigyorgott rá Szübötej. - De nem ma. Ma meghátrálunk egy nagyobb 
erő elől. Nem árt az embereknek, ha tanulnak egy kis alázatot. 


sorhatani Karakorum falain állt, és lenézett a kelő nap fényében. A falakat csin munkások 
és harcosok kőlapokkal magasították, amelyeket mészcementtel rögzítettek, majd amikor az 
megkötött, következett az újabb réteg mészkő. Nem volt hiány önkéntes munkaerőben: korán 
kezdték a napot, és csak akkor fejezték be, amikor már látni sem lehetett a sötétségben. Akinek 
volt mit veszítenie, tudta, mire számíthat Csagatáj kántól. Nem szabad belépnie a városba, de 
ha mégis beteszi a lábát, nem kétséges, mi következik utána. Tümenjei megrohanják 
nemzetének fővárosát. 

sorhatani belesóhajtott a reggeli szélbe. A falak nem állítják meg a kánt. Amióta 
Dzsingisz farkasszemet nézett az első városával, a tümenek egyfolytában tökéletesítették a 
katapultokat, ráadásnak közben feltalálták azt a szemcsés, fekete port, amely rendkívüli 
pusztításra képes. Nem tudta, hogy Csagatáj mesteremberei ugyanezen az úton jártak-e, de 
valószínű, hogy a kán pontosan ismeri a legújabb ágyúkat és hordóhajítókat. Sorhatanitól balra 
talapzatot építettek egy tábori ágyúnak, egy zömök tornyot, amely elbírta a hatalmas fegyvert, 
és nem rendül meg attól sem, amikor a hatalmas fegyver visszasiklik. 

sSorhatani gondoskodott róla, hogy amikor Csagatáj megérkezik, ne úgy legyen minden, 
ahogy ő akarja. A város tüzet okádik rá, és talán egy tisztességes lángnyelv véget vet a 
fenyegetésnek, még mielőtt a falakat áttörve belépne a városba. 

Gépiesen számolta a kán halála óta eltelt napokat. Tizenkettő. Miután az ő üzenete 
elindult Güjükhöz, bezáratta a postaállomást, de a rendszer nem működött tökéletesen. Egy 
másik, ezerötszáz mérföld hosszú lánc is indult Karakorumból nyugat felé, Csagatáj 
kánságába. Elég, ha a várost elhagyó lovas eléri ennek a láncolatnak az első szemét, és máris 
rendelkezésére állnak a yam értékes forrásai, hogy üzenetben értesíthesse Csagatájt a kán 
haláláról. Sorhatani ismét átszámolta fejben a távolságokat. Csagatáj még legalább hat napig 
nem kapja meg a hírt legnagyobb sebesség mellett sem. O és Jao Su átnézték a számokat, 
mikor elkezdték erősíteni a várost. Még ha Csagatáj azonnal nyeregbe pattan, és a tümenei is 
menetkészek, akkor sem ér ide egy, de inkább két hónapon belül, mert meg kell kerülnie a 
postaúton a Takla-Makán sivatagot. 

A legvalószínűbb számítások szerint a nyár közepén lesz itt. Sorhatani elárnyékolta a 
szemét, hogy lássa, hol tartanak a falakon dolgozó munkások, akiknek az arca és a keze 
szürke volt a nedves mészkőtől. Nyárra a város megtelik ágyúkkal, a falak pedig eléggé 
kiszélesednek ahhoz, hogy elbírják őket. 

sorhatani lehajolt, összeroppantott egy darab krétás követ, porrá morzsolta, aztán 
leveregette a tenyeréről. Még mindig rengeteg munka volt hátra. Szinte az ő és Töregene 
magabiztossága tartja össze a birodalmat. Amíg Güjük haza nem hozza a tümeneket és át nem 
veszi apja címeit, amíg a nemzet össze nem gyűlik, hogy fölesküdjön az új kánnak, Karakorum 
sebezhető marad. Két, talán három hónapig bírják. Sorhatani rettegett a gondolattól, hogy a 
vörös, vagy a fekete sátrat kell látnia Karakorum előtt. 

Különös módon Ögödej győzelmének köszönhető, hogy a város ekkora jelentőségre tett 
szert. Dzsingisz valahol ott hívta volna össze a nemzetet, ahol már nem látszanak a fehér falak. 
sSorhatani egy pillanatra megdermedt, amikor erre gondolt. Csagatájból hiányzik az apja 
képzelőereje, és valóban Karakorum lett a nemzet fölemelkedésének jelképe. Akárki lesz is a 
kán, birtokolnia kell a várost. Bólintott, rendezte gondolatait. Csagatáj eljön. El kell jönnie. 

Könnyű léptekkel jött le a fal belsejébe épített lépcsőn, közben megfigyelte a széles 
tetőéit, amely mögül az összegyűlt íjászok lőhetnek a támadókra. Új deszkatetőketis ácsoltak a 
falakra: ezek alatt tartják majd a tegezeket, az ivóvizet, a fekete porral tömött vas- és 
cserépkorsókat. A városi őrség a tőle telhető legnagyobb sebességgel gyűjtötte be az 
élelmiszert: sok száz mérföldet jártak be minden irányban, hogy rekvirálják a földek termését. A 
piacokat és a karámokat kiürítették, a tulajdonosok mindössze elismervényt kaptak Temügétől, 


amelyet talán később pénzre válthatnak. A városon eluralkodott a félelem, senki sem mert 
tiltakozni. Sorhatani tudta, hogy az utakon menekültek haladnak kelet felé, lassan vándorló 
családok, akik azt remélik, hogy elkerülhetik a pusztítást. Sötétebb pillanataiban egyetértett 
velük. Jencsing egy éven át tartotta fel a nagykánt, de annak a falai tömörek voltak, 
emberöltőkön át építették őket. Karakorumot nem arra tervezték, hogy ellenálljon egy 
rohamnak. Ögödej nem ezért álmodta meg a fehér várost a vadonban, a folyó partján. 

Észrevette, hogy Töregene, Jao Su és Alhun várakozóan néznek rá. Semmi sem 
történhetett a városban az ő tudtuk nélkül. Sorhatani szíve összeszorult, ha eszébe jutottak a 
gondok és nehézségek, ugyanakkor hallatlanul lelkesítette új hatalma. Micsoda érzés! Ismerte 
a férje is. Hát ilyen az, amikor valakik ránk figyelnek, csakis ránk. Kuncogott, mert elképzelte, 
mit szólna Dzsingisz, ha megtudná, hogy zsenge nemzetét két asszony irányítja. Felmerültek 
benne a kán szavai, hogy a népe egyszer majd drága ruhát visel, fűszeres húst eszik, és 
elfelejti, mivel tartozik neki. Komoly arccal odament Jao Suhoz és Töregenéhez. Még nem 
felejtette el a sárga szemű, félelmetes vén ördögöt, de most mással kell foglalkozni, és 
Karakorum veszélyben forog. Ó se sokáig lenne az ősi földek ura, ha Csagatájt kikiáltanák a 
kánok kánjává. A fiait azon nyomban megölnék, ahogy az új uralkodó megkezdené a 
nagytakarítást, és a tulajdon népét rohanná le a nemzet hadseregével. 

A jövő azon múlik, hogy képesek lesznek-e Csagatájt feltartóztatni, amíg Güjük haza nem 
ér. Nincs más remény, nincs más terv. Sorhatani rámosolygott a reá váró csoportra, arcukon a 
saját szorongását láthatta, és hátrasimította a haját, amelyet felborzolt a reggeli szellő. 

- . Akkor hát munkára! - mondta vidáman. - Mi a feladat ma délelőtt? 

A vágtázó Kiszrut az Ég Atyát káromolta, és fél kézzel megtapogatta a nyakán a karcolást. 
Azelőtt nem voltak ilyen pimaszok az útonállók. Még mindig verejtékezett a döbbenettől, hogy 
egy ember csak úgy előugorhasson az út menti fa mögül, és az ő zsákja után kaphasson. 
Körözött a nyakával, hogy mennyire merevedett meg. Kis híján elkapták! Na, majd szól az öreg 
Gurbánnak, aztán lesz nemulass! Senki sem veszélyeztetheti a postafutárokat! 

Huszonöt mérföldes vágta után megpillantotta a jurtát, és ahogy ilyenkor szokta, 
megpróbálta elképzelni a karakorumi nagyszerű postaállomásokat. Hallott róluk meséket az 
átutazó lovasoktól, és bár néha úgy gondolta, hogy túloznak, mégis csüggött minden szavukon. 
Saját konyha, csak a lovasok kiszolgálására! Éjjel-nappal égnek a lámpák, az állások fényesre 
csiszolt tölgyből vannak, lovak sokasága várja, hogy nekirohanhassanak a pusztaságnak. Egy 
napon ő is látni fogja őket, mert az a megtiszteltetés éri, hogy karakorumi futár lehet. Mindig 
erről álmodott, miközben ide-oda lovagolt két szegényes kicsi állomás között, ahol alig volt 
több néhány jurtánál, meg egy cserénynél. Úgy tűnik, a városi lovasok elviszik magukkal 
Karakorum ragyogását. 

Az itthoni állomás cseppet sem volt ragyogó. Gurbán és még két hadirokkant veterán meg 
a feleségeik vezették, akik kevéssel is beérték. Kiszrut arról álmodott, hogy fontos üzeneteket 
továbbít, és a szíve még mindig vadul vert a szavaktól, amelyeket a kimerült futártól hallott. Ölj 
embert vagy lovat, ha szükséges, de ezt juttasd el Güjüknek, az örökösnek! Csak az ő kezébe 
adható! Kiszrut nem tudta, mit visz, de valami fontos lehet. Alig várta, hogy hivatalosan átadja a 
testvérének, miközben elismétli neki az üzenetet. 

Végigrobogott az utolsó szakaszon. Bosszúságára senki sem várta. Gurbán biztosan az 
ajragot alussza ki, amelyet a felesége főzött neki egy hete. Jellemző a vén iszákosra, hogy 
alszik, holott ő az életük legfontosabb üzenetét hozza. Kiszrut végül a kezével rázta meg a 
csengettyűket, miközben leszállt a lóról, de a jurtákban a füle botját se mozdította senki, csak 
az egyikből szálldogált a füst. Peckesen átvágott az udvaron, és közben hol a testvére, hol a 
többiek nevét ordította. Csak nem mentek el valamennyien horgászni?- Alig három napja 
hagyta itt őket, hogy egy jelentéktelen üzenetet továbbítson. 


Belerúgott a jurta ajtajába, és inkább kint maradt az udvaron, mint hogy bemenjen. A levél 
önbizalmat adott neki. 

- Mi az? - szólt ki zsémbesen a testvére. - Kiszrut d Te vagy az? 

- . Én vagyok az egyetlen, aki a nevedet kiabáljad Igen! - vakkantotta Kiszrut. - Levelem 
van Karakorumból, gyorsan kell továbbítani. És hol talállak?- 

Kinyílt az ajtó, és szemét dörgölve kilépett a bátyja. Az arca meggyűrődött azon az 
oldalán, amelyen feküdt. Kiszrut alig bírt a mérgével. 

- És? Itt vagyok, nem? - kérdezte a bátyja. 

Kiszrut a fejét csóválta. - Tudod mit? Inkább magam viszem. Mondd meg Gurbánnak, 
hogy a keleti úton zsiványok tanyáznak. Csaknem lerántottak a lovamról. 

Bátyja tekintete kitisztult a hírre. Még szép! Senki sem szokta megtámadni a futárokat. 

- . Ne aggódj, megmondom neki. Akarod, hogy továbbvigyem a csomagot? - kérdezte. - 
Tüstént indulok, ha fontos. 

De Kiszrut már beleélte magát az útba, és igazság szerint nem szívesen szállt volna ki az 
izgalmas kalandból. Nem volt nehéz eldöntenie, hogy ő megy tovább. 

- Eridj vissza aludni. Elviszem a következő állomásig. - Visszarántotta a gyeplőt, amikor a 
testvére érte nyúlt, és megfordította az állatot, mielőtt a bátyja teljesen felébredt volna. Hirtelen 
nagyon mehetnékje támadt. 

- . Szólj Gurbánnak az útonállókról! - kiáltott vissza, és vágtába ugratta a lovát. Majdnem 
sötét lesz, mire eléri a következő állomást, de ott rendes emberek vannak, azok készen várják, 
mihelyt meghallják nyergének csengettyűit. Bátyja valami zagyvaságot kiabált utána, de 
Kiszrut már messze járt. 


Harmincadik fejezet. 


Szübötej tümenjei napok óta csalták maguk után a magyar lovasokat, akiktől mindig csak 
egy karnyújtásnyira voltak. Batu már nem is számolta, hányszor próbált a magyar király csatát 
kezdeményezni. A gyalogosok mindkét tábort lelassították, ám amikor már egy napja elhagyták 
a Dunát, Béla király húszezer lovasát küldte támadásba. Szübötej közömbösen figyelte, ahogy 
megközelítik a hátsó sorokat, majd Batu szerint őrjítő nyugalommal elrendelte, hogy zúdítsanak 
rájuk nyílzáport, miközben a rongyos gyalogosok a nyeregkápákba kapaszkodva futottak 
három mérföldet, ismét növelve a két sereg közti távolságot. Ha a magyar lovasok túl közel 
jöttek, a rémítő pontossággal kilőtt sötét nyilak fellegével fogadta őket. A mongol minghaanok 
olyan fegyelmezettek voltak, amihez foghatót még sose látott az ellenség: ha támadták őket, 
akkor is megőrizték az alakzatot, kétszer nyilaztak, aztán megfordultak, hogy csatlakozzanak a 
fősereghez. 

Az első nap volt a legnehezebb az ismételt támadások miatt, amelyeket vissza kellett 
verni. Szübötej lázasan dolgozott, hogy menet közben is tartsa a két hadsereg közti távolságot, 
míg Buda és Pest el nem tűnt a látóhatár mögött. Az első nap alkonyán mosolyogva nézte, 
hogy Béla hadserege magas fallal körülvett tábort épít, szinte már valóságos várost. A magyar 
sereg szekerekkel és pajzsokkal hatalmas négyszöget kerített el a fűben. A hadsereg többi 
része a nyílt síkon táborozott, éppolyan őrizetlenül, mint a király akármelyik szolgája. 

A király talán arra számított, hogy nyugodtan ehet és alhat a parancsnoki sátorban, ám 
Szübötej minden éjjel kiküldött néhány embert kürtökkel és csin tűzijátékokkal, hogy ébren 
tartsa a magyar sereget. Azt akarta, hogy a király kimerült és ideges legyen, miközben ő 
nagyokat aludt, és olyan jóízűen hortyogott, ami megmosolyogtatta a jurtáját vigyázó testőröket. 

A következő néhány nap kevésbé volt mozgalmas. Béla király láthatólag belenyugodott, 
hogy nem veheti rá őket a szembefordulásra és a küzdelemre. Az üldözés folytatódott, de már- 
már olyan volt, mint egy dísszemle: a lovagok hadonásztak kirántott kardjukkal, sértéseket 
kiabáltak, aztán diadalmasan visszaügettek saját táborukba. 

A tümenek tovább lovagoltak, egyik lassú mérföldet tették meg a másik után. Az 
egyenetlen terepen némelyik ló lesántult, ezeket gyorsan megölték, bár sose volt idő arra, hogy 
feldarabolják őket ételnek. A nyereg mellett futó gyalogosok edzettek voltak, ám né-hányan így 
is elszenvedtek kisebb sérüléseket. Szübötej parancsot adott, hogy aki elesik, azt hagyják ott 
egy szál karddal, de a tümenjei hosszú ideje együtt harcoltak és dolgoztak a rongyos 
gyalogosokkal. Úgyhogy a fővezér szemet hunyt, ha a harcosai maguk mögé ültették a 
gyalogosokat, vagy felkötözték őket valamelyik tartalék ló hátára. 

Az ötödik nap délutánjára csaknem kétszáz mérföldet tettek meg és Szübötej mindent 
tudott már az ellenségről, amire szüksége volt. Előttük feltűnt a Sajó folyó, Szübötej a délelőtt 
nagy részét azzal töltötte, hogy irányította az átkelést az egyetlen hídon. Tümenjei nem 
kockáztathatták, hogy csapdába essenek a folyónál, így nem volt meglepő, hogy délelőtt a 
magyar lovasok közelebb jutottak a Sajóhoz. Ok is jól ismerték a környéket. 

Amikor a nap elhagyta a delelőpontot az égen, Szübötej hívatta Batut, Dzsebét és 
Csulgetejt. 

- Dzsebe, a tümenjeid haladéktalanul keljenek át a Sajón! 
A tábornok összevonta a szemöldökét. 

- Ha én lennék a magyar király, most csapnék le, amikor a folyó miatt nem 
manőverezhetünk. Tudniuk kell, hogy ez az egyetlen híd. 

Szübötej megfordult a nyeregben, és az alig néhány mérföldnyire levő Sajót nézte. 
Csulgetej tümenjei már összetömörültek a parton. Nem maradhatnak ott, a mély folyó mellett. 

- . Ez a király már öt napja üldöz minket nagy garral. Tisztjei gratulálni fognak neki és 


egymásnak. Azt hiszi, egyenesen felrohanunk a hegyekbe, ahonnan még tovább szoríthat 
vissza minket. Azt hiszem, hagyja, hogy elmenjünk, de ha mégsem, még mindig van húszezer 
emberem, hogy bebizonyítsák a tévedését. Indulj gyorsan! 

- .  Parancsodra, orlok! - mondta Dzsebe. Meghajtotta a fejét, és elnyargalt, hogy 
továbbítsa a parancsot a tümenjének. 

Batu megköszörülte a torkát, hirtelen kényelmetlenül érezte magát Szübötej jelenlétében. 

- Itt van már az ideje, hogy feltárd a terveidet, az alacsonyabb rangú tábornokok előtt d - 
kérdezte. Beszéd közben mosolygott, hogy elvegye szavainak élét. 

sSzübötej egy pillantást vetett rá. 

-A folyó a kulcs. Eddig csak futottunk. Nem számítanak támadásra, legalábbis most nem. 
Tovább nyomnak minket, mihelyt meglátják, hogy elkezdünk átkelni, mi azonban távol tartjuk 
őket a nyilainkkal. Azt akarom, hogy estére ők maradjanak ezen az oldalon, mi pedig odaát 
legyünk. Ez a király nem számít ennél többre ilyen könnyen megkergethető ellenségtől. 
Elmosolyodott. 

- . Ha egyszer átkeltünk a Sajón, szükségem lesz az utolsó minghaanra, hogy tartsa azt a 
hidat. Ez az egyetlen gyenge pont az előkészületeimben, Batu. Ha azt az ezer embert gyorsan 
lerohanják, akkor megtámadnak minket, és pocsékba megy a lehetőség, amelyet a szűk híd 
kínál. 

Batu a hídra gondolt, amelyet az első átkelésnél látott, amikor a tümenek Buda és Pest 
felé ügettek. A köves országút olyan széles volt, hogy tucatnyi ló is elmehetett rajta egymás 
mellett. Lovagok ellen napokig tarthatná, de a magyar íjászok egyszerűen a partokról lőnék át a 
nyilak tízezreit. Akárki áll is a hídon, végül elesik, még ha van is nála pajzs. Sóhajtott. 

- . Ezt a feladatot szántad nekem, orlok? Újabb öngyilkos bevetés, amelyet nem élhetek 
túl. Csak biztos akarok lenni benne, hogy, megértettem a parancsot. Meglepetésére Szübötej 
elnevette magát. 

- . Nem, ez nem a te feladatod lesz. Rád holnap hajnalban lesz szükségem. A te dolgod, 
kit jelölsz ki erre a feladatra. Batu, nem hátrálhatnak meg a támadás elől. Ezt értesd meg velük. 
A magyar királynak azt kell hinnie, hogy el akarunk menekülni, nem állhatunk ki hatalmas 
seregével. Tartani kell a hidat, hogy meggyőzzük. 

Batu bólintott, miközben leplezni próbálta a megkönnyebbülését. A távolban már 
megindultak Dzsebe tümenjei. Olyan gyorsan keltek át a keskeny hídon, ahogy csak tudtak. A 
harcedzett Dzsebe nem tűrt késlekedést. Batu látta a túlparton az emberek és lovak szélesedő 
foltját. Trombitaszó hallatszott, Batu az ajkába harapott. A magyar lovasok még közelebb 
kerültek. 

- Ez véres lesz, Szübötej - mondta halkan. Az orlok hidegen, mérlegelőn nézte. 

- . Megfizetünk a veszteségeinkért. Szavamat adom. Most pedig menj és válogasd ki az 
embereidet. Gondoskodj róla, hogy legyen náluk fáklya, amivel megvilágíthatják naplemente 
után a hidat. Nem hibázhattok, Batu. Mozgalmas éjszakánk lesz. 

Temüge a folyosón járkált a gyógyító szobája előtt. Elsápadt, valahányszor fojtott 
kiáltásokat hallott, de nem bírt visszamenni. Amikor először vágtak bele Kaszar vállába, 
kibuggyant valami fehér lé, de olyan rettenetesen büdös, hogy Temüge kevés híján elhányta 
magát. Kaszar akkor néma maradt, de összerázkódott, amikor a kés mélyebbre fúródott a 
hátában. Mivel a nyelvét vastagon bekenték a fekete kenőccsel, Temüge azt gondolta, 
hallucinál, amikor Dzsingiszt kezdte szólongatni. Csak ekkor jött ki, a ruhája ujjával fogva be az 
orrát és a száját. 

A napfény elsötétült a folyosón, miközben járkált. Mostanában nemhogy a városban, de 
még a palotában sem volt nyugalom. Szolgacsoportok loholtak ide-oda, és mindenfélét cipeltek 
ételtől építőanyagokig. Temügének félre kellett állnia, amikor egy óriási tölgyfagerendát vittek 


el mellette. Fogalma sem volt, hogy ez mire való. Ögödej halála után Sorhatani, Temüge 
unokaöccsének felesége szinte azonnal elkezdett készülni az ostromra. Temüge gúnyosan 
elvigyorodott, és egy pillanatig azt kívánta, bár visszatérne Dzsingisz, hogy egy kis észt verjen 
abba az asszonyba. A várost nem lehet tartani, ezt minden bolond láthatja. A legtöbb, amiben 
reménykedhetnek, hogy kiküldenek egy követet, aki tárgyalásokat kezd Csagatájjal. Dzsingisz 
egyetlen élő fia nem olyan hatalmas, hogy leperegjenek róla a szavak, mondta magában 
Temüge. Önként jelentkezett követnek, de Sorhatani csak mosolygott, megköszönte a 
javaslatot, majd elbocsátotta őt. Temüge ismét dühöngeni kezdett a gondolatra. Akkor, amikor 
a nemzetnek szüksége volna a szakértelmére, egy olyan nővel kell tárgyalnia, aki semmit nem 
ért! Folytatta a járkálást, és összerázkódott, amikor Kaszar felkiáltott, még az előbbinél is 
fájdalmasabban. 

A városnak erős régensre van szüksége, nem Ögödej özvegyére, aki még mindig olyan 
kábult a gyásztól, hogy Sorhatanitól várja az irányítást. Temüge fontolgatta, hogy egy kis 
lendületet ad a dolognak. Hányszor állt közel ahhoz, hogy vezesse a nemzetett A szellemek 
korábban ellene voltak, de most úgy érezte, ismét kivetették a jóscsontokat. Érezte, hogy a 
város retteg. Bizonyára most jött el az ideje, hogy egy erős férfi, magának Dzsingisznek a 
testvére ragadja meg a gyeplőt. Az orra alatt káromkodott, amikor eszébe jutott Alhun, a 
rangidős tiszt. Temüge megpróbálta kipuhatolni, mit érez a Karakorumot irányító két nő iránt. 
Úgyszólván biztosra vette, hogy a tiszt tudja, mit akar. Alhun megrázta a fejét. Mikor Temüge 
óvatosan megpendítette a témát, a katona hirtelen, mondhatni neveletlenül távozott. Otthagyta 
a döbbenten bámuló Temügét a folyosón. 

Fölrezzent gondolataiból, mert kijött a szobából a gyógyító. A vért és a fehér mocskot 
törölgette a kezéről. Temüge felnézett, ám a csin ember némán megrázta a fejét. 

- Sajnálom. A daganatok túlságosan mélyre hatoltak, és túl sok volt belőlük. 
Mindenképpen kevés volt hátra a tábornoknak. Nagyon sok vért vesztett. Nem tudtam itt tartani. 
Temüge váratlanul feldühödött, és ökölbe szorította a kezét. - Micsodád Mit mondasz? - 
kérdezte. — Meghalt? 

A gyógyító szomorúan nézett rá. -Tudta, hogy óriási a kockázat, nagyuram. Őszintén 
fájlalom. 

Temüge félrelökte, és bement a szobába, ahol kevés híján öklendezni kezdett a betegség 
bűzétől. Ismét a szájába gyömöszölte a ruhája ujját, amikor látta, hogy Kaszar üveges 
tekintettel mered a mennyezetre. Csupasz melle fehérlett a forradásoktól; a csaták ezreiben 
kapott sebek nyomai átkúsztak a karjára, amely olyan rücskös volt tőlük, hogy szinte már nem 
is látszott emberi húsnak. Temügének ismét szemet szúrt, mennyire lesoványodott Kaszar, a 
csontok tisztán látszottak a feszes bőr alatt. Szerencsére a gyógyító a hátára fordította. Temüge 
nem akarta újra látni azokat a bíbor sebeket, addig nem, amíg a bűz megtöltötte a tüdejét. 
Öklendezve közeledett a bátyja teteméhez, de sikerült kinyújtania a kezét, hogy lecsukja a 
szemét, és lenyomva tartsa a szemhéjat, hogy úgy is maradjon. 

- Ki fog velem törődni d - motyogta. - Én maradtam utolsónak, bátyám. Mivel érdemeltem 
ki ezt a sorsot? - Megdöbbenésére sírni kezdett, forró könnyek folytak az arcán. 

- . Kelj föl, te bolond! - mondta a tetemnek. - Kelj már föl, és szidjál, hogy nyámnyila 
vagyok, mert sírok! Kérlek, kelj föl! -Érezte, hogy a gyógyító az ajtóban áll. Megpördült. 

- Nagyuram, akarod... - kezdte a csin. 

- Mars ki! - ordította Temüge. - Ez nem a te dolgod! 

A gyógyító eltűnt az ajtóból, amelyet halkan becsukott maga mögött. Temüge visszafordult 
az ágyon fekvő alakhoz. Már a szag sem zavarta. 

- . Én vagyok az utolsó, Kaszar. Behter, Temüdzsin, Kacsun és Temülün, most pedig te. 
Mind elmentetek. Senkim sem maradt. 


- A gondolattól ismét megeredtek a könnyei, és lerogyott egy székre. - Egyedül vagyok egy 
városban, amely arra vár, hogy elpusztítsák - suttogta. 

Felvillant a szeme a keserű haragtól. O jogosult az uralomra a testvére után, nem holmi 
elfajzott fiú, aki csak keserűségére volt az apjának! Ha lenne egy hűséges tümenje, Csagatáj 
nem jutna be élve Karakorumba. Csagatáj elégeti a karakorumi könyvtár minden könyvét, és 
meg se fordul a fejében, micsoda kincsek vannak köztük. Temüge magába fojtotta a 
keserűségét, és töprengeni kezdett, mérlegelte a lehetőségeket. Sorhatani nem érti, mi forog itt 
kockán. Talán tartani lehet a várost, ha olyan férfi kezében lenne, aki tisztában van Karakorum 
értékével, nem pedig egy nőében, aki csak örökölte a hatalmat, és nem a tehetségével 
érdemelte ki. Szübötej hamarosan meghallja a hírt, ő pedig megveti Csagatájt. Az egész had 
viharként indul keletre, hogy megvédje a fővárost. Összeszedte a gondolatait, azt mérlegelte, 
hogyan döntsön, mit válasszon. Ha a város megmarad, Güjük hálás lesz érte. 

Úgy érezte, hogy az egész élete felkészülés volt erre a döntésre. Családja nincsen többé. 
Nélkülük valami különös szabadságot érzett. Most, hogy az utolsó tanúk is távoztak, az ő 
elfeledett régi botlásainak híre-hamva sincsen immár. 

Lehetnek, akiket bőszít Sorhatani uralma. Jao Su biztosan közéjük tartozik, és Temüge 
úgy gondolta, hogy a kancellár ismer másokat is. Meg lehet csinálni, mielőtt Csagatáj 
megérkezik. A hatalom olykor a késszúrás gyorsaságával cserél gazdát. Temüge fölállt, és 
még egyszer utoljára lenézett Kaszar tetemére. 

- . El fogja égetni a könyveket, bátyám. Miért hagynám? Ott voltam a kezdetnél, amikor 
mindig csak egy hajszálnyira járt tőlünk a halál. ígérem, most nem fogok félni, amikor a 
szellemed figyel engem. A hatalomra születtem, bátyám. így kellett volna lennie, nem pedig 
úgy, ahogy lett. Én vagyok az utolsó, Kaszar. Most jött el az én időm. 

Béla király figyelte a táborverést, amely az ő sátrával kezdődött. Pompás darab volt, 
olajozott gerendaváz, vastag vászon, amely nem engedte át a szelet. Már érezte a vacsora 
illatát, amelyet szolgái főztek. Nagyon büszke volt rá, hogy mindennek ő a középpontja. 
Hadseregének nem volt szüksége a nomád kunokra, hogy minden nap visszább szorítsa a 
mongolokat. Nem kell ide más, csak jó magyar acél, és bátorság! Kacagtató gondolat, hogy 
úgy terelte a mongol pásztorokat, ahogy azok szokták a nyájaikat. Kár, hogy nem szorította 
meg őket keményebben a Sajónál, de hát annyira hanyatt-homlok menekültek, alig lassította le 
őket a híd, amelyen átözönlöttek. Látta a túlparton az ellenség furcsa, kör alakú sátrait. Odaát 
nyoma sem volt annak a rendnek és nyugodt hatékonyságnak, amelyet maga körül látott. Előre 
élvezte a folytatódó üldözést. Királyok vére folyt az ereiben, és úgy érezte, ősei azt követelik, 
hogy a támadókat megtörten, vérben úszva űzzék vissza a hegyekbe, ahonnan jöttek. 

Megfordult, és látta, hogy Von Thüringen egyik lovagja közeledik felé. A teutonoknál 
ritkaságszámba mentek az angolok, ám Henry of Braybrooke olyan híres harcos volt, hogy 
megérdemelte a helyét köztük. 

- Sir Henry! - köszöntötte Béla király. 

A lovag lassan leszállt a lováról, és meghajolt. Franciául szólalt meg, azon a nyelven, 
amelyet mindketten folyékonyan beszéltek. 

- . Felség, megpróbálják tartani a hidat velünk szemben. Nyolcszázan, talán ezren 
vannak, és a lovaikat visszaküldték a többihez. 

- . Nem szeretnék, ha átjutnánk, nemde, Sir Henry? - nevetett jóízűen Béla. - Napok óta a 
sarkukban vagyunk, jobban szeretnék, ha hagynánk őket nyugodtan visszavonulni. 

- . Ahogy mondja felséged. Ám száz mérföldön, vagy annál is nagyobb távolságon belül 
ez az egyetlen híd. Ma éjjel vagy reggel ki kell vetnünk őket onnan. Béla töprengett egy 
darabig. Nagyon jó hangulatban volt. 

-Amikor kisfiú voltam Sir Henry, kagylókat gyűjtöttem a Balaton partján a kövekről. 


Rátapadtak a kövekre, de én a kis késemmel lefeszegettem őket, és már mentek is a fazékba! 
Ugye érted, Sir Henry? 

Jót nevetett a saját tréfáján, de a lovag csak egy kicsit összevonta a szemöldökét, és várta 
a parancsot. A király sóhajtott. Még egy ilyen flegmatikus harcostársat! Kevés humorérzék 
szorult a lovagokba, nagyon savanyúan értelmezik a kereszténységet. Megcsapta őket a 
disznópecsenye illata. Béla király várakozón összecsapta a kezét. Döntött. 

- . Küldj íjászokat, Sir Henry. Hadd mulassanak, rendezzenek egy kis céllövészetet 
napnyugta előtt. Csapjanak le rájuk keményen, és kergessék vissza őket a folyón túlra. Elég 
világos voltamé 

A lovag ismét meghajolt. Sir Henry of Braybrooke-nak volt egy kelés a lábszárán, amelyet 
föl kellett vágni, és sebes lába szinte belerothadt már a kötéseibe, akármilyen írral, vagy 
borogatással próbálkozott. Híg leves lesz a vacsorája szikkadt kenyérrel, és talán egy kevés 
karcos bor, hogy a kenyér lemenjen száraz torkán. Kényelmetlen merevséggel, óvatosan szállt 
lóra. Nem élvezte a mészárlást, noha az istentelen mongolok megérdemelték, hogy letöröljék 
őket a föld színéről. Ennek ellenére teljesíti a király parancsát, mert lovagként 
engedelmességet fogadott. 

Henry of Baybrooke továbbította a királyi parancsot az íjászoknak, akik négyezren voltak 
egy magyar herceg parancsnoksága alatt, akit az angol nem kedvelt, és nem is tisztelt. Csak 
annyi ideig maradt, hogy lássa, amint a csapat elindul a híd felé, aztán korgó gyomorral 
csatlakozott a többiekhez, hogy magához vegye a levesből és kenyérből áll vacsorát. 

Csagatáj kinézett a ragyogó napfénybe. Jobb kezében egy sárgás pergament tartott, 
amely több mint ezer mérföldet utazott a postaállomásokon. Foltos és piszkos volt a 
vándorlástól, ám a rá írott, rövid sorok megdobogtatták Csagatáj szívét. A futár, aki átadta, még 
mindig fél térdre ereszkedve várakozott, mert Csagatáj abban a pillanatban megfeledkezett 
róla, ahogy olvasni kezdett. A sietve lefirkantott csin írásjelek azt a hírt hozták, amelyet évek óta 
várt, és ugyanakkor rettegett tőle. Ögödej meghalt végre. 

Ez mindent megváltoztatott. Csagatáj lett Dzsingisz kán utolsó élő fia, a nemzet 
megteremtőjének utolsó közvetlen leszármazottja, a kánok kánja. Szinte hallotta az öreg 
hangját, miközben végiggondolta teendőit. Most könyörtelennek kell lennie, hogy megragadja 
a hatalmat, amelyet valaha neki ígértek, amelyre joga van. Könnyek szöktek a szemébe, 
részben azért, mert eszébe jutott ifjúsága. Végre olyan ember lehet, amilyennek az apja 
szerette volna látni. Öntudatlanul összegyűrte a sárga pergament. 

Szübötej ellene lesz, vagy legalábbis Güjüköt támogatja. Az orlok sosem tartozott 
Csagatáj táborába. Feltűnés nélkül meg kell gyilkoltatni, nincs más módja. Csagatáj bólintott. 
Ez az egyszerű döntés új ösvényeket nyitott meg az eljövendő napokba. Ott állt a karakorumi 
palotában Ögödejjel és Szübötejjel. Hallotta, ahogy öccse Szübötej hűségéről beszél, de 
Csagatáj tudta, hogy sosem bízhat meg az orlokban. Egyszerűen túl sok minden történt 
közöttük, és amúgy is a halál ígéretét látta a fővezér kemény tekintetében. 

Karakorum a kulcs, az biztos. A történelemben nincs örökletes hatalom, legalábbis a 
mongol nemzetnél nincsen. A kánt mindig azok közül választották, akik a legalkalmasabbak 
voltak a vezetésre. Hogy Güjük a kán legidősebb fia, apjának kedvence, az ugyanúgy nem 
számít, mint ahogy az sem számított, hogy nem Ögödej volt a legidősebb fivér. A nemzet nem 
ismer kedvenceket. Elfogadnak bárkit, aki elfoglalja a várost. Bárkit követnek, akinek elég ereje 
van ahhoz, hogy elfoglalja Karakorumot. Csagatáj mosolygott. Sok fia van, hogy megtöltse 
azokat a szobákat, fiák, akik tovább viszik Dzsingisz erejét az idők végezetéig. Káprázatos 
látomásban merült föl előtte egy birodalom képe, amely a keleti Korjótól a nyugati nemzetekig 
ér, és egyetlen erős kéz kormányozza. A csineknek sosem voltak ilyen merész álmaik, de a 
világ hatalmas, és arra csábítja, hogy az egészen ő, Csagatáj uralkodjon. 


Lépteket hallott a háta mögött. Szolgája, Szuntaj lépett be a szobába. Ez egyszer 
Csagatájnak volt híre a mesterkém számára. Elmosolyodott, amikor látta, hogy a csúf arc 
kivörösödik, mintha Szuntaj futott volna. 

- Itt az idő, Szuntaj! - mondta Csagatáj, és a szemében könnyek ragyogtak. - A kán 
elhunyt, és össze kell gyűjtenem a tümenjeimet. Szolgája a térdelő lovas futárra sandított. 
Pillanatnyi gondolkodás után mellé térdelt, és lehajtotta a fejét. - Parancsodra, kán uram! 


Harmincegyedik fejezet 


Güjük egy lándzsát egyensúlyozva, a nyeregben előredőlve vágtatott egy erdei ösvényen. 
Maga előtt látta egy szerb lovas hátát, aki a nyakát és a testi épségét kockáztatva száguldott a 
csapáson. Güjük jobb karja égett a lándzsa súlyától. Vágta közben felállt a nyeregben, hogy a 
combizmok elnyeljék a zökkenéseket. Napokkal ezelőtt lezajlott a csata, de ő és Möngke még 
mindig üldözték a tümenjeikkel a menekülő ellenséget, és nem kímélték a lovaikat, mert minél 
több embert meg akartak ölni, hogy a megmaradó kevesek ne támogathassák a magyar királyt. 
Igaza volt Szübötejnek, amikor Güjüköt délre küldte, itt nagyon sok falu válaszolhatott volna 
Béla hívására. Most már nem tehetik, miután fű nem nő Güjük nyomán. 

Elkáromkodta magát, mert távoli kürtszót hallott. Már olyan közel járt a szerbhez, hogy 
látta a megrettent arcát, valahányszor hátranézett, de egy tábornoknak komolyan kell venni a 
kötelességeit. Levette a szárat a fa nyeregszarvról, amelyre akasztotta, és bal kézzel 
gyengéden meghúzta. Gőzölgő lova megállt a tisztáson, ő pedig nézte, ahogy a rémült szerb 
eltűnik a fák között. Güjük ironikusan tisztelgett lándzsájával, aztán feldobta a levegőbe, a 
közepénél fogva elkapta, és visszaigazította a lábszára melletti hüvelybe. A kürt másodszor is 
rivalgott. Aztán harmadszor. Güjük elkomorodott. Mit találhatott Möngke, ami ilyen sürgős? 
Miközben visszafelé lovagolt, emberei sorra bukkantak elő a zöld félhomályból. 
Egymásnak kurjongattak, és eldicsekedtek győzelmeikkel. Güjük látta, hogy az egyik egy 
marék aranyláncot lobogtat, és elmosolyodott. Felvidította harcosainak egyszerű öröme. 

Amikor Szübötej kiadta parancsait, Güjük aggódott, hogy ez egyfajta büntetés. Mert azt 
tisztán lehetett látni, hogy Szübötej eltávolítja Batu legbizalmasabb barátait. A déli út nem sok 
dicsőséget ígért. Ám ha a kürtölés azt jelzi, hogy vissza kell térnie Szübötejhez, akkor örömmel 
fog visszagondolni ezekre a hetekre. Ő és Möngke jól összedolgoztak, megtanultak bízni 
egymásban. Ilyen rövid idő is elég volt, hogy sokkal jobban tisztelje Möngkét. Fáradhatatlan és 
hozzáértő, még ha hiányoznak is belőle a Batura jellemző lángeszű felvillanások. Mindig ott 
van, ahol kell. Eszébe jutott, mekkora megkönnyebbülés volt pár napja, amikor Möngke 
szétszórt egy szerb erőt, amelyik a hegyek között rajtaütött két minghaanján. 

Az erdő szélén sziklák meredtek ki a földből. Güjük óvatosan haladt az egyenetlen, füves 
terepen. Máris látta, hogy Möngke tümenjei összeálltak, és az ő emberei is szállingóztak 
mindenfelől, hogy fölvegyék a szokásos alakzatot, Megsarkantyúzta a lovát és 
keresztülvágtatott a mezőn. 

Már messziről hallotta a csengettyűk hangját, ami azt jelentette, hogy postafutár érkezett. 
Vadul verő szívvel várta a híreket. Az ember túl könnyen elszigetelődik a főseregtől, mintha az 
ő csatáiból és portyáiból állna az egész világ. Lovaglás közben nyugalmat kényszerített 
magára. Szübötej hívja vissza őket, hogy megindítsák a Nyugat ellen a végső támadást. Ég 
Atya bizonyára megáldotta vállalkozásukat. Sose bánta meg, hogy ilyen messzire eljött az 
otthoni pusztaságból. Fiatal volt, de el tudta képzelni a jövőt, amikor majd különleges szálak 
kötik össze a nagy portya résztvevőit. Ó máris érezte a testvériséget, amely a közös veszélyből 
fakad. Akármi volt is Szübötej szándéka, a portya összekovácsolta az őt követő tábornokokat. 

Möngkéhez érve látta, hogy barátja arca vörös a dühtől. Néma kérdéssel felvonta a 
szemöldökét. Möngke csak vállat vont. - Azt mondja, csakis veled akar beszélni - mondta 
mereven. 

Güjük meglepetten nézett a fiatal futárra. Mocskos volt az úttól, de hát ez természetes. A 
selyemzubbonyán nagy foltokban ütött át az izzadtság. Nem viselt páncélt, csak egy bőrtasak 
volt a hátán, éppen azt igyekezett levenni. 

- . Utasításom szerint az üzenetet egyenesen Güjük kezébe kell adnom, nagyuram. Senkit 
nem akartam megsérteni. - Az utóbbi megjegyzés Möngkének szólt, aki fenyegetően nézett rá. 


- . Orlok Szübötejnek bizonyára megvan erre az oka - mondta Güjük. Átvette a táskát, 
kibontotta. 

A fáradt lovast feszélyezni látszott a főtisztek jelenléte, mégis megrázta a fejét. 

- . Nagyuram, nem találkoztam orlok Szübötejjel. Ez az üzenet közvetlenül Karakorumból 
érkezett. 

Güjük, aki éppen előhúzta volna az egyetlen összehajtogatott pergamenlapot, megdermedt 
mozdulat közben. A körülötte levők látták, hogy elsápad, ahogy a pecsétet megvizsgálja. 
Gyorsan feltörte a viaszt, és széthajtotta az üzenetet, amely csaknem ötezer mérföldet utazott, 
hogy ő átvehesse. 

Olvasás közben az ajkát harapdálta, a szeme újra és újra visszavándorolt a szöveg elejére, 
igyekezett felfogni, amit lát. Möngke nem bírta a feszült csöndet. 

- Mi az, Güjük? - kérdezte. 

Güjük a fejét rázta. 

- Meghalt az apám - felelte kábultan. - A kán halott. 

Möngke még egy pillanatig némán ült a lován, aztán leugrott róla, és lehajtott fejjel a fűre 
térdelt. A körülötte levők követték a példáját, a hír szájról szájra szállt, végül mindkét tümen 
térdelt. Güjük összezavarodva nézett el a fejek fölött, még mindig képtelen volt felfogni a 
történteket. 

- Állj föl, tábornok! - kérte. - Ezt nem fogom elfelejteni, de most haza kell térnem. Vissza 
kell mennem Karakorumba. 

Möngke fölállt, semmilyen érzelem nem látszott rajta. Mielőtt Güjük megakadályozhatta 
volna, odaszorította homlokát unokatestvére kengyelben nyugvó csizmájához. 

- Hadd esküdjek föl rád! - mondta. - Tisztelj meg ezzel! 

Güjük rábámult erre a férfira, aki vad büszkeséggel tekintett föl rá. 

- Rendben van, tábornok - felelte halkan. 

- A kán halott. Sót, tejet, lovakat, jurtákat és vért ajánlok föl neked - válaszolta Möngke. - 
Követlek, kán uram. Szavamat adom rá, és az én szavam vas. 

Güjük kissé megborzongott, amikor az eskü szavai végigfutottak a körülötte térdelő 
tömegen. Nagy csend volt. Güjük elnézett fölöttük, túl a szemhatáron egy városba, amelyet 
csak ő látott. 

- . Ez megvolt, nagyuram - mondta Möngke. - Egyedül neked tartozunk engedelmességgel. 
- Egy ugrással nyeregbe szökkent, és parancsokat kezdett osztogatni a legközelebbi minghaan 
tiszteknek. 

Güjük még mindig úgy tartotta a sárga pergament, mintha attól félne, hogy meggyullad. 
Hallotta, amint Möngke parancsot ad a tümeneknek, hogy induljanak észak felé, 
csatlakozzanak Szübötejhez. 

- . Nem, tábornok. Még ma este indulnom kell - mondta Güjük. A szeme üveges volt, a 
bőre viaszosnak tűnt a napfényben. Alig vette észre, hogy Möngke melléje irányítja a lovát, és 
nem érezte a szorítást, amikor Möngke kinyújtotta a kezét, és megfogta a vállát. 

- . Most szükséged lesz a többi tümenre is barátom - mondta Möngke. - Valamennyire. 

Szübötej a sötétben kuporgott. Hallotta a közelből a Sajó csobogását. Az éjszakai levegőt 
megtöltötte az emberek és a lovak nedves ruhából, fűszeres birkahúsból, trágyából kevert 
szaga. Sötét kedvében volt, mert végig kellett néznie, ahogy egy teljes ming-haant lassan 
vágnak darabokra, miközben az ő parancsára igyekeznek tartani a hidat. Teljesítették a 
feladatot, így anélkül szállt le az éjszaka, hogy a magyar csapatok átjutottak volna. Béla király 
csak ezer nehézlovast juttathatott át hídfőállásba a reggeli induláshoz. Ezek egy szemhunyást 
sem alhattak, amikor köröskörül égtek a mongol tábortüzek. Az áldozat nem volt hiábavaló, 
gondolta Szübötej. Béla király kénytelen reggelig várni mielőtt átjutna a hídon és folytatná a 


mongol sereg kitartó üldözését. 

Fáradtan ropogtatta a nyakát, ellazította megviselt ízületeit. Embereit nem kellett 
beszéddel, vagy friss parancsokkal bíztatni. Ok is végignézték a minghaan utolsó harcát, 
hallották a fájdalmas üvöltést, látták, amikor a haldoklók csobbanva beleesnek a folyóba. 
Magas volt a víz a gyors folyású Sajóban, a páncélos emberek gyorsan elmerültek, nem tudtak 
a felszínen maradni. 

Félhold világított a magasban. A folyó ezüst kötélként ragyogott, csak ott sötétedett be, 
ahol a tümenek átcsobogtak a sekély gázlón. Ez volt Szübötej tervének kulcsa, a gázló, 
amelyet akkor találtak a felderítők, amikor először ereszkedtek le a hegyekből. 

Béla csak olyat látott, ami megerősítette a hitében, hogy a mongolok menekülnek. Ahogy a 
hidat tartották, az jelezte, mennyire fontos nekik. Azóta Szübötej kihasználta a sötét órákat, 
amikor á hold feljött az égre, a folyóparti füves síkság fölött. Hazárdjáték volt ez, kockázat, de 
éppúgy belefáradt a futásba, mint emberei. 

Csak rongyos gyalogosai tartották a folyópartot. Ezernyi tűz körül ültek a holdfényben, 
egyiktől a másikig mentek, mintha hatalmas tábort alkotnának. Szübötej közben elvitte a 
tümeneket három mérfölddel északabbra. A lovakat gyalog vezették át a gázlón, hogy az 
ellenség ne lássa, és ne hallja őket. Egyetlen tüment sem hagytak tartalékban. Ha a terv 
kudarcot vall, a magyar király hajnalban áttör a hídon, és elpusztítja a rongyos gyalogosokat. 

Szübötej suttogva parancsot adott, hogy siessenek. Órákig tartott, hogy ennyi ember 
átkeljen, különösen, mivel igyekeztek csöndben csinálni. A fővezér ismételten a holdra 
pillantott, figyelte a haladását, számolgatta, mennyi idejük maradt hajnalig. Béla király serege 
hatalmas volt. Szübötejnek egy teljes napra lesz szüksége, hogy a veszteségeiért alapos 
bosszút álljon. 

A tümenek összegyűltek a túlsó parton. A lovak horkantottak és nyihogtak egymásra, a 
harcosok befogták piszkos kezükkel az állatok orrlikait, hogy letompítsák a hangokat. Az 
emberek suttogva beszélgettek, halkan nevetgéltek a sötétben, előre élvezték az őket üldöző 
hadsereg megdöbbenését. Öt napon át futottak. Végre itt az idő, hogy megálljának és 
visszaüssenek. 

Szübötej láthatta a félhomályban, hogy Batu vigyorogva üget hozzá parancsokért. Ő 
megőrizte a szigorúságát. 

- . Batu, a te tümened az előőrsöt támadja meg a saját táborában, ott, ahol a királyuk 
pihen. Csapj le rájuk álmukban, és pusztítsd el mindet. Ha eléred a homokzsákból épített falat, 
döntsd le. 

Olyan halkan közeledj, ahogy csak tudsz, aztán hagyd, hogy a nyilak és a kardok kiáltsanak 
helyettetek. 

- . Parancsodra, orlok - felelte Batu. Ez egyszer nem volt gúny a hangjában. 

- . Én Dzsebe és Csulgetej tümenjeivel megyek, és ugyanakkor csapunk le a hátvédre. 
Biztosra veszik, hol vagyunk, és nem számítanak éjszakai támadásra. A falaik nemcsak 
használhatatlanok, még annál is rosszabbak, mivel azokon belül biztonságban érzik magukat. 
Azt akarom, hogy pánikba essenek, Batu. Minden attól függ, hogy milyen gyorsan rohanjuk le 
őket. Ne felejtsd el, még mindig létszámfölényben vannak. Ha jól vezetik őket, képesek lesznek 
átcsoportosítani erőiket új alakzatba. Az utolsó emberig kell harcolnunk, és a veszteségek 
nagyok lesznek. Ne pocsékold el a hadseregem, Batu. Megértetted? 

- . Úgy fogok bánni velük, mintha a saját fiaim lennének - ígérte komoly hangon Batu. 

Szübötej horkantott. -Akkor indulj. Nemsokára hajnalodik, és a helyeden kell lenned. 

Figyelte, ahogy Batu némán eltűnik a sötétben. Nem volt kürtjel, sem nakkara dobszó, 
mivel az ellenség közel volt, és nem sejtett semmit. Batu tümenje simán fölvette a támadó 
alakzatot, és ügetni kezdett a magyar tábor felé. A mongol szekerek, jurták és sebesültek a 


gyalogosok mögött maradtak, hogy ott védjék meg magukat. A tümeneket semmi nem 
akadályozta, gyorsan haladhattak és keményen lecsaphattak, ahogy a legjobban szerették. 

Szübötej bólintott. Messzebbre kellett lovagolnia, mint Batunak, sürgette az idő. Gyorsan 
lóra szállt, és érezte, hogy a szíve erősebben dobog. Egyike volt a ritka alkalmaknak, amikor 
izgult, noha az arcán semmi nem látszott, miközben a két maradék tüment nyugat felé vezette. 

Béla királyt valamilyen robaj ébresztette föl álmából. Verejtékben úszott, és a rossz álom 
utolsó foszlányait dörgölte ki a szeméből, miközben fölállt. Összemosódó gondolatait 
megszakította a csatazaj meg a sikoltozás. Rádöbbent, hogy igazi hangokat hall. Hirtelen 
rémülettel dugta ki a fejét a parancsnoki sátorból. Még sötét volt, de látta, hogy Conrad von 
Thüringen már teljes páncélzatban ül a lován. A német lovagok nagymestere nem látta meg 
Bélát, amikor elügetett mellette parancsokat ordítva, amelyeket Béla nem értett a 
hangzavarban. Emberek futottak minden irányba, és kint, a homokzsákok mögött harci kürtök 
rivalltak. Szárazon nyelt egyet, amikor felismerte a távoli robajt, amely minden pillanattal 
hangosabb és felismerhetőbb lett. 

Átkozódva tért vissza a sátorba, és a ruháját igyekezett kitapogatni a sötétben. A szolgái 
sehol sem voltak. Elesett egy székben, és a fájdalomtól sziszegve egyenesedett föl. Levette 
vastag nadrágját a felborult szék támlájáról, és magára rántotta. Mindez értékes percekbe 
került. Felkapta a rangjához illő hímzett mentét, és kirontott az éjszakába. Odahozták a lovát, 
és ő felszállt. Szüksége volt erre a magasságra, hogy lásson valamit. 

Most kezdett hajnalodni. Keleten szürkült az ég, és Béla döbbent rémülettel látta, hogy 
táborában a legteljesebb fejetlenség uralkodik. A  homokzsák falat ledöntötték, 
Használhatatlanokká lettek. A saját emberei zúdultak befelé a résen, a vad lovasok hajtották 
őket maguk előtt, kintről nyilak ritkították soraikat. Hallotta, hogy von Thüringen parancsokat 
bömböl lovagjainak miközben igyekeztek megerősíteni a védelmet. Kétségbeesett remény 
lobbant föl benne. 

Újrakezdődött a dobok dübörgése. A király megfordította a csataménjét. A mongolok 
valahogy mögéje kerültek. Hogy kelhettek át a folyón? Nem hitt a szemének, mégis egyre 
hangosabban szóltak a dobok! 

Béla hűdötten nyargalt át a táboron, inkább mozgott, mint hogy egy helyben álljon, noha 
az agya üres volt. A magyarok két helyen szakították át a tulajdon táboruk határát, és 
nyomakodtak befelé a biztonságosnak hitt területre. A király fel sem tudta fogni, milyen 
veszteségeket szenvedhettek el, ha így kell menekülniük. 

A rések a szeme láttára szélesedtek, és egyre többen zúdultak be rajtuk. Mögöttük a 
mongolok tovább mészárolták nyíllal és lándzsákkal az összezavarodott embereket. 
Megszámlálhatatlanul sokan látszottak lenni az erősödő fényben. Lehetséges, hogy mindeddig 
el tudtak rejteni egy hadsereget? 

A király igyekezett megőrizni a nyugalmát, holott körülötte egyre nagyobb lett a zűrzavar. 
Tudta, hogy vissza kellene verni a mongolokat a táborból, helyre kellene állítania a rendet, fel 
kellene sorakoztatni a falakon belül az embereket. Utána képes lenne felmérni a 
veszteségeket, talán még ellentámadásba is lendülhetne. Parancsot ordított a hírnököknek, 
akik szétrohantak a kavargó lovasok között, és üvöltve ismételték a parancsot: 

- Újjáépíteni a falakat! Tartani a falakat! 

Ha ezt meg tudják tenni, akkor még megmenekülhetnek a katasztrófától. A tisztjei rendet 
csinálnak a zűrzavarban, ő pedig visszaveri a tümeneket. 

Josef Landau lovagjai meghallották a parancsot. Alakzatba álltak, és egyetlen tömegben 
vágtattak visszafelé. Addigra mongolok voltak a falaknál, és nyílvesszők süvítettek a 
levegőben. Ekkora tolongásnál nem is kellett célozni. Béla alig hitt a szemének: a lovagok úgy 
küzdöttek, mint a megszállottak, tudták, hogy a fal az egyetlen menedékük. Von Thüringen 


száz páncélos lovagot vezetett, a hatalmas vezért könnyű volt felismerni szakálláról és 
pallosáról. 

A lovagok ekkor mutatták meg, mit érnek, Landau és von Thüringen szétzúzták a 
mongolokat, akik be mertek törni a táborba, hajtották őket a falakon tátongó, széles nyílások 
felé. Erényes haraggal küzdöttek, és a mongoloknak most nem volt helyük, hogy beléjük 
kapjanak, aztán elmeneküljenek. Béla a torkában dobogó szívvel nézte, ahogy a német 
lovagok elzárják az egyik rést a paripáikkal, magasra emelt pajzzsal védekezve a még mindig 
zuhogó nyilak ellen. Landaut eltalálta valami. Béla látta, ahogy a lovag feje lekókad. A lova 
ledobta, és elvágtatott. Landau egy darabig még küzdött, csapkodott a karjával, aztán a sárba 
zuhant, csaknem pontosan Béla lába elé. Vér csurgott a nyakvértje alól, bár Béla nem látott 
rajta sérülést. Landau a páncélja csapdájában fuldokolva halt lassú halált, miközben bele- 
belerúgtak vagy átgázoltak rajta a körülötte futkosó harcosok. 

A nyergükből kivetett emberek izzadva vonszolták a homokzsákokat, s olyan gyorsan 
építették újjá a falakat, ahogy csak tudták. A mongolok ismét támadásba lendültek: lovaikat a 
fal felé irányították, és átugrattak rajta, de nyomban felborultak. Ezeket a betolakodókat 
egyenként ölték meg ugyanazok az íjászok, akik a hidat támadták meg az este. Béla 
egyenletesebben kezdett lélegezni, ahogy csökkent az azonnali pusztulás veszélye. A falat 
helyreállították, ellenségei odakint üvöltöttek. Súlyos veszteséget szenvedtek, noha nem is 
hasonlíthatót az övéhez. Megköszönte Istennek, hogy elég nagy tábort épített, amely 
menedéket nyújtott embereinek. 

Ránézett az elpusztult lovak és katonák nyílvesszőkkel borított tetemeire. A nap magasan 
állt, és a király nem tudta elhinni, hogy ilyen sok idő telt el az első roham óta. 

Lóháton ülve jól látta, hogy a mongolok még mindig a fal körül ólálkodnak. Csak egyetlen 
kapu volt rajta: íjászokat küldött oda, hogy megakadályozzon egy újabb támadást. Látta, hogy 
von Thüringen oszlopba állítja a lovagokat, akik lecsapták az arcvédőjüket, és előkészítették 
lándzsáikat. Von Thüringen elbődült, a kaput kinyitották. Csaknem hatszázan kapták 
sarkantyúba a lovukat, és kiviharzottak. Béla úgy vélte, sose látja őket többé. 

Volt annyi esze, hogy minden falra íjászokat küldött teli tegezzel. Körülötte íjak pattantak, 
és a király gyorsabban lélegzett, amikor meghallotta kintről a torokhangú ordítást. A teuton 
lovagok elemükben voltak, súlyukat és gyorsaságukat kihasználva keresztülvágtak a mongol 
lovasokon, és lekaszabolták az üvöltő-sikoltozó támadókat a homokzsák falakon kívül. Béla 
alig bírt uralkodni a félelmén. A táborban hemzsegtek az emberek és a lovak, ám hadának 
nagy részét alvás közben lemészárolták. Kintről hallotta a mongolok rikoltozását és 
kurjongatását, amely hirtelen félbeszakadt, amikor von Thüringen végiggázolt rajtuk. A 
királyban meghűlt a vér. Nem menekülhet innen. Csapdába esett, és a többiekkel együtt itt leli 
halálát. 

Egy örökkévalóságnak tűnt, amíg Von Thüringen visszaért a kapuhoz. A lovagok ragyogó 
oszlopából alig nyolcvanan, talán százan maradtak. A visszatértek véreztek, sokan dülöngéltek 
a nyeregben, nyilak meredeztek behorpadt páncéljukból. A magyar lovasok megilletődve 
nézték a teutonokat, és sokan leugrottak a hátasukról, hogy segítsenek leszállni nekik a 
nyeregből. Von Thüringen szakálla rozsdaszínű volt az alvadt vértől, és úgy festett, mint valami 
sötét isten. Kék szemét dühösen villogtatta a magyar királyra. 

Bélának útmutatás kellett, és úgy viszonozta a pillantást, ahogy a gyámoltalan szarvas 
néz az oroszlánra. Conrad von Thüringen keresztüllovagolt a háborgó embertömegen, és az 
arca ugyanolyan komor volt, mint a királyé. 

Batu lihegve vágtatott Szübötejhez. Az orlok a lova mellett állva, egy dombtetőről 
ellenőrizte, hogy a csata úgy zajlik-e, ahogy megparancsolta. Batu azt várta, hogy dühös lesz 
azért, ahogy a támadást végrehajtotta, de Szübötej mosolygott, amikor meglátta. Batu letörölt a 


nyakáról egy sárcsomót, és bizonytalanul viszonozta a mosolyt. 

- Ezek a lovagok ugyancsak kemény legények - mondta Batu. 

Szübötej bólintott. Látta, hogyan verte vissza embereit a szakállas óriás. A mongol 
harcosok túl közel mentek, nem tudtak manőverezni, amikor a lovagok kirontottak. A hirtelen 
támadás ijesztően fegyelmezett és vad volt. A lovagok fáradhatatlanul aprították a mongolokat, 
és ha valakit leterítettek a nyilak, azonnal bezárták a rést. Minden elesett lovag két-három 
harcost vitt magával. 

- Most már nincsenek sokan - felelete Szübötej, bár a roham megingatta 
magabiztosságát. Nem hagyta figyelmen kívül a fenyegetést, amelyet a lovagok jelentettek, de 
talán alábecsülte, milyen erősek lehetnek a megfelelő helyen és időben. Ez a szakállas őrült 
megtalálta a pillanatot, éppen akkor csapott le a tümenjére, amikor az vonított a diadaltól. 
Ennek ellenére kevés lovag tért vissza. Amikor nyilak kezdtek zuhogni a falakról, az orlok 
parancsot adott, hogy harcosai húzódjanak lőtávolon kívülre. Ők is viszonozták a nyílzáport, de 
nagyobb volt a veszteségük, mert Béla íjászai egy szilárd homokzsák fal mögül lőhettek. 
Szübötej egy pillanatig mérlegelte, ne rohamozza-e meg újból a falat, de túl sokba került volna. 
Végül is ezek beszorultak a falaik mögé, amelyek gyengébbek voltak minden csin erődnél. 
Nem hitte, hogy ennyi embernek elég ivóvize lehessen. 

Az orlok végigtekintett a síkság hullahegyein, melyekben haldoklókat is látott. A támadás 
szétzúzta a magyar hadsereget, és megtörte túlzott magabiztosságukat. Szübötej örült, de most 
az ajkát harapdálva töprengett, hogy miként fejezze be a munkát. 

- . Mennyi ideig tudják tartani magukat? - kérdezte Batu hirtelen. Ez a kérdés annyira 
összhangban volt a fővezér gondolataival, hogy Szübötej meglepetten nézett rá. 

- Néhány napig, amíg el nem fogy a vizük, nem tovább - mondta. - De nem várnak addig. 
A kérdés az, hány emberük és lovuk, hány nyiluk és lándzsájuk maradt. És hogy hányán 
vannak ezek az átkozott lovagok. 

Nehéz volt megbízható becslést készíteni. A mezőt holttetemek borították, ám Szübötej 
nem tudhatta, hányán maradtak életben, és érték el a királyukat. Egy pillanatra behunyta a 
szemét, és úgy képzelte maga elé a vidéket, mintha fölötte repülne. Rongyos gyalogosai még 
mindig a folyó túlpartján vannak, és bizonyára fenyegetően méregetik azt a kis csapatot, amely 
elfoglalta a hidat. A király tábora Szübötej és a folyó között terült el. Csapdába estek, amelyből 
nem szabadulhatnak. 

Batu ismét az ő gondolatait visszhangozta. 

- . Hadd küldjék egy futárt, hogy áthozza a folyón a gyalogosokat - mondta. 

Szübötej oda se figyelt. Még nem tudta, hány mongol harcosát ölték meg, vagy 
sebesítették meg ma délelőtt. Ha a király akár csak a fél hadát megmentette, akkor elég ereje 
maradt ahhoz, hogy egyenlő feltételek mellett kezdjen csatát, olyan küzdelmet, amelyet 
Szübötej csak akkor nyerhet meg, ha nem kíméli a tümenjeit. A nagy portyára elhozott, értékes 
hadsereg létszáma egyre csökkent, akár vereséget is szenvedhet egy azonos erejű és 
elszántságú ellenségtől. Ez nem fog menni. Dühösen gondolkodott, kinyitotta a szemét, 
mereven nézte a tábor környékét. Lassan elmosolyodott, és Batu ez alkalommal nem találta ki 
a gondolatát. 

- Mi az, orlok? Küldjék futárt a gázlón át? 

- . Igen. Mondd meg nekik, hogy vágják le a király embereit a híd másik végén. Vissza kell 
foglalnunk azt a hidat Batu, Nem akarom, hogy a király vizet hozathasson a folyóról. 

sSzübötej dobbantott csizmás lábával. 

- . Amikor ez megvan, még egy mérfölddel visszavonom a tümenjeimet. A szomjúság dönt 
helyettük. 

Batu zavartan nézett. Szübötej vicsorgott, bár lehet, hogy vigyornak szánta. 


Harminckettedik fejezet 


Temüge izzadt, pedig hideg volt a palota udvarán. Érezte a ruhája alá rejtett, hosszú kés 
keménységét. Ma délelőtt nem motozták meg a megbeszélésre összehívott embereket, bár ő 
jól eldugta a kést, noha így meg az ágyékát horzsolta, és örökké fészkelődnie kellett miatta. 

A távolból kalapálás hallatszott. Mostanában örökké kalapáltak. Éjjel-nappal erősítették 
Karakorumot, és ez így is lesz, amíg Csagatáj zászlói föl nem bukkannak a láthatáron. Ha 
Sorhatani és Töregene tartani tudja a várost Güjük visszatéréséig, akkor minden asszonynál 
jobban fogják magasztalni őket. Emberöltőkön át emlegetik majd, hogyan emeltek védőfalat a 
városnak a háború ellen. Temügét, a kán könyvtárosát pedig elfelejtik. 

Fagyosan nézte Sorhatanit, ahogy az összegyűltekhez beszél. Alhun, a kán 
testőrségének rangidős tisztje is ott volt. Temüge érezte, hogy Alhun furcsán néz rá, de nem 
érdekelte. Mélyen beszívta a hideg levegőt, gondolkodott, tervezett, döntött. Bátyja, Dzsingisz, 
egyszer besétált egy kán jurtájába, és átvágta a torkát. Ezt nem élhette volna túl, de ő 
lecsillapította a törzset szavakkal és fenyegetésekkel. Azok pedig megálltak és meghallgatták. 
Temüge tűzbe borult a gondolattól, hogy az udvaron tartózkodó férfiak és nők is megállnak, és 
meghallgatják őt. 

A ruha alá rejtett kés markolatát babrálta. Nincs végzet, semmi sincs azon kívül, amit 
megkaparinthatunk és megtarthatunk. Tanúja volt a nemzet véres születésének. Akár felfogják, 
akár nem, ezek itt mind neki köszönhetik a városukat, az életüket, mindenüket. Ha nincsen 
Dzsingisz, a férfiak és az asszonyok ebben a hideg udvarban most piszkos kecskepásztorok 
lennének a pusztaságban, ahol egymást marják a törzsek. Még tovább is élnek, mint azok a 
férfiak és asszonyok, akiket fiú korában ismert. A csin és a muszlim gyógyítók megmentik ókét 
sok olyan betegségtől, amelyek valamikor halálosak voltak. 

sistergő- haragja ellenére énjének egy része még mindig rettegett attól, amit eltervezett. 
Újra és újra leengedte a kezét, azt mondta magának, hogy elszállt már a pillanat: az ő pillanata 
a történelemben. Aztán eszébe jutottak a testvérei, és érezte, hogyan gúnyolják a 
határozatlanságát. Letörölte a nyakán gyöngyöző verejtéket, Jao Su felfigyelt a mozdulatra. 
Tekintetük találkozott, és Temügének eszébe jutott, hogy nincs egyedül ebben az 
összeesküvésben. A kancellár nyíltan megmondta, hogy halálosan gyűlöli Sorhatanit, aminek 
hatására Temüge a tervezettnél többet tárt föl előtte gondolataiból és álmaiból. 

sSorhatani elbocsátotta a karakorumi tiszteket, hogy elkezdhessék a munkájukat, és 
megfordult. . Töregene vele tartott, máris  belemerültek valamilyen  részletnek a 
megbeszélésébe. 

- Egy pillanatra, úrnőm! - mondta Temüge. 

A szája mintha önállósította volna magát a beszédhez. Sorhatani sietett, éppen csak intett 
neki, hogy kövesse, miközben belépett a palotabeli szobákhoz vezető, fedett árkádsorba. Ez a 
nemtörődöm mozdulat égette ki Temüge idegeiből a félelmet. Hogy egy ilyen nőszemély 
kérelmezőként kezelje őt! Lángba borult az arca. Sietett az asszonyok után, felbátorította, hogy 
Jao Su is ott van velük. Miközben beléptek az árnyékba, Temüge visszanézett a nyitott udvarra 
és elkomorodott, mert Alhun még mindig ott állt, és őt bámulta. 

Sorhatani elkövette azt a hibát, hogy közel engedte magához az árnyékban. Temüge 
megfogta a karját. Az asszony lerázta magáról a kezét. 

- . Mit akarsz, Temüge? - kérdezte gorombán. - Ezernyi dolgom van ma délelőtt! 

Ez nem a szavak ideje volt, Temüge mégis beszélt, hogy álcázza a pillanatot, amikor a 
deel alá nyúl a késért. 

- . Dzsingisz bátyám nem akarná, hogy egy asszony uralkodjon a birodalmában - mondta. 

sorhatani megmerevedett, ő pedig előhúzta a kést. Töregene levegő után kapott és 


ijedtében hátralépett. Sorhatani szeme kitágult a döbbenettől. Temüge megragadta a bal 
kezével, és hátrahúzta a jobbját, hogy a mellébe döfje a kést. 

Ekkor átkapta egy kar, de olyan erővel, hogy Temüge megbotlott, és felkiáltott. Jao Su 
fogta le, akinek a tekintete kihűlt a megvetéstől. Temüge rángatta a kancellár kezét, de nem 
szabadulhatott. A szíve ugrált páni félelmében. 

- Nem! - mondta. Szája sarkában fehéren buggyant ki a nyál. Nem értette, mi történt. 

- . Hát mégis igazad volt, Jao Su - mondta Sorhatani. Nem nézett Temügére, mintha 
egyáltalán nem számítana többé. - Már bánom, hogy kételkedtem benned. Csak nem 
gondoltam, hogy tényleg ennyire ostoba. 

Jao Su erősebbre vette a szorítást. A tőr koppanva hullott a kőpadlóra. 

- Mindig gyenge ember volt - felelte Jao Su. Váratlanul megrázta Temügét, aki felkiáltott 
félelmében és megdöbbenéséber. - Mit akarsz, mit csináljak veled? 

sorhatani habozott. Temüge igyekezett összeszedni magát. 

- . Dzsingisz utolsó testvére vagyok! - mondta. - De mik vagytok ti? Kik vagytok ti, hogy 
ítélkezni mertek fölöttem? Egy csin szerzetes, és két asszony. Nincs jogotok, hogy ítéljetek 
fölöttem! 

- . Nem jelent fenyegetést - folytatta Jao Su, mintha Temüge meg sem szólalt volna. - 
Száműzheted a kánságból, küldd el, menjen világgá. 

- . Igen, küldd el valahova messzire! - mondta Töregene. Temüge látta, hogy reszket. 

Erezte, hogy Sorhatani nézi. Hosszan, lassan beszívta a levegőt, és tudta, hogy az élete 
az asszony kezében van. 

- Nem, Töregene - mondta Sorhatani. - Az ilyesmit meg kell büntetni. Ő sem irgalmazott 
volna nekünk. 

Várt, hogy Töregene határozhasson. Temüge közben átkozódott és vergődött. Töregene a 
fejét rázta, és könnyes szemmel elsietett. 
- Add át Alhunnak - mondta Sorhatani. 

Temüge halálra váltan ordított segítségért. Hányta-vetette magát a szorításban, amely 
olyan tehetetlenné változtatta, mint egy gyermeket . 

- . Ott voltam, amikor megtaláltunk az erdőben, szerzetes! - rikácsolta. - Én hoztalak el 
Dzsingiszhez. Hogy hagyhatod, hogy az unokaöcsém rimája uralkodjon rajtad? 

- Szólj Alhunnak, hogy gyorsan végezzen - mondta Sorhatani. 
- Ennyit megtehetek érte. 
Jao Su bólintott. Az asszony elment, magára hagyta a két férfit. Temüge megroskadt, mert 
hallotta, hogy lépések közelednek. Alhun belépett a napfényből az árkád árnyékába. 
- Hallottad? - kérdezte Jao Su. 

A dühös tekintetű minghaan megmarkolta Temüge vállát. Érezte a szöveten át a vékony, 

öreg csontokat. 
- Hallottam - mondta. Hosszú kés volt a kezében. 
- . Legyetek átkozottak! - mondta Temüge. - Rohadjatok el mindketten a pokolban! 
sírni kezdett, miközben visszavonszolták a napfénybe. 

Az éjszakai támadástól számított második napon Béla emberei törött szekerekkel és az 
elhullott lovak nyergeivel reparálták meg a homokzsákokból emelt falat. Íjászai folyamatos 
készültségben voltak, de máris kiszáradtak és lihegtek. Alig volt annyi vizük, hogy reggel és 
este egy-egy korty jusson az embereknek. A lovak szenvedtek, Béla kétségbeesett. Az egyik 
zsák érdes vásznára hajtotta az állát, úgy nézte a közelben táborozó mongol sereget. Ok 
persze eljutottak a folyóhoz, és torkig ihatták magukat. 

Nézte a mezőt, és küzdött a reménytelenséggel. Már nem tartotta eltúlzottnak az északról 
érkező jelentéseket. A mongol tábornoknak sokkal kevesebb embere volt, de úgy manőverezett 


és taktikázott, hogy megverte a túlerőt. Azon a szörnyű első napon Béla várta ugyan a tábor 
elleni általános támadást, de hiába. Itt viszont csapdában érezte magát. Annyi ember és ló 
zsúfolódott össze, hogy alig bírtak megmozdulni. Nem értette, miért nem jönnek a mongolok, 
hacsak nem szolgál örömükre, hogy láthatják egy király szomjhalálát. Nem is fenyegették a 
tábort: olyan messzire vonultak vissza, hogy nyíllal nem lehetett elérni őket. Épp csak sejlett a 
mozgásuk a távolban, ami hamis biztonságérzettel kecsegtetett, ám Béla a jelentésekből és 
saját keserű tapasztalatából tudta, hogy hihetetlen sebességgel képesek mozogni, ha akarnak. 

Von Thüringen abbahagyta a beszélgetést lovagtársaival, és odajött a királyhoz. Letette 
mellvértjét, sebhelyes karja kilátszott foltos és mocskos tűzött ujjasa alól. Béla érezte rajta a 
verejték és a vér szagát. Olyan zord volt az arca, hogy Béla alig bírt a szemébe nézni. A 
nagymester mereven meghajolt. 

- . Egyik emberem úgy véli, hogy talált kiutat - mondta Von Thüringen. 

Béla király hunyorgott. Imádkozott a megváltásért, de valószínűtlennek tűnt, hogy 
megváltás ennek a szakállas óriásnak az alakjában érkezzék. 

- És mi azé - kérdezte Béla. Felállt, kihúzta magát a szúrós tekintetű lovag előtt. 

- Könnyebb megmutatni, felséges uram - felelte von Thüringen. 

Szó nélkül megfordult, átnyomakodott az emberek és lovak tömegén. Béla egyre 
ingerültebben követte. 

Nem volt hosszú az út, bár a királyt közben lökdösték, és kis híján letaposta egy ágaskodó 
ló. Von Thüringen egy másik falszakaszhoz vezette, ahol a nagymester mutatott valamit. 

- Nézd csak amott a három emberemet - mondta. 

Béla király kilesett a fal fölött. A három lovag levetette a páncélját, de alatta rendjük fekete- 
sárga köntösét viselték. A homokzsákból emelt falak felől nagyon jól látszottak, de Béla 
észrevette, hogy a föld meredeken lejt, mielőtt fölemelkedne a mongol tábor magasságáig. Ott 
egy dombhát futott nyugati irányban. Feltámadt benne a remény, miközben a lehetőségeket 
mérlegelte. 

- Nappal nem kockáztathatom a lovakat, de sötétben minden ki el tud lovagolni a dombsor 
alatt. Ha behúzzák a nyakukat, és egy kis szerencséjük van, a mongolok holnap reggel üres 
tábort találnak. 

Béla az ajkába harapdálta. Hirtelen megrémült a gondolattól, hogy megválnak attól a 
gyatra védelemtől, amelyet a tábor jelent. 

- Nincs más út? - kérdezte. 

Von Thüringen összevonta a szemöldökét. 

- . Vízutánpótlás nélkül nincs. Sokkal nagyobb tábor, és megfelelő falak nélkül nincs. Úgy 
össze vagyunk itt zsúfolva, hogy ezek a falak nem nyújtanának védelmet, ha a mongolok 
támadnának. Köszönjük meg az égnek, hogy még nem jöttek rá a gyengeségünkre, felséges 
uram. Isten megmutatta nekünk az utat, de a parancsod kell hozzá, hogy elinduljunk rajta. 

- . Nem tudjuk megverni őket harcban, von Thüringen? A csatatéren biztosan van elég 
hely ahhoz, hogy felfejlődjünk. 

A német lovagrend nagymestere mély lélegzetet vett, hogy ki ne robbanjon belőle a düh. 
Nem neki kellene ismernie a Sajó vidékét. Az ő emberei honnan tudhatták volna, hogy folyás 
irányában alig kétmérföldnyire van egy gázló? A király szégyene ez a rettentő veszteség, nem 
a lovagjaié. Mindent elkövetett, hogy udvarias maradjon. 

- . Felség, a lovagjaim halálukig követnek téged. A többiek viszont, nos, azok ijedt 
emberek. Ragadd meg a lehetőséget, és engedélyezd, hogy kiszabaduljunk ebből az 
elátkozott táborból. Találok egy másik helyet, ahol bosszút állhatunk a kecskepásztorokon. 
Felejtsd el a csatát, felség. Egy hadjárat nem vész el egyetlen rossz nap miatt. 

Béla király csak állt, és forgatta az egyik gyűrűjét. Von Thüringen türelmetlenül várakozott, 


de a király végül bólintott. 

- Jól van. Ahogy besötétedik, indulunk. 

Von Thüringen elfordult, és már osztogatta is parancsait a körülötte álló embereknek. 
Megszervezi a visszavonulást, de csak abban reménykedhet, hogy aznap éjjel egyetlen 
mongol felderítő se jön túl közel ahhoz a dombháthoz. 

Amint lement a nap, von Thüringen parancsot adott a tábor kiürítésére. Az utolsó órákat 
azzal töltötték, hogy rongyba burkolták a lovak patáját, hogy lehetőleg ne csapjanak zajt, bár a 
föld elég puha volt. A német lovagok irányításával kiosontak a sötétségbe az első emberek, 
akiknek majd kiugrott a szíve a félelemtől, hogy mindjárt meghallják az ellenség üvöltését. De 
nem történt semmi. A lovagok távoztak utolsónak, maguk mögött hagyva a holdfényben fürdő 
üres tábort. 

Von Thüringen látta a távolban a mongol tábortüzeket és fáradtan elmosolyodott, mikor 
elképzelte őket, ahogy reggel üresen találják a tábort. Igazat beszélt a királynak. A veszteség 
iszonyú volt, de holnap is lesz nap. Még ha semmi mást nem sikerül is elérniük, csak azt, hogy 
kedvezőbb csatateret találjanak, akkor is jobbak az esélyeik, mintha a homokzsákok mögött, 
ahol csak szomjan halni lehet. 

Telt-múlt az éjszaka, Von Thüringen már nem érzékelte az előtte áramló tömeget. Az első 
néhány mérföld kínszenvedés volt a nagy bizonytalanságban, de mihelyt eléggé eltávolodtak a 
tábortól, a vonalak több mérföldes karavánná nyúltak. A gyorsabbak lehagyták a sebesülteket 
és a lassan haladókat. Még von Thüringen lovagjait is emésztette a vágy, hogy minél nagyobb 
távolságot tudhassanak maguk és a mongol hadsereg között. 

A nagymesternek az egész teste fájt a csatában kapott ütésektől. A bőre csupa folt lehet a 
páncél alatt a nyilak becsapódásaitól. Máris vért vizelt. Miközben a sötétben lovagolt, a 
látottakon töprengett, és nem örült következtetéseinek. Még egy ok arra, hogy megőrizze a 
magyar hadat egy következő csata idejére. Ha az északról érkezett jelentések igazak, akkor 
Franciaország és Magyarország között Ők az utolsó hadsereg, amely talán megállíthatja a 
mongol támadást. Iszonyú gondolat! Sose hitte volna, hogy meg kell élnie egy ehhez fogható 
veszedelmet. Oroszország urainak darabokra kellett volna tépniük az ellenséget, de kudarcot 
vallottak, és nézniük kellett, hogy porig égnek a városaik. 

Közölni kellene ezt az értesülést a francia Lajos királlyal, gondolta epésen. Ami ennél is 
fontosabb, a pápának és a német-római császárnak abba kellene hagyni a hatalmi harcot. 
Senki sincs biztonságban, amíg az igazi ellenséget szét nem zúzzák. Fejét csóválta, és ismét 
ügetésre gyorsított. Valahol előtte halad Magyarország királya a testőrségével. Von Thüringen 
különb vezért szeretett volna ilyen időkre, de neki ez jutott. Nem tántorodik meg egyetlen 
vesztes csatától. Megverték már máskor is, de mindig visszatért, hogy ellenségeinek lelke 
üvöltve szálljon a pokolra. 

Szürkülni kezdett az ég. Von Thüringen csak találgatta, milyen messzire jutottak az 
éjszaka. Halálosan fáradt volt, a torka kiszáradt, a víz rég elfogyott. Folyót kell keresnie, amint 
haj Halódik, hogy az emberek és lovak némileg visszanyerjék erejüket. Megveregette 
csataménjének a nyakát, bíztató szavakat mormolt neki. Ha Isten velük van, a mongolok csak 
reggel vagy még később jönnek rá, hogy elmentek. Elképzelte a mongolokat, amint türelmesen 
várják, hogy a magyarokat a karjaikba űzze a szomjúság. Elmosolyodott e gondolatra. Hát csak 
várjanak! 

Az ezüstszürke fényhez arany elegyedett. A nagymester fejében egymást kergették a 
gondolatok. Első dolguk, hogy keressenek egy folyót, és oltsák a szomjukat. A friss víz 
gondolatára megvonaglott a szája. Kiköpte a sűrű váladékot. 

Ahogy a fény elöntötte a földet, von Thüringen körbenézett, és meglátott egy sötét vonalat. 
Először azt hitte fák vagy sziklataréj. Aztán alakok rajzolódtak ki a sötétségből. A nagymester 


kővé dermedt. Meghúzta a gyeplőt. 

Íjukat feszítő mongol lovasok sorakoztak az út mentén. Von Thüringen nyelni próbált, de a 
torka túlságosan száraz volt. Tekintete végigsuhant az ösvényen, a vékony vonalban haladó 
embereken. Isten szent nevére, még egy kürtös sincs, aki riadót fújjon! Csak néhány lovagja 
volt a közelében. Ők ugyancsak megálltak, és mindentudó komorsággal néztek vissza a 
nagymesterükre. 

Megfagyott a világ. Von Thüringen egy néma imával elvégezte az utolsó gyónást, és 
feloldozást nyert. Utoljára csókolta meg ujján a gyűrűbe foglalt ereklyét. Megsarkantyúzta 
csataménjét, és kardot rántott; erre repülni kezdtek a nyilak. Az elsők olyan sivítással hasították 
a levegőt, mintha gyerekek visonganának. A mongolok rázúdultak a menekülő katonák vékony, 
szaggatott sorára, és elkezdődött a mészárlás. 

Amikor Bajdur és llügej visszatért Magyarországra, Szübötej és tümenjei éppen pihentek. 
Diadal ragyogott minden arcon, dob- és kürtszó köszöntötte az érkezőket, Szübötej tümenjei 
nagyon jól tudták, milyen szerepet játszott Bajdur a győzelmükben. Megéljenezték, ahogy 
belovagolt a Duna-parti táborba. 

Földúlták Buda és Pest városát, aztán gondosan összeszedtek mindent, amire szükségük 
volt, vagy amit megkívántak. Bajdur félig kiégett házak között lovagolt az utcákon. Az utcakő 
annyira áthevült, hogy megrepedezett és elmorzsálódott. Noha Béla király elmenekült, 
Magyarország hadseregét lemészárolták, annyi embert, hogy számukat se tudták. Szübötej 
számvevői zsákszámra gyűjtötték be a levágott füleket, egyesek hatvanezer, vagy még több 
áldozatot emlegettek. A felderítők máris útban voltak nyugat felé, de az évszak miatt a nagy 
portyákat le kellett állítani, hogy a tümenek pihenhessenek, és megerősödhessenek a zsíros 
húson és a rablott borokon. 

Szübötej lovasokat küldött Güjükért és Möngkéért, hogy jöjjenek. Elvégezték a 
munkájukat, megvédték a fősereg oldalszárnyát. A fővezér mindenkit összegyűjtött, hogy együtt 
nyomulhassanak a tengerig. 

Batu látta a futárok távozását, így eléggé meglepődött, amikor egyik embere azzal a hírrel 
érkezett vissza, hogy dél felől tümenek közelednek. Túl korán volt még ahhoz, hogy Güjük 
megkapja Szübötej parancsát, de azért szólt Bajdurnak, és kilovagoltak a táborból. 

Az elsők között ismerték fel Güjük tümenjének zászlóit. Batu fölnevetett a látványra, 
megsarkantyúzva lovát, és vágtázni kezdett a füves mezőn. Sok mondanivalója volt, és már 
előre örült a részeg estéknek, amikor mindent elmesélhet. Először egyiküknek sem tűnt fel a 
közeledő harcosok sötét arca. Güjük és Möngke tümenjei nem voltak ünneplőhangulatban. 
Főleg Güjük volt olyan komor, amilyennek Batu még sosem látta. - Mi történt, öcsémé - 
kérdezte Batu, és megfakult a mosolya. 

Güjük feléje fordította a fejét. Batu látta, hogy a szeme vörös, a tekintete szomorú. 

- Meghalt a kán - mondta. Batu megrázta a fejét. - Az apád? Hogy-hogy? Fiatal volt még. 

Güjük összevonta a szemöldökét. Erőlködnie kellett, hogy szólni tudjon. 

- A szíve. Most Szübötejjel kell beszélnem. 

Batu és Bajdur közrefogták. Bajdur sápadt volt és töprengő. Mindenkinél jobban ismerte az 
apját, és hirtelen elfogta a félelem, hogy máris ellenségek között lovagol. 


Harmincharmadik fejezet 


IJatu Güjükkel, Möngkével és Bajdurral együtt lovagolt fel a folyóparti város utcáin Buda 
várába, ahol Szübötej főhadiszállása volt. Rangidős minghaan tisztjeikre bízták, hogy 
keressenek szállást és élelmet az embereknek a kirabolt városban. A négy herceg a királyi 
palota külső kapuja előtt leszállt a nyeregből. Simán átjutottak az őrökön. Az orlok tisztjei rájuk 
néztek, aztán a diszkréciót választották, és nem kerestek rajtuk holmi parancsokat. 

Ez egyszer Güjük vezette a kis csoportot. Batu a jobbján lépkedett. Szübötejt egy üres 
lovagteremben találták, ahova bevonszoltak egy hatalmas ebédlőasztalt, amelyet most 
elborítottak a térképek és a mindenféle papírok. Az orlok éppen Dzsebével, Csulgetejjel és 
Ilügejjel tárgyalt. A többiek bólogattak, amikor Szübötej pénzérméket tologatva szemléltette a 
tümenek elhelyezkedését a vidéken. Batu egy pillantással felmérte a jelenetet, és mereven 
mosolygott. Tehát ez most a fiatalok találkozása az öregekkel, és az első alkalom, amikor 
biztosra vette, hogy meg tudja mondani, mi lesz az eredmény. 

Szübötej felnézett, amikor a négy herceg keresztülvágott az ürességtől kongó termen, 
összevonta a szemöldökét a sötét arcok láttán, és hátrébb lépett az asztaltól. 

- Nem hívattalak! - mondta. Batura nézte, és meglepetten pillantott Güjükre, aki így szólt: 

- Meghalt az apám, orlok. 

sSzübötej egy pillanatra behunyta a szemét, az arca megmerevedett. Némán bólintott. 

- . Kérlek, üljetek le - mondta. Olyan hatalmas volt a tekintélye, hogy mind a négyen 
megindultak az asztal körül álló székekhez, bár Batu nem sietett, meg akarta őrizni a 
lendületet, amely idehozta őket. 

-A szíve? - kérdezte Szübötej. 

Güjüknek elállt a lélegzete. 

- Szóval tudtad? Igen, a szíve vitte el. 

- . Akkor mondta el nekem, amikor testvérével, Csagatájjal is közölte - felelte Szübötej. A 
tekintete Bajdurra vándorolt, Güjük is megfordult a székén. 

- Én semmit nem tudtam - felelte hidegen Bajdur. 

Güjük visszafordult, Szübötej azonban addig nézte Bajdurt, amíg az feszengeni nem 
kezdett. 

Szübötej száz dolgot mondhatott volna, de nagy akaraterővel megfékezte magát. 

- . Mik a terveidé - kérdezte Güjüktől. Énjének elfogulatlanabb része kíváncsi volt, miként 
reagál Güjük, akiről váratlanul lehullott minden gyerekesség. Szübötej nézte az ifjú herceget, 
és már megértette csöndes tartózkodását. Új teher nyomta Güjük vállát, akár akarta, akár nem. 

- Apám örököse vagyok - mondta Güjük. - Vissza kell térnem Karakorumba. 

Szübötej ismét Bajdurra nézett. Az arca megrándult, de ezeket a szavakat ki kellett 
mondania. 

- . Tisztában vagy azzal a veszéllyel, amelyet nagybátyád jelenté Magának követeli a 
kánságot. 

Senki sem nézett Bajdurra, aki elvörösödött. 

Güjük töprengve félrehajtotta a fejét. Szübötejnek tetszett, hogy megfontolja a válaszát. Itt 
már nincs helye a süvölvény oktondiságának. Nincsen helye soha többé. 

- . A futár egy hónapja érkezett meg hozzám. Volt időm gondolkozni - mondta Güjük. - 
Hűségesküt követelek az itteni tümenektől. 

- . Ezzel várnod kell - mondta Szübötej. - Amikor itt végeztünk, összehívhatod a nemzetet, 
mint az apád. 

Bajdur ismét fészkelődött, de senki nem törődött vele. Lehetetlen helyzetbe került, de 
egyre jobban szeretett volna megszólalni. 


- . Négy tüment adhatok neked, nekem elég három - mondta Szübötej. - Olyan erővel kell 
visszatérned, hogy biztosítsd magadnak a kánságot. Csagatájnak nem lehet több kettőnél, 
talán háromnál. - Hidegen nézett Bajdurra. - Javaslom, hogy Bajdurt hagyd itt nekem, így nem 
kell választania az unokatestvére és az apja között. - Meghajtotta a fejét Bajdur felé. - Elnézést, 
tábornok. 

Bajdur kinyitotta a száját, de nem talált szavakat. Batu beszélt helyette, aki most szólalt 
meg először. Szübötej belső feszültségét elárulta, hogy azonnal összeszorította a fogát, és a 
tekintete megkeményedett Batu hangjától. 

- . Bajdur kivételével mindenki másnál jobban ismered Csagatájt. Szerinted mit tesz, ha 
meghallja a hírt? 

sSzübötej egy pillantást sem vetett rá, ő csak Güjükkel nézett farkasszemet. Mintha minden 
szót erővel kellett volna kitépnie magából. 

- Ha meggondolatlan, akkor Karakorumba viszi a tümerjeit. 

- Ha meggondolatlan... értem! - felelte Batu, és élvezte, hogy kínos helyzetbe hozta a 
tábornokot. - És mi következik, amikor Güjük kán hazatéré 

- . Csagatáj tárgyalni vagy harcolni fog. Senki sem tudhatja, mi jár az eszében. - Szübötej 
az asztalra csapott, és közelebb hajolt Güjükhöz. - Higgy nekem: Csagatáj kán nem olyan 
fenyegető, mint gondolod. 

Mintha folytatni akarta volna, de inkább becsukta a száját és várt. Ez nem egyszerűen 
katonai döntés. Batu alig tudta visszafojtani gúnyos mosolyát, amikor látta, hogy Szübötej a 
szavakat keresgéli. 

Güjük hagyta, hadd várjanak egy darabig, aztán határozottan megrázta a fejét. 

- — orlok, ha ez az egyetlen biztosítékod, akkor haza kell vinnem a tümeneket. 
Valamennyit. - Dzsebére és Csulgetejre nézett, de azok nem szóltak bele a döntésbe. Szübötej 
volt a legnagyobb tekintély a hadseregben, de ez nem katonai kérdés. 

Szübötej lassan kifújta a levegőt. 

-Tábornok, új térképeim vannak olyan földekről, amelyekről még meséket sem hallottunk. 
Bécs városa itt van száz mérfölddel nyugatabbra. Azon túl található a templomos lovagok 
földje. Délen ltália. A felderítőim már az ottani hegyekben vannak, a következő lépést 
tervezzük. Ez volt életem legnagyobb teljesítménye. - Inkább elhallgatott, mint hogy 
könyörögjön. Güjük dermedten nézett rá. 

- . Minden tümenre szükségem van, orlok Szübötej. Valamennyire. 

- . A rongyos gyalogosokra nincsen. Hagyd itt nekem őket, és két tüment, annyival 
továbbmegyek. 

Güjük lassan kinyújtotta a kezét és megmarkolta Szübötej vállát. Erről a mozdulatról egy 
hónapja még álmodni sem mert volna. 

- . Hogyan hagyhatnálak, Szübötej? Dzsingisz kán tábornokát hagyjam itt, amikor a 
legnagyobb szükségem van rá? Gyere haza velem. Tudod, hogy nem hagyhatlak itt. Egy év 
múlva visszajöhetsz, amikor béke lesz. 

Szübötej rámeredt Bajdurra. Arcára kiült az elkeseredés. Bajdur inkább lesütötte a 
szemét, hogy ne lássa. Amikor az orlok pillantása Batuhoz érkezett, a szeme kigyúlt. 

- . Öregem bér vagyok - mondta Szübötej. - Láttam mindennek a kezdetét, amikor még 
Dzsingisz is fiatal volt. Ide én már nem jövök vissza. Beszéltem a foglyokkal. Semmi nincs 
köztünk és az óceán között, semmi. Láttuk a lovagjaikat, érted, Güjük? Nem tudnak megállítani 
minket. Ha tovább megyünk, miénk a föld tengertől tengerig. Tengertől tengerig, tábornok. 
Tízezer évre. El tudod ezt képzelni, tábornoké 

- . Ez nem fontos - mondta Güjük halkan. - Otthon kezdődik minden. Nem akarok mindent 
elveszteni az itteni földek miatt. -Visszahúzta a kezét, a hangja acélkemény volt. 


- Kán leszek, orlok Szübötej. Szükségem van rád. 

Szübötej lassan megroskadt a székében. Az élet eltűnt az arcából. Még Batu is kínosan 
érezte magát ettől a látványtól. 

- Rendben van. Felkészítem, őket a hazatérésre. 

Csagatáj nézte a folyót a napkeltében. A szobában nem volt bútor, a palota is kiürült, 
mindössze néhány szolga maradt, akik a termeket takarították. Nem tudta, visszatér-e még ide, 
és megsajdult szíve a veszteség tudatától. Közeledő lépéseket hallott, és megfordult. Szolgája, 
Szuntaj lépett be a szobába. Örült ennek a sebhelyes arcnak most, amikor szíve a látomások 
szárnyán repült. 

- Itt az idő, kán uram! - mondta Szuntaj. Tekintete a gyűrött pergamenre hullott Csagatáj 
kezében, amelyet ura legalább ezerszer elolvasott, amióta pár napja megérkezett. 

- Itt az idő - visszhangozta Csagatáj. Még egy pillantást vetett a kelő napra, amely 
megvilágította a csöndes vízről felszálló ludak hátát. Ebben a hangulatban egyenesen 
belenézett a látóhatáron lebegő arany gömbbe, hogy vakítsa meg, ha meri. 

- . Hónapokkal hamarabb érkezek Karakorumba, mint ő -mondta Csagatáj. - Fogadom 
népünk hűségesküjét, de háború lesz, amikor visszatér. Hacsak nem követem szeretett 
testvérem, Ögödej példáját. Mit gondolsz, Szuntaj? Güjük tudomásul veszi a kánságomat az 
élete fejében?- Adj tanácsot. 

- Meglehet, nagyuram. Elvégre te is elfogadtad. 

Csagatáj elmosolyodott. Évek óta először kötött békét a világgal. 

- . Talán parazsat gyűjtök a fejemre, vagy a fiaméra. Most már az ő életére is gondolnom 
kell. A szellemekre, ha Güjük meghalna álmában, megnyílna előttem az út! Ehelyett jóakaratom 
jeléül túszt küldtem neki! 

Szuntaj jól ismerte urát. Mosolyogva odament mögé. 

- . Güjük hiheti így, nagyuram, akár még orlok Szübötej is, de valóban lefogja a kezedet 
egy túszé 

Csagatáj vállat vont. - Vannak még fiaim. Túlságosan magas a tét ahhoz, hogy egy 
gyermekem miatt meghátráljak. Bajdurnak önállóan kell kivágnia magát, végtére is a legjobb 
harcosaimat kapta meg a tümenjébe. Nincs párjuk a nemzetben. Ha elbukik, meggyászolom, 
de a sorsa a saját kezében van, mint mindig. 

Csagatáj nem vette észre, hogy Szuntaj a szokásos szandálja helyett puha csizmát visel. 
Nem hallotta meg az utolsó lépést. Szúrást érzett a nyakán, meglepetten felhördült, és a 
torkához kapott. Ahogy elvette a kezét, látta, hogy véres. Beszélni próbált, de nem volt hangja, 
csak valami károgás jött ki a torkán keletkezett hasadékból. 

- . Azt mondják, a kirpán tőr olyan éles, hogy alig okoz fájdalmat a halál előtt - mondta 
Szuntaj. - Sosem volt alkalmam megkérdezni. Éppen ezért jelenti a neve azt, hogy a kegyelem 
keze. 

A szolga közelebb hajolt, amikor látta, hogy Csagatáj ajka megmozdul, de csak valami 
halk gurgulázás jött ki rajta. Szuntaj hátrább lépett, mikor torkát markolászó ura fél térdre 
roskadt. 

- . A seb halálos, nagyuram. Próbálj megnyugodni. Gyorsan eljön a halál. 

Csagatáj feje lassan a mellére csuklott. Véres jobbja a derekán lógó kardért nyúlt, de nem 
volt ereje kihúzni, épp csak megvillant az acél. 

- Azt mondták, uram, adjak át neked egy üzenetet, ha mód van rá. Betanultam a 
szavakat. Hallasz még? 

Csagatáj nagy robajjal a földre zuhant. Valaki ordított a közelben. Szuntaj arca elsötétült, 
mert tudta, mi következik. 

-Az üzenetet Ögödej kán küldi, nagyuram. Azt mondta, a halálod pillanatában adjam át. Ez 


nem bosszú Csagatáj. A fiam miatt teszem. Én már nem az az ember vagyok, aki életben 
hagyott. Az én kezem messzire elér, és belőled nem lesz kán. - Szuntaj sóhajtott. - igazából 
sosem a te szolgád voltam, nagyuram, de azért derék gazdám voltál. Eredj Isten hírével. 

Csagatáj keze elernyedt. Kivont karddal berontó testőrei azt látták, hogy Szuntaj térdel, és 
uruk fülébe suttog. A szolga felállt, amikor megrohanták, és békés arccal fogadta a kardok 
csapásait. 

Egy hideg, tiszta reggelen Szübötej lóra szállt, és visszanézett. A felhőtlen ég tökéletes 
kékséggel ragyogott. Hét tümen várt rá alakzatban, a nemzet legkülönb harcosai. Mögötte 
mérföldekre nyúltak el a málhával megrakott szekerek. Még akár suhancokat is megtett 
tábornokká, és megmutatta nekik az erejüket. Güjük a hibáival együtt is jobb kán lesz attól, amit 
a nagy portyán tanult. Bajdur sokkal inkább férfi lesz, mint az apja. Möngkére büszke lehet az 
apja lelke. 

sóhajtott. Tudta, hogy soha többé nem látilyen sereget. Alattomosan közelít az öregség, ő 
pedig elfáradt. Egy ideig azt hitte, együtt lovagolhat az ifjakkal a tengerig, amelynek hívása 
sosem álmodott messzeségekig csábította az otthontól. Amikor Güjük leállította, az olyan volt, 
mintha a halál susogná a fülébe, hogy itt a vég. A távolba nézett, elképzelte az arany 
tornyokkal ékes városokat. Tudta a nevüket, de sosem fogja látni őket: Bécs, Párizs, Róma. 

Vége. Tudta, hogy fegyvert ragad, ha Csagatáj akar Ögödej utódja lenni. Talán még 
egyszer utoljára lát egy csatát. A hercegekkel diadalmaskodni fog a csatatéren, és megmutatja 
Csagatájnak, miért Szübötej Bahadur volt Dzsingisz kán tábornoka. 

Ez a gondolat egy pillanatra földerítette, ami elég volt ahhoz, hogy fölemelje, majd 
leengedje a karját. Mögötte a mongol tümenek megindultak a hazafelé vezető, ötezer 
mérföldes úton. 


Utószó 


Hszüan menet közben kinézett a hosszú árkádsor ablakain. Mindegyikből Hangcsout 
láthatta, az öbölbe torkolló folyóval. Gyakran költözött, amióta megérkezett szung földre, mintha 
nem tudnák eldönteni, mit kezdjenek vele. Nagyritkán még azt is megengedték neki, hogy a 
folyón vitorlázzon, és évente kétszer beszélhetett a gyerekeivel és a feleségeivel görcsösen 
mesterkélt találkozásokon, figyelő szung hivatalnokoktól körülvéve. 

Az árkád egy másik hivatalt szegélyezett. Hszüan szórakozásból úgy számította ki a 
lépéseit, hogy bal lábbal mindig egy nap fényfolt közepére érkezzen. Nem várt különösebb 
híreket ettől a találkozótól. Az évek során megértette, hogy a szung hivatalnokok szeretik 
fitogtatni előtte a hatalmukat. Számát se tudta már, hányszor hívatták valamilyen irodába, csak 
azért, mert tudatni akarták vele, hogy a hivatalnoknak nincs kapcsolata az udvarral. Két 
alkalommal a hivatalnokok magukkal hozták szeretőiket vagy gyerekeiket, miközben 
engedélyekkel és Hszüan szerény apanázsának kiutalásával molyoltak. Maga a találkozó 
érdektelen volt. Csak mutogatni akarták a csín császárt, a Menny Fiát a bámész 
családtagoknak. 

Hszüan csodálkozott, amikor a hivatalnokok kis csoportja nem állt meg a szokásos 
folyosói elágazásnál, amely után a fontosabb emberek lakosztályai következtek. Hszüannak le 
kellett küzdenie az izgalom első borzongásait, mikor továbbmentek. Több ajtó is nyitva volt, a 
szobákban munkálkodó, szorgalmas tudósok és hivatalnokok ki-kinéztek a lépések hangjára. 
Hszüan megfékezte reményeit. Túl sokszor törték le őket, amikor nem válaszoltak a leveleire, 
holott mindmáig naponta írt egyet. 

Magára erőltetett nyugalma ellenére érezte, hogy a szíve gyorsabban ver, amikor a 
hajlongó szolgák annak az embernek az ajtajához vezették, aki gyakorlatilag minden levelet 
ellenőrzött Hangcsouban. Szung Kim az uralkodóház nevét viselte, habár Hszüan gyanúja 
szerint közembernek született. Mivel ő rendelkezett a csin császár csekély háztartására kiutalt 
anyagi forrásokkal, sok levelet kapott Hszüantól az évek során. Egyetlenegyre sem válaszolt. 

A szolgák bejelentették, aztán meghajoltak és félreálltak. Hszüan belépett a szobába. 
Kellemes meglepetés volt, hogy kinyitják előtte az ajtót. A mandarin kedvelte a fényűzést, a 
közízlésnél különb szobrokkal és műtárgyakkal vette körül magát. Hszüan titokban mosolygott, 
mert az jutott eszébe, hogy bókol-hatna Szung Kimnek. Ilyen módon rákényszerítené az undok 
emberkét, hogy neki ajándékozza, amit megcsodál, de ez gyűlöletes gondolat volt. A 
neveltetése tiltotta, hogy bármilyen körülmények között otromba legyen. 

Odabent újabb szolgák siettek jelenteni érkezését. Hszüan festménytől festményig 
vándorolt, vigyázva, hogy egyik előtt se álldogáljon túl sokáig. Az idő volt az egyetlen, amiben 
bővelkedett, és tudta, hogy Szung Kim meg fogja várakoztatni. 

Nagy meglepetésére Szung Kim szinte azonnal megérkezett az egyik belső szobából. 
Hszüan bólintott, és nyugtázta a másik ember hasonlóan kurta meghajlását. Szokásos 
tartózkodásával tűrte az udvariaskodást, egy jellel sem mutatta fokozódó türelmetlenségét. 

Végül átvezették a belső termekbe, és teát szolgáltak fel neki. Hszüan kényelembe 
helyezte magát, és várt. 

- . Rendkívüli híreket kaptam, Menny Fia - kezdte Szung Kim. Nagyon öreg ember volt, a 
haja ősz, a bőre ráncos, és lerítt róla az izgalom. Hszüan úgy vonta fel az egyik szemöldökét, 
mintha a szíve nem akart volna kiugrani. Csupán annyit tehetett, hogy tovább hallgatott. 

- A mongol kán meghalt, Menny Fia - folytatta Szung Kim. 

Hszüan elmosolyodott, aztán kuncogni kezdett, amivel alaposan zavarba hozta az 
öregembert. 

- Ez mindent - kérdezte epésen. 


- . Azt gondoltam...Bocsánatodat kell kérem, Menny Fia. Azt gondoltam, hogy a hír nagy 
örömödre szolgál majd. Talán nem száműzetésed végét jelenti ez?- - Zavartan csóválta a fejét 
és ismét próbálkozott. - Az ellenséged halott, felséges úr. A kán elhunyt. 

- . Nem akartalak megbántani, Szung Kim. Noha két mongol kánt éltem túl, azért ez 
valóban kellemes újság. 

- Akkor... Nem értelek. Nem tölti el a szívedet boldogság? 

Hszüan kortyolt egyet a valóban kitűnő teából. 

- . Te nem ismered őket olyan jól, mint én - mondta. — Nem gyászolják meg a kánt. 
Ehelyett valamelyik fiát kikiáltják kánná, és új ellenség után néznek. Egy napon ide jönnek 
majd, Szung Kim, ebbe a városba. Talán még akkor is itt leszek fogoly, amikor az az idő eljön. 
Talán ugyanezekről a folyosókról nézem majd, ahogy a csapataik bekerítik a városfalakat. 

- . Kérlek, Menny Fia! Te a császár vendége vagy, nem fogoly. Nem szabadna ilyesmit 
mondanod. 

Hszüan elfintorodott, és gyöngéden letette a csészét. 

- . Egy vendég akkor megy el, amikor neki tetszik. Egy vendég őrök nélkül lovagolhat. 
Egymáshoz legyünk őszinték, Szung Kim. 

- . Sajnálom, felséges uram. Azt reméltem, hogy örömet szerzek neked, nem szomorúságot. 

- . Biztos lehetsz benne, hogy mindkettőt megtetted. Most pedig, hacsak nem kívánsz 
írásba foglalt óhajaimról tárgyalni, visszatérek lakosztályomba. 

A mandarin meghajtotta a fejét. 

- . Nem intézhetem el, hogy láthasd katonáidat, Menny Fia. Az ilyesmi messze meghaladja 
csekély hatalmamat. 

Hszüan fölállt székéből. 

- . Rendben van, de amikor az új kán eljön, szükségetek lesz rájuk, méghozzá erősen, 
egészségesen. Azt hiszem, akkor, minden egyes férfira szükségetek lesz. 

Most Szung Kimen volt a sor, hogy mosolyogjon. Hangcsou városa régi és hatalmas. 
Messze esik az egykori csín földek határától. Hogy egy hadsereg egyáltalán a közelébe 
férkőzhessen? Igazán mulatságos gondolat! 


Történelmi jegyzetek 


Dzsingisz harmadik fia alig tizenkét éven át, Kr.u. 1229-tól 1241-ig volt nagykán. Ebben az 
időben rohamozták meg a mongolok Európát. Ögödej halála egyike a történelem legfontosabb 
fordulópontjainak. Nyugat-Európa nem bírt volna ellenállni nekik. A középkori várak nem voltak 
erősebbek a fallal körülvett csin városoknál, a csatatereken pedig a gyors támadásokkal 
operáló, mongol stílusú hadviselés gyakorlatilag ellenállhatatlan volt. Nem túlzás azt mondani, 
hogy a Nyugat jövője azon múlt, hogy Ögödej szíve felmondta a szolgálatot. 

Tudjuk, hogy Ögödej még fiatal volt, alig tizennégy évvel élte túl az apját. Azt viszont nem 
tudjuk, miért építette föl Karakorumot, hiszen olyan kán fia volt, aki nemhogy megvetette a 
városokat, de egész életében azt igyekezett bebizonyítani, mennyire gyatra védelmet jelent egy 
város. Ögödej mégis várost épített birodalma trónusául. Fennmaradtak róla a kortársak leírása, 
például egy Willelmus Rubruc nevű keresztény szerzetesé. Az ezüstfa történelmi tény, 
akárcsak a sámánista szentélyek, az iszlám mecsetek és legalább egy nesztoriánus 
keresztény templom. 

Nehéz megérteni, hogy Ögödej egyáltalán miért építtetett ilyesmit. Az egyik magyarázat, 
amely illik a tényekhez, úgy hangzik, hogy kicsit olyan volt, mint Cecil Rhodes, aki már tizenhat 
évesen szívpanaszoktól szenvedett. Mielőtt egy szívroham megölte negyvennyolc éves 
korában, egy birodalmat épített magának Afrikában: jelet akart hagyni maga után, noha mindig 
tudta, hogy kevés ideje van rá. Ögödejt talán ugyanez a kétségbeesés hajtotta. 

A második kérdés, hogy miért építette városát szembeszökően kínai stílusúra, holott 
azokat a városokat gyakran láthatta égni. Ebben Jao Su hatását érhetjük tetten. Noha Jao Su 
valóban tanácsadója volt Ögödejnek, az én teremtményem a korszak két kínai buddhista 
szerzeteséből van összegyúrva. Még nem fejeztem be Jao Su történetét. Mivel Jao Sut 
aggasztotta a kán iszákossága, megmutatta Ögödejnek, hogy a bor miként mar ki egy 
vaspalackot. Igaz Ögödejnek az az ígérete is, hogy felére csökkenti a napi borfogyasztását, 
csak éppen kétszeres nagyságú kupákat készíttetett magának. A buddhista tanácsadók hozták 
el a kínai civilizációt a mongol udvarba, körmönfontan befolyásolva a kánokat. Ennek 
eredményeképpen a városok egy napon úgy nyitják meg kapuikat Kubilajnak, ahogy a 
nagyapjának sose tették volna. 

A Férfi Három Játéka, mongol birkózásból (Naadam), íjászatból és lóversenyből áll. A 
Naadam ünnepség a Dzsingisz előtti korokból ered, és már az előző századokban is alkalmat 
adott lóvásárra, tenyésztésre, szerencsejátékra és jövendőmondásra. A modern Naadam 
ünnepségen viszont a nők is részt vesznek az íjászatban és a lóversenyben, bár a birkózásban 
továbbra sem szerepelnek, ezt megőrizték maguknak a férfiak. Az íjászat leírása is pontos. 
Háromszáz lépésről lőttek, az íjászok tizes csoportokban vetélkedtek, mert ez volt Dzsingisz 
hadseregében a legkisebb egység. Minden íjásznak négy nyila volt, és nem az egyedi 
találatokat számolták, hanem csapatban kellett megfelelő számú célpontot eltalálni. Érdekes, 
hogy a csoportos Íjászat megőrizte a sportág harcias jellegét és azt a létfontosságú szerepet, 
amelyet Dzsingisz kán hadseregeiben játszott. 

A háromnapos ünnepség keretében tartott lóverseny a kitartás próbája. A kitartás volt az a 
tulajdonság, amely mozgékonnyá tette a kán hadát. Itt ismét érdemes leszögezni, hogy a 
mongolok máig a kitartást tekintik a ló legnagyobb erényének, ahelyett, hogy agárszerű lovakat 
tenyésztenének ki rövid távú vágtázásokra. 

Ami a futóversenyt illeti, némileg szabadon kezeltem a történelmet. Erről nem maradt 
feljegyzés, de lehetséges, hogy létezett. Nem kétlem, hogy más versenyszámok is feltűntek és 
eltűntek, amíg kialakult a mai forma, akárcsak a modern olimpiákon, ahol 1900-tól 1920-ig 
szerepelt a kötélhúzás is, és ezt kétszer is Nagy-Britannia nyerte. 


Régebben úgy gondolták, hogy Dzsingisz hagyott maga után végrendeletet. Ha létezett is 
ilyen irat, nem maradt fönn. Ha élőszóban fejezte ki végakaratát, nem tudjuk, halála napján 
tette-e meg, vagy jóval korábban. Egyes hagyományok szerint Dzsingisz szörnyethalt, mások 
szerint viszont napokig élt az esése vagy sebesülése után, vagyis minden további nélkül 
kijelölhette utódját. Akárhogy volt is, általánosan elfogadott tény, hogy Dzsingisz akaratából 
örökölt Csagatáj egy hatalmas kánságot, Toluj pedig a mongolok őshazáját. A hivatalos 
örökösnek, Ögödejnek az északi csin területek jutottak, meg még amit el tudott foglalni 
magának. Ezt az elosztást én Ögödejhez kapcsoltam, részben azért, mert ő is dönthetett így, 
akármi volt is az apja végakarata. Ha Ögödej akkor kivégezteti Csagatájt, a világnak azon a 
részén egészen másképp alakult volna a történelem. 

Csagatáj kán azonban 1242-ben, alig néhány hónappal Ögödej halála után elhunyt. 
Halálának pontos oka ismeretlen, de a dátumok feltűnő közelsége megengedi, hogy 
gyilkosságról írjak, ami gyanúm szerint meg is történt. 

A puskapor első írott képlete kínai, és 1044-ből származik. Ögödej idejében bizonyosan 
használták az ostromoknál. Kubilaj korából maradt fönn olyasfajta kézi ágyú, amelyet én 
leírtam. Az egyik legkorábbi feljegyzés arról, hogy a mongolok ilyet használtak volna, a Közel- 
Keletről, 1260-ból származik, de bizonyos, hogy előbb is alkalmazták. 

Ez volt a korszak haditechnikájának csúcsterméke, hatalmas erejű kézifegyver, amelyből 
köveket vagy akár fémgolyókat is lehetett kilőni. A puskaporral megtöltött, gyújtózsinórral 
ellátott vasfazekak hatékonyan betölthették a repeszgránát szerepét. Tudjuk, hogy ezzel a 
fegyverrel a mongolok először a Csin és Szung birodalom elleni hadjáratban találkoztak - és 
gyorsan át is vették a félelmetes eszközt. Igazából a mongol hadseregek által megszállt 
területek irdatlan méretében kell keresnünk a tűzi fegyverek elterjedésének okát. 

A kínai puskaporban kevés volt a salétrom, ezért jóval erőtlenebbül robbant, mint amit 
ettől az anyagtól elvárunk. Sokkal gyakoribb volt, hogy csak hatalmas lángot vetett, bár ez 
nagymértékben függött attól is, hogy kik, hol és mikor készítették. 

A Mongolok titkos történetéből című munkában olvasható az a rendkívüli esemény, amely 
Toluj halálához vezetett. Észak-Kína elleni egyetlen hadjárata során Ögödej megbetegedett, 
és elvesztette száját és nyelvét (nem tudott beszélni) - ami súlyos agyvérzés vagy epilepsziás 
roham következménye lehetett. 

A mongol sámánok és jósok szerint Csin földjének szellemei támadták meg a kánt. 
Megkérdezték a szellemeket, hogy illendő áldozatot akarnak-e? Válaszul Ögödej görcsöket és 
súlyos rohamokat kapott. Megkérdezték, hogy a szellemek netán egy rokon feláldozását 
követelik?- Ögödej azonnal magához tért, vizet ivott, és kérte, hogy mondják el, mi történt vele. 

Toluj herceget nem kellett unszolni. Kubilaj és Möngke, a két leendő- kán apja önként 
feláldozta magát, hogy megmentse a testvére életét. 

Ami a lovak lemészárlását illeti, éltem az alkalommal, és beszéltem mészárosokkal, akik 
az évek során százával vágtak le öreg lovakat. A kóser vagy halai (a zsidó és a muszlim rítus 
szerint leölt állat) húshoz az állatnak életben kell maradniuk, hogy a szív kipumpálhassa az 
összes vért, ezért itt elsőnek a torkot vágják el. Az, akivel én beszéltem, gyorsabban akart 
végezni velük, így először szíven szúrta az állatot, csak aztán vágta át a torkát. Egy ló 
testsúlyának 6-1096-a a vér. Ez csak megközelítő becslés, de egy mongol lóban úgy húsz liter 
vér lehet. 

A Titkos Történet szerint Toluj inkább mérget vett be, mint hogy penge által haljon meg, 
de ezt én megváltoztattam. Ögödejt lóáldozattal is próbálták megmenteni, és a két vérontás 
valahogy összeillett. Toluj fia, Möngke bizonyosan jelen volt, noha a feljegyzések szerint nem 
váltottak szót egymással. 

Egy rövid megjegyzés a távolságokról: Ögödej idejében a postaállomások hálózata 


beszőtte az egész mongol birodalmat. A nagyobb utak mentén 25 mérföldenként álltak a jól 
felszerelt postaállomások. Rendszeres lóváltásokkal egy sürgős üzenet naponta 100 mérföldet 
tett meg, szükség esetén az egész úton egyazon futár vitte. A lovasok csengettyűket viseltek az 
övükön, hogy a postaállomásokon meghallhassák, és vízzel, étellel, friss lóval várják őket. Tíz 
nap alatt ezer mérföldet megtenni nemcsak lehetséges, de mindennapos dolog volt. Ez a 
kommunikációs háló modernné tette a kánok hadseregeit abban az értelemben, hogy erre 
annak a századnak egyetlen fegyveres ereje sem volt képes rajtuk kívül. 

Mohrol sámán kitalált alak, noha természetesen a kánnak voltak jósai és sámánjai. 
Mongóliában máig hisznek benne, hogy ha a gyermek fölös ujjal született, akkor az 
kiválasztott, és csak sámán lehet belőle. A sámánok nem vadásztak és nem halásztak, a 
törzsek tartották el, hogy varázsoljanak, gyógyítsanak, őrizzék meg a történeteket és a 
hagyományokat. Még ma is nagy a hatalmuk. 

A bámijáni óriás Buddhák valóban léteztek Afganisztánban. Az egyik 3,, a másik 55 méter 
magas volt. 2001-ben a muszlim talibánok dinamittal felrobbantották őket. Létezik egy legenda 
egy harmadik alvó Buddháról valahol a hegyek között. 

sSzübötej nyugati hadjárata 1232-tól 1241-ig tartott. Ez alatt az idő alatt találkozott 
oroszokkal, bolgárokkal és magyarokkal, elfoglalta Budát és Pestet, megtámadta 
Lengyelországot és a mai Szerbiát, felderítőket küldött Észak-ltáliába. Egyetlen télen, két 
hónap alatt tizenkét, fallal körülvett orosz várost foglaltak el a tümenjei. Megtanulták a katapult 
és a ballista, sőt észak-kínai hadjárataik során még valamiféle faltörő kos kezelését is. 
Oroszországban semmi nem volt, ami megállíthatta volna a mongol hadi gépezetet. 

Szübötej valóban jobban szerette a téli hadjáratokat és a befagyott folyókat használta a 
városok elfoglalásához. Dzsingiszhez hasonlóan ő is kíméletlen volt a megvert ellenséggel, 
rengeteg embert mészároltatott le. Úgy tűnik, attól az egyetlen dologtól félt, hogy a széles 
arcvonal megkönnyíti, hogy tümenjeit oldalba támadják vagy bekerítsék. Újra és újra ráuszította 
tümenjeit Lengyelországra, Magyarországra vagy Bulgáriára, hogy tisztítsák meg a terepet a 
lehetséges ellenségtől. 

A regényben szerepeltetett lovag azt mondja, hogy nincs olyan hadsereg Szübötej és 
Franciaország között, amely feltartóztathatná a mongolt. Szübötejt még Ögödej halála sem 
állíthatta volna meg, ha nincsenek vele a nemzet hercegei. Batu, Dzsocsi fia éppúgy a 
kíséretéhez tartozott, mint Güjük, Ögödej fia. Ugyancsak vele volt Ögödej unokája, Kajdu. Ő tört 
be Bajdurral Lengyelországba, együtt vívták meg a rettenetes legnicai csatát, meghiúsítva, 
hogy a lengyel sereg oldalba támadhassa a Magyarországba betörő derékhadat. Kajdu alakját 
nem használtam föl, mert féltem az orosz regény-problémától, ahol minden oldalon új alakok 
bukkannak föl, míg az olvasó teljesen el nem veszíti a fonalat. Belevettem viszont a hadjáratba 
Möngkét, aki sok csatában harcolt, például Kijev ostrománál. Kubilaj volt az egyik herceg, aki 
nem mert el a háborúba. Ő Karakorumban maradt, a buddhizmust tanulmányozta, és magába 
szívta a kínai hatást, amely egész felnőtt életét meghatározta. 

Dzsebe sem volt ott ezen a hadjáraton, noha szerepeltetem, mint mellékalakot. A Titkos 
Történet, sajnos, nem számol be a haláláról. Ez a nagy hadvezér, Kacsunhoz és Kaszarhoz 
hasonlóan, egyszer csak nyomtalanul eltűnt a krónikákból. Akkoriban mindennapos volt a korai 
halál, szinte bizonyos, hogy ők is így jártak: betegség vagy sebesülés végzett velük, olyan 
banális halál, hogy a krónikások nem is foglalkoztak vele. 

Ögödej halála után Temüge egy utolsó, hebehurgya kísérlettel próbálkozott, hogy ő 
legyen a kán. Nem járt sikerrel, kivégezték. 

Érdekes módon Sorhatani a férje halála után valóban megkapta Toluj előjogait és címeit. 
Ez a döntés azonnal a kánság - egyben az akkori világ - leghatalmasabb asszonyává tette. 
Hogy négy fiából hárman lettek kánok, az az ő befolyásának és oktatásának köszönhető. 


Támogatta Ögödej kánt, aki gyakran tanácskozott vele, ahogy a birodalom gyarapodott és 
berendezkedett. Egyetlenegyszer mondott nemet a kánnak, akkor, amikor az megkérte, hogy 
menjen feleségül a fiához, Güjükhöz. Sorhatani elutasította az ajánlatot, nem mindennapi 
energiáját inkább a fiaira fordította. Ebben a kérdésben a történelem igazolta bölcsességét. 

Amikor Szübötej tümenjei a Kárpátokon keresztül lezúdultak Magyarországra, ott IV. Béla 
magyar király hadaival néztek szembe. Az uralkodó 200 000 kun menekültet fogadott be. Ez az 
Oroszország felől érkező török nép sok tekintetben hasonlított a mongolokhoz. Felvették a 
keresztséget, hogy rövid időre menedéket kapjanak Magyarországon. Vezérük, Kötöny 
megkeresztelkedett, a lányát hozzáadták Béla király fiához, hogy megpecsételjék az 
egyezséget. Bélának így a saját haderején kívül rendelkezésére állt egy nomád lovasokból álló 
sereg. Ugyancsak segítséget várt a Német-római Birodalomtól, Itáliától, Szicíliától, Ciprustól és 
Jeruzsálemtől és IX. Gergely pápától. Ám ezek az országok el voltak foglalva saját 
küzdelmeikkel. A pápa éppen kiátkozta, sőt Antikrisztusnak bélyegezte II. Frigyest. Ennek 
eredményeképpen Magyarország királyának majdnem egyedül kellett szembeszállnia a 
mongolokkal. Frigyes osztrák herceg ugyan segített, de csapatait később visszavonta. Miután 
Kötönyt megölték egy zavargásban, a kunok is távoztak. 

Az is igaz, hogy Béla körbehordoztatta királyságában a véres kardot, amellyel harcba 
szólította az embereket. Feljegyezték, hogy Batu levelet küldött a királynak, amelyben követelte 
az oroszországi kunok és vezérük, Kötöny kiadatását. Batu üzenete goromba és egyszerű volt: 
Hírt kaptam arról, hogy nálad tartózkodnak, és a védelmedet élvezik a kunok, a mi szolgáink. 
Ne adj nekik menedéket, nehogy miattuk rád is kiterjesszem a haragom. A kun jurtában él, te 
házban. Ha futnod kell, hogy viszed el a palotát 

Érdekes, hogy a követelést Batu nevében küldték. Mint rangidős herceg és Dzsocsinak, 
Dzsingisz elsőszülöttjének fia, névlegesen Batu volt az Arany Hordaként ismert hadsereg 
vezére. A stratégiát és a taktikát azonban Szübötej dolgozta ki. Ellentmondásos kapcsolatuk 
akkor jutott el a töréspontig, amikor hírt kaptak Ögödej haláláról. 

Buda és Pest nyugati irányban nagyjából négy és félezer mérföldnyire van Karakorumtól. 
Szübötej elképesztő hadjárata keresztülvitte a mongol tümeneket Kazahsztánon, 
Oroszországon egészen Moszkváig és Kijevig, Románián, Magyarországon, Lengyelországon, 
Litvánián, Kelet-Poroszországon és Horvátországon. Már Ausztria ajtaján kopogtattak, amikor 
Ögödej meghalt. A francia IX. Lajos adta a mongoloknak azt a nevet, amely átment az európai 
köztudatba. A hadjáratra készülődve azt mondta a feleségének, hogy vagy a katonái kergetik a 
tatárokat a pokolba, vagy a tatárok küldik őket a paradicsomba. Szójátéka a pokol latin nevén, 
a Tartaruson és a téves tatár néven alapult, mely utóbbi évszázadokig ráragadt a mongolokra. 

Kihagytam a Bajdur lengyelországi portyájának csúcsát jelentő legnicai csata részletes 
leírását. Az ilyen portyákra az a jellemző, hogy sok csatát vívnak sok ellenféllel, ám annak is 
van határa, hogy mennyit lehet belezsúfolni egy regénybe, még akkor is, ha a mongolokról van 
szó. A történelemben a legnicai csata egyike a kevés valóban jól ismert mongol ütközeteknek - 
ezt kihagyni annyi, mintha valaki Nelsonról ír, de nem szól a Nílusról. Mindazonáltal úgy vélem, 
hogy a történet folyamatosságának szempontjából jól döntöttem. Legnicánál Bajdur a színlelt 
visszavonulást alkalmazta, de ezt egy újítással is megtetézte, mégpedig kátrányos hordókkal, 
amelyeknek fehér füstje eltakarta a csatateret. Ez az egyszerű ötlet megakadályozta, hogy a 
lengyel hadsereg egyik fele lássa, mi történik a másik féllel. Ez is lehetett volna a könyv 
csúcspontja, de annak ott volt a közismert muhi csata, amelyet Szübötej nyert meg. 

sSzübötej utolsó följegyzett csatájában nem csupán az éjszakai támadást, és az oldalazó 
manővert alkalmazta, nem csak mesterien használta föl a terep adottságait és a folyót, de 
ugyanakkor bevetette a régi trükköt: látszólagos kiutat hagyott az ellenségnek, hogy amikor 
elindul rajta, lerohanhassa. Három tüment vezetett át egy gázlón a magyar hadsereg táborától 


délre, Batut hajnalban a balszárny ellen küldte, miközben a többiek hátba támadták a 
magyarokat. Béla királynak éjszakai táborába kellett menekülnie, miközben a mongolok 
hatalmas zűrzavart keltettek petárdákkal, kátrányos hordókkal, találomra kilőtt nyilakkal. 
Üldözöttből üldözők lettek, és mindent kihoztak belőle. 

Ebben a káoszban Béla király emberei észrevettek egy nyugati irányú dombsort, amelyet 
a mongolok nem láthattak. Kipróbálták, mint menekülési útvonalat: odaküldtek egy kis létszámú 
csapatot, és látták, hogy épségben ellovagolhatnak. Mihelyt beesteledett, a király megpróbálta 
kimenteni az egész seregét a táborból. Ám azok pánikba estek, megbontották az alakzatot, és 
több mérföld hosszú menetoszlopot alkottak. Szübötej harcosai ekkor támadták meg őket. 
Felderítőik révén tudtak a domb létezéséről, és szándékosan hagytak egy kiutat, hogy 
csapdába csalják a magyarokat. A források szerint a mongol tümenek 40-65 000 magyar 
katonát mészároltak le. Ezeknek a halottaknak a pótlására egy nemzedék sem volt elég. Béla 
király átmenekült a mészárlás elől Ausztriába, majd a dalmát partvidékre. A mongolok 
kivonulása után újjáépítette romjaiból országát. A Szübötejjel való katasztrofális összecsapás 
ellenére máig Magyarország egyik legnagyobb királyaként tisztelik. 

sok tekintetben méltó vége volt ez Szübötej katonai pályafutásának, noha ő 

természetesen nem így látta. Magyarország romokban hevert, amikor megérkeztek a hírek 
Ögödej haláláról, ami mindent megváltoztatott. 

A mongolok visszavonulása semmissé tette a legnicai és muhi zseniális taktikai 
manővereket, amelyeket ritkán tanítanak a katonai akadémiákon kívül, részben azért, mert a 
hódításnak nem lett folytatása. A politika útját állta Szübötej becsvágyának. Ha nem így 
történik, megváltozik a történelem. Kevés olyan pillanat van a históriában, amikor egyetlen 
ember halála megváltoztatja az egész világot. Ögödej halála ilyen pillanat volt. Ha életben 
marad, akkor nincs I. Erzsébet, se brit birodalom, nincs reneszánsz, talán még ipari forradalom 
sem, és ezt a könyvet mongol vagy kínai betűkkel nyomtatták volna. 


A TÖRTÉNÉSZ UTÓSZAVA A TATÁRJÁRÁSRÓL 


A történész néha csak irigykedve, sőt talán vágyakozva tekint a történelmi regényekre. A jó 
írói vénával rendelkező- szerzőkben ugyanis megvan az a képesség, hogy az utókorra maradt, 
gyakran elégtelen és hiányos adatokat saját képzeletükre támaszkodva egészítsék ki. 
Mindenki eltűnődött már azon, hogy vajon mit gondolhattak a híres vagy hírhedt történelmi 
személyek, milyen érzelmek motiválták őket - egy ügyesen megírt mű elolvasása után talán 
némi elégedettséggel tehetjük le a könyvet: igen, akár így is történhetett (volna). 
Természetesen óriási a szerző felelőssége, hiszen ha túlságosan elszakad a valóságtól, akkor 
a régmúltról torz kép alakulhat ki az olvasóban. 

Szerencsére Conn Iggulden nem ez utóbbi szerzők közé tartozik. Az Ezüst Birodalom 
című művében a mongolok 1230 és 1242 közötti történetét ismerhetjük meg. A szerző elfogult 
hőseivel, de ezen nem csodálkozhatunk. A Mongol Birodalom megerősödése és hódítása 
valóban párját ritkítja a világtörténelemben. A birodalmat Temüdzsin, ismertebb nevén 
Dzsingisz kán alapította, miután sikerült egységbe kovácsolnia Belső-Ázsia keleti felének 
nomád népeit. Tízes egységekben fölépülő, kitűnően szervezett hadseregével legyőzte az uj- 
gurokat, a kirgizeket, majd 1215-ben meghódította Észak-Kínát. A rendkívül fegyelmezett 
mongol lovasok tovább folytatták előrenyomulásukat. Elfoglalták a Horezmi Birodalmat és Iránt, 
betörtek Indiába. 1223-ban a Kalka folyó mentén súlyos vereséget mértek a kijevi-orosz-kun 
haderőre. 

1227, augusztusában meghalt Dzsingisz kán. Mivel a Kínai-tengertől Európa határáig 
terjedő birodalmát még életében felosztotta négy fia között, az utódlás kérdése nem okozott 
viszályt. A legnyugatibb terület Dzsocsi irányítása alá került volna, ám ő néhány hónappal apja 
halála előtt távozott az élők sorából, így a neki szánt részt fia, Batu kapta. Ögödejt 1228-ban 
vagy 1229-ben választották nagykánná. Ő a meglévő területek konszolidálása mellett újabb 
hadjáratok indítását tűzte ki céljául. Az erőgyűjtés után 1237,-1238-ban pusztító támadást 
indított az orosz földek ellen. Az egykor oly hatalmas Kijevi Rusz területén létrejövő 
utódállamok közül a legtekintélyesebbnek számító Vlagymir-Szuzdali Nagyfejedelemség sem 
volt képes komolyabb ellenállásra. A tatárok számíthattak tél tábornok segítségére: a fagyott 
földeken viszonylag gyorsan tudtak haladni. 1237, decemberében elesett Rjazany is, a 
mongolok a felmentő csapatokat kegyetlenül szétverték. 1238 januárjában Moszkva is hasonló 
sorsra jutott, a város védelmét II. Jurij Vszevolodovics nagyfejedelem Vlagyimir nevű fia 
irányította - eredménytelenül. Februárban elfoglalták Vlagyimirt és Szuzdalt, majd 1240. 
december 6-án bevették Kijevet. Az oroszok leigázása után az újabb csapatösszevonások már 
a keresztény Nyugat elleni expanziót szolgálták, amelynek első lépcsője a Kárpát-medence 
bekerítése volt, aminek végrehajtása érdekében Ögödej öt részre osztotta hadseregét. 

Az északi tümen Lengyelországot rohanta le. IV. Béla magyar király veje, Szemérmes 
Boleszláv krakkói fejedelem megkísérelte ugyan az ellenállást, de vereséget szenvedett, a 
mongolok pedig 1241. március 31-én elfoglalták Krakkót. Iggulden részletesen mutatja be a 
csatát, de az általa említett számokat komoly fenntartásokkal kell kezelnünk. A források 
tükrében ugyanis elképzelhetetlen, hogy a lengyel uralkodó 11 ezer lovaggal állt volna ki a 
csatamezőre, elég csak az április 9-i legnicai csatára gondolnunk. A mongol expanzió hírére II. 
Henrik, Szilézia hercege mozgósítást rendelt el, zászlaja alá csehek és németek is 
gyülekeztek. A korábbi, romantikus alapokon álló történetírás szerint a keresztények mintegy 
40 ezer fővel rendelkeztek, az újabb kutatások szerint azonban a katonák létszáma legfeljebb , 
ezer lehetett, sőt egyes vélekedések a 2-3 ezer főt sem tartják kizártnak. A mongol hadvezérek 
úgy 8-10 ezer harcosnak parancsolhattak. A legnicai, más néven wahlstatti ütközetben a 
tatárok győzelmet arattak, és a fogságba került Henrik hercegetis kivégezték. 


Iggulden viszonylag részletesen mutatja be a tatárjárás magyarországi eseményeit is, 
ezeknél azonban szükséges némi korrekciót tennünk. Természetesen az író szíve joga, milyen 
uralkodóként láttatja IV Bélát, hiszen az egyik magyar krónikás szerint békeszerető ember volt 
[.-.1. hadjárataiban és csatáiban a legkevésbé sem szerencsés. Szintén az írói szabadság 
része, hogy a magyar királyi udvarban lenge öltözetű táncosnők szórakoztatták a vendégeket, 
illetve, hogy mindenki korrupt volt. Ugyanakkor Iggulden számos helyen nem a forrásokban 
szereplő információk alapján dolgozott, amit természetesen nem róhatunk fel neki, de 
szükséges, hogy a tisztelt olvasó valamennyire pontosabb képet kapjon a tragikus 1241. és 
1242. esztendőkről. 

A tatár támadás nem érte váratlanul Magyarországot, mivel IV. Béla több forrásból értesült 
a mongolok készülődéseiről. Julianus domonkos szerzetes két ízben indult útnak, hogy a 
Volga-vidéki magyarságot felkeresse. 1235-1236-ban megtalálta a Volga mellett élő 
magyarokat. Az 1237,-es út már azt a célt szolgálta, hogy megkezdje a térítést, illetve, hogy 
megszervezze a Magna Hungaria és a Magyar Királyság közötti rendszeres kapcsolatot. A terv 
azonban a tatárok előretörése miatt meghiúsult. Julianus barát végül a Vlagyimir-Szuzdali 
Nagyfejedelemségig jutott el, ahol szemtanúja volt a mongol követek foglyul ejtésének, akiknél 
egy IV. Bélához címzett levelet találtak. A kán által írt sorok fenyegetően hatottak: azt ajánlja a 
magyar királynak, hogy önként hódoljon be neki. A mongol uralkodó neheztelt a kun szolgák 
befogadása miatt, ezért felszólította a királyt, hogy ne tartsa őket magánál. Nekik könnyebb 
elmenekülni mint neked, mivel nem lévén házaik, sátraikkal vándorolva talán el tudnak 
menekülni, de te, aki házakban lakói, váraid és városaid vannak, hogy fogsz menekülni kezeim 
közüli 

A levélben említett kunok sokáig ellen tudtak állni a tatároknak, de az összeomlás után 
többen a menekülést választották. Az első csapatok 1237, nyarán érkezhettek Kelet-Európába, 
míg a Dnyeper vidékén élő Kötöny király és kunjai 1239-ben kértek menedéket IV. Bélától. 
Rogerius mester szerint, akinek Siralmas énekek műve a tatárjárás egyik legfontosabb 
forrásául szolgál, intenzív követjárás során tisztázták a feltételeket. A magyar uralkodó 
garantálta a kunok szabadságának megtartását, azok cserébe készek voltak magukat alávetni 
neki és ígéretet tettek a katolikus hit felvételére is. Végül 1239 húsvétján költöztek be a Kárpát- 
medencébe. A befogadott népesség létszáma bizonytalan, ám a Rogerius által említett 40 ezer 
család valószínűleg túlzó adat. 

A tatár támadás feszült belpolitikai helyzetben érte Magyarországot. Rogerius, váradi 
kanonok tudósítása szerint ugyanis a magyar főurak és a király között különböző okok miatt 
komoly ellentét (gyűlölködés) támad. Az uralkodó 1235-ös koronázása után ugyanis nem 
hagyott sok kétséget afelől, hogy szakítani akar apja politikájával, és egy konzervatív fordulat 
jegyében a III. Béla (1172-1196) kori állapotokhoz kíván visszatérni, amely a király hatalmát 
helyezte előtérbe. A kunok befogadása is tovább mélyítette a király és a magyarok között 
amúgy is meglévő konfliktust. A kóborló kunok marhacsordáikkal komoly károkat okoztak a 
legelőkben, vetésekben, kertekben, gyümölcsösökben és egyéb javakban. Határozat született 
ugyan széttelepítésükről, de ennek végrehajtása nem ment egyik napról a másikra. A nekik tett 
kedvezmények sem növelték IV. Béla népszerűségét. Rogerius a király döntéseiben világos 
magyarázattal szolgál. A kunok megfelelő haderőt jelentettek az ország számára, és reájuk is 
vonatkozott a vendégjoggal járó megbecsülés. 

Kijev elestének híre karácsony táján jutott el Magyarországra. A király megtette a 
szükséges előkészületeket, a Kárpátok hágóit torlaszok építtetésével tette járhatatlanná. Az 
Orosz kapu (Vereckei-hágó) őrizetét Tomaj nembeli Dénes nádorra bízta, majd sor kerülhetett 
a hadsereg mozgósítására is. Ugyanakkor a kortárs források bizonysága szerint a magyarok 
jelentős része egyáltalán nem érzékelte a veszélyt. A király Óbudára vonult, ahol tanácskozást 


tartott, és várta a csapatok megérkezését. Ehhez kapcsolódóan mindenképpen szükséges 
némi helyreigazítást tenni, mert Iggulden következetesen Budát és Pestet említ, azonban a 
budai Várhegyen elterülő települést IV Béla csak a tatárjárás után alapította, tehát ekkor még 
nem létezett! 1241-ben a Duna két partján számos lakott hely terült el, közülük Óbuda és Pest 
számított a legjelentősebbnek. Az előbbi, amely királyi központnak számított, a forrásokban 
Budaként szerepelt, és csak (Új)jBuda létrejötte után vált Óbudává. Valószínűleg ez 
téveszthette meg a szerzőt. A Duna bal partján fekvő Pesten főként német telepesek laktak, 
ezért is nevezték a várost Ofennek. A tatárok egyébként Óbudát és Pestet egyaránt szinte a 
földdel tették egyenlővé. Kivonulásuk után IV. Béla a Duna jobb partján álló, addig gyéren 
lakott hegyen erősséget hozott létre, és ideköltöztette a megmenekült pesti lakosokat. Ezért is 
kapta a Castrum Növi Montis Pestiensis - a pesti Újhegy vára elnevezést. A település a 
számos kiváltságnak köszönhetően gyors fejlődésnek indult, természetesen a Duna két partja 
közötti összeköttetést, Iggulden állításával szemben, nem biztosíthatták kőhidak, mivel 
egészen a Lánchíd létesítéséig az átkelést a legjobb esetben is hajóhíd segítségével oldották 
meg. 

A tatárok támadását a hágóknál felállított mesterséges akadályok nem tudták feltartóztatni, 
mivel az előttük járó fejszések ezeket rövid idő alatt felszámolták, majd 1241. március 12-én 
szétverték a Dénes nádor irányította sereget. Ekkor IV. Béla megparancsolta az egyházi és a 
világi vezetőknek, hogy katonáikat a lehető leghamarabb gyűjtsék össze. Iggulden rendkívül 
érzékletesen mutatja be a Német Lovagrend magyar udvarban történő megjelenését, azonban 
semmiféle forrás nem igazolja, hogy a teuton vitézek Magyarországon tartózkodtak volna a 
tatárjárás idején. A német lovagok nem őrizhettek szép emlékeket a Magyar Királyságról, 
ugyanis itteni szereplésük dicstelen véget ért. A Német Lovagrendet még II. András hívta be az 
országba 1211-ben, hogy védelmezzék a keleti végeket a különböző betörések ellen. Erdély 
délkeleti részét, az úgynevezett Barcaságot bízta reájuk, és számos kiváltságokkal kedvezett 
nekik. A lovagok azonban önálló államot akartak létrehozni, amivel kivívták az uralkodó 
haragját: 1225-ben kiűzte őket Magyarországról. A német lovagok ezután Lengyelországban 
telepedtek le, ahol 1237-ben egyesültek a Livóniai Kardtestvérek Rendjével. A tatárjárás idején 
a poroszokkal és Novgorod városával harcoltak, tehát nem vehettek részt a küzdelmekben, így 
a már említett legnicai csatában sem, amelyet főként a romantikus történetírás hangsúlyozott. 

A mongolok betörése után felgyorsultak az események. Vác március 1,-i kegyetlen 
elpusztításával pedig a tatárok igazolták félelmetes hírüket. Erdély sem kerülte el a 
megpróbáltatásokat, a mongolok két serege 1241. március 31-én tört az országrészre, óriási 
veszteségeket mérve a magyarokra és a szászokra. A pesti táborban gyülekező hadaknak a 
király megtiltotta, hogy megütközzenek a tatárokkal. A nemzetközi segítséget II. (Harcias) 
Frigyes osztrák herceg jelentette, aki időközben megérkezett a magyar táborba, de csak kevés 
emberrel és felkészületlenül. Nem tartotta magát IV. Béla parancsához, néhány vitézével rátört 
a város körül nyargalászó tatárokra, és kettőt leterített közülük, de személyes hőstettével 
inkább csak a királyellenes hangulatot fokozta. 

A magyarok, akik talán már kezdték felfogni a helyzet súlyosságát, a kunokon vezették le 
az ellenség közelsége és az egyre terjedő rémisztő hírek okozta feszültséget. A tragikus 
következményekkel járó eseményeket, amelyeket Iggulden is hangsúlyosan mutat be, 
Pxogerius mester műve alapján viszonylag pontosan rekonstruálni lehet. E szerint sokakban 
már korábban is felmerült, hogy a kunok tulajdonképpen kémek, akik az ország viszonyait 
akarják feltérképezni. A mongolok rendkívül eredményes előrenyomulásának fényében ez 
valamelyest érthető is: a felfokozott idegállapotban lévő magyarok nem igazán tudtak 
különbséget tenni a kunok és a tatárok között. IV Béla valamennyire hitelt adhatott a 
szóbeszédnek, Kötönyt és családját ugyanis Pesten katonai felügyelet alá vette. A népnek 


azonban ez nem volt elég, a halálát akarták. A történések pontos menetét utólag lehetetlen 
megrajzolni, annyi bizonyos, hogy a magyarok és a németek betörtek a kunok palotájába, és 
mindenkit lemészároltak. A pogrom kapcsán felmerül II. (Harcias) Frigyes felelőssége is, de a 
kaotikus helyzet miatt az igazságot nem lehet kideríteni. Kötöny meggyilkolása után a kunok 
dél felé elhagyták az országot, és tatárok módjára mindent elpusztítottak. A Magyar Királyság a 
lehető legrosszabb pillanatban vesztett el egy jelentős haderőt; 

A tragikus végű muhi csatára 1241. április 11-én került sor. Magyar szempontból 
mindenképpen érdemes megvizsgálnunk Iggulden interpretációját, ugyanakkor elöljáróban 
érdemes leszögezni, hogy az ütközet egyes kérdéseiről a (had)történészek is régóta 
vitatkoznak. Tény, hogy a Magyar Királyság katonái az akkori Eurázsia legkiválóbb 
hadseregével néztek szembe. A mongolok kiválóan alkalmazták a könnyűlovas harcmodor 
minden elemét, amihez még hozzájárult a kiemelkedő fegyelmezettség is. A szembenálló 
hadak létszámát nem lehet pontosan meghatározni. A keleti források szerint a mongol 
előhadak parancsnoka a magyarokét 400 ezerre becsülte, ami kétszerese volt a tatárokénak. 
Ez természetesen elképzelhetetlen, az újabb kutatások szerint IV. Béla legfeljebb 30 ezer 
főnek parancsolhatott, ami jelentősnek mondható, mivel a korabeli Európában a 15-20 ezer fős 
sereg is irdatlan nagynak bizonyult. Az is lényeges, hogy a Sajó mentén nem volt ott a teljes 
magyar hadsereg, egyes megyei csapatok késve indultak el, illetve a határokat sem lehetett 
őrizet nélkül hagyni. A pesti gyülekezőhelyet elhagyva a magyar had kelet felé indult, és a Sajó 
folyónál nézett farkasszemet a tatárokkal. Az uralkodó óvatosnak bizonyult, tartott az ellenség 
váratlan támadásától, illetve a mongolok kelepcéitől. A tatárok ugyanis előszeretettel 
alkalmazták a színlelt menekülést, melynek végén az üldözők áldozatokká váltak. Ezért 
emeltek szekértábort, amelyhez azonban biztosan nem homokzsákokat használtak, a kortárs 
beszámoló ugyanis pajzsok alkalmazását említi. Számítva a mongolok támadására, a 
magyarok úgy helyezkedtek el a Sajó közelében, hogy ellenőrzésük alatt tudták tartani a folyó 
egyetlen közeli hídját. 

A tatárok április 10-éről 11-ére virradó éjszaka három helyen - középen a hídon, északon 
egy gázlón, délen pedig tutajokon átkelve - támadták meg a magyar tábort. A hidat érintő 
hadműveletről egy orosz szökevény értesítette a magyarokat, így Kálmán herceg, Ugrin 
kalocsai érsek a templomosokkal karöltve viszonylag felkészülve várhatta a rohamot, és 
visszaszorította a mongolokat. Ezt látva Batu karddal kergette vissza embereit harcolni, illetve a 
hídfőhöz hét hadigépet állíttatott, a szerkezetek folyamatosan lőttek, ezzel demoralizálva a 
magyarokat. Időközben pihent mongol egységek kapcsolódtak be a küzdelembe, egyre 
szorosabbá fonva a gyűrűt a tábor körül. A források alapján úgy tűnik, hogy a magyar 
hadvezetés elégtelenre vizsgázott, egyszerűen nem volt olyan férfiú, aki irányította volna a 
magyar hadmozdulatokat. A táborban pánik tört ki, a katonák már nem is a győzelemre, hanem 
a túlélésre törekedtek. Ezt érzékelve a tatárok szabad utat biztosítottak a menekülő 
magyaroknak, akik éltek is a lehetőséggel, nem sejtve, hogy ezzel a mongolok kelepcéjét és a 
teljes megsemmisülést választják. Iggulden egyébként a kitörést igen meg-rendítően ábrázolja, 
ekkor valóban elkezdődött a mészárlás. 

A számos névtelen áldozaton túl a csatatéren lelte halálát a korabeli magyar politikai 
vezetőréteg meghatározó része: Mátyás esztergomi, Ugrin kalocsai érsek, Jakab nyitrai, 
György győri, Rajnald erdélyi püspök, az alkancellár-ként tevékenykedő Miklós szebeni 
prépost, Rambald da Carumb, a templomosok magisztere. A világiak közül a király öccse, 
Kálmán herceg halálos sebet kapott, életét vesztette Tomaj nembeli Dénes nádor és András 
országbíró is. Nem lehet pontosan felmérni a keresztények veszteségeit, az egyik nyugati 
krónika 65 ezer, míg egy másik évkönyv 10 ezer halottat említ, talán ez utóbbi áll közelebb a 
valósághoz. Ugyanakkor a tatárok is rengeteg embert veszíthettek, az évekkel később a 


mongoloknál járó Piano Carpini szerint külön temetőben hántolták el a magyarországi 
áldozatokat, olyan sokan voltak. 

A királyi haderő veresége után a tatárok hatalmukba kerítették a Dunától keletre fekvő 
területeket. A lakosságra iszonyatos megpróbáltatások vártak, a túlélők a támadók öncélú 
kegyetlenkedéseiről számoltak be. A régészeti leletek is ezt támasztják alá, a nagyszámú, erre 
az időre datálható kincslelet mellett a közelmúltban Cegléd közelében egy olyan házat tártak 
fel, anelynek kemencéjében két gyermek és édesanyjuk próbált meg elrejtőzni - sikertelenül. A 
tatárok Magyarország ellen indított hadjáratának végkimenetelét döntően meghatározta, hogy 
IV. Bélát sikerült kimenekíteni a tatárok gyűrűjéből, mert a király személye biztosította a magyar 
állam folytonosságát. A mongolok bevett szokása volt, hogy megölték az adott ország 
uralkodóját, akinek halála demoralizálta az ellenséget. Ez a terv az önfeláldozó vitézeknek 
köszönhetően nem valósult meg: az uralkodó Ausztria érintésével Dalmáciában nyert 
menedéket. A tatárok valóságos hajtóvadászatot indítottak IV. Béla kézre kerítésére, de a 
dalmát városokat nem tudták elfoglalni. 

A mongolok 1242 tavaszán hagyták el a Kárpát-medencét. A kivonulás pontos okát a 
történészek nem tudták egyértelműen kideríteni. Az egyik legnépszerűbb magyarázatul Ögödej 
nagykán 1241. december 11-én bekövetkezett halála szolgál, a hír 1242 februárjában- 
márciusában érhetett a nyugati végekre. Dzsingisz törvénye szerint a  nagykán 
megválasztásáról döntő kurultájon minden leszármazottjának részt kellett vennie, tehát Batu 
ezért sietett vissza Karakorumba. De felmerülhetnek más szempontok is, például a kelet- 
európai szláv történészek az orosz nép hatalmas véráldozatát és ellenállását emelték ki, amely 
azonban éppen erre az időre már korántsem volt annyira számottevő. Azt sem szabad 
figyelmen kívül hagynunk, hogy a Duna vonalán a mongolok 1242 elejéig nem tudtak átkelni, 
így a Dunántúl felkészülhetett a tatár invázióra. Az offenzíva kezdetén a mongolok 
elpusztították Óbudát és Esztergom városát. A későbbiekre nézve azonban figyelmeztető 
lehetett, hogy a várat már nem tudták elfoglalni. Hasonló kudarc érte őket Székesfehérvárnál és 
Pannonhalmánál is. 

A Dalmáciából visszatérő IV. Bélára komoly feladatok vártak. Az ország jelentős része 
elpusztult, helyre kellett állítani a belső rendet is, mivel lázadások törtek ki és gonosztevők 
garázdálkodtak. A király a problémák megoldását hű embereire bízta, akik éltek is a beléjük 
vetett bizalommal. IV. Béla nagysága abban mutatkozott meg, hogy képes volt újraértékelni 
korábbi politikáját. A nevével fémjelzett intézkedések miatt méltán tarthatjuk őt a második 
honalapítónak. Benépesítette a kihalt vidékeket, új településeket alapított, a régieket 
kiváltságokkal látta el. Gondoskodott az ország védelméről: visszahívta a kunokat, várakat 
emelt és emeltetett. A reformatio regni valóban az ország újjépítését jelentette. A tatárok 
pusztítása ugyanakkor maradandó nyomot hagyott az ország életében, amely a történelmi 
emlékezetben is megőrződött. A muhi csata bekerült a nemzeti katasztrófák sorába. Az ország 
bizonyos területei valóban pusztasággá váltak, gyökeresen megváltozott az Alföld 
településszerkezete. Különösen a kelet-magyarországi régió veszített a jelentőségéből. 
Számos kolostor, egyházas hely is a tűz martaléka lett, a regeneráció hosszú időt vett igénybe. 
A tatárjárást követő évek éhínsége újabb emberáldozatokat követelt, az ország lakosságának 
pótlására betelepített csoportok pedig átrajzolták az addigi etnikai viszonyokat. 

Szende László 

